
Kaikki  alkoi  silkin  kahinalla. 

Kun  Helmin  täti  Lili  tuli  vierailemaan  Suomeen, 
vietettyään  kuusi  vuotta  Amerikan  täyteen  ahdetussa 
elämässä,  suhtautui  hänen  perheensä  vanhempi  nais- 
väki häneen  sekavin  pelon,  kateuden  ja  moitteen  tun- 
tein. Hänen  vanhempi  sisarensa,  Helmin  äiti,  sanoi 
olevan  tyhmää  että  tyttö,  jonka  pitää  ansaita  rahansa 
kantamalla  tarjottimia,  tuhlaa  kaikki  rahansa  pukui- 
hinsa ja  pitää  vaatteita,  jollaisia  vain  kuningatta- 
rilla on  oikeus  käyttää.  Mutta  Lili-täti  vain  nauroi 
näyttäen  kultaisia  hampaitaan  ja  sanoi  tuhlaavansa 
rahansa  niin  nopeasti  senvuoksi,  ettei  kukaan  voisi 
varastaa  niitä  häneltä.  Helmi  oli  perheen  ainoa  jä- 
sen, joka  ihaili  vierasta  täydestä  sydämestään  ja  vil- 
pittömästi. Hän  piti  tädin  silkkihameiden  miellyttä- 
västä kahinasta;  se  oli  niin  ylellistä  ja  hienoa,  ja  tun- 
tui kohottavan  koko  perheen  korkeammalle  yhteis- 
kunnalliselle tasolle,  ja  hän  ihmetteli,  kuinka  kukaan, 
hänen  äitinsä  esimerkiksi,  uskalsi  nähdä  vikoja  tuossa 
ihmeellisessä  henkilössä,  joka  käytti  silkkisukkia,  kus- 
tansi päällystakkiinsa  turkis  vuorin  ja  koristi  punai- 
silla nauhoilla  sellaisetkin  vaatteensa,  jotka  eivät  ol- 
leet lainkaan  näkyvissäkään. 

Mutta  Lili-täti  ei  ollutkaan  tuhlannut  kaikkia  raho- 
jaan omiin  vaatteihinsa.  Helmin  äidille  hän  oli  tuo- 
nut lahjaksi  kukkaron,  jonka  lukko  painui  napsah- 
taen kiinni.  Sen  koristeena  oli  pää  ja  kynsipari,  joka 
voitiin  panna  kellumaan  kukkaron  toiselle  puolen;  ja 
sisällä  oli  kullan-värinen  satiinivuori  ja  salaperäisiä 
lokeroita.  Mutta  kaikkein  paras  oli  kuitenkin  se 
hieno  johtopäätös,  joka  sen  perusteella  voitiin  tehdä 
naisista  ja  rahoista.  Helmin  isälle  hän  toi  silk- 
kinenäliinan,  jonka  päärmeessä  oli  ruusuja  kummal- 
lakin puolella;  jonkinlaisen  taikanenä  liinan,  sillä 
vaikka  se  puristettiinkin  käteen  pienen  pieneksi  my- 
tyksi, ponnahti  se  jälleen  suoraksi  ja  oli  silkoisen 
sileä.  Annalle,  Helmin  suurelle  sisarelle,  jolla  oli 
kaunis  tukka,  hän  toi  nelikulmaisen  pullollisen  jau- 
hetta ihon  maalaamiseksi  ja  pyöreän  pehmeän  esi- 
neen, jolla  sitä  oli  levitettävä.  Lili-täti  itse  käytti 
siihen  tarkoitukseen  mustaa  sukanterää,  mutta  hän 
sanoi  jauhehuiskujen  tulleen  nykyään  muotiin  Ame- 
rikassa. 

Lili-täti  näki  paljon  vastakohtia  Amerikan  ja  Suo- 
men oloissa.  »Te  työskentelette  täällä  liian  kovasti», 
hän  sanoi,  »ettekä  milloinkaan  leiki.  Mekin  teemme 
työtä  Amerikassa,  mutta  me  pidämme  siellä  haus- 
kaakin. Tämä  maa  on  kyllä  oivallinen  miehille,  mutta 
voivatko  naiset  tehdä  täällä  muuta  kuin  työsken- 
nellä ja  kasvattaa  lapsia?  Kun  nainen  täällä  on  ollut 
naimisissa  kymmenen  vuotta,  on  hän  vanha  ja  hänen 
elämänsä  on  mennyttä.  Naisten  pitää  täällä  vain  an- 
tautua ja  mukautua,  kunnes  he  vihdoin  väsyvät  kaik- 
keen. En  tahtoisi  asua  täällä,  vaikka  lahjoittaisitte 
minulle  koko  maan.    En  voisi  elää  täällä  nähtyäni, 

kuinka  hauskaa  elämää  amerikkalaiset  naiset  voivat 
viettää». 

Hänen  sanansa,  joita  vanhempi  nainen  kuunteli 
vaieten  ja  Anna  ivaillen,  koska  hänen  keväällä  piti 
mennä  naimisiin  Emil  Saaren  kanssa,  joka  asui  lä- 
heisyydessä ja  oli  rakentanut  itselleen  parihuoneisen 
talon,  saivat  myötämielisen  kuuntelijan  Helmistä, 
joka  silloin  oli  kolmitoistavuotias.  Hänen  äitinsä  ja 
Anna  saavat  tyytyä  Suomeensa,  mutta  Helmin  sil- 
missä kangasteli  jo  tuo  kaukainen  maa. 

Lopullisen  päätöksensä  tuon  ihmeellisen  maan  nä- 
kemiseen hän  teki  saatuaan  nähdä  sen  kauniin  tau- 
lun, jonka  Lili-täti  oli  tuonut  hänelle.  Taulu  oli  vä- 
rillinen, kimalteleva  kuin  jää,  täynnä  valoa  ja  väri- 
vivahduksia,  ja  sen  nimi  oli  »Tädin  kukkatarha».  Se 
esitti  vanhanaikaista  puistoa,  joka  oli  täpötäynnä  ruu- 
suja, samettihaapoja  ja  sinikelloja.  Tilleillä  kivitet- 
tyä tietä  pitkin  käveli  pari  viehättävää  naista,  joista 
toisella  oli  yllään  tulipunainen  samettipuku  ja  toi- 
sella taasen  kauniin  sininen;  heidän  edellään  käveli 
pieni  kultakiharainen,  valkoisiin  puettu  tyttönen,  kä- 
dessään laitojaan  myöten  ruusuilla  täytetty  viheriä 
kori.  Helmi  käsitti  taulun  nimen  kirjaimellisesti  ja 
ihmetteli,  kuinka  Lili-täti  oli  voinut  poistua  sellai- 
sesta hurmaavasta  paikasta  lähteäkseen  vierailemaan 
vanhaan  kotiinsa. 

Lili-täti  oleskeli  omaistensa  luona  järvien  jäätymi- 
seen saakka,  palaten  sitten  takaisin  ylistämäänsä 
maahan.  Mutta  hänen  Helmille  lahjoittamansa  kuva 
lietsoi  vain  tytön  kuvittelujen  ja  toivomusten  liekkejä. 

Ja  ne  virisivät  vielä  kirkkaammin  palamaan,  kun 
hänen  äitinsä  kuoli  ja  ärtyisä  ja  moittiva  isoäiti  tuli 

pitämään  huolta  taloudesta  siihen  saakka,  kunnes 
hänen  poikansa  ehtisi  hankkia  äitipuolen  perheel- 
leen. Anna  oli  mennyt  naimisiin  mukautuen  tuohon 
vakavaan  ohjelmaan,  että  hän  vuosittain  synnyttäisi 
yhden  lapsen. 

Tehdessään  yksitoikkoista  työtään  ja  kuunnelles- 
saan alituisia  moitteita  ja  katsellessaan  Annaa,  joka 
alkoi  nopeasti  menettää  poskiensa  punaa  ja  iloista 
mieltänsä,  Helmi  ei  voinut  unhottaa  kuvausta,  jonka 
Lili-täti  oli  hänelle  antanut  tuosta  luvatusta  maasta. 
Kuvan  ruusut  nyökäyttelivät  hyväksyvästi,  sinikellot 
soivat  toivottaen  hänet  tervetulleeksi  ja  nuo  samet- 
tiin pukeutuneet  naiset,  jotka  astuivat  puutarhan 
polkua  pitkin,  hymyilivät  hänelle  kuiskaillen:  »Tule 
luoksemme  ja  muutu  meidän  kaltaiseksemme». 

Jokaisen  elämässä  on  suuria  hetkiä.  Kun  Lili-täti 
lähetti  matkarahat  ja  Helmi,  joka  nyt  oli  seitsentoista- 
vuotias, piti  kädessään  kirjettä  ja  siinä  saapuneita  sala- 
peräisiä sinisiä  papereita,  joita  postimestari  sanoi  ra- 
haksi, joutui  hän  äkkiä  kuin  toiseen  maailmaan.  Nyt 
olivat  kaikki  asiat  mahdollisia,  sillä  tuossahan  olivat 
nyt  siivet,  joilla  hän  voisi  lentää  tiehensä.  Hänkin 
palaisi  kerran  takaisin  silkkihameissa,  jotka  kahisevat 
kuin  kaalikori  liikutellessa,  ja  toisi  laukkuja  ja  leikki- 
kaluja Annan  lapsille.  Isoäiti  tulisi  kyllä  silloin  pa- 
hoilleen kaikkien  Helmille  aikaisemmin  sanomiensa 
moitteiden  vuoksi,  mutta  hän  sanoisi  hänelle  men- 
neen olevan  mennyttä.  Hän  oli  suruissaan  isoäidin 
vuoksi,  joka  ei  saisi  milloinkaan  nähdä  Amerik- 
kaa. 

Helmi  matkusti  Minnesotan  valtioon,  Saint  Paul- 
nimiseen  kaupunkiin. 

Oli  hyvä,  että  matkalla  niin  monet  miellyttävät  aja- 
tukset rohkaisivat  hänen  nuorta  sydäntään,  sillä  saa- 
puessaan perille  hän  tunsi  suurta  pettymystä  ja  surua. 
Lili-täti,  tuo  huomiota  herättävä  Lili-täti,  joka  näytti 
voivan  uhmata  surua  ja  kuolemaa  yhtä  paljon  kuin  so- 
vinnaisuuksia ja  perinnäistapojakin,  taisteli  turhaan 
säälimätöntä  tautia  vastaan  leväten  vuoteessaan  ikä- 
vässä pienessä  huoneessaan,  hänen  miehensä  omista- 
massa hotellissa.  Naukkulan  yläpuolella,  talon  rau- 
hattomammassa huoneessa,  lepäsi  tuon  suurenmoisen 
Lili-tädin  varjo  toistellen  vain  yhtä  ainoata  rukousta 
yskänpuuskiensa  välissä,  sitä,  että  hän  saisi  elää,  kun- 
nes hänen  nuori  sisarentyttärensä  saapuisi,  ja  että 
hän  silloin  saisi  niin  paljon  voimia,  että  hän  voisi 
ilmoittaa  tytölle  kaiken  sen,  mitä  tytölle  oli  kerrottava. 

Kirjeet  viipyvät  matkallaan  Suomeen  kauan  aikaa 
ja  vaikka  hän  oli  kirjoittanutkin  heti  saatuaan  sel- 
ville vakavan  tilansa,  pelkäsi  hän  kuitenkin  vies- 
tinsä saapuvan  niin  myöhään,  ettei  se  enää  voisi  es- 
tää Helmin  matkaa.  Hänen  piti  elää  Helmin  vuoksi. 
Helmi  oli  aina  ollut  hänen  lemmikkinsä,  Helmi  kullan- 
värisine  hiuksineen  ja  silmineen,  joiden  väri  muis- 
tutti kotimaan  purojen  ruskeanviheriätä  p  ohjas  äm- 
mältä. »Ah,  vain  sen  verran  lykkäystä,  että  saan 
nähdä  Helmin  ja  jutella  hänelle  asioista  —  ole  niin 
armollinen,  hyvä  Jumala!» 

Ja  niin  saapui  pelästynyt  Helmi,  joka  oli  odottanut 
vastaansa  tuota  suurenmoista  henkilöä,  joka  oli  kir- 
kastanut hänen  lapsuutensa,  tuohon  pimeään  ja  ikä- 
vään huoneeseen,  jonka  ainoan  eloisan  täplän  muo- 
dostivat likaisella  pieluksella  lepäävät  kalpeat  kasvot 
kuumeisine  silmineen. 

»Älä  suutele  minua,  Helmi!  Eikö  se  olekin  hirvit- 
tävää? Sairastan  hyvin  vaikeaa  tarttuvaa  tautia. 
Luulin  vain  vilustuneeni  entiseen  tapaani,  mutta 
tämä  onkin  jotakin  pahempaa.  No  niin,  tahdoin  vain 
tavata  sinut  ja  kertoa  sinulle  kaiken.  Älä  jää  tänne 
Miken  luo.  Hän  sanoi  tahtovansa  pitää  sinut  luo- 
naan. Sinä  et  ole  hänelle  velkaa  noita  rahoja,  koska  ne 
olivat  minun.  Hän  tahtoo  sinut  luokseen,  koska  sinä 
olet  nuori  ja  kaunis.  Tytöt  kertovat  minulle  hänen 
käyttäytyvän  jo  huonosti,  vaikka  minä  en  ole  vielä 
kuollutkaan.  Minulla  on  niin  paljon  rahaa,  Helmi, 
että  voin  lähettää  sinut  takaisin  ja  se  onkin  parasta. 
Sinähän  tiedät,  mitä  sinulla  on  edessäsi  kotona.  Asiat- 
han voisivat  olla  vielä  huonomminkin.  Tahdothan 
matkustaa  takaisin,  etkä  tahdokin,  Helmi?» 

Helmi  vaipui  polvilleen  vuoteen  viereen. 

»Mutta  eikö  tämä  ole  hyvä  maa,  Lili-täti,  sellainen 
kuin  sinä  olet  kertonutkin?  Enkö  voisi  tulla  toi- 
meen täällä,  kuten  sinäkin  olet  tullut?»  nyyhkytti 
hän.  »Minähän  voin  työskennellä  sinun  tapaasi,  Lili- 
täti». 

»Tämä  on  hyvä  maa,  Helmi»,  sanoi  Lili-täti  voides- 
saan jälleen  puhua,  »aivan  sellainen  kuin  olen  kerto- 
nutkin. Miehet  vain  ovat  pahoja,  ja  nuoren  tytön  on 
hyvin  vaikeata  tulla  täällä  yksinään  toimeen,  ja  minä 
pelkään  niin  sinun  tähtesi.  Miehet  välittävät  vain 
omista  huvituksistaan.  Mike  oli  hyvä  minullekin  niin 
kauan  kuin  jaksoin  huvitella  ja  tanssia  enkä  sanonut 
moitteen  sanaa  hänelle  siitä,  mitä  hän  teki  juopu- 
neille miehille.  Hän  ottaa  heidän  rahansa,  Helmi, 
enkä  minä  voinut  enää  sietää  sitä.  Uhkasin  mennä 
kertomaan  siitä  viranomaisille  ja  silloin  hän  löi  minua 

tuolilla.  Hän  ei  milloinkaan  tule  luokseni  enää,  Helmi, 
ja  hän  pakotti  minut  muuttamaan  tähän  baarin  ylä- 
puolella sijaitsevaan  huoneeseen,  koska  ihmiset,  jotka 
maksavat  huoneistaan,  tahtovat  nukkua.  Hän  sanoi 
vain:  'Sinä  et  voi  kuitenkaan  nukkua  yskältäsi,  niin 
että  mitä  sen  on  väliä!'  Helmi,  miehet  ovat  omituisia 
ja  ajattelevat  vain  itseään.  Vaikeudet  alkoivat,  kun 
pikku  Helmi  oli  tulossa.  Annoin  hänelle  sinun  nimesi. 
Miehet  eivät  pidä  lapsista,  koska  niistä  on  liian  pal- 
jon vaivaa.  Hän  hurjistui  ja  moitti  minua,  koska  en 
enää  ollut  solakka  ja  koska  olin  joskus  sairaskin,  ja 
kun  pieni  Helmi  tuli,  eli  hän  vain  päivän  ja  mieheni 
oli  iloinen  hänen  kuolemastaan.  Silloin  rupesin,  vi- 
haamaan häntä,  Helmi,  ja  vihaan  häntä  vieläkin  ja  se 
on  paha.  Vihaaminen  on  alhaista,  silloin  kun  ihminen 
on  kuolemaisillaan,  mutta  en  voi  sille  mitään,  Helmi. 
Tahdoin  vain  varoittaa  sinua  uskomasta  miehiin, 
jotka  särkevät  sydämesi». 

»Ovatko  he  kaikki  pahoja,  Lili-täti?»  kysyi  Helmi 
kyyneleet  silmissä. 

Pitkä  yskänpuuska  viivytti  vastausta. 

»He  eivät  halua  asettua  kotiinsa  asumaan  meidän 
tapaamme,  he  eivät  pidä  lapsista  eivätkä  mukavasta 
rauhallisesta  elämästä,  vaikka  väittävätkin  muka  pi- 
tävänsä. Sinä  olet  kaunis,  Helmi,  ja  juuri  senvuoksi 
pelkäänkin.  En  halua  näyttää  sinua  Mikelle,  jos  vain 
voin  sen  estää.  Hän  haluaisi  sinut  omakseen,  kuten 
minutkin  aikoinaan.  Kate,  kokki,  suojelee  sinua 
kyllä.  Kaikki  tytöt  ovat  ystäviäni.  Muista  Lili-tätisi 
sanoja,  Helmi». 

Saatuansa  pyytämänsä  lykkäyksen  ja  sanottuaan 
sanottavansa  Lili-täti  luopui  kamppailusta  taistelutta 

Huoneen  hiljaisuuden  rikkoivat  vain  suuren  Katen  ja 
parin  siivoojattaren  kovat  nyyhkytykset.  Hän  oli  hy- 
västellyt kaikki  talon  tytöt  edellisenä  iltana.  Mutta 
viimeiset  hellimmät  sanansa  hän  säästi  nuorelle  si- 
sarentyttärelleen. 

»Jos  vain  osaisit  puhua  englannin  kieltä,  kehoittai- 
sin sinua  jäämään  tänne»,  oli  hän  sanonut.  »Tämä  on 
kyllä  hyvä  maa,  mutta  liian  kova  sellaiselle  kauniille 
tytölle,  joka  ei  osaa  sen  kieltä». 

»Minähän  voin  oppia  sitä,  rakas  täti»,  sanoi  Helmi 
suudellen  laihaa  valkoista  kättä,  »kuten  sinäkin  olet 
oppinut,  Lili-täti»,  mutta  Lili-täti  ei  kuullut  hänen  sa- 
nojaan enää. 

Mike  Laine,  »Farmarien  kodin»  omistaja,  sai  jolla- 
kin tavalla  selville  sisarentyttären  saapumisen  ja  tah- 
toi tavata  häntä.  Hän  puristi  tytön  käsivartta  hel- 
lästi hautajaispäivänä  pyytäen,  että  Helmi  sanoisi 
häntä  vain  Mikeksi  eikä  Mike-enoksi.  Hänen  poltta- 
vat silmänsä  värisyttivät  Helmiä. 

Eräs  tyttö  puhui  suomen  kieltä  ja  suuren  Katen 
huoneessa  keittiön  vieressä  pidettiin  neuvottelu.  Helmi 
pysyi  lujana  päätöksessään  jäädä  maahan.  Suuri  Kate, 
jolle  oli  uskottu  sata  dollaria  hänen  auttamisekseen, 
kehoitti  häntä  matkustamaan  kotiinsa,  suomalai- 
sen tytön  kääntäessä  tarkasti  heidän  molempien 
sanat. 

Väittelyä  kesti  kolme  päivää,  ja  väliaikoina  Helmi 
ehti  pestä  vaatteensa  ja  painaa  muistiinsa  niiden  eng- 
lantilaiset nimet.  Hän  otti  myös  osaa  astioiden 
pesemiseen  ja  perunoiden  kuorimiseen.  Hänen  tai- 
tonsa näissä  askareissa  miellytti  kokkia,  joka  kol- 
mantena päivänä  kirjoitti  kirjeen  Winnipegissä  asu- 

valle  sisarelleen,  käskien  tätä  menemään  määrät- 
tynä päivänä  asemalle  Saint  Paulista  tulevaa  junaa 
vastaan  ja  odottamaan  siellä  »erästä  punatukkaista 
suomalaista  tyttöä,  jolla  on  viheriä  hattu». 

Samana  päivänä,  jolloin  Helmi  matkusti,  selitti 
suuri  Kate  asian  enolle.  Koska  hän  oli  kokki,  uskalsi 
hän  sanoa  sanottavansa  suoraan,  varsinkin  kun  hä- 
nellä oli  hallussaan  muutamia  sellaisia  tietoja,  jotka 
vaiensivat  herra  Laineen  vihanpurkaukset.  Neiti  Kat- 
herine Kenny  ei  ollut  niin  kookas,  ettei  hän  olisi  voi- 
nut polvistua  oven  viereen  ja  asettaa  silmäänsä  avai- 
menreiän  kohdalle  niin,  että  koko  huone  kaikkine 
toimintoineen  paljastui  hänelle.  Herra  Laine  ei  voi- 
nut vastata  neiti  Kennyn  syytöksiin  eikä  paljastamis- 
uhkauksiin  lyömällä  häntä  päähän  tuolilla.  Kun  ol- 
laan tekemisissä  naisten  kanssa,  voidaan  sellaiseen 
raakaan  tapaan  turvautua  vain  avioliiton  pyhitetty- 
jen rajamerkkien  sisäpuolella.  Hän  tyytyi  vain  sano- 
maan kokille,  ettei  hän  välitä  lainkaan  siitä,  mihin 
kokki  on  lähettänyt  tytön,  koska  hän  on  saanut  jo 
enemmänkin  kuin  tarpeekseen  noista  ilkeäluonteisista 
maanmiehistään. 

Sanottuaan  sen  herra  Laine  kohautti  hartioitaan 
palaten  baariinsa.  Hän  voisi  ehkä  saada  tytön  vie- 
läkin haltuunsa.  Tyttö  kirjoittaisi  kyllä  hänelle  ja 
pyytäisi  rahaa  vedoten  heidän  väliseen  sukulaisuu- 
teensa. Hänenlaisensa  kaunis  tyttö,  joka  on  tullut 
suoraan  tänne  suomalaisesta  maatalosta,  osaamatta 
ollenkaan  englannin  kieltä,  joutuu  kyllä  jonkun  viek- 
kaan miehen  saaliiksi. 

Soo-linjalla,  päivävaunussa,  kasvot  painettuina  ik- 
kunaan, laatikollinen  voileipiä  vieressään,  rahaa  kuk- 

karossaan  ja  viisi  ky mmenendo Ilarin  seteliä  neulot- 
tuna varmaan  talteen  alushameen  taskuun,  Helmi 
istui  katsellen  ohikiitävää  maisemaa.  Oli  ihana  maalis- 
kuun päivä;  villit  hanhet  lensivät  pohjoista  kohti  V:n 
muotoisissa  parvissa;  likaisia  nautaeläimiä  kuljeskeli 
laitumella  kentillä;  mustat  vesiuomat  aukoivat  itsel- 
leen teitä  lumeen;  kenttiä  ympäröivien  aitojen  pyl- 
väät olivat  kuin  jättiläisompeleen  pisteitä.  Muuta- 
malla asemalla,  johon  juna  pysähtyi  vetureita  vaih- 
tamaan, oli  juuri  koulustaan  päässeitä  poikia  ja 
tyttöjä.  Helmi  oli  iloinen  nähdessään  eräällä  ty- 
töllä melkein  samanlaisen  lakin  kuin  hänellä  itsel- 
läänkin oli  —  muodinmukaisuudellaan  se  värähdytti 
suloisesti  hänen  mieltään.  Eräs  poika  poistui  ase- 
malta muutaman  tytön  kanssa  —  poika  kantaen  to- 
verinsa kirjoja  ja  luistimia  omiensa  ohella.  Poika  ku- 
martui tyttöön  päin  jutellessaan. 

Helmi  katseli  heitä  miettiväisin  silmin.  »Eivät 
he  kaikki  ole  pahoja»,  hän  sanoi  omalla  kielel- 
lään. 

Juna  jatkoi  nopeasti  matkaansa.  Helmi  katseli  jän- 
nittyneenä ohitsekiitäviä,  aaltoilevia  tasankoja.  Au- 
rinko laski  tulipunaiseen  sumuun  lähettäen  tulikieliä 
taivaalle,  joka  oli  niin  lämmin  ja  hehkuva,  että  se 
näytti  Helmistä  toivottavan  tervetulleeksi  sellaiseen 
paikkaan,  jossa  hän  tulisi  saamaan  ystäviä,  kodin 
ja  onnen.  Sittenkin  vielä,  kun  auringonlasku  oli 
vaalennut  ja  muuttunut  yön  harmaudeksi,  hän  tiesi 
sen  vieläkin  palavan  ja  hehkuvan  ja  houkuttelevan 
häntä  eteenpäin. 

Ja  niin  Helmi  saapui  määräpaikkaansa  nuorena, 
voimakkaana  ja  pelottomana. 

II 

Margaret  Kenny  kuivasi  käsiään  akanan-väriseen 
pyörivään  pyyheliinaan,  joka  riippui  ruokasäliön  oven 
takana,  valmistautuen  avaamaan  sisarensa  kirjettä, 
joka  oli  kuivauspöydällä.  Vanhempi  neiti  Kenny  ei 
kääntänyt  hetkeksikään  silmiään  pois  kirjeestä. 

»Se  on  Kateita  Valtioista»,  sanoi  hän,  »ja  ennustaa 
vaikeuksia.  Hän  on  ottanut  omakseen  jonkun  lapsen 
tahi  tappanut  jonkun  miehen  senvuoksi,  että  mies 
on  piessyt  hevostaan,  tahi  jotakin  muuta.  Hän  kir- 
joittaa vain  silloin,  kun  hän  on  joutunut  johonkin  pu- 
laan. Koira  vieköön,  olen  usein  toivonut,  että  hän  jou- 
tuisi vankilaan,  jolloin  minäkin  saisin  olla  rauhassa 
hänen  häikäilemättömyydeltään.  Minähän  sanoin  hä- 
nelle silloin,  kun  hän  lähetti  minulle  tuon  koiran,  lo- 
pettavani välini  hänen  kanssaan.  Mutta  voin  kai  sen- 
tään avata  tuon». 

Kun  neiti  Kenny  luki  kirjettä  seuraten  jokaista  ri- 
viä punaisella  etusormellaan,  hämmästyi  hän  ääret- 
tömästi. 

»Mitä  hittoa»,  aloitti  hän.  »Suomalainen  tyttö,  puna- 
tukkainen ja  reipas  .  .  .  minun  piti  lähettää  hänet 
pois,  koska  hän  ei  ollut  turvassa  täällä .  .  .  Sinua  ra- 
kastava sisaresi,  Kate». 

»Ah,  vai  rakastaa  hän  vielä  minua  kuin  sisar!  Mutta 
minä  en  rakasta  häntä  sillä  tavalla.  Hän  aiheuttaa 
aina  vaikeuksia  —  hän  hakee  niitä  käsiinsä  kuin  pajun- 
oksalla vettä,  —  ja  luovuttaa  ne  sitten  minulle.  No  niin, 
tässä  on  nyt  tuollainen  oivallinen  miten-te-voitte, 
suomalainen  tyttö,  joka  ei  osaa  lainkaan  englannin 
kieltä  ja  saapuu  junassa.   'Maggie,  ole  niin  ystävälli- 

nen  ja  hanki  hänelle  paikka.  Helpoin  asia  maailmassa, 
Maggie;  sinun  pitää  tehdä  se  kaikissa  tapauksissa'  .  .  .» 

»Kuulehan  nyt,  Anna  Milander,  sinä  sopisit  hyvin 
tämän  suomalaistytön  kaitsijaksi.   Kuuntelehan  tätä». 

Suuren  ruokasalin  tarjoilijatar  tuli  hitaasti  keit- 
tiöön. »Mistä  te  nyt  riitelette?»  kysyi  hän. 

Maggie  luki  kirjeen  hänelle. 

»Hän  saapuu  huomenna  viiden  junassa,  juuri  kun 
minä  olen  silmiäni  myöten  kiinni  päivällispuuhissa. 
Sinun  pitää  mennä  sinne,  sinä  osaat  puhua  hänen  kans- 
saan ja  ehdit  vielä  ajoissa  takaisinkin  tarjoilemaan 
päivällistä». 

Anna  keikautti  niskojaan.  »Pidän  luullakseni  huolta 
vain  itsestäni.  Minä  en  ole  kutsunut  tuota  tyttöä 
tänne  eikä  hän  ole  minulle  minkään  arvoinen  —  vain 
uusi  työtä  etsivä  palkkapiika.  Täällä  on  jo  ennestään- 
kin tyttöjä  enemmän  kuin  tarvitaan». 

Maggie  Kennyn  kasvot  vääntyivät  kieroon  häm- 
mästyksestä. »Hyvä  Jumala»,  huudahti  hän,  »sel- 
laista sisaruuttako  sinulle  opetetaankin  kokouk- 
sissanne?» 

»Me  vastustamme  siirtolaisuutta»,  sanoi  Anna  tiu- 
kasti. »Hallitus  työntää  ihmisiä  tänne  vain  pitääk- 
seen palkat  alhaisina.  Siinä  on  jälleen  eräs  kapita- 
lismin varjopuoli.  Mutta  teillä  ei  ole  niin  paljon  jär- 
keä, että  huomaisitte  sen». 

»Kaikkien  näkemieni  hävyttömien  ja  itsekkäiden  le- 
tukkain  joukosta  olet  sinä  hävyttömin,  Anna.  Kun 
sinä  tulit  tänne  pari  vuotta  sitten,  et  osannut  sanoa 
muuta  kuin  'Jiss\  Kuka  näytti  sinulle,  kuinka  si- 
nun pitää  kammata  tukkasi,  tehdä  vuode  ja  sitoa  suk- 
kasi nauhalla?    Ja  nyt  et  sinä,  koira  vieköön,  halua 

lähteä  asemalle  ottamaan  vastaan  toista  tyttöä,  joka 
sitäpaitsi  on  kotoisin  samasta  maasta  kuin  sinäkin. 
Oletko  sinä  milloinkaan  kuullut  puhuttavan  siitä  kul- 
taisesta laista,  jossa  meitä  käsketään  tekemään  muille 
samaa,  mitä  me  itsekin  haluaisimme  itsellemme  teh- 
tävän?» 

»Vain  vanhaa  lorua,  Maggie»,  ivaili  Anna.  »Sitä  ei 
usko  kukaan  nykyään.  Laiskat  rikkaat  saarnaavat 
sitä  kaikille  tuudittaakseen  meidät  uneen,  siinä  kaikki. 
Se  voi  ehkä  vaikuttaa  sinuun  ja  sinunlaisiisi,  mutta  ei 
meihin.  Me  olemme  jo  sivuuttaneet  tuon  tason  aikoja 
sitten».  ' 

»Mitä  hittoa  sinä  oikeastaan  haluat kaan,  Anna  Mi- 
lander?  Eikö  sinulla  ole  hyvä  paikka,  hyvä  ruoka, 
hyvä  vuode  ja  paremmat  vaatteet  kuin  milloinkaan 
ennen?  Mikä  sinua  oikeastaan  vaivaa?» 

»Meillä  ei  ole  muuta  menetettävää  kuin  kahleemme», 
sanoi  Anna  ylevästi.  »Kuinka  kauan  voisi  vanha  Spen- 
cer hoitaa  tätä  yhtiötä  meittä?  Maailma  kuuluu  työ- 
läisille, mutta  meillä  ei  ole  senkään  vertaa  selkäran- 
kaa, että  uskaltaisimme  esittää  vaatimuksemme.  Sel- 
laiset lempeät  olennot  kuin  sinäkin  estävät  pyrki- 
myksiämme kultaisilla  laeilla  Spencerien  hyödyksi. 
Maailmassa  on  vain  kaksi  ihmisluokkaa,  sellaisia, 
jotka  tekevät  työtä,  ja  sellaisia,  jotka  elävät  toisten 
työstä.  Muutamat  ihmiset  ansaitsevat  ja  muutamat 
tuhlaavat.  Jos  kaikki  työläiset  vain  järjestyisivät, 
voisimme  sanella  ehtomme.  Ja  jonakin  päivänä  teem- 
mekin  sen.  Silloin  koittaa  meille  uusi  aika». 

»Korjaa  nyt  jo  luusi  täältä,  Anna»,  sanoi  Maggie 
lempeästi,  »olet  vallan  mieletön.  Ole  sinä  vain  kiitol- 
linen siitä,  että  sinulla  on  katto  pääsi  päällä  ja  sie- 

vät  rahat  taskussasi  kuukauden  lopussa.  Neuvoisin 
sinua  luopumaan  kaikista  noista  hurjista  puheistasi 
tahi  sinut  suljetaan  muuten  erääseen  varmaan  paik- 
kaan». 

»Olen  kuullut  tuon  uhkauksen  ennenkin:  Tuki  suusi 
tahi  menetät  paikkasi!'  Me  olemme  orjia,  jokainen 
meistä.  Ja  sinäkin  olet  orja,  vaikka  rakastat kin  kah- 
leitasi». Annaa  ei  saatu  rauhoittumaan. 

»No  niin,  orja  tahi  ei,  tahdotko  mennä  tyttöä  vas- 
taan asemalle?» 

»En»,  vastasi  Anna.  »Alistun  vain  yhdistyksen  käs- 
kyihin. En  välitä  tuosta  tytöstä  enempää  kuin  ru- 
vesta.  Sinun  uskonnolliset  lauseesi  eivät  vaikuta  mi- 
nuun; ne  ovat  vain  lievittävää  siirappia,  siinä  kaikki. 
Tämä  on  sotaa,  Maggie;  voimme  vallan  hyvin  nimit- 
tää tätä  sodaksi.  Mene  nyt  kantelemaan  emännälle, 
jos  haluat». 

Kun  Maggie  Kenny  katsoi  huoneesta  poistuvan  pää- 
tarjoilijattaren  jälkeen,  pudisti  hän  päätään.  »Tuo 
on  paholaisen  omaa  puhetta»,  sanoi  hän,  »eikä  siinä 
ole  hituistakaan  järkeä.  No  niin,  hänen  ei  tarvitse- 
kaan mennä  junalle;  minä  voin  taivuttaa  rouva  Spence- 
rin itsensä  avukseni  päivällispuuhiin.  Hän  tekeekin 
sen  mielellään,  valittamatta  siitä  jälkeenpäin.  Hän 
saattaa  kyllä  olla  orjienomistaja,  mutta  suurenmoinen 
nainen  hän  kaikissa  tapauksissa  on». 

Rouva  Spencer  suostui  mielellään  vanhan  ystä- 
vänsä ja  kokkinsa  pyynnöstä  valmistamaan  päiväl- 
lisen. Hän  oli  kyllä  aikonut  mennä  teelle  pappilaan, 
missä  koottiin  varoja  kiinalaislähetykselle,  mutta  hän 
voisi  lähettää  dollarinsa  muutenkin,  ja  hän  sanoi  to- 
dellakin Maggielle  olevansa  oikein  mielissään  saades- 

saan  jälleen  vastata  piirakkataikinaa,  lisäten,  että 
ehkäpä  ystävällisyyden  osoittaminen  juuri  maahan 
muuttaneelle  suomalaistytölle  on  yhtä  siunauksel- 
lista kuin  meren  toisella  puolen  asuvien  kiinalaisten- 
kin auttaminen.  Uuden  suomalaistytön  toiminta  ei 
huolestuttanut  häntä  lainkaan.  »Jokainen  tyttö,  joka 
vain  tahtoo  pestä  astioita  ja  puhdistaa  huoneita,  saa 
aina  työtä,  ja  jos  hän  on  kohtelias,  puhdas  ja  rehelli- 
nen, menestyy  hän,  ja»,  lisäsi  rouva  Spencer,  »mekin 
alamme  jo  olla  lisävoimien  tarpeessa,  koska  kevät  on 
tullut  ja  meidän  pitää  tuulettaa  kaikki  makuuhuoneet». 

Kun  Margaret  Kenny  laskeutui  kadulle  raitiovau- 
nusta aseman  edustalla,  sulki  muuan  joukko  koko 
liikenteen  kokoontuessaan,  parveillessaan,  paisuessaan 
ja  tulviessaan  kadulle.  Ratsupoliisit  huusivat,  vihel- 
lyspillit  vinkuivat,  kärsimättömät  autotorvet  vasta- 
sivat pilkkaavasti  ja  joukko  kasvoi  joka  hetki  suu- 
remmaksi. Maggie,  muistaen  tehtävänsä,  pysytteli 
pyörteen  laidalla  ihmetellen,  mikä  kaiken  tämän  kiih- 
kon oli  aiheuttanut.  Hälinän  hieman  hiljetessä  kan- 
tautui hänen  korviinsa  erään  miehen  ääni,  käheä 
ääni,  joka  huusi  raa'asti.  Sanat  kuulostivat  kum- 
mallisen tutuilta. 

»Palkkaor j  at,  milloin  te  oikeastaan  heräätte?  Hal- 
litsevat luokat,  nuo  omistajat,  tuovat  meidät  tänne 
tekemään  kovaa  ja  likaista  työtä  ja  usuttavat  meidät 
toisiamme  vastaan,  teettääkseen  työnsä  niin  hal- 
valla kuin  suinkin.  Meillä  ei  ole  muuta  menetettä- 
vää kuin  kahleemme.  He  lähettävät  palkatut  polii- 
sinsa hajoittamaan  joukkoamme.  Mutta  odottamamme 
päivä  koittaa  kerran!» 

Maggie  kääntyi  pois.  Tämä  oli  siis  tuo  paikka, 
missä  Anna  Milander  sai  kasvatuksensa;  ja  valitetta- 
vaa se  on,  sillä  Anna  on  reipas  tyttö.  Kun  Maggie  tun- 
keutui joukon  läpi,  kohtasi  hän  äkkiä  Annan,  jota 
hän  tuskin  oli  tunteakaan,  koska  Annalla  oli  pääs- 
sään vanha  hattu  ja  sen  ympärillä  paksu  musta  huntu. 
Kun  Maggie  törmäsi  häneen  joukossa,  siirtyi  Annan 
hattu  sivulle  huntuineen  paljastaen  käden,  jossa  oli 
suuri  kivi. 

»Lopeta  j  o»,  kuiskasi  Maggie  hänen  korvaansa.  »Älä 
ole  tyhmä,  Anna.  Haluatko  sinä  vankilaan?  Muis- 
tele Kanadan  lakeja». 

»Ne  ovat  vain  rikkaita  varten»,  ivaili  Anna».  Meillä 
köyhillä  ei  ole  muita  kuin  omat  tekemämme  etkä  sinä 
tahdo  auttaa  meitä!» 

Joukon  liikehtiminen  työnsi  Maggieta  eteenpäin, 
ennenkuin  hän  ehti  vastata  mitään.  Hän  kiiruhti 
asemalle  ja  näki  sisäänkäytävän  suuren  kellon  näyt- 
tävän juuri  junan  tulemishetkeä,  ja  pari  elävää  äy- 
rästä alkoi  jo  muodostua  valmiiksi  kaiteiksi  tuolle  huo- 
lestuneelle ja  värähtelevälle  ihmisvirralle,  joka  piak- 
koin kuohahtaisi  esille  rautaporteista. 

»Mukava  on  asua  sellaisessa  maassa,  mihin  koko 
maailma  tulee  katsomaan  meitä»,  ajatteli  Maggie  it- 
sekseen, kun  pari  hindulaista  keveine  päähineineen 
käveli  ylpeästi  hänen  ohitseen  värilliseen  rotuun  kuu- 
luvan miehen  j  a  naisen  seuraamana.  Nämä  taluttivat 
välissään  pientä  tyttöä. 

»Olen  iloinen,  että  olen  valkoinen»,  sanoi  Maggie 
itsekseen.  »Valkoista  ihoa  en  ehkä  vaikeampi  pitää 
puhtaana,  mutta  se  on  kuitenkin  sen  arvoinen.  Tuo 
pieni  lapsikin  on  yhtä  musta  kuin  saapas.  Se  ei  tunnu 

ollenkaan  rehelliseltä  peliltä,  mutta  se  on  Jumalan 
asia  eikä  minun,  ja  minä  olen  iloinen.  Koira  vieköön, 
toivon,  ettei  Katie  ole  lähettänyt  minulle  sitruunaa!» 

»Viheriää  lakkia  käyttävä  punatukkainen  tyttö  — 
siinä  ei  ole  paljonkaan  valaisevaa,  koska  punaisessa 
tukassa  voi  olla  kymmeniätuhansia  eri  värivivahduk- 
sia  ja  jokaisella  tytöllä  on  nykyään  tuollainen  lakki  — 
tuollainen  kallelleen  painettu  tylppäkorvainen  hö- 
kötys». 

Matkustajat  tungeksivat  hänen  ohitseen,  vaimot 
päänsä  ympärille  käärittyine  suojahuiveineen  ja  suu- 
rine lapsilaumoineen,  joissa  ei  ollut  muuta  saman- 
kaltaisuutta kuin  väsymys  ja  melu.  Maggien  siisti 
mieli  ikävöi  valtamerittäin  saippuavettä  ja  vuorit- 
tain  pehmoisia  pyyheliinoja,  satoja  vaatenaulakolta  ja 
joukoittain  palvelevia  enkeleitä,  jotka  käärityin  hi- 
hoin olisivat  olleet  valmiita  auttamaan  häntä.  Sy- 
ventyneenä jättimäisiin  suunnitelmiinsa  hän  unhotti 
kokonaan  asiansa  ja  heräsi  säpsähtäen  kuullessaan 
äänen  vieressään  sanovan:  »Maggie  Kennykö?»  Hän 
katseli  ympärilleen  nähdäkseen  puhujan  ja  näki  vie- 
ressään pitkän  nuoren  tytön,  jolla  oli  lempeät 
ruskeat  silmät,  punainen  tukka  ja  päässään  viheriä 
lakki. 

»Maggie  Kennykö?  »  sanoi  tyttö  j  älleen  kysyvästi  j  a 
selvällä  ulkomaalaisella  murteella. 

Maggie  tarttui  hänen  käteensä  kiihkeästi.  »Te  olette 
viisas  tyttö»,  sanoi  hän,  unhottaen  kokonaan,  ettei 
tyttö  ymmärtänyt  hänen  puhettaan.  »Mistä  tun- 
sitte minut?» 

Helmillä  oli  valokuva  kädessään,  muuan  vanha, 
vuosia  sitten  otettu,  jolloin  ohimokiharat  olivat  suo- 

ria  ja  liitetty  nähtävästi  yhteen  kengänkiillokkeella. 
Maggien  päässä  oli  ankara  kelkkamaisen  näköinen 
hattu,  jäykkä  ja  taipumaton  kuin  postipatsaan  ky- 
pärä, ja  hänen  silmissään  oli  tuollainen  jäykistynyt 
katse,  jonka  pieninkin  kodak  voi  aiheuttaa. 

»Mutta,  hyvä  lapsi»,  huudahti  Maggie  ihaillen,  »te- 
hän vasta  viisas  olette,  sillä  minä  en  olisi  tuosta  ku- 
vasta tuntenut  itseänikään!» 

Helmi  nauroi  paljastaen  valkoiset  hampaansa,  sillä 
hän  arvasi  itseään  ylistettävän. 

Hän  kosketti  valokuvaan  viitaten  sitten  Maggien 
silmiin. 

»Kyllä  te  kelpaatte»,  sanoi  Maggie  hyväksyvästi. 
»Kate  Kenny  ei  lähettänytkään  minulle  sitruunaa 
tällä  kertaa». 

Yale  Hotellin  päätarjoilijatar  oli  poissa  ja  vieläpä 
laillisesti  pidätettynä.  Ja  todellakin  juuri  samalla  het- 
kellä, kun  paistin  ja  kastikkeen,  paistettujen  sipulien 
ja  kermalla  höystetyn  kukkakaalin  herkullinen  tuoksu 
levisi  ruokasaliin  keittiöstä,  jossa  talousesiliinaan  pu- 
keutunut rouva  Spencer  leikkeli  ja  asetti  ruokia  mal- 
jakkoihin, suljettiin  neiti  Anna  Milander  muutamaan 
koppiin  poliisiasemalla  syytettynä  siitä,  että  hän  oli 
ilkeästi  ja  pahassa  tarkoituksessa  heittänyt  kivellä 
erästä  poliisia.  Anna  ei  kieltänytkään  sitä;  hän  oli  hy- 
vin tyytyväinen  iltapäivällä  suorittamaansa  työhön. 
Hän  oli  iskenyt  lyönnin  vapauden  puolesta.  Kaikki 
tämä  oli  vielä  melko  epämääräistä  Annan  ajatuk- 
sissa. Hän  oli  melko  myötämielinen  poliiseja  kohtaan 
ylimalkaan,  mutta  liityttyään  yhdistykseen  hän  oli 
päättänyt  tulla  luokkatietoiseksi.  Poliisit  olivat  sa- 
manlaisia vihollisia  kuin  työnantajatkin;  kaikki  muut 

ovat  vihollisia,  paitsi  yhdistyksen  jäseniä.  Senpä- 
vuoksi  Anna,  jolla  oli  selvä  ohjelma  mielessään,  is- 
tuikin hyvin  tyytyväisenä  kapealla  vuoteellaan  läm- 
pimässä kopissaan.  Hänen  kuvansa  tulisi  sanoma- 
lehtiin ja  puhujat  ylistäisivät  häntä.  Hän  oli  kohon- 
nut pinnalle  pimeyden  synkistä,  harmaista,  tomui- 
sista syvyyksistä,  joita  puhujat  nimittävät  taloudel- 
lisen pyramiidin  perustaksi,  ja  toveriensa  ja  hukku- 
vien kansankerrosten  vuoksi  heittänyt  rehellisesti  ki- 
ven. Ja  vielä  enemmänkin,  sillä  kivi  oli  osunut  ereh- 
tymättömästi maaliinsa,  ja  työn  aiheuttama  ylpeys 
poltti  nyt  Annan  sydäntä.  Ja  suuresti  tyytyväisenä 
hän  lauloi: 

»Sif  pankkiiri  koroks'  riimittää  ja  iskee  silmää  toista, 
kauppias  voiton  pimittää,  mut  kirjoistaan  ei  poista; 
isäntä  kokoo  vuokransa  ja  pussiinsa  sen  pistää, 
mut  vanha  rosvo,  reilu  mies,  hän  saaliikseen  sen  riistää». 

Vaikka  emme  ole  maininneetkaan  siitä  mitään,  oli 
Helmillä  ja  Annalla  sama  sukunimi  ja  he  muistutti- 
vat muutenkin  toisiaan  piirteiltään  ja  ihonväriltään  — 
heillä  oli  samanlainen  kerman-värinen  iho,  punertava 
tukka  ja  tavallisen  näköiset  ruskeat  silmät.  Mutta 
tällä  hetkellä  he  olivat  hyvin  erinäköisiä  ulkomuodol- 
taan erikuosisten  pukujensa  vuoksi.  Helmillä  oli  yl- 
lään kömpelö  hame,  kirjava  pusero  nahkavöineen, 
paksupohjaiset  kengät  ja  kotona  kudotut  sukat.  Anna 
oli  jo  mukautunut  muodin  vaatimuksiin  oleskeltuaan 
pari  vuotta  Kanadassa.  Hänellä  oli  kapea  hame, 
jonka  toinen  syrjä  oli  auki,  niin  että  aukeamasta  näkyi 
vilahdukselta  punainen  alushame  palmikoituine  laitoi- 
neen;  vyöllä  varustettu  takki,  punainen  windsorilai- 

nen  huivi  ja  silkkisukat.  Ajatellessaan  sitä,  että  hän  oli 
käyttänyt  pumpulisukkia  tullessaan  Kanadaan,  hän 
tunsi  melkein  tukehtuvansa  —  ne  olivat  vain  orjuu- 
den merkkejä.  Hän  nimittikin  niitä  ivallisesti  »Si- 
teiksi». 

Anna  haaveili  tyytyväisenä  tuosta  kultaisesta  ajasta, 
josta  katunurkkien  puhujat  kertoivat,  jolloin  työläi- 
sille olisi  tarjona  vapaus  ja  ylellinen  elämä  ja  kapita- 
listeille vain  hämmennystä,  jolloin  rautatiet  ja  raitio- 
vaunut ja  teatterit  ja  kaikki  muutkin  huvipaikat  oli- 
sivat niin  vapaat  kaikille  kuin  ilma,  ja  jolloin  väsyt- 
tävä raadanta  loppuisi  ikuisiksi  ajoiksi. 

Annalle  oli  todellakin  jo  koittanut  tuo  kultainen 
aika.  Joku  toisi  hänelle  aamiaisen  huomen-aamulla, 
joku  toinen  korjaisi  tämän  pienen  pistelevän  jousta- 
van vuoteen,  jos  sitä  nyt  voitiin  vuoteeksi  sanoa- 
kaan. Sekin  oli  jo  jotakin.  Joku  toinen  henkilö  saisi 
nyt  palvella  hänen  asemastaan  toisia  henkilöitä,  kan- 
taa tarjottimia  ja  pestä  likaisia  astioita.  Eläköön! 

Niin  istuskeli  Anna  kapealla  vuoteellaan  vankina 
lain  silmissä,  mutta  ei  alakuloisena  eikä  hylättynä. 
Hänelläkin  oli  oma  pieni  virvatulensa  eikä  hän  ollut 
vielä  saanut  selville  sitä,  ettei  siinä  tulessa  ollut  mi- 
tään lämpöä. 

III 

Sillä  aikaa  Helmi  pesi  kultalaitaisia,  apilan  lehdillä 
koristettuja  rautamalmivateja  Yalen  hotellissa,  teki 
vuoteita  ja  kantoi  tarjottimia  ja  opetteli  uusia  sa- 
noja joka  päivä.  Englannin  kieli  muuttui  Helmin  kä- 
sissä yksinkertaiseksi  asiaksi.   Hän  ei  välittänyt  lain- 

kaan  sen  puheenparsista.  Hän  ei  ymmärtänyt,  miksi 
ei  leiväntuojaa1)  voitu  nimittää  maleksijaksi  eikä 
sitä,  miksi,  jos  kerta  kissan  voidaan  sanoa  latkivan 
maitoaan,  rouva  Spencer  suuttui,  jos  hän  vain  vas- 
tasi johonkin  puhelinkutsuun  sanomalla,  »että  rouva 
Spencer  latkii  juuri  teet  ään».  Se  oli  melko  hämmen- 
tävää, sillä  mistäpä  Helmi  olisi  tiennyt  sen,  että  mit- 
tarinlukija on  sähkömies  eikä  teurastaja,  kuten  hän 
luuli. 

Helmin  vihanpuuskat  huolestuttivat  neiti  Kennyä 
hieman.  Ensimmäinen  kohdistui  Martha  Draperiin, 
tuohon  vääräsääriseen  englantilaiseen  tyttöön,  joka 
pesi  astioita  ja  jonka  apulainen  Helmi  nyt  oli. 

Martha  oli  pessyt  astioita  omaan  likaiseen  tapaansa 
koko  ikänsä,  kenenkään  kiinnittämättä  huomiota 
hänen  menetelmäänsä.  Kokki,  jolla  oli  muutenkin 
tarpeeksi  työtä  paisteistaan,  piirakoistaan  ja  muista 
tärkeistä  seikoista,  ei  voinut  raskauttaa  mieltään  as- 
tianpesun yksityiskohdilla.  Marthalla  oli  aina  astiat 
valmiina  seuraavaa  ateriaa  varten  eikä  häneltä  juuri 
muuta  osattu  vaatiakaan. 

Martha  uskoi  tulen  puhdistavaan  voimaan  yhtä 
paljon  kuin  veteenkin  ja  senvuoksi  hän  jättikin  usein 
perunapadan  kuumumaan  hellalle,  kunnes  palaneen 
käry  pakotti  jonkun  tutkimaan  asiaa.  Helmi  oli  jo 
usein  näyttänyt  hänelle  paremman  tavan,  johon 
Martha  tuskin  oli  viitsinyt  kiinnittää  ivallista  huo- 
miotaan. Hän  uskoi  englantilaisten  perinnäiseen  ta- 
paan, että  kaikki  ulkomaalaiset  ovat  niin  likaisia  ja 
tietämättömiä,  etteivät  he  osaa  neuvoa  muille  mitään. 


)  Loaf  =  leipä;  loafer  =  maleksija.  Suom.  muist. 

Martha  pesi  astiat  latomalla  ne  sinkkikaukaloon, 
raapimatta  niitä  lainkaan,  ja  huuhtomalla  ne  kuu- 
malla vedellä  saatuaan  kaikki  valmiiksi  ja  pelasta- 
malla sitten  tuosta  kiehuvasta  ja  iljettävästä  nes- 
teestä onnettomat  kupit,  teevadit  ja  lautaset  vuoro- 
tellen. Helmi  raivostui  suomalaiseen  tapaansa  aivan 
suunniltaan  nähdessään  sen  ja  antoi  veden  juosta  pois 
puhdistaakseen  ensiksikin  kaukalon.  Sitten  hän  raapi 
astioita,  kunnes  apilan  lehdetkin  joutuivat  vaaraan, 
latoi  ne  sieviin  kasoihin  pöydälle,  hankasi  kaukalon 
puhtaaksi  ja  ryhtyi  näyttämään  tuolle  naiselle,  joka 
oli  syntynyt  kirkonkellojen  kumahdellessa,  kuinka 
astioita  pestään.  Martha  katseli  hänen  työtään  kyl- 
mästi ja  painostavasti  vaieten.  Hän  vihasi  astioiden 
pesemistä  kaikissa  tapauksissa,  näkemättä  siinä  muuta 
kuin  keinon,  jolla  hän  voi  ansaita  rahaa  ostaakseen 
itselleen  kauniita  vaatteita.  Martha  oli  väleissä  erään 
parlamenttirakennuksen  yövahdin  kanssa  ja  uskoi 
miehen  tarkoittavan  totta  kosiskelullaan.  Hän  ker- 
toikin tavallisesti  uutisen  lähestyvistä  häistään  muille 
sanomalla:  »En  lainkaan  hämmästyisi,  vaikka  näki- 
simmekin  koko  asian  päättyvän  onnellisesti  tänä 
kesänä». 

Kun  seuraava  ateria  oli  syöty  ja  astiat  ilmestyivät 
keittiön  pöydälle  tavalliseen  tapaansa  suurina  ja  sään- 
nöttöminä korkeina  pinoina,  tahmeina  kastikkeesta, 
suolakurkuista  ja  lihasta,  ryhtyi  Martha  likaa- 
maan jälleen  kaukaloa,  jonka  Helmi  oli  kiilloittanut 
niin  valkoiseksi,  ettei  se  ollut  saanut  sellaista  puhdis- 
tusta vuosikausiin,  kaikilla  astioilla  ja  niihin  jääneillä 
ruoan  tähteillä.  Helmi  tarjoili  juuri  illalliseen  kuulu- 
vaa jälkiruokaa  eikä  senvuoksi  huomannut  tapahtu- 

maa,  ennenkuin  Martha  oli  latonut  kaukalon  täyteen 
astioita.  Kun  hän  vihdoin  näki  kaiken,  pysähtyi  hän 
paikoilleen  liikkumattomaksi,  hirmuisen  raivon  syn- 
kistyttäessä  hänen  silmiään.  Tyhjä  tarjotin  kädes- 
sään hän  odotti  Marthaa,  joka  tuli  iloisesti  laulaen 
keittiöön  kantaen  uutta  suurta  astiataakkaa.  Helmi 
odotti,  kunnes  hän  ehti  asettaa  ne  pöydälle,  ja  iski 
sitten  tyhjällä  tarjottimellaan  Marthaa  päähän,  niin 
että  kuului  metallinheleä  kilahdus.  Martha  kirkaisi 
suunnattomasti  säikähtäen  niin  kovasti,  että  Maggie 
Kenny  ja  rouva  Spencer  tulivat  juosten  huonee- 
seen. 

Helmi  viittasi  täysinäiseen  kaukaloon  ja  koetti  se- 
littää, mutta  Martha  kietoi  kuvaannollisesti  sanoen 
Englannin  lipun  loukkautuneen  olemuksensa  ympärille 
vaatien  oikeutta.  Se  oli  muuan  tuollainen  selvä  asia, 
jossa  kaikki  todistukset  voitiin  esittää  heti. 

Rouva  Spencer  teki  sen  perusteella  muutamia 
johtopäätöksiä. 

»Eikö  juuri  tuollainen  olekin  niin  suomalaisten  ta- 
paista, Maggie?  He  ovat  siistejä  ja  sukkelia,  mutta 
kiivaita.  No  niin,  ellei  hän  olisi  siisti  tyttö,  ei  hän 
olisi  tehnyt  tuota.  Martha,  tuki  jo  suusi  tahi  muu- 
ten minä  annan  sinulle  itkemisen  aihetta;  et  ole 
lainkaan  niin  pahasti  loukkautunut  kuin  luulet.  Hel- 
min ei  olisi  pitänyt  lyöcfä  sinua  tarjottimella.  Kuu- 
letko, Helmi?  Martha,  sinä  saat  olla  vapaa  tämän 
illan  ja  Helmi  saa  pestä  astiat  yksinään.  Ja  luulenpa, 
ettei  hän  ole  siitä  lainkaan  pahoillaan,  niin  että  jo- 
kainen on  tyytyväinen.  Marthan  pitää  tästä  lähtien 
muistaa,  että  astioiden  likainen  käsitteleminen  Hel- 
min nähden  on  vaarallista». 

Helmi  ei  laiminlyönyt  ainoatakaan  tilaisuutta  op- 
piakseen englannin  kieltä,  ja  hän  piti  sellaista  päivää 
hukkaan  menneenä,  jonka  kuluessa  hän  ei  voinut 
lisätä  muutamia  sanoja  sanavarastoonsa.  Hän  käytti 
kaikki  keittiöön  tulleiden  tavaroiden  käärepaperitkin 
luetteloiksensa,  leikaten  ne  nelikulmaisiin  palasiin  ja 
ommellen  ne  yhteen  langalla.  Martha,  josta  tuon 
äsken  kertomamme  ikävän  tapahtuman  jälkeen  tuli 
parempi  astioidenpesijä,  opetti  Helmiä  lausumaan 
sanoja  sillä  seurauksella,  että  Helmi  omaksui  lontoo- 
laisen korostuksen,  mikä  täysihoitolaisista  kuulosti  hy- 
vin huvittavalta. 

Helmin  rakkaus  luontoon  vei  hänet  pois  kaupun- 
gista hänen  vapaapäivinään.  Hän  sai  olla  vapaana 
yhden  iltapäivän  viikossa  ja  joka  toisen  sunnuntain. 
Martha  ei  tahtonut  tulla  hänen  kanssaan,  vaikka  he 
olisivatkin  joskus  voineet  lähteä  yhdessä,  sillä  hän 
sanoi  vihaavansa  maaseutua  ja  tahtovansa  nähdä 
hieman  elämää  ollessaan  kaupungilla.  Kotonaan  oles- 
kellessaan hän  oli  aina  mennyt  palatsin  portille  kat- 
somaan vahdinvaihtoa,  mutta  sitä,  että  joku  ha- 
lusi lähteä  maaseudulle  katselemaan  laitumella  kul- 
kevia lehmiä,  ei  neiti  Draper  voinut  mitenkään  ym- 
märtää, kiiruhtaen  kuitenkin  jalomielisesti  lisäämään, 
että  maailmassahan  on  niin  monenlaisia  ihmisiä. 
Mutta  kauppojen  ikkunoihin- näytteille  asetettujen  pu- 
kujen katselemisessa  ja  miettimisessä,  minkä  niistä 
ostaisi,  jos  hänellä  olisi  kuninkaan  tulot,  oli  hänen 
mielestään  jotakin  järkeä. 

Helmi  oli  nyt  oleskellut  hotellissa  neljä  kuukautta. 
Hän  oli  jo  oppinut  niin  paljon  englannin  kieltä,  että 
hän  voi  ottaa  vastaan  tilauksia  ruokasalissa. 


2) 


»Haluatteko  savustettua  vai  tavallista  liikkiötä  mu- 
nienne  kanssa?» 

»Persikka-  vai  omenapiirakoita  vai  tapiokaleivok- 
siako?» 

Hän  ihmetteli  usein,  miksi  häntä  pyydettiin  toista- 
maan määräykset  ja  miksi  täysihoitolaiset  nauroivat, 
mutta  se  kuului  nyt  kerta  kaikkiaan  Helmin  päivit- 
täisiin hommiin. 

Hänen  suurin  ilonsa  oli  vapaina  sunnuntai-iltoina 
lähteä  ulos  kaupungista  maaseudulle,  missä  ei  ollut 
käytäviä,  kivitystä  eikä  raitiovaunuja  ja  vain  muu- 
tamia ihmisiä. 

Eräänä  päivänä  hän  päätti  kävellä  niin  kauaksi, 
ettei  taloja  enää  lainkaan  näkyisi.  Ehkäpä  hän  nä- 
kisi siellä  viheriätä  ruohoa  tahi  turnipsipellon  tahi  leh- 
miä laitumella  tahi  kohtaisi  ystävällisen  koiran,  joka 
ei  tietäisi  häntä  ulkomaalaiseksi.  Hän  saapui  pian 
paikalle,  missä  käytävä  loppui,  ja  tunsi  kerran  vielä 
hyvää  pehmoista  maata  jalkainsa  alla.  Se  oli  niin 
tuttua,  niin  kotoista  ja  hänen  omaansa.  Se  puhui 
hänelle  omalla  kielellään  nauramatta  hänelle.  Jos  hän 
vain  kylväisi  siihen  siemenen,  kasvaisi  siitä  pieni 
taimi.  Ja  vaikka  hän  ei  tiennytkään  sen  englanti- 
laista nimeä,  kasvaisi  se  siitäkin  huolimatta.  Tämä 
ajatus  lämmitti  Helmin  sydäntä. 

Taivas  oli  niin  matalalla  tänään,  että  se  Helmin 
mielestä  näytti  maan  lasikannelta,  samanlaiselta  kuin 
se  lasikupooli,  joka  suojeli  seppelettä  rouva  Spencerin 
arkihuoneessa  yläkerrassa.  Hän  paneutui  pitkäkseen 
viheriälle  rinteelle  ja  katseli  taivaalle.  Se  oli  niin  hä- 
nen kotitaivaansa  näköinen,  ettei  hän  mielestään  sit- 
tenkään ollut  niin  kovin  kaukana  sieltä.   Vaikka  sa- 

nat  olivatkin  niin  erilaisia,  olivat  pilvet,  ruoho  ja 
maa  samanlaisia,  ja  pian  hän  oppisi  lausumaan  niiden 
nimityksetkin.  Eihän  Lili-tätikään  ollut  tänne  tul- 
lessaan osannut  sen  enempää  englannin  kieltä  kuin 
hänkään. 

Hänestä  tuntui  niin  ihanalta  oleskella  yksinään 
täällä,  missä  oli  niin  rauhallista  ja  viheriää.  Vähät 
siitä,  vaikka  hän  ei  osannutkaan  puhua  englannin 
kieltä.  Eihän  taivas,  ruoho  eikä  tämä  pieni  puronen- 
kaan, jonka  äyräällä  hän  istui,  osannut  sitä  sen  pa- 
remmin. Ripsuinen,  sininen,  ruohikossa  kasvava  kuk- 
kanen tirkisti  ujosti  häneen.  Hän  lausui  sen  suomalai- 
sen nimen  arvaillen,  oliko  se  milloinkaan  ennen  kuul- 
lut sitä  täällä. 

Ollessaan  näin  kaukana  Helmi  saattoi  tyynem- 
min  ajatella  työtään  hotellissa.  Hän  tiesi  käyttäyty- 
vänsä joskus  kömpelösti  ja  ehkä  tyhmästikin,  vaikka 
hän  aina  koettikin  olla  kaikille  mieliksi.  Työskentele- 
minen oli  joka  tapauksessa  siunaukseksi,  vaikka  hä- 
nen pitikin  poimia  ituja  pois  perunoista  pimeässä  um- 
mehtuneessa kellarissa  ja  koota  kaikki  mädänneet 
mukulat  uunissa  poltettaviksi. 

Helmillä  oli  suuret  uupumattomat  kädet,  sellaiset, 
jollaiset  on  vain  monta  sukupolvea  kovasti  työtä  teh- 
neillä naisilla,  tarmokkaat  ja  kykenevät  kädet,  jotka 
ovat  valmiit  tarttumaan  kaikkeen  käsillä  olevaan  työ- 
hön. Kokkikin,  Maggie  Kenny,  joka  ei  tuhlannut 
monta  sanaa  apulaistensa  ylistämiseen,  myönsi  vasta- 
hakoisesti suomalaistytön  kädet  niin  hyviksi  ja  kä- 
teviksi, että  ne  panivat  jokaisen  liikkeen  puhumaan, 
lisäten  siihen,  että  jos  hän  vain  osaisi  käyttää  jär- 
keään yhtä  hyvin,  ei  hänessä  olisi  mitään  vikaa. 

Helmi  katseli  pieneltä  kummulta,  jolla  hän  istui, 
savuista  kaupunkia,  joka  lepäsi  kuin  suuri  jättiläinen 
rasvaisen  harmaan  savuvaippansa  alla.  Se  muis- 
tutti häntä  ikävästi  niistä  makuuhuovista,  joita  hä- 
nen oli  joka  aamu  levitettävä  vuoteille  hotellin  suu- 
ressa takahuoneessa.  Hän  tiesi  hotellin  julkipuolella 
olevan  iloisiakin  huoneita,  joissa  oli  valkoisilla  Hi- 
noilJa  peitetyt  pöydät  ja  kukilla  koristetut  pesuvadit, 
mutta  takalistossa  oli  eräs  suuri  huone,  jossa  oli  sa- 
toja hikisten  makuuhuopien  peittämiä  vuoteita,  ja 
hänen  oJi  pakko  lakaista  ja  siistiä  tuo  huone  joka 
päivä.  .  Joskus  aamuisin,  kun  hän  meni  sinne,  lojui 
miehiä  vielä  vuoteissa,  mutta  kcska  hän  oli  tullut 
siistimään  sitä,  piti  hän  puoliaan,  välittämättä  lain- 
kaan unikekojen  murahteluista  ja  vastalauseista. 

Helmin  haaveet  tuona  sunnuntai-iltana,  kun  hän 
istui  puron  äyräällä,  olivat  enimmäkseen  miellyttä- 
viä. Tuntien  nuoruutensa  ja  sykähtelevän  tervey- 
tensä hän  toivoi  suuria  tulevaisuudelta.  Hän  tekisi 
työtä  ja  opiskelisi,  ja  hänkin  matkustaisi  eräänä  päi- 
vänä takaisin  Suomeen  samettilaukkuineen,  valkoi- 
sine  pitkine  sulkineen  ja  silkkivuorisine  ripsuisine 
sormikkaineen,  ja  kaikki  nuoret  kokoontuisivat  sil- 
loin hänen  ympärilleen  kuuntelemaan,  kuinka  hän 
kertoisi  heille,  miten  hän  oli  aloittanut  aivan  poh- 
jalta pesemällä  rumia  raskaita  astioita  eräässä  hotel- 
lissa. 

Helmi  ei  luopunut  siitäkään  unelmastaan,  että  hän 
ehkä  jonakin  päivänä  kohtaisi  jonkun  kullanetsijän, 
ehkäpä  jonkun  suomalaisen  nuorukaisen,  joka  oli 
löytänyt  kultaa.  Miehet  voivat  saada  aikaan  sellai- 
sia ihmeellisiä  asioita.  Naisten  pitää  työskennellä  ko- 

vasti,  mutta  kauniilla  tytöillä  on  aina  mahdollisuu- 
tensa. Paljon  suomalaisia  poikia  oli  tullut  Kanadaan 
ja  ehkäpä  hän  vielä  kohtaakin  jonkun  heistä.  Hän 
ajatteli  prinssiä,  joka  oli  rakastunut  köyhään  tyt- 
töön ja  vannonut  menevänsä  naimisiin  hänen  kans- 
saan, ja  jolle  ylpeä  eno  oli  lähettänyt  ihanan  viitan. 
Siihen  oli  ommeltu  suuri  paikka  rumasta  vaatteesta 
merkiksi,  että  jos  vain  prinssi  menee  naimisiin  tuon 
köyhän  tytön  kanssa,  on  tyttö  tuollaisen  ruman  pai- 
kan kaltainen.  Se  oli  rumasti  tehty  tuon  pahan  van- 
han enon  puolelta.  Mutta  mitä  tekikään  prinssi? 
Hän  antoi  ommella  paikan  täyteen  helmiä  ja  ihania 
jalokiviä  ja  lähetti  viitan  takaisin  merkiksi,  että  hä- 
nen viehättävä  köyhä  tyttönsä  tulisi  olemaan  sen 
suurenmoisin  koriste.  Helmi  arvasi  sen  vaikuttaneen 
enoon  ainakin  hieman. 

Hän  oli  vaipunut  niin  haaveilunsa,  ettei  hän  huo- 
mannutkaan parin  nuorenmiehen  lähestymistä.  He 
olivat  aivan  hänen  vieressään,  kun  hän  kohotti  kat- 
seensa. Hän  ei  pitänyt  heidän  ulkomuodostaan,  mutta 
ei  pelännytkään.  Hänen  oikeassa  käsivarressaan  oli 
niin  paljon  voimaa,  että  hän  tunsi  olevansa  turvassa. 

Helmi  hymyili  ja  nyökäytti  heille  päätään  samalla 
tavalla  kuin  hän  olisi  tehnyt,  jos  he  olisivat  olleet  pari 
naapurinpoikaa  kotoa. 

Miehet  sanoivat  hänelle  jotakin  englannin  kie- 
lellä. 

»Jess»,  vastasi  hän,  koska  se  oli  ainoa  sana,  jonka 
hän  sillä  hetkellä  muisti,  ja  lisäsi  sitten:  »En  puhu  — 
olen  suomalainen». 

Nuorukaiset  nauroivat  katsoen  toisiinsa  tarkoitta- 
vasti. 

Helmin  nuori  sydän  ikävöi  seikkailua.  Jos  vain 
nämä  nuoretmiehet  olisivat  olleet  komeammin  puet- 
tuja, olisi  hän  voinut  luulla  heitä  unelmiensa  onnelli- 
siksi kullankaivajiksi.  Mutta  katselemalla  heitä  tar- 
kasti hän  arvosteli  heidät  oikein.  Hän  viittasi  heille, 
että  he  jatkaisivat  matkaansa,  minkä  he  luulivat  tar- 
koittavan, että  hän  halusi  lähteä  heidän  kanssaan  ta- 
kaisin kaupunkiin.  Kun  hän  alkoi  kävellä  poispäin, 
seurasi  rohkeampi  miehistä  häntä. 

Helmi  kiiruhti  kulkuaan.  Mutta  nuorimies  saa- 
vutti hänet  tarttuen  häntä  käsivarresta.  Hän  irroitti 
miehen  otteen  ja  alkoi  juosta.  Mutta  toisen  juoksuun- 
lähtö  yllyttää  aina  toista  takaa-ajoon  ja  miehet  seu- 
rasivat häntä,  kuten  hän  oli  odottanutkin.  Helmi 
salli  tarkoituksellisesti  heidän  tulla  lähemmäs,  ja  py- 
sähtyen sitten  ja  rohkaisten  mieltään  hän  antoi  en- 
simmäiselle niin  voimakkaan  töytäyksen  rintaan,  että 
mies  horjahti  kumoon  ja  alkoi  vyöryä  äyräältä  alem- 
pana kohisevaa  puroa  kohti.  Kun  toinen  pysähtyi 
katsomaan,  millaisen  vamman  hänen  ystävänsä  oli 
saanut,  jatkoi  Helmi  juoksuaan.  Hän  ei  ollut  peläs- 
tynyt eikä  vihainenkaan,  koska  kaikki  oli  ollut  vain 
leikkiä  hänelle,  mutta  hän  tiesi  tarpeeksi  koettaak- 
seen  saada  välimatkan  niin  pitkäksi  kuin  suinkin, 
koska  hän  epäili  tuon  nuorenmiehen,  joka  oli  kieri- 
nyt mutaista  äyrästä  alas,  suuttuneen  hänelle. 

Eräs  nainen,  joka  ajoi,  kuten  Helmi  ehti  huomata, 
harmaalla  hevosella,  näki  hänen  tulevan  ja  odotti  häntä, 
koska  hän  oli  hyvin  järkyttynyt  nähdessään  pakene- 
van Helmin,  jota  nähtävästi  pari  roistoa  ajoi  takaa. 
Helmi  vaistosi  hänen  myötämielisyytensä  ja  kiipesi  vit- 
kastelematta istuimelle  hänen  viereensä.   Jälleen  kie- 

litaidon  puute  aiheutti  hänelle  vaikeuksia.  »Ya- 
len hotelliin»,  sanoi  hän  vastaukseksi  toisen  käsittä- 
mättömiin kysymyksiin,  lausuen  ja  korostaen  tuon  ni- 
men hotellin  ruotsalaisen  puhelintytön  tapaan. 

»Yalen  hotelliinko?»  toisti  neiti  Abbie  Moore  epäil- 
len. »Yalen  hotelliinko?  Miksi  juuri  sinne?» 

Kaikki  tämä  oli  kuitenkin  turhaa  puhetta  Hel- 
mille, joka  vain  toisteli  nykyisen  kotinsa  nimeä. 

Neiti  Abbieta  vaivasi  ja  suuresti  kiihoitti  tämä  to- 
dellinen seikkailu,  joka  oli  keskeyttänyt  hänen  tyy- 
net sunnuntai-iltapäivämietteensä.  Hän  oli  tehnyt 
viikottaisen  vierailunsa  Kodittomien  Tyttöjen  Ko- 
tiin, johon  kaupungin  rikolliset  tytöt  oli  sijoitettu  asu- 
maan. Päivän  työt  oli  tehty.  Neiti  Abbie  oli  kerto- 
nut tytöille  kauniin  tarinan  eräästä  kärsivällisestä 
prinsessasta,  jota  pidettiin  vangittuna  eräässä  lin- 
nassa ja  jonka  hänen  rakastajansa  vihdoin  onnistui 
viekkaudellaan  vapauttaa.  Ja  nyt  ajaessaan  kotiinsa 
hän  oli  vaipunut  syvälle  romantiikan  kultaisiin  unel- 
miin. 

Neiti  Abbie  Moore  oli  kahdeksanviidettävuotias  ikä- 
neito, laiha,  siro  ja  omituinen,  ja  kohtuuton  vain  nii- 
den koristusten  lukumäärään  nähden,  joita  hän  ri- 
pusteli kaulaansa.  Sinä  päivänä,  jolloin  Helmi  hyp- 
päsi hänen  sieville  rattailleen,  neiti  Abbiella  oli  yl- 
lään harmaa  sarssipukunsa,  jossa  oli  siveä  musta  tur- 
kis kaulus,  ja  päässään  pieni,  sulin  koristettu  hattu. 
Kaikki  tämä  oli  luonnollisesti  hyvin  vaatimatonta  ja 
hienoa,  mutta  hän  oli  kietonut  kaulaansa  mustan 
helminauhan  (hänen  äitinsä),  kultaiset  kaulaketjut  (hä- 
nen isänsä)  ja  joukottain  muita  kapineita,  jotka  oli 
kiinnitetty  kolmanteen  ketjuun.    Siinä  oli  avaimia, 

kynä,  jossa  ei  milloinkaan  ollut  lyijyä,  tammesta 
vuoltu  pieni  porsas,  jonka  selkään  oli  kiinnitetty 
hopearengas,  ja  lävistetty  hopeauurna. 

Siinä  pienessä  seitsenhuoneisessa  talossa,  jossa  hän 
asui,  vallitsi  kaikkialla  mitä  suurin  järjestys  ja  puh- 
taus, lukuunottamatta  pianoa,  jolle  oli  asetettu  ta- 
varoita sikinsokin.  Siellä  tungeksivat  ja  kiistelivät 
jalansijasta  valokuvat  ja  maljakot,  viuhkat  ja  sim- 
pukankuoret, kirjat  ja  kuvat,  vanhat  kivet,  maala- 
tut pullot,  pääsiäismunat,  Buddan  kuva,  korit  ja  kynt- 
tilänjalat. 

Yhtä  vähän  tasapainoa  oli  neiti  Abbien  elämässäkin. 
Vuosikausia  kestänyt,  ankaran  puritaaninen  elämä  saat- 
toi äkkiä  päättyä  odottamattomiin  hurjiin  liioittelui- 
hin.  Asuttuaan  ensin  yhdessä  huoneessa  erään  ystä- 
vänsä luona  hän  kauhistutti  valittua  seurapiiriään  ra- 
kennuttamalla itselleen  oman  talon.  Yhtä  yllättä- 
västi hän  jätti  oman  onnensa  nojaan  puhtaiden  nei- 
tojen luokan  Ensimmäisessä  Presbyteriläisessä  Kir- 
kossa, jossa  hän  oli  joka  sunnuntai  selittänyt  kansain- 
välisiä sunnuntaikoululäksyj ä,  ja  aloitti  sen  sijaan 
viikottaiset  vierailunsa  Kodittomien  Tyttöjen  Kotiin. 

Muutamat  Naisten  Apujärjestön  jäsenet  sanoivat 
neiti  Abbieta  hyvin  syvämieliseksi,  otaksuen  näiden 
kummallisten  puuskien  olevan  hänen  todellisen  luon- 
teensa merkkejä.  Pastorin  sisar,  joka  oli  jonkinlainen 
sieluanalyytikko,  mainitsi  neiti  Abbiesta  puhuttaessa 
jotakin  jäävuorista,  joiden  pientä  näkyvää  osaa  ei 
voida  lainkaan  verrata  niiden  veden  alle  piiloutunee- 
seen suunnattomaan  osaan. 

Ajaessaan  tomuista  kesätietä  pitkin  tänä  sunnuntai- 
iltapäivänä,  talojen  lisäytyessä  kummallakin  puolella 

heidän  lähestyessään  kaupunkia  neiti  Abbie,  herät- 
tyään haaveistaan,  katseli  hyvin  tarkasti  uutta  to- 
veriaan. Hän  tunsi  äkkiä  saavansa  jälleen  tutus- 
tua uuteen  ilmiöön.  Eräs  suuri  toivo  paisutti  hä- 
nen sydäntään;  rohkea  yritys,  joka  ei  lainkaan  johL 
tunut  kunnianhimosta,  järkytti  hänen  mieltään... 
Niin,  hän  tekisi  sen.  Viis  siitä,  mitä  muut  sanoisivat! 
Raivotkoon  pastorin  sisar  mielinmäärin.  Hän  näyttää 
heille.  Hän  ottaa  tytön  omakseen,  jos  hän  vain  voi 
saada  hänet. 

Helmillä  oli  juuri  se  ominaisuus,  joka  neiti  Ab- 
bielta  puuttui:  hän  ei  pelännyt  mitään.  Neiti  Abbie 
näki  sen  hänen  silmistään,  olennostaan  ja  ryhdis- 
tään, kiintyen  häneen  juuri  senvuoksi.  Koko  aran 
elämänsä  aikana  neiti  Abbie  oli  koettanut  olla  pelo- 
ton ja  välinpitämätön  yleisestä  mielipiteestä.  Elä- 
mässä ei  ole  mitään  niin  suurta  kuin  pelottomuus  kai- 
kessa. Neiti  Abbie  oli  kerran  kuullut  jonkun  määrit- 
televän sen  hyvin  suorasukaisesti.  Se  oli  värisyttä- 
nyt häntä  silloin,  mutta  samalla  lumonnutkin:  »Ihmi- 
sen pitää  elää  niin,  että  hän  uskaltaa  katsoa  koko 
maailmaa  silmiin  ja  käskeä  sen  mennä  — »  Neiti  Abbie 
ei  voinut  edes  ajatellakaan  tuota  viimeistä  sanaa.  Hän 
sivalsi  sen  sijaan  hevosta  suitsilla.  Mutta  hevonen 
luuli  hänen  vain  häristävän  pois  kärpäsiä  ja  huis- 
kautti hyväksyvästi  häntäänsä. 

Neiti  Abbie  aikoi  ottaa  tytön  omakseen  ihan  var- 
masti. Jos  tyttö  vain  on  vapaa  ottolapseksi,  ottaa 
ikäneiti  Abigal  J.  Moore  hänet  omakseen. 

Helmi  opasti  hänet  Yalen  hotelliin  ja  neiti  Abbie, 
sidottuaan  Jasperin  renkaaseen  käytävän  viereen, 
meni  taloon.  Jasperin  sitominen  kiinni  mihin  tahansa 

ja  milloin  tahansa  oli  jotakin,  jota  nykyään  sanotaan 
kohteliaisuudeksi. 

Kun  he  tulivat  sisään,  käveli  Helmi  julkipuolen 
käytävän  läpi  siihen  kapeaan  lämpiöön,  jossa  vierai- 
den päällystakit  ja  hatut  riippuivat,  ja  sitten  sen  läpi 
keittiöön.  Apulaisten  ei  ollut  lupa  kulkea  julkipuolen 
ovesta,  mutta  vapaapäivinään  Helmi  otaksui  hetki- 
seksi vapautuneensa  toimestaan  ja  kulki  senvuoksi 
julkipuolen  ovesta. 

Neiti  Abbie  oli  uuden  päätöksensä  kiihoittamana 
rohkea  aina  levottomuuteen  saakka. 

»Näin  parin  nuoren  roiston  ajavan  takaa  tätä  nuorta 
tyttöä  ja  toin  hänet  kotiin»,  sanoi  neiti  Abbie  kokille, 
joka  seisoi  lattian  keskellä  pitkä  monimutkainen  töl- 
kinaukaisija  kädessään.  »Haluaisin  tietää  hieman  enem- 
män hänestä.  Hän  kiinne  st  aa  minua  ja  minä  työs- 
kentelen tyttöjen  joukossa.  Hän  ei  osaa  luullakseni 
ollenkaan  englannin  kieltä». 

Maggie  Kenny  tarjosi  kohteliaasti  neiti  Abbielle  ai- 
noan vapaan  tuolin  ja  laski  tölkinaukaisij an  syrjään 
ennen  vastaamistaan. 

»Tiedän  itsekin  hänestä  vain  sen  verran,  hyvä  rouva, 
että  Saint  Paulissa  asuva  sisareni  lähetti  hänet  tänne 
luokseni  huollettavaksi  —  ja  siinä  onkin  työtä,  rouva, 
vaikka  hän  onkin  niin  hyvä  tyttö  töissään,  etten 
ikinä  ole  nähnyt  parempaa,  ja  reipas  ja  tottelevainen, 
mutta  omituinen  äkillisissä  vihanpuuskissaan». 

»Luuletteko  minun  voivan  taivuttaa  hänet  tulemaan 
luokseni  asumaan?  Minä  olen  aivan  yksinäinen  nai- 
nen ja  minulla  on  hieman  varojakin».  Neiti  Abbie 
punastui  viehättävästi.  »Hän  näyttää  niin  yksinäi- 
seltä täällä  semminkin  siksi,  ettei  hän  puhu  kiel- 

tämme,  ja  senvuoksi  olen  pahoillani  hänen  vuokseen 
ja  olen  sitäpaitsi  apulaisen  tarpeessa.  Olisin  niin  hyvä 
hänelle». 

Maggie  Kenny  tarkasteli  anojaa  arvostelevasti. 

»Minä  voin  tuoda  teille  suosituksia»,  sanoi  neiti 
Abbie  kiihkeästi,  »ja  olisin  hyvin  mielissäni,  jcs  te 
itse  tahtoisitte  ystävällisesti  tulla  katsomaan  kotiani». 

Vaikka  Margaret  Kenny  olikin  elämässään  ollut 
paljon  tekemisissä  yleisön  kanssa,  ehdotettiin  hänelle 
nyt  ensi  kerran,  että  hän  katselisi  suosituksia.  Hä- 
neltä oli  kyllä  pyydetty  sellaisia,  mutta  häntä  ei  oltu 
milloinkaan  vaadittu  lukemaan  niitä.  Hän  rypisti  ot- 
saansa punniten  asiaa  joka  puolelta.  Hän  tiesi,  ettei 
hotelli  tuli j öineen  ja  meni j öineen  ollut  mikään  so 
piva  paikka  Helmille,  ja  kiintyi  sitäpaitsi  tuohon  ys- 
tävälliseen pieneen  herrasnaiseen,  joka  tarjoutui  hank- 
kimaan suosituksia. 

Neiti  Abbie  voitti. 

IV 

Neiti  Abbie  J.  Moore  asui  sievässä  pienessä  talos- 
saan Chestnut-kadun  varrella,  moitteettomassa  ym- 
päristössä, jossa  jokaisen  talon  julkipuolella  oli  lepo- 
kuisti  ja  takapihalla  nelikulmainen  ruohokenttä;  tämän 
keskelle  pystytettiin  kaikiksi  muiksi  päiviksi,  paitsi 
tnaanantaisin,  vaatteiden  kuivausteline  kuin  tuulen 
nurinkääntämä  sateensuoja.  Maanantaisin  paljaat  nuo- 
rat liehuivat  ja  lepattivat  tuulessa  juosten  sitä  pa- 
koon tehden  turhia  ympyröitä.  Lepokuisti  julki- 
puolella, nelikulmainen  ruohokenttä  takapihalla  ja 
kohtalaisen  pieni  kiinnityslaina  kaiken  turvana,  mutta 

niin  järjestettynä,  että  asukas  maksoi  keron  vuokran 
muodossa.  Rakennusasioimisto  selitti  sen  hyvin  sel- 
västi. »Asu  omassa  talossasi  ja  maksa  eläessäsi»,  oli 
usein  toistettu  lause. 

Neiti  Abbiella  oli  pari  moitteetonta  täyshoit olaista, 
jotka  tulivat  ja  menivät  äänettömästi,  riisuivat  ka- 
lossinsa oven  viereen,  söivät  aamiaisensa  samaan  ai- 
kaan joka  päivä,  paitsi  sunnuntaisin,  jolloin  he  eivät 
saaneet  aamiaista  lainkaan.  He  lapioivat  lumen  pois 
käytävältä  talvisin,  lahjoittivat  emännälleen  valkoi- 
sen liljan  pääsiäiseksi  ja  punaisen  alppiorvokin  jou- 
luksi, maksoivat  vuokransa  jokaisen  kuukauden  en- 
simmäisenä päivänä,  paitsi  milloin  ensimmäinen  päivä 
sattui  sunnuntaiksi,  jolloin  he  suorittivat  vuokransa 
lauantaina. 

Neiti  Abbie  nimitti  heitä  herra  A:ksi  ja  herra  B:ksi, 
mutta  se  tuskin  kelpasi  minkäänlaiseksi  johtolan- 
gaksi heidän  oikeiden  nimiensä  selvillesaamiseen. 

Neiti  Abbien  talosta  heijastui  hänen  oivallinen 
luonteensa.  Hän  käytti  vain  tavallisia,  mutta  hyviä 
tavaroita.  Hänen  talonsa  puuosat  olivat  tammea, 
verhot  sieviä,  seinäpaperit  tyynenruskeita  tahi  oi- 
keammin sanoen  »nuuskanrus keitä».  Arkihuoneen  ja 
portaitten  matot  mittausopillisine  kuvioineen  olivat 
tummanruskeat.  Hänen  taulunsa  olivat  teräs  kaiver- 
ruksia ja  vakavan  näköisten  kuolleitten  sukulaisten 
suurennettuja  valokuvia. 

»Tämä  on  äiti  talvella  ennen  hänen  kuolemaansa. 
Tauti  jäyti  häntä  jo  silloin,  vaikka  emme  tienneet 
siitä  mitään.  Tämä  on  isän  kuva,  otettu  hänen  maa- 
tessaan kuolinvuoteellaan.  Viikatemies  ei  kiertänyt 
taloa. 

Tämä  on  Mary-täti.  Hän  ei  näytä  lainkaan  iloi- 
selta, mutta  sitä  emme  saa  ihmetelläkään,  kcska  hän 
meni  valokuvaajalle  suoraan  lääkärin  vastaanotto- 
huoneesta, kun  lääkäri  cli  sanonut  hänelle  pelkää- 
vänsä, ettei  hän  elä  enää  pitkää  aikaa.  Tämä  on  nuo- 
rin sisareni.  Hän  ei  ollut  milloinkaan  oikein  voimis- 
saan; hänen  munuaisissaan  oli  vika  koko  ajan  ja  ne 
hänet  vihdoin  tuonen  tuville  saattoivatkin.  Hän  tiesi 
tautinsa  ajanoloon  vain  pahenevan,  minkävuoksi  hän 
lahjoitti  meille  jokaiselle  tämän  kuvansa  viimeiseksi 
joulukseen». 

Neiti  Abbien  perheessä  valokuvat  näyttivät  olevan 
ikäänkuin  jonkinlaisia  enteitä. 

Hänen  teräskaiverruksiensa  aiheetkin  olivat  vaka- 
via: »Puolustautuva  uroshirvi»,  synkkä,  yksinäinen  ja 
toivoton;  »Lääkäri  sairaan  lapsen  vuoteen  vieressä;» 
»Wellington  tervehtii  Blucheriä  Waterloon  kentällä»  ja 
heidän  hevostensa  jaloissa  viruu  kuolleita  miehiä. 

Helmillä  oli  nyt  ensi  kerran  elämässään  oma  huone 
ja  oma  pieni  vuoteensa,  joka  cli  hänen  mielestään 
oikein  komea;  sen  molempiin  päihin  oli  kiinnitetty 
messinkiruusukkeilla  sidottu,  valkoisista  emaljiku- 
kista  muodostettu  seppele.  Päällimmäinen  vuode- 
peite  oli  eräänlaista  valko-  ja  sinitäpläistä  kudosta, 
jota  nimitetään  »New  Yorkin  kivitykseksi»,  ja  kylmien 
öiden  varalta  oli  siellä  pieni  untuvapatja,  jonka  pääl 
lyksessä  oli  omenankukkia. 

Neiti  Abbie  tuli  pahoilleen  nähdessään  Helmin 
yhä  useammin  pysähtyvän  jalavapuitteisen  kuvasti- 
men eteen.  Helmi  kiintyi  näkemäänsä,  koska  se  cli 
ensimmäinen  kuvastin,  joka  ei  vääntänyt  hänen  kas- 
vojaan kieroiksi.   Mutta  kun  pastorin  sisar,  tuo  sielu- 

analyytikko,  kiinnitti  neiti  Ahtien  huomiota  siihen, 
että  Helmi  näytti  yhä  enemmän  panevan  painoa  per- 
soonalliselle ulkomuodolleen,  torjui  neiti  Abbie  yl- 
peästi syytöksen  aiheettomana. 

»Meidän  ei  pidä  moittia  häntä,  neiti  Terry»,  sanoi  hän 
tuolla  suloisella  äänellään,  johon  hän  aina  turvautui 
pyrkiessään  johonkin  päämäärään,  »koska  nuorten 
kasvojenjuonteita  on  niin  hauska  katsella.  Meidän 
täytyy  suoda  nuorisolle  muutamia  etuoikeuksia,  hyvä 
ystävä.  Minussa  ja  sinussa  ei  kuvastin  voi  enää  he- 
rättää samaa  kiinnostusta,  vaikka  pelkäänkin,  ettei 
sitä  seikkaa  lueta  meille  ansioksi». 

Neiti  Abbie  pani  hieman  järkyttyneenä  merkille 
Helmin  edistymisen  hänen  koettaessaan  mukautua 
uuteen  elämäänsä.  Helmi  ei  harjannut  enää  tukkaansa 
suoraan  taakse,  ei  palmikoinut  eikä  sitonut  sitä  mus- 
talla nauhalla,  vaan  kampasi  sen  nyt  korvilleen  »säm- 
pylöiksi», jotka  olivat  muodissa  siihen  aikaan.  Hel- 
min kirjavien  puseroiden  korkeat  kaulukset  olivat 
hävinneet  olemattomiin,  niin  että  valkoista  kaulaa 
paljastui  aivan  tarpeeksi,  ja  kun  neiti  otti  hänet 
mukaansa  kauppoihin,  näki  hän  Helmin  viivyttelevän 
kauniiden  pukujen  lähettyvillä,  ja  kun  he  menivät 
jonkin  muotikaupan  sivu,  pysähtyi  Helmi  niin  äkkiä, 
että  neiti  Abbie  törmäsi  häneen,  Helmin  lainkaan  huo- 
maamatta sitä. 

Neiti  Abbie  joutui  pulaan,  koska  hän  ei  tiennyt, 
kuinka  hänen  piti  menetellä  tässä  asiassa.  Helmi  piti 
nähtävästi  hyvin  paljon  kaikista  hienouksista  ja  neiti 
Abbien  selkää  karmivat  kylmät  väreet,  kun  hän  ajat- 
teli maailman  kaikkea  pahuutta.  »Enkä  moiti  häntä 
lainkaan  siitä»,  ajatteli  hän,  »koska  se  on  kaikissa  ta- 

pauksissa  miesten  syytä.  He  vaativat  naisia  pukeutu- 
maan riikinkukkojen  tapaan,  eivätkä  muussa  tapauk- 
sessa välitä  heistä  juuri  ollenkaan.  Muistan  käyttäneeni 
aina  kotikutoisia  vaatteita,  matalakor koisia  kenkiä  ja 
sadeilmahattuja,  mutta  oliko  siitä  minulle  minkään- 
laista hyötyä?  Minun  pitää  kuitenkin  neuvoa  häntä». 

Kun  neiti  Abbie  meni  keittiöön  sanomaan  Hel- 
mille, mitä  oli  valmistettava  päivälliseksi,  näki  hän 
Helmin  ahkerasti  kiilloittavan  tinavatia  niin  kirk- 
kaaksi, että  hän  voisi  nähdä  kasvonsa  siitä.  Hän  oli 
niin  syventynyt  hauskaan  työhönsä,  ettei  hän  kuul- 
lut neiti  Abbien  tuloa. 

Silloin  ja  siinä  paikassa  neiti  Abbie  huomasi  nuus- 
kanruskean  värin  sopivan  parhaiten  Helmin  pumpuli- 
pukuihin.  Hän  oli  ensin  ajatellut  ostaa  punaista 
kangasta. 

Kulmassa,  neiti  Abbien  kainostelevaa  pientä  taloa 
vastapäätä,  kohotti  eräs  liuskakivikattoinen  huvila 
goottilaisine  ikkunoineen  sopusuhtaisen  harjansa  pui- 
den latvoja  korkeammalle.  Neiti  Abbie  sanoi  sen 
näyttävän  kalifornialaiselta  rakennukselta.  Sen  julki- 
puolella oli  telttakattoinen  lepokuisti,  jonka  erotti 
muusta  maailmasta  viheriän  ja  valkoisen  kirjava 
hamppukangas.  Talo  sijaitsi  samettimaisen  nur- 
mikentän keskellä,  jonka  aidan  vieressä  oli  siellä 
täällä  liljapensaita  ja  muita  istutuksia;  punaisten 
ja  valkoisten  geraniumien  muodostama  maltalainen 
i  sti;  sinisistä  kukonkannuksista  kasvatettu  pensas- 
aita ristikkoaidan  vieressä,  joka  erotti  julkipuolen 
kentän  takapuutarhasta;  punaisten  geraniumien  täyt- 
tämiä ikkunalaatikoita,  valkoisia  tuhat  kaunokkeja  ja 

sinisiä  lobelioita  yläkerrassa  ja  alhaalla;  villien  viini- 
köynnösten peittämä  huvihuone  ja  orapihlaja- aita, 
joka  oli  sievästi  leikattu  tasaiseksi  tuohon  tapaan, 
jota  pensasaitojen  viljelijät  niin  mielellään  tavoittele- 
vat. Rakennus  ympäristöineen  oli  todellakin  rikkaan 
kaupunkilais  kodin  näköinen. 

Jokainen  naapuri  olisi  voinut  kertoa  tohtorin,  St. 
Johnin,  rakennuttaneen  tuon  talon  mennessään  nai- 
misiin, ja  jos  kuuntelijalla  oli  aikaa,  sai  hän  kuulla 
senkin,  ettei  tohtorilla  ollut  siinä  minkäänlaista  vas- 
taanottohuonetta, koska  hänen  nuori  vaimonsa  oli 
melko  heikko  ja  koska  lääkärin  vastaanottohuonee- 
seen kokoontunut  liiallinen  inhimillinen  kurjuus  ja  sai- 
raiden tuleminen  ja  lähteminenkin  olisivat  vaivanneet 
häntä.  Senvuoksi  tohtori  oli  vuokrannut  itselleen 
vastaanottohuoneen  kaupungilta,  missä  vierailevat  po- 
tilaat istuivat  keinutuoleissa  lukien  odottaessaan  va- 
littuja loistolukemistoja  pajupöytien  ääressä. 

Tohtorin  rouvalla  oli  oma  autonsa,  paljon  rahaa  ja 
kaikki  päivät  ja  yöt  vapaasti  käytettävinään. 

Kun  Helmi  oli  oleskellut  neiti  Abbien  luona  kolme 
kuukautta,  tuli  tohtori  eräänä  päivänä  vieraisille.  Hän 
ei  tullut  ammattiasioissa.  Päinvastoin  hän,  joka  an- 
toi neuvoja  niin  monissa  tapauksissa,  tuli  nyt  itse 
kysymään  neuvoa.  Hän  ja  neiti  Abbie  olivat  tutus- 
tuneet toisiinsa  Canningtonissa,  jossa  he  olivat  asu- 
neet saman  kadun  varrella,  käyneet  samassa  nuorison- 
liitossa  ja  saaneet  koulutuksensa  samassa  kivisessä 
koulurakennuksessa  kukkulalla. 

Tohtori  istui  neiti  Abbien  kullatussa  tammikeinu- 
tuolissa  ja  sanoi  sanottavansa.  »Luonasihan  oleske- 
lee eräs  nuori  suomalaistyttö,  Abbie?»  kysyi  hän. 

Neiti  Abbie  nyökäytti  päätään,  kcska  hän  ei  voi- 
nut kieltääkään  sitä.  Samalla  hetkellä  Helmi  han- 
kasi takakuistia  ja  lauloi  heleällä  äänellä  kotimaansa 
lauluja. 

»Hän  on  reipas  tyttö»,  jatkoi  tohtori,  »ja  viehättävä». 
Neiti  Abtie  nyökäjrtti  jälleen.  »Mutta  hän  kaipaa  pä- 
tevämpää  opetusta  englannin  kielessä.  Sinähän  an- 
nat hänen  käydä  iltakoulua,  vai  mitä?  No  niin,  kuun- 
telehan  nyt  ehdotustani.  Vaimoni  kaipaa  kiinnosta- 
vampaa elämää,  hän  käy  alakuloiseksi  ja  ärtyisäksi, 
vaikka  minä  en  voikaan  huomata  syytä  siihen.  Jos 
pyytäisit  häntä,  suostuisi  hän  luullakseni  opettamaan 
tyttöäsi  tunnin  joka  toinen  päivä  tahi  niille  main.  Hän 
ihailee  tyttöä  todellakin,  piirustipa  vielä  luonnoksen- 
kin hänestä  tuona  päivänä,  jolloin  tyttö  käänsi  puu- 
tarhaasi». 

»Hän  itse  tahtoi  tehdä  sen»,  sanoi  neiti  Abbie  an- 
teeksipyyt ävästi.  »En  voi  estää  häntä  tekemästä 
työtä.  Hän  pyysi  minulta,  että  hän  saisi  ottaa  vas- 
taan pestäviä  vaatteita  ainakin  niin  paljon,  ettei  hä- 
nen tarvitsisi  olla  työtönnä.  Hän  suoriutuu  omista 
vaatteistamme  hyvin  lyhyessä  ajassa  ja  sanoo  pitä- 
vänsä siitä  työstä.  Tahdoin  palkata  miehen  puutarhatöi- 
hin, mutta  hän  pyysi  minua  antamaan  hänen  tehdä  ne». 

Tohtorin  kasvot  näyttivät  miettiväisiltä.  »Älä  hem- 
mcittele  häntä  pilalle,  Abbie,  vaan  anna  hänen  työs- 
kennellä. Työ  ja  pelastus  ovat  läheisesti  sukua  toi- 
silleen». 

Kadun  toisella  puolen  torkkui  tuo  täydellinen  hu- 
vila auringonpaisteessa.  Sen  ikkunat  kimaltelivat  ja 
kukat  käänsivät  teriönsä  aurinkoa  kohti.  Se  näytti 
onnen  ja  tyytyväisyyden  tyyssijalta. 

Tohtorin  rcuva  laskeutui  portaita  puettuna  pit- 
kään silkkiseen  mcottoriviittaan  ja  huntuun.  Hän  oli 
kuullut  torven  antaman  merkin  ja  meni  rakennuksen 
sivulle,  minne  muuan  suljettu  auto  juuri  pysähtyi. 
Eräs  mies  hyppäsi  kevyesti  maahan  ja  avasi  hänelle 
oven. 

»Hän  kaipaa  jotakin,  Abbie»,  sanoi  tohtori  surulli- 
sesta »En  tunne  naisia  juuri  ollenkaan.  He  ovat  niin 
kummallisia  nykyään,  Abbie,  niin  levottomia  ja  tyy- 
tymättömiä. Luulen  noiden  entisajan  naisten,  joi- 
den piti  ommella,  kutoa  ja  työskennellä  varhaisesta 
aamusta  myöhäiseen  iltaan,  olleen  onnellisempia.  Ny- 
kyajan naisilla  ei  ole  juuri  mitään  tekemistä.  Pel- 
kään olevani  ikävä  vanha  tuki  Eevalle.  Hän  on  viittä- 
toista vuotta  minua  nuorempi  ja  pelkään  että  ikä- 
eromme on  liian  suuri». 

Neiti  Abbie  ei  tiennyt  mitään  avioliittoasioista, 
mutta  hän  tiesi  vanhan  ystävänsä  kärsivän  ja  hänen 
kasvonsa  ilmaisivat  myötämielisyyttä. 

»Eeva  on  mitä  sydämellisin  ihminen  ja  auttaisi  mie- 
lellään jokaista»,  jatkoi  tohtori.  »Tahtoisitko  tulla 
luoksemme  huomenna  —  hän  on  kaupungilla  nyt  — 
ja  kysyä  häneltä?» 

Ensimmäisenä  päivänä,  kun  Helmi  meni  kadun  poikki 
tunnilleen,  hän  tuhlasi  tavattoman  paljon  aikaa  pukeu- 
tumiseensa. Hänen  kasvonsa  kiiltelivät  saippuasta  ja 
vedestä,  hiukset  oli  kierretty  ruuvikiharoihin  ja  lopuksi 
hän  oli  nyörittänyt  liivinsä  niin  lujalle,  että  hänen  oli 
vaikeata  hengittää.  Hän  oli. pannut  merkille,  että  tuolla 
tohtorin  talossa  usein  käyvällä  hienolla  henkilöllä  oli 
tavattoman  solakka  vartalo,  ja  oli  ruvennut  arvos- 
telemaan ankarammin  omaa  täyteläistä  ruumistaan. 

Tohtorin  rouva  otti  hänet  vastaan  aurinkohuo- 
neessa,  jonka  suurenmoisuus  mykistytti  Helmin  täy- 
dellisesti. Auringonvalo  virtasi  huoneeseen  keltaisten 
silkkiuutimien  läpi  muodostaen  kirkkaita  täpliä  vihe- 
riälle ja  valkoiselle  tiililatt iälle.  Pöydät  olivat  pa- 
justa ja  niiden  silkillä  vuoratuista  lokeroista  näkyi  kau- 
niisiin kansiin  sidottuja  kirjoja  ja  loistolukemistoja. 
Erään  mustan  maljakon  reunalla  istui  komeita  lin- 
tuja, jotka  nähtävästi  aikoivat  sammuttaa  janonsa 
alempana  läikkyvällä  vedellä,  jonka  pinnalla  kellui 
vahalumpefta.  Sananjalkoja  viheriöine  pitsimäisine 
lehtineen  riippui  katosta  ja  kullatuissa  häkeissä  hyp- 
pelevät linnut  täyttivät  ilman  sointuvalla  viserryk- 
sellään. 

Helmi  seisoi  ovella  kaiken  tämän  kauneuden  lu- 
moamana. 

»Tule  vain  sisään,  kaunokaiseni»,  sanoi  tohtorin 
rouva  laulavalla  äänellä.  Hän  lepäsi  pitsikankaalla 
päällystetyllä  sohvalla,  laatikollinen  suklaamakeisia 
matalalla  jalustalla  vieressään.  »Tule  vain  sisään  ja 
anna  minun  katsella  sinua». 

Vaikka  Helmi  ei  ymmärtänytkään  sanoja,  tiesi  hän 
rouvan  toivottavan  hänet  tervetulleeksi.  Hän  liu- 
kui sisään  noilla  kummallisilla  askelilla,  joita  hän  otti 
ollessaan  peloissaan,  ja  tuli  sohvan  viereen  niin  äänet- 
tömästi kuin  hän  olisi  käyttänyt  suksia. 

»Kermanvärinen  iho,  viher iänr us keat  silmät  ja  pu- 
nertava kullan  värinen  tukka.  1  Sinun  pitäisi  todella- 
kin menestyä  tässä  tilaisuuksien  maassa». 

»Niin,  rouva»,  myönsi  Helmi. 
%  »Ei,  älä  sano  niin!»  Rouva  St.  John  nousi  nyt  is- 
tualleen kuvankauniine  punaisine  poskineen  ja  epä- 

järjestykseen  joutuneine  hiuksineen.  »Sano  'Kyllä, 
rouva  St.  John'.  'Niin,  rouva',  on  hävinnyt  olematto- 
miin hiusverkkojen,  alushameiden  ja  monien  muiden 
esineiden  mukana,  jotka  voisin  mainita.  Sano  'Kyllä, 
rouva  St.  John'». 

Helmi  toisti  sanat  oikein. 

Luento  kesti  tunnin  eli  juuri  niin  kauan  kuin  suk- 
laamakeiset  riittivät,  ja  Helmin  käskettiin  tulla  tun- 
nille joka  tiistai. 

Tässä  talossa  näytti  Helmille  avautuvan  kokonaan 
uusi  maailma,  riemuisa,  sateenkaaren  värinen  ja  kul- 
tainen —  jokseenkin  sellainen,  josta  hän  oli  haaveil- 
lut. Aurinkohuoneen  hieno  tuoksu,  sen  mukavuudet 
ja  ylellisyys,  vapautuminen  kaikista  huolista  ja  vas- 
tuunalaisuudesta, ja  talon  hillityt  äänet  kuin  kaikki 
olisivat  kävelleet  samettimatoilla  —  kaikki  nämä 
seikat  tuntuivat  sisältyvän  hänen  unelmaansa. 

Kun  hän  tuli  auringonpaisteeseen  ja  juoksi  tien 
poikki,  voi  hän  ensi  kerran  elämässään  ajatella  eng- 
lannin kielellä,  ja  hänen  sanomansa  sanat  kuuluivat: 
»Kuinka  ylhäistä!» 

V 

Nuori  metodistikirkko,  vaikka  se  ei  sijainnutkaan 
millään  kukkulalla,  oli  päättänyt  pysyä  näkyvissä 
huolimatta  maantieteellisestä  kilpailusta,  ja  turvautui 
senvuoksi  tosin  täysin  maailmalliseen,  mutta  kuitenkin 
vaikuttavaan  ilmoittamiskeinoon.  Broadwayn  ja  Bal- 
moralin  kulmaan  kiinnitetty,  mustan  ja  kullanvärinen 
ilmoitus  kilpi  vetosi  monin  tavoin  ohikulkijaan  toi- 
voen voivansa  kiinnittää  tämän  epävakaisen  henki- 

lön  huomiota  hänen  omaan  menestykseensä.  Siihen  oli 
kirjoitettu  pastorin  nimi,  hänen  saarnansa  aihe,  kuo- 
ronjohtajan nimi,  seuraavan  sunnuntain  yksinlaulajan 
nimi,  diakonit,  Naisten  Apujärjestön  puheenjohtajan 
nimi,  ja  siinä  julistettiin  vielä  suuremmilla  kullatuilla 
kirjaimilla,  että  se  oli  muukalaisten  kirkko.  Muuka- 
lainen rupesi  tietysti  katselemaan  ympärilleen  saa- 
dakseen selville,  missä  hänen  omaisuutensa  sijaitsi,  ja 
jos  hän  vain  halusi  totella  sen  kullatun  käden  kehoi- 
tusta, joka  viittasi  Broadwaylle  päin,  löysikin  hän 
varmasti  tuon  jykevän  tiilirakennuksen,  jossa  cli  ly- 
hyt torni,  tyhjä  kellotapuli,  syvällä  sijaitsevat  ikku- 
nat ja  muutamia  harhailevia  viiniköynnöksiä  rauta- 
lankaverkossa, joka  heilui  tuulessa,  sallimatta  köyn- 
nösten milloinkaan  unhottaa  elämän  epävarmuutta. 

Sivuoven  yläpuolella  paloi  eräänä  iltana,  vaikka  ilta 
ei  ollutkaan  vielä  pitkälle  kulunut,  lamppu  vaalean- 
keltaisella ja  heikolla  liekillä  päivänvalossa.  Näytti 
aivan  siltä  kuin  suntio  olisi  unhottanut  sammuttaa 
sen  edellisenä  iltana,  mutta  jäsenet,  kannattajat  ja  ta- 
valliset kuulijat  tiesivät  sen  tarkoittavan  jotakin.  Se 
tarkoitti  yksinkertaisesti  sitä,  että  jotakin  oli  tulossa  — 
kirkossa  pidettäisiin  jokin  kokous.  Suntio,  eräs  vai- 
vautunut mies,  jolla  oli  hervottomat  jalat  ja  kiivas 
mielenlaatu  ja  jonka  harvoin  nähtiin  liikkuvan  tomu- 
huiskutta,  järjesteli  ja  tomuutti  istuimia  tornihuo- 
neessa. Tyttöjen  kerho  oli  järjestänyt  sinne  illallis- 
kokouksen. 

»Miksi  ihmeessä  he  eivät  voi  syödä  kotonaan»,  mu- 
risi hän,  »ja  ihmettelenpä,  miksi  he  menevät  kotiinsa 
nukkumaankaan.  Jonakin  aamuna  löydän  täältä  var- 
masti niitä  kokonaisen  lauman.   Uusi  pastori  on  oi- 

kea  mörkö  antaessaan  nuorten  mellastella  täällä  kir- 
kossa mielensä  mukaan.  Jos  hänen  itsensä  pitäisi  puh- 
distaa lattia  —  ja  tässä  uudessa  korkkimatossa  näky- 
vät kaikki  jäljet  —  olisi  hän  ehkä  eri  mieltä.  Ihmiset 
eivät  kunnioita  enää  lainkaan  pyhiä  rakennuksia. 
Minä  en  voi  tottua  siihen,  että  Jumalan  huoneessa 
melutaan  ja  pidetään  hauskaa,  ja  sen  puhdistaminen 
tuollaisten  kokousten  jälkeen  on  hirvittävää.  Entä  tuo 
uimalammikko,  jonka  hän  aikoo  laittaa  tänne!  Ihan 
minua  kauhistuttaa.  Jumalan  huone  on  rakennettu 
sydämien  puhdistamista  varten.  'Puhdistakaa  sydä- 
menne, välittämättä  vaatteistanne',  sanoo  Job.  Te 
olette  valkeiksi  sivuttujen  hautain  kaltaiset,  jotka  ul- 
koa kauniit  ovat,  mutta  sisältä  täynnänsä  kuolleitten 
luita  ja  kaikkinaista  raadollisuutta',  eikö  se  olekin 
elävä  totuus?  Mutta  kukaan  ei  kuuntele  minua  enää, 
koska  minun  ajatukseni  ovat  jo  niin  vanhanaikaisia. 
Kaikki  on  vain  nuoruutta  ja  nuoruutta.  En  nyt  olisi 
juuri  millänikään,  jos  hän  toisi  tänne  vain  omaa  nuo- 
risoamme. Minä  olen  haudannut  heidän  isänsä  ja  äi- 
tinsä ja  muutamia  heistäkin  ja  kastanut  heidät,  mutta 
kun  mies  tuo  tänne  jokaisen  löytämänsä  hännänhui- 
pun  —  kaikki  tähteet  —  kaikki  tähteet  —  sillä  mi- 
täpä hän  välittäisi  mistään.  Tällä  kirkolla  oli  nimi 
ennen  hänen  tänne  tuloaan.  Tämän  kirkon  julki- 
puolelle pysähtyi  enemmän  autoja  ja  komeampia  au- 
toja kuin  minkään  muun  kaupungin  kirkon  edustalle. 
Entä  nyt?  Vain  lastenvaunuja  ja  pavuilla  ruokittuja 
äitejä.  Löydän  täältä  katkenneita  sukkanauhoja,  ho- 
peapaperia,  vanhoja  reikäisiä  ruokaliinoja,  lipposia, 
virvokkeita  ja  lasten  pulloja.  'Palvelkaa  naapuris- 
toanne!' sanoo  hän.    Kelpaa  olla  syntinen  tähän  ai- 

kaan,  koska  hänen  hyväkseen  tehdään  niin  paljon. 
Mutta  pastori  ei  silti  usko  helvettiin.  Kysyin  kerran 
sitä  häneltä,  mutta  mitä  hän  vastasi?  Hän  sanoi: 
'Minä  en  ottaisi  vastatakseni  helvetistä,  herra  Sims\ 
Niin  juuri  hän  sanoi.  'Ottakaa  pois  helvetti  uskonnos- 
tamme', sanoin  minä,  'niin  kyllä  nähdään  mihin  sil- 
loin joudumme?'  Mutta  hän  purskahti  nauruun  kuin 
suuri  koulupoika  senvuoksi,  ettei  osannut  vastata 
minulle. 

Uskonto  ei  ole  enää  sellaista  kuin  ennenvanhaan. 
Harhaanj outuneitten  varoittamisessa  ei  ole  enää  mi- 
tään järkeä.  Missä  ovat  kaikki  nuo  hyvät  vanhat 
virret,  joita  meidän  oli  tapana  veisata,  kuten  esi- 
merkiksi seuraavakin:  'Me  kuulemme  kadotettujen 
vaikeroivan,  vaikeroivan,  vaikeroivan,  me  kuulemme 
kadotettujen  vaikeroivan  sinä  suurena  päivänä!'  Tämä 
ihana  virsi  pehmitti  kivikovaakin  sydäntä  ja  järkytti 
paatuneintakin  omaatuntoa.  Nykyään  lauletaan  vain: 
'Rakastakaa  Jumalaa,  rakastakaa  Jumalaa,  Jeesus- 
ystäväämme!'  Se  on  liian  hempeämielistä  ja  help- 
poa. 

Kaikki  nuoret,  jotka  tulevat  tänne,  sanovat  ole- 
vansa kristityitä.  'Kadutteko  te  milloinkaan  teko- 
janne?' kysyn  minä.  'Useinkin',  sanovat  he.  Onko 
nyt  sellainenkin  uskontoa? 

No  niin,  tuolta  he  nyt  tulevat  kolistellen  portaita 
alas.  'Iloiset  neidot'  on  peräti  sopimaton  nimi  us- 
konnolliselle seuralle.  Missä  ovat  Kristillinen  Yhdis- 
tys,  Nuorten  hengellinen  seura  ja  Siionin  tyttäret?» 

»Hyvää  iltaa,  herra  Sims!»  huusivat  tytöt  piirittäen 
vanhuksen.  »Tehän  olette  järjestänyt  istuimet  meille? 
Olette  hyvä  vanha  toimenpoika». 

Joku  alkoi  laulaa: 

»Kuinka  hän  voi,  herra  Sims, 

kuinka  hän  voi? 

Voimmeko  häntä  auttaa,  oi?» 

»Tukkikaa  jo  suunne,  tytöt!»  sanoi  Lucy  Powers 
ankarasti.  »Minä  haluan  keskustella  vakavasti  herra 
Simsin  kanssa.  Hän  kysyi  minulta  eräänä  päivänä, 
kadunko  milloinkaan  tekojani,  ja  nyt  tahdon  ilmoit- 
taa hänelle,  etten  ole  tällä  viikolla  muuta  tehnytkään. 
Minua  on  pidetty  loukossa  senvuoksi,  etten  saanut 
ainettani  ajoissa  valmiiksi,  ja  minun  on  täytynyt 
katsella  toisten  tyttöjen  leikkiä  istuessani  sisällä  huo- 
neessa valmistamassa  ainetta  'keskittymisestä',  ja 
opettaja  oli  minulla  hyvin  ilkeä  koko  ajan,  ja  elä- 
mäni on  ollut  niin  ikävää,  että  olen  melkein 
kadottanut  uskoni.  Tänä  iltana  aion  pyytää  seu- 
rakuntaa rukoilemaan  opettajan  puolesta  —  hän  on 
niin  ilkeä,  että  hänen  pitää  joko  muuttua,  kuolla 
tahi  tehdä  jotakin  muuta.  Annan  sen  Jumalan  huo- 
leksi». 

Mildred  Masterskin  mietti  erästä  arvoitusta.  »Kuul- 
kaahan nyt,  herra  Sims,  eikö  tunnukin  ilkeältä,  kun 
ei  kukaan  näytä  ymmärtävän  teitä?  Tehän  tiedätte 
minun  päättäneen  hymyillä  tällä  viikolla  ja  katsoa, 
saisiko  hymyni  vastaukseksi  mailin  pituisia  muita 
hymyjä,  mutta  kun  hymyilin  opettajalle  hänen  moit- 
tiessaan  minua,  sanoi  hän  minulle  kaikkien  kuullen: 
'Lopeta  jo  tuo  tyhmä  irvistelysi!'  Mitä  pitääkään 
tyttö  raukan  tehdä?  Eikö  elämä  sittenkin  ole  sisäl- 
lyksetöntä? Mitä  te  olisitte  sanonut  hänelle,  herra 
Sims?» 

Herra  Sims  laski  harjansa  lattialle  ja  katseli  edes- 
sään seisovaa  huolestunutta  sielua,  jonka  punaiset 
posket  ja  säteilevät  silmät  olivat  jyrkkänä  vastakohtana 
hänen  surulliselle  äänelleen.  Muut  tytöt  parveilivat 
keittiöön. 

Neiti  Rodgers,  »Harjoittelevien  Kanadalaisten  Tyt- 
töjen» johtaja,  joi  syvälti  Sinisestä  ja  Kultaisesta  Kir- 
jasta joutuessaan  ahdinkoon,  sillä  tämä  ihmeellinen 
kirja  oli  kuin  syvä  lähde,  josta  ei  kenenkään  tarvin- 
nut kohottaa  tyhjää  kippoa.  Se  tiesi  kaiken  tyttöjen 
keskuudessa  toimitettavasta  työstä  ja  osasi  sanoa  ai- 
van tarkasti,  kuinka  jokaisessa  kokouksessa  oli  mene- 
teltävä. Neiti  Rodgers,  joka  oli  suostunut  johtamaan 
tätä  tyttölaumaa,  olisi  joutunut  pulaan  jo  aikoja  sit- 
ten, ellei  hänellä  olisi  ollut  tätä  kirjaa.  Siinä  sanottiin, 
että  tämän  kuukauden  kokouksen  pitää  olla  yhteiskun- 
nallinen luonteeltaan  ja  että  kaikkien  jäsenten  pitää 
koettaa  huvittaa  ulkomaalaisia  tyttöjä.  Pienillä  kir- 
jaimilla painetuissa  muistutuksissa  sanottiin:  »Naa- 
puristossanne asuu  ehkä  ulkomaalaisia  tyttöjä.  Kut- 
sukaa heidät  illalliskokoukseen.  Ottakaa  selville,  osaa- 
vatko he  laulaa  tai  lausua.  Vaikka  heidän  kielensä 
onkin  vieras,  tuntevat  he  olonsa  kotoiseksi,  saades- 
saan avustaa  teitä  ohjelman  suorittamisessa».  Tästä- 
hän voidaan  jo  nähdä  tämän  kirjan  oivallisuus. 

Neiti  Rodgers  selitti  suunnitelman  »Iloisille  Nei- 
doille». Heidän  nuoret  kasvonsa  näyttivät  huoles- 
tuneilta. He  olivat  voineet  seurata  kirjan  ohjeita 
»Merkillisiä  seikkoja»  koskevissa  kokouksissaan,  »Ta- 
rinoita virsistä»  kokouksissaan,  »Ulkosalla  asumis»- 
kokouksissaan  ja  »Irlantilaisia  juttuja»  koskevissa  ko- 
kouksissaan, mutta  mistä  he  saisivatkaan  tarpeeksi 

ulkomaalaisia  tyttöjä  kokoon?  Heitä,  jäseniä,  oli  kaik- 
kiaan viisitoista.  Jos  he  saisivatkin  kokoon  viisitoista 
muuta  tyttöä,  kuinka  silloin  kukin  voisi  käsitellä 
omaansa?  Eikä  kenenkään  poisjättäminen  voinut 
tulla  kysymykseenkään.  Ehkä  joku  ei  pitäisi  josta- 
kusta, ja  kun  niin  monta  kansallisuutta  kokoontuu 
yhteen,  voi  siitä  aiheutua  vaikeuksia,  jopa  oikein  tap- 
pelukin. 

Kuultuaan  sen  Lucy  Powers  huudahti:  »Ah,  kuinka 
hullunkurista  se  olisikaan!»  Hän  polveutui  irlantilai- 
sista. 

Dorothy  Moss  pelkäsi.  »Ulkomaalaiset  riitelevät  niin 
paljon  keskenään»,  sanoi  hän,  »ja  ovat  niin  kiihkeitä. 
Meidän  pesumuijan  sisar  tappoi  miehensä  Gimlissäja 
kun  hän  istui  vankilassa,  meni  äitini  katsomaan  häntä 
ja  kysyi  häneltä,  oliko  hän  pahoillaan,  mihin  nainen 
vastasi  myöntävästi.  Äitini  mielestä  se  oli  hyvä  merkki 
ja  hän  luuli  naisen  ehkä  tekevän  parannuksen  ja  saa- 
van kaiken  anteeksi,  mutta  silloin  olikin  nainen  lisän- 
nyt rehellisesti  katuvansa  vain  sitä,  ettei  hän  ollut  tap- 
panut miestään  jo  aikoja  sitten.  Äiti  ei  ollut  tiennyt 
mitä  sanoa.  Mutta  rouva  Karaski  sanoi  uskovansa 
vilpittömästi  Jumalaan,  jos  nyt  äiti  tahtoi  sen  tietää. 
'Jumalassa  ei  ole  mitään  vikaa',  sanoi  hän  ilmoittaen 
olevansa  kiitollinenkin  hänelle.  Jumala  oli  ollut  niin 
hyvä  hänelle,  että  hän  oli  antanut  hänen  löytää  kir- 
veen juuri  silloin,  kun  hän  alkoi  joutua  helisemään. 
Äiti  palasi  kotiin  hyvin  järkytettynä». 

Mutta  Hattie  Butterfield  katsoi  asiaa  valoisam- 
malta kannalta.  »Aloittakaamme  vain  yhdellä  ulko- 
maalaisella tytöllä  —  tarkoitan  oikealla  ulkomaalai- 
sella, joka  on  vasta  äskettäin  saapunut  tänne  josta- 

kin  vieraasta  maasta  —  ja  minä  tunnen  yhden  sel- 
laisen. Miss  Abbie  Moore  on  ottanut  luokseen  erään 
suomalaistytön,  joka  hymyilee  minulle  aina  mennes- 
säni ohi.  Hän  kampaa  tukkansakin  aivan  kuin  me, 
käyttää  valkoisia  kenkiä  ja  käy  kirkossa,  ja  sitäpä 
ette  voisi  uskoa  hänestä».  Hattie  ei  selittänyt  tar- 
kemmin, mitä  hän  tarkoitti. 

Neiti  Rodgers  tuli  nyt  väliin.  »Muistakaa  tytöt», 
sanoi  hän,  »että  ulkomaalaiset  tytöt  ovat  aivan  mei- 
dän kaltaisiamme.  He  tuntevat,  näkevät,  tulevat  pa- 
hoilleen tahi  iloitsevat  aivan  niinkuin  mekin.  He  ovat 
vain  sattuneet  syntymään  toisessa  maassa  kuin  me». 

»Kaikki  tahtoisivat  luullakseni  olla  englantilaisia, 
jos  vain  voisivat»,  sanoi  Hattie  tyytyväisenä. 

Neiti  Rodgers  pudisti  päätään.  »Ei  sinnepäinkään, 
Hattie,  koska  jokainen  rakastaa  enimmän  omaa  maa- 
taan. Minä  olen  amerikkalainen  ja  minäkin  pidän 
enimmän  omasta  maastani.  Mutta  me  teemme  tästä 
Kanadasta  uuden  maan  ja  me  tulemme  rakastamaan 
sitä  enemmän  kuin  mitään  muuta,  koska  me  olemme 
sivistäneet  sen.  Me  raivaamme  polkuja  ja  laskemme 
perustuksia,  ja  juuri  se  tekee  elämämme  täällä  niin 
kiinnostavaksi.  Tuo  suomalaistyttö,  joka  asuu  neiti 
Abbien  luona,  on  nyt  valinnut  Kanadan  uudeksi  isän- 
maakseen.  Hän  on  tullut  luoksemme.  Useimmat 
teistä  ovat  syntyneet  täällä  eikä  teillä  siinä  asiassa 
ole  ollut  valitsemisen  varaa.  Pitäkäämme  häntä  sen- 
vuoksi  todellisena  kanadalaisena  hänen  oman  valin- 
tansa perusteella.  Kutsumme  luullakseni  vain  tämän 
tytön  ja  valmistamme  pidot  hänelle». 

»Hei,  neiti  Rodgers»,  sanoi  Lucy,  »siitä  tulee  suuren- 
moinen tilaisuus  hänelle  —  pidot  ainoastaan  hänelle! 

Äiti  sanoo  teidän  voivan  hemmoitella  nuo  ulkomaalai- 
set tytöt  helposti  pilalle». 

»Vain  harvat  ihmiset  turmeltuvat  siitä,  että  heidät 
tehdään  onnellisiksi»,  sanoi  neiti  Rodgers  vakavasti, 
»eikä  tuollaista  yksinäistä  orpoa  tyttöä,  joka  tekee 
työtä  elääkseen,  voidakaan  juuri  liiaksi  hemmoitella. 
Mitä  te  tähän  sanotte,  tytöt?» 

Tytöt  myöntyivät,  ja  niin  sitten  kävi,  että  Helmi 
Milander  sai  ensimmäisen  kutsunsa  pitoihin.  Hän  oli 
kellarikerroksessa  puhdistamassa  neiti  Abbien  hedel- 
mäkellaria,  kun  kutsu  saapui.  Pari  tyttöä,  joilla  mo- 
lemmilla oli  yllään  poimuhame  ja  tuollainen  meri- 
miespusero,  joita  Helmi  niin  ihaili,  seisoi  takaovella 
pyytäen  saada  puhutella  häntä.  Lucy  Powers  johti 
puhetta  ja  kutsuminen  tapahtui  kaikkien  sääntöjen 
mukaisesti.  Ainoa  vaikeus  oli  siinä,  ettei  Helmi  ym- 
märtänyt. Neiti  Abbie  otti  kutsun  vastaan  luvaten 
pitää  huolta  siitä,  että  Helmi  tulisi. 

Nuoren  Metodistikirkon  kellarikerros  ei  ollut  kirk- 
kojen tavallisia  kellarikerroksia  kummempi.  Sinne 
päästiin  portaita  pitkin,  jotka  monet  jalat  oli- 
vat kuluttaneet  kiiltäviksi  ja  harmaiksi,  mutta 
Helmistä  se  tuntui  tuona  syyskuun  iltana,  jolloin 
pari  tyttöä  tuli  noutamaan  häntä  ja  tarttui  hänen 
käsivarteensa  opastaakseen  hänet  sinne,  lumotulta 
linnalta. 

He  jatkoivat  heti  matkaansa  tornihuoneeseen,  jossa 
pieniä  pitoja  pidettiin,  ja  siellä,  kiitos  koristeluko- 
mitean,  avautui  hänen  silmiensä  eteen  jotakin  niin 
ihanaa,  että  hänen  oli  pakko  pidättää  henkeään.  Ho- 
peapaperista  valmistetut  syyslehvät  riippuivat  köyn- 

nöksinä  pöydän  kohdalla  olevasta  sähkökruunusta 
huoneen  kaikkiin  nurkkiin.  Tytöt  olivat  eräässä  ko- 
kouksessaan valmistaneet  kaikki  nämä  syys  koristeet. 
Pöydän  keskelle  oli  asetettu  punaisilla  ja  purp- 
puraisilla astereilla  täytetty  ruukku,  josta  jatkui  jo- 
kaisen lautasen  luo  Lucy  Powerin  isän  kasvihuoneesta 
poimituista  kukista  kierretty  nuora.  Sj^ksyisiä  leh- 
tiä esittävä  ryppyinen  paperisuikale  jakoi  pöydän 
kahteen  yhtä  suureen  osaan  ja  Helmin  lautaselle  oli 
asetettu  käsinmaalattu  kortti.  Siihen  oli  kirjoitettu: 
»Tervetuloa  Kanadaan!»  Pöydän  yläpuolelle  pingoi- 
tetut,  syyslehvistä  sidotut  köynnökset  saivat  Helmin 
herkän  kuvittelukyvyn  uskomaan,  että  pöytä  oli  ka- 
tettu johonkin  auringon  valaisemaan  aukioon,  kullan- 
värisen ja  punertavan  lehvistön  suojaan,  josta  leikki- 
sän vienon  tuulen  puhaltaessa  saattoi  hiljaa  putoilla 
lehtiä  maahan. 

Pöytä  oikein  kimalteli  värikkäisyydessään.  Sille  oli 
ladottu  salaatteja,  jotka  oli  koristeltu  valkoisilla  ja 
keltaisilla  tuhatkaunokeilla  (koviksi  keitetyillä  mu- 
nilla); siellä  oli  punaisia  kukkia  ja  viheriöitä  lehtiä 
(juurikkaiden  terälehtiä  ja  ruokasalaatin  lehtiä);  kras- 
silla ympäröityjä  lihapalasia  lautasilla  niiden  välistä 
näkyvine  sametinpehmeine  punaisine  kukkineen,  ja 
keltaisia  ja  kellertäviä  hyydelmiä,  ja  appelsiineista  ja 
banaaneista  kyhättyjä  mittausopillisia  kuvioita. 

Mutta  pöydän  huippuihanuus  - —  ilmeinen  todistus 
siitä,  että  pidot  olivat  oikeat  —  oli  kuitenkin  jää- 
telökulho,  joka  oli  täytetty  jäisellä  appelsiinime- 
hulla ja  valkoisilla  viinirypäleillä  ja  jossa  ylimmäisenä 
kellui  punainen  kirsikka.  Sellainen  kulho  oli  jokaisen 
lautasen  vieressä, 

Helmi  riemuitsi  katsoessaan  kaikkea  tätä  ihanuutta. 
Hänen  onnensa  malja  oli  täysi.  Ja  ympärillä  vallit- 
sevan ilon  lisäksi  hänen  onneaan  kohotti  vielä  sekin  rie- 
muisa tunne,  että  hän  tiesi  olevansa  säädyllisesti 
puettu.  Jo  samana  päivänä,  kun  kutsu  saapui,  oli 
neiti  Abbie  ottanut  hänet  mukaansa  ja  ostanut  hä- 
nelle poimuhameen,  merimiespuseron  ja  punaisen  kaula- 
liinan. Hänellä  oli  nyt  samanlainen  puku  kuin  muil- 
lakin tytöillä. 

Hän  arvaili,  mahtoiko  taivaassa  olla  tämän  nä- 
köistä. Hänellä  oli  siitä  hyvin  epämääräiset  mieli- 
piteet, jotka  hän  oli  saanut  lapsuudessaan.  Hän  luuli 
ihmisten  käyttävän  taivaassa  uusia  narisevia  kenkiä, 
nukkuvan  yksinään  ja  tuntevan  itsensä  aina  hie- 
noksi. 

Hän  tunsi  olevansa  hyvin  juhlallisella  tuulella  saa- 
dessaan tulla  kirkkoon  syömään.  Hänestä  tuntui  niin 
kummalliselta,  että  hänet  oli  käsketty  ilalliselle  Ju- 
malan huoneeseen.  Hänen  mielestään  Jumala  oli  pe- 
loittava  olento,  jota  ihmiset  ajattelivat  vain  jonkun 
kuollessa,  ukkosen  jyristessä,  tulvien,  nälänhädän  tahi 
sairauden  aikana.  Hänen  tuntemansa  Jumala  ei  vä- 
littänyt illallisista  eikä  hauskuuksista,  vaan  katsoi 
kaikkea  hirmuisilla  polttavilla  silmillään  nähden  kai- 
ken taivaassa  sijaitsevalta  valkoiselta  valtaistuimel- 
taan ja  kyeten  tuhoamaan  pahat  ihmiset  yhdellä  ai- 
noalla korventavalla  puhalluksella.  Helmi  tiesi  sen, 
sillä  olihan  Saaren  Pekka  löydetty  mustuneena  ja 
kuolleena  auransa  vierestä,  vaikka  hänen  hevosiinsa 
ei  oltu  koskettukaan,  tietysti  senvuoksi,  että  hän  oli 
pettänyt  kauppiasta?  Ja  oli  ihmeellistä,  ettei  Ju- 
mala  ollut  surmannut    Pekan  vaimoa  ja  lapsiakin, 

koska  he  olivat  vakuuttaneet,  että  Pekka  oli  kohdel- 
lut heitä  hyvin.  Helmi  oli  aina  ajatellut  Jumalan  käyt- 
täytyneen melko  kiivaasti  ja  ankarasti  Pekkaa  koh- 
taan, mutta  ihmistenhän  ei  ylimalkaan  pidä  lausua 
julki  ajatuksiaan  Jumalasta. 

Ja  nyt  hän  oli  tullut  tänne  Jumalan  huoneeseen 
illalliselle  ja  hänen  ympärillään  oli  viisitoista  hänen 
ikäistään  tyttöä,  jotka  kaikki  toivottivat  hänet  ter- 
vetulleeksi ja  olivat  niin  iloisia  kuin  eivät  olisi 
kirkossa  olleetkaan.  Ja  he  lauloivat  aluksi  muu- 
tamia säkeitä  lausuakseen  hänet  tervetulleeksi.  Niissä 
esiintyi  hänen  nimensä  ja  he  katsoivat  toisiinsa 
laulaessaan: 

»Ah  mitä  sulle  kuuluu,  sä  Helmi  tyttönen, 
kai  auttaa  sua  saamme,  sä  siro  pienoinen? 
Me  tervetulleheksi  nyt  lausumme  sun  näin, 
ja  sitten  pyörähdämme  taas  juhlapöytään  päin». 

Neiti  Rodgers  puhui  sitten  muutamia  sanoja,  jol- 
loin kaikki  tytöt  painoivat  päänsä  kumaraan,  joten 
Helmi  tiesi  sen  rukoukseksi.  Hänen  ihoansa  pisteli 
niin  kummallisesti.  Sitten  alettiin  aterioida  ja  seu- 
raamalla muiden  tyttöjen  käyttäytymistä  Helmikin 
suoriutui  kaikesta  melko  hyvin.  Kun  he  olivat  naut- 
tineet hedelmäj  uoman  kirsikoineen  (Helmin  lasissa  oli 
sekä  punainen  että  viheriä  kirsikka),  ilmestyi  pöy- 
dälle paistettuja  perunoita  täynnä  oleva  kaunis  lasi- 
maljakko lasikansineen  ja  tammenterhoja  esittävine 
ripoineen,  sitten  kylmää  liikkiötä  ja  paistia,  etikka- 
kurkkuja  ja  tuoreita  piskettejä,  jotka  Lucy  Po- 
wers  oli  itse  valmistanut  koulussa.  Lucyn  onnistui  se- 
littää se  Helmille  viittauksilla.   Jälkiruoaksi  oli  sekä 

punaista  että  valkoista  jäätelöä,  pähkinöitä,  kakkua 
ja  kaakaota. 

Ja  astiat  olivat  kauniit  viheriöine  köynnöksineen  ja 
punaisine  ruusuineen,  ja  jollakin  tavoin  ne  näyttivät 
tuovan  Jumalankin  lähemmäksi  kuin  milloinkaan  en- 
nen, koska  Jumalakin  näytti  pitävän  punaisilla  ruu- 
suilla koristetuista  lautasista. 

Kun  illallinen  oli  syöty,  nousivat  kaikki  tytöt  sei- 
saalleen ja  lauloivat  käsi  kädessä.  Helmi  seisoi  Lucyn 
ja  Hattien  välissä.  Sävel  oli  vieras,  sanat  käsit- 
tämättömiä, mutta  kädenpuristus  oli  lämmin  ja  ystä- 
vällinen. Helmi  ymmärsi  sen  ja  häntä  värisytti  voi- 
makas uusi  tunne.  Hän  oli  ollut  vieraana  Jumalan 
huoneessa  ja  saanut  ystäviä. 

Johtaja  lahjoitti  hänelle  pienen  raamatun  ja  Sini- 
sen ja  Kultaisen  Kirjan,  jonka  ensimmäiselle  lehdelle 
oli  kirjoitettu  hänen  nimensä.  Lucy  näytti  hänelle 
muutamia  sanoja  lausuen  ne  yhä  uudestaan  ja  vaikka 
Helmi  ei  ymmärtänytkään  niiden  merkitystä,  oppi  hän 
lausumaan  ne,  ja  koska  nuo  sanat  värähtelivät  nuo- 
ruudesta ja  toivosta  ja  kiihkeästä  kaipuusta,  synnyt- 
tivät ne  hänen  nuoressa  sydämessään  voimakkaan 
toivon,  että  hän  voisi  elää  kunniallisesti  ja  palvella 
nöyrästi.  Hän  kuului  heidän  joukkoonsa  nyt,  hänellä 
oli  oma  ystäväpiirinsä.  Hän  halusi  tehdä  jotakin  Juma- 
lalle näyttääkseen  hänelle,  uudelle  isänmaalleen  ja 
uusille  ystävilleen  kiitollisuuttansa. 

Hyvin  varhain  seuraavana  aamuna,  kun  kristalli- 
kirkas,  viileä  ja  suloinen  päivänkoitto  alkoi  pilkistää 
Chestnut-kadun  lepokuisteihin,  hiipi  eräs  nuori  tyttö 
varovasti  kirkon  suljetulle  ovelle  pesusoikkoineen  ja 

harj öineen.  Koetettuaan  sitä  ja  huomattuaan  sen 
lukituksi  hän  kiersi  tornihuoneen  ikkunan  luo, 
joka  sattui  sijaitsemaan  juuri  hänen  päänsä  ta- 
salla. Se  myötäsi  hänen  varovaisesta  työnnöstään  ja 
silmänräpäyksessä  hän  katosi  sen  kautta  soikkoineen 
huoneeseen. 

Kun  suntio  sinä  aamuna  tuli  muristen  työhönsä, 
kohtasi  hänen  silmiään  outo  näky.  Tornihuoneen  hy- 
vin pesty  lattia  tuoksui  kostealta,  kuten  sen  pestyt 
ikkunat  ja  kiiltävät  lavitsatkin.  Tämä  rehellinen, 
puhdas  saippuantuoksu  tyydytti  häntä. 

»Ehkä  olin  hieman  väärässä  moittiessani  noita  nuo- 
ria; heillä  näyttää  sentään  olevan  jonkinlainen  uskon- 
tokin», sanoi  hän. 

Kun  Helmi  seuraavana  päivänä  ryhtyi  töihinsä, 
hyräili  hän  kuulemaansa  laulua,  osaamatta  sentään 
kunnollisesti  sanoja.  Neiti  Abbie  soitti  Lucy  Powers- 
ille,  pyytäen  että  hän  tulisi  kertomaan  hänelle,  mitä 
Helmi  laulaa.  Lucy  opetti  sanat  neiti  Abbielle,  joka 
sitten,  kun  Naisten  Apujärjestö  kokoontui  hänen  ko- 
tiinsa seuraavalla  viikolla,  oli  melko  ylpeä  Helmin  lau- 
laessa heille.  »Hän  on  ollut  vain  yhden  illan  kerhossa», 
sanoi  neiti  Abbie  ylpeästi,  »ja  katsokaa,  kuinka  pal- 
jon hän  on  oppinut».  Neiti  Abbie  tiesi  vallan  hyvin 
pastorin  sisaren  ajattelevan,  että  tyttöjen  olisi  pitä- 
nyt opettaa  Helmille  »Odota  minua»  tahi  »Kylväkää 
aamulla»,  tahi  jotakin  sellaista,  mutta  hän  oli  valmis- 
tautunut sanomaan  neiti  Terrylle,  että  ajat  alkavat 
muuttua. 

Helmi  lauloi,  kuten  hän  teki  kaiken  muunkin,  hil- 
litsemättä lainkaan  tunteitaan.  Hän  seisoi  ovella  kä- 
det selkänsä  takana,  ja  noista  harmaatukkaisista  nai- 

sista,  jotka  kuuntelivat,  hän  näytti  ruumiillistuneelta 
toivolta,  nuoruudelta  ja  kaiholta,  laulaessaan  syvällä 
äänellään: 

»Jatka  kylvöäsi,  vaikka  sato  suita  uupuu, 
jatka  tanssiasi,  vaikka  käyrää  vievä  käsi  puutuu, 
ole  uskollinen,  kunnes  verho  vihdoin  laskee, 
niin  sä  pääset  sinne  aamulla! 

Luota  jatkuvasti,  kun  oikeassa  tiedät  olevasi, 
katso  yhtämittaa  valon  koittoon  aina  ihmeissäsi, 
jatka  taistelua  pelkäämättä  voittoon  asti, 
niin  sä  pääset  sinne  aamulla!» 

VI 

Helmin  oppitunnit  jatkuivat.  Hän  osasi  jo  vas- 
tata puhelimeen  ja  sanoa  ymmärrettävällä  englannin 
kielellä:  »Neiti  Moore  on  kaupungilla»,  tahi:  »Tah- 
dotteko hyväntahtoisesti  odottaa  hetkisen»,  jota  seu- 
rasi: »Kiitoksia  oikein  paljon!» 

»Kohtelias  puhetapa,  Helmi»,  oli  neiti  Moore  sano- 
nut hänelle,  »ei  ehkä  vie  sinua  niin  pitkälle  kuin  kau- 
niit kasvot,  mutta  se  ohjaa  sinut  ainakin  turvallisem- 
malle tielle». 

Helmi  aivan  eli  noita  päiviä  varten,  jolloin  hänen 
piti  mennä  tunnilleen.  Tuossa  ylellisyyden  ja  kau- 
neuden ilmapiirissä  hän  tunsi  avautuvansa  kuin  ja- 
panilainen lumpeenkukka.  Tohtorin  talon  tuoksukin 
oli  ylellinen.  Neiti  Mooren  talo  tuoksui  saippualta, 
puhtailta  vaatteilta,  koiruoholta  ja  sipuliliemeltä, 
mikä  kylläkin  on  vaatimattoman  miellyttävää,  mutta 
tohtorin  talo  tuoksui  —  niin,  Helmi  ei  voinut  muis- 

taa  mitään  sopivaa  sanaa  sen  kuvaamiseksi.  Hän  oli 
tutustunut  samanlaiseen  tuoksuun  eräässä  kaupassa 
Helsingissä  ennen  matkustamistaan.  Se  oli  ollut  talvi- 
kukkien väkevää  tuoksua,  joka  vaikutti  epämääräisen 
ylelliseltä  ja  hienolta,  ja  siitä  Helmi  piti  äärettömästi. 
Joskus  hän  sai  ajella  uuden  ystävänsä  autossakin 
ja  nautti  suunnattomasti  saadessaan  istua  pehmeällä 
harmaalla  pieluksella  ja  katsella  sivulle  kiinnitet- 
tyä kimaltelevaa  maljakkoa,  jonka  tohtori  aina 
täytti  tuoreilla  neilikoilla.  Auton  pohjallakin  oli  sa- 
mettimatto  ja  valo  syttyi  kattoon,  kun  vain  painet- 
tiin erästä  nappia.  Helmi  koetti  kirjoittaa  ko- 
tiinsa kaikesta  tästä,  mutta  kodin  ankaran  työn 
maailman  köyhässä  sanavarastossa  ei  ollut  tällai- 
sia sanoja,  joilla  sellaista  suurenmoisuutta  olisi 
voitu  kuvailla.  Se  voitiin  ilmaista  vain  yhdellä  ai- 
noalla englanninkielisellä  sanalla  ja  jos  hän  olisi  kir- 
joittanut kotiin  vastaavan  suomalaisen  sanan,  olisi  se 
johtanut  ihmiset  siihen  harhaluuloon,  että  auto  oli 
saanut  ruhjevamman  tahi  suonenvetokohtauksia. 

Helmin  piti  oppia  uusia  sanoja,  sillä  hän  sai  ko- 
kea uusia  yllätyksiä  joka  päivä.  Rouva  St.  John  vei 
hänet  kerran  viikossa  eläviinkuviin,  missä  Helmi  is- 
tui lumottuna  ja  häikäistynä.  Siitä  hetkestä  alkaen, 
jolloin  hän  astui  tuohon  hurmaavaan  paikkaan,  aina 
siihen  minuuttiin  saakka,  jolloin  hän  palasi  auringon- 
paisteeseen jälleen,  hän  ei  tiennyt  mitään  todellisesta 
maailmasta.  Katsellessaan  kuvia  hän  käveli  käytä- 
vää pitkin  näkemättä  ketään,  tietämättä  mistään 
muusta,  kompastellen  askelmiin  huomaamatta  nii- 
den olemassaoloa  tahi  sitä,  että  hän  oli  kompastunut, 
seuraten  ystäväänsä  epämääräisesti  jollekin  istuimelle 

ja  istuutuen  kuin  orrelle,  kunnes  joku  hänen  takanaan 
istuva  tuskastunut  henkilö  käski  hänen  istuutua  oikein 
paikoilleen,  että  muutkin  näkisivät  jotakin,  lisäämällä 
kärsimättömästi:  »Mikä  teitä  oikeastaan  vaivaa?» 

Tuo  maailma,  johon  Helmi  astui  vihreiden  sametti- 
verhojen  kautta,  lumosi  hänen  vaikutuksille  alttiin  nuo- 
ren sydämensä.  Hän  näki  viehättävien,  helminau- 
hoilla ja  kirkkailla  jalokivillä  koristeltuihin  pukuihin 
pukeutuneiden  naisten  lähtevän  ylellisistä  kodeis- 
taan ihailijoidensa  kanssa,  ja  kiinnitti  huomionsa 
nokkelaan,  nuoreen  pikakirjoitt ajattareen,  joka  käytti 
nahkaj akkua  ja  sellaista  hattua,  joka  voitiin  huo- 
lettomasti painaa  päähän,  mutta  joka  oli  silti  erin- 
omaisen sievä.  Tämä  tyttö  meni  naimisiin  erään 
vanhuksen  turmeltuneen  pojan  kanssa  ja  pelasti  van- 
huksen liikkeen  kuuntelemalla  oven  takaa  pahojen 
ihmisten  ilkeitä  suunnitelmia.  Silloin  ja  siinä  pai- 
kassa Helmi  päätti  ruveta  pikakirjoittajaksi. 

Joskus  ajaessaan  raitiovaunussa  Helmi  kiinnitti  huo- 
mionsa johonkin  päivettyneeseen  vanhaan  liikemie- 
heen,  jolla  oli  suuri  parta  ja  jota  hän  kuvitteli  tule- 
vaksi isännäkseen.  Hän  luovutti  mielellään  paik- 
kansa sellaiselle,  melkein  aina  miehen  melkoiseksi  äl- 
listykseksi. Hän  oli  tekevinään  mielestään  vain  oi- 
kein tehdessään  heille  tällaisia  pieniä  palveluksia.  Hän 
ajatteli  paljon  näiden  miesten  poikia,  koska  juuri  ne 
voisivat  hänen  elämässään  saada  ratkaisun  aikaan. 

Sen  jälkeen  ei  hänen  opettajansa  voinut  antaa  hä- 
nelle tarpeeksi  sanoja  luettavaksi.  Hän  laati  itselleen 
sanaluettelon,  jonka  hän  kiinnitti  seinään  pesupöy- 
dän  kohdalle,  ja  astioidenpesussa  sattuneina  väli- 
aikoina hän  harjoitteli  lausumista: 

Rouva  on  kaunis. 
Hänellä  on  komea  päällystakki. 
Tahdotko  lähteä  ajelemaan? 
Tahdotko  suklaanamusen? 
Minä  jumaloin  niitä. 

Tahtoessaan  auttaa  tämän  nuoren  henkilön  kanada- 
laistumista,  neiti  Moore  kirjoitti  hänen  paperiinsa: 

»Rehellisyys  on  paras  menettelytapa». 

»Kohteliaisuus  ei  maksa  mitään». 

»Huono  seura  pilaa  hyvät  tavat». 

Helmi  jäljensi  ne  tunnollisesti,  mutta  ne  jättivät 
hänet  kylmäksi.  Vieläpä  hän  sanoi  itselleen  hyvällä 
kanadalaisella  murteella,  että  neiti  Mooren  lauseet  oli- 
vat ikäviä. 

Jatkuvat  elävissäkuvissakäynnit  paljastivat  hänelle 
uuden  perustotuuden  —  nuo  viehättävät  naiset  sai- 
vat aina  anteeksi  tekonsa  —  he  eivät  todellakaan  voi- 
neet tehdä  mitään  väärää.  Se  voi  ehkä  näyttää  siltä, 
mutta  syy  voitiinkin  siirtää  kokonaan  jonkun  toisen 
niskoille.  Hän  huomasi  sen  olevan  totta  tohtoriin  ja 
hänen  vaimoonsakin  nähden.  Tohtori  rakasti  häntä, 
vaikka  hän  läksyttikin  tohtoria,  puolusti  häntä,  vaikka 
hän  näyttikin  nyrpeältä,  nauroi  hänen  vaatimuksil- 
leen, vaikka  hän  oli  olevinaankin  kauhistunut,  ja 
kärsi  kaikkia  hänen  tuuliaan  ja  raivonpuuskiaan. 
Kaikki  sanoivat  tohtorin  rouvaa  viehättäväksi  nai- 
seksi. 

Me  emme  voi  senvuoksi  ihmeteli äkään,  että  Helmi 
luopui  pikakir j  oittaj  asuunnitelmist aan.  Hänen  pit  ää 
kehittyä  samanlaiseksi  viehättäväksi  naiseksi  kuin 
tohtorin  rouvakin.  Ja  seinälle  kiinnitetyt  sanat  ja 
lauseet  saivat  sisällyksensä  tämän  päätöksen  mukaisesti. 

Helmi  uurasti  kolmannessa  luvussa  esiintyvän,  ma- 
javaa koskevan  kuvauksen  kimpussa.  »Se  on  vettä 
rakastava  eläin»,  luki  hän,  »joka  elää  sekä  maalla 
että  vedessä».  Hän  katsoi  kysyvästi  opettajaansa, 
jonka  hän  tiesi  pitävän  häntä  tarkasti  silmällä  tar- 
vitsematta kohottaa  katsettaankaan. 

»Joutavia,  Helmi;  tytön,  jolla  on  sellaiset  silmät 
kuin  sinulla,  ei  tarvitse  tietää  mitään  tällaista. 
Pane  kirja  kiinni,  riittää  jo  täksi  päiväksi.  Haluan  ju- 
tella kanssasi.  Elämä  on  ikävää  joka  tapauksessa  ja 
meidän  täytyy  senvuoksi  koettaa  hankkia  itsellemme 
niin  paljon  huvituksia  kuin  suinkin.  Aion  nyt  hank- 
kia itselleni  hieman  hauskuutta  sinun  avullasi,  koska 
sinä  olet  niin  nuori  ja  lupaava.  Aion  näet  toimeen- 
panna kutsut.  Tohtori  matkustaa  tulevalla  viikolla 
itään.  Minä  pidän  aina  kutsuni  hänen  poissa  olles- 
saan, koska  ne  ja  ystäväni  ikävystyttävät  häntä  kyy- 
neliin saakka.  Sentähden  määräämmekin  sopivan 
ajankohdan.  Ja  sitäpaitsi  tulee  hänen  äitinsä  vierai- 
lemaan meille  piakkoin  ja  minä  haluan  jotakin  uutta. 
Sinä  olet  uusin  tuntemani  hupi  ja  haluan  sinut  mu- 
kaan kutsuihini». 

»Minulla  ei  ole  sopivaa  pukua  niin  hienoihin  kutsui- 
hin», aloitti  Helmi. 

»Kuulehan  nyt,  Helmi,  minulla  on  pukuja  komerot 
täynnä  ja  tiedän  vallan  hyvin,  kuinka  puen  sinut.  Si- 
nun ei  tarvitse  keskustella,  niin  ettei  sinun  pidä  olla 
huolissasi  englanninkielen  taidostasi.  Sinun  pitää  esiin- 
tyä nuorena  suomalaisena  neitosena,  joka  on  tullut 
vierailemaan  Kanadaan,  pääministerin  sisarentyttä- 
renä, josta  Montrealissa  olevat  ystäväni  ovat  pyytä- 
neet minua  pitämään  huolta.    Isäsi  on  laivanvarus- 

taja  ja  sinä  olet  matkalla  Vancouveriin  tapaamaan 
häntä.  Me  petkutamme  heitä  ja  kun  he  kaikki  hääri- 
vät ympärilläsi  haluten  tanssia  kanssasi,  pitää  sinun 
murteellisella  ihastuttavalla  englanninkielelläsi  pyy- 
tää heiltä  anteeksi  —  olet  muka  niin  väsynyt.  Sitten 
kiiruhdat  yläkertaan,  pukeudut  jälleen  tavalliseen  pu- 
kuusi ja  tulet  auttamaan  Mandaa  tarjoilemisessa.  Läh- 
detään nyt  koettelemaan  pukuja.  Sinusta  pitää  tulla 
viheriöiden  värisointujen  sinfonia,  Helmi,  koska  ei 
mikään  muu  väri  voi  häikäistä  niin.  Sinusta  tulee 
kerrassaan  ihastuttava». 

Helmin  silmät  säteilivät  hänen  ajatellessaan  sel- 
laista värisyttävää  seikkailua  ja  kun  hän  yläkerrassa 
sijaitsevassa  rouva  St.  Johnin  huoneessa,  jonka  sei- 
nät olivat  vaaleanviheriän,  hopealla  kirjaillun  satiinin 
peitossa  ja  verhot  samaa  kangasta  ja  plyyshimatot 
niin  viheriöitä,  että  ne  muistuttivat  ihaninta  sam- 
malta, mitä  hän  milloinkaan  oli  nähnyt,  näki  kuvasti- 
messa erään  kermavivahteiseen,  vihertävään,  ruumiin- 
mukaiseen pukuun  pukeutuneen  tytön  hopealla  kir- 
jailtuine kenkineen,  korvarenkaineen  ja  kaulaketj ui- 
neen ja  hartioilla  ihmeellinen  viitta,  jonka  väri  oli 
hieman  puvun  väriä  tummempi  ja  joka  oli  vuorattu 
kellertävällä  ja  kimaltelevan  loistavalla  satiinilla,  oli 
kaikki  kuin  keijukaissadussa. 

»Sinun  pitää  tulla  tänne  varhain  ja  pukeutua  ajoissa, 
ja  sitten  somistan  sinua  hieman;  punaan  hieman  pos- 
kiasi ja  mustaan  vähän  kulmakarvojasi.  Sinun  pitää 
mennä  autooni  ohjaajani  seurassa  ja  hän  tuo  sinut 
sitten  tänne  sovittuun  aikaan  ja  minä  esittelen  sinut. 
Sinun  täytyy  tanssia  parin  kolmen  herran  kanssa  ja 
tulla  sitten  luokseni  sanomaan,  että  olet  väsynyt.  He 


87 


tulevat  kyllä  silloin  häärimään  kovasti  ympärilläsi, 
mutta  sinä  et  mukaudu,  vaan  poistut.  Thomas  käyt- 
tää sinua  mutkan  kaupungilla  ja  tuo  sinut  sitten  ta- 
kaisin takaovelle.  Meidän  täytyy  luonnollisesti  il- 
maista Mandalle  salaisuutemme  ja  hän  pitää  kyllä 
huolta  siitä,  että  ovet  on  suljettu.  Kukaan  ei  tule 
näkemään  sinua.  Riisuudut  hänen  huoneessaan,  pu- 
keudut omaan  pukuusi,  peset  maalin  ja  jauheen  pois 
kasvoistasi  ja  tulet  alakertaan  auttamaan  häntä  tar- 
joilussa. Eikö  siitä  tulekin  hauskaa?» 

Helmin  päivät  hänen  odottaessaan  tätä  juhlahetkeä 
verhoutuivat  kuin  kullan- väriseen  utuun.  Kaikkialla 
hänen  ympärillään,  neiti  Abbien  keittiön  puhtaassa, 
moitteettomassa  ilmassa,  väreili  ja  kimalteli  ihania 
näkyjä.  Ruumiinmukainen  silkkipuku  ja  eräät  tähti- 
kirkkaat silmät  —  hänen  omansa  —  olivat  äkkiä 
muuttaneet  hänen  pienen  maailmansa  toisenlaiseksi. 
Kauneuden  ja  seikkailun  uusi  viini  oli  juovuttanut  hä- 
nen nuoren  verensä. 

Seuraavassa  Naisten  Apujärjestön  kokouksessa  neiti 
Abbie  valitti  Helmin  hajamielisyyttä.  »Luulen  Helmi- 
tyttöseni  tulleen  lumotuksi»,  sanoi  hän.  »Hän  antoi 
maitomiehelle  leipälappuja  tänä  aamuna,  poltti  leipä- 
viipaleet ja  minä  kuulin  hänen  puhuvan  itsekseen: 
'Olen  niin  hirveän  väsynyt,  pyydän  luvan  saada 
poistua';  hänen  ryhdistään  päättäen  olisi  häntä  voitu 
luulla  valtaistuimellaan  istuvaksi  kuningattareksi.  Ky- 
syin häneltä,  aikovatko  tytöt  näytellä  jonkin  näytelmän 
tai  kuvaelman,  mutta  hän  vastasi  kieltävästi.  Hän  on 
kuitenkin  hyvin  iloissaan  jostakin.  Toivon,  ettei  häntä 
nöyryytettäisi;  hän  on  mainio  tyttö  kaikesta  huoli- 
matta ja  kaikki  tämä  on  tullut  niin  äkkiä». 

Pitopäivä  valkeni  vihdoinkin.  Helmi  pyysi  neiti  Ab- 
bielta  lupaa  mennä  ajoissa  auttamaan  rouva  St.  Johnia, 
mihin  neiti  mielellään  suostui,  ja  ohdakkeen  siemenhaitu- 
vaakin  kevyemmälläsydämelläHelmi  riensi  kadun  poikki. 

Oli  myöhäisen  syyskuun  tuoksuva  päivä.  Jälki- 
kesä oli  ripustanut  lippunsa  puihin.  Asterit  ja  dahliat, 
jotka  olivat  nyt  kauneimmillaan,  kohottivat  ylpeästi 
päänsä  aurinkoa  kohti  hekumoiden  voimakkaassa,  kul- 
lanvärisessä auringonpaisteessa.  Laura  Slocum-dahliat, 
nuo  kermanväriset  vahamaiset  kukat,  joiden  lehtien  kär- 
jet ovat  kuin  poltettua  oranssia,  reunustivat  käytävää 
niin  voimakkaanvärisinä,  niin  runsaslukuisina  ja  häi- 
käisevinä, ettei  Helmi  voinut  mennä  niiden  sivu  osoit- 
tamatta niille  kauneutta  janoavan  sydämensä  kun- 
nioitusta. Ne  olivat  niin  ihania,  että  ne  oikein  kidut- 
tivat häntä.  Hän  toivoi,  että  kaikki  voisivat  tulla  kat- 
somaan niitä.  Seuraavana  päivänä  olisi  dahlianäyt- 
tely  ja  ne  vietäisiin  hotellin  suureen  pallohuoneeseen, 
jossa  palkinnotkin  jaettaisiin. 

Puettuna  sievään  pumpulipukuunsa,  jalassa  matala- 
kantaiset  ruskeat  kengät  ja  ruskeat  sukat,  ja  tukka  jär- 
jestettynä sieviin  kiharoihin  Helmi  näytti  kuin  jon- 
kin varakkaan  perheen  hemmoitellulta  lapselta.  Hä- 
nen sydämensä  lauloi  onnesta.  Hän  edistyi.  Kanada 
oli  niin  hyvä  hänelle.  Hänen  tietonsakin  lisääntyi- 
vät. Hän  osasi  nyt  puhua  puhelimeen,  ostaa  ostetta- 
vansa sekatavarakaupasta  eikä  kukaan  nauranut  enää 
hänen  murteelleen.  Neiti  Abbie  oli  hyvin  tyytyväi- 
nen häneen  ja  aikoi  maksaa  hänelle  oikein  palkkaa 
ensi  kuukauden  alusta,  ja  kaikki  tytöt  olivat  niin 
kilttejä  hänelle.  Ensi  kokouksessa  hänen  piti  laulaa 
jokin  suomalainen  laulu. 

Helmi  oli  saapunut  varhain  tavalliseen  tapaansa. 
Rouva  St.  John  ei  ollut  vielä  herännyt  unestaan. 
Senvuoksi  hän  viivyskeli  portilla  onnellisena,  haavei- 
levin silmin.  Kullattuihin  häkkeihin  suljetut  linnut  oli 
ripustettu  ulos  kuistille  ja  niiden  riemuisa  viserrys  oli 
houkutellut  sinne  villejä  kanarialintuja,  jotka  nyt  lie- 
huivat pensasaidan  ympärillä,  koettaessaan  päästä  noi- 
den ylhäisten  sukulaistensa  puheille.  Helmi  ihmetteli, 
mitähän  niilläkin  oli  toisilleen  sanottavaa.  Hän  ar- 
vaili, ikävöivätkö  häkkeihin  teljetyt  linnut  vapautta 
ja  yläilmoja  nähdessään  iloisten  veljiensä  kiitävän 
ohitseen  niin  kevein  siivin  ja  onnellisina  auringonpais- 
teessa. Häkkilintujen  laulussa  ei  kuitenkaan  ilmennyt 
surun  hiventäkään.  Ne  ajattelivat  ehkä  talven  tui- 
mia tuulia,  joita  niiden  ei  tarvinnut  pelätä,  koska  ne 
saivat  olla  turvassa  lämpimissä  huoneissa,  joissa  niitä 
ruokittiin,  suojeltiin  ja  rakastettiin.  Ja  kuitenkin  lin- 
nut on  luotu  vapautta,  rajoittamattomia  lentoja,  si- 
nistä taivasta  ja  vuorten  huippuja  varten.  Häkit  soi- 
vat turvaa,  mutta  vapaassa  luonnossa  piili  vaaroja 
Niin  se  on  ja  jokainen  saa  valita. 

Helmi  ojensi  voimakkaat  nuoret  käsivartensa  kor- 
kealle ja  hengitti  keuhkoihinsa  tuoksuvaa  ilmaa.  »Minä 
valitsen  vapauden  ja  vaarat»,  sanoi  hän. 

Katsellessaan  puutarhan  värirunsautta,  sen  pu- 
naisia, keltaisia  ja  kullan  värisiä  kukkia,  Helmi  sa- 
noi omalla  kielellään:  »Tässä  se  nyt  on,  tuo  vanha  ku- 
vani. Tädin  ruusutarha.  Se  on  toteutunut.  Se  ei 
ollut  ainoastaan  paperille  painettu  kuva,  vaan  lu- 
paus, vilpitön  lupaus».  Kiitollisuus  täytti  hänen  sil- 
mänsä kyynelillä.  Jumala  on  niin  ihmeellinen  ja  hyvä. 
Helmi  halusi  jutella  hänelle.    Hän  katsoi  taivaalle 

toivoen  saavansa  katsella  häntä  lyhyen  minuutin 
ajan.  Silloin  muistuivat  hänen  mieleensä  nuo  hänen 
kanssaan  tekemänsä  sopimuksen  sanat:  »Iloitse  ter- 
veydestäsi, hae  totuutta,  palvele  Jumalaa  ja  kaikkia 
muitakin!» 

Sitten  Helmi  rukoili  pienen  uskollisen  sydämensä 
pohjasta,  että  Jumala  ilmaisisi  kaiken  Lili-tädille. 
Hän  tekisi  sen  varmasti.  Lili-täti  oli  ollut  niin  hyvä 
ja  hän  tulisi  nyt  niin  iloiseksi  saadessaan  tietää,  että 
Helmi  oli  löytänyt  ruusutarhan. 

Kaikissa  tapauksissa,  kun  hän  itse  kerran  maail- 
massa lähtisi  taivaaseen,  kertoisi  hän  Lili-tädille  kai- 
ken, ja  hän  oli  nyt  aivan  varma  siitä,  että  hän  sinne 
pääseekin.  Hänestä  tulisi  niin  viehättävä  nainep., 
ettei  kukaan  voisi  sulkea  häntä  pois  sen  paremmin 
kuin  rouva  St.  Johniakaan,  ja  hän  tahtoi  sitäpaitsi 
olla  niin  hyvä  kaikille  tyttö-raukoille,  että  kaikki  ra- 
kastaisivat häntä. 

Hän  hakisi  tänne  suomalaisia  tyttöjä  kokonaisen 
laivanlastin,  luennoisi  heille  laivassa  ja  näj^ttäisi 
heille,  kuinka  pukuja  neulotaan,  kuinka  tukka  kam- 
mataan, kuinka  valmistetaan  muodinmukaisia  päällys- 
takkeja ja  kuinka  lausutaan  kauniita  englanninkie- 
lisiä sanoja.  Hän  ajaisi  omalla  autollaan  katsomaan 
noita  suomalaistyttöjä,  opettaisi  heille  kauniita  kana- 
dalaisia huudahduksia,  valmistaisi  heille  herkullisia 
illallisia  ja  antaisi  heille  jokaiselle  Sinisen  ja  Kultai- 
sen Kirjan. 

Vaipuneena  miellyttäviin  haaveiluihinsa  Helmi  ei 
ollut  huomannutkaan,  että  taivas  oli  mennyt  pil- 
veen ja  ilma  jäähtynyt.  Heikko,  mutta  kuitenkin 
pistävä  tuulenpuuska  pölähdytti  tieltä  tomua  hänen 

silmiinsä.  Hän  kohotti  katseensa.  Tädin  ruusutarha 
oli  kadonnut  ja  sen  mukana  nuo  loistavat  unel- 
matkin. 

Helmin  mieli  viileni  äkkiä.  Hänkin  oli  kuten  useim- 
mat hänen  kansalaisensa,  taikauskoinen,  ja  pelon- 
tunne  värisytti  häntä  nyt.  Hän  meni  vilusta  hytis- 
ten rakennukseen. 

Koska  hän  ei  nähnyt  ketään,  kiipesi  hän  juosten 
yläkertaan.  Hänen  ystävänsä  oli  ehkä  sairastunut. 
Sellaisia  vaikeuksia  olisi  hänen  pitänyt  osata  odot- 
taakin. 

Hämärässä  huoneessa,  jonka  ilmassa  oli  jotakin  voi- 
makasta outoa  hajua,  lepäsi  hänen  viehättävä  emän- 
tänsä kalpein  ja  riutunein  kasvoin  ja  yhtä  polttavin  sil- 
min kuin  Lili-tätikin.  Helmin  sydän  järkyttyi  pe- 
losta. Menettäisikö  hän  ruusutarhansa  jälleen? 

»Voi,  rouva  St.  John,  mikä  teidän  on?»  Helmin  sa- 
nat ilmaisivat  kauhua. 

»Minä  tulen  kyllä  kuntoon,  Helmi»,  vakuutti  hä- 
nen ystävänsä  selvä  ääni  hänelle.  »Sinä  voit  auttaa 
minua.  Voitko  juosta  asialleni  kaupunkiin?» 

»Kjdlä.  Menen  mielelläni  minne  vain»,  kuiskasi 
Helmi  pelästyen  ystävänsä  aavemaisesta  kalpeudesta. 
»Haen  tänne  lääkärin;  hän  saa  antaa  teille  lääkkeitä». 

Rouva  St.  John  kohotti  kättään  käskevästi.  »Si- 
nun pitää  toimia  ohjeideni  mukaan,  Helmi?  En  ha- 
lua lääkäriä  luokseni». 

Vihainen  ääni  kohotti  kyyneleet  Helmin  silmiin. 

Rouva  St.  Johnin  ääni  pehmeni.  »Älä  ole  milläsi- 
kään,  Helmi,  olen  niin  sairas.  Lääkäri  ei  ymmär- 
täisi, saattaisipa  vielä  suuttuakin». 

Helmi  joutui  yhä  enemmän  ymmälle. 

»Kuuntelehan  nyt,  kultaseni;  sinä  olet  minun  pa- 
ras pieni  ystäväni.  Voin  luottaa  sinuun.  Älä  milloin- 
kaan kerro  siitä,  Helmi,  mutta  minulla  on  heikko  sy- 
dän ja  vain  yksi  ainoa  lääke  voi  sen  parantaa».  Hän 
keskeytti  minuutiksi  ja  Helmi  tunsi  hänen  polttavien 
silmiensä  kohdistuvan  kasvoihinsa  tuskallisen  vetoa- 
vasti. 

»Voinko  minä  hankkia  sitä?»  kysyi  Helmi. 

»Kyllä  voit,  kultaseni.  Mene  kaupunkiin  —  tässä 
on  osoite  ja  kysy  Samia.  Hän  on  lääkäri,  kiinalainen 
lääkäri,  ja  sentähden  meidän  pitää  vaieta.  Tohtori 
St.  John  suuttuisi.  Lääkärit  vihaavat  niin  usein  toi- 
siaan. Tohtori  Sam  antaa  sinulle  pienen  laatikon  mi- 
nulle tuotavaksi.  Sano  vain  tulleesi  erään  rouvan 
pyynnöstä.  Älä  sano  nimeäni,  Helmi.  Äläkä  milloin- 
kaan puhu  tästä  kellekään!  Voi,  Helmi,  lupaan  ra- 
kastaa sinua  äärettömästi,  jollet  vain  kerro.  Tuo  toh- 
tori tietääkin  asiani  jo,  koska  hän  luullakseni  otti  laa- 
tikkoni, sillä  kukapa  sen  muukaan  olisi  ottanut.  Sam 
lähettää  sen  aina  pesumiehen  mukana,  mutta  tänään 
sattui  tohtori  olemaan  täällä.  Olen  niin  peloissani, 
Helmi.  Et  suinkaan  sinä  ole  ottanut  laatikkoani?» 

Helmin  silmät  laajenivat  kauhusta. 

»Ei,  ei,  et  tietenkään,  olen  vallan  mieletön  tuskasta. 
Mene  nyt,  Helmi,  ja  koeta  joutua  äläkä  kerro  milloin- 
kaan. Helmi,  lupaa  se  minulle,  sillä  jos  vain  kerrot, 
kuolen  minä». 

»Ei,  ei,  rakas  rouva  St.  John.  Lupaan,  etten  mil- 
loinkaan kerro.  Kuunnelkaa,  kun  sanon  sanani».  Hän 
kohotti  juhlallisesti  kätensä  ja  sanoi:  »Iloitse  tervey- 
destäsi, etsi  totuutta,  palvele  Jumalaa  ja  kaikkia 
muitakin!  Nyt  sen  kuulitte.  Minä  vannoin». 

Suuresti  ihmeissään  ja  huolissaan  Helmi  lähti  ri- 
peästi toimittamaan  asiaa.  Osoite  vei  hänet  kaupun- 
gin pohjoislaidalle,  jossa  hän  poikkesi  syrjään  raitio- 
tielinjalta  eräälle  kapealle  vanhalle  kadulle;  sen  var- 
rella sijaitsi  vain  käytetyillä  tavaroilla  täytettyjä  kaup- 
poja. Niissä  oli  likaa  ja  tomua,  halkeamia  ja  naar- 
muja paksulti  kaikkialla.  Helmiä  värisytti  ajatus, 
että  kaikkien  niiden  entiset  omistajat  olivat  kuolleet 
eivätkä  niinmuodoin  välittäneet  niistä  enää  mitään. 
Joutusivatkohan  hänen  ihanan  rouvansa  kauniit  tuo- 
lit ja  uutimetkin  kerran  tänne? 

Helmin  hakema  talo  osoittautui  rakennukseksi,  joka 
oli  vasta  äskettäin  maalattu.  Nimi  oli  maalattu  oveen 
kullanvärisillä  ja  punaisilla  oudoilla  ulkomaalaisilla 
kirjaimilla,  joissa  oli  paljon  teräviä  kulmia. 

Huoneessa  aterioivat  ihmiset  kapeiden,  valkoisella 
öljykankaalla  peitettyjen  pöytien  ääressä  ja  kaikki 
tarjoilijat  olivat  kiinalaisia.  Hän  lähestyi  erästä  ky- 
syen Samia.  Hän  oli  liian  toivoton  ollakseen  pelois- 
saan. 

»Yläkertaan»,  sanoi  mies.  »Ulkopuolelta». 

Eräästä  ulko-ovesta  päästiin  ikäville,  harmaille,  li- 
kaisille portaille,  jotka  narisivat  ja  kitisivät  Helmin 
kiivetessä  nopeasti  niitä  ylös.  Portaitten  päässä  oli 
pimeä  käytävä,  jonka  rumat,  likaisenruskeat  verhot 
erottivat  taempana  sijaitsevista  huoneista.  Häntä  ru- 
pesi peloittamaan  silloin  ja  hän  pysähtyi  hetkiseksi 
epäröiden  paikoilleen. 

»Sam!»  huusi  hän.  »Hoi,  Sam!» 

Eräät  keltaista  kurkkua  muistuttavat  kasvot  tui- 
jottivat häneen  verhojen  välistä. 
»Mikä  nyt  on  hätänä?»  kysyivät  ne. 

Helmi  ojensi  hänelle  viiden  dollarin  setelin.  »Eräälle 
rouvalle»,  sanoi  hän.  »Hän  on  hyvin  sairas». 

Sam  nyökäytti  päätään.  Hän  veti  kalisevien  ren- 
kaitten  varassa  liukuvan  verhon  syrjään  ja  sanoi: 
»Odota  täällä!» 

Helmi  astui  huoneeseen,  jonka  ilma  kuvotti  häntä. 
Se  oli  niin  kummallisen  kylmää  ja  kuollutta,  jonkin- 
laista palsamoitua  ilmaa,  jota  aurinko  ei  ollut  mil- 
loinkaan lämmittänyt.  Ja  vaikka  huone  olikin  hyvin 
hiljainen,  näytti  siellä  jokainen  esine  liikkuvan  sala- 
peräisesti. Suuri,  musta,  kimalteleva  ruukku  oli  hä- 
nen edessään  pöydällä  ja  sen  ympärille  oli  kiertynyt 
punainen  käärme,  jonka  pää  oli  koholla  valmiina  iske- 
mään. Helmi  olisi  mielellään  perääntynyt,  mutta 
eläin  lumosi  hänet  julmilla  kimaltelevilla  silmillään,  ja 
vaikka  hän  tiesikin  sen  kielen  voivan  työnnähtää  esiin 
kuin  kuuman  neulan,  ei  hän  voinut  liikkua  eikä  huu- 
taakaan.  Sitten  hän  huomasi,  ettei  se  ollutkaan  oi- 
kea elävä  käärme,  ja  että  niitä  oli  huoneessa  useita 
muitakin.  Niitä  kiemurteli  suurten  maljakkojen  ym- 
pärillä, jotka  olivat  eräällä  hyllyllä  hänen  päänsä  koh- 
dalla, ja  hänet  valtasi  vastenmielinen  tunne  ikäänkuin 
ne  voisivat  irroittautua  milloin  tahansa  ja  luikerrella 
lattialle.  Eräässä  maljakossa  uiskentelevat  kulta- 
kalat muodostivat  huoneen  ainoan  miellyttävän  piir- 
teen, kun  ne  kiitivät,  kääntyilivät  ja  sukelsivat  katto- 
ikkunasta tulvivassa  heikossa  valossa,  mutta  nekin 
näyttivät  vaalenneilta  ja  väsyneiltä  kuin  ei  niiden 
vettä  olisi  ikinä  vaihdettu.  Seinillä  riippui  kirjailtuja, 
punaisia,  keltaisia  ja  sinisiä  verhoja,  jotka  olivat  jäyk- 
kiä niihin  ommelluista  riikinkukoista,  käärmeistä  ja 
kummallisista  linnuista,  jollaisia  Helmi  ei  ollut  mii- 

loinkaan  ennen  nähnyt.  Erästä  laudoitusta  peitti 
vaaleansininen  satiinikangas,  johon  oli  ommeltu  veri- 
punaisia  kukkia.  Helmi  kosketti  niitä  ihmetellen  ja 
katseli  sitten  sormiaan. 

Vanhus  tuli  huoneeseen  kantaen  pientä  laatikkoa, 
jonka  hän  ojensi  vakavasti  Helmille.  Hänen  peikko- 
maisissa keltaisissa  sormissaan  oli  niin  pitkät  kynnet, 
että  ne  tuntuivat  kiertyvän  Helmin  käsien  ympärille, 
hänen  ottaessaan  laatikkoa  vastaan. 

»Sinä  pieni  sievä  tyttönen,  sinä  saat  nähdä 
kauniita  kapineita.  Vanha  Sam  näyttää  niitä 
sinulle». 

Helmi  tuijotti  mitään  ymmärtämättä  hänen  ham- 
paattomaan suuhunsa  ja  peikkomaisiin  käsiinsä.  »Mi- 
nulla on  kiire»,  sanoi  hän  rientäen  ovelle. 

Juuri  silloin  aukeni  ulko-ovi  hiljaa  ja  varovaisia  as- 
kelia alkoi  kuulua  portailta;  yksi,  kaksi  ja  kolme  — ja 
sitten  olivat  portaat  niitä  aivan  täynnä. 

Kun  Helmi  tuli  halliin,  tarttui  eräs  tanakka  po- 
liisi häntä  käsivarresta.  »Shanghain»  kiinalaisravinto- 
lassa,  jota  poliisi  kauan  aikaa  oli  epäillyt,  oli  pantu 
toimeen  tarkastus. 


VII 

Seuraavan  aamun  lehdissä  oli  hämmästyttäviä  ot- 
sakkeita: 

»Huomiota  herättävä  tarkastus 
eräässä  etukaupungin  ooppiumiluo- 
lassa!     Erään    nuoren     valkoisen  ty- 

tön  hallusta  tavattiin  tuota  kiel- 
lettyä tavaraa.  Hän  kieltäytyy  il- 
maisemasta nimeään.  Näyttää  siltä 
kuin  hän  ei  ymmärtäisikään  englan- 
nin kieltä.  Vietti  yönsä  poliisivan- 
kilassa». 

Kaikki  naapurit  olivat  suruissaan  neiti  Mooren 
vuoksi,  kun  saatiin  tietää,  että  juuri  hänen  Helminsä 
—  tuo  tyttö,  jolle  hän  oli  ollut  niin  ystävällinen  —  oli 
tavattu  tuosta  kiinalaisesta  luolasta.  He  olivat  pa- 
hoillaan rouva  St.  Johninkin  vuoksi,  joka  todellakin 
oli  hyvin  suruissaan  asiasta.  »Kuinka  petollinen  tuo 
tyttö  olikaan  sanoessaan  neiti  Moorelle  menevänsä 
tunnilleen!  Hän  on  kohdellut  tyttöä  niin  hyvin,  että 
tällainen  on  todellakin  jotakin  ennenkuulumatonta, 
mutta  voidaanko  muuta  odottaakaan  noilta  ulkomaa- 
laisilta, joiden  ihanteet  ovat  niin  alhaiset?» 

Tämä  oli  lähimmän  naapurirouvan  mielipide. 

Pastori  sisarineen  tuli  vieraisille  ja  sisar  käyttäytyi 
melkein  hysteerisesti.  »Hyvä  ystävä»,  huudahti  hän 
avaten  oven  koputtamatta  kuin  talossa  olisi  ollut 
tuli  valloillaan,  »tehän  olisitte  kaikki  voineet  tulla 
murhatuiksi  vuoteissanne  tuollaisen  rikoksiin  taipu- 
vaisen olennon  oleskellessa  luonanne!  Siinä  näyttäikse 
jälleen  Jumalan  suojeleva  käsi.  Ja  ajatella  nyt,  että 
te  ette  aavistanutkaan  hänen  olevan  tuon  ilkeän 
tavan  orja!» 

Neiti  Moore  istuutui  tuoliinsa  nojautuen  raskaasti 
tomuharjaansa.  »En  ole  milloinkaan  nähnyt  tyttöä, 
joka  olisi  pitänyt  työstä  niin  paljon  kuin  Helmi»,  sa- 
noi hän.  »Varmaankaan  ei  kukaan  turmeltunut  tyttö 

pitäisi  työstä  niin.  Mutta  sitä  en  saata  ymmärtää, 
kuinka  hän  ilkesi  pettää  minua.  Hän  uskotteli  mi- 
nulle ottavansa  tunteja  rouva  St.  Johnin  luona  ja  kun 
kaipasin  häntä  sinä  iltana  ihmetellen  hänen  viipymis- 
tään, koska  hän  aina  ennen  oli  palannut  kotiin  teelle, 
soitin  rouva  St.  Johnille,  joka  lepäsi  sairaana  vuotees- 
saan eikä  ollut  tavannut  Helmiä  lainkaan.  Sitten  tie- 
dustelin tarkemmin  rouva  St.  Johnilta  ja  hän  sanoi 
Helmin  laiminlyöneen  tuntinsa  jo  jonkin  aikaa.  Se  oli 
minulle  hirmuinen  isku.  Missä  hän  silloin  oli,  kun  me 
luulimme  hänen  olevan  tunnillaan?» 

Pastori  rypisti  kulmiaan  ja  siristi  silmiään.  »Minä 
menen  puhuttelemaan  Helmiä»,  sanoi  hän  äkkiä. 

Hänen  sisarensa  aikoi  vastustaa,  mutta  veljen  lu- 
jasti yhteenpuristetut  huulet  vaiensivat  hänenkin  sana- 
tulvansa. »Edward  on  niin  itsepäinen  joskus»,  sanoi 
hän  neiti  Moorelle  veljen  mentyä. 

Pastori  käveli  kadun  poikki  ja  soitti  ovikelloa. 
»Kyllä  rouva  St.  John  on  kotona,  mutta  hän  ei  voi  ot- 
taa vastaan  ketään,  koska  tuon  suomalaistytön  koh- 
talo on  järkyttänyt  häntä  kovasti».  Palvelijattaren 
silmät  olivat  punaiset. 

»Mitä  te  hänestä  ajattelette?»  kysyi  pastori. 

»Hän  auttoi  minua  joka  päivä  laulaen  suomalaisia 
lauluja  ja  oli  niin  onnellinen,  ettei  hän  voi  olla  mikään 
paha  tyttö». 

Palvelijatar  uskoi  nähtävästi  onnen  ja  hyvyyden 
olevan  jollakin  tavoin  sukua  toisilleen.  Tässä  tuli 
jälleen  todistetuksi  Helmin  rakkaus  työhön. 

»Ilmoittakaa  rouva  St.  Johnille  minun  käyneen 
täällä».  Hän  ojensi  palvelijattarelle  sievästi  painetun 
nimikorttinsa: 

Pastori  Edward  Terry, 

Nuori  Metodistikirkko. 

»Toivon  teidän  saavan  hänet  vapaaksi,  sir,  koska 
hän  on  vasta  seitsentoistavuotias»,  sanoi  palvelijatar 
huolestuneena. 

»Samaa  toivon  minäkin.  Uskon,  että  hän  on  viaton». 

Pastori  Terry  meni  poliisivankilaan,  mutta  kuulikin 
siellä,  ettei  kukaan  saa  puhutella  vankia,  ennenkuin 
kuulustelun  jälkeen.  Hän  sai  kuulla  naiskaitsijalta, 
ettei  tarkastuksessa  oltu  vangittu  muita  kuin  Helmi 
ja  että  asian  pahimpana  puolena  voitiin  pitää  sitä, 
että  Helmi  oli  vastustanut  poliisia  ja  iskenyt  komi- 
sarius  Wattia,  niin  että  tämä  oli  vyörynyt  portaita 
alas. 

Pastori  meni  tutkintotuomarin  konttoriin  tiedustele- 
maan, saisiko  hän  luvan  mennä  puhuttelemaan  Hel- 
miä. Hänhän  oli  kaikissa  tapauksissa  hänen  pap- 
pinsa. 

Tuomari  Windsor,  harmaatukkainen,  punakka  van- 
hus, istui  tammipöytänsä  takana  ja  tarkasteli  vieras- 
taan tuuheiden  kulmakarvojensa  alta.  Pastori  oli  lä- 
hettänyt hänelle  korttinsa. 

»No  niin,  sir»,  sanoi  hän  töykeästi,  »mitä  voin  tehdä 
hyväksenne?  Saanko  pyytää  teitä  istuutumaan  odot- 
taessanne». 

Herra  Terry  istuutui  pyöreäselkäiselle  kuluneelle 
tuolille  ajatellen  epämääräisesti  kaikkia  niitä  huoles- 
tuneita anojia,  jotka  olivat  puhutelleet  tuota  vihaisen 
näköistä    virkamiestä.    »Olen   kiintynyt    tuon  nuo- 

ren  suomalaistytön  asiaan,  jota  nyt  säilytetään  van- 
gittuna täällä»,  sanoi  hän.  »Hän  on  käynyt  minun 
kirkossani». 

Tuomarin  kasvot  punastuivat  ja  hänen  kulma- 
karvansa nousivat  pystyyn.  »Hän  on  kuin  nuori  villi- 
kissa, tuo  tyttö»,  sanoi  hän.  »Kahakassa  katkesi 
eräältä  komisariukseltamme  käsivarsi.  Pelkään  pa- 
pillisten ponnistustenne  vaikuttaneen  häneen  melko 
vähän,  herra  pastori». 

On  kummallista,  kuinka  loukkaavalta  sana  »pastori» 
kuulostaakaan.  muutamien  henkilöiden  suusta.  Sitä 
näytään  voitavan  syyttää  jokaisen  sellaisen  köyhän  ja 
nälkiintyneen  lähimmäisen  ryömivästä  ruikutuksesta 
ja  matelevasta  riippuvaisuudesta,  jonka  kurja  toimeen- 
tulo on  jonkun  juopon  irstaan  herran  oikkujen  varassa. 

Millä  oikeudella  uskalsi  pappi,  jonka  pitäisi  näyttää 
nöyrältä,  vetoavalta  ja  anteeksipyytävältä,  olla  tämän 
nuoren  miehen  näköinen,  jonka  ruumis  muistutti  ke- 
vyen sarjan  nyrkkeilijästä?  Tuomari  Windscr,  joka 
aikoinaan  oli  kuulunut  nyrkkeilykerhoon,  sai  ehkä  vais- 
tomaisesti tämän  käsityksen  ja  suhtautui  senvuoksi 
pastori  Edward  Terryyn  hyvin  paheksuvasti.  Asiaan 
vaikutti  myös  lainvalvojan  äkillinen  vastenmielisyys 
sitä  vastaan,  että  vieraat  henkilöt,  vieläpä  papitkin, 
puuttuivat  hänen  toimiinsa.  Pitäköön  kirkko  huolta 
omista  asioistaan. 

Herra  Terry,  jota  oli  opetettu  ajattelemaan  uudella 
tavalla,  olisi  jyrkästi  väittänyt  toimittavansa  vain  pa- 
pillisia tehtäviään  pitäessään  silmällä  laumansa  harhai- 
levia yksilöitä. 

»Olen  tullut  tänne  pyytämään  teiltä  lupaa  saada 
puhutella  tyttöä»,  sanoi  pastori.  »Hänellä  ei  ole  suku- 

laisia  sen  lähempänä  kuin  Suomessa;  hän  on  vain  seit- 
sentoistavuotias ja  hänen  maineensa  on  mitä  parhain». 

»No  niin,  sir,  hänen  pitää  oppia  kunnioittamaan  lain- 
valvojaa. Nämä  ulkomaalaiset  eivät  pelkää  lainkaan 
esivallan  univormua  ja  minun  on  opetettava  heidät 
siihen.  Minä  en  tiedä  enkä  välitäkään  mitään  hänen 
maineestaan.  Hän  on  ehkä  käynyt  kirkossa  kolmesti- 
kin päivässä  ja  polvistunut  katumuspenkin  ääreen,  ja 
ehkä  hän  osaa  lausua  runojakin,  mutta  hän  ei  saa  iskeä 
miehiäni  raajarikoiksi  portaissa  eikä  päästä  rangais- 
tuksesta, siinä  kaikki.  Ja  voitteko  sitäpaitsi  selittää  mi- 
nulle, kuinka  tuollainen  hyvämaineinen  tyttö  voidaan 
tavata  kaupungin  pahimmasta  kiinalaisluc lasta  laati- 
kollinen heroinipastilleja  kädessään?  Haluaisin  kuulla 
selityksenne». 

»Minä  en  voi  selittää  sitä»,  sanoi  herra  Teny  tyy- 
nesti», »vaikka  luulenkin,  että  se  voidaan  selittää.  Pidän 
tyttöä  viattomana». 

»Ah,  todellako?»  Tuomari  kohotti  kulmakarvansa  mel- 
kein hiusmartoon  saakka.  »Te  teette  johtopäätöksenne 
kuulematta  lainkaan  todistuksia  ja  miettimättä  asiaa. 
Onko  nyt  kuultu  kummempaa?  Mutta  jos  hän  on  viaton, 
niin  miksi  hän  ei  puhu?  Hän  on  kieltäytynyt  lausumasta 
sanaakaan.   Osaako  hän  puhua  englanninkieltä?» 

»En  ole  aivan  varma  siitä  —  ehkä  hyvin  vähän,  luul- 
lakseni». 

»No  niin,  meillä  on  tulkkikin  täällä,  mutta  hän  ei 
halua  puhua.  Hän  on  kiivas  ja  vaarallinen  nuori  anar- 
kisti, jollaisen  minä  mielelläni  upottaisin  jokeen». 

Kun  pastori  kuuli  tämän,  menetti  hän  kokonaan 
malttinsa,  mutta  hillitsi  kuitenkin  hyvin  äänensä. 
»Nämä    ovat    kovia    sanoja'  lainvalvojan  suusta», 

sanoi  hän  tyynesti.  »Eikö  meillä  ole  sellaisia  lakeja 
syyllisten  rankaisemiseksi,  ettei  meidän  tarvitse  tur- 
vautua rahvaan  lakeihin?  Teidän  velvollisuutenne, 
viranomaisena,  sir,  on  vapauttaa  viaton  ja  rangaista 
syyllistä.  Olette  kuitenkin  ennakkoluuloinen  tyttöä 
kohtaan,  ennenkuin  olette  edes  puhutellutkaan  häntä». 

»Ohoh,  näin  hänen  potkivan  kuin  villin  kauriin  ja  näyk- 
kivän kuin  mutakilpikonnan!  Kyllä  näin,  mikä  hän 
on.  No  niin,  en  kuitenkaan  huomaa  mitään  syytä 
kieltää  teiltä  pääsyä  hänen  luokseen.  Suomalaiset 
ovat  tietysti  punaisia  enkä  minä  ainakaan  luota  heihin». 

»Ettehän  toki  voi  tuomita  koko  kansakuntaa  yhdellä 
ainoalla  sanalla?» 

»Enkö  voi?»  tiuskaisi  tuomari.  »Miksi  en?  Saarnaajan 
toimessanne  te  ette  tule  paljoakaan  tuntemaan  lähim- 
mäisiänne. Minä  näen  ne  täällä  paljaina;  kiilto  on 
tyyten  poissa,  kun  he  tulevat  tänne.  Minä  tunnen  hei- 
dät ja  tiedän,  että  naiset  ovat  aina  kaikkein  pahimpia». 

Eräs  ylikonstaapeli  ohjasi  herra  Terryn  alakertaan 
ja  sitten  kiemurtelevan  käytävän  kautta  vankilaan, 
jonka  kosteaan  korkkimattoon  jalat  ilkeästi  tarttui- 
vat. Valaistus  oli  synkeä  ja  hämärä,  kumottaen  pie- 
nistä likaisista  kattoikkunoista,  ja  ilma  oli  ummehtu- 
nutta ja  raakaa. 

He  kulkivat  monen  kapean  oven  sivu,  joissa  jokai- 
sessa oli  pyöreä  reikä.  Niistä  voitiin  pitää  silmällä  kop- 
pien asukkaita,  joilla  ei  ollut  edes  yksinäisyyden  suomaa 
lohdutusta.  He  saivat  tuntea  kaikki  autiuden  ja  loh- 
duttomuuden tuskat,  eikä  heille  osoitettu  minkään- 
laista myötätuntoa. 

Pysähtyen  viimeisen  oven  edustalle  konstaapeli  otti 
taskustaan  avaimen  ja  avasi  sen.  Helmi  ponnahti  sei- 

soalleen  lavitsalta,  jolla  hän  oli  levännyt,  katsoen  tuli- 
joihin. Hänen  silmänsä  olivat  punaiset  ja  tulehtuneet, 
tukka  oli  epäjärjestyksessä  ja  pumpulipuku  surulli- 
sesti  rypyssä  ja  vailla  toista  hihaa,  mutta  hänen  sil- 
mänsä loistivat  uhmasta.  Kun  hän  näki  pastorin  ystä- 
välliset kasvot,  tarttui  hän  kiihkeästi  hänen  käteensä 
suudellen  sitä  pastorin  suureksi  hämmästykseksi. 

»Viekää  minut  pois  täältä!»  huusi  Helmi  rikkoen  vai- 
tiolonsa ensi  kerran  vangitsemisensa  jälkeen.  Hänen 
silmänsä  täyttyivät  kyynelillä.  Hän  joutui  äkilliseen 
kiusaukseen  kertoa  kaikki  tälle  miehelle,  jonka  hän  tiesi 
ystäväkseen.  Hän  oli  niin  lohduton,  toivoton  ja  hämmen- 
tynyt. Pastori  ymmärtäisi  kyllä  kaiken.  Mutta  sitten  hän 
jäykistyi,  tukahdutti  nyyhkytyksensä  ja  seisoi  suorana. 

»Etkö  tahdo  kertoa  minulle  kaikkea,  Helmi?»  kysyi 
herra  Terry. 

Helmi  pudisti  päätään. 

»Olet  urhoollinen  tyttö»,  sanoi  pastori. 

Ulkopuolella  yhteisessä  huoneessa,  jonka  vapauteen 
Helmikin  olisi  päässyt,  ellei  hän  olisi  tehnyt  vastarintaa 
vangittaessa,  vaan  ollut  tavallinen  ensikertainen  rikol- 
linen, istui  talon  pari  tavallisinta  vierasta  kuluttamassa 
tunteja  vertailemalla  toisiinsa  niitä  kokemuksia,  joita 
he  olivat  saaneet  elämän  suurella  turulla,  missä  he  va- 
litsemassaan ammatissa  olivat  menestyneet  mainiosti. 
Babe  Summers  kutoi  ahkerasti  epämääräisen  väristä 
sukkaa.  Hän  oli  kutonut  sitä  jo  kauan  aikaa,  koska  hän 
kutoi  sitä  väliaikoina  ja  vain  silloin,  kun  hän  oli  vanki- 
lassa. Kun  vapauden  kaunis  kukka  aukeni  hänelle 
jälleen,  minkä  se  aina  teki,  kunhan  hän  maksoi  sak- 
konsa, ei  hänen  suunnitelmissaan  ollut  silloin  enää  mi- 
tään sijaa  sukankutomiselle. 

Neiti  Summers  oli  tuotu  sinne  edellisenä  iltana  hie- 
man humalassa,  mutta  oli  heti  vaatinut,  että  hänen  ku- 
delmansa oli  tuotava  hänelle  aamulla.  Hän  ei  sanonut 
voivansa  laiskoitella. 

Mutta  hänen  toverinsa,  neiti  Fay  Sharpe,  joka  vielä- 
kin lepäili  eräällä  huoneen  kolmesta  vuoteesta,  oli  aivan 
toista  maata. 

»Tuntuu  niin  suloiselta,  kun  on  päässyt  hetkiseksi 
lepäämään»,  sanoi  hän  haukotellen  sydämensä  pohiasta. 
»Taivas  varjelkoon,  kuinka  minä  säänkin  olla  lietsussa! 
Fay  sinne  ja  Fay  tänne  —  en  saa  minuutinkaan  rauhaa 
muualla  kuin  täällä.  Hyvää  huomenta,  kultaseni»,  sanoi 
hän  kaitsijalle,  »tehän  nuorennutte  alituisesti.  Näen 
sen  joka  kerta  tullessani  tänne.  Astuisin  mielelläni 
sijaanne,  koska  teillä  on  niin  helppo  työ  ja  kaikkialla 
vain  poliiseja,  joiden  kanssa  voi  lähteä  kaupungille. 
Muutamilla  naisilla  on  onni  mukanaan.  Toiset  saavat 
ruusuja  ja  toiset  vain  okaita,  kuten  äiti  raukka  usein 
sanoi.  Olkoon  Jumala  hänen  sielulleen  armollinen!  Hän 
oli  kunniallinen  nainen,  eikä  hän  milloinkaan  olisi  usko- 
nut sitä,  että  hänen  Fay-kultasensa  pitää  tehdä  työtä». 

Neiti  Sharpe  käänsi  kasvonsa  seinään  ja  itki  katke- 
rasti. 

»Itke  sinä  vain»,  sanoi  neiti  Summers  tunteettomasti, 
»se  ei  kuitenkaan  liikuta  ketään.  Tiedätkö,  että  tänne 
on  tuotu  eräs  kolmaskin?  Ah,  hyvä  Jumala,  kuinka 
hän  onkaan  nuori  ja  reipas!  Hän  pani  vastaan,  muista 
se,  vaikka  hän  onkin  niin  nuori,  ja  iski  vanhaa  hyvää 
Wattia,  joka  ei  tahdo  tehdä  pahaa  kärpäsellekään,  niin 
että  hän  pyöri  kiinalaisen  portaitten  juurelle.  Hän  saa 
varmasti  lukea  tiilenpäitä  hyvän  aikaa  senvuoksi. 
Minäkin  käyttäydyin  alussa  samoin». 

Neiti  Summers  nauroi  muistellessaan  sitä.  »Olin 
viaton  siihen  aikaan  ja  tappelin,  ja  he  lähettivät  minut 
vankilaan.  Tytöt  tappelevat  aina  ensin,  mutta  hyvä 
Jumala  sentään,  kuinka  pian  ihminen  tottuukaan  kaik- 
keen! Hänkin  saa  oppia.  Kuulehan  nyt,  Fay,  minusta 
tuntuu  niin  ikävältä,  että  tuo  pieni  tyttönen  on  jätetty 
tuonne  yksikseen,  vaikka  me  tahtoisimme  niin  mie- 
lellämme pitää  hänelle  seuraa  ja  antaa  hänelle  hyviä 
neuvoja.  Elämä  kohtelee  kovasti  noita  nuoria,  kunnes 
he  oppivat.  Siihen  ei  menekään  pitkää  aikaa.  Nouse 
istuallesi,  Fay,  ja  kuivaa  silmäsi  ja  siisti  itseäsi  hieman. 
Me  vaadimme  kaitsijaa  päästämään  hänet  tänne.  Hän 
on  kaunis  nuori  tyttö,  nokkela  ja  reipas,  ja  hän  olisi 
meille  nyt  hyvin  tarpeen,  ja  muualta  on  heitä  hyvin 
vaikea  saada.  Sain  Klarankin  täältä,  sinä  kai  muis- 
tat sen,  ja  hän  kohteli  minua  suurenmoisesti,  kunnes 
Harmy  valtasi  hänet  ja  käänsi  hänen  mielensä  minua 
vastaan.  Klara-raukka,  hän  saa  nyt  työskennellä  jon- 
kun keittiössä  tuo  tyttö,  joka  jakoi  silkki-  ja  satiini- 
vaatteensa  minun  kanssani.  Maailmassa  on  aina  joku, 
joka  riistää  elämältä  ilon,  kuten  hyvässä  kirjassa  sano- 
taan, ja  senvuoksi  on  jokaisen  nautittava  siitä  niin 
paljon  kuin  suinkin  ja  vain  jatkettava». 

Neiti  Sharpe  nousi  horjuen  istualleen. 

Hänen  ystävänsä  katseli  häntä  arvostelevasta  »Sinä 
näytät  rappeutuneelta,  kultaseni»,  sanoi  hän  ilkeästi. 
»Hyvää  yötä!  Silmäsi  pullistuvat  ulos  kuopistaan  ja 
ovat  aivan  pilaantuneitten  munien  näköiset.  Sinä  juo- 
pottelet, Fay  —  älä  kielläkään  sitä.  Mutta  se  ei  käy 
päinsä.  Meidän  pitää  käyttäytyä  siististi  ammatis- 
samme. Sinun  on  ehkä  parasta  pysyä  erilläsi  tästä  — 
olet  liian  tihrusilmäinen  tänään.   Ensi  vaikutelma  on 

usein  ratkaiseva  ja  tahdon  saada  tytön  myötätunnon 
puolelleni.  Minä  hallitsen  mieluummin  rakkaudella 
kuin  pelolla,  Fay,  koska  se  on  helpompaa.  Paneudu  nyt 
nukkumaan  ja  lepuuta  raskaita  luomiasi.  Haluan  seu- 
rustella tuon  uuden  pienen  tytön  kanssa  ja  voittaa 
hänet  puolelleni,  jos  vain  kaitsija  laskee  hänet  tänne. 
Häpeällistähän  on  säilyttää  häntä  siellä  kuin  mitäkin 
suurrikoksellista». 

Oikeussalissa  ei  ollut  ainoatakaan  tyhjää  paikkaa. 
Sellaista  värisyttävää  juttua  ei  tarjottukaan  jouti- 
laalle yleisölle  joka  päivä.  Kaunis  ja  hyvin  puettu 
nuori  tyttö,  joka  tavattiin  kiinalaisen  luolasta  heroini- 
tabletteineen,  joka  taisteli  vastaan  kuin  villikissa  louka- 
ten erästä  komisariota  ja  joka  nyt  kieltäytyy  puhumasta 
sanaakaan,  ei  olekaan  mikään  tavallinen  vetovoima. 

Parveke,  joka  oli  varattu  yleisölle,  oli  aivan  täynnä 
levottomia  katselijoita.  Siitä  oli  tuleva  suurenmoinen 
näytelmä.  Miehiä,  joiden  parta  oli  siistimätön  ja  joiden 
likaisen  paidan  aukosta  näkyi  karvainen  rinta;  näppy- 
naamaisia,  roistomaisen  näköisiä  nuorukaisia;  kuma- 
raisia vanhoja  miehiä,  punanenäisiä  ja  jykeväleukaisia, 
loppuun  palaneita  kuin  sikarinpätkät;  innostuneen 
näköisiä  naisia,  kiihkeitä  ja  taistelunhaluisia,  naisten- 
huoneissa hemmciteltuja  olentoja,  jotka  himoitsevat 
kiihdyttäviä  vaikutelmia  laiskottelunsa  täytteeksi; 
vuokralaisia,  kauppiaita  ja  tyhjäntoimittajia  tulvi  sisään 
nälkäisin  silmin  ja  hälisten,  ylpeinä  omasta  lainkuuliai- 
suudestaan ja  omista  hyveistään.  Vapaus  oli  suloinen 
näille  naisille  tänä  aamuna,  jolloin  he  saivat  katsella 
erään  naisen  mahdollista  häviötä.  Vertailu  omiin  hy- 
veihin  aiheutti  heissä  miellyttäviä  väristyksiä. 

Sanomalehtimiesten  pöytä  oli  täysi.  Juttu  olikin 
oikein  kiinnostava  —  todellakin  järkyttävä  —  koska 
syytettynä  esiintyi  viehättävä,  mutta  harhaanjohdettu 
tyttönen. 

Helmin  juttu  oli  ensimmäinen.  Naiskaitsija  toi  hänet 
saliin  istuutuen  hänen  viereensä.  Helmin  kasvot  olivat 
kalpeat,  mutta  hänen  silmissään  ei  ollut  minkäänlaista 
arkuutta  eikä  pelkoa,  ja  kiihkeä  yleisö,  jonka  katseet 
olivat  kohdistuneet  häneen,  kiinnitti  huomionsa  siihen, 
että  hän  haki  levottomasti  katseillaan  jotakuta.  Helmi 
luuli  ystävänsä  saapuneen,  jos  hän  vain  oli  paran- 
tunut. Ja  jälleen  hänen  raivonsa  nousi  kohtaloa  vas- 
taan. Se  oli  estänyt  häntä  suorittamasta  loppuun  tätä 
ensipalvelusta,  jota  hänen  rakas  ystävänsä  cli  pyytänyt 
häneltä.  Hän  saisi  kyllä  tietää,  ettei  se  ollut  tapahtunut 
hänen  vikansa  ja  huolimattomuutensa  vuoksi.  Ehkä 
rouva  oli  kuollut  tuon  lääkkeen  puutteeseen,  jonka  he 
olivat  riistäneet  häneltä.  Ehkä  hänen  rakas  ystävänsä 
olikin  kuollut  —  eikä  täällä  ollut  ketään,  jolta  hän  olisi 
voinut  kysyä  sitä.  Eikä  hän  saanutkaan  kysyä,  ja  sepä 
se  juuri  huolestuttikin  enimmän  hänen  mieltään,  kun 
hän  kohdisti  katseensa  noihin  satoihin  kiihkeihin  tutki- 
viin silmiin. 

Kattoon  kiinnitettyjen  kettinkien  varassa  riippuvan 
lasikatoksen  alla  istui  tuomari  valppaana  j  a  innokkaana. 
Hän  tahtoi  nähdä,  kieltäytyisikö  tämä  suomalaistyttö 
vastaamasta  hänen  kysymyksiinsä.  Hän  aikoi  panna 
tytön  lujalle  ja  istuttaa  häneen  lain  pelkoa.  Nämä  suo- 
malaistytöt! Hän  tunsi  heidät;  hänellä  oli  ollut  tar- 
peeksi vaivaa  heistä! 

Poliisit  vahvistivat  todistuksillaan  Helmin  henki- 
löllisyyden. Toinen,  jonka  käsivarsi  oli  sidottu,  sanoi: 

»Tyttö  näytti  hyvin  pelästyneeltä  eikä  luullakseni  ym- 
märtänyt tulleensa  vangituksi,  teidän  kunnianarvoi- 
suutenne». 

»En  ole  vielä  lainkaan  varma  siitä,  ettei  tämä  tyttö 
ymmärrä  englannin  kieltä»,  tiuskaisi  tuomari.  »Meidän 
pitää  ottaa  siitä  selvä  j  a  hän  voi  pelastaa  itsensä  monista 
vaikeuksista,  jos  hän  tahtoo  nyt  kertoa  meille  koko 
jutun». 

»Mikä  on  nimenne?» 

Tulkki  käänsi  kysymyksen  hänelle. 

»Helmi  Milander»,  vastasi  Helmi. 

»Niin,  se  nimi  on  hyvin  tuttu  tässä  oikeussalissa. 
Muutamia  viikkoja  sitten  oli  miel  —  tuskallinen  velvolli- 
suuteni lähettää  Anna  Milander  vankilaan  samanlai- 
sesta rikoksesta  eli  poliisin  vastustamisesta.  Onko  teillä 
Anna- nimistä  sisarta?» 

Kun  tulkki  oli  kääntänyt  kysymyksen,  myönsi  Helmi 
tienneensä  tuomarin  mainitsemasta  rikoksesta,  mutta 
ei  mitään  sen  seurauksista.  Tulkki  ei  ollut  kääntänyt 
hänelle  kaikkia  tuomarin  sanoja. 

Neiti  Rodgers  nousi  heti  seisoalleen.  »Teidän  kun- 
nianarvoisuutenne — »  aloitti  hän. 

Tuomari  käski  hänen  istuutua. 

»Vaadin  puheenvuoroa»,  sanoi  neiti  Rodgers,  »koska 
tälle  tytölle  on  tehty  vääryyttä». 

»Kaikki  ajallaan»,  sanoi  tuomari  ankarasti.  »Saatte 
kyllä  sanoa  sanottavanne,  mutta  ette  keskeyttää  is- 
tuntoa». 

Parvekkeelta  kuului  muminaa:  »Vallan  oikein  hänelle, 
että  hän  sai  tietää  asemansa».  »Niinkuin  ei  nyt  tuomari 
Windsor  tietäisi,  kuinka  asioita  käsitellään!  Häntä  ei 
voi  kukaan  saattaa  pulaan».  Näppy  kas  voisia  maleksi- 

joita  oikein  värisytti.  He  mulkoilivat  Helmin  kalpeihin, 
ylpeätä  uhmaa  ilmaiseviin  kasvoihin.  »Hän  joutuu 
vankilaan  yhtä  varmasti  kuin  hän  on  tuuman  pituinen, 
ja  kun  hän  pääsee  vapaaksi,  ei  uhmasta  näy  enää  jäl- 
keäkään. Äsken  vankilasta  päässeet  tytöt  eivät  ole 
noin  röyhkeitä;  he  ovat  iloisia,  kunhan  saavat  jonkun- 
kaan  oppaakseen».   Nuorukaiset  tyrkkivät  toisiaan. 

»Minä  vaadin  teitä  nyt  puhumaan»,  sanoi  tuomari 
hitaasti  kauaskantavalla  äänellään.  Hän  näytti  luule- 
van, että  Helmi  ymmärtäisi,  jos  hän  puhuisi  tarpeeksi 
kovasti.  »Te  olette  aivan  kokematon  tällaisissa  asioissa, 
koska  olette  niin  nuoren  j  a  viattoman  näköinen.  Tah- 
dotte vain  suoj elia  j otakin  toista.  Teidän  täytyy  puhua. 
Ilmaiskaa  minulle  sen  henkilön  nimi,  joka  lähetti  teidät 
tuolle  asialle  Samin  luo». 

Tulkki  puhui  jälleen  Helmille  ja  joukko  odotti. 

Mutta  Helmi  pudisti  päätään. 

Lumous  laukesi  silloin  ja  parvekeyleisön  mieli  huo- 
jentui. Sieltä  alkoi  kuulua  kuiskailua  kuin  kuivien  leh- 
tien kahinaa. 

»Vaietkaa!»  huusi  tuomari  ja  yleisö  j ännittyi  j älleen. 
Ilman  tekivät  ummehtuneeksi  pesemätön  iho,  hi- 
koilevat jalat,  pahalta  haiseva  hengitys  ja  hajusaip- 
pua.  Kadulta  kuului  ohitse  kiitävien  rattaiden  j  a  raitio- 
vaunujen  kolinaa. 

»Onko  kellään  mitään  sanottavaa?»  kysyi  tuomari 
katsoen  vihaisesti  neiti  Rodgersiin,  joka  tuli  lähemmäksi. 

»Ilmoittakaa  nimenne»,  komensi  tuomari  ankarasti, 
*ja  esittäkää  sanottavanne  lyhyesti». 

»Tämä  nuori  tyttö  on  asunut  naapuristossamme  kolme 
kuukautta  eikä  hänen  luonnettaan  vastaan  ole  mitään 
muistuttamista»,  sanoi  neiti  Rodgers.    »Hän  kuuluu 

tyttöjen  kerhoon,  käyden  siellä  säännöllisesti;  hänellä 
ei  ole  minkäänlaisia  pahoja  tapoja  ja  hän  on  vakaa 
ja  ahkera.  Hän  on  viaton,  terve,  normaalinen  tyttö. 
Äsken  mainitsemanne  nainen  ei  ole  hänen  sisarensa. 
Hänellä  ei  ole  ainoatakaan  sukulaista  täällä.  Hänen  sisa- 
rensa on  Suomessa». 

»Vai  kuiuuu  hänkin  tyttöjen  kerhoon!»  Tuomari 
näytti  oikein  puraisevan  sanat  poikki.  »No  niin,  sanon 
teille  ja  hänelle,  koska  luulen  hänen  ymmärtävän  jokai- 
sen sanan,  etten  luota  tyttöjen  enkä  naistenkaan  ker- 
hoihin. Naisilla  j  a  tytöillä  on  liiaksi  vapautta  nykyään 
ja  senvuoksi  he  joutuvatkin  hunningolle.  He  eivät 
viitsi  työskennellä  enää,  koluavat  vain  kaikissa  elä- 
vienkuvien teattereissa  ja  joutuvat  vaikeuksiin,  ja 
naisten  järjestöt  vain  rohkaisevat  heitä  sen  sijaan,  että 
koettaisivat  estää.  Vanhanaikainen  tyttö  pysyi  koto- 
naan ja  työskenteli  äitinsä  kanssa.  Mutta  nyt  äidit 
ovat  lähteneet  uudistamaan  maailmaa  ja  tytöt  saa- 
vat maleksia  kaduilla  tahi  lojua  kerhoissaan.  Syytän 
tämän  kaupungin  kerho  naisia  kaikista  nuorten  jouk- 
koon levinneistä  paheista,  koska  koti  ei  ole  enää  min- 
kään arvoinen  heille.  Kodeissa  ei  ole  enää  minkään- 
laista uskontoa  eikä  niissä  kunnioiteta  enää  lakeja. 
Meillä  ei  ole  enää  muita  kuin  syntymisvalvontakerhoj  a, 
poliittisia  ja  korttikerho j a,  nuorten  tyttöjen  ja  poikien 
varastaessa  autoja,  kiellettyjä  huvituksia  ja  huumaus- 
aineita. Niin  pitkälle  on  jo  tultu». 

Parvekeyleisöstä  tämä  kuulosti  hauskalta.  He  eivät 
kuuluneet  naisjärjestöihin,  joten  tuomari  ei  voinut 
tarkoittaa  heitä. 

Herra  Terry  tuli  lähemmäksi  kysyen,  saisiko  hänkin 
todistaa. 

»Tytön  äitiä  ei  voida  syyttää  mistään»,  sanoi  hän, 
»koska  hän  on  kuollut.  Helmi  on  oleskellut  täällä  vain 
muutamia  kuukausia.  Ja  jos  lähimmäisemme  ovat 
mainitsemassanne  tilassa  — » 

»Pysykää  todistuksessanne,  sir»,  keskeytti  tuomari. 
»Tämä  on  oikeussali  ja  muistakaa,  ettette  ole  tullut 
tänne  saarnaamaan». 

»Tämä  tyttö  käyttäytyy  kunnioitettavasti»,  jatkoi 
pastori.  »Hän  kärsii  jonkun  toisen  henkilön  rikoksesta. 
Hänen  on  täytynyt  mennä  Samin  luo  jonkun  toisen  asi- 
alle.  Tunnen  tytön;  hän  on  rehellinen  ja  Viaton». 

»Annetaan  hänen  puhua  sitten.  Ei  kukaan  ole  kiel- 
tänyt häntä  siitä.  Annetaan  hänen  puhdistautua». 

»Tämän  tytön  lähettäminen  vankilaan  olisi  epäoikeu- 
tettu teko,  koska  hän  siellä  joutuisi  tekemisiin  huono- 
jen naisten  kanssa.  Pyydän  armahdusta.  Hän  löi 
poliisia  peloissaan  ja  poliisihan  itsekin  myönsi  sen». 

Parvekeyleisö  tuli  levottomaksi.  Se  suuttui  pastorin 
sekaantumisesta  näytelmään.  Nykyaikainen  saarnaaja, 
joka  sekaantuu  rohkeasti  yleiseen  elämään  pyytämättä 
anteeksi,  on  häiritsevä  muistutus  heidän  luokkansa 
tyytyväiselle  filosofialle.  He  suhtautuivat  pappeihin 
melkein  samalla  tavalla  kuin  tuomarikin.  Pappien  pi- 
täisi olla  vain  teeskentelevästi  hymyileviä,  teetä  juovia, 
myyj  äisiä  avaavia  kappalaisia. 

Tuomari  valmistautui  julistamaan  päätöksen.  »Nous- 
kaa!» komensi  hän  jälleen. 

Helmi  nousi. 

»Katsokaa  nyt,  kuinka  hyvin  hän  ymmärtää.  Sitä 
arvelinkin». 

Kohdistaen  sanansa  Helmille  hän  sanoi:  »Te  olisitte 
ehkä  voinut  vapautua  toisesta  syytöksestä,  mutta  ette 

toisesta.  Minulla  ei  siis  ole  muuta  ehdonvaltaa  kuin 
lähettää  teidät  vankilaan.  Teidät  tuomitaan  kolmeksi 
kuukaudeksi  Stoney  Mountainin  vankilaan». 

Neiti  Rodgers  ponnahti  seisoalleen.  »Vetoan»,  sanoi 
hän. 

Oikeussali  alkoi  tyhjentyä.  Vain  kantajoukot  jäivät 
paikoilleen.  Lyhytaikaiset  vieraat  poistuivat.  Muuta- 
mat naiset  palasivat  takaisin  pesukaukaloon  jättämiensä 
astioiden  ääreen,  toiset  menivät  katselemaan  kaup- 
pojen ikkunoita  ja  pari  maleksi  hitaasti  White  Lunchin 
ravintolaan  juomaan  kupposen  kahvia  ja  syömään 
pari  leivosta.  Väliaterian  aika  alkoikin  jo  lähestyä  ja 
rouva  Morris  huomautti  ystävälleen  rouva  Edgarille: 
»Kun  naisen  tarvitsee  valmistaa  ruokaa  vain  itselleen, 
ei  hän  milloinkaan  välitä,  missä  ja  mitä  hän  syö». 

He  keskustelivat  jutusta  istuessaan  marmoripöydän 
ääressä. 

»Tuo  tyttö  oli  viaton»,  sanoi  rouva  Morris,  »mutta 
tyhmä.  Uskallan  lyödä  vaikka  vetoa  siitä,  että  hän 
suojeli  jotakuta  miestä». 

»Mene  tiedä»,  huomautti  hänen  ystävänsä.  »Kun  mi- 
nä olin  hänen  ikäisensä,  muistan  kunnioittaneeni  hir- 
veästi erästä  minua  kymmentä  vuotta  vanhempaa 
naista.  Olen  jo  unhottanut  hänen  nimensä,  mutta 
hän  oli  jumalattareni  siihen  aikaan.  Tuon  tytön  kas- 
voissa oli  jotakin  hienoa  — jotakin  jaloa.  On  sääli  lähet- 
tää häntä  vankilaan,  jossa  hän  saa  nähdä  j  a  kuulla 
kaikkea  ilkeää  ja  pahaa.  Koko  juttu  oli  inhoittava». 

»No  niin»,  sanoi  toinen,  »miksi  emme  koeta  tehdä  jo- 
takin? » 

»Mitä  se  hyödyttäisi?»  Rouva  Edgar  musersi  leivosta 
haarukalla.   »Naiset  eivät  voi  olla  milloinkaan  samaa 

mieltä.  Senvuoksi  voivat  tuollaiset  henkilöt  kuin  tuo- 
mari Windsorkin  loukata  naisjärjestöjä,  kenenkään  us- 
kaltamatta panna  vastaan.  Naiskerhot  koettavat  kyllä 
parantaa  asioita,  mutta  niitä  syytetään  sittenkin  kai- 
kesta pahasta.  Sinä  ja  minä  emme  tee  mitään  ja  sen- 
tähden  meitä  ei  milloinkaan  syytetäkään  mistään. 
Suurenmoinen  järjestelmä!» 

»No  niin,  muutamat  noista  kerhonaisista  ovat  hullun- 
kurisia vanhoja  akkoja»,  sanoi  rouva  Morris.  »Näin 
tässä  eräänä  päivänä  muutaman  sellaisen  hakevan  raha- 
kukkaroaan  alushameensa  taskusta.  Hän  oli  muuan 
heidän  kuuluisia  saarnaajiaan.  Miksi  he  eivät  pysy 
aikansa  tasalla,  vieraile  kauniissa  vierashuoneissa  ja  opet- 
tele käyttämään  käsilaukkua?» 

Toinen  nainen  mietti  hetkisen.  »Siinä  ei  ole  kuiten- 
kaan mitään  rikollista,  että  ihminen  säilyttää  rahojaan 
alushameensa  taskussa»,  sanoi  hän,  »kun  asiaa  oikein 
ajatellaan.  Hän  oli  onnellinen,  koska  hänellä  ainakin 
oli  rahaa.  Elämä  on  niin  täynnä  kummallisuuksia. 
Näin  eilen  illalla  erään  kuuluisan  kaupunkilaisemme 
koettavan  avata  huoneistonsa  ovea  nappikoukulla. 
Mutta  niin  kauan  kuin  me  emme  tee  mitään  asioiden 
parantamiseksi,  ei  meidän  pidä  niitä  arvostellakaan  .  .  . 
Et  saa  unhottaa  tätä  iltapäivää  —  älä  myöhästy,  sillä 
olen  järjestänyt  vain  neljä  pöytää». 

VIII 

Kodittomien  Tyttöjen  Koti  sijaitsi  muutamalla  kuk- 
kulalla kaupungin  läheisyydessä.  Se  oli  suuri,  paljaan- 
näköinen  valkoinen  rakennus  kimaltelevine  ikkunoineen, 

joissa  laskevan  auringon  säteet  paloivat  kuin  Moseksen 
näkemässä  pensaassa,  voimatta  kuitenkaan  kuluttaa 
niitä. 

Se  näytti  aina  katselevan  monilla  silmillään  alempana 
taistelevia  ihmisiä,  tarkastelevan  heitä  ystävällisin 
silmäyksin  ja  houkuttelevan  sellaisia,  jotka  olivat  jou- 
tuneet pahaan  pulaan  taistelussa,  tulemaan  sinne  tur- 
vaan. Sen  rakennuttajat  olivat  todellakin  tarkoitta- 
neet jotakin  sellaista  ja  vihkimistilaisuudessa  puhui 
moni  kaunopuhuja  kiehuvasta  ja  säälimättömästä  kau- 
pungista ja  sen  monista  satimista  ja  kiusauksista,  iloiten 
siitä,  että  jumalanlapset  olivat  valmistaneet  tälle  kuk- 
kulan laelle  sellaisen  turvapaikan,  jossa  elämän  julmaan 
sekamelskaan  joutuneet  nuoret  voivat  saada  suojaa. 

Vihkimispuheissa  viitattiin  lukemattomia  kertoja 
lauman  eksyneihin  lampaihin,  joita  monet  piikit  ovat 
pistäneet;  heitä  verrattiin  katkenneihin,  murtuneihin  ja 
elämän  tomussa  murskattuihin  valkoisiin  liljoihin. 
Näitä  puheita  pitivät  kaupungin  papit,  jotka  olivat 
melkein  kaikki  johtokunnan  jäseniä,  toisten  jäsenten 
ollessa  keski-ikäisiä  arvokkaita  herrasmiehiä,  joita  ta- 
vallisesti luullaan  »vakavaraisiksi  liikemiehiksi». 

Johtokunnallakin  on  huolensa  ja  se  aikoi  joskus  valita 
jäsenikseen  naisiakin.  Muutamat  papit  tekivät  tämän 
ehdotuksen  puhuen  innostuneesti  siitä  avustuksesta, 
jolla  kaikki  naisjärjestöt  tukivat  heidän  kirkkojaan. 
Nuo  vakavaraiset  liikemiehet  vastustivat  tavallisesti 
näitä  ehdotuksia.  Heistä  tuntui  siltä,  että  naisten  se- 
kaantuminen asioihin  aiheuttaisi  vain  hämminkiä. 
On  olemassa  asioita,  joista  miesten  on  parasta  keskus- 
tella keskenään,  ja  niihinhän  liittyy  aina  sitäpaitsi 
sellainenkin  vaara,  että  naiset  ovat  liian  alttiita  mielen- 

liikutuksille.  Olihan  olemassa  auttava  johtokunta, 
jossa  oli  vain  naisjäseniä,  ja  sehän  järjesti  myyjäisiä,  tee- 
kutsuja, kananpoikaillallisia,  pyyheliinoja  ja  lakanoita, 
piti  huolta  tyttöjen  puvuista,  pyysi  avustuksia,  suorit- 
taen tavallisesti  tuollaisia  pieniä,  merkityksettömiä, 
mutta  kuitenkin  välttämättömiä  asioita,  joihin  naiset 
ovat  niin  perehtyneitä.  Johtokunnan  enemmistön 
mielestä  naisillakin  oli  jo  osansa  ja  senvuoksi  oli  pa- 
rempi, ettei  järjestöä  häiritty. 

Ensimmäisen  johtokunnan  kokeman  vaikeuden  ai- 
heutti johtajatar;  hän  oli  melkein  liian  nuori  hen- 
kilö sellaiseen  tärkeään  toimeen,  tuskin  nelikymmen- 
vuotias nainen,  joka  oli  tullut  hyvillä  suosituksilla  va- 
rustettuna jostakin  lännen  valtiosta.  Hänellä  oli 
paljon  sukulaisia  kaupungissa  ja  hänen  nimityksensä 
luultiin  erikoisesti  miellyttävän  noita  kodin  johtokun- 
taan kuuluvia  vakavaraisia  liikemiehiä,  koska  hänen 
sukulaisensa  olivat  enimmäkseen  sillä  taholla. 

Hän  aloitti  laittamalla  kotiin  jonkinlaisen  ansicjär- 
jestelmän,  joka  oli  hyvin  levottomuutta  herättävä. 
Hän  aukaisi  ovet,  vaati  tyttöj  ä  luopumaan  mullanväri- 
sistä  puvuistaan,  joita  heidän  johtokunnan  määräyk- 
sestä oli  käytettävä,  ja  vei  todellakin  vuorotellen  jon- 
kun tytöistä  mukanaan  eläviinkuviin,  konsertteihin  ja 
luennoille.  Hän  pakotti  ystäviänsäkin  tulemaan  sinne 
joka  viikko  viemään  tyttöjä  autoillaan  ajeluretkille. 
Hän  pani  toimeen  huviretkiä,  maissinpaahtotilaisuuk- 
sia,  retkeilyjä,  ja  muodosti  kodista  todellakin  niin  vie- 
hättävän paikan,  ettei  ainoakaan  tyttö  halunnut  karata, 
vaikka  jokaisella  olisikin  ollut  siihen  mainio  tilaisuus. 

Johtokunta  katseli  kaikkea  tätä  kylmän  moittivasti, 
voimatta  silti  mitään.  Mutta  asia  joutui  kriitilliseen 

vaiheeseen  eräässä  kokouksessa,  jonne  johtajatarkin 
oli  käsketty.  Muuan  jäsen  (hän  oli  johtokunnan  vaka- 
varaisimpia)  aloitti  keskustelun  viittaamalla  siihen, 
että  täytyy  sentään  olla  hieman  eroa  siinä,  kuinka  koh- 
dellaan hyvin  käyttäytyneitä  ja  kuinka  langen- 
neita tyttöjä.  Tässä  johtajatar  keskeytti  hänen  pu- 
heensa vaatien  häntä  peruuttamaan  sanan  »langenneita». 
Johtokunnan  j  äsenten  selkää  oikein  karmi  heidän  kuun- 
nellessaan hänen  selostustaan  siitä  kaksimielisestä  mo- 
raalista, jolla  miehet  suojelevat  toisiaan.  Hän  jatkoi 
kertomalla  heille,  että  useimmat  tytöt  olivat  viattomia 
nuoria  maalaistyttöjä,  jotka  olivat  tulleet  kaupunkiin 
työskentelemään  auttaakseen  maalla  asuvia  omaisiaan, 
mutta  olivat  joutuneetkin  miesten  himojen  ja  teko- 
pyhyyden uhreiksi.  Nuo  samat  miehet,  jotka  olivat 
johtaneet  heidät  harhaan  ja  joista  muutamat  olivat 
perheenisiä  ja  yhteiskunnan  kunnioitettuja  jäseniä, 
puhuivat  nyt  noista  tytöistä  kuin  langenneista  naisista. 

Se  oli  yllättävintä.  Hän  vihjasi  siihenkin,  että  joh- 
tokuntaan pitäisi  valita  naisiakin,  ja  kysyi,  voivatko 
miehet  oikein  ymmärtääkään  pelastustyön  vaikeuksia. 

Jokainen  voi  tästä  nähdä,  millainen  nainen  johtajatar 
oli  ja  miksi  johtokunta  erotti  hänet  toimestaan.  Tytöt 
olivat  rakastaneet  häntä  ja  tehneet  kaikkensa  täyttääk- 
seen hänen  toivomuksensa.  He  olivat  hanganneet, 
pesseet  ja  kiilloittaneet  kotia,  kunnes  se  aivan  kimal- 
teli; he  olivat  istuttaneet  puutarhan  ja  kylväneet  kukka- 
sarkoja; he  olivat  ommelleet,  nyplänneet  ja  kirjailleet; 
he  olivat  lukeneet,  laulaneet,  rukoilleet  ja  koettaneet 
rohkeasti  mukautua  hyödylliseen  j  a  onnelliseen  elämään. 
Hänen  lähtöpäivänään  näytti  siellä  kaikki  niin  ikävältä 
—  ei  ainoakaan  tyttö  voinut  syödä  suupalaakaan  —  he 

istuivat  vain  paikoillaan  ja  itkivät.  Johtokunta  huo- 
masi menetelleensä  viisaasti  vapautuessaan  johtajat- 
taresta, jolla  oli  ollut  niin  heiko ntava  vaikutus  tyt- 
töihin. 

Johtokunta  päätti  sitten  hankkia  sinne  miesjohtajan 
ja  hänelle  luonnollisesti  naisapulaisen.  »Siellä  tarvitaan 
kyllä  naistakin»,  sanoi  vanha  hyvä  tohtori  Smythe, 
»ellei  muun  niin  ainakin  näön  vuoksi».  Huolellisen  et- 
sinnän jälkeen  löydettiin  herra  ja  rouva  Wymuth  jos- 
takin idän  valtiosta,  jossa  he  suorittivat  evankelista 
työtä.  Heidän  suosituksissaan  oli  runsaasti  sellaisia 
määritelmiä  kuin  »vakavaa  yhteistyötä»,  »moraalista 
arvoa»,  »syvää  vakavuutta»,  »jatkuvaa  uhrautumista», 
»harrasta  kiintymystä  sieluihin»  j.  n.  e.  Johtokunta  oli 
tyytyväinen  heidän  maineeseensa  ja  moniin  avuihinsa. 

Molemmat  Wymuthit  olivat  aivan  samanlaisia,  musta- 
silmäisiä, kalpeita,  vähäverisiä  ihmisiä.  Kummallakin 
oli  ohut  kiilloton  musta  tukka,  jonka  läpi  kuulsi  sieltä 
täältä  veretön  päänahka,  ja  väärät  hampaat  —  ei,  ei 
väärät  —  jokainen  saattoi  nähdä  niiden  laadun  —  ne 
olivat  pikemminkin  keinotekoiset,  koska  ne  olivat  niin 
valkoiset,  että  ne  melkein  sinertivät.  He  uskoivat 
molemmat  helvetin  olemassaoloon  ja  puhuivat  maail- 
masta tavalla,  joka  ilmaisi  sekä  kauhua  että  halveksi- 
mista. He  tiesivät  Kristuksen  tulevan  piakkoin  hake- 
maan omiaan  maailmasta  ja  erottamaan  heidät  noista 
monista  miljoonista,  jotka  saivat  jäädä  tänne  kärsi- 
mään hyvin  ansaittua  rangaistustaan. 

Herra  Wymuth  tyydytti  johtokunnan  vaatimukset 
selittämällä  luottavansa  vain  kuriin  harhaan  joutuneita 
tyttöjä  käsiteltäessä  —  kuriin,  katumukseen  ja  sen 
jälkeen  nöyrään  vaatimattomaan  elämään.  »Ja»,  lisäsi 

herra  Wymuth,  »vaimoni  tulee  aina  ehdottomasti  nou- 
dattamaan minun  ohjeitani»,  minkä  kuullessaan  rouva 
Wymuth  painoi  päänsä  kumaraan  ja  jännitti  ohuet 
huulensa  lujemmin  sinisten  hampaittensa  pei- 
toksi. 

Johtokunta  hengitti  vapaammin.  »Kaikki  tulee 
muuttumaan  paremmaksi  nyt»,  sanoi  tohtori  Smythe, 
»ja  luullakseni  pappien  olisi  nyt  parasta  vedota  naisiin, 
että  naiset  panisivat  toimeen  muutamia  teeillatsuja 
lisäpalkan  keräämiseksi.  Olen  aivan  varma  siitä,  että 
naiset  suostuvat  siihen». 

Helmikin  määrättiin  vihdoin  hoidokiksi  Kodittomien 
Tyttöjen  Kotiin,  Wymuthien  neuvottavaksi.  Jos  hän 
olisi  ollut  kahdeksantoistavuotias,  olisi  hänet  lähetetty 
vankilaan. 

Naiskaitsij a,  hiljainen  nainen,  joka  sai  pitää  paik- 
kansa vaiteliaisuutensa  vuoksi,  toi  hänet  sinne  autolla. 
Helmi,  jonka  kaikki  vaatteet  olivat  pienessä  punaisessa, 
neiti  Abhien  hänelle  lahjoittamassa  matkalaukussa, 
käveli  luottavaisesti  käytävää  pitkin  suurelle  tammi- 
ovelle.  Edellisen  johtajattaren  kukat  kukkivat  käy- 
tävän molemmilla  puolilla.  Ne  nyökäyttivät  hänet 
tervetulleeksi  ja  hänen  mielensä  tyyntyi  ja  huojentui. 
Tämän  kodin  täytyy  kai  olla  mukava,  koska  täällä  on 
niin  paljon  kukkiakin.  Helmi  oli  pukenut  ylleen  poimu- 
hameensa  ja  valkoisen  merimiespuseronsa,  jossa  nyt 
oli  nimikuviokin,  kuten  muidenkin  tyttöjen  puseroissa. 
Hän  käytti  sitä  tänään  senvuoksi,  että  se  oli  aina  suonut 
hänelle  hauskuutta  ja  toi  hänen  mieleensä  leikin  ja  tove- 
ruuden muistoja.  Sininen  ja  Kultainen  Kirja  oli  hänen 
matkalaukussaan  samoin  kuin  hänen  englanninkielen 
oppikirjansakin.   Hänellä  ei  olisi  täällä  mitään  hätää, 

ja  neiti  Rodgers  ja  tytötkin  tulisivat  tänne  silloin  täl- 
löin tervehtimään  häntä. 

Helmi  ei  ollut  vielä  luopunut  toivostaan,  että  rouva 
St.  John  rientäisi  kyllä  hänen  avukseen  tultuaan  parem- 
maksi. Hän  muisteli  vielä  ystäväänsä  samalla  tavalla 
kuin  viime  kerralla  nähdessään  hänet  raskassilmäisenä, 
toivottomana  ja  sairaana,  toistellen  itselleen  toistamis- 
taan, että  hänen  rakas  ystävänsä  oli  juuri  senvuoksi 
pysytellyt  poissa  hänen  luotaan.  Hän  oli  ehkä  vieläkin 
niin  sairas,  ettei  hän  tiennyt  tapahtumasta  mitään. 
Helmi  kuvitteli  mielellään  tilanteen  tällaiseksi:  Hänen 
ystävänsä  tulisi  tänne  puettuna  ruumiinmukaiseen 
mustaan  silkkipukuunsa  ja  helmiinsä;  hänen  yllään  olisi 
tuo  viheriä  samettiviitta,  joka  oli  kuin  laivan  keulassa 
kuohuilevan  valtameren  vaahtoa,  ja  päässään  musta 
hattunsa  hopeanuolineeen;  hän  tulisi  tänne  suurella 
autollaan  ja  puhuisi  näille  ihmisille  voimakkaita  eng- 
lanninkielisiä sanoja  ja  panisi  silmänsä  leimuamaan 
samalla  tavalla  kuin  tohtorillekin,  kun  hän  tahtoi  jota- 
kin. Kaikki  noudattivat  aina  rouva  St.  Johnin  tahtoa  ja 
hän  vallan  raivostuisi  siitä,  että  ihmiset  olivat  olleet 
pahoja  Helmille.  Hän  moittisi  heitä,  polkisi  jalkaansa 
ja  ehkäpä  vielä  kiroilisikin  —  hieman.  Ja  sitten  hän 
kääntyisi  ja  sanoisi:  »Tule  nyt  mukaani,  Helmi,  sinä 
urhoollinen  tyttö  raukka». 

Ah,  kuinka  suloista  se  olisikaan! 

Koska  Helmi  oli  ensimmäinen  hoidokki,  joka  tuotiin 
sinne  herra  ja  rouva  Wymuthin  tulon  jälkeen,  päätti 
tämä  arvoisa  pari  näyttää  johtokunnalle  kurin  vaiku- 
tuksia. Juttu  oli  kerrottu  heille  kokonaisuudessaan. 
Tyttö  oli  kieltäytynyt  ilmoittamasta,  miksi  hän  oli 
mennyt  kiinalaisen  luolaan.  Hän  oli  nähtävästi  hyvin 

itsepäinen.  Mutta  rouva  ja  herra  Wymuth  olivat  ol- 
leet tekemisissä  sellaisten  kanssa  ennenkin.  Tytön  yl- 
peä ja  varhais  vanha  mieli  oli  murrettava.  Ja  siinä 
he  kyllä  onnistuisivat.  He  odottivat  kiihkeästi  Hel- 
miä. Johtokunta  odotti  tuloksia  eikä  halunnut  pettyä 
toiveissaan. 

Kun  naiskaitsi j a  ja  Helmi  saapuivat  julkipuolen 
suurelle  ovelle  ja  soittivat  kelloa,  avattiin  ovi  heti 
ja  heidät  päästettiin  hämärään  lämpiöön.  Kun  he 
tulivat  sisään,  suljettiin  ovi  jälleen  niin  äkkiä,  että  kait- 
sijan päällystakin  lieve  tarttui  rakoon  j  a  oli  irroitettava. 
Sitten  työnnettiin  suuri  salpa  paikoilleen  ja  rouva  Wy- 
muth  pyysi  kuiskaten  heitä  seuraamaan  lämpiön  poikki 
erääseen  synkkään  huoneeseen,  jota  hän  sanoi  »pako- 
paikakseen».  Ovi  suljettiin  ja  lukittiin,  ja  Helmin  käs- 
kettiin istuutua. 

Naiskaitsija,  joka  vaiteliaisuudessa  vastasi  mai- 
nettaan, luovutti  Helmin  yhtä  kylmin  tuntein  kuin 
jäämies  irroittaa  pihtinsä  nelikulmaisesta  jääkappa- 
leesta, jättäen  sen  sulamaan  takaportaille.  Hänen  vas- 
tuunalaisuutensa loppui  nyt. 

»Hyvästi  nyt,  Helmi;  käyttäydy  kiltisti»,  hän  sanoi 
melko  ystävällisesti.  Hänen  viime  hoidokkinsa  oli 
kiskaissut  kourallisen  hiuksia  hänen  melko  kaljusta 
päästään,  minkävuoksi  hän  oli  ystävällinen  Helmille. 

Helmi  kirjoitti  nimensä  siihen  ruskeaan  kirjaan, 
jonka  rouva  Wymuth  ojensi  hänelle,  ja  tunsi  itsensä 
hyvin  ylpeäksi  kirjoittamiensa  kauniiden  kirjainten 
vuoksi.  Hän  kirjoitti  osoitteensakin:  »Neiti  Abbie 
Moore,  Chestnut-katu  52». 

Rouva  Wymuth  ihaili  hänen  käsialaansa.  »Ja  osaatko 
sinä  puhua  englanninkieltäkin?»   hän  kysyi  arvellen 

hyvillään,  että  jos  hän  vain  korostaa  sanoja,  ymmärtäisi 
suomalaistyttö  ne  jotenkuten. 

»Hyvin  vähän»,  vastasi  Helmi  hymyillen. 

»Opit  kyllä  enemmän  täällä»,  sanoi  rouva  Wymuth. 
»Kaikki  hyvät  tyttömme  käyvät  koulua.  Pidätkö  sinä 
koulusta?  » 

Helmi  nyökäytti  päätään. 

»Koska  haluan  tulla  ystäväksesi  —  olen  kuin  äiti 
kaikille  tytöille  —  tahdon  kuulla  koko  tarinasi». 

Helmi  kertoi  hänelle  tulostaan  St.  Pauliin,  tätinsä 
kuolemasta,  tulostaan  Winnipegiin,  neiti  Abbie  Moo- 
resta  ja  tyttöjen  kerhosta.  Mutta  sitten  hän  lopetti 
äkkiä. 

»N-i-i-n-k-ö?»  Rouva  Wymuth  venytti  sanan  niin 
pitkäksi,  että  se  oli  kuin  jännitetty  vipu,  joka  varmasti 
voisi  panna  keskustelun  jälleen  käyntiin. 

»Siinä  onkin  kaikki»,  sanoi  Helmi. 

»Kuka  lähetti  sinut  hakemaan  lääkettä?»  kysyi  rouva 
Wymuth  ylimalkaisesti. 

»En  voi  ilmaista  sitä»,  vastasi  Helmi  katsoen  kysyjää 
suoraan  silmiin. 

»Tarkoitat  varmaankin,  ettet  halua  kertoa  sitä.  Luota 
sinä  vain  minuun,  Helmi  —  minä  olen  sinun  pieni  äi- 
tisi». Hän  tuli  tytön  luo  laskien  kätensä  hänen  olalleen. 
Hänen  kosketuksensa  värisytti  Helmiä,  ja  kun  hän  ku- 
martui lähemmäksi,  peräytyi  Helmi. 

»En  halua  ilmaista  sitä»,  toisti  Helmi  jälleen. 

Rouva  Wymuth  kiristi  huulensa  hampaittensa  pei- 
toksi. »Saadaanpa  nähdä»,  sanoi  hän,  ja  Helmi  tiesi  sen 
uhkaukseksi. 

Sinä  iltana  Helmi  kohtasi  muut  tytöt  illallispöydässä. 
Pöytä  oli  siirretty  huoneen  keskelle  suuremman  tilan 

saavuttamiseksi  ja  sille  oli  levitetty  puhdas  liina,  vaikka 
päivä  ei  ollutkaan  sunnuntai,  koska  rouva  Wymuth 
oli  odottanut  vieraakseen  erästä  johtokunnan  j  äsentä. 

»Nyt,  tytöt»,  sanoi  rouva  Wymuth  suloiseen  tapaansa 
rukoiltuaan  pitkän  rukouksen,  »me  olemme  saaneet 
tänne  erään  uuden  tytön  nimeltä  Helmi  Milander. 
Hän  on  tullut  tänne  luoksemme  joksikin  ajaksi  ja  minä 
pyydän  teitä  olemaan  hyviä  hänelle  ja  hyvin  ystävälli- 
siäkin. Antakaa  hänen  tuntea,  että  hän  on  täällä  ystä- 
vien joukossa.  Helmi  ja  minä  olemme  jo  olleet  eri  mieltä 
eräästä  asiasta  ja  haluan  kertoa  siitä  teillekin.  Voidak- 
seni auttaa  häntä  pitää  minun  saada  tietää  hänen  koko 
tarinansa,  mutta  hän  kieltäytyy  ilmaisemasta  sitä  mi- 
nulle. Olen  koettanut  houkutella  häntä,  mutta  hän 
pysyy  itsepäisenä.  Eikö  sellainen  olekin  tyhmää,  tytöt? 
Olen  tullut  tänne  auttamaan  kaikkia  tyttöjä,  mutta 
tyttöjen  pitää  puolestaan  osoittaa  minulle  täyttä  luot- 
tamusta. Eikö  hän  olekin  naurettava,  tytöt?»  toisti  hän. 

»Kyllä,  rouva  Wymuth»,  vastasivat  tytöt  kuorossa. 
Mutta  he  sanoivat  sen  haluttomasti.  He  eivät  olleet 
vielä  lakanneet  kaipaamasta  entistä  johtajatarta. 

Kun  rouva  Wymuth  alkoi  kertoa  asiaa,  kuuntelivat 
tytöt  suu  auki.  Jokaisen  uuden  tytön  tarina  kiinnosti 
heitä  aina. 

»Nyt  rukoilemme  kaikki,  että  Helmi  lopettaisi  itsepäiV 
syytensä.    Emmekö  rukoilekin  kaikki,  tytöt?» 

Helmi  katsoi  avuttomana  toisesta  toiseen.  Eikö  hä- 
nellä ole  ystäviä  missään? 

Tällaista  mieletöntä  rukoilemista  jatkettiin  joka  ilta 
illallisen  j  älkeen,  jolloin  jokainen  tyttö,  joka  vain  tahtoi 
päästä  hyviin  kirjoihin,  rukoili  johtajattaren  kanssa. 
Suurin  osa  rukousta  oli  aivan  tarkoituksetonta,  mutta 

rukoillessaan  he  kiihtyivät  jollakin  tapaa  unhottaen 
rukoillessaan  sen,  että  siellä  kuuntelivat  muutkin  kuin 
Jumalan  korvat,  ja  paljastivat  tietämättään  monta 
asiaa.  Johtajatar  toivoi  Helminkin  kerran  kiihtyvän 
ja  kertovan  kaikki,  mitä  hän  tahtoi  tietää.  Mutta 
Helmi  istui  vaieten  paikoillaan  ja  kieltäytyi  rukoi- 
lemasta. 

»Minä  rukoilen  kyllä»,  sanoi  Helmi  uhmaavaan  ta- 
paansa puolustuksekseen,  »mutta  en  ääneen,  vaan  niin, 
että  vain  Jumala  kuulee  sen.  Pidän  yhtä  vähän  kovasta 
meluamisesta  kuin  Jumalanikin». 

Sen  jälkeen  johtajatar  koetti  antaa  Helmille  osan 
muidenkin  työstä,  mutta  hänen  oli  pakko  luopua  var- 
sin pian  tästä  suunnitelmastaan.  Työ  ikäänkuin  suli 
kokoon  Helmin  näppärissä  käsissä.  Sitten  hänet  eris- 
tettiin. Helmin  sydän  oli  muka  niin  paatunut,  ettei 
hän  saanut  syödä  aterioitaan  muiden  tyttöjen  kanssa. 
Helmi  mukautui  siihen  tyynesti.  Mikä  tahansa  oli  pa- 
rempaa kuin  toisten  tyttöjen  itsepintainen  tuijotta- 
minen. 

Helmillä  oli  joka  päivä  neljä  hauskaa  tuntia,  jotka 
kiisivät  ohi  kuin  kimaltelevin  siivin:  silloin  kun  ruoka- 
salin pöytä  tyhjennettiin  ja  saatiin  kuunnella  neiti  de 
Forrestin  opetusta.  Neiti  de  Forrest  hymyili  aina  kat- 
soessaan Helmiin  ja  nimitti  häntä  »kultasekseen».  Hän 
ylisti  hänen  sievää  selvää  käsialaansa  ja  lahjoitti  hänelle 
kauniin,  kiiltäväkantisen,  viheriäviivaisen  muistikirjan. 
Neiti  de  Forrest  ei  asunut  kodissa,  vaan  tuli  sinne  joka 
päivä  pienellä  autollaan.  Hänen  tulonsa  ja  menonsa 
oli  aina  suuri  tapahtuma  näiden  nuorten  vankien  ikä- 
vässä elämässä,  joiden  luo  hän  saapui  kuin  lähettiläs 
onnellisemmasta  maailmasta. 

Neiti  de  Forrest  kääntyi  eräänä  päivänä  johtajatta- 
ren puoleen  eräässä  asiassa,  joka  painoi  raskaasti  hänen 
mieltään.  Rouva  Wymuth  oli  turvapaikassaan  ja  ko- 
hotti kysyvästi  katseensa  opettajattaren  tullessa  huo- 
neeseen. 

»Rouva  Wymuth,  tämä  järjestelmä  on  kokonaan 
väärä»,  aloitti  neiti  de  Forrest  kiihkeästi.  »Tuo  nuori 
suomalaistyttö,  joka  on  juuri  tullut  tänne,  on  niin  su- 
loinen ja  viaton  kuin  ruusu,  mutta  nyt  hänen  pitää  seu- 
rustella täällä  kaikenlaisten  tyttöjen  kanssa.  Rose 
Lamb  on  juuri  palannut  tänne  hirmuisesta  irstailusta 
ja  on  aivan  täynnä  kokemiensa  seikkailujen  ihanuutta 
—  hän  tuntee  jokaisen  luolan  tässä  kaupungissa.  Lu- 
cillen  lapsi  on  melkein  syntymäisillään.  Minnie  on  sa- 
massa tilassa  ja  muut  oppivat  nopeasti  paheita,  joista 
he  eivät  ennen  ole  tienneet  mitään.  Useat  noista  tytöistä 
ovat  henkisesti  vajavaisia.  Tämä  ei  varmastikaan  ole 
sopiva  paikka  Helmin  kaltaiselle,  reippaalle,  viehättä- 
välle tytölle.  Olen  aina  pitänyt  tätä  järjestelmää  huo- 
nona, mutta  Helmin  tultua  tänne  tuntuu  se  minusta 
aivan  pirulliselta». 

Rouva  Wymuthin  huulet  olivat  j  äykät,  kun  hän  vas- 
tasi: »Meillä  ei  ole  mitään  sanomista  järjestelmästä, 
neiti  de  Forrest.  Johtokunta  on  huolellisesti  suunni- 
tellut sen.  Unhotatte,  että  jumalallisen  armon  pehmit- 
tävästä vaikutuksesta  kovinkin  sydän  voi  sulaa.  Rose 
Lamoissa  on  tapahtunut  ihmeellinen  muutos  sen  jäl- 
keen kuin  hänet  tuotiin  takaisin,  ja  hän  on  parempi 
tyttö  tällä  hetkellä  kuin  ylpeä  ja  itsepäinen  Helmi. 
Rose  on  kuin  tulesta  temmattu  kekäle,  mutta  Helmi 
on  vieläkin  syntinen». 

Neiti  de  Forrest  väitti  kovasti  vastaan. 

Neiti  de  Forrest  erotettiin  kuukauden  lopussa.  Joh- 
tokunnan kirjeessä  selitettiin  muutos  tarpeenvaati- 
maksi. 

Entisen  johtajattaren  aikana  oli  sairashuone  sijain- 
nut alakerrassa  niin  kaukana  kuin  suinkin  makuuhuo- 
neista. Mutta  Wy  mut  heillä  oli  toisenlaiset  suunnitelmat. 
He  uskoivat  olevan  terveellistä  tytöille,  että  nämä  sai- 
sivat nähdä  synnin  palkan.  Sinä  hirmuisena  yönä,  jonka 
Lucille  vietti  sairaalassa,  tytöt  painautuivat  toisiinsa 
tuskissaan  kuunnellen.  Lucille  raukka,  loistavine  rus- 
keine  kiharoineen!  Jokainen  tyttö,  paitsi  Rose  Lambia, 
itki  myötätuntoisuudesta  tahi  hirvittävästä  kauhusta. 
Uusi  tyttö,  joka  oli  tullut  kotiin  sinä  päivänä,  tuli  Hel- 
min luo,  ja  Helmi  piti  häntä  nuoressa  lämpimässä  sy- 
lissään koko  yön.  Hän  oli  kauhusta  jähmettynyt,  tämä 
pieni  Esteri -raukka.  Hänen  hampaansa  kalisivat  ja 
sydämensä  löi  niin  kovasti  kuin  ahdistetun  jäniksen 
sydän.  Helmi  koetti  lohduttaa  häntä  parhaan  taitonsa 
mukaan. 

Vain  Rose  Lamb  pysyi  tyynenä.  Hän  nousi  istual- 
leen vuoteessaan  ja  sanoi  tytöille:  »Kuulkaahan  nyt, 
tytöt,  Lucille  teki  hyvin  tyhmästi  ja  tuo  on  hänelle  vain 
oikein.  Hänen  ei  olisi  tarvinnut  — » 

Tytöt  tukahduttivat  nyyhky tyksensä  ja  kuuntelivat 
lumottuina.  Mutta  Helmi  tukki  korvansa.  Hänen  nuo- 
ren sydämensä  säädyllisyys  ja  puhtaus  nousi  vastarin- 
taan. Hän  ei  halunnut  kuunnella. 

Tämän  Kodittomien  Tyttöjen  Kodin  olivat  raken- 
nuttaneet kristityt  ihmiset.  Nuo  miehet,  jotka  kuu- 
luivat johtokuntaan,  olivat  aivan  varmoja  siitä,  että 
he  tekivät  jotakin  jaloa.  Uskonnolliset  naiset  ompelivat, 
leipoivat  ja  myivät  pääsylippuja  sen  kannattamiseksi. 

Ah,  hyvä  Jumala,  millaisia  julmuuksia  joskus  harjoi- 
tetaankaan  sinun  sääliväisen  poikasi  nimessä! 

Helmin  ensimmäinen  riita  herra  Wymuthin  kanssa 
tapahtui  Minnien  vuoksi.  Minnie  oli  kotoisin  maaseu- 
dulta, missä  sato  oli  tullut  huono,  ja  Minnie  olisenvuoksi 
tullut  kaupunkiin  työskentelemään.  Kotona  ei  ollut 
mitään  työtä,  niin  ett ä  hänestä  oli  matkustaminen  jonne- 
nekin  tuntunut  edullisemmalta.  Vain  kuusitoistavuo- 
tiaana, viattomana  ja  luottavaisena,  hän  oli  saapunut 
tähän  suureen  kaupunkiin.  Hän  tahtoi  ansaita  rahaa 
voidakseen  ostaa  kengät  kotiin  jääneille  pienille  sis- 
koilleen ja  äidilleenkin.  Minnien  rakkaus  äitiään  koh- 
taan oli  hyvin  syvä  ja  kaunis.  Hänen  äitinsä  oli  ollut 
niin  urhoollinen  ja  suloinen  kaikkina  noina  kovina 
vuosina. 

Minnie  oli  työskennellyt  erään  kullankaivajan  ko- 
tona, miehen,  joka  oli  löytänyt  kultaa  muutaman  poh- 
joisessa virtaavan  joen  pohjahiekasta  ja  seurannut  sen 
jälkiä  perussuoneen  saakka.  Hänestä  tulisi  maailman 
rikkain  mies  jonakin  päivänä.  Hänen  vaimonsa  oli  mat- 
kustanut rannikolle  talveksi.  »Hän  sanoi  minulle», 
nyyhkytti  Minnie,  »tahtovansa  paaluttaa  minulle  pals- 
tan, jolloin  saisin  tuhansia  dollareita  ja  voisin  tehdä  niillä 
mitä  vain  haluan.  Voisin  sillein  maksaa  kuoletuslainan 
ja  kustantaa  äitini  virkistysmatkalle.  Mutta  vain  yh- 
dellä ehdolla,  jota  en  halua  kertoa,  enkä  ole  kertonut- 
kaan vielä  kellekään.  Entinen  johtajatar,  rouva  Avery, 
oli  hyvin  kiltti  minulle  ja  sanoi,  että  jos  vain  sellainen 
hetki  joskus  koittaisi,  että  tahtoisin  kertoa  sen,  olisi  hän 
minun  puolellani.  Hän  selitti  minulle,  kuinka  tyhmä  ja 
paha  olin  ollut,  mutta  hän  tiesi  sen  tapahtuneen  rakkau- 

destä  äitiäni  ja  kaikkia  muita  omaisiani  kohtaan.  Ah, 
meillä  ei  olisi  ollut  mitään  hätää,  jos  vain  hän,  rakas 
johtajatar,  olisi  saanut  pitää  paikkansa! 

Hän  auttoi  minua  kirjeen  kirjoittamisessa  äidilleni 
ja  kirjoitti  itsekin  hänelle  hyvin  kauniisti.  Minun  oli 
pakko  itkeä.  Tämä  tapahtui  juuri  ennen  hänen  erot- 
tamistaan. Minulla  on  hänen  osoitteensa,  jonka 
hän  antoi  meille  kaikille.  Rouva  Wymuth  pakotti  mi- 
nut polttamaan  korttini,  mutta  muistan  osoitteen  silti 
eikä  hän  voi  riistää  minulta  sitä  tietoa.  Hän  lukee  kaikki 
kirjoittamamme  ja  saamamme  kirjeet.  Rouva  Avery 
ei  milloinkaan  tehnyt  sitä.  Mutta  rouva  Wymuth  pa- 
kotti minut  kertomaan  —  hän  rukoili  sen  esille  huu- 
liltani. Eräänä  iltana  joutuessani  kiihdy ksiin  mainit- 
sin hänen  nimensä  eikä  tuo  mies  nyt,  vaikka  hän  löy- 
täisikin  kullan,  anna  minulle  milloinkaan  senttiä- 
kään». 

Helmi  taputti  tyttö-raukan  hytiseviä  hartioita. 

»Mutta  se  ei  ole  vielä  pahinta  —  en  ole  saanut  äitini 
kirjettä,  vaikka  luulenkin  sen  tulleen.  Pyysin  sitä 
rouva  Wymuthilta  ja  hän  sanoi  antavansa  sen  minulle 
sitten,  kun  minusta  tulee  parempi  tyttö  ja  lakkaan 
itkemästä.  Sanoin  hänelle,  etten  voi  lakata,  jolloin  hän 
sanoi  minua  nenäkkääksi  aikoen  rangaista  minua  siitä, 
vaikka  selitin  hänelle,  että  äitini  kirje  vaikuttaa  minuun 
paremmin  kuin  mikään  muu.  Hän  sanoi  minun  kyllä 
saavan  sen  sitten,  kun  hän  pitää  sopivana  antaa  sen, 
mutta  ei  ennen.  Toivon  saavani  kuolla  —  toivon  kuo- 
levani hetkeni  koittaessa». 

»Ei,  ei»,  sanoi  Helmi,  »älä  kuole,  Minnie,  minä  kyllä 
haen  kirjeesi,  jos  se  vain  on  tullut  tänne.  Otan  sen 
yksinkertaisesti.    Se  on  sinun  eikä  hänen». 

»He  tappavat  sinut  —  he  pieksivät  Rcse  Lambia  sen- 
vuoksi,  että  hän  oli  paennut  —  pieksivät  häntä  meidän 
kaikkien  nähden.  Se  oli  hirvittävää». 

Seuraavana  iltana,  kun  illallinen,  joka  nykyään  aina 
syötiin  vaieten,  oli  nautittu,  alkoivat  rukoukset.  Herra 
Wymuth  luki  raamattua  valiten  sitten  veisattavaksi 
erään  tuomiovirren,  joka  cli  täynnä  kirousta  ja  tuskaa. 
Hän  puhui  Lucillesta  muodostaen  kasvattavan  luennon 
hänen  surullisesta  tarinastaan  ja  hirmuisista  kärsimyk- 
sistään. Herra  Wymuthin  sanojen  mukaan  äitiys  oli 
rangaistus,  jonka  alaisiksi  joutuvat  kaikki  ne,  jotka 
rikkovat  sopivaisuuden  lakeja  vastaan.  Vaikka  neiti 
Lamb  olikin  eri  mieltä  asiasta,  ei  hän  uskaltanut  sanoa 
sitä  suoraan.  Tytöt  olisivat  mielellään  uskoneet 
neiti  Lambin  teoriaa,  ettei  Lucillea  ole  tuhonnut  synti, 
vaan  viattomuus. 

Sitten  alkoi  rukousten  lumivyöry,  jota  Rose  Lamb 
johti  kiihkeämmin  kuin  muut.  Muutamat  tytöt  seu- 
rasivat hänen  esimerkkiään  ja  rouva  Wymuth  lopetti 
kokouksen  tavalliseen  tapaansa.  Hänen  tapanaan  cli 
kieliä  tytöistä  Jumalalle  kaikki  se,  mihin  hän  päivän 
kuluessa  oli  kiinnittänyt  huomionsa  ja  mikä  jollakin 
tavalla  oli  inhoittavaa.  »Ja  hyvä  ja  armollinen  Jumala, 
me  pyydämme  sinua  antamaan  anteeksi  Marylle,  joka 
tuli  tänä  iltana  pöytään  likaisin  käsin.  Opeta  sinä  hä- 
nelle, että  puhtaat  kädet  miellyttävät  sinun  pyhää  kat- 
settasi. Ja  pehmitä  Helmin  kova  sydän,  rakas  Jumala, 
me  rukoilemme  sitä.  Ja  vala  hänen  mieleensä  vakau- 
musta kuin  tulisadetta,  niin  ettei  hänen  syntinen  sielu- 
raukkansa  joutuisi  iankaikkiseen  kadotukseen,  pa- 
laakseen  siellä  ikuisesti.  Opeta  Minnietä  ymmärtä- 
mään, että  viranomaisia  on  kunnioitettava». 

Rouva  Wymuthin  silmät  olivat  hurskaasti  kiinni, 
kun  hän  huojui  edestakaisin  oman  messuamisensa  tah- 
dissa. Hänen  äänensä  uikutti,  vaikeroi  ja  natisi  kuin 
ruostunut  sarana. 

Herra  Wymuth,  joka  tuki  vaimonsa  pyyntöjä  ku- 
meilla huokauksilla  ja  huudahtamalla  silloin  tällöin: 
»Suojele  meitä,  Jumala!»  ja  »Armahda  meitä,  Jumala!», 
kutsuttiin  puhelimeen  juuri  kun  rouva  innostuneesti 
lopetti  päivittäisen  raporttinsa  seuraavilla  sanoilla: 

»Ah,  Herra,  lähetä  puhdistava  tulesi  vakuuttamaan 
ja  kääntämään  meitä!» 

»Amen!  Hallelujaa!»  huusivat  tytöt  yhteen  ääneen 
tietäen  mitä  heiltä  odotettiin. 

Helmi,  joka  oli  polvillaan  juuri  rouva  Wymuthin 
takana,  huomasi  avainkimpun  hänen  mustan  satiini- 
esiliinansa  taskussa.  Totellen  äkillistä  mielijohdettaan 
hän  otti  varovasti  avaimet  ja  ryömi  tyynesti  takaperin 
pois  huoneesta.  Iltarukousten  aiheuttamassa  yleisessä 
hurmiossa  ei  häntä  osattu  kaivata. 

Helmi  meni  suoraan  pakopaikkaan,  haki  käsiinsä  so- 
pivan avaimen  ja  lähestyi  sitten  pöytää.  Tämän  pyhite- 
tyn paikan  lakaiseminen  ja  tomuttaminen  oli  uskottu 
hänen  huolekseen,  niin  että  hän  tiesi  sen  pyhän  laati- 
kon, joka  oli  aina  lukossa.  Se  totteli  oikeata  avainta 
paljastaen  kirjepinkan.  Siinä  oli  kolme  Helmille  itsel- 
leen ja  yksi  Minnielle.  Hän  työnsi  muut  äkkiä  paikoil- 
leen, tukki  omansa  ja  Minnien  kirjeen  poveensa  ja  lähti 
vaaralliselle  paluumatkalleen  lämpiöön.  Kunpa  hän 
vain  olisi  ehtinyt  sanoa  Minnielle,  että  Minnie  jatkaisi 
keskeyttämättä  rukouksiaan!  Hänen  kantapäänsä  tun- 
tuivat uppoavan  korkkimattoon,  hänen  polvensa  nati- 
sivat ja  koko  talossa  tuntui  vallitsevan  kuolemanhil- 

jaisuus.  Herra  Wymuth  oli  vielä  puhelimessa.  Hän 
pääsi  ovelle.  Kaikki  olivat  vielä  polvillaan,  rouva  Wy- 
muthin  esittäessä  anomuksiaan  armon  valtaistuimelle. 
Muutamat  tytöt  itkivät.  Helmi  laskeutui  heti  polvilleen 
heidän  viereensä  tuntien  rehellisessä  sydämessään  syvää 
kiitollisuutta  ja  lausuen  sen  julki.  Kun  rouva  Wymuth 
kuuli  sen,  kaksinkertaistuta  hän  ponnistuksensa.  — 
Hän  saisi  kyllä  Helmin  vielä  taipumaan. 

»Voi,  hyvä  Jumala,  lahjoita  meille  puhtaat  sielut, 
aukaise  suljetut  ovet,  murra  vaiteliaisuuden  salvat! 
Voi,  Herra,  me  odotamme,  odotamme,  odotamme!» 

Helmi  huojui  lähemmäksi  häntä  ja  pisti  näppä- 
rästi avainkimpun  hänen  taskuunsa  palaten  sitten 
takaisin  polviasentoonsa  ja  tuntien  riemuisaa  kiitolli- 
suutta ja  huojennusta.  Ja  hänkin  yhtyi  nyt  tyttöjen 
tavallisiin  halleluja-huutoihin.  Mutta  hänen  laulunsa 
sanat  oli  lainattu  eräästä  näytelmäkappaleesta. 

Onneksi  Helmille  rouva  Wymuth  luuli  hänen  omi- 
tuisten sanojensa  johtuvan  hänen  ulkomaalaisesta 
syntyperästään  ja  iloissaan  Helmin  ilmeisestä  alistu- 
misesta hän  ei  ruvennut  tutkimaan  asiaa  sen  tarkem- 
min. Helmin  vaiteliaisuus  oli  murrettu.  Nyt  hän  saisi 
kuulla  täydellisen  tunnustuksen  —  itsepäinen  tahto 
oli  vihdoinkin  mukautunut. 

Muut  tytöt  lähetettiin  yhteiseen  huoneeseen,  jossa 
he  aloittivat  ikävän  työnsä,  ruveten  ompelemaan  lasten 
vaatteita  ja  vaieten  häpeissään.  Vaikka  Wymuthit 
olivatkin  olleet  kodissa  vasta  vähän  aikaa,  olivat  he 
jo  sammuttaneet  jokaisen  onnen  säkenen  sieltä.  Rouva 
Avery  oli  saanut  heidän  työhönsä  jonkinlaista  iloa  ja 
innostusta,  mikä  oli  karkoittanut  kaiken  surullisuuden. 
Lapsi  oli  hänelle  pyhä  lahja,  heidän  täytyy  toivottaa 

se  tervetulleeksi  ja  lasten  vaatteiden  pitää  olla  kau- 
niita. Tytöt  olivat  pitäneet  noista  parista  työtunnista 
illallisen  jälkeen,  jolloin  noita  pieniä  vaatteita  valmis- 
tettiin. Ja  näitä  kauniita  vaatekappaleita,  jotka  rouva 
Avery  oli  suunnitellut  ja  tytöt  valmistaneet,  oli  johto- 
kunta sitten  käyttänyt  todisteina  häntä  vastaan.  Tällä 
tavalla  hän  muka  vain  rohkaisee  tyttöjä  unhottamaan 
olevansa  syntisiä  olentoja,  ja  pakottaa  heidät  oikein 
odottamaan  lastensa  syntymistä  ja  unhottamaan,  että 
ne  ovat  häpeän  lapsia. 

Wymuthit  eivät  sallineet  tyttöjen  unhot  aa  mitään  ja 
tänä  iltana  tytöt  olivatkin  niin  hiljaisia  ja  surullisia, 
niin  katkeran  hylättyjä  ja  häpeileviä  kuin  kristillinen 
johtokunta  vain  ikinä  voi  toivoa. 

Herra  ja  rouva  Wymuth  taistelivat  kokonaisen  tunnin 
Helmin  kanssa.  He  rukoilivat,  houkuttelivat  ja  uhka- 
sivat. Hänen  piti  kertoa!  Herra  Wymuth  pudisteli 
häntä  vihdoin  raa'asti  —  hän  oli  usein  väittänyt  sitä 
parhaaksi  tavaksi  käsitellä  ulkomaalaisia.  Heidät  oli 
lannistettava. 

Jotakin  murtui  silloin  Helmin  sisimmässä.  Illan  her- 
mostuttava kiihoitus,  hänen  kolme  kallista  kirjettään, 
joita  hän  ei  ollut  vielä  avannut,  hänen  levottomuutensa 
Minnien  vuoksi  ja  kiihkeytensä  saada  tietää,  mitä  hä- 
nen kirjeessään  oli  hyvää  tai  pahaa  —  kaikki  tämä  saat- 
toi hänet  äkilliseen  raivoon.  Se  johtui  hänen  kiivaasta 
luonteestaan,  josta  hänen  kansalaisensa  tunnettiin. 
Äsken  hän  oli  ollut  aivan  tyyni,  rauhallinen  ja  itsensä 
herra  päätettyään  sietää  kaiken,  mutta  seuraavassa 
hetkessä  hän  oli  suunniltaan  raivosta  ja  hänen  silmänsä 
leimusivat.  Hän  paiskasi  herra  Wymuthin  luotaan 
niin  kovalla  iskulla,  että  Wymuth  lensi  rysähtäen  pors- 

liinikaappia  vasten,  ja  tiuskaisi  hänelle  sanat,  joita  hän 
ei  ollut  luullut  tietävänsäkään.  Saint  Paulin  hotellissa 
hän  cli  kuullut  kokin  sinkauttavan  samat  sanat  eräälle 
itsepäiselle   kerjäläiselle:     »Mene  helvettiin!» 
Rouva  Wymuth  huusi  todella  rehellisestä  pelosta. 

IX 

»Tytöt!  Voi,  tytöt!» 

Rouva  Wymuthin  ääni  oli  niin  täynnä  kauhua,  että 
tytöt  pelästyneinä  riensivät  yhteisestä  huoneestaan 
saliin. 

»Voi,  kuinka  äärettömän  ilkeä  tyttö  sinä  oletkaan, 
Helmi!  Sinä  olet  nyt  tappanut  parhaimman  miehen, 
mitä  aurinko  milloinkaan  on  valaissut.  Hänestä  vuotaa 
hirveästi  verta  ja  hänen  elämänsä  haihtuu  vähitellen». 
Hänen  äänensä,  joka  aina  muutenkin  vingahti  ruostu- 
neelta, nyt  oikein  narisi. 

Kaapin  lasi  oli  leikannut  herra  Wymuthin  poskea  ja 
veri  valui  hänen  kalpeille  kasvoilleen.  Helmi  seisoi  kuin 
juurtuneena  lattiaan,  laajentunein  silmin  ja  jäykkänä. 

»Murha,  murha,  murha!»  Rouva  Wymuthin  ääni  jyrisi 
nyt  kuin  kaukainen  ukkonen.  »Voi,  puhu  minulle,  hyvä 
Wymuth!»  Kiihkoissaankin  hän  muisti,  ettei  hänen 
sopinut  mainita  miehensä  ristimänimeä  tyttöjen  kuul- 
len. Kuri  oli  säilytettävä  niin  elämässä  kuin  kuolemas- 
sakin. »Ah,  puhukaa,  puhukaa,  te  kalpeat  huulet!» 

Ja  kalpeat  huulet  puhuivat.  Helmin  lyönti  oli  rikko- 
nut herra  Wymuthin  ohuen  pintakiillon.  »Tuki  jo 
suusi,  tyhmyri,  ja  tuo  minulle  liina,  johon  saan  pyyh- 
kiä  verta»,  sanoi  hän. 

»Hän  hourailee!»  huusi  hänen  vaimonsa  dramaatti- 
sesti. »Menkää,  tytöt,  menkää!  Kun  hän  herää  —  jos 
hän  nyt  enää  lainkaan  herää  tähän  elämään  —  pitää 
hänen  nähdä  vain  minun  kasvoni  läheisyydessään. 

Menkää!» 

Tytöt  hajautuivat  hiljaa  portaita  pitkin  huoneisiinsa. 
Helmikin  muisti  äkkiä  piilottamansa  kirjeet  ja  riensi 
yläkertaan  tapaamaan  Minnietä,  joka  oli  mennyt  vuo- 
teeseensa varhain.  Kun  Helmi  saapui  makuuhuonee- 
seen, huomasi  hän  joutuneensa  ihailevan  joukon  kes- 
kelle. »Koira  vieköön,  kuinka  iloinen  olenkaan,  että  läi- 
mäytit häntä!»  huusi  eräs.  »Helmi,  sinä  olet  sentään 
suurenmoinen  tyttö!»  sanoi  toinen. 

»Se  oli  hänelle  aivan  oikein,  tuolle  lörpöttelij  älle», 
päätteli  Rose  Lamb.  »Toivoisin  olevani  niin  rohkea  kuin 
sinäkin,  Helmi.  Hän  löylytti  minua  viimeviikkoisesta 
vapaudestani  ja  minä  pelkäsin  iskeä  takaisin.  Mutta 
hei,  hän  ei  osannut  varoakaan  itseään  meidän  vaiteli- 
aalta Helmilt  ämme ! » 

Minnie  oli  herännyt  meluun  ja  istui  vuoteessaan  kal- 
peana ja  peloissaan,  kun  tytöt  hyökkäsivät  huonee- 
seen.  Helmi  pisti  kirjeen  hänen  käteensä. 

Ensimmäiset  onnittelut  saivat  pian  väistyä  syrjään 
synkkien  aavistusten  tieltä.  »Hei,  Helmi,  olen  iloinen, 
että  iskit  häntä  minun  asemestani!  Mutta  kyllä  he  nyt 
panevat  sinut  lujalle».  Tämän  sanoi  Maude,  eräs  hoi- 
dokki, joka  harvoin  puhui.  »Pelkään  niin  hirveästi 
johtokuntaa.  Siihen  kuuluu  herroja  koko  huoneelli- 
nen, ja  meidän  piti  pukeutua  uudestaan  tuoksi  illaksi, 
jolloin  he  tulivat  tänne.  He  kysyivät  meiltä,  olimmeko 
onnellisia  ja  meidän  piti  vastata:  'Me  olemme  hyvin 
onnellisia  täällä  ja  koetamme  kerran  korvata  teille 

kaiken  meille  osoittamanne  ystävyyden'.  Niin,  pelkään 
heidän  ehkä  tappavan  Helmin  tahi  tekevän  hänelle  jota- 
kin hyvin  pahaa  —  karkoittavan  hänet  maasta,  ehkä». 

»Se  ei  ole  sentään  pahinta».  Rose  Lamb  johti  keskus- 
telua taas.  »Tästä  paikasta  ei  voida  karkoittaa  ketään. 
Jos  nyt  ketään  olisi  voitu  karkoittaa,  niin  kyllä  kai 
siinä  tapauksessa  minut  olisi  jo  aikoja  ajettu  pois  täältä. 
Tämä  on  oikea  vankila,  mutta  sellainen  vankila,  jossa 
meitä  koetetaan  käännyttää.  Kääntyminen  on  ensim- 
mäinen ehto.  Minut  on  käännytetty  monta  kertaa; 
jokaisen  pakoretkeni  jälkeen  minut  käännytetään  aina 
uudestaan.  Alan  jo  niin  äärettömästi  kyllästyä  näihin 
Wymutheihin!  Eikö  meillä  ole  ollutkin  hauskaa  tänä 
iltana?  Olen  Helmin  puolella  —  hän  oli  kerrassaan 
suurenmoinen».  Rose  alkoi  laulaa. 

»Ole  vaiti,  Rose  —  he  voivat  kuulla». 

»He  eivät  kuule  mitään!  Hän  on  kuollut,  kuollut  — 
paras  mies,  mitä  Jumalan  aurinko  milloinkaan  on  va- 
laissut —  murha,  murha,  murha!»  Rose  väänteli  dra- 
maattisesti käsiään  matkien  rouva  Wymuthia  ja  tytöt 
olivat  pakahtua  naurusta.  Sitten  hän  tanssi  ympäri 
huonetta  laulaen: 

»Olen  pieni  rypistynyt  luumu, 
minua  ei  ole  paistettu  vielä, 
mutta  minut  paistetaan  pian». 

Minnie  piti  riemuiten  kirjettä  kädessään.  Hän  ei 
tahtonut  avata  sitä  tyttöjen  nähden.  Saatuaan  sopivan 
tilaisuuden  hän  pujahti  pitkään  matottomaan  lämpiöön, 
jonka  poikki  hän  juoksi  avojaloin,  kunnes  hän  pääsi 
vaatekomeroon.  Siellä  hän  väänsi  valon  palamaan  va- 
pisten kiihkosta. 

Suomalaistyttö  Amerikassa  —  8 

Lukiessaan  hän  huudahti  ilosta  —  hänen  äitinsä 
rakasti  häntä  vieläkin,  rakasti  häntä  uskoen  häneen  ja 
tahtoen  olla  hänen  puolellaan  viimeiseen  asti.  Kirjeessä 
oli  dollarin  seteli,  kokonainen  rivillinen  suukkosia  ja 
monta  lohduttavaa  sanaa.  Minnie  juoksi  takaisin  hake- 
maan Helmiä,  joka  juuri  kuvaili  tytöille  tapahtumaa. 
Helmi  oli  unhottanut  englannin  kielen  taitonsa,  mutta 
hän  pudisti  Rose  Lambia  näyttääkseen  muille,  mikä  oli 
aiheuttanut  hänen  hyökkäyksensä,  ja  näytti  sitten  uh- 
kaavalla liikkeellä,  kuinka  hänen  kätensä  oli  antanut 
iskun.  Tyttöjä  värisytti  miellyttävästi  ja  he  vavahteli- 
vat ihastuksesta. 

Nähdessään  Minnien  loistavat  kasvot  Helmi  palasi 
todellisuuteen.  Hän  seurasi  Minnietä  lämpiöön,  missä 
Minnie  kiersi  käsivartensa  hänen  kaulaansa  nyyhkyttäen 
ilosta. 

»Kaikki  on  hyvin,  Helmi!  Äitini  tietää  sen.  Hän 
on  pahoillaan,  mutta  kieltää  minua  suremasta  nyt. 
Ja  kirje  loppui  sanoihin:  'Jumala  siunatkoon  pientä 
tyttö-parkaani!'» 

»Ne  ovat  hyviä  sanoja»,  sanoi  Helmi  vakavasti,  »ja. 
iloitsen,  että  sain  siepatuksi  kirjeen  sinulle.  Tahdotko 
lukea  minun  kirjeeni?» 

Helmin  kirjeet  olivat  kerhon  tytöiltä  ja  neiti  Rodger- 
silta.   Lucy  Powers  kirjoitti: 

»Rakas  Helmi! 

Me  syömme  juuri  illallista  ja  ajattelemme  sinua  ja  toivomme, 
että  olet  terve  ja  onnellinenkin.  Meillä  on  paistettuja  perunoita 
ja  salaattia,  ja  riisiputinkia  hillon  kanssa,  ja  kahvia,  hyvin  heik- 
koa kylläkin,  mutta  kun  saamme  sen  höysteeksi  vatkattua  ker- 
maa, niin  se  auttaa  asiaa  hieman.  Mildred  on  saanut  poikaystävän, 
mutta  hän  ei  halua  sanoa  meiile  hänen  nimeään  ja  ehkä  hän  ei 

sitä  tiedäkään,  mutta  me  kiusoittelemme  häntä  kaikissa  tapauk- 
sissa, ja  neiti  Rodgers  käskee  sinun  lukea  yhdennentoista  sivun 
Kultaisesta  Kirjasta,  nähdäksesi,  millaisen  pienen  säkeistön  me 
olemme  opetelleet  ulkoa  tänä  iltana.  Sen  nimi  on  'Vastamäki' 
ja  lukiessasi  voit  kuvitella  olevasi  meidän  luonamme.  Neiti  Rod- 
gerskin  haluaa  kirjoittaa  ja  me  odotamme  sinulta  kirjettä  saadak- 
semme lukea  sen  ääneen  kokouksessamme.  Me  saamme  sellaisia 
aina  poissaolevilta  jäseniltämme.  Lily  on  rannikolla  ja  Eula  oles- 
kelee vieläkin  Kaliforniassa,  ja  Maud  on  mennyt  kouluun.  Neiti 
Rodgers  sanoo  heidän  sulkevan  sinut  lukon  taakse  öiksi,  sillä  hän 
tuntee  neiti  de  Forrestin,  joka  antoi  oppitunteja  siellä  ennen. 
Ajelemme  nykyään  usein  autolla,  ja  tässäpä  onkin  luullakseni 
kaikki  tietoni.  Me  kaikki  toivomme  sinun  tulevan  takaisin. 

Sinun  hellä  ystäväsi 
Lucy». 

Helmi  ymmärsi  auttavasti  kirjeen  sisällön,  ja  hänen 
sydämensä  iloitsi.  Vaikka  hän  olikin  vankilassa,  joku 
ainakin  muisteli  häntä  ja  toivoi  hänen  jälleen  pääsevän 
vapauteen.    Hänen  joukkonsa  oli  uskollinen  hänelle. 

Sitten  luettiin  neiti  Rodgersin  kirje,  joka  tuoksui 
suloisesti  lavendelilta: 

»Rakas  Helmi! 

Tänä  iltana  olemme  kokoontuneet  tänne  kirkkoon  ja  ajatte- 
lemme sinua.  Kun  polvistuimme  lausumaan  ensimmäistä  rukous- 
tamme, rukoilimme  kaikki  muutamia  minuuttia  sinun  puolestasi 
ja  tytöt  sanoivat:  'Suojele  Helmiä  pahasta,  lahjoita  hänelle  iloi- 
nen mieli,  anna  hänen  oppia  englanninkieltä  nopeasti,  salli  hänen 
auttaa  tovereitaan  joka  päivä  äläkä  salli  hänen  sydämensä  paatua 
vihasta.'  Kirjoitin  sanat  muistiin,  voidakseni  toistaa  ne  tässä  si- 
nulle. Ja  sitten  rukoilimme  yhdessä:  'Hyvä  Jumala,  älä  salli  Hel- 
min milloinkaan  unhottaa,  kuinka  kallis  hän  on  meille  ja  sinulle!' 
Me  tiedämme  sen,  rakas  Helmi,  sinä  tulet  aina  olemaan  puhdas 

ja  urhoollinen  eikä  Jumala  jätä  sinua  pulaan.  Opiskele  ahkerasti 
englanninkieltä  äläkä  ole  milläsikään,  vaikka  ympäristösi  ei  ole- 
kaan iloinen.  Koeta  suhtautua  siihen  niin  hyvin  kuin  suinkin  ja 
muista,  että  ihmisen,  tullakseen  onnelliseksi,  pitää  vain  auttaa 
muita.  Panen  kirjeeseeni  muutamia  postimerkkejä  ja  kirjepaperia. 
Kirjoita  minulle  tahi  pyydä  jotakuta  tyttöä  avuksesi.  Neiti  de 
Forrest  asuu  luonani  nyt  ja  hänkin  haluaa  kuulla  jotakin  sinusta. 

Sinua  aina  rakastava  ystäväsi 
Edna  Rodgers». 

Helmin  silmät  loistivat,  kun  kirjeet  oli  luettu.  Neiti 
Rodgers  ja  neiti  de  Forrest  olivat  molemmat  hänen 
ystäviään.  Hän  ei  ollut  yksinäinen  vanki  eikä  häväisty, 
koska  hänen  ystävänsä  rakastivat  häntä.  Avainten 
varastaminen  ei  varmastikaan  ollut  väärin  —  hän  kir- 
joittaisi neiti  Rodgersille  ja  kysyisi  siitä.  Ehkä  Kul- 
tainen Kirja  voisi  vastata  siihen.  Hän  ja  Minnie  istui- 
vat makuuhuopakasalla  pitäen  kättään  toinen  toisensa 
vyötäröllä.  Helmi  juoksi  hakemaan  kirjan  pienestä 
punaisesta  matkalaukustaan.  Minnie  haki  Lucyn  mai- 
nitseman sivun  ja  luki  muistosäkeet: 

»Mä  ylös  vuorta  korkeata  kuljen 
ja  valon  annan  paistaa  kasvoihini, 
mä  jalot  mieleen  aatokset  vain  suljen 
ja  teot  oikeat  mä  liitän  tapoihini; 
ma  tahdon  toisen  kuormaa  aina  kantaa 
ja  kaken  vuoksi  rakkauden  antaa». 

Minnie  selitti  sen  hänelle.  »Katsohan  nyt,  Helmi, 
sinä  olet  tehnyt  juuri  niin  kuin  tässä  sanotaan. 
Sinä  kevensit  kuormaani  hankkiessasi  kirjeen  minulle, 
eikö  niin?» 

Helmi  nyökäytti  päätään.  Se  oli  kyllä  niin,  mutta  hän 
oli  huolissaan  herra  Wymuthin  vuoksi.  Voisikohan 
yhdestoista  sivu  valaista  sitä  seikkaa  jotenkin?  Tuki- 
siko Kultainen  Kirja  häntä  siinä,  että  hän  oli  iskenyt 
Kodittomien  Tyttöjen  Kodin  johtajan  maahan?  Tässä 
oli  nyt  kjrsymys  siitä. 

Minnie  tarkasteli  sivua  jälleen  katsoen  joka  rivin. 
»Ei,  mutta  katsohan  tänne:  'Nauraakin  ja  lempiäkin 
tahdon  ja  olla  voimakas'». 

»Helmi»,  huudahti  Minnie,  »siinä  se  nyt  on!  Sinä  olit 
voimakas  iskiessäsi  häntä  ja  se  puolustaa  tekoasi. 
Helmi,  etkö  olekin  iloinen?» 

Helmi  tarttui  kir j aan  j  a  seurasi  riviä  sormellaan.  »Olin 
varmasti  voimakas»,  sanoi  hän. 

Talo  oli  niin  hiljainen,  että  vieläkin  tuntui  aivan  siltä 
kuin  sen  sydän  olisi  lakannut  sykkimästä.  Helmi  ei 
voinut  olla  oikein  levollinen  teostaan,  koska  hän,  huoli- 
matta ystävien  kirjeiden  aiheuttamasta  riemusta  ja 
tuosta  onnesta,  joka  oli  tullut  pienen  huolestuneen  Min- 
nie raukan  osaksi,  ja  Kultaisen  Kirjan  suomasta  va- 
kuutuksesta, katui  syvästi  tekoaan.  Olikohan  se  nyt 
niin  hirveätä?  arvaili  hän,  Hän  muisteli  tuota  äkil- 
listä raivoa,  joka  oli  polttanut  kuin  tuli  hänen  suoniaan, 
herra  Wymuthin  pudistellessa  häntä.  Olisiko  hänen  pitä- 
nyt sietää  se  vastustelematta?  Hän  pyytäisi  Minnietä  kir- 
joittamaan kaikesta  neiti  Rodgersille  ja  neiti  de  Forres- 
tille.  He  tietäisivätkyllä.  Kun  hän  sulki  silmänsä,  oli  hän 
näkevinään  veren  virtaavan  herra  Wymuthin  kalpealle 
poskelle,  oli  kuulevinansa  j  älleen  rouva  Wymuthin  kum- 
malliset sanat  ja  lasin  kilinän  ja  särkymisen.  Hän  oli 
pahoillaan  siitä  ja  aikoi  kirjoittaa  neiti  Abbielle  särke- 
neensä  lasin.    Neiti  Abbie  maksaisi  kyllä  vahingon. 


118 


Jonkun  pitäisi  poimia  pois  sirpaleet,  koska  ne  olivat 
teräviä  ja  voivat  helposti  leikata  haavoja  jalkaan.  Helmi 
nousi  varovasti  vuoteestaan.  Kaikki  tytöt  nukkuivat  jo. 
Hän  laskeutui  äänettömästi  portaita  pitkin  ruokasaliin 
ja  sulki  oven,  ennenkuin  sytytti  valon.  Tuoli,  jota  vas- 
ten herra  Wymuth  oli  kaatunut,  oli  vieläkin  kumossa. 
Helmi  nosti  sen  kohdalleen  ja  järjesti  muutenkin  huo- 
neen kuntoon.  Sitten  hän  alkoi  poimia  lasisirpaleita 
hyvin  hiljaa.  Lattiassa  näkyvät  veritäplät,  värisyt- 
tivät häntä.  Veren  vuodattaminen  oli  todellakin  hir- 
muista ja  hän  toivoi,  ettei  herra  Wymuth  ollut  pahasti 
loukkautunut. 

Vaikka  Helmi  olisi  kuinka  koettanutkin,  ei  hän  voi- 
nut olla  oikein  pahoillaan.  Tuntemansa  voimakas  vä- 
ristys, kun  hän  sinkautti  miehen  luotaan,  vaikutti 
vieläkin  ihanan  huumaavasti  kuin  viini.  Hän  olisi 
voinut  veisata  voitonvirren.  »Nyt  olen  minä  kohot- 
tanut pääni  korkeammalle  vihollisiani ...  he  ovat  kuin 
akanoita,  joita  tuuli  kuljettaa  mukanaan  .  .  .  He  katta- 
vat pöydän  minulle».  Hän  halusi  laulaa,  marssia  ja 
tanssia.  Vaikka  he  rankaisisivat kin  häntä,  sulkisivat 
hänet  pimeään  huoneeseen  vedelle  ja  leivälle,  kuten 
kerran  Rose  Lambinkin,  voisi  hän  sietää  sen  muistel- 
lessaan tätä  ihanaa  voittoa,  avainkimpun  varastamisen 
tuottamaa  iloa  ja  parasta  kaikista,  saamiaan  kirjeitä. 

Saatuaan  työnsä  tehdyksi  hän  sammutti  valon, 
mutta  jäi  ikkunaan  katselemaan  alempana  sijaitsevaa 
kaupunkia,  sen  tuhansia  tuikkivia  tulia,  jotka  rivittäin 
sijaiten  näyttivät  kummallisen  haaveellisilta  hänen 
silmäänsä.  Hän  piti  kaupungista,  sen  katuja  kulkevien 
monien  jalkojen  pehmeästä  kopinasta,  sen  säksyttävistä 
autoista  ja  kimeä- äänisistä  junien  pilleistä,  jotka  tun- 

tuivat  voivan  viheltää  kuinka  kovasti  tahansa. 
Hän  kuunteli  mielellään  tuota  nousevaa  ja  laskevaa, 
kasvavaa  ja  hiljenevää  melua.  Jokin  ääni  lähestyi 
lähestymistään  tullen  yhä  kovemmaksi,  paisuen,  mennen 
ohi  ja  haihtuen  kuulumattomiin.  Uneton,  levoton  ja 
vaihteleva  kaupunki!  Hän  rakasti  sitä  tuntien  olevansa 
osa  siitä.  Tuolla  kaukana,  missä  voimakkaat  valot  ka- 
jastivat taivaalle,  oli  hänelläkin  ystäviä.  Siellä  oli 
ihmisiä,  jotka  ajattelivat  häntä  ja  jotka  tulisivat  iloi- 
siksi, jos  saisivat  puhutella  häntä.  Helmi  rakasti  sitä;  se 
oli  hänen  kaupunkinsa. 

Yhteisen  huoneen  ovi  aukeni  hiljaa.  Valo  väännettiin 
palamaan  ja  rouva  Wymuth,  puettuna  epäjärjestykseen 
joutuneeseen  yöpukuun,  räpytteli  silmiään  valossa  kuin 
huuhkaja.  Helmi  seisoi  ikkunan  vieressä  katsoen  häneen 
tyynesti  ja  pelkäämättä. 

Rouva  Wymuth  teki  nopean  suunnitelman.  Helmi 
oli  tullut  takaisin  tapahtumapaikalle  —  hän  oli  siis 
peloissaan  —  nyt  oli  sopiva  hetki  koittanut. 

»Tulin  tänne  poimimaan  lasisirpaleet  pois»,  sanoi 
Helmi  kuiskaten.  »Toivon,  ettei  hän  ole  pahasti  louk- 
kautunut». 

»Hän  on  kuollut»,  sanoi  rouva  Wymuth  kolkosti 
kumajavalla  äänellä.  »Voi,  Helmi,  sinä  olet  tappanut 
hänet,  tappanut  hänet  lyönnilläsi!  Hänen  ruumiinsa 
on  jo  aivan  kylmä». 

Kuollut!  Kaikki  alkoi  pyöriä  Helmin  silmissä,  pöydät, 
tuolit  ja  ovet.  Kuollut!  Tämä  sana  säesti  kuin  rumpu 
hänen  sydämensä  jokaista  lyöntiä.  Kuollut,  kuollut, 
kuollut!    Murha,  murha! 

Tämä  punainen  sana  tanssi  hänen  silmiensä 
edessä. 

»Helmi,  poliisi  tulee  pian  noutamaan  sinua.  Minun 
on  pakko  ilmoittaa  asia  —  minun  täytyy  sanoa  heille, 
että  sinä  löit  hänet  maahan.  Kuulehan  nyt,  Helmi, 
kerro  nyt  minulle,  kuka  lähetti  sinut  hakemaan  huu- 
mausainetta. Minä  pelastan  sinut,  Helmi,  nytkin  vielä, 
jos  vain  ilmaiset  nimen». 

Kauhu  oli  jähmetyttänyt  Helmin  veren.  Hän  tiesi, 
kuinka  hirveätä  ihmisen  tappaminen  on,  ja  senkin,  että 
kaikki  murhaajat  hirtetään.  Hän  aukoi  ja  sulki  kou- 
riaan. 

»Sano  vain  nimi,  Helmi,  niin  pelastan  sinut.  Nimi 
vain». 

Helmi  ei  voinut  vähään  aikaan  irrcittaa  ajatuksiaan 
kauhistuttavasta  nykyisyydestä.  Sitten  hän  muisti. 
Hän  alkoi  puhua  koneellisesti. 

»Hänen  nimensä  on  — »  tässä  hän  keskeytti  äkkiä. 
Hän  muisti  lupauksensa. 

Ulkoa  kuuluva  kova  kalina  vaiensi  hänen  sanansa. 
Jonkin  ohikiitävän  veturin  vihellys  halkaisi  ilman. 

»Kuka  hän  oli,  Helmi  kultaseni?  Ilmaise  minulle 
nimi,  niin  minä  pelastan  sinut».  Rouva  Wymuth  tuli 
lähemmäksi  mielistellen  taivuttavasti.  »Helmi,  sanon 
heille,  ettet  tarkoittanut  sitä.  Sano  vain  minulle  hänen 
nimensä.  He  hirttävät  sinut,  Helmi,  ja  sinä  olet  vielä 
niin  nuori.  Mutta  ilmoita  minulle  nimi,  Helmi,  niin 
olen  ikuinen  ystäväsi». 

Helmi  perääntyi  epäröiden.  Lämpiöstä  kuului  no- 
peita askelia  ja  sitten  muuan  ääni  sanoi: 

»Mitä  hittoa  sinulla  on  tekemistä  {äällä  tähän  aikaan 
yöstä?» 

Herra  Wymuth  tuli  huoneeseen  poskeensa  liimattu 
pieni  kiinnelaastaripalanen  ainoana  merkkinä  tapatur- 

masta.  Vainajaksi  väitetty  oli  siellä  ilmielävänä  vaa- 
lenneessa ruskeassa  aamupuvussaan,  hänen  paljaiden 
jalkojensa  näyttäessä  hirvittävän  rumilta. 

Helmi  katsoi  toisesta  toiseen  ja  kaikki  alkoi  muuttua 
punaiseksi  hänen  silmissään.  Hän  tunsi  suunnatonta 
raivoa,  jonka  hän  vain  vaivoin  sai  hillityksi.  Hän  sanoi 
rouva  Wymuthille:  »Te  olette  kirottu  valehtelija!» 
Sitten  hän  kulki  heidän  ohitseen  avoimesta  ovesta, 
sytytti  mennessään  lämpiön  valot  palamaan  eikä  koet- 
tanutkaan kävellä  hiljaa. 

Sen  jälkeen  Helmi  ei  saanut  syödä  muiden  tyttöjen 
kanssa.  Helmi  oli  pahapäinen  tyttö.  Rouva  Wymuth 
selitti  sen  hyvin  juurtajaksain  tytöille  heidän  syödessään 
aamiaista.  Rouva  Wymuth  sekoitti  mielellään  moraalin 
ja  ateriat  toisiinsa,  minkä  vuoksi  Helmin  rankaisemi- 
sessa ei  tarvittukaan  minkäänlaisia  muodollisuuksia. 
Tytöiltä  kysyttiin,  ajattelivatko  he  Helmin  tehneen 
väärin.  Tietäen,  millaista  vastausta  heiltä  odo- 
tettiin, kaikki  muut  vastasivat  myöntävästi,  paitsi 
Minnietä,  joka  alkoi  itkeä  ja  lähetettiin  pois  huo- 
neesta. 

Helmi  ei  saisi  tulla  aterioille,  rukouksiin  eikä  tunneille, 
ennenkuin  hän  pyytäisi  anteeksi.  Rouva  Wymuth  ar- 
vasi vallan  oikein  antaneensa  iskun,  joka  koski  syvälle, 
riistäessään  Helmiltä  tunnit,  joista  Helmi  niin  paljon 
piti.  Helmi  söi  ateriansa  keittiössä;  rukouksitta  hän 
tuli  vallan  hyvin  toimeen,  mutta  ei  tunneitta. 

Helmin  käskettiin  viedä  lautasensa  ja  veitsensä  keit- 
tiöön. Hän  totteli  kävellen  suorana  ja  tyynesti  ja  kat- 
seen mennessään  johtajatarta  suoraan  silmiin.  Tytöt 
vapisivat  pelosta  hänen  vuokseen  nähdessään,  kuinka 

sisukas  hän  oli.  Helmi  pysähtyi  keittiön  ovelle 
katseen  taakseen.  Kaikkien  silmät  olivat  kohdistuneet 
häneen.  He  tiesivät  hänen  aikovan  puhua.  Hän  kokosi 
kaiken  englannin  kielen  taitonsa  ja  sanoi  hitaasti: 
»Onko  miehenne  jo  kuollut?» 

Eva  St.  John  sai  kokea  monta  kiduttavaa  hetkeä 
ajatellessaan  Helmiä,  ja  sikäli  kuin  hän  yleensä 
voi  tuntea  surua,  hän  todellakin  katui  tekoaan.  »Tyttö 
raukka»,  sanoi  hän  usein  itsekseen,  »ellei  hän  olisi  niin 
kaunis,  ei  se  olisi  niin  ikävää.  Rumat  naiset  voivat 
yhtä  hyvin  olla  vankilassakin,  heidän  elämänsä  ei  ole 
muutenkaan  hauskaa,  mutta  tämä  tyttönen  olisi  voinut 
saada  kaikki  mielitekonsa  tyydytetyiksi.  Hän  on  sel- 
lainen, että  luulen  hänen  pitävän  lupauksensa.  Jos  hän 
rikkoo  sen,  silloin  kuulustellaan  meitä  vastakkain  eikä 
hänellä  ole  suuriakaan  mahdollisuuksia.  Mutta  minusta 
tuntuisi  ikävältä,  jos  asia  menisi  niin  pitkälle,  koska 
vihaan  kaikkia  kohtauksia.  Kuinka  olisin  voinut 
aavistaakaan  tuota  tarkastusta?  Eikä  tuo  koti, 
jossa  Helmi  nyt  on,  ole  luullakseni  mikään  niin  erit- 
täin paha  paikka  —  siellä  on  opettajakin  —  ja  ehkäpä 
hän  ei  paljoa  väiltäkään  koko  jutusta.  En  voi  aut- 
taa asiaa  missään  tapauksessa.  Niin  kaunis  tyttö 
olisi  kuitenkin  ennemmin  tai  myöhemmin  joutunut 
pulaan». 

Huumausaineiden  käyttäjät  eivät  paljon  välitä  oman- 
tunnon soimauksista.    Tohtorin  rouva  ei  kuitenkaan 

voinut  karkoittaa  ajatusta,  joka  jäyti  ja  kalvoi  hänen 
mieltään  häiriten  hänen  hauskimpia  hetkiään.  Hän  ei 
voinut  unhottaa  Helmiä,  ei  hänen  palvovia  silmiään 
eikä  hänen  sokeaa  j  ärjetöntä  ihailuaan,  vaikka  hän  yritti 
parhaansa. 

Sitten  hän  koetti  erästä  toista  keinoa.  Hän  oli  aina 
ajattelemalla  saanut  omissa  silmissään  tekonsa  näyttä- 
mään oikeilta.  Hän  puolusti  nyt  vaikenemistaan  sano- 
malla itselleen,  että  jos  hän  olisi  esiintynyt  ja  tunnusta- 
nut lähettäneensä  Helmin  hakemaan  tuota  ainetta, 
olisi  se  vaikuttanut  hänen  miehensä  työhön  ja  murtanut 
ehkä  hänen  sydämensä.  Hän  vakuutti  vakuuttamistaan 
itselleen,  että  hänen  velvollisuutensa  oli  ajatella  ensi 
sijassa  miestään.  Tohtorihan  teki  niin  paljon  kärsivän 
ihmiskunnan  hyväksi,  lievitti  niin  monen  ihmisen  tus- 
kia ja  toimi  kaikessa  niin  jalosti.  Hänen  ensi  velvolli- 
suutensa oli  tohtorin  suojeleminen. 

Eva  alkoi  uskoa,  että  vaimon  tehtävä  on  hoivata  ja 
palvoa  miestään.  Naisen  elämän  pitää  joka  tapauksessa 
liittyä  hänen  miehensä  elämään  —  hänen  elämänsä 
ei  ole  todellakaan  mitään,  jos  hän  on  erossa  miehestään. 
Hän  oli  ollut  väärässä  pysytellessään  niin  erillään  rak- 
kaasta vanhasta  Humphreystään,  joka  oli  sittenkin 
turvallisin  satama  myrskyn  raivotessa.  Varhaisen 
Victoria-kauden  henki  sai  hänessä  vallan. 

Uuden  innostuksensa  vallassa  Eva  ryhtyi  pitämään 
enemmän  huolta  tohtorin  mukavuudesta  ja  osoitti  enem- 
män kiinnostusta  hänen  työhönsä.  Tohtori,  joka  ikävöi 
vaimonsa  rakkautta,  huomasi  äkkiä  tämän  osoittamat 
pienet  huomaavaisuudet,  vastaten  niihin  kiihkeästi 
kuin  uskollinen  koira.  Evasta,  joka  aina  eritteli  ja  mie- 
tiskeli omia  sielullisia  kokemuksiaan,   alkoi  Helmin 

juttu  tuntua  suorastaan  kohtalon  sallimalta,  koska  se 
lujitti  heidän,  aviopuolisoiden,  keskinäistä  suhdetta, 
ja  tämän  luulon  kannustamana  hän  koetti  entistä 
enemmän  olla  miehelleen  mieliksi.  Hän  kävi  mie- 
hensä kanssa  kirkossa  ja  liittyi  jäseneksi  muutamiin 
naisjärjestöihin.  Eva  osasi  antaa  arvoa  niille  yhteis- 
kunnallisille eduille,  joita  hän  sai  liittymällä  näihin 
seuroihin.  Se  huvittikin  häntä  hänen  huomattuaan, 
millaisen  miellyttävän  hälinän  hänen  liittymisensä  yh- 
distyksiin aiheutti.  Hänen  yhteiskunnallisen  asemansa 
lujittaminen  niin  varmaksi  kuin  suinkin  oli  kaikissa 
tapauksissa  viisasta  menettelyä,  ja  jos  Helmi  syyttäisi 
häntä,  olisi  hänen  silloin  helpompi  selviytyä  asiasta. 
Vaikka  Evan  kaikkiin  suunnitelmiin  sisältyikin  vain 
yksi  ainoa  kylmä  tarkoitus,  onnistui  hänen  kuitenkin 
säilyttää  omatuntonsa  kirkkaana  kuin  keskipäivän 
aurinko.   Hän  oli  mestari  itsensäpettämisessä. 

Seuratessaan  suunnitelmaansa  nuhteettoman  ja  jar- 
kyttämättömän  yhteiskunnallisen  maineen  saavutta- 
miseksi Evan  mieleen  juolahti,  että  ehkä  mielenkiinnon 
osoittaminen  Kodittomien  Tyttöjen  Kotia  kohtaan  edis- 
täisi hänen  pyrkimyksiään.  Siten  hän  näyttäisi  maail- 
malle, että  vaikka  tuo  nuori  suomalaistyttö  olikin  koh- 
dellut häntä  huonosti,  hänen  jalo  sydämensä  ei  kuiten- 
kaan tuntenut  mitään  kaunaa.  Tämä  ajatus  innostutti 
häntä.  Tartuttuaan  kerran  auran  kurkeen  hän  ei  tah- 
tonut kääntyä  takaisin. 

Neiti  Abbie  ihastui  kuullessaan  rouva  St.  Johnin  ai- 
kovan mennä  katsomaan  tyttöjä  sekä  lisäksi  aiko- 
van myös  panna  toimeen  teeillatsut  Kodin  hy- 
väksi. Hän  ilmoitti  sen  rouva  Wymuthille  seuraavana 
sunnuntaina  tehdessään  tavallisen  vierailunsa  Kotiin. 

Sitä  käytti  sen  jälkeen  hyväkseen  rouva  Wymuthkin 
osoittaakseen  tytöille,  kuinka  kiitollisia  he  saivat  olla  ei 
ainoastaan  ruoasta,  asunnosta,  vaatteista  ja  muista 
evankeliumin  siunauksista,  vaan  vieläpä  niistä  hyvistä 
ystävistäkin,  jotka  muistivat  heitä.  Rouva  Wymuthin 
kielestä  oikein  tippui  hunajaa,  kun  hän  ilmoitti  tämän 
tytöille. 

»Ja  nyt,  tytöt,  valmistautukaa  kuulemaan  viehättävää 
uutista.  Kaupungissa  on  eräs  kaunis  rouva,  joka  aikoo 
panna  kodissaan  toimeen  teeillatsut  meidän  hyväk- 
semme. Hän  ajattelee  meitä,  jotka  elämme  omaa  elä- 
määmme täällä  kukkulalla,  tahtoen  tehdä  meidät  on- 
nellisiksi. Siis  ensi  tiistaina,  iltapäivällä,  hän  avaa  vie- 
hättävän kotinsa  ovet  ystävällisille  rouville,  jotka  tuo- 
vat sinne  lahjoja  ja  rahaa  meille  jaettavaksi.  Eikö  meillä 
olekin  syytä  olla  hyvin  onnellisia  ja  kiitollisia  siitä?» 

»Juhla-ateria!  Me  lähdemme!»  Rose  Lamb  sanoi 
tämän  kaikkien  puolesta,  ilmaisten  tyttöjen  tunteet  tällä 
reippaalla  huudahduksella. 

»Voi,  Rose!»  Rouva  Wymuthin  huulet  melkein  vapisi- 
vat. »Rose,  kuinka  me  voisimme  tulla  kysymykseen- 
kään —  tarkoitan  meitä  kaikkia.  Sinun  ei  pitäisi  puhua 
noin». 

»Eikö  siellä  ole  tilaa  meille?»  jatkoi  Rose  itsepäisesti. 
»Meitähän  on  vain  yhdeksänkolmatta  tyttöä». 

»Rose,  mene  yläkertaan  heti!»  komensi  rouva  Wymuth. 

Rose  lähti  menemään  lämpiötä  kohti,  mutta  pysäh- 
tyikin ovelle  selittämään  kantaansa:  »Tuollaisen  teeillat- 
sun  toimeenpaneminen  meidän  hyväksemme  on  kai 
hienonhienoa,  vaikka  meitä  ei  sinne  pyydetäkään!» 

Neiti  Lambin  ajoittain  uudistuvat  retkeilyt  toi- 
minnan maailmaan  olivat  tehneet  hänestä  jonkinlaisen 

henkisen  johtajan  tytöille.    Jokainen  tyttö  tunsi  heti 
tulleensa  jollakin  tavoin  loukatuksi. 
»Rose,  poistu  heti!» 

Rose  nousi  hitaasti  portaita  ylös.  Vapauduttuaan 
hänen  hämmentävästä  läsnäolostaan  rouva  Wymuth 
jatkoi:  »Ja  tavallisesti  tällaisissa  tapauksissa,  kun  tee- 
illatsuja  toimeenpannaan  Kodin  hyväksi,  meille  lähe- 
tetään seuraavana  päivänä  ihana  kori.  Sen  sisältämistä 
herkuista  saavat  osansa  kaikki  ne  tytöt,  joiden  käy- 
töstä vastaan  ei  ole  ollut  mitään  muistuttamista». 

Ja  teeillatsut  pantiin  toimeen.  Aamulehdissä  oli 
kuvaus  niistä.  »Keskiviikkona  esiintyi  rouva  St.  John 
mitä  viehättävimpänä  emäntänä  Kodittomien  Tyttöjen 
Kodin  hyväksi  toimeenpanemissaan  hienoissa  teekut- 
suissa». Lehti  oli  aivan  oikeassa  —  hän  oli  viehättävä 
emäntä  ja  valmistukset  olivat  täydelliset.  Julkipuolen 
tammioveen  ulkopuolelle  oli  kiinnitetty  kortti,  johon 
oli  kirjoitettu:  »Olkaa  hyvä  ja  käykää  sisään!»  Eräälle 
mahonkipöydälle  oli  asetettu  kaunis,  punaisilla  nauha- 
ruusukkeilla  koristettu  juurikori  lahjojen  vastaanotta- 
mista varten.  Rouvat  tulivat  sinne  juhla- asui- 
sina  kcrkeakantaisissa  kengissä,  silkkipuvuissa,  hy- 
vänhajuisina. Seisoen  vastaanottohuoneen  ovella 
rouva  St.  John  otti  vieraat  vastaan  amerikka- 
laiskuosisessa  samettipuvussaan.  Pöydälle  maljakkoon 
oli  pantu  ruusuja,  joiden  lukumäärän  niiden  alla  sijait- 
seva kuvastin  kaksinkertaistuta.  Itse  pöytä  oli  reunus- 
tettu köynnöksillä.  Kaikkialla  kohtasi  silmää  kaunis, 
sopusointuinen  värikkyys. 

Rouvat  tulivat  yhdessä  joukossa  vastaanottohuo- 
neesta ruokasaliin  juomaan  teetä  ja  lausuivat  julki  ihas- 
tuksensa pöytään.  Tarjoilijoina  toimi  solakoita  nuoria 

neitosia,  hyvin  avokaulaisissa  soreissa,  ruumiinmukai- 
sissa puvuissa.  Tarjoiltiin  täytettyjä  oliiveja,  taidok- 
kaasti valmistettuja  voileipiä,  ohuita  piskettejä,  pol- 
tettuja manteleita  ja  monenlaisia  muita  herkkuja,  sil- 
mää hiveleviä  ja  ihanan  makuisia. 

Entä  sitten  jäätelöt?  Kenenkään  ei  tarvinnut  käyttää 
lusikkaa  ottaessaan  niitä,  sillä  ne  olivat  valmiiksi  valet- 
tuja. Ne  olivat  kuin  punaisia  ruusuja,  jotka  oli  asetettu 
vaaleanviheriöille  lehdille.  Vieraat  riemuitsivat.  Sitten 
tarjoiltiin  enkelikakkua,  tuollaista  valkoista  ja  hyvin 
kevyttä,  piparmintulla  maustettua  kermavaahtoa,  tal- 
vikeillä  maustettua  hyytelöä,  vielä  oliiveja  ja  kaiken- 
laisia muita  herkkuja.  »Minun  ei  todellakaan  pitäisi 
syödä  näitä  kaikkia  —  noudatan  näet  ruokajärjestystä 
—  mutta  nämä  lajit  ovat  niin  herkullisia.  Enkä  sitäpaitsi 
luule  näiden  vaikuttavan  pahaa». 

Sitten  lausuttiin  jäähyväiset  viehättävälle  emännälle, 
joka  yhä  vieläkin  seisoi  vastaanottohuoneen  ovella, 
ja  poistuttiin. 

Kuten  kaikesta  tästä  näette,  sanomalehti  oli  oikeassa 
sanoessaan  tätä  juhlaa  hyvin  onnistuneeksi.  Sen 
täydellisessä  sopusoinnussa  ei  olisi  ollut  minkään- 
laisia soraääniä,  ellei  neiti  de  Forrest  olisi  tullut 
sinne.  Hän  oli  lukenut  ilmoituksen  lehdistä  ja 
päättänyt  tulla,  ja  hänen  tulonsa  sattui  juuri  viiden 
ajaksi,  jolloin  kaikki  huoneet  olivat  täynnä.  Neiti 
de  Forrest  oli  kookas  nainen,  korkeapovinen,  syvä- 
ääninen  ja  hallitseva.  Kun  hän  puhui,  jyrisi  hänen 
äänensä. 

»Olen  niin  iloinen,  että  tekin  olette  kiinnos- 
tunut Kotiin»,  sanoi  hän  emännälle.  »Siihen  onkin 
syytä    kinnittää    huomiota,    koska    koti    on  mie- 

lestäni  ikävä  paikka  sentähden,  että  viattomien 
tyttöjen  täytyy  siellä  seurustella  rikollisten  kanssa». 

Neiti  de  Forrestin  ääni  oli  muiden  kiihtyvää  ja  hilje- 
nevää puheensorinaa  kovempi  ja  vaiensi  sen  vihdoin 
kokonaan,  kun  naiset  alkoivat  kiinnittää  huomiotaan 
hänen  sanoihinsa. 

»Ajatellaan  nyt  esimerkiksi  tuon  nuoren  suomalais- 
tytön, Helmin,  jut  tua.  Muutamat  teistä  tuntevat  hänet. 
Hän  on  viaton,  kirkassilmäinen,  uskollinen  ja  viehättävä 
tyttö.  Tunnetteko  juttua?  Hän  suojelee  jotakuta,  tah- 
tomatta ilmaista  sen  henkilön  nimeä,  joka  lähetti  hänet 
hakemaan  heroinia.  Sellainen  on  melko  jaloa  tänä  synk- 
känä itsekkäänä  aikakautena.  Mutta  johtajatar  ahdis- 
taa häntä  ankarasti  taivuttaakseen  hänet  puhumaan. 
Nyt  on  kysymys  vain  siitä,  kuinka  kauan  hän  jaksaa 
vaieta.  Ajatelkaahan  nyt,  että  tämän  viehättävän 
tytön  pitää  nukkua  samassa  huoneessa  ja  syödä  sa- 
massa pöydässä  muutamien  kaupunkimme  huonoimpien 
tyttöjen  kanssa.  Ja  kun  hän  kerran  pääsee  vapaaksi, 
tahraa  hänen  mainettansa  aina  se,  että  hän  on  oleskel- 
lut Kodittomien  Tyttöjen  kodissa.  Käännyin  johta- 
jattaren puoleen  sanoen  hänelle  mielipiteeni  näistä 
asioista,  mutta  palkakseni  sain  johtokunnalta  nuhde- 
kirjelmän.  Johtokuntaan  kuuluu  vain  miehiä,  noita 
vakavaraisia  liikemiehiä,  joista  rne  kuulemme  niin 
paljon  puhuttavan.  Teistä  naisista  pitäisi  muutamien 
liittyä  johtokuntaan  ja  puhua  hieman  järkeä  sen  jäse- 
niille,  vaikka  myönnänkin  teeillatsuiden  ja  oliivien 
syömisen  tuntuvan  kaikista  paljon  hauskemmalta». 

Naiset  kokoontuivat  neiti  de  Forrestin  ympärille. 
Neiti  Abbie  poistui  kiihkoissaan  paikaltaan  pöydän 
luota.  »Tiedän  Helmin  hyväksi  tytöksi»,  huudahti  hän, 

»vaikka  hän  polttikin  paistin,  jonka  jätin  kypsymään 
hellalle». 

Eeva  St.  John  vietti  vaikean  yön.  Hän  vihasi  neiti 
de  Forrestia,  tuota  suurta  köntikästä,  jonka  äänikin 
oli  kuin  sumusireenin.  Mitä  oikeutta  oli  hänellä, 
kun  kaikki  jatkui  niin  kauniisti,  purkaa  sisuaan  noin  ja 
turmella  kaikki?  Mitä  hyötyä  ihmisellä  oikeastaan  on 
siitä,  että  hän  koettaa  tehdä  hyvää?  »Tässä  minä  nyt 
olen»,  ajatteli  hän,  »kiihtyneempänä  kuin  milloinkaan 
ennen.  Jos  vain  tuo  romuluinen  nainen  olisi  pysynyt 
poissa,  olisi  kaikki  ollut  hyvin».  Hänen  huolestuneitten 
ajatustensa  päätökseksi  tuli,  että  hänen  oli  puhuteltava 
Helmiä. 

»Me  alamme  jo  saada  tunnustusta,  Edgar»,  sanoi  rouva 
Wymuth  miehelleen  sinä  iltana.  »Ihmiset  alkavat  jo 
huomata,  että  Kodissa  vallitsee  uusi  järjestys.  Rouva 
St.  John  on  hyvin  kiinnostunut  työhömme  ja  tiedusteli 
hyvin  ystävällisesti  menetelmiämme.  Hän  rukoili 
tuon  hirvittävän  suomalaistytön  puolesta  pyytäen  mi- 
nua olemaan  kärsivällinen  hänen  kanssaan.  Hän  näytti 
tulevan  hyvin  järkytetyksi,  kun  ilmoitin  tytön  lyöneen 
sinua.  Ehkä  olisi  parempi,  ettemme  sulkisi  häntä  pois 
tunneilta.  Rouva  St.  John  kysyi  saisiko  hän  viedä  tytön 
mukanaan  ajelulle  jonakin  päivänä,  enkä  minä  tahtoisi 
hänen  saavan  tietää  kaikkea.  Niin,  annan  luullakseni 
hänelle  jälleen  luvan  opiskella.  Rouva  St.  John  puhui 
niin  ystävällisesti  hänestä.  Hän  aikoo  koettaa  taivuttaa 
Helmiä  tunnustamaan  hänelle  kaiken». 

Talvi  oli  Helmille  melko  hauska,  vaikka  hän  olikin 
huolissaan  senvuoksi,  ettei  rouva  St.  John  tullut  kat- 
somaan häntä.  Hänen  ystävänsä  vaikenemiseen  täytyi 
olla  jokin  syy.   Hän  pääsisi  kaikissa  tapauksissa  va- 

paaksi  vuoden  kuluttua.  Rose  Lamb  oli  kertonut  hänelle, 
ettei  laitoksessa  saada  pitää  kahdeksantoista  vuotta  täyt- 
täneitä tyttöjä.  Hän  täyttäisi  kahdeksantoista  maalis- 
kuussa ja  sen  jälkeen  hän  palaisi  jälleen  takaisin  neiti 
Abbien  ja  tyttöjen  luo  kirkkoon  ja  kerhon  hauskaan 
elämään.  Sitä  odottaessaan  hänen  piti  opetella  paljon 
uusia  sanoja  ja  kirjoittaa  paljon  uusia  lauseita. 

Jouluna  rouva  St.  John  toi  lahjoja  kaikille  tytöille 
—  yhdeksänkolmatta  valkoista,  punaisella  satiininau- 
halla  kiedottua,  kiinnikkeillä  varustettua  kääryä. 
Jokaisessa  oli  puhtaisiin  valkoisiin  hopealla  kirjailtuihin 
kansiin  sidottu  uskonnollinen  kirjanen,  jonka  nimi- 
lehteä  kaunisti  lumpeenkukka.  Rouva  St.  John  oli 
nyrpistänyt  nenäänsä  kääriessään  ensimmäistä  pape- 
riin, sillä  hän  ei  voinut  tukahduttaa  seuraavaa  väri- 
syttävää ajatusta:  »Miltähän  minusta  tuntuisi,  jos 
minä  saisin  tällaisia  lahjoja?»  Se  tosiseikka,  että  hän  oli 
saanut  niistä  suuren  alennuksen,  koska  ne  olivat  hie- 
man kuluneet,  oli  painanut  vaa'an  niiden  puolelle, 
sillä  rouva  St.  John  kuului  noihin  ihmisiin,  jotka  voivat 
tuhlata  rahoja  äärettömästi  omiin  tarpeihinsa,  mutta 
jotka  ovat  ihmeellisen  taloudellisia  ja  ovelia,  kun  on 
kysymys  muista  ihmisistä. 

Helmin  saaman  valkoisen  hopealla  kirjaillun  kirjan 
nimi  oli:  »Uskollinen  on  vain  hän,  joka  on  luvannut». 
Ensimmäinen  lupaus,  joka  oli  runsaasti  koristeltu  ruu- 
suilla ja  orvokeilla  ja  johon  liittyi  kaunis  kertomus 
uskollisuudesta,  kuului:  »Minä  pidän  huolta  sinusta». 
Tämän  rouva  St.  John  oli  viivannut  ja  lisännyt  siihen: 
»Älä  unhota  tätä  milloinkaan,  rakas  Helmi». 

Kun  rouva  Wymuth  aukaisi  kirjakääryn  (Kodissa 
vallitsevaan  kuriin  kuului  sekin,  että  johtajattaren  oli 

avattava  kaikki  sinne  saapuneet  kirjeet  ja  kääryt), 
tuli  hän  kyyneliin  asti  liikutetuksi  ja  selitti  miehelleen, 
ettei  hyvä  rouva  St.  John  ollut  enää  kaukana  Jumalan 
valtakunnasta,  vaikka  hän  ei  vielä  ollutkaan  kääntynyt. 

Rouva  St.  John  päätti  vasta  helmikuussa  ryhtyä  tosi 
toimintaan.  Helmi  pääsisi  vapaaksi  maaliskuussa. 
Tytön  alituinen  läsnäolo  tulisi  silloin  tuntumaan  sietä- 
mättömältä, semminkin  siitä  aiheutuvan  ikävän  tun- 
teen vuoksi,  että  hän  voisi  ehkä  turmella  kaiken.  Hel- 
millä oli  peloittavan  kiivas  luonne.  Rouva  Wymuthin 
selostukset  Helmin  vihanpurkauksista  olivat  olleet 
kaunopuheisesti  väritettyjä;  kaikki  Wymuthien  Helmiä 
koskevat  jutut  olivat  todellakin  kiihoittavia.  Ja  rouva 
St.  John  alkoi  tapansa  mukaan  keksiä  haluunsa  päästä 
eroon  Helmistä  syitä,  jotka  eivät  muka  johtuneet  itsek- 
käisyydestä.  Tytölle  itselleenkin  olisi  parempi  päästä 
uuteen  paikkaan,  uuteen  ympäristöön  tekemään  uusia 
päätöksiä  —  suoraan  sanoen,  aloittamaan  kaikki  taa- 
sen uudestaan. 

Haudottuaan  mielessään  tätä  suunnitelmaa  viikon 
päivät  rouva  St.  John  tunsi  suorastaan  velvollisuudek- 
seen auttaa  Helmiä  karkaamaan.  Ikävää  vain,  ettei 
hän  voinut  kertoa  siitä  kenellekään;  häneltä  riistettiin 
siten  ylistys,  jonka  hän  tästä  työstään  niin  hyvin  olisi 
ansainnut.  Mutta  voimakkaan  ja  rohkean  päätöksen 
suoma  tyyni  tunne  vei  voiton  kaikesta.  Hän  tahtoi 
menetellä  näin  jalosti  ja  tyytyä  vain  Helmin  kiitollisuu- 
teen. Hän  panisi  sen  toimeen  suurenmoisesti  ja  lah- 
joittaisi Helmille  sellaiset  matkavarusteet,  jotka  häm- 
mästyttäisivät tyttöä.  Silloin  joutaisi  nurkkaan  tuo 
ruskea  pukukin,  joka  ei  milloinkaan  ollut  sopinut  ty- 
tölle.   Nuo   kotiompelijat    pilasivat  kaiken!  ,  Helmi 

saisi  hänen  ruudukkaan  huopavaippansa  —  nahkaiset 
olivat  kaikissa  tapauksissa  muodikkaampia  ja  hän  tar- 
vitsi todellakin  uuden,  joka  sopisi  uuteen  autoon  —  ja 
sitten  vaatimattoman  mustan  matkapuvun,  joka  oli 
yksinkertainen  kuin  nunnanpuku  ja  jossa  oli  valkoinen 
kaulus  ja  kalvosimet. 

Hän  ajatteli  kaikkea  ja  valmisti  täydellisen  pakosuun- 
nitelman Helmille.  Hän  vei  Helmin  mukaansa  ajelulle 
ja  selitti  hänelle  kaiken,  tukahduttaen  Helmin  vasta- 
väitteet sanomalla,  että  hänen  vankeuttaan  jatketaan 
muussa  tapauksessa  vielä  vuodella.  Suunnitelma  oli  seu- 
raava: Hän  veisi  kodin  parhaimmat  tytöt  mukanaan 
eläviinkuviin.  Hän  oli  tehnyt  sen  ennenkin,  joten  se  ei 
voisi  herättää  minkäänlaisia  epäluuloja.  Kun  kaikki 
olisivat  istuutuneet  ja  kuva  kiinnittänyt  kaikkien  huo- 
mion puoleensa,  kuiskaisi  hän  vieressään  istuvalle  ty- 
tölle muistaneensa  äkkiä,  että  hänen  piti  mennä  tapaa- 
maan erästä  ystävää  iltapäivän  junalle.  Helmi  tulisi 
hänen  mukaansa.  Hän  sanoisi  sitten  jättäneensä  Hel- 
min istumaan  autoon  siksi  aikaa  kuin  hän  viipyi 
asemalla  puhuttelemassa  o  himat  kustavaa  ystäväänsä. 
Kun  hän  oli  tullut  takaisin,  oli  Helmi  hävinnyt.  Hän 
oli  tietysti  ajatellut  Helmin  väsyneen  odottamiseen 
ja  palanneen  takaisin  teatteriin,  ja  kun  hän  oli  mennyt 
paikalleen  pimeässä,  ei  hän  ollut  huomannut  hänen 
poissaoloaan,  vaan  luullut  Helmin  istuutuneen  jollekin 
toiselle  paikalle.  Mennessään  ulos  hän  järjestäisi 
ovenvartian  kanssa  heidän  paluutaan  koskevat  sei- 
kat. 

Kun  kuva  oli  katsottu  ja  he  palasivat  autoon,  kai- 
vattiin Helmiä.  Rouva  St.  John  riensi  erääseen  rohdos- 
kauppaan ja  soitti  kotiin.  Oliko  Helmi  siellä?  Ei!  Sitten 

hän  kertoi  tarinansa  melko  hengästyneenä  ja  sekavasti- 
kin  kiihkoissaan.  Rouva  Wymuth  epäili  heti  pakoa  ja 
ilmoitti  poliisille.  Helmi  ei  ollut  voinut  mitenkään  mat- 
kustaa pois  kaupungista,  koska  hänellä  ei  ollut  lain- 
kaan rahaa.  Rouva  Wymuth  sanoi  uskovansa  hänen 
palanneen  entiseen  oleskelupaikkaansa,  mutta  vaikka 
kaupungin  kiinalaiskortteli  tarkastettiinkin  huolelli- 
sesti, ei  häntä  löydetty  sieltä. 

Pari  tuntia  myöhemmin  kulki  matkustajajunan  kon- 
duktööri vaunujen  läpi  sähkösanoma  kädessään: 

»Eräs  suomalaistyttö  on  paennut  Tyttöjen  Kodista. 
Hänen  yllään  on  harmaa  päällystakki,  viheriä  lakki, 
ruudukas  puku,  nauhakengät.  Lähettäkää  hänet  takai- 
sin numero  seitsemässä. 

F.  Brooks,  poliisipäällikkö». 

Konduktööri  Bryce  käveli  hitaasti  junan  läpi  tarkas- 
tellen salavihkaa  matkustajia.  Niiden  joukossa  cli  eräs 
nainen  parin  lapsensa  kanssa,  muuan  diakooni,  eräs 
vanha  nainen,  joka  luki  Kristityn  Vaellusta,  ja  pari 
nuorta  tyttöä,  jotka  hän  tunsi. 

Hän  pudisti  päätään.  Sitten  hän  meni  Pullman-vau- 
nuun  ja  puhui  vahtimestarin  kanssa  näyttäen  hänelle 
sähkösanoman.   Hänkin  näytti  hämmästyneeltä. 

»Winnipegissä  nousi  junaan  vain  yksi  ainoa  nuori 
tyttö,  sir;  kaikki  muut  olivat  vanhahkoja  tanakoita 
naisia,  joilla  oli  harsohatut  ja  mustat  matkalaukut. 
Tyttö  on  pulska  ja  hänen  kiiltävä  musta  matka- 
laukkunsa, on  niin  raskas  kuin  siinä  olisi  kiviä.  Hän  ei 
voi  olla  tuo  karannut  suomalaistyttö.  Hän  on  ensiluo- 
kan hytissä,  sir». 

Konduktööri  kiiruhti  kuitenkin  hytin  ovelle  ja  koputti. 
Oven  avasi  melko  ikävystyneen  näköinen  nuori  tyttö, 
jolla  oli  yllään  suora  musta  silkkipuku,  jossa  oli  valkoi- 
nen kaulus  ja  valkoiset  kalvosimet.  Kädessään  hän 
piti  Kultaista  Kirjaa.  Hän  kohotti  kulmakarvojaan 
kohteliaasti,  mutta  silti  melko  ylpeästi  ja  kysyvästi. 

»Pyydän  anteeksi,  mutta  halusin  vain  katsoa,  onko 
tässä  osastossa  ketään»,  sanoi  konduktööri.  »Näyttä- 
kää minulle  matkalippunne,  olkaa  niin  hyvä.  Vahti- 
mestari saa  ottaa  haltuunsa  toisen». 

Tyttö  otti  uudesta  kiiltävästä  nahkaisesta  käsilau- 
kustaan, jonka  hän  oli  heittänyt  huolettomasti  vie- 
reensä istuimelle,  pitkän  matkalipun  ojentaen  sen  vit- 
kaan konduktöörille. 

»Te  aiotte  siis  matkustaa  suoraan  Banner maniin?» 
sanoi  konduktööri  antaessaan  sen  takaisin  hänelle. 

Tyttö  taivutti  päätään  ryhtyen  jälleen  lukemaan. 

Konduktööri  palasi  takaisin  vahtimestarin  luo.  »Miksi 
ette  ilmoittanut  minulle,  te  pölkkypää?»  sanoi  hän. 
»Tuo  tyttö  on  säätyläinen.  Ettekö  voi  erottaa  sellaisia 
muista?  Hän  oli  jo  näyttänyt  matkalippunsa  toiselle 
konduktöörille.   Käyttäydyin  kuin  hölmö». 

»Enkö  sitten  sanonut  häntä  säätyläiseksi?  Sanoinhan, 
ettei  hän  ole  mikään  karannut  suomalaistyttö  —  enkö 
sanonut  niin  —  uskallan  lyödä  vaikka  vetoa  siitä  ja 
siitäkin,  että  te  kuulitte  sanani,  koska  sanoin  juuri  niin. 
Enkö  sanonut  hänen  matkalaukkuaan  suureksi  ja  ras- 
kaaksi, enkö?» 

»Tukkikaa  suunne!»  vastasi  konduktööri. 

Mutta  ensiluokan  hytissä  istuva  tyttö  ei  enää  veltos- 
tellut.  Hän  tarkasteli  uutta  pukuvarastoaan  hyvin 
kiinnostuneena  ja  tyytyväisenä.  Naulasta  riippui  kau- 

nis  ruskea  puku,  jossa  oli  silkkisiä  kirjailuja,  ja  toisesta 
naulasta  auto  viitta.  Istuimella  hänen  vieressään  oli 
lukemattomia  puseroita  ja  muita  kapineita.  Mustassa 
käsilaukussa  oli  neljä  kymmenen  dollarin  seteliä.  Hä- 
nen sydämessään  vallitsi  suuri  ilo»  Eräs  laulu  muistui 
hänen  mieleensä: 

»Jatka  kylvöäsi,  vaikka  sato  suita  uupuu, 
jatka  tanssiasi,  vaikka  käyrää  vievä  käsi  puutuu, 
ole  uskollinen,  kunnes  verho  vihdoin  laskee, 
niin  sä  pääset  sinne  aamulla!» 

Ja  niin  Helmi  matkusti  kerran  vielä  tuntemattomia 
kohtaloita  kohti  nuorena,  voimakkaana  ja  pelotonna. 


XI 

Puvun  nopea  muuttaminen  autossa,  kaikenlaisten 
ohjeiden  kuunteleminen  ja  paon  aiheuttama  kiihko 
salpasivat  Helmiltä  melkein  hengen,  mutta  osaston 
rauhallinen  erillisyys  ja  turva  palauttivat  hänet  pian 
entiselleen.  Hän  oli  täällä,  juna  kulki  eteenpäin  ja  hän 
oli  täydellisesti  naamioitu  uudessa  puvussaan,  jonka 
tyyli,  väri  ja  kangas  erosivat  niin  paljon  hänen  enti- 
sistä vaatteistaan  kuin  puvut  suinkin  voivat  erota. 
Hänen  ruudullinen  pukunsa,  lakkinsa,  paksu  harmaa 
päällystakkinsa  ja  kömpelöt  kenkänsä  olivat  mat- 
kalaukussa rouva  St.  Johnin  autossa  ja  palaisivat 
parinkymmenen  minuutin  kuluttua  hänen  uunissaan. 

Helmi  oli  pukeutunut  mustaan  vaatimattomaan  silk- 
kipukuun, jonka  pitsikaulusta  piti  paikoillaan  hape- 

tettu  hopeaneula.  P  aaSSa  oli  komea  päänmukainen  vi- 
heriä hattu,  jonka  alta  näkyi  viehättävästi  hänen 
kullanvärinen  tukkansa.  Hänen  nahkareunuksinen 
päällystakkinsa  oli  tummansinistä  kangasta  ja  ken- 
känsä tuota  teräväkärkistä  lajia,  joka  oli  niin 
muodissa  sinä  kesänä.  Rouva  St.  John  oli  huojentanut 
omaatuntoaan  varustamalla  Helmin  kauniilla  matka- 
tavaroilla, joiden  joukossa  oli  sievä  musta  laatikko 
norsunluisille  tcalettivälineineen,  pari  viimeistä  loisto- 
lukemistoa,  muuan  uusi  romaani,  laatikollinen  suklaa- 
makeisia,  kimpullinen  orvokkeja  ja  kauniisti  kirjailtu 
lautasliina. 

Viisaampi  nainen  ei  olisi  varustanut  näin  kalleilla 
esineillä  tyttöä,  jonka  oli  määrä  hakea  työtä 
toisen  naisen  keittiöstä,  mutta  rouva  St.  John  oli  yksin- 
kertaisesti hankkinut  Helmille  sellaisia  esineitä,  joista 
hän  itse  olisi  pitänyt,  jos  hän  olisi  ollut  Helmin  ase- 
massa. Hän  oli  sitäpaitsi  ollut  melko  pahoillaan  tuosta 
mitättömän  pienestä  joululahjasta,  tuosta  valkoisesta, 
hopealla  kirjaillusta,  kaupassa  nuhraantuneesta  kirjasta, 
jonka  hän  oli  lahjoittanut  Helmille,  ja  hän  koetti  nyt 
korjata  asiaa  näyttämällä  Helmille,  kuinka  antelias  hän 
saattoi  olla. 

Helmi  tarkasteli  huolellisesti  matkalippuaan,  kel- 
taista paperikaistaletta,  jossa  oli  outoja  sanoja.  Hän 
näki  siinä  nimet:  Saskatoon,  Edmonton  ja  Eagle  Mines. 
Tuo  viimeinen  nähtävästi  oli  hänen  määräpaikkansa. 
Rouva  St.  John  oli  sanonut  hänen  saavan  matkustaa 
erääseen  ihanaan  paikkaan  vuoristossa,  jossa  paljon 
miehiä  työskenteli  kaivoksissa.  Rouva  St.  John  oli 
kuullut  miehensä  puhuvan  siitä.  Helmi  kohautti  epäi- 
levästi hartioitaan.  Kaivos,  jossa  työskentelee  paljon 

miehiä,  ei  tuntunut  lainkaan  houkuttelevalta.  Se  mer- 
kitsi vain  sitä,  että  hänen  piti  keittää,  haasia  paljaita 
lattioita,  pestä  suuria  valkoisia  likaisia  teekuppeja  ja 
luopua  kaikista  huvituksista.  Hän  olisi  matkustanut 
paljon  mieluummin  johonkin  kaupunkiin,  jossa  olisi 
joku  tyttöjen  kerho,  missä  hän  saisi  syödä  herkullisia 
juhlaillallisia,  heitellä  koripalloa  koulunpihalla,  katsella 
kauppojen  ikkunoihin  näytteille  pantuja  viehättäviä 
pukuja,  syödä  jäätelöt ötteröitä  ja  päästä  ehkä  vielä 
iltakouluunkin.  Sitten  sunnuntaisin  hän  saisi  mennä 
kirkkoon  kuuntelemaan  urkujen  suloisen  uskonnollisia 
säveliä  ja  saisi  ehkä  siellä  vielä  kohdata  jonkun  toisen 
neiti  Abbienkin. 

Helmi  muisteli  nyt  Lili-tädin  neuvoa  toistaen  sen 
uskollisesti  monta  kertaa:  »Älä  kiinny  miehiin,  koska 
ne  vain  särkevät  sinun  sydämesi!»  Hän  päätti  muistaa 
sen  aina.  Tytöt  olivat  parhaita,  hyvät  tytöt,  kuten 
Lucy  Powers  ja  Hattie.  Hän  halusi  nyt  kirjoittaa  Lu- 
cylle  ja  Hattielle  kertoakseen  heille  kaiken,  mutta  rouva 
St.  John  oli  kieltänyt  häntä  kirjoittamasta  kirjeitä. 
Kodittomien  Tyttöjen  Koti  koettaisi  tietysti  etsiä  häntä 
ja  palauttaa  hänet  takaisin,  minkävuoksi  hän  ei  saanut 
antaa  sille  minkäänlaista  johtolankaa.  Jonkun  tytön  kar- 
kaaminen oli  heille  suureksi  häpeäksi  ja  he  usuttavat 
varmasti  poliisin  hänen  jäljilleen.  Helmiä  värisytti, 
kun  hän  muisteli  poliisia  ja  tuota  vihaista  punakkaa 
vanhaa  miestä,  joka  oli  katsellut  häntä  niin  tuikeasti 
poliisioikeudessa.  Mutta  karkaaminen  kir j  eittämättä 
sanaakaan  neiti  Abbielle  ja  tytöille  ei  tuntunut  sitten- 
kään oikealta,  vaikka  vapaus  olikin  niin  ihanaa.  Elä- 
män ja  elämisen  ilo  valtasi  hänen  mielensä  niin  koko- 
naan, ettei  hänen  sydämessään  ollut  sijaa  katumukselle. 

Näin  pitkän  matkan  päästä  hän  voi  ajatella  vihatta 
Wymuthejakin.  Hän  palaisi  jolloinkin  takaisin  hyvin 
rikkaana  naisena,  ostaisi  koko  Kodin  ja  rupeaisi  itse 
sen  johtajattareksi.  Ensi  työkseen  hän  silloin  polttaisi 
tyttöjen  vormut  ja  lahjoittaisi  jokaiselle  tytölle  uuden 
puvun,  joko  punaisen,  sinisen  tahi  keltaisen  tahi  vihe- 
riän, kunkin  oman  maun  mukaan  —  ja  hän  ohjaisi 
pientä  autoaan  ja  ottaisi  tytöt  vuorotellen  ajelemaan 
kanssaan.   Tytöt  kertoisivat  hänelle  kaikki  huolensa. 

Helmin  haaveiluiden  läpi  pulppusi  vapauden  suuri 
ilo.  Hän  muisti  tuon  päivän,  jolloin  hän  oli  katsellut 
lintuja  rouva  St.  Johnin  puutarhassa,  ihanan  aurin- 
koisen syyskuun  päivän,  josta  nyt  tuntui  kuluneen  jo 
niin  pitkälti  aikaa.  Hän  muisti  nuo  kullattuihin  häk- 
keihin  suljetut  kauniit  keltaiset  linnut,  joiden  pienet 
kurkut  värähtelivät  sävelistä,  kun  ne  lauloivat  villeille, 
tummille,  käheä-äänisille,  mutta  vapaille  serkuilleen. 
Nämä  vapaat  linnut  olivat  ylempien  ilmakerrosten 
pyhiinvaeltajia,  jotka  eivät  seuranneet  muita  lakeja  kuin 
omia  toivomuksiaan.  Nyt  oli  hänkin  yhtä  vapaa  kuin 
nuo  villit  linnutkin  ja  matkalla  elämän  suureen  seikkai- 
luun, missä  hänen  ei  tarvitsisi  miellyttää  muita  kuin 
itseään.  Hän  oli  nyt  oleskellut  vuoden  Kanadassa,  ja  se 
vuosi  oli  kaikissa  tapauksissa  ollut  hupainen,  ja  hän  oli 
oppinut  jo  paljon  englannin  kieltä.  Hän  löytäisi  kyllä 
vielä  unelmiensa  ruusutarhan  ja  saisi  asettua  sinne 
asumaan  ikuisiksi  ajoiksi. 

Kun  ilta  alkoi  lähestyä  ja  kentät  verhoutuivat  purp- 
puraiseen hämyyn,  joutui  Helmi  hetkisen  kestävän 
alakuloisuuden  valtaan  muistellessaan  Kodin  tyttöjä. 
Kirjeiden  varastamisen  jälkeen  Helmi  oli  esiintynyt 
suurena  sankarina  heidän  joukossaan  ja  paistattanut 

päivää  heidän  ihailevissa  katseissaan.  Kun  ilta  pimeni, 
kaipasi  hän  äkkiä  heitä  tuntien  yksinäisyyden  jär- 
kyttävän sydäntään.  Maailma  oli  niin  suuri  ja  kaikilla 
muilla  sen  asukkailla  näytti  olevan  ystäviä. 

Juna  pysähtyi  eräälle  pienelle  asemalle  ja  Helmi  voi 
katsella  suoraan  asemapäällikön  ruokasaliin,  jossa 
perhe  söi  illallista.  Punainen  lamppu,  jossa  oli  iso  sa- 
teensuojamainen  varjostin,  valaisi  pöytää  pehmeällä 
valollaan.  Helmi  näki  perheenisän  ottavan  makaroonia 
ja  juustoa  suuresta  valkoisesta  maljakosta.  Eräs  lapsi 
istui  korkeassa  tuolissaan  takoen  kärsimättömästi  lusi- 
kalla sinistä  emaljoitua  lautastaan  ja  muuan  Helmin 
ikäinen  valkoiseen  merimiespuseroon  pukeutunut  tyttö 
istui  hänen  vieressään.  Helmi  arvaili,  osasiko  tuo  tyttö 
panna  arvoa  sille,  että  hän  sai  oleskella  oman  perheensä 
keskuudessa,  vaikka  hänen  pitikin  pitää  silmällä  lasta 
ja  puhdistaa  sen  sotkuiset  jäljet  jokaisen  aterian  jäl- 
keen. Juna  läksi  liikkeelle.  Kohtaus  häipyi  hitaasti 
hänen  silmiensä  edestä. 

Juna  lukuisine  matkustajineen  lumosi  Helmin.  Rouva 
St.  John  oli  sanonut  hänelle,  että  hänen  oli  parasta  olla 
näyttämättä  minkäänlaista  mielenkiintoa  matkatove- 
reitaan  kohtaan,  mutta  hän  söi  hitaasti  ateriansa  ra- 
vintolavaunussa katsellen  heitä  ja  ihmetellen  kutakin 
erikseen.  Tietävätkö  he  kaikki,  mihin  he  ovat  matkalla; 
ovatko  omaiset  heitä  vastaanottamassa  heidän  mat- 
kansa päässä,  vai  ovatko  he  hänen  kaltaisiaan  ihmisiä, 
jotka  vain  matkustavat  johonkin  toiseen  paikkaan 
saadakseen  olla  poissa  jostakin  toisesta  paikasta?  Hän 
arvaili,  voisivatko  kaikki  vastenmieliset  seikat  un- 
hottua, kaikki  synnit  ja  kaikki  surut  haihtua  olematto- 
miin,  jos  ihminen  vain  yhtämittaa  olisi  matkoilla. 

Kun  hän  katseli  noita  hämyyn  häipyviä  kenttiä,  näytti 
ilma  siellä  clevan  niin  suloista  ia  puhdistavaa,  että  se 
varmasti  voisi  pestä  pois  kaiken  sen,  mitä  ihminen  ei 
halua  muistella,  junan  niellessä  maileja  jyskyttäen, 
hakaten  ja  raksuttaen  hellittämättä,  väsymättä. 

Helmi  tunsi  selvästi,  miten  toista  oli  matkustaa  sa- 
lonkivaunussa. Siihen  tuntui  sisältyvän  jonkinlaista 
ylpeää  eristyneisyyttä.  Oli  oma  pieni  pesuhuone  ja 
pyyheliinat  ja  viljalti  tilaa,  muiden  osastojen  ollessa 
tupaten  täynnä.  Hänen  turhamaisuuttaan  imarteli 
vahtimestarin  palvelusintokin,  vaikka  hän  olikin  tar- 
peeksi viisas  käsittääkseen  sen  rouva  St.  Johnin  mie- 
helle antaman  suuren  juomarahan  ansioksi. 

Muuan  väs}/nyt  äiti  likaisine  lapsineen  oli  vallannut 
kaksi  istuinta  vaunun  puolivälissä.  Kun  Helmi  tuli 
salonkivaunusta  mennen  heidän  ohitseen  ravintolavau- 
nuun päivälliselleen,  katseli  nainen  kateellisesti  hänen 
jälkeensä.  »Mahtaako  tuo  tyttö  tietää,  kuinka  hyvissä 
olosuhteissa  hän  saa  elää»?  ajatteli  hän.  »Tuon 
paikan  pitäisi  oikeastaan  kuulua  minulle  ja  näille 
pienokaisilleni.  Mutta  maailman  tapa  on  sellainen. 
Muutamilla  on  kaikkea  tarpeekseen.  Suuriperhei- 
sillä  henkilöillä  on  pienet  asunnot,  mutta  suurissa  huo- 
neistoissa asuvilla  ihmisillä  ei  ole  perhettä  ollen- 
kaan. Sellainen  tuntuu  hyvin  kummalliselta,  mutta 
minkäpä  sille  mahtaa.  Maudie,  ellet  lakkaa  kiusaa- 
masta lasta,  annan  sinulle  aika  näpsäyksen». 

Kun  Helmi  tuJi  takaisin,  oli  koko  perhe  tavatto- 
man hämmennyksen  vallassa.  Charleytä,  viiden  vuo- 
den vanhaa  poikasta,  puhdistettiin  väliaikaisesti  niin 
sanotulla  »suihkupesulla»,  nuorenmiehen  vastus- 
taessa äänekkäästi  tätä  ikävää  menetelmää.  Käsitel- 

lessään  Charleytä  äiti  koetti  siinä  sivussa  vielä  tukah- 
duttaa Maudien  ja  pienimmän  välistä  riitaa,  joka  oli 
aiheutunut  pähkinäpihtien  hakemisesta  niiden  kaikkien 
takkien,  hattujen,  appelsiinien,  korien  ja  leikkikalujen 
joukosta,  jotka  olivat  hajallaan  lasten  välissä  istui- 
mella. »Maudie,  kuuletko!  Älä  ota  sitä  häneltä  —  anna 
hänen  syödä  se».  Kun  pienokainen  oli  löytänyt  pihdit, 
suuttui  Maudie.  Hänen  äänensä  oli  käheä  huutami- 
sesta. Hänen  täytyikin  huutaa,  jos  hän  tuossa  yleisessä 
sekamelskassa  halusi  saada  äänensä  kuuluville.  »Voi, 
anna  hänen  olla  rauhassa,  kun  hän  kerrankin  on  kil- 
tisti!» huusi  äiti  toivottomana.  »Anna  minun  olla  hetki- 
nen rauhassa,  vaikka  hän  tulisikin  sairaaksi;  annan  hä- 
nelle risiiniöljyä  illalla.  Ole  nyt  kiltisti,  Charley,  tahi 
muuten  saat  kyytiä!»  Silloin  Helmi  unhotti  saamansa 
neuvot,  unhotti  paenneensa  lain  kourista  —  hän  tiesi 
vain  näiden  ihmisten  tarvitsevan  sellaista  ystävällistä 
apua,  jota  hän  voi  antaa. 

Tuo  näky  pani  Helmissä  liikkeelle  hänen  kovasti 
työskentelevän,  saippuaa  valmistavan,  likaa  vihaavan 
isoäitinsä  hengen,  ja  hänen  pitkät  taitavat  kätensä  ikä- 
vöivät tilaisuutta  saada  näyttää,  mitä  ne  voivat  saada 
aikaan  tuossa  matkan  likaamassa,  kyynelten  kostutta- 
massa, tavattoman  tahraisessa  perheessä,  joka  istui 
hänen  edessään.  Äiti  oli  hyvin  kurjassa  tilassa  — 
hame  oli  vinossa,  vyö  ei  ollut  kohdallaan  peittämässä 
hameen  ja  puseron  välistä  rakoa,  tukka  oli  epäjärjes- 
tyksessä, hiusverkko  hulmusi  irrallaan  yhden  hiusneu- 
lan  varassa,  kengännauhat  olivat  auki,  sukat  syltyssä, 
hartiat  kumarassa  ja  ääni  vapisi. 

»Ojentakaa  hänet  minulle»,  sanoi  Helmi  kurottautuen 
ottamaan  viisivuotiasta.   »Minä  pesen  hänet».  Perhe 

lopetti  kaiken  toimintansa;  arrow-juurijauhoista  val- 
mistetut pisketit  heitettiin  pois,  seitsenvuotias, 
joka  ratsasti  istuimen  selustalla  huutaen:  »Anna  vain 
huhkia,  lehmipoika!»  keskeytti  suu  auki;  Maudie  päästi 
hämmästyksissään  pähkinäpihdit  kädestään  ainakin 
hetkiseksi.  »Minulla  on  oma  pieni  pesuhuoneeni.  Vien 
hänet  sinne»,  sanoi  Helmi.  Charlie  lähti  hänen  kans- 
saan vastustamatta  sanallakaan,  mitä  koko  perhe  kat- 
seli mykkänä  hämmästyksestä.  »Äiti,  eikö  tuo  menekin 
jo  liian  pitkälle?»  kuiskasi  Maudie  ihmetellen.  »Luulin 
häntä  herrasnaiseksi». 

Charlie  palautettiin  aikanaan  takaisin  kiiltävän  puh- 
taana saippuan  ja  veden  vaikutuksesta.  Hänen  sukka- 
nauhansa oli  korjattu,  tukkansa  harjat  tu  ja  korvansa 
punoittivat  kuin  koralli  loistaen  sekä  sisä- että  ulkopuo- 
lelta. Hänen  vaatteensa  oli  suoristettu  ja  harjattu  ja 
hän  tuoksui  kuin  ulkomaalainen  hajuvedeltä  ja  iho- 
jauheelta.  Hän  piti  kädessään  uutta  nikkelikolikkoa 
ja  oli  nyt  tyytyväinen  ja  tyyni.  Muutkin  vietiin 
sinne  vuorollaan,  puhdistettiin  ja  palautettiin,  ja  äiti 
sai  mennä  sinne  viimeiseksi,  Helmin  jäädessä  las- 
ten luo,  jotka  istuivat  hyvin  vakavina  ja  arvokkaina 
uudessa  puhtaudessaan.  Helmi  lauloi  heille  ensin  eng- 
lannin ja  sitten  suomen  kielellä  samoja  kehtolauluja, 
joita  hänen  rasittunut  äitinsä  oli  laulanut  hänelle. 

Ohikulkeva  konduktööri  huomasi  hämmästyksekseen 
myrskypääskysten  pesässä  tapahtuneen  muutoksen  ja 
hänen  mieleensä  juolahti  sama  ajatus,  jonka  Maudie  oli 
lausunut  julki.  »Tässä  kaikessa  on  jotakin  kummallista», 
sanoi  hän  itsekseen.  Sitten  hän  kuunteli.  Hän  tunsi 
nuo  suomalaiset  laulut,  koska  hän  oli  työskennellyt  suo- 
malaisten kanssa  tukkikämpillä  Port  Arthurin  läheisyy- 

dessä  ennen  lähtöään  rautatielle.  Hänen  otsansa  rypis- 
tyi ja  toinen  silmä  sulkeutui  kokonaan.  Hän  meni  vau- 
nun päähän  istuutuen  sinne  miettimään  asiaa.  Hän  luki 
sähkösanoman  jälleen.  Sitten  hän  pudisti  hitaasti 
päätään.   Kuinka  kummallista  tämä  olikaan! 

Juuri  ennen  junan  Edmontoniin  saapumista  konduk- 
tööri koputti  jälleen  Helmin  ovelle.  Helmi  otti  hänet 
vastaan  katsoen  häneen  kysyvästi.  Hän  näytteli  jäl- 
leen kokenutta  matkustajaa,  joka  on  hieman  ikävysty- 
nyt, mutta  konduktööri  huomasi  heti  hänen  sulloneen 
kaikki  tavaransa  matkalaukkuun.  »Tässä  on  matka- 
lippunne, neiti»,  sanoi  hän  kohteliaasti.  »Luovuttakaa 
nyt  minulle  takaisin  tuo  liuska,  jonka  annoin  teille, 
olkaa  niin  hyvä.  Lippunne  oikeuttaa  teidät  matkusta- 
maan Eagle  Minesiin.  Eilen  sattui  tapahtumaan  muuan 
naurettava  seikka.  Juuri  ennen  saapumistamme  River- 
siin,  sain  Winnipegistä  sähkösanoman,  jossa  minua 
pyydettiin  pitämään  silmällä  erästä  Winnipegin  Koditto- 
tomien  Tyttöjen  Kodista  karannutta  suomalaistyttöä. 
Siellä  luullaan  nähtävästi  hänen  matkustaneen  tässä 
junassa,  mutta  minä  en  voi  mitenkään  löytää  häntä. 
No  niin,  jos  hän  sittenkin  on  mukanamme,  toivon,  ettei 
hän  laskeudu  pois  junasta  Edmontonissa,  koska  poliisi 
odottaa  häntä  varmasti  siellä.  Hänen  olisi  parasta  jat- 
kaa matkaansa  suoraan  eteenpäin  ja  poistua  junasta 
jollakin  pienellä  asemalla.  Tuo  teidän  määräpaikkanne 
sopisi  vallan  mainiosti  hänellekin,  koska  se  sijaitsee 
erään  sivuradan  varrella  aivan  erillään  ja  on  muuten- 
kin sellainen  paikka,  missä  liikkuu  alituisesti  paljon 
ihmisiä.  Siellä  ei  toimiteta  minkäänlaisia  kyselyjä. 
Satuin  kerran  sinne  eräällä  metsästysretkelläni.  Se  oli 
mukava  kummallinen  pieni  maailmankolkka  sekin». 

Heidän  katseensa  kohtasivat  tarkoittavasti  toisensa. 
Helmin  oli  säikähtynyt,  hurja  ja  kysyvä,  mutta  toisen 
rauhallinen  ja  tyynnyttävä  —  tuollaisen  ystävällisen 
vanhan  konduktöörin  katse,  joka  on  nähnyt  paljon 
inhimillistä  kurjuutta  ja  huolta  ja  ymmärtänyt  aina 
auttaa.  Hänen  tyyni  käytöksensä  auttoi  Helmiä  saa- 
vuttamaan jälleen  tasapainonsa  ja  hänen  kasvoissaan 
oli  jotakin  hyvin  suojelevaa  ja  ystävällistä.  Hetkisen 
kuluttua  Helmi  oli  saanut  takaisin  arvokkaisuutensa 
ja  ryhtinsä.  »Kuinka  äärettömän  kiinnostavaa»,  sanoi 
hän  syventyen  jälleen  kirjaansa. 

Konduktööri  poistui  junasta  Edmontonissa,  koska 
hänen  matkansa  päättyi  siihen,  mutta  hän  odotti  sen- 
tään junanlähtöä.  A-osaston  naishenkilöä  ei  näky- 
nyt ja  odottava  poliisi  sai  poistua,  haettuaan  tulokset- 
tomasti matkustajien  joukosta. 

Konduktööri  seisoi  pieni  matkalaukkunsa  kädessään 
katsellen  junaa,  joka  tummanharmaine,  vaunujen 
katoille  laskeutuvine  savukiehkuroineen  vyöryi  län- 
teen päin  ratapihan  poikki.  »Hän  on  rohkea  pieni  tjrttö», 
sanoi  hän  itsekseen  laskiessaan  matkalaukkunsa  maa- 
han ja  sytyttäessään  piippunsa,  »ja  tahtoisin  mie- 
lelläni kuulla  hänen  tarinansa.  No  niin,  toivon  hänen 
saavan  hyvän  miehen». 

Helmi  jatkoi  onnellisena  matkaansa,  aavistamatta 
lainkaan  sitä  tosiseikkaa,  että  hänen  kuvansa  oli  pai- 
nettu iltalehteen  ja  lisäksi  lyhyt  selostus  hänen  vaiheis- 
taankin,  jotka  rouva  Wymuth  oli  kertonut  eräälle  nuo- 
relle innostuneelle  uutistenkerääjälle.  Siinä  sanottiin 
häntä  muun  muassa  kiivasluontoiseksi  tytöksi,  joka 
oli  tuottanut  hyvin  paljon  huolta  Kodin  johtajille. 

XII 

Kun  juna  hiljensi  vauhtiaan  Eagle  Minesin  kohdalla, 
näki  Helmi  edessään  teevadin  muotoisen  laakson. 
Sen  jakoi  kahtia  mutkitteleva  joki,  joka  virtasi  vihe- 
riänä ja  vaahdoten  alemmille  tasangoille.  Laakson 
laitaa  uurtivat  lyhyet  viheriät,  sen  keskelle  jatkuvat 
juovat.  Kaivokset,  joita  oli  kolme,  olivat  korkeine 
kuonakumpuineen  kuin  äärettömän  suuria  mäyrän- 
kuoppia. 

Lännessä  kohoavat  vuoret  olivat  viheriöitä  juuril- 
taan, missä  kasvoi  metsää,  soraisia  ja  paljaita  metsän- 
rajan yläpuolella,  muuttuen  korkeammalla  kovaksi 
harmaaksi  kallioksi,  jossa  oli  poikittaisia  saumoja  kuin 
haalistuneessa  tilkkumatossa,  ja  pyöristyen  vihdoin 
lumen  peittämiksi  huipuiksi.  Molemmat  korkeat  hui- 
put tuijottivat  toisiinsa  virran  poikki  näyttäen  hallit- 
sevan koko  maisemaa,  ja  kun  juna  pysähtyi  ja  konduk- 
tööri huusi  Eagle  Minesin  nimen,  näki  Helmi  vain  nuo 
molemmat  jättiläiset,  jotka  kohosivat  korkealle  hä- 
nen yläpuolelleen. 

»Otaksutte  varmaankin  noiden  molempien  suurten 
huippujen  sijaitsevan  hyvinkin  lähellä,  vai  mitä?» 
sanoi  konduktööri  kantaessaan  matkalaukkua  portaita 
alas. 

Helmi  myönsi. 

»Älkää  kuitenkaan  lähtekö  sinne  ennen  aamiaista, 
koska  ne  sijaitsevat  parinkymmenen  mailin  päässä. 
Vuoristoretki  on  tämän  maan  huonoimpia  hommia, 
koska  vaeltaja  ei  näytä  milloinkaan  pääsevän  niitä  vä- 
hääkään lähemmäksi». 

Helmi  kiitti  häntä  neuvoista  ja  ottaen  matka- 
laukkunsa meni  kapean  laiturin  poikki.  Suunnaten 
katseensa  joelle  hän  saattoi  nähdä  kauaksi  vuoristoon, 
koska  joenuoma  oli  leveä  ja  sen  yleinen  suunta  melko 
suora. 

Asemarakennusten  ympärille  oli  rakennettu  toisiaan 
liki  kaivostyöläisten  talot,  jotka  olivat  kaikki  sa- 
mantyylisiä, uusista  hirsistä  kyhättyjä  maalaamatto- 
mia rakennuksia. 

Laakson  pohja  oli  joen  molemmilla  puolilla  hedelmäl- 
listä mustaa  savensekaista  maata,  jossa  kesäisin  kasvoi 
paksua  ruohoa  ja  hernettä,  mutta  jossa  ei  milloinkaan 
nähty  lehmiä  laitumella,  koska  kaivostyöläiset  eivät 
harrastaneet  maanviljelystä  eivätkä  karjanhoitoa.  Yh- 
tiö, joka  omisti  kaivokset,  toivoi  voivansa  juurruttaa 
miehet  maahan,  kun  ensimmäinen  kaivos  avattiin,  ja 
lunasti  senvuoksi  itselleen  kaiken  laaksoon  sisältyvän 
maan,  joka  oli  kokonaisen  kuuden  neliömailin  suuruisen 
kaupunkialueen  kokoinen,  ja  antoi  jokaiselle  mie- 
helle, joka  vain  suostui  palvelemaan  vuoden,  viiden- 
kolmatta  akren  suuruisen  palstan,  onnistumatta  kui- 
tenkaan tässä  asutussuunnitelmassaan,  koska  miehillä 
kahdeksantuntisen  työpäivän  jälkeen  oli  sangen  vähän 
halua  istuttamiseen  ja  kuokkimiseen.  Ei  edes  isän- 
nöitsijäkään, joka  voi  puhua  innostuneesti  siitä, 
kuinka  jokaiselle  työläiselle  oli  annettu  osa  maasta, 
että  hän  tuntisi  seisovansa  omalla  pohjalla,  ollut  kos- 
kenut lapiolla  eikä  kuokalla  omaan  viidenkolmatta 
akren  suuruiseen  palstaansa  eikä  edes  hajoittanut  sitä 
saviläj ääkään,  joka  oli  kaivettu  esille  hänen  talonsa 
kellarikerrosta  valettaessa.  Kun  mies  voi  ansaita  kol- 
mesataa dollaria  kuukaudessa,  tarvitsematta  maksaa 

vuokraa  asunnostaan,  niin  tuskinpa  hän  uhraa  vapaa- 
hetkensä  nuorten  sipulien  istuttamiseen  tahi  hento- 
jen nuorten  kaalintaimien  hoitamiseen, 

Näissäkin  kaivoksissa  vaikeutti  asioita  se,  ettei 
kukaan  aikonut  jäädä  sinne  koko  iäkseen.  Kaivos- 
han voi  tyrehtyä  eikä  kukaan  voi  sanoa,  milloin  suoni 
loppuu.  Maassa  oli  kyllä  kaikkialla  haarautumia, 
mutta  niissä  oli  laskeutumia  ja  puutteellisuuksia. 
Joissakin  suonissa  oli-  malmiin  sekoittunut  liuska- 
kivisaveakin,  joka  lisäsi  tuhkaa  ja  siis  kohotti  kai- 
voskustannuksia. 

Nykyään  oli  käynnissä  kolme  kaivosta,  jotka  olivat 
kaikki  saman  yhtiön  hallussa  ja  samanlaisessa  kunnossa. 
Koska  jokainen  laakson  asukas  tunsi  oleskelunsa  siellä 
väliaikaiseksi,  ei  kukaan  pitänyt  sitä  kotipaikkanaan. 

Vastapäätä  asemaa  sijaitsi  täysihoitola,  jossa  yksi- 
näiset miehet  söivät  ateriansa.  Se  oli  suuri  huomattava 
rakennus,  nelikulmainen  kuin  laatikko,  auringon  kui- 
väama  ja  haalistunut.  Sen  julkipuolelle  naulattuun 
valkoiseen  lautaan  oli  maalattu  mustilla  kirjaimilla: 

»Paras  Täysihoitola. 

M.  McMann». 

M.  McMann  tiesi,  ettei  Eagle  Minesistä  milloinkaan 
tulisi  hänelle  vakinaista  asuinpaikkaa.  Hän  ei  todella- 
kaan epäröinyt  sanoa,  että  Kanada  menettäisi  hänet 
heti,  kun  hän  saisi  kootuksi  itselleen  omaisuuden. 
Hän  halusi  matkustaa  takaisin  »Jumalan  maahan», 
joka  tässä  tapauksessa  tarkoitti  Nebraskassa  sijaitsevaa 
Lincolnia.  Rouva  McMann  ihmettelikin  usein  kaikkien 
kuullen,  miksi  hän  olenkaan  oli  poistunut  sieltä. 

Se  ei  varmastikaan  ollut  tapahtunut  sentähden,  ettei 
hänellä  olisi  ollut  siellä  ystäviä.  Ei  kellään  naisella 
ole  milloinkaan  ollut  enemmän  ystäviä,  ja  vaikka  hän 
nyt  o  les  kelikin  kaukana  heistä,  ei  häntä  sentään  oltu 
unhotettu.  Täysihoitolaisille  hän  luki  sananmukaisia 
otteita  saamistaan  kirjeistä.  Hänen  ystävänsä  vaati- 
vat hyvin  kiihkeästi  häntä  palaamaan.  »Miksi  maail- 
massa sinä  hautaudut  sinne  kylmään  maahan,  missä 
on  vain  kolme  vuodenaikaa:  kesä,  syksy  ja  talvi  — 
sinun  kaltaisesi  nainen,  joka  voi  tulla  toimeen  missä 
vain?»  tahi  »Jokainen  kysyy  minulta,  milloin  palaat 
takaisin  —  saisit  varmasti  kuninkaallisen  vastaanoton». 

Muutamat  täysihoitolaiset  kehoittivat  häntä  melko 
epähienosti  matkustamaan  ja  välittämään  viis  heistä, 
tehden  sen  jopa  niin  lämpimästi,  että  rouva  McMann 
tuli  hyvin  varovaiseksi  puhuessaan  tästä  asiasta. 
Myöntymistä  kaikkeen,  mitä  sanotaan,  voidaan  joskus 
pitää  sopimattomana  ja  suorastaan  tyhmyytenä. 

Herra  McMann  oli  palannut  synnyinmaahansa  vuosi 
sitten  heittäen  samalla  pois  hartioiltaan  haitallisen 
avioliiton  ikeen.  Hän  jätti  vaimolleen  kirjeen,  jossa 
hän  selitti  olevansa  tästälähtien  häneltä  kuollut,  lisäten, 
ettei  suinkaan  ollut  vaimon  ansiota,  ettei  hän  todella 
ollut  kuollut.  Vielä  hän  ilmoitti  lahjoittavansa  vai- 
molleen talon  ja  vakuutuksenkin,  jos  tämä  vain  kir- 
joittaisi nimensä  erääseen  paperiin  merkiksi,  ettei  hän 
milloinkaan  enää  koettaisi  saada  entistä  miestään  kä- 
siinsä. Mies  sanoi  rukoilevansa  Jumalaa,  että  vaimo 
menisi  uudestaan  naimisiin,  vaikka  hän  tunnustikin 
tekevänsä  ilkeästi  toivoessaan  sellaista  kohtaloa  jolle- 
kulle lähimmäiselleen,  sanoen  taas  toiselta  puolen  iloit- 
sevansakin  siitä,  että  joku  toinenkin  saa  kokemuksesta 

tietää,  mitä  hän  on  saanut  kärsiä.  Ja  hän  sanoi  voi- 
vansa hyvin  nykyään  ja  toivoi  vaimonkin  olevan  ter- 
veenä. 

Rouva  McMann  otti  talon  vastaan  ja  ryhtyi  odotta- 
maan vakuutuskirjaa.  Hän  selitti  kaiken  johtuneen  siitä, 
että  herra  McMann  raukka  oli  tullut  omituiseksi  nii- 
den vaikeuksien  vuoksi,  joita  hän  oli  saanut  kärsiä 
uranuurtajana  tässä  hirvittävässä  maassa.  Hän  jutteli 
nykyään  miehestään  kuin  vainajasta  toistellen  alitui- 
sesti niitä  imartelevia  ylistyksiä,  joita  mies  oli  muka 
sanonut  hänestä. 

»'Sinussa  on  ainakin  se  hyvä  puoli,  suloinen  Bell', 
sanoi  mies  raukkani  minulle  usein,  'ettet  sinä  milloin- 
kaan joudu  pulaan  minkäänlaisissa  vaikeuksissa,  koska 
sinä  olet  niin  taitava'.  Hänestä  oli  ihmeellistä,  kun  hän 
näki  minun  liimaavan  paikkoja  jyväsäkkeihin  jauho- 
taikinalla.  Ja  todellakin,  milloin  joku  naapurimme 
joutui  pulaan,  sanottiin  hänelle  aina:  'Mene  rouva 
McMannin  luo!'  Minä  en  ainakaan  tiedä  syytä  siihen». 

Nuo  tahdittomat  täysihoitolaiset,  jotka  eivät  välit- 
täneet mistään,  myönsivät  sen  tosiaankin  olevan  hyvin 
kummallista. 

Rouva  McMann  voi  todistaa  tunnollisen  rehelli- 
syytensä vetoamalla  mieheensä:  »Herra  McMann  va- 
roitti minua  usein  —  hän  sanoi  minua  liian  luottavai- 
seksi, mikä  ei  käy  laatuun  tässä  maailmassa.  'Jokai- 
nen menee  sinusta  edelle,  suloinen  Bell',  sanoi  hän 
minulle  kerrankin,  'sinä  luulet  kaikkia  yhtä  rehelli- 
siksi kuin  itsekin  olet,  mutta  sinä  opit  vielä,  kultaseni'». 
Vaikka  herra  McM annia  olisikin  moitittu  ja  pilkattu 
hänen  avioliitossaoloaikanaan,  esiintyi  hän  ainakin 
tässä  jälkikatsauksessa  tahrattomana  ja  moitteetto- 

mana  miehenä.  Hän  oli  harvinaisen  siisti  ja  tarkka 
mies.  Hän  tomutti  sukkansa  joka  aamu,  nousi  päivän- 
koitteessa lakaisemaan  julkipuolen  portaita,  kuisteja 
ja  käytäviä,  eikä  syönyt  voita,  elleivät  hänen  rakkaan 
vaimonsa  taitavat  kädet  olleet  sitä  valmistaneet. 
Vain  silmäys  likaiseen  keittiöön  karkoitti  hänet  ruoan 
äärestä  moneksi  päiväksi  eikä  hän  milloinkaan  saatta- 
nut syödä  ravintolavaunussa  nähtyään  kerran  elä- 
mässään sen  keittiön». 

Rouva  McMann  näki  näiden  juttujensa  esittämisessä 
paljon  vaivaa  ensimmäisenä  päivänä,  jolloin  Idän  val- 
tioista saapunut  Jack  Doran  ilmestyi  pöytään.  Hänen 
kaupunkilaisvaatteensa  innoittivat  rouvaa  —  tämän 
hyvinpuetun  nuorenmiehen  mieleen  oli  painettava,  että 
vaikka  hän  nyt  oleskelikin  Lännessä,  ei  hän  silti  saisi 
suoda  itselleen  minkäänlaisia  vapauksia.  »Kuten  nyt 
huomaatte  kaikesta  tästä,  minä  en  ole  tottunut  sellai- 
siin henkilöihin,  jotka  heittelevät  tavaransa  hujan 
hajan  ympärilleen,  odottaen,  että  minä  poimisin  ne 
ylös»,  sanoi  hän  Jackille.  »Herra  McMann  sanoikin 
minulle  usein:  'Ei,  hyvä  ystävä,  ei  ollenkaan  —  sinun 
ei  tarvitse  koota  tavaroitani.  Minä  en  voi  sallia  pienen 
kultaseni  tehdä  sellaista,  koska  hän  muutenkin  työs- 
kentelee tarpeeksi  kovasti'.  Koska  minä  en  siis  mil- 
loinkaan ennen  ole  tehnyt  sellaista,  en  voi  ryhtyä  sii- 
hen nytkään».  1 

Nuori  herra  Doran  vakuutti  hänelle  olevansa  hyvin 
tottunut  pitämään  huolta  itsestään,  ja  lopetettuaan 
ateriansa  hän  kokosi  lautasensa  sievään  kasaan,  kantoi 
ne  keittiöön,  pani  padallisen  vettä  kiehumaan  ja  sanoi, 
ettei  herra  McMann  ollut  ainoa,  joka  oli  kätevä  talous- 
askareissa. 

Rouva  McMann  oli  luullut  tätä  nuortamiestä  yllyt- 
täjäksi tekemiensä  yksinkertaisten  päätelmien  perus- 
teella. Miksi  oli  tuollainen  etevän  näköinen  nuorimies, 
joka  puhui  hyvin  ja  jolla  oli  valkoiset  kädet,  tullut 
töihin  hiilikaivoksiin,  vaikka  hän  saikin  työskennellä 
aukon  suulla?  Se  ei  tuntunut  lainkaan  järkevältä.  Vas- 
taukseksi sopi  seuraavakin  selitys:  Hän  oli  tullut  sinne 
aiheuttamaan  vaikeuksia.  No  niin,  isännöitsijä  ei  aina- 
kaan voisi  syyttää  häntä  siitä  asiasta,  sillä  hän  aikoi 
viipymättä  ilmoittaa  tälle,  mikä  tulokas  oli  miehiään. 

Mutta  kun  tämä  nuorimies  seuraavana  aamuna  kan- 
toi keittiöön  kokonaisen  tarjottimellisen  vateja  latoen 
ne  sievästi  pöydälle,  päätteli  rouva  McMann  olevan 
mahdotonta,  että  tällä  nuorella  miehellä  olisi  mitään 
pahoja  tarkoituksia.  Sellaisessa  nuoressamiehessä  ei 
voi  olla  suuriakaan  vikoja,  joka  kantaa  lautasia  ja 
laulaa  »Espanjalaista  kavaljeeriä».  Se  palautti  hänen 
mieleensä  Lincolnin.  »Oi  maani  armainen!»  oli  hänkin 
kerran  laulanut  muutamassa  koulujuhlassa,  hän  ja 
Lib  White,  molemmat  puettuina  samanlaisiin  sieviin 
punaisiin  pukuihin. 

Ja  kului  vain  muutamia  päiviä,  niin  rouva  McMann 
oli  jo  selvillä  siitä,  että  Jack  Doran  oli  varmasti  kiltein 
täysihoitolainen,  mikä  hänellä  milloinkaan  on  ollut. 
Muutamat  ihmiset  saavuttavat  suosiota  sanomalla 
oikeat  sanat  oikealla  hetkellä,  Mutta  Jack  Doran  oli 
voittanut  rouvan  sydämen  hartaalla  ja  kiinnostuneella 
kuuntelemisellaan.  Hän  kuunteli  todellakin.  Kun  rouva 
antoi  hänelle  enemmän  tahi  vähemmän  arkaluontoisia 
terveyttään  koskevia  tietoja,  kuunteli  hän.  Kun 
rouva  kertoi  hänelle,  mistä  hän  uneksi  otettuaan  uni- 
lääkettä, teki  hän  vielä  kysymyksiäkin, 

Nuoriherra  Doran  tuli  syvästi  järkytetyksi,  kun  rouva 
McMann  vihjaisi  johonkin  pahaan  ja  salaperäiseen 
tautiin,  jonka  hän  oli  urhoollisesti  kestänyt.  »Kuolen 
vielä  jaloilleni»,  oli  rouva  sanonut  hänelle,  hänen  siellä 
oleskelunsa  toisena  päivänä,  »vaikka  ei  kukaan  aavis- 
takaan  sitä,  ennenkuin  olen  poissa.  Kohtaloni  on  sel- 
lainen. Ylpeiden  Weekesien  tapa  on  sellainen.  Minäkin 
kuulun  heihin.  Vaikka  minut  hakattaisiin  palasiksi, 
en  valita  milloinkaan.  Herra  McMann  raukka  huo- 
mauttikin  usein  siitä.  Tyttöseni,  sinä  olet  oikea  ihme', 
sanoi  hän  usein.  Hän  nimitti  minua  hyvin  mielellään 
'tyttösekseen',  koska  minä  hänen  silmissään  olin  aina 
kuin  tyttönen». 

»Mutta  kuulkaahan  nyt,  rouva  McMann»,  huomautti 
Jack  oikein  osaaottavasti,  »miksi  ette  hanki  itsel- 
lenne apulaista?  Olette  tyhmä  raataessamme  niin  ko- 
vasti. Teillähän  on  jo  tarpeeksi  tekemistä  ruoan  laitta- 
misessakin. Hankkikaa  joku  tyttö  tarjoilijattareksi 
ruokasaliin.  Täällä  on  paljon  sellaisia  tyttöjä,  jotka  mie- 
lellään ottaisivat  vastaan  sen  toimen  ainakin  kesäksi». 

»Ei,  olen  koettanut  heitä.  Heidän  tulee  niin  ikävä. 
Tämä  paikka  on  liian  kaukana  Jasperin  puistokadusta  ja 
Palatsiteatterista.  En  oikein  tiedä,  mikä  näihin  nyky- 
aikaisiin tyttöihin  oikeastaan  on  mennyt  —  he  tahto- 
vat vain  herrastella,  mutta  ei  työskennellä.  He  eivät 
osaa  valmistaa  ruokaa  eivätkä  halua  oppiakaan  sitä. 
He  saavat  tulla  toimeen  tölkkiruoilla,  mentyään  nai- 
misiin, ja  kuolevat  nälkään,  jos  hukkaavat  tölkinaukai- 
sijansa.  Ei,  olen  saanut  kyllikseni  heistä». 

»Mutta  maailmassahan  on  paljon  hyviäkin  tyttöjä, 
käteviä  ja  siistejä  ja  vaadittaessa  kaikkea  muutakin», 
vastusti  Jack. 

»Ehkä,  mutta  mistä  minä  sieppaan  sellaisen?  Ilmoit- 
takaa minulle,  niin  minä  pestaan  hänet  heti». 

Tämä  keskustelu  tapahtui  keskipäivällä.  Helmi  saa- 
pui paikkakunnalle  neljän  junassa. 

Aurinko  paahtoi  armottoman  kuumasti  noita  pieniä 
laatikkomaisia  rumia  taloja.  Ystävällinen  valkoinen 
lumi,  joka  oli  peittänyt  täyteen  ahdettuja  takapihoja, 
oli  sulanut  paljastaen  täydellisesti  näkyviin  tölkkipinot, 
poisheitetyt  vaatteet,  vanhat  laatikot,  vanhat  kengät, 
jotka  lumi  oli  säälivästi  peittänyt.  Vesilammikoita  oli 
kaikkialla  tuolla  pienellä  kadulla,  jonka  varrella  sijait- 
sivat sekatavarakauppa,  hotelli,  postikonttori,  kaivos- 
konttori  ja  täysihoitola  vierekkäin,  julkipuoli  asemalle 
päin.  Asematalo,  joka  erosi  edukseen  muista  taloista, 
koska  se  oli  toisen  yhtiön  alainen,  oli  rakennettu  har- 
maasta kivestä  ja  sen  katto  oli  punainen.  Mikäli  voitiin 
huomata,  ei  Eagle  Minesissä  oltu  sen  jälkeen  käytetty 
maalia. 

Paikan  rumuus  värisytti  Helmiä  ja  hän  katseli  ikä- 
vöiden junaa,  joka  juuri  kiiti  sillan  yli  toiselle  kaivok- 
selle. Mutta  hänen  kehottaessaan  katseensa,  hänen 
mielensä  tuli  äkkiä  iloisemmaksi,  sillä  tuollahan  koho- 
sivat korkealle  Jumalan  ikuiset  kukkulat  utuisen  purp- 
puraisina, vaikka  aurinko  paistoikin  niin  kirkkaasti 
laaksoon.  Ne  muistuttivat  Helmille,  että  alemman 
maiseman  rumuus  oli  vain  tilapäistä  laatua,  joka  pian 
voi  muuttua.  Nuo  vuoret  olivat  kauneudessaan,  voimas- 
saan ja  kestävyydessään  ikuisia.  Sade  ja  tuulet  olivat 
pieksäneet  niitä  vuosituhansia,  taivaan  koko  tykistö 
oli  pommittanut  niitä,  voimatta  silti  siirtää  niitä  pai- 
koiltaan. Noiden  kukkuloiden  voima  tunkeutui  Hel- 
minkin sydämeen,  kun  hän  käveli  kapean  käytävän 
poikki  ja  kysyi  rohkeasti  työtä  täysihoitolasta. 

XIII 

Kevät  oli  tullut  kukkamattoineen,  kirkkaine  päivi- 
neen ja  sametinmustine  öineen,  jolloin  tähdet  heloitti- 
vat  ja  ilma  oli  täynnä  virtaavan  veden  sointuvaa  kohi- 
naa. Vuorten  sulava  lumi  täytti  jokien  uomat  vaahtoa- 
valla tulvavedellä,  jonka  pinnalla  uiskenteli  tukkeja 
ja  joskus  katkenneita  puitakin. 

Laaksoa  peitti  paksu  ruoho,  josta  vuokot  pilkistivät 
helosilmäisinä  ja  ujoina  karvaisten  lakkiensa  suojasta. 
Ne  olivat  väriltään  milloin  vaaleanpunaisia,  milloin 
aivan  purppuraisiakin.  Helmi  ei  ollut  ennen  nähnyt 
sellaisia  ja  ihmetteli,  oliko  nyt  juuri  niiden  kukinta- 
aika.  Voikukat  olivat  aivan  samanlaisia  kuin  kotona- 
kin ja  samoin  esikot  ja  villit  ruusut.  Naiset  nauroivat 
hänen  ihastukselleen. 

»Tuon  suomalaistytön  ilahduttamiseen  ei  paljoa  tar- 
vita», sanoi  rouva  Turner,  joka  asui  täysihoitolan  vierei- 
sessä talossa.  »Jos  hän  vain  pääsisi  katsomaan  sirkuk- 
seen, kuolisi  hän  varmasti  mielenliikutuksesta,  koska 
hän  pitää  tuommoista  melua  muutamista  pienistä  villi- 
kukista». 

Ihanan  kevään  saapuminen  ei  parantanut  lainkaan 
täyteen  sullottujen  pihojen  surkeata  tilaa,  ja  tyhjien 
maitotölkkien  muodostamat  kasat  kohosivat  yhä  kor- 
keammiksi. Ikkunankaihtimet  olivat  vinossa  kuten 
ennenkin  ja  kuistien  laudat  poikki. 

»Verhojen  panemisesta  ei  ole  mitään  hyötyä»,  sanoi 
rouva  Turner  selittävästi,  »tuota  kirottua  pölyä  kan- 
tautuu tuulen  mukana  kaikkialle,  niin  ettei  täällä  voi 
käyttää  kunnollisia  vaatteitakaan.  Turhaa  on  yrittää- 
kään?  Minä  en  aio  katkaista  selkääni  takapihan  puh- 

distamisessa.  Kukaan  ei  ole  milloinkaan  koettanutkaan 
puhdistaa  sitä,  ja  jos  kaikki  käy  hyvin,  voimme  piak- 
koin muuttaa  täältä  pois.  Luopukaa  vain  ajoissa  tuosta 
puhdistamiskuumeestanne,  Helmi,  se  ei  täällä  vetele. 
Me  kyllä  tiedämme  sen,  sillä  olemme  oleskelleet  täällä 
kauemmin  kuin  te». 

Kun  Helmi  halusi  kääntää  pienen  palasen  maata 
kasvitarhaksi,  herätti  se  äreää  vastustamishalua. 
»Minä  en  aio  kasvattaa  tarhassani  syötävää  muille, 
joten  sen  menestyminen,  on  minulle  samantekevää?» 
Rouva  Turner  oli  tullut  juttelemaan  aamujuttujansa 
rouva  McMannille.  Nämä  vierailut  tapahtuivat  ta- 
vallisesti kymmenen  ja  kahdentoista  välillä  ja  tänä 
aamuna  rouva  Turner  oli  päättänyt  tappaa  kasvitarha- 
suunnitelman  siihen  paikkaan. 

Helmi  oli  sitonut  pyyheliinan  päähänsä  ja  seisoi  nyt 
keittiön  pöydällä  pesemässä  ikkunoita.  »Olen  huomaut- 
tanut tuostakin  Helmille»,  sanoi  rouva  McMann  kärsi- 
vällisesti, »mutta  hän  on  saanut  päähänsä,  että  naisten 
pitää  aina  ja  joka  paikassa  vihata  likaa  ja  hangata  sitä 
pois.  Sanoin  hänelle,  että  hän  koettaa  siten  vain  mie- 
listellä  miehiä.  Hänellä  on  vielä  nuo  vanhanaikaiset 
mielipiteet,  että  jos  nainen  haluaa  miellyttää  miehiä, 
pitää  hänen  näyttää  heille,  kuinka  ahkerasti  hän  jaksaa 
työskennellä.  Luulen  Helmin  koettavan  iskeä  tätä 
ajatusta  nuoren  Jack  Doranin  päähän,  mutta  Jackin 
kaltaista  poikaa  ei  vähällä  siepata.  Hän  on  tarpeeksi 
sivistynyt  ajatellakseen  amerikkalaiseen  tapaan,  että 
miehet  ansaitsevat  rahaa  ja  naiset  tuhlaavat  sitä». 

Helmi  oli  hangannut  ylimmäisiä  ikkunoita  otta- 
matta lainkaan  osaa  keskusteluun.  Juuri  tällä  hetkellä 
hän  oli  kohottanut  erään  porsliinikanan  kantta,  joka 

oli  saanut  olla  kauan  aikaa  koskematta  keittiön  astia- 
kaapin päällä.  Kanan  sisästä  hän  löysi  kirjavan  koko- 
elman vahatikkuja,  puolia,  tekohampaat,  kynttilän  ja 
hiuksista  letitetyn  ketjun.  »Tiesittekö  näiden  olevan 
täällä?»  kysyi  hän  epäillen,  että  porsliinikana  oli  säi- 
lyttänyt salaisuutensa  melko  kauan  aikaa. 

»Siunatkoon,  Helmi!»  huudahti  rouva  McMann,  »suur- 
siivouksesta on  sittenkin  jotakin  hyötyä.  Herra  McMann 
syytti  minua  noiden  hampaiden  katoamisesta  ja  me 
riitelimmekin  niiden  vuoksi.  Hän  jätti  ne  milloin  puku- 
pöydälle,  milloin  lasiin,  ja  minä  vannoin  kätkeväni  ne 
jolloinkin,  vaikka  en  tietysti  milloinkaan  tehnyt  sitä. 
Mutta  ne  katosivat  kuitenkin  eräänä  päivänä  ja  minua 
syytettiin  siitä.  Nyt  te  satuitte  löytämään  ne  enkä 
minä  nyt  lainkaan  tiedä  hänen  oleskelupaikkaansa, 
jotta  voisin  lähettää  ne  hänelle.  Kylläpä  tämä  on  kiu- 
sallista! Viimeinen  korsi  sokaisee  aina  kameelin  silmät. 
Kunpa  tietäisin  hänen  oleskelupaikkansa!  Pankaa  ne 
takaisin  sinne,  Helmi,  ja  antakaa  kanankin  olla  siellä. 
Voitte  pestä  sen,  jos  haluatte,  vaikka  en  ymmärräkään, 
mitä  hyötyä  siitä  nyt  enää  on,  kun  se  on  tehnyt  koltto- 
sensa minulle». 

Talon  julkipuolella  oli  suuri  huone,  jossa  oli  kahdek- 
san öljykankaalla  peitettyä  pöytää.  Seinät  olivat  hir- 
sistä ja  niihin  oli  naulattu  vakuutuskalentereita  ja  pari 
Edmontonin  reklaami-ilmoitusta.  Toisessa  viheriä  lapsi 
talutti  punaista  vasikkaa  ja  toinen  kuvasi  potkivaa 
hevosta,  jonka  kaviot  oli  suunnattu  tähtiä  kohti  ja 
jonka  selässä  istui  ratsastaja  hymyillen  ja  heiluttaen 
hattuaan  katselijoille.  Pari  vaaleihin  kultalehtikoris- 
teisiin  puukehyksiin  kiinnitettyä  mielilausetta  tuijotti 
toisiinsa  huoneen  poikki.  Toisessa  kysyttiin:  »Millai- 

nen  on  emännät ön  koti?»,  mihin  toinen  vastasi  omitui- 
sesti ja  lyhyesti:  »Rauhallinen,  hyvin  rauhallinen». 
Siellä  miehet  söivät  ateriansa  suurilta  tarjottimilta, 
joita  Helmi  käsitteli  yhtä  viehkeästi,  kuin  Idän  nai- 
set kantavat  vesiruukkuja  päälaellaan. 

Kun  ateria  oli  syöty  ja  pöydät  siistitty,  pelasivat 
miehet  korttia  niiden  ääressä.  Helmi  pysytteli  heistä 
erillään  niin  paljon  kuin  suinkin.  Hän  muisti  Lili-tädin 
neuvon,  jota  olikin  hyvin  helppo  seurata  kaikkiin  mui- 
hin paitsi  yhteen  mieheen  nähden.  Nuori  Jack  Doran, 
joka  peseytyi  ennen  jokaista  ateriaa,  pyöräyttäen  pe- 
seydytty ään  veden  pois  vadista,  näytti  aina  niin  puh- 
taalta ja  raikkaalta  tullessaan  huoneeseen,  ettei  Helmi 
voinut  olla  katsomatta  häneen.  Hänen  tukkansa  oli 
tummanruskea  ja  alituisesta  pesusta  huolimatta  aina 
kihara.  Rouva  McMann  piti  suurena  vahinkona,  että 
jollekulle  miehelle  oli  annettu  tuhlaavaisesti  niin  kau- 
niit hiukset.  Helmi  salasi  huolellisesti  ihailunsa,  vaikka 
hänen  olikin  hyvin  vaikeata  olla  katsomatta  Jackiin. 
Hänen  kasvonsa  loistivat  niin  puhtaina  kaikkien  mui- 
den pöydän  ympärille  kokoontuneitten  likaisten  kas- 
vojen joukosta,  ja  vaikka  Jack  nimittikin  häntä  »suo- 
malaistytöksi», ei  se  kuitenkaan  milloinkaan  kuulunut 
julkealta.  Jack  pyysi  häntä  kerran  eräänä  lauantai- 
iltana  mukaansa  tanssiaisiin  hotelliin,  ja  vaikka  häntä 
haluttikin  lähteä,  koska  hän  tanssi  mielellään,  kieltäy- 
tyi hän  jostakin  käsittämättömästä  takaperoisesta 
syystä. 

»Suomalainen,  olette  tyhmä»,  sanoi  Jack.  »Teidän 
pitää  nauttia  elämästä,  silloin  kun  saatte  siihen  tilai- 
suuden. Se  on  ainoa  oikea  tapa».  Mutta  rouva  McMann 
kiitteli  Helmiä  sanoen  hänelle,  että  miehet  kunnioit- 

tavat  häntä  vain  enemmän,  kun  hän  ei  käytä  hyväkseen 
ensimmäistä  tilaisuutta  päästä  tanssiaisiin.  Rouva  ker- 
toi Helmille  monta  tapausta  entisestä  elämästään  todis- 
taakseen sen.  »Kuta  harvemmin  nähty,  sitä  halutumpi», 
sanoi  hän  pitäen  tätä  sopivana  ohjeena  jokaiselle  ty- 
tölle. Helmin  mielestä  ei  merkinnyt  mitään,  vaikka 
hänet  nähtäisiin  kerran  ylimääräisestikin,  kun  hänet 
kolme  kertaa  päivässä  nähtiin  kantavan  tarjottimia, 
eikä  hän  missään  tapauksessa  välittänyt  siitä,  ihaili- 
vatko miehet  häntä  vai  eivät,  kunhan  hän  vain  sai 
tanssia. 

Helmi  vietti  huoneessaan  ikävän  illan  kuunnellen 
viulujen  ajoittain  keskeytyvää  soittoa,  joka  kantautui 
hänen  korviinsa  avonaisesta  ikkunasta,  ja  arvaillen, 
kenen  kanssa  Jack  juuri  nyt  tanssi,  vaikka  hän  vakuut- 
tikin itselleen,  ettei  se  liikuttanut  häntä  vähääkään. 
Hän  kirjoitti  pitkän  kirjeen  Anna- siskolleen  Suomeen, 
pisti  kirjeeseen  viiden  dollarin  setelin  isoäidilleen  ja 
koetti  uskotella  olevansa  hyvä  tyttö,  koska  hän  oli 
pysynyt  poissa  tanssiaisista,  mutta  onnistumatta  siinä 
oikein. 

Rouva  McMann  sanoi  toisille  naisille  voivansa  ilok- 
seen todistaa,  että  Helmi  osasi  kyllä  pitää  miehet  loi- 
tolla. Hän  kertoi,  kuinka  Bill  Larsen,  tarjoilija,  joka 
on  hyvä  mies,  koetti  ruveta  lähentelemään  Helmiä,  hän 
kun  näet  osasi  puhua  Helmin  äidinkieltä,  ja  kuinka 
Helmi  silloin  heitti  lautasellisen  lientä  —  oikein  hyvää 
lientä  —  hänen  kasvoilleen.  »Helmi  on  sellainen,  että 
hän  vihoissaan  käyttää  aina  ensimmäistä  käteensä 
sattuvaa  esinettä.  Ei  kukaan  ole  uskaltanut  kujeilla 
hänen  kanssaan  sen  koommin,  ja»,  lisäsi  rouva,  »hän 
on  suurenmoinen  tyttö  noissa  englannin  kielen  opin- 

noissaan.  Saatuaan  astiat  pestyiksi  hän  kiiruhtaa  joka 
ilta  joen  toisella  puolen  asuvan  opettajattarensa  luo». 

Helmistä  tuntui  kaivoskylän  elämä  joskus  kiinnosta- 
valtakin. Ikkunastaan,  jonka  hän  pesi  puhtaaksi  heti 
ensimmäisenä  päivänä  ottaessaan  huoneen  haltuunsa, 
hän  näki  vuoret,  jotka  vastasivat  kaikkiin  hänen  mieli- 
aloihinsa. Kun  hän  oli  onnellinen,  kohottivat  ne  häntä; 
kun  elämä  oli  ikävää  ja  harmaata,  sanoivat  vuoret 
hänelle,  ettei  se  merkinnyt  mitään,  koska  elämä  sadan- 
kin vuoden  kuluttua  olisi  aivan  samanlaista. 

Joen  rannalla  oli  muuan  litteä  kivi  j  a  sinne  hän  istuutui 
usein  lukemaan  englanninkielistä  kirjaansa  ja  nautti- 
maan virtaavan  veden  kohinasta.  Se  vei  hänet  takaisin 
elämän  alkeisasioihin  kertoen  hänelle  jälleen  nuo  samat 
tarinat,  jotka  hän  oli  kuullut  lapsuudessaan  —  tarinat 
ihmisten  pitkistä  taisteluista  erämaata,  tulvia,  nälän- 
hätää ja  kylmää  vastaan  —  ja  sen  vienoimmassakin 
kohinassa  Helmi  oli  kuulevinaan  varoittavan  äänen. 
Se  koetti  kertoa  hänelle  säälimättömän  ja  kylmän  tal- 
ven tulosta  ja  muistuttaa  hänelle,  että  nyt  juuri,  kun 
ruoho  vihertää  ja  vesi  virtaa,  on  sopivin  aika  majan 
rakentamiseen  suojaksi  kylmältä  ja  varastojen  kokoa- 
miseen talven  pitkäksi,  lumiseksi,  toivottomaksi  ajaksi. 
Ja  vaikka  joki  puhuikin  vain  talvesta,  tiesi  Helmi  sen 
äänessä  piilevän  j  onkin  syvemmän  tarkoituksen.  Vaikka 
hän  olisi  lueskellut  englannin  kielen  oppikirjaansa 
kuinka  ahkerasti  tahansa,  ei  hän  silti  voinut  tukahdut- 
taa tuota  kohisevaa,  kertoilevaa  ja  kehoittavaa  ääntä. 

Kesän  sametinpehmeät  tuulahdukset,  jotka  humisi- 
vat hänen  ohitseen  tuoksuen  joskus  pajuilta,  joita  kas- 
voi kaikkialla  laaksossa,  ja  ollen  joskus  kuumia  kuin 
sulatusuunin  hehku  ■ — ■  toistivat  hänelle  saman  tarinan 

ja  saman  kehoituksen,  tehden  hänet  niin  tyytymättö- 
mäksi ja  epämääräisen  levottomaksi,  että  se  oli  jota- 
kin aivan  uutta  ja  häiritsevää.  Kun  hän  ei  voinut  sie- 
tää sitä  enää,  hukutti  hän  nuo  äänet  uuteen  täysihoito- 
lan  suursiivoukseen.  Hän  ei  ollut  milloinkaan  kuullut 
puhuttavan  jalostamisesta,  mutta  hän  tiesi  salaperäisen 
ja  vastustamattoman  voiman  kannustavan  häntä  työ- 
hön, joka  palautti  hänelle  mielen  rauhan. 

Helmi  oli  onnellisin  tietäessään  kokonaisen  päivän 
kestävän,  hermoja  ja  lihaksia  väsyttävän  työn  odot- 
tavan häntä  —  sellaisen  työn,  joka  lähettäisi  hänet 
vuoteeseen  niin  väsyneenä  ja  unisena,  että  pitkä  yö 
kuluisi  kuin  välähdys,  sen  toisen  puolen  haihtuessa 
sinä  hetkenä,  jolloin  hän  painaisi  päänsä  pielukselle, 
ja  toisen  puolen  silloin,  kun  herätyskello  kilisisi  ensim- 
mäisiä kertojaan.  Hän  oli  somistanut  oman  katto- 
parrujen alla  sijaitsevan  pienen  laatikkomaisen  huo- 
neensa niin  hyvin  kuin  suinkin.  Hän  oli  levittänyt 
maton  lattialle  ja  ommellut  ikkunoihin  uutimet  puh- 
taiksi pestyistä  jauhosäkeistä  ja  koristanut  ne  pu- 
naisilla nauhoilla. 

Eräänä  päivänä  Helmi  oli  matkalla  kotiinsa  opet- 
tajattaren luota  saatuaan  siellä  asianomaista  opetusta 
kirjeiden  oikeinkirjoittamisessa.  Hän  halusi  kirjoit- 
taa neiti  Abbielle.  Neiti  Abbie  ei  milloinkaan  omasta 
aloitteestaan  ilmoittaisi  kuulleensa  hänestä  mitään, 
mutta  jos  joku  kysyisi  häneltä  sitä,  ei  neiti  Abbie 
voisi  valehdella.  Neiti  Abbien  kaltaisissa  uskonnollisissa 
naisissa  on  pahinta  juuri  se,  etteivät  he  voi  valeh- 
della silloinkaan,  kun  heidän  pitäisi.  Rouva  St.  John 
oli  varoittanut  häntä  kirjoittamasta  kellekään,  mutta 
hän  halusi  kirjoittaa  vain  seuraavat  sanat:  »Rakas 

Neiti  Abbie,  Helmi  muistelee  teitä  joka  päivä».  Sel- 
lainen ei  voi  vahingoittaa  ketään,  ei  ainakaan  siinä  ta- 
pauksessa, jos  hän  panee  kirjeen  postiin  Edmontonissa. 
Neiti  Abbie  ymmärtäisi  kyllä,  miksi  hän  ei  kirjoita 
enempää.  Hän  halusi  kysyä  neuvoa  joltakulta.  Jack 
Doran  olisi  siihen  sopivin  henkilö  —  hänelle  on  aina 
niin  helppo  puhua  eikä  hän  milloinkaan  naura  hänen 
englannin  kielelleen. 

Kun  Helmi  pääsi  kadun  päässä  sijaitsevalle  pie- 
nelle kukkulalle,  tuoksui  siellä  pihkalta  ja  hän  näki 
edessään  kasallisen  uusia  valkoisia  hirsiä.  Hän  py- 
sähtyi katselemaan  niitä  ja  polvistui  sitten  sivele- 
mään  käsillään  niiden  sileää  pintaa,  jossa  pihkapisarat 
kimaltelivat  kuin  kultaiset  helmet.  Oli  aurinkoinen 
iltapäivä  kesäkuun  lopulla,  ja  hän  ihmetteli,  kuinka 
hän  voisi  tulla  toimeen  opettajattaren  matkustettua 
pois,  Hän  kantoi  kädessään  pyykkikoria  —  hän  ja 
opettajatar  palkitsivat  toistensa  vaivat  työllään. 

Katsellessaan  hirsiä  Helmi  joutui  äkillisen  mieli- 
johteen valtaan.  Hän  halusi  rakennuttaa  itselleen  ta- 
lon —  aivan  vaatimattoman  pienen  tupasen,  joka 
olisi  kokonaan  hänen  omansa.  Tuntui  niin  harmitta- 
valta olla  tyttö  ja  kykenemätön  tekemään  mitään 
omaksi  hyödykseen  —  milloinkaan  suorittamaan  suu- 
ria asioita.  Niin,  hänen  kohtalonsa  oli  sellainen. 
Hän  sai  työskennellä  päivät  pitkät  viidenkolmatta 
dollarin  kuukausipalkalla,  köyhimmänkin  kaivostyö- 
läisen saadessa  neljä  dollaria  päivältä  ainoastaan  kah- 
deksan tunnin  työstä.  Siinäkin  pitäisi  sentään  olla 
jonkinlainen  raja. 

Hän  rakennuttaisi  niin  mielellään  itselleen  talon. 
Hän  jäisi  tyytyväisenä  asumaan  Eagle  Minesiin,  jos 

hänellä  vain  olisi  oma  koti.  Sitten  hän  kar koitti  tä- 
män ajatuksen  kutsuen  jälleen  Lili-tädin  avukseen. 
Kodistahan  tulisi  jonkinlainen  ankkuri  ja  hän  tah- 
toi olla  vapaa,  aina  vapaa.  Hän  tahtoi  oppia  enem- 
män englannin  kieltä  ja  ansaita  enemmän  rahaa,  ja 
sitten  hän  matkustaisi  kaupunkiin,  opettelisi  pika- 
kirjoitusta,  työskentelisi  jossakin  konttorissa,  pukeu- 
tuisi hienosti  ja  hankkisi  itselleen  rannekellonkin. 
Hänen  suunnitelmansa  tuntuivat  loppuvan  tähän. 
Mutta  tuossa  hänen  edessään  olivat  rakennuspuut, 
eikä  hirsien  hyväileminen  vahingoittanut  ketään. 

Eräänä  aurinkoisena  sunnuntai- aamuna  juuri  ennen 
päivänkoittoa  Helmi  heräsi  tärisyttävään  ukkcsen- 
jyrähdykseen,  joka  tuntui  ensin  kaivautuvan  täysi- 
hoitolan  alustaan  ja  sitten  ponnahtavan  ylöspäin  sa- 
manlaisella hirmuisella  paukahduksella  kuin  kaivos- 
räjähdykset.  Hän  juoksi  ikkunaan.  Ulkona  oli 
synkkä  sinertävä  valaistus  ja  suuria  mustia  pilviä 
kiisi  vinhaa  vauhtia  läntisellä  taivaalla.  Hän  kat- 
seli niitä  kuin  lumottuna,  kun  ne  aaltoilivat,  lainehti- 
vat ja  vyöryivät  sisäisen  kiehunnan  voimasta.  Sit- 
ten hän  ajatteli  kummulle  vedettyjä  hirsiä,  jotka  nyt 
kastuisivat  ja  kadottaisivat  kauniin  satiinimaisen  kiil- 
tonsa. Kun  hän  katsoi  sinne  päin,  näki  hän  erään 
miehen  työskentelevän  siellä  lautojen  sahaamisessa 
yhtä  tyynesti  kuin  jos  aurinko  olisi  paistanut.  Sitten 
kirkas  salama  muutti  hänen  sahanteränsä  siniseksi,  ja 
Helmi  sulki  silmänsä  pelosta,  kun  toinen  huumaava 
jyrähdys  tärisytti  hänen  asuntonsa  ikkunoita. 

Helmin  järki  työskenteli  nopeasti.  Sunnuntai- aamu 
—  mies  työssä  —  ja  nyt  ukkosilma.  Herra  puhui  ju- 

malattomalle!  Jumala  ei  tahtonut  miehen  rakenta- 
van taloaan  sunnuntaina,  ja  kuitenkin  Helmi  tiesi,  miltä 
miehestä  tuntui.  Mies  ei  tehnyt  mitään  syntiä,  koska 
hän  ei  voinut  olla  rakentamatta;  Helmi  tiesi  hänen 
tunteensa.  Hän  riensi  portaita  alakertaan  ja  sitten 
myrskyiselle  kadulle. 

Taivas  näytti  repeytyvän  rikki  hänen  juostessaan,  ja 
näkymättömien  j  ättiläiskäsien  heiluttamat  kiemurai- 
set salamaruoskat  pieksivät  sitä.  Mutta  Helmi  jat- 
koi juoksuaan.  Hänen  täytyi  rientää  tuon  miehen  luo 
ja  opastaa  hänet  sisään.  Hän  muisteli  Saaren  Pekkaa, 
joka  oli  mustunut  ja  palanut  auransa  viereen.  Hän 
huusi  miehelle  myrskyn  pauhinan  läpi,  ja  mies  kuuli- 
kin  nähtävästi  hänen  huutonsa,  koska  hän  kääntyi 
hymyillen.  Silloin  välähti  salama,  jok^i  sokaisi  Hel- 
min silmät,  pimittäen  maailman  yötäkin  pi  me  äm- 
mäksi.   Jotakin  kaatui  hänen  syliinsä. 

Kun  Helmi  avasi  silmänsä,  pisteli  hänen  käsivar- 
siinsa ja  jalkoihinsa  kummallisesti.  Hän  istui  hirsi- 
läjällä  pitäen  jotakin  sylissään,  jotakuta  ihmistä, 
jonka  kasvot  näyttivät  kalpeilta  heikossa  valaistuk- 
sessa ja  jonka  silmät  olivat  ummessa.  Helmi  huudahti. 

»Jack  Doran!»  huusi  hän.  »Voi,  Jack  Doran,  tekö 
täällä  olittekin?» 

Hän  kantoi  miehen  taloon,  tuntematta  kiihkois- 
saan lainkaan  taakkansa  painoa.  Hän  tahtoi  vain 
saada  hänet  suojaan  ennen  myrskyn  puhkeamista. 
Suuria  vesipisaroita  putoili  miehen  kasvoille  Helmin 
kiiruhtaessa  eteenpäin  ja  kumartuessa  vaistomai- 
sesti syvemmälle  hänen  ylitseen  suojellakseen  häntä. 
Alakerrassa  ei  ollut  minkäänlaista  sohvaa  tai  vuo- 
detta, jolle  hän  olisi  voinut  laskea  miehen,  minkä- 

vuoksi  hän  kantoi  hänet  omaan  huoneeseensa  laskien 
hänet  omalle  vuoteelleen.  Mies  vaikeroi  Helmin  si- 
joittaessa häntä  vuoteeseen.  Sitten  Helmi  riensi  hä- 
lyyttämään  talon  muita  asukkaita.  Sade  valui  jo 
virtanaan  pieksäen  hurjasti  ikkunoita  ja  täyttäen 
ilman  tasaisella  huumaavalla  pauhinallaan,  jonka  uk- 
kosen jyrähdykset  rikkoivat  kuin  tykinlaukaukset. 

Rouva  McMann  laahusti  niin  nopeasti  kuin  jaloil- 
taan pääsi  portaita  pitkin  yläkertaan.  »Hän  ei  ole 
kuollut»,  sanoi  hän,  »ei  sinnepäinkään,  on  vain  men- 
nyt tajuttomaksi.  Tehän  näette,  ettei  hänessä  ole 
naarmuakaan,  vaikka  hän  varmasti  on  saanutkin 
aikamoisen  tärähdyksen.  Oli  onneksi  hänelle,  että  sa- 
tuitte huomaamaan  hänen  kaatumisensa». 

Helmi  ei  ruvennut  selittämään. 

»Hän  olisi  hukkunut  kuin  rotta,  jos  hänet  olisi  jä- 
tetty lepäämään  sinne.  Siunatkoon,  kuinka  hirveästi 
siellä  sataakaan!  Emme  voi  lähettää  sanaa  lääkärille 
vielä,  emme  mitenkään.  Emmekä  voi  tehdä  Jackille 
muuta,  kuin  antaa  hänen  levätä  rauhassa.  Hän  hen- 
gittää tasaisesti  ja  hänen  kalpeutensa  alkaa  haihtua». 

Helmi  tarkasteli  levottomana  Jackin  kalpeita  kas- 
voja. Tämän  poskien  kalmankalpeus  alkoi  jo  haih- 
tua ja  huulet  punertua.  Helmi  katseli  ihaillen  kor- 
kealta valkoiselta  otsalta  taakse  siveltyä  kiharaa  tuk- 
kaa, kauniisti  kaareutuvia  kulmakarvoja  ja  niskan 
sileää  ja  valkoista  ihoa.  Hän  siveli  kädellään  hiljaa 
Jackin  otsaa.  Jackin  kasvoissa  oli  jotakin  kummalli- 
sen tuttua. 

Jack  Doran  lepäsi  Helmin  vuoteessa  puhumatto- 
mana pari  päivää.  Kerran  hän  avasi  silmänsä  näyt- 
täen  olevan   heräämäisillään,    mutta  käänsikin  vain 

kylkeä  vaipuen  uudelleen  pitkään  uneen.  Miehet 
tulivat  katsomaan  häntä  antaen  kaikenlaisia  neu- 
voja. »Tarpeeksi  raitista  ilmaa»,  sanoivat  he,  »ehdo- 
tonta hiljaisuutta  ja  yksinäisyyttä».  Helmi  nukkui 
lattialla  huopapeitteeseen  kääriytyneenä.  Miehet  oli- 
vat tarjoutuneet  kantamaan  Jackin  yhteiseen  makuu- 
huoneeseen, mutta  Helmi  oli  vastustanut  sitä.  Hän 
sanoi  pitävänsä  hänet  mielellään  luonaan,  koska 
yhteisessä  makuuhuoneessa  oli  niin  rauhatonta. 

Hänen  mielestään  tuntui  kaikki  kuin  ihmeeltä. 
Salama,  joka  hänestä  tuntui  todelliselta  elävältä  hen- 
geltä, oli  lahjoittanut  Jackin  hänelle.  Se  oli  nopeasti 
ja  varmasti  heittänyt  Jackin  suoraan  hänen  syliinsä. 
Ehkäpä  salamat  joskus  suorittavat  ystävällisiäkin 
tekoja  ihmisille.  Ne  eivät  voi  aina  olla  vihamielisiä. 
Hän  oli  tuntenut  samaa  ihmeellistä  ja  epämääräistä, 
mutta  kuitenkin  ystävällistä  väristystä  sydämessään, 
kun  hän  oli  laulanut  tyttöjen  kanssa  kirkon  kellari- 
kerroksessa pidetyissä  pidoissa.  Hän  tiesi  Juma- 
lan ystäväkseen.  Jumala  oli  puhunut  jälleen  sala- 
massa. Helmi  oli  syvästi  kauhistunut,  mutta  sa- 
nomattoman onnellinen.  Salamakin  oli  hänen  ystä- 
vänsä. 

Jack  Doran  heräsi  seuraavana  aamuna.  Helmi 
riensi  silmänräpäyksessä  hänen  luokseen. 

»Kertokaa  minulle,  Helmi»,  sanoi  hän,  »mitä  siellä 
tapahtui.  Muistan  myrskyn  ja  sen,  kuinka  lähes- 
tyitte minua  juosten  ja  huutaen  minulle.  Salama  iski 
sinertävällä  liekillä  sahaani.  Mitä  sitten  tapah- 
tui?» 

Helmiä  ujostutti  kovasti,  mutta  hän  kertoi  kui- 
tenkin Jackille  kaiken  niin  hyvin  kuin  osasi. 

»Minä  olen  kai  terve  nyt,  vai  mitä,  Helmi?»  kysyi 
Jack. 

Helmi  nyökäytti  päätään. 

Pitkän  väliajan  jälkeen  Jaek  näytti  äkkiä  käsit- 
tävän, mitä  Helmi  oli  tehnyt.  »Te  olette  reipas 
tyttö»,  sanoi  hän.  »Kuinka  satuitte  tulemaan  myrs- 
kyiselle kadulle?» 

Helmi  kertoi  hänelle  kaiken  Saaren  Pekasta  ja 
miten  hän  oli  pelännyt  Jackin  vuoksi.  »Tiedän,  miltä 
työskenteleminen  teistä  tuntui,  vaikka  olikin  sunnun- 
tai», sanoi  hän.  »Taloja  voidaan  vallan  hyvin  raken- 
taa minä  viikonpäivänä  tahansa,  mutta  luulin  Juma- 
lan käsittävän  työnne  väärin  ja  suuttuvan  teille  ja 
riensin  sentakia  varoittamaan  teitä». 

»Olette  ystävällinen  suomalaistyttö»,  sanoi  Jack 
iloisesti.    »Sallitteko  minun  nyt  nousta  vuoteesta?» 

Helmin  silmät  näyttivät  haaveellisilta  ja  helliltä, 
kun  hän  riensi  alakertaan  ja  lähetti  erään  miehen  ylä- 
kertaan auttamaan  Jackia  pukeutumisessa.  Muut 
makuuhuoneessa  oleskelevat  miehet  keskustelivat 
asiasta  hänen  poistuttuaan  yövahdin,  vanhan  Simin, 
kanssa. 

»En  ihmettelisi  lainkaan,  vaikka  Helmi,  ylpeydes- 
tään huolimatta,  rakastuisikin  nuoreen  Jackiin.  Nai- 
nen haluaa  pitää  huolta  jostakusta  miehestä  ja  useim- 
mista liitoista  saamme  kiittää  Läheisyys  nimistä  van- 
haa vehkeilijää.  Milloin  vain  joku  mies  joutuu  pi- 
temmän aikaa  oleskelemaan  jonkun  tytön  seurassa, 
niin  asia  on  sillä  selvä!» 

Vanha  Sim  päästi  murahduksen,  joka  pikemmin 
kuulosti  jonkin  liiton  rikkomiselta,  kuin  sen  solmia- 
miselta. 

XIV 

Kun  kesä  jatkui  heinäkuun  helteisinä  päivinä  tuok- 
suen suloisesti  ruoholta  ja  villeiltä  ruusuilta  elokuun 
satoautereeseen  saakka,  jonka  läpi  aurinko  paistoi 
kultaisen  kellertävänä,  alkoivat  kukatkin  näyttää  vä- 
rikkäämmiltä.  Varhaiskesän  arkojen  sinisten,  sini- 
punervien  ja  punaisten  pienten  kukkien  sijalle  il- 
mestyi kauniita  purppuraisia,  tummansinisiä  ja  kel- 
taisia suurempia  kukkia,  kuten  haituvaisia  helok- 
keja,  keltaisia  ja  ruskeita  komeita  päivänkukkia, 
purppuraisia  ja  punaisia  astereita,  tummanpunaisia 
tuoksuvia  salvioita,  ripsuisia  teräsyrttejä,  jotka  olivat 
niin  tummansinisiä  kuin  vuoristoj  ärvet  ukkosilmalla, 
ja  kauemmaksi  laakson  laidoille  tulipunaisia  kuk- 
kia, jotka  olivat  kaikkia  muita  kukkia  loistavampia 
ja  räikeämpiä. 

Vuoret  näyttivät  Helmistä  yhä  ihmeellisemmiltä 
ja  lumoavammilta,  koska,  niiden  kauneus  oli  päi- 
vän eri  hetkinä  erilainen.  Varhain  aamulla  niiden 
pykälöidyt  huiput  piirtyivät  kirkkaansinistä  taivasta 
vastaan  selvästi  kuin  veitsenterällä  leikattuina.  Ne 
loistivat  niin  uhkaavan  terävinä,  että  Helmiä  oikein 
peloitti  katsoa  niihin.  Mutta  keskipäivällä,  kun  au- 
rinko oli  juuri  niiden  kohdalla  ja  kiitävät  pilvet  loi- 
vat harmaita  varj ojaan  niiden  rinteille,  ne  näyttivät 
ystävällisemmiltä  ja  tyynemmiltä.  Mutta  kaikkein 
enimmän  hän  piti  niistä  silloin,  kun  ne  kietoivat  huip- 
punsa harmaaseen  ja  punasinervään  sumuun.  Ne  oli- 
vat kuin  kuvastimiensa  edessä  seisovia  kauniita  nai- 
sia, jotka  pukeutuvat  ja  verhoutuvat  olematta  mil- 
loinkaan asuunsa  tyytyväisiä.  Keittiön  ikkunasta  hän 

saattoi  katsella  noiden  kahden  korkean  huipun  kaikkia 
muutoksia,  ja  tehtyään  työnsä  hän  usein  istui  vai- 
puneena miellyttäviin  ajatuksiin,  joita  hän  ei  olisi 
osannut  ilmaista  omalla  kielelläänkään.  Vuoristossa 
raivoavat  ukkosilmat,  kun  synkät  pilvet  lennät t eli- 
vät salamoita  ja  jyrinä  vapisutti  koko  laaksoa,  olivat 
suurenmoista  nähtävää  ja  näyttivät  järkyttävän  hä- 
nen mieltään  syvästi. 

Eräänä  päivänä  rouva  McMann  näki  Helmin  itkevän 
katsellessaan  liitäviä  ukkospilviä  ja  moitti  häntä 
sellaisesta  pelkuruudesta. 

»Antakaa  minun  olla  rauhassa!»  huudahti  Helmi 
suomen  kielellä  työntäen  pois  käden,  jonka  koske- 
tuksen rouva  McMann  oli  todellakin  tarkoittanut  ys- 
tävälliseksi. »Minun  on  hyvä  olla  ja  itken  vain  ilosta. 
Salamat  ovat  ystäviäni  ja  tuntevat  minut». 

Rouva  McMann  päätteli  tästä,  että  kaikissa  ulko- 
maalaisissa oli  jotakin  omituista,  olivatpa  he  sitten 
muita  inhimillisiä  olentoja  kuinka  lähellä  tahansa. 
»Itkekää  vain  tarpeeksenne,  Helmi»,  sanoi  hän,  »mutta 
teidän  ei  silti  tarvitse  vastata  minulle  noin  töykeästi». 

Helmi  pyysi  anteeksi. 

Satopäivinä  tuuli  toi  tasangoilta  mukanaan  kyp- 
syneen viljan  tuoksua.  Moni  kaivostyöläinen  muisti 
silloin  entisen  iloisen  elämänsä  Idässä  ja  vannoi  pa- 
laavansa sinne  niin  pian  kuin  suinkin.  »Tätä  tällaista 
ei  voida  sanoa  elämäksi  ollenkaan.  Täällä  ei  ole  kylvö- 
eikä  sadonkorjuuaikaa,  vain  mustien  hiilten  luomista 
läjistä  rautatievaunuihin,  ja  kun  toinen  on  täysi, 
saa  ryhtyä  täyttämään  toista  noissa  pimeissä  luolissa, 
auringon  paistaessa  ja  lintujen  viserrellessä  ulkona. 
Kuinka  olenkaan  kyllästynyt  tähän  kaikkeen!» 

Helmin  päivät  liitivät  ohi  perhossiivillä.  Hän  oli 
niin  onnellinen,  ettei  hän  välittänyt  talventulosta  eikä 
muista  vastenmielisistä  kokemuksista  lainkaan.  Hän 
oli  tullut  yhä  taitavammaksi  työssään  täysihoito- 
lassa,  kunnes  rouva  McMann  siirsi  melkein  kaiken 
vastuun  hänen  hartioilleen.  Sillä  järjestelmällä  oli 
kuitenkin  vikansa  silläkin,  koska  rouva  McMann  ha- 
lusi silti  pysyä  kaiken  keskipisteenä.  Hän  tahtoi 
tuntea,  ettei  maailma  voinut  tulla  toimeen  hänen  avut- 
taan, ja  sen  myöntäminen,  että  muuan  nuori  suomalais- 
tyttö, joka  oli  vasta  kahdeksantoista  täyttänyt,  oli, 
saatuaan  paikan  hänen  täysihoitolassaan,  kuudessa 
kuukaudessa  päässyt  perille  kaikista  yksityiskohdista, 
ei  ollut  hänelle  niinkään  helppca.  Hän  selitti  täysi- 
hoitolaisilleen,  kuinka  huolellisesti  hän  oli  opettanut 
Helmille  kaiken,  lopettaen  useinkin  selostuksensa  seu- 
raavalla synkkätoiveisella  huomautuksella:  »Ja  minä 
pelkään  nyt,  kun  olen  kuluttanut  niin  paljon  aikaa 
hänen  hyväkseen,  hänen  eroavan  ja  menevän  nai- 
misiin». 

»Pitäkää  siinä  tapauksessa  silmällä  Jack  Dorania», 
sanoi  eräs  mies,  jolloin  Bill  Larsenin  kasvot  synkke- 
nivät. 

»Vai  Jack  Doraniako?»  sanoi  rouva  McMann  ival- 
lisesti. »Jack  Doran  tähtää  varmasti  korkeammalle 
kuin  köyhään  ulkomaalaiseen  tyttöön,  joka  kaiken 
lisäksi  on  vain  tarjoilijatar.  Hänen  Idässä  olevat 
omaisensa  ovat  varakasta  väkeä  ja  vaikka  Jack  on- 
kin hurja  nuorukainen  ja  haluaa  huvitella,  ei  hän  sen- 
tään ole  niin  mieletön,  että  menisi  sellaisiin  polku- 
naimisiin.  Tunnen  Jackin  melko  hyvin  enkä  ole  lain- 
kaan huolissani». 

»Vai  tunnette»,  sanoi  äskeinen  mies.  »Hän  ei  olisi 
niinkään  väärässä,  vaikka  hän  menisikin  naimisiin 
Helmin  kanssa.  Jos  tahdotte  tietää  mielipiteeni,  on 
Helmi  aivan  yhtä  hyvä  kuin  hänkin». 

Tämä  keskustelu  tapahtui  eräänä  syyskuun  sun- 
nuntai-iltapäivänä.  Jack  ja  Helmi  olivat  tehneet 
ajeluretken  joen  rannalle,  missä  he  putousten  par- 
taalla olivat  paistaneet  liikkiönsä  nuotiolla.  Päivä  oli 
kauniin  syksyn  ihanimpia,  jolloin  lehvistö  alkoi  ku- 
toa kultakirjailujaan  vuorten  tummaan  vehreyteen. 

Helmi  oli  ottanut  englanninkielisen  lukukirjansa 
mukaan  ja  pistänyt  sen  Jackin  käteen  heti  aterian 
loputtua.  »Lue  siitä  minulle,  Jack»,  sanoi  hän.  »Lue 
tuosta  paikasta». 

»juurella  Nebon  korkean  vuoren, 
Jordanin  vetten  tällä  puolen, 
kaukana  laaksossa  Moabin  maan 
on  hauta  Jumalan  sotilaan». 

Jack  luki  runon  läpi.    »Ymmärrätkö?»  kysyi  hän. 

Helmi  pudisti  päätään.  »En  kaikkea,  vähäsen  vain, 
mutta  pidän  siitä.  Se  tekee  minut  niin  onnelliseksi», 
hän  painoi  sydäntään,  »että  tahtoisin  itkeä.  Tiedän 
sen  kertovan  eräästä  hyvästä  miehestä.  Hän  kuoli  ja 
Jumala  hautasi  hänet.  Ehkä  paratiisi  sijaitsikin  juuri 
tuon  edessämme  kohoavan  vuoren  juurella.  Lue  se 
jälleen,  Jack,  ole  niin  hyvä.  Ehkä  saan  silloin  nähdä 
enkelien  liihoit  tele  van  vuorenrinnettä  ylös». 

Jack  nauroi.  »Olet  omituinen  olento,  Helmi»,  sanoi 
hän,  mutta  sitten  hänkin  huomasi  katselevansa  tuota 
auringon  valaisemaa  vuorta,  jonka  juhlalliset  ääri- 
viivat eivät  olleet  milloinkaan  ennen  näyttäneet  hä- 

nestä  niin  majesteettisilta  ja  mahtavilta.  Kun  sit- 
ten Helmin  loistavat  silmät  katsoivat  häneen,  tuntui 
hänestä  aivan  siltä,  kuin  enkelit  olisivat  leijailleet 
äänettömästi  heidän  ohitseen. 

Helmi  istui  nojaten  selkäänsä  puuhun,  tukka  au- 
ringonpaisteessa kimmeltäen.  Hänen  ihaileva  kat- 
seensa oli  kohdistunut  kaukaisiin  kukkuloihin.  Jackista 
hän  näytti  metsän  kauniilta  hengettäreltä. 

Illalla  he  ajoivat  kotiin  melkein  vaieten,  mutta  tun- 
tien sydäntensä  lyövän  samaan  tahtiin. 

Helmi  sai  olla  vapaana  joka  toisen  sunnuntain  ilta- 
päivän, ja  suunnittelematta  mitään  edeltäpäin  hän  ja 
Jack  käänsivät  kulkunsa  putouksille.  He  eivät  ol- 
leet vaihtaneet  keskenään  sanaakaan  rakkaudesta. 
He  olivat  vain  kaksi  hyvää  toverusta.  Joskus  Helmi 
kertoi  hänelle  Suomesta,  joskus  hän  luki  Helmille  ja 
joskus  he  istuivat  vaieten.  Mutta  sellainen  päivä  soi 
Helmille  niin  täydellistä  ja  järkyttävää  iloa,  että  se 
vapisutti  häntä. 

Hänen  onnentunteensa  keskittyivät  tuohon  pie- 
neen rakennukseen,  jota  Jack  kyhäsi.  Tehdäkseen  hä- 
nelle mieliksi  Jack  oli  luvannut  lopettaa  työskentele- 
misen sunnuntaisin.  Helmi  katseli  häntä  mie- 
lellään makuuhuoneensa  ikkunasta,  kun  hän  suun- 
nitteli, sahasi  ja  vasaroi. 

»Hänen  täytyy  olla  hyvä  mies,  tämän  Jack  Dora- 
nin,  koska  hän  sovittaa  laudat  niin  kauniisti  ja  saa 
kaiken  sujumaan  niin  hyvin.  Hän  ei  voi  olla  paha. 
Hän  työskentelee  vapaa-aikoinaan,  toisten  miesten 
pelatessa  korttia,  tupakoidessa  tahi  mennessä  kapak- 
kaan juopottelemaan.  Hän  on  luullakseni  hyvä  mies, 
tämä  Jack,  ja  pidän  hänestä  ehkä  liiaksikin». 

Jackin  työ  loppui  kello  neljältä  iltapäivällä  ja  vaih- 
dettuaan pukuaan  hän  tavallisesti  lähti  työskentele- 
mään talolleen.  Helmi  meni  sinne  usein  hänen  kans- 
saan auttaen  häntä  pitämään  kiinni  lautoja  hänen 
höylätessään.  He  eivät  paljoa  keskustelleet.  Eräänä 
päivänä  pannessaan  paikoilleen  ikkunankehystä  Jack 
sanoi:  »Teen  mielelläni  työtä  kahdeksan  tuntia,  kun 
minulla  vain  on  jotakin  miellyttävää  tiedossa.  Täl- 
lainen askarteleminen  on  minusta  hauskaa,  mutta 
tämäkin  ehkä  alkaisi  tuntua  työläältä,  jos  minun  olisi 
pakko  tehdä  tätä.  Etkö  sinä  ole  milloinkaan  kylläs- 
tynyt astioiden  pesemiseen?» 

»Olen  tietystikin»,  sanoi  Helmi,  »mutta  koetan  saada 
ne  aina  kiiltämään  puhtauttaan,  eikä  mikään  työ  ole 
ikävää,  jos  se  tehdään  hyvin». 

Nyt  seurasi  pitkä  vaikeneminen,  jonka  vain  höy- 
län ääni  rikkoi. 

»En  oikein  tiedä,  mitä  teen  saatuani  tämän  val- 
miiksi», sanoi  Jack. 

Helmi  katsoi  häneen  hämmästyneenä. 

»Rakennan  luullakseni  toisen  talon  tuonne  joen 
rannalle.  Sen  korkealla  äyräällä  on  suuri  puu  ja  ha- 
luaisin rakentaa  taloni  aivan  sen  juurelle.  Silloin  voi- 
sin kuunnella  virran  kohinaa  koko  ajan.  Pitäisin  siitä». 

»Se  olisi  onnenkauppaa»,  sanoi  Helmi  nopeasti, 
»koska  joki  on  paha». 

»Vaarallinen,  Helmi»,  korjasi  Jack.  »Vaa-ral4i-nen», 
hän  tavasi  sanan  Helmille. 

Helmi  kirjoitti  sanan  tarkasti  kirjaansa.  »Niin,  se 
on  vaarallinen»,  toisti  hän.  »Tämä  rakennus  on  joen 
rannalla  —  tarpeeksi  lähellä  sitä  —  ehkäpä  liiankin 
lähellä». 

»Miksi  niin?»  kysyi  Jack  tarkastellen  huolellisesti 
laudan  laitaa. 

»Lapset  voisivat  ehkä  vyöryä  sinne»,  vastasi  Helmi. 

Jack  katsahti  häneen  äkkiä.  Helmin  kasvot  oli- 
vat vakavat  ja  vilpittömät.  Niiden  naisten  sukupol- 
vet, joiden  elämäntehtävänä  oli  ollut  lasten  kasvatta- 
minen ja  suojeleminen,  olivat  lausuneet  ajatuksensa 
hänen  suullaan. 

»Kuulehan  nyt,  Helmi»,  sanoi  Jack  levottomana, 
»älä  sano  tuota  kellekään.  Oikeinhan  se  kyllä  on, 
mutta  ihmiset  eivät  puhu  siitä,  siinä  kaikki». 

»Hyvä  on»,  vastasi  Helmi  vaatimattomasti.  »En 
toista  sitä  enää,  vaikka  se  onkin  totta».  Sitten  hän 
jatkoi  kirjoittamistaan:  »vaarallinen,  vaarallinen,  vaa- 
rallinen». 

Jack  oli  matkustanut  viikoksi  kaupunkiin  juuri 
ennen  joulua,  eikä  Helmi  voinut  estää  sydäntään  lyö- 
mästä eikä  silmiään  loistamasta,  kun  Jack  palat- 
tuaan tuli  huoneeseen  kantaen  matkalaukkuaan.  Jac- 
killa oli  yllään  uusi  mustasta  kankaasta  valmistettu 
päällystakki,  jossa  oli  saukonnahkainen  kaulus.  Koko 
huone  tuntui  käyvän  valoisammaksi  ja  hauskem- 
maksi hänen  tultuaan.  Illallisen  jälkeen  hän  jäi  sinne 
niin  pitkäksi  aikaa,  kunnes  kaikki  muut  miehet  oli- 
vat menneet  makuuhuoneeseen,  lähestyi  sitten  Hel- 
miä ja  ojensi  hänelle  punaisen  laatikon. 

»Kiltille  suomalaistytölle»,  sanoi  hän. 

Kansi  aukeni  erästä  jousta  painamalla  paljastaen 
näkyviin  valkoiselle  satiinialustalle  kierretyn  kau- 
niin helminauhan  ja  pienen  kortin.  Siihen  oli  kuvattu 
lumisen  vuoren  juurella  sijaitseva  pieni  maja,  sen  lai- 
dat oli  koristettu  ikivihreällä  ja  siihen  oli  kultakirjai- 

min  painettu  seuraavat  sanat:  »Iloista  ja  onnellista 
Joulua!»  ja  niiden  alle  kirjoitettu  omistus:  »Hyvälle 
Helmi  nimiselle  suomalaistytölle,  joka  rientää  tuu- 
leen ja  myrskyyn  pelastamaan  ihmisiä  suojaan  sa- 
teelta». 

Helmi  huudahti  hämmästyksestä.  »Oi,  Jack»,  sa- 
noi hän,  »tämä  on  niin  herttaista,  että  sydämeeni  kos- 
kee! Onko  tämä  kaikki  minulle?» 

»Kellekäs  muulle  sitten»,  vastasi  Jack  nauraen. 

Helmi  kääntyi  häneen  silmissään  tuo  riemuitseva 
ilme,  joka  oli  ollut  niissä  silloin,  kun  hän  oli  luullut 
näkevänsä  enkeleitä  vuoren  rinteellä,  ihaileva,  kun- 
nioittava ilme,  joka  kirkasti  häntä.  Hän  oli  muuten- 
kin aina  viehättävä,  aina  huomiota  herättävä  syvine 
tummine  silmineen,  punaisine  poskineen  ja  kullan- 
värisine  hiuksineen,  mutta  nyt  hän  oli  suorastaan 
hurmaava. 

Jack  laski  kätensä  Helmin  olkapäälle  vetäen  hä- 
net luokseen.  »Sinun  pitäisi  mielestäni  antaa  minun 
nyt  suudella  sinua,  Helmi.  Vain  kerran.  En  ole  mil- 
loinkaan suudellut  sinua  enkä  muitakaan  tyt- 
töjä». 

Lili-tädin  varoitukset  unhottuivat  heti,  kun  Jackin 
käsivarsi  kiertyi  hänen  ympärilleen.  Parin  jalan 
paksuisen  jääpeitteen  alla  virtaava  joki  lauloi  van- 
haa lauluaan,  taivaalla  kuulsi  vielä  auringonlaskun 
kajastus,  pilvet  olivat  kohonneet  ylemmäksi  muo- 
dostaen sineä  vasten  kuvastuvan  vaaleanviheriän  kaa- 
ren, länsituulet  olivat  jo  lauhkeita  kuin  sametti  pu- 
haltaessaan räystäiden  alitse  ja  humistessaan  jotakin 
hyvin  suloista  ja  tyydyttävää,  missä  ei  pettymyksillä 
eikä  sydänsuruilla  ollut  lainkaan  sijaa. 

XV 

Rouva  McMannista  ja  Bill  Larsenista,  tarjoilijasta, 
oli  tullut  salaliittolaisia  yhteisen  ahdingon  vuoksi. 
He  toivoivat  molemmat  samaa,  mutta  aivan  eri  syistä. 
Rouva  McMann  pelkäsi  menettävänsä  parhaan  ty- 
tön, mitä  hänellä  milloinkaan  oli  ollut,  ja  oli  sitäpaitsi 
harmissaan  täysihoitolaisten  Helmille  osoittamasta  va- 
kavasta kunnioituksesta  ja  ystävyydestä.  Tuosta  ty- 
töstä, joka  yksinkertaisesti  oli  laskeutunut  junasta 
suosituksitta  ja  kirjeittä,  oli  tullut  vähemmässä  kuin 
vuodessa  laakson  suosituin  tyttö.  Kun  englantilainen 
kirkko,  halutessaan  koota  varoja  pappinsa  palkkaami- 
seen, oli  pannut  toimeen  naisten  kilpailun,  oli  Helmi 
voittanut  sen.  »Ja  hänen  käyttäytymisessään  oli  jo- 
takin naurettavaa»,  uskoi  rouva  McMann  ystävälleen 
herra  Larsenille,  »sillä  kun  kaikki  loppui  ja  pappi  tuli 
Helmin  luo  kyselemään,  mistä  hän  oli  kotoisin,  kuinka 
kauan  hän  oli  jo  oleskellut  Kanadassa  ja  kaikkea 
muuta  tuollaista,  ei  Helmi  tahtonut  ilmoittaa  hänelle 
mitään,  vaan  pyysi,  ettei  pappi  kirjoittaisi  hänestä 
sanomalehtiin».  Rouvasta  oli  tuntunut  siltä,  että 
Helmi  oli  näyttänyt  ikäänkuin  pelkäävän  jotakin. 

Bill  Larsen  näytti  niin  miettiväiseltä  kuin  Billin 
kaltainen  mies  vain  voi.  »Puolitoista  vuotta  sitten  oli 
Winnipegissa  muuan  Milander-niminen  tyttö,  joka 
aiheutti  siellä  paljon  vaivaa  viranomaisille»,  sanoi 
hän.  »Hän  oli  tulinen  sosialisti  ja  joutui  vankilaan 
ja  muuta  sellaista.  Muistan  nimen  vallan  hyvin,  koska 
olin  siihen  aikaan  alituiseen  tekemisissä  paikkakun- 
nalla asuvien  suomalaisten  kanssa.  Hän  oli  hy- 
vin   rohkea  tyttö  aivan  kuten    Helmikin».  Herra 


176 


Larsen  muisteli  sitä  vastenmielistä  tapahtumaa,  joka 
oli  muodostanut  alun  hänen  ja  Helmin  väliselle  tutta- 
vuudelle. 

Rouva  McMannin  mielestä  piti  heidän  ryhtyä  vii- 
pymättä toimeen.  »Meidän  on  luullakseni  parasta  il- 
moittaa tästä  Jackille  heti  nähdäksemme,  millaisiin 
toimenpiteihin  hän  ryhtyy.  En  usko  hetkistäkään 
hänen  aikovan  mennä  naimisiin  Helmin  kanssa,  mutta 
Helmi  luulee  hänen  aikovan,  ja  jos  Jack  pettää  hänet, 
voi  Helmi  tappaa  joko  itsensä  tahi  hänet.  Tunsin 
kerran  erään  suomalaistytön,  joka  joi  lipeää  sen- 
vuoksi,  ettei  hänen  kosijansa  tullut  hakemaan  häntä 
tanssiaisiin.  He  ovat  kiihkeitä  ja  valmiita  tarttumaan 
revolveriin  tahi  mihin  muuhun  esineeseen  tahansa, 
joka  vain  osuu  heidän  käteensä». 

Herra  Larsen  myönsi  sen. 

»En  luule  Helmin  kertoneen  itsestään  hänelle  sen 
enempää  kuin  meillekään»,  jatkoi  rouva  McMann. 
»Hän  ei  milloinkaan  kirjoita  muualle  kuin  Suomeen, 
eikä  hän  tullut  suoraan  Suomesta  tänne,  se  on  nyt 
ainakin  varmaa.  Ja  mistä  hän  on  hankkinut  itsel- 
leen nuo  kauniit  puvut,  jotka  hän  toi  mukanaan  tänne? 
Tämä  näyttää  todellakin  omituiselta,  eikä  kukaan 
saa  sitä  selville  häneltä  itseltään». 

Herra  Larsen  ei  kyennyt  antamaan  minkäänlaista 
neuvoa.  »Hän  on  reipas  tyttö,  tuo  Helmi»,  sanoi  hän, 
»enkä  minä  pidä  siitä,  että  häntä  petetään.  Jos  hän 
vain  tahtoo  mennä  naimisiin  ...» 

Herra  Larsen  ei  lopettanut  lausettaan. 

»Hän  on  tarpeeksi  ajattelematon  mennäkseen  nai- 
misiin minkä  miehen  kanssa  hyvänsä»,  sanoi  rouva 
McMann.    »Nyt  hän  ansaitsee  viisikolmatta  dollaria 

kuukaudessa,  satoipa  sitten  tahi  paistoi;  hänellä  on 
paljon  vapaata  aikaa  ja  hän  ottaa  tunteja  joka  päivä. 
Avioliitto  on  kummallinen  juttu,  Bill.  Ei  kukaan 
huoli  varoituksista  —  en  minäkään  huolinut  —  ja 
niin  on  hänenkin  laitansa.  Ihmiset  käyttäytyvät  siinä 
kuin  siat,  jotka  pistävät  kärsänsä  kuumaan  ruokaan 
ja  juoksevat  sitten  vinkuen  sinne  tänne.  Yhä  useam- 
mat tekevät  saman  tempun  eikä  kukaan  opi  mitään. 
Mutta  meidän  pitää  nyt  luullakseni  paljastaa  kaikki 
Jack  Doranille  nähdäksemme,  mitä  sitten  tapahtuu. 
En  ole  milloinkaan  elämässäni  epäröinyt,  vaan  aina 
halunnut  saada  asiat  järjestykseen  tavalla  tahi  toi- 
sella». 

Bill  myönsi  olevansa  melkein  jäävi  sekautumaan 
tähän  asiaan. 

Helmi  heräsi  seuraavana  aamuna  maaliskuun  aurin- 
gon ensi  säteihin.  Ne  pilkistivät  pumpulisen  uutimen 
takaa  ja  leikkivät  vär  ahdellen  hänen  pieluksel- 
laan. Ne  olivat  hauskoja  pieniä  säteitä,  joilla  näytti 
olevan  jokin  tarina  kerrottavana,  jos  ne  vain  löytäi- 
sivät kuuntelijan.  Mutta  Helmin  sydän  oli  niin  täynnä 
omaa  onneaan,  ettei  se  halunnut  kuunnella  tarinaa. 
Hän  ponnahti  vuoteestaan  ja  otti  vastaan  uuden  päi- 
vän laululla,  omituisella  laululla,  joka  pulppusi  esille 
hänen  kaukaisesta  lapsuudestaan.  Helmi  ei  ollut 
muistellut  sitä  Kanadaantulonsa  jälkeen  eikä  tiennyt 
osaavansakaan  sitä,  mutta  tänään  se  kumpusi  esille 
aivan  itsestään.  Kuusi  kuukautta  sitten  Helmi  olisi 
rypistänyt  ankarasti  otsaansa  tälle  vanhalle  suomalais- 
laululle  ja  sen  vanhanaikaisille  siveyskäsitteille  ja 
tavoille.  Hän  olisi  ivaillut  sitä  yhtä  paljon  kuin  sisa- 

Suomalaistyttö  Amerikassa  —  12 


rensa  avioliittoa  ja  hänen  tyyntä  suhtautumistaan 
suureen  perheeseensä.  Mutta  kcska  Helmi  nyt  ym- 
märsi kaiken  paremmin,  lauloi  hän  oman  maansa 
vanhasta  Kalevalasta  lainaamiaan  säkeitä: 

»Lähen  nyt  tästä  kuin  lähenki, 
Tästä  kullasta  ko'ista, 
Ison  saamasta  salista, 
Äitin  kestikellarista. 
Jop'  on  jalka  kynnyksellä, 
Toinen  korjassa  kosijan». 

Kalevalalla  ei  ole  mitään  sijaa  tässä  uudessa  toimin- 
nan ja  todellisuuksien  maailmassa,  koska  sen  sävy  on 
omituisen  juhlallinen  ja  surullinen,  vuosien  ja  mui- 
naisten sukupolvien  sydäntuskien  sumentama. 

Mutta  pukeutuessaan  Helmi  lauloi  koneellisella  soin- 
nuttomalla äänellä,  matkien  erästä  vanhaa  runolaulajaa, 
jonka  hän  oli  vuosikausia  sitten  kuullut  laulavan  sitä. 
Hän  nauroi  sille,  joutuen  kuitenkin  kummallisesti 
sen  lumoihin.  Hän  oli  iloinen  muistaessaan  sen,  koska 
se  panisi  Jack  Doranin  nauramaan  tuota  raikasta 
naurua,  josta  hän  niin  paljon  piti.  Hän  sanoisi  var- 
maankin j  älleen:  »Sinä  olet  kummallinen  olento,  Helmi». 

»Ellös  vainen,  sulho  rukka, 
Neioista  pahoin  pidelkö; 
Neuvo,  sulho,  neitoasi, 
Opeta  omenoasi, 
Neuvo  neittä  vuotehella, 
Opeta  oven  takana». 

Helmi  veti  pumpulikaihtimen  ylös  ja  sitoi  sen  pu- 
naisen nuoran  nauharuusukkeeksi.    Lämmin  maalis- 

kuun  aurinko  valaisi  laakson  punertavalla  loistollaan 
kirkastaen  haalistuneet  pienet  rakennuksetkin.  Pu- 
nertavia ja  oranssinvärisiä  valokielekkeitä  heijastui  tai- 
vaalle ennustaen  tuulista  päivää,  ja  kiemurtelevia  savu- 
patsaita kiipesi  askelmatonta  tietään  ilmoittaen  us- 
kollisesti, kuka  oli  ja  kuka  ei  vielä  ollut  jalkeilla. 
Kukkulalla  sijaitsevaan  Jack  Doranin  mökkiin,  joka 
näytti  vaaleanpunaiselta  aamuvalaistuksessa,  Helmin 
katse  kääntyi  ihaillen.  Hänen  katsoessaan  kohosi- 
vat sen  piipusta  ensimmäiset  höyhenkevyet  savu- 
kiehkurat. Jonakin  päivänä  tulisi  tuo  pieni  rakennus 
kuulumaan  hänelle  ja  hänellä  olisi  siellä  omat  pienet 
patansa  ja  pannunsa,  jotka  loistaisivat  kuin  hopea. 

Helmin  iloinen  sydän  lauloi  vanhaa  laulua  rak- 
kaudesta ja  toveruudesta,  vaikka  sanat,  joiden  ei 
tällaisissa  tapauksissa  ole  milloinkaan  väliä,  olivatkin 
Kalevalan  surunvoit toisia  säkeitä.  Mutta  kun  hän 
lauloi  ne  iloisessa  mielentilassa,  ei  niiden  synkkyyttä 
voitu  lainkaan  huomata. 

»Vaan  jos  sitte  siit'  ei  huoli, 
Viel'  ei  ttiostana  totelle, 
Veä  vitsa  viiakosta, 
Koivu  korpinotkelmasta, 
Tuopa  turkin  helman  alla, 
Talon  toisen  tietämättä». 

Helmi  nauroi  näille  sisältörikkaille  neuvoille,  joita 
nuorelle  aviomiehelle  annettiin  vaimonsa  kurissapitä- 
miseksi. Kaikki  tämä  tuntui  hänestä  nyt  hyvin  lei- 
killiseltä, vaikka  hän  muistikin  kovasti  vihastuneensa 
kuullessaan  laulettavan  sitä  Suomessa.  Hänen  isänsä 
oli   kerran   antanut    hänelle    aika  läimäyksen,  kun 

hän  oli  sanonut,  että  jos  vain  hänen  miehensä  us- 
kaltaisi kerrankaan  lyödä  häntä,  tappaisi  hän  mie- 
hensä pyssyllä  ja  heittäisi  hänen  ruumiinsa  jokeen. 
Mutta  läimäys  oli  vain  lujittanut  hänen  päätöstään. 
Vihoissaan  hän  toivoi  isänsä  kaatuvan  ja  taittavan 
jalkansa  tahi  salaman  iskevän  häneen. 

Helmi  puieutui  niin  nopeasti  kuin  suinkin.  Hänen 
alaston  pieni  huoneensa,  jota  lämmin  auringonpaiste 
nyt  kultasi,  oli  hänestä  kuin  paratiisi,  koska  hän  siellä 
oli  haaveillut  suloiset  unelmansa.  Helmin  iloinen 
luonne  karkoitti  olemattomiin  kaiken  rumuuden.  Hel- 
millä oli  kapea  valkoinen  puusänky,  josta  emalji- 
maali  oli  kulunut  pois  niin,  että  se  nyt  oli  pi- 
kemminkin vanhan  vaununkaton  näköinen.  Huo 
neen  lattia  oli  epätasainen  ja  säröinen;  haljennut 
pesuvati  oli  saanut  sijansa  punakeltaisella  vähäkan- 
kaalla peitetyllä  laatikolla,  mutta  tänään  ei  minkään 
ollut  väliä,  sillä  Helmin  sydän  lauloi  tuota  vanhaa 
laulua.  Hän  laskeutui  narisevia  portaita  alakerran 
suureen  keittiöön,  missä  juhlallinen  musta  kamiini 
odotti  häntä  seisoen  nyrpeänä  ja  kylmänä  neljällä  le- 
vitetyllä jalallaan.  Hänellä  oli  sytöt  valmiina  ja  puuro 
pian  tulella.  Helmi  oli  rouva  McMannin  sanojen 
mukaan  sellainen,  että  hän  teki  kaiken  niin  hyvissä 
ajoin,  ettei  hänellä  ollut  milloinkaan  kiirettä. 

Rouva  McMann  nukkui  tavallisesti  aamiaiseen 
saakka.  Hän  oli  iloinen  saatuaan  mahdollisuuden 
nukkua  rauhassa,  ja  hän  nukkuikin,  päättäen  niistä 
tärisevistä  kuorsauksista,  jotka  kuuluivat  hänen  keit- 
tiön vieressä  sijaitsevasta  huoneestaan.  Helmi  paistoi 
liikkiön  parissa  suuressa  paistinpannussa  ja  keitti 
kahvin  parissa  sinisessä  pannussa. 

Mietittyään  asiaa  rouva  McMann  päätti  hämmästyttää 
miehiä  aamiaispöydässä.  Pöytä  tulisi  olemaan  täysi 
ja  hetki  oli  siihen  yhtä  sopiva  kuin  mikä  tahansa  toi- 
nenkin. Hän  nousi  heti  herättyään,  kampasi  ohuen 
tukkansa  taaksepäin  palmikoiden  siitä  kahdeksikon 
näköisen  kuvion  takaraivolleen  ja  kiinnittäen  sen  pai- 
koilleen muutamilla  rautaisilla  hiusneuloilla,  puki  yl- 
leen parhaan  mustan  satiinipukunsa,  joka  jo  alkoi 
tuntua  hänestä  aivan  liian  ahtaalta,  ja  tuli  keit- 
tiöön. 

Helmi  kantoi  juuri  tyhjiä  puuro  vateja  ruokasalista. 

»No  mutta,  tämäpä  yllätys!»  sanoi  Jack  Doran 
rouvan  tullessa  keittiöön.  »Hyvää  huomenta,  rouva 
McMann,  ettekö  te  nykyään  enää  saakaan  unta?» 
Jack  valmisti  joskus  itse  aamiaisensa,  mutta  tänä 
aamuna  hänkin  kuului  valiojoukkoon. 

Rouva  McMann  huokaisi.  »Ei,  en  nuku  enää  niin 
hyvin  kuin  ennen,  minua  kun  vaivaavat  muutamat 
seikat.  Ehkä  asia  ei  kuulukaan  minulle,  mutta  en 
voi  olla  olematta  huolissani  muiden  ihmisten  vuoksi». 

Rouva  oli  miettinyt  valmiiksi  oikein  syvämietteisen, 
rohkean  ja  erikoisen  suunnitelman. 

»Miksi  huolehtia?»  kysyi  Jack  ottaen  lautaselleen 
palasen  paahdettua  leipää  siitä  pyramiidista,  jonka 
Helmi  oli  juuri  tuonut  sisään. 

»Otaksun,  ettei  ihmisiä  sellaisesta  juuri  kiitetä, 
mutta  en  ole  kiitosta  milloinkaan  pyytänytkään». 
Rouva  McMann  oli  omahyväisellä  tuulellaan,  minkä 
täysihoitolaiset  tunsivat  niin  hyvin. 

Jack  Doran  jatkoi  iloisesti:  »Kertokaa  meille  huo- 
lenne, rouva  McMann»,  sanoi  hän,  »täysihoitolaiset 
ovat  inhimillisiä.   Sallikaa  meidän  neuvoa  teitä». 

Rouva  McMann  näki  ruokavieraiden  huomion  kään- 
tyneen hänen  puoleensa.  Oikea  hetki  oli  käsissä. 

»No  niin,  koska  huomaan  teidän  niin  mielellänne 
haluavan  tietää  huoleni,  Jack,  kerron  ne  teille,  ja 
teillä' on  oikeuskin  saada  tietää  ne,  koska  juuri  te 
olette  niiden  aiheuttaja.  Eräs  Edmontonissa  asuva 
ystäväni  kertoi  minulle  teidän  olevan  kihloissa  muu- 
taman siellä  asuvan  tytön  kanssa  ja  kuitenkin  olette 
koko  tämän  ajan  kosiskellut  Helmiä  omaksi  huvik- 
senne, rakentanut  tuon  talonne  ja  kalustanut  sen,  ja 
saattanut  meidät  kaikki  siihen  luuloon,  että  teillä  on 
vakavat  aikomukset  Helmiin  nähden». 

Jack  keskeytti  syöntinsä  kohottaen  hämmästyneenä 
katseensa.   Bill  Larsen  puraisi  kiihkoissaan  kieltänsä. 

Rouva  McMann  jatkoi:  »Olen  nähnyt  ennenkin 
sellaisia  nuoria  kaupunkilaiskeikareita,  jotka  ovat 
käyttäytyneet  petollisesti  rehellisiä  tyttöjä  kohtaan, 
herättäen  heissä  sellaisia  toiveita,  että  he  sen  jälkeen 
halveksivat  omaan  luokkaansa  kuuluvia  kunniallisia  mie- 
hiä. Sellainen  menettely  ei  ole  oikein,  enkä  minä  aio- 
kaan  sietää  sitä.  Nämä  kaivosseudut  ovat  kyllä  raa- 
koja paikkoja,  mutta  me  emme  sentään  täälläkään 
siedä  kaikkea.  Jokainen  meistä  käsittää  vallan  mai- 
niosti, ettei  teidänlaisenne  kaupungissa  kasvanut  mies 
tarkoita  mitään  hyvää  tytölle,  joka  on  kaikissa  ta- 
pauksissa vain  hakkeluksentarjoilija  ja  sitäpaitsi  ulko- 
maalainenkin». 

Kaikki  huoneessaolijat  vaikenivat.  Helmi,  joka  ta- 
vallisesti toimitti  tehtävänsä  ajattelematta  niitä,  pa- 
lautettiin tajuntaan  samanlaisella  äkillisellä  nykäyk- 
sellä, minkä  matkustaja  tuntee  junan  pysähty- 
essä.   Huoneessa,  missä  hetkistä  aikaisemmin  oli  hu- 

rissut  kuin  tehtaassa,  vallitsi  nyt  äkkiä  jännittynyt 
hiljaisuus. 

Keksittyään  jutun  Jackin  morsiamesta  rouva 
McMann  jatkoi  tarkoituksellisesti: 

»Kerrotaan  teidän  tuovan  vaimonne  tänne  pää- 
siäiseksi ja  vaimoksenne  sanotaan  tulevan  tuon  kau- 
punkilaistytön». 

Pyyhkäisten  kiiltelevän  tukkansa  taaksepäin  Jack 
Doran  nousi.  Vaikka  maaliskuun  aurinko  olikin  päive- 
tyttänyt  hänen  kasvonsa,  olivat  ne  nyt  kuitenkin  kalpeat. 

»Te  olette  hyvä  arvaaja,  rouva  McMann»,  sanoi 
hän,  »mutta  tekin  erehdytte  sentään  muutamissa 
asioissa.  Minä  aion  ottaa  itselleni  vaimon  ennen  pää- 
siäistä, mutta  en  tuota  edmontonilaista  tyttöä.  Enkä 
todellisuudessa  tunnekaan  ketään  edmontonilaista  tyt- 
töä, en  ainoatakaan,  tunnen  vain  täällä  Eagle  Mine- 
sissä  erään  tytön,  josta  pidän  äärettömästi». 

Helmi  kulki  juuri  hänen  taitseen  ja  Jack  kään- 
tyi kiivaasti  tarttuen  hänen  käteensä.  »Helmi  on  nyt 
viimeistä  päivää  palveluksessanne,  rouva  McMann, 
sillä  tänään  hän  menee  naimisiin  kanssani,  jos  hän 
vain  tahtoo.   Tahdotko,  Helmi?»  kysyi  hän  tulisesti. 

Miehet  oikein  haukkoivat  ilmaa.  »Eikö  tuo  Jack 
Doran  olekin  hitonmoinen  veitikka,  kun  hän  kysyy 
tytöltä  tuollaista  heidän  kaikkien  kuullen!» 

»Helmi,  tahdotko  mennä  naimisiin  kanssani  tänään?» 
toisti  hän. 

Helmi  nyökäytti  vain  päätään. 

Miehet  puhkesivat  hyväksymishuutoihin,  joihin  Bill 
Larsen  ei  ottanut  osaa.  Hän  rupesi  äkkiä  vihaa- 
maan rouva  McMannia.  Nyt  rouva  oli  sotkenut  asiat 
täydellisesti. 


184 


Rouvan  kasvot  synkistyivät.  Hänet  oli  voitettu 
täällä  hänen  omassa  talossaan.  Ja  oli  vielä  ikäväm- 
pää, että  hän  oli  nyt  menettämäisillään  parhaan  ty- 
tön, mikä  hänellä  milloinkaan  oli  ollut.  Jack  Doran, 
joka  oli  niin  ylpeä,  ei  milloinkaan  sallisi  vaimonsa  tar- 
joilla ruokaa  kaivostyöläisille.  Rouva  saattoi  tuskin 
hengittää. 

»No  niin,  teidän  olisi  pitänyt  ainakin  hieman  va- 
roittaa meitä.  Tahtoisin  mielelläni  tietää,  mihin 
teillä  sellainen  kiire  on.  Sanon  vain  sen,  ettei  tämä 
näytä  lainkaan  sopivalta». 

Vanhetessaan  rouva  McMann  alkoi  yhä  enemmän 
vihata  nuoruutta.  Helmin  hento  vartalo  ja  reippaus 
herätti  hänessä  kateutta  ja  katkeruutta,  ja  katsoessaan 
nyt  noita  molempia  puhtaita,  notkeita  ja  terveitä 
nuoria  ihmisiä,  jotka  seisoivat  hänen  edessään  käsi 
kädessä  ja  katsoivat  tulevaisuuteen  tyynesti  ja  pe- 
lottomasti,  hän  tunsi  vihaavansa  heitä  molempia. 
He  näyttivät  uhmaavan  häntä.  »Mielettömät  nuoret 
tyhmeliinit,  tietävätkö  he  mitään  elämästä?  Hän 
toivoi ...» 

Hän  puhalsi  aivan  kuin  hänen  huulensa  olisivat  kai- 
vanneet jäähdyttämistä. 

XVI 

Sinä  iltapäivänä  Helmi  ja  Jack  ajoivat  kahdeksan 
mailin  päässä  sijaitsevaan  Bannermanin  kylään  hake- 
maan virkailijaa,  joka  voisi  vihkiä  heidät.  Helmillä 
oli  yllään  sama  musta  pitsikauluksinen  silkkipuku, 
joka  hänellä  oli  ollut  junassa,  ja  koristuksena  rinta- 
neula, jonka  Jack  oli  antanut  hänelle  jouluna. 

Rouva  McMann  kauhistui  ajatellessaan  Helmin  me- 
nevän vihille  mustassa  puvussa.  »En  ole  vähääkään 
taikauskoinen,  Helmi»,  sanoi  hän,  »mutta  tunnette  kai 
sananlaskun:  'Mennä  mustissa  vihille  on  samaa  kuin 
toivoa  tehtyä  tekemättömäksi'». 

Helmi  nauroi.  Hänen  pieni  maailmansa  oikein  sy- 
kähteli ilosta  ja  hän  tuskin  kuulikaan  rouva  McMannin 
pahoja  ennustuksia.  Aurinko  kirkasti  vuoret,  jäät 
olivat  lähteneet  joesta  ja  maailma  oli   niin  kaunis. 

»Jack  Doran  on  vain  poikanen»,  sanoi  rouva  McMann, 
»ja  luullakseni  hän  kosikin  teitä  niin  empimättä  vain 
siinä  toivc-ssa,  että  hän  saisi  rukkaset». 

Helmin  silmät  olivat  kuin  kaksi  riemuni ähdettä. 
»Petin  tietysti  hänet,  nuoren  Jack  Doranin,  enkö  pet- 
tänytkin?' Hän  on  varovaisempi  seuraavalla  kerralla 
pyytäessään  jotakuta  suomalaistyttöä  omakseen». 

Rouva  McMann  katsoi  häneen  ja  huokaisi.  Helmi 
oli  liian  onnellinen  välittääkseen  peloittavimmista- 
kaan  vihjauksista. 

Mikään  ei  himmentänyt  Helmin  ihanaa  päivää, 
ennenkuin  he  pääsivät  sen  kukkulan  huipulle,  jolta 
voitiin  katsella  Bannermanin  pientä  kylää.  Näh- 
dessään nuo  yhdessä  ryhmässä  aseman  ympärillä  kyh- 
jöttävät talot  Helmi  tarttui  äkkiä  Jackia  käsivar- 
resta. 

»Voi,  Jack,  en  pidä  tuosta!»  sanoi  hän.  »Katso  noita 
pieniä  taloja,  jotka  ovat  aivan  hyppyyn  kyyristyvien 
kissojen  näköisiä.  Ne  eivät  näytä  lainkaan  ystäväl- 
lisiltä». 

Jack  kiersi  käsivartensa  hänen  vyötärölleen.  »Älä 
pelkää,  Helmi;  mikään  ei  saa  peloittaa  suomalais- 
tyttöäni». 

Hänen  silmänsä  olivat  hellät,  kun  hän  katsoi  Hel- 
miin, mutta  Helmin  olivat  täynnä  kyyneliä.  »Tuo  on 
ilkeä  paikka,  tuo»,  sanoi  hän  viitatessaan  väristen 
laaksoon.  »Siellä  on  meille  vain  pahoja  sanoja  ja  pa- 
hansuopia ajatuksia». 

Joki  mutkitteli  leveänä  sinisenä  nauhana  heidän  ala- 
puolellaan, osoittamatta  mitään  kiirettä  tahi  levotto- 
muutta. Paikaltaan  he  näkivät  erään  pienemmän 
joen,  joka  virraten  alaspäin  metsäistä  syvännettä  pit- 
kin laski  vetensä  suurempaan  jokeen,  sointuvan  ko- 
hinan kantautuessa  vienosti  heidän  korviinsa.  He 
olivat  pysähdyttäneet  hevosensa  kukkulan  laelle. 

Tähän  kohtalokkaaseen  paikkaan  saapuminen  ja 
heidän  asiansa  juhlallisuus  soivat  kaunopuheisuutta 
Jackin  sanoille:  »Me  emme  tunne  toisiamme  vielä 
hyvin,  suomalaistyttö»,  sanoi  hän,  »mutta  me  rakas- 
tamme toisiamme,  eikä  silloin  muun  olekaan  väliä. 
Selvittäkäämme  toisillemme  muuan  asia  heti.  Meidän 
pitää  luottaa  toisiimme.  Avioliittoa  solmitessa  ja  sen 
menestymistä  ajatellessa  ei  muuta  tarvitakaan.  Pi- 
din sinusta  heti,  Helmi,  nähdessäni  sinut  ensi  kerran, 
koska  sinulla  on  niin  rehelliset  silmät.  Luulen  sinua 
yhtä  vilpittömäksi  kuin  itsekin  olen.  En  ole  milloin- 
kaan rakastanut  muita  tyttöjä  kuin  sinua.  Et  suin- 
kaan pelkää  enää,  Helmi?» 

Helmi  toivoi  voivansa  kertoa  hänelle  koko  entisen 
elämänsä.  Jack  ymmärtäisi  kyllä  —  mutta  oikei- 
den englannin  kielisten  sanojen  muistaminen  oli  jos- 
kus niin  vaikeata.  * 

Jack  jatkoi:  »Me  olemme  kuin  nuo  kaksi  virtaa,  ra- 
kas Helmi,  jotka  yhtyvät  tuolla  ja  virtaavat  sitten  yh- 
dessä mereen.   Meidänkin  pitää  liittyä  yhteen  aivan 

samalla  tapaa  ja  pysyä  sitten  yhdessä  koko  ajan.  Kun 
kerran  olemme  liittyneet  yhteen,  emme  enää  voi  erota. 
Meilläkin  on  pitkä  tie  mereen  ja  välillä  saattaa  olla 
kallioita,  putouksia  ja  virtoja,  mutta  tulemme  aina 
olemaan  rehellisiä  toisillemme,  Helmi.  Et  suinkaan 
pelkää  enää,  vai  mitä,  kultaseni?» 

Helmin  silmät  olivat  himmeät  kyynelistä,  kun  hän 
kääntyi  katsomaan  Jackiin.   »En  pelkää»,  sanoi  hän. 

He  menivät  ensiksi  postikonttoriin  saadakseen  lupa- 
kirjan. Muuan  vanhahko  mies,  jolla  oli  pitkä  parta, 
täytti  lomakkeen,  joka  antoi  John  Ward  Doranille  ja 
Helmi  Milanderille  oikeuden  mennä  avioliittoon  kes- 
kenään. Siitä  piti  heidän  maksaa  viisi  dollaria. 

He  kysyivät  metodistipappia,  mutta  saivatkin  kuulla, 
ettei  paikkakunnalla  ollut  sellaista.  Englantilainen 
pappikin  oli  matkoilla,  mutta  postimestari  ilmoitti 
tuomarin  olevan  varmasti  kotosalla,  neuvoen  heille 
tien  hänen  taloonsa. 

Se  sijaitsi  erillään  murtuneen  säleaidan  sisäpuolella, 
luhistumaisillaan  oleva  likainen  pieni  rakennus,  jossa 
selvästi  asui  vain  yksi  ainoa  ihminen.  Ikkunoissa  ei 
ollut  uutimia  ja  rikkinäiset  sälekaihtimet  riippuivat 
vinossa.  Kaiteella  varustetulle  kuistille  johtavat  por- 
taat olivat  rikki  ja  rautainen  kaide  oli  pullistunut 
ulospäin,  aivan  kuin  sisällä  olisi  usein  pelattu  jalka- 
palloa. 

»Tuo  rakennuspa  on  kurjan  näköinen»,  sanoi  Jack 
heidän  lähestyessään  hökkeliä,  »mutta  viis  siitä, 
Helmi,  me  uudistamme  vihkimisen  Edmontonissa  ja 
vieläpä  sen  suurimmassa  lasimaalauksin  koristetussa 
kirkossa.  Meillä  on  silloin  autollinen  kukkia,  mor- 
siusneitoja ja  hääkakku  ja  kaikkea  muutakin.  Mutta 

sillä  aikaa,  jos  vain  tämä  vanha  veijari  on  kyllin 
selvä,  saamme  tarpeeksi]  lainpykäliä  puolellemme 
voidaksemme  aloittaa». 

Tuomari  J.  Edgerton  Blackwood  avasi  oven.  Hä- 
nen käytöksensä  ilmaisi  syvää  suuttumusta  ja  koko 
olentonsa  väsymystä.  Likainen  kaulus,  joka  pysyi 
kiinni  vain  niskanapin  varassa,  lepatti  huolettomasti 
kaulassa  ja  hänen  paidastaan  voitiin  selvästi  huo- 
mata, että  hänen  viimeviikkoista  pesuaan  oli  koh- 
dannut jokin  onnettomuus.  Hänen  korvistaan  pisti 
esille  karvatupsuja  kuin  pieniä  siveltimiä,  silmänsä 
verestivät  ja  ääni  oli  käheä.  Herra  Blackwocd  näytti 
ja  tunsikin  todella  olevansa  kuin  koira,  joka  on  hauk- 
kunut koko  yön. 

»Mitä  hittoa  te  tahdotte?»  kysyi  hän  avatessaan 
oven.  Nämä  sanat,  vaikka  ne  olivatkin  töykeät,  lau- 
suttiin tuollaisella  sivistyneen  englantilaisen  hyvin 
sovitellulla  äänellä,  jota  saadaan  kuulla  maailman 
mitä  kaukaisimmissa  ja  aavistamattcmimmissakin  kol- 
kissa. 

Jack  odotti  hetkisen  ennen  vastaamistaan.  »Oletteko 
te  rauhantuomari?»  kysyi  hän  sitten  hämmästyneenä. 

»Minä  olen  kaikkea,  koira  vieköön!  Toimin  kau- 
punginvoutina ja  -kirjurina,  hoidan  paikkakunnan 
kauppiasten  kirjanpitoa  ja  pelaan  pokeria.  Miten  voin 
palvella  teitä?» 

»Me  haluaisimme  mennä  naimisiin»,  vastasi  Jack 
hymyillen.  Kukaan  ei  voinut  riidellä  Jack  Doranin 
kanssa  tänä  päivien  päivänä.  Hän  tunsi  Helmin  pu- 
ristavan kovemmin  hänen  käsivarttaan  ja  näki  hänen 
olevan  kalpean  ja  pelästyneen,  mutta  hän  tunsi  vain 
sääliä  tätä  likaista  ja  nurisevaa  vanhusta  kohtaan. 

»Käykää  sisälle»,  sanoi  hänen  kunnianarvoisuutensa 
vihdoin.  »Käykää  sisälle  ja  istuutukaa».  Hän  antoi 
heidän  itsensä  ratkaista  mihin  sopi  istuutua.  Jokai- 
sella tuolilla  oli  nimittäin  oma  vaate-,  paperi-,  astia- 
tai  muu  kasansa.  Muutamalla  tuolilla  olivat  länget  ja 
muutamalla  taasen  kumisaappaat.  Lattian  keskellä  oli 
nelikulmainen  punainen  kamiini.  Sen  suuluukusta  oli 
valunut  tuhkaa  lattialle.  Viereisen  huoneen  avonaisesta 
ovesta  näkyvä  järjestämätön  vuode  oli  sen  näköinen, 
kuin  herra  Blackwood  olisi  äsken  juuri  noussut  siitä. 
Pöytä  oli  täynnä  likaisia  astioita  ja  tyhjiä  pulloja. 

Jokin  pakotti  tuomaria  puolusteluihin. 

»Täällä  on  paljonkin  naisia,  mutta  kaivosten  avaa- 
misen jälkeen  he  ovat  tulleet  niin  kirotun  itsenäisiksi, 
etteivät  he  viitsi  tehdä  päivääkään  työtä.  Haluaisin 
mielelläni  katsella,  kuinka  he  kuolisivat  hitaasti  näl- 
kään ja  viluun.  He  ovat  kaikki  noita  kirottuja  ulko- 
maalaisia, joiden  ei  olisi  milloinkaan  pitänyt  päästä 
tänne  valkoisten  miesten  maahan.  Vain  suomalaisia 
ja  muita  samanlaisia». 

»Älkää  moittiko  suomalaisia,  hyvä  herra»,  sanoi 
Jack  nauraen,  »koska  minä  aion  juuri  mennä  naimi- 
siin erään  suomalaisen  kanssa». 

Herra  Blackwood  katsoi  Helmiin  niin  pitkään  ja 
hävyttömästi,  että  Helmin  oli  pakko  luoda  katseensa 
maahan.  Olivatko  kaikki  viranomaiset  ilkeitä  van- 
hoja miehiä?  Olivatko  he  vihaisia  hänelle  senvuoksi, 
että  hän  oli  tullut  tänne  toisesta  maasta? 

»Teidän  pitää  pitää  hänet  kurissa,  nuorimies,  koska 
hänellä  on  villivarsan  silmät.  He  ovat  kaikki  hillit- 
tömiä ja  murhanhimoisia,  nuo  suomalaiset;  hurjia 
tappelijoita,  puukottajia  ja  ampujia». 

»Meillä  olisi  hieman  kiire,  hyvä  herra»,  sanoi  Jack 
vieläkin  tyynesti,  »niin  että  olisimme  hyvin  iloisia, 
jos  heti  ryhtyisitte  toimeen.  Minulla  on  lupakirja 
mukanani». 

Vanha  mies  pani  nenälleen  rasvaiset  silmälasit  ja 
alkoi  etsiä  tarpeellisia  papereita  pöydällä  vallitsevasta 
kuvaamattomasta  sekamelskasta,  kiroten  aina,  kun 
hän  ei  penkomastaan  kasasta  löytänyt  tarvitsemiaan 
kaavakkeita.  Joku  oli  käynyt  sotkemassa  papereita; 
ne  olivat  olleet  siinä  vielä  eilen  tahi  toissapäivänä. 
Kunpa  ihmiset  antaisivat  vain  hänen  kapineensa  olla 
rauhassa!  Hän  aikoi  virittää  raudat  papereittensa 
joukkoon  ja  sanoi  toivovansa  niiden  katkaisevan  kaik- 
kien kirotut  sormet. 

Herra  Blackwood  meni  astiakaapille,  otti  sieltä  tee- 
kupin, kaatoi  itselleen  ryypyn  muutamasta  mus- 
tasta pullosta  ja  teki  uuden  yrityksen.  Mutta  vasta 
toisen  ryypyn  jälkeen  hän  löysi  hakemansa. 

Helmi  piteli  kiinni  Jackin  käsivarresta.  »Minä  en 
pidä  tästä»,  sanoi  hän.  »Se  tuo  huonoa  onnea  muka- 
naan —  kaikki  tämä  tällainen  likaisuus  ja  ilkeys. 
Hän  on  juovuksissa  —  kääntykäämme  jonkun  toisen 
puoleen  —  toivon,  että  meidät  vihittäisiin  oikealla 
tavalla». 

Jack  koetti  tyynnyttää  häntä.  , 

»Näyttäkää  minulle  lupakirja»,  sanoi  tuomari  pyö- 
rähtäen tuolillaan. 

Jack  aukaisi  paperin  ojentaen  sen  hänelle. 

Tuomari  luki  nimet  ääneen  —  John  Ward  Doran 
ja  Helmi  Milander. 

»Milander?  Milander?»  Hän  kohotti  äkkiä  kat- 
seensa tarkastellen  Helmiä  lähemmin. 

Ja  Helmin  oli  jälleen  pakko  katsoa  maahan. 

Sitten  tuomari  kääntyi  Jackin  puoleen.  »Tahtoisin 
puhutella  teitä  kahdenkesken»,  sanoi  hän,  »jos  vain 
neiti  Milander  haluaa  poistua  hetkiseksi». 

Helmi  meni  iloisena  päästessään  pois  huonosta 
ilmasta  ja  pakoon  tuon  vanhan  miehen  katseilta,  joka 
muistutti  häntä  ilkeästi  eräästä  toisesta  viranomai- 
sesta, jonka  kanssa  hän  kerran  oli  joutunut  teke- 
misiin. 

»Herra  Doran,  otaksun  että  olette  kanadalainen?» 
Jack  nyökäytti  päätään. 

»Ja  sivistynyt  mies  —  ehkäpä  yliopistollisestikin  si- 
vistynyt?» 

»Opiskelin  yliopistossa  kolme  vuotta»,  vastasi  Jack. 
»Ja  te  aiotte  nyt  mennä  naimisiin  tämän  suomalais- 
tytön kanssa?» 

»Varmasti!»  vastasi  Jack. 

»No  niin,  herra  Doran,  tahdon  vain  huomauttaa 
teille,  että  aikeenne  on  tyhmä.  Tyttö  on  kyllä  kaunis, 
myönnän  sen;  tuollainen  tarjoilijatarkaunotar,  kuten 
sanotaan». 

Jack  keskeytti:  »Kuulkaahan  nyt,  en  ole  tullut  tänne 
kysymään  neuvoa  teiltä  enkä  muiltakaan,  vaan  pyy- 
tämään teitä  naittamaan  minut  tuohon  tyttöön,  siinä 
kaikki.  Tahdotteko  tehdä  sen?» 

»Kuunnelkaa»,  sanoi  tuomari,  »älkääkä  menettäkö 
malttianne.  Tahdoin  vain  huomauttaa  teille  seuraa- 
vasta: Teidän  ei  tarvitse  mennä  naimisiin  tämän  ty- 
tön kanssa.  Nämä  ulkomaalaiset  eivät  ole  niin  tur- 
hantarkkoja ja  tämä  lupakirja  riittää  kyllä  hänelle. 
He  kunnioittavat  suuresti  jokaista  asiakirjaa,  ja  tei- 
dän asemassanne  oleva  mies  väsyy  piankin  tyttöön, 

jolla  ei  ole  muuta  tarjottavaa  kuin  kauniit  kas- 
vot». 

»Neuvotte  siis  minua,  kun  pyydän  teitä  vihkimään 
meidät,  pettämään  tytön  siten,  että  hän  luulee  men- 
neensä naimisiin  kanssani.  Enpä  ole  vielä  elämäs- 
säni kuullut  kenenkään  ihmisen  ehdottavan  mitään 
ilkeämpää». 

»Odottakaahan  nyt  älkääkä  huutako!»  Tuomari  oli 
päättänyt  olla  kärsivällinen.  »Toivon  Jumalan  ni- 
messä että  joku  olisi  antanut  minulle  saman  neu- 
von ollessani  teidän  iässänne.  Oliko  tämä  tyttö  tar- 
joilijattarena siinä  paikassa,  missä  te  kävitte  nautti- 
massa aterianne?  Sitä  ajattelinkin  —  vanha  juttu. 
Hän  rupesi  pitämään  teistä  ja  kierteli  ympärillänne. 
Tiedän  sen,  koska  minullekin  kävi  samoin,  ja  nyt 
minä  asun  täällä  eikä  tuo  noita-akka  voi  löytää  mi- 
nua enää». 

»Miksi  hän  tahtoisi  löytää  teidät?»  kysyi  Jack  koet- 
tamattakaan salata  halveksumistaan. 

»Te  tulette  kyllä  tietämään  enemmän  näistä  asioista 
ennen  loppuanne,  jos  vain  menette  naimisiin  tuon  ty- 
tön kanssa.  Olen  nyt  koettanut  varoittaa  teitä  ta- 
vallisilla sanoilla,  mutta  te  ette  ole  kuulevinannekaan. 
Onko  päätöksenne  lopullinen?» 

»On,  sir!  Aion  mennä  naimisiin  Helmi  Milanderin 
kanssa  laillisesti  ja  kunniallisesti.  Ellette  tahdo  suo- 
rittaa toimitusta,  voimme  vallan  hyvin  kääntyä  jon- 
kun toisen  puoleen». 

»Suostun  kyllä  vihkimään  teidät  tavalliseen  tapaan, 
mutta  ennen  sitä  haluan  näyttää  teille  jotakin.  Olette 
käyttäytynyt  melko  nenäkkäästi  minua  kohtaan,  mutta 
siitäkin  huolimatta  tahdon  olla  rehellinen  teille,  ja 

aion  nyt  tehdä  teille  sellaisen  palveluksen,  jonka  tah- 
toisin jonkun  toisen  tekevän  pojalleni,  jcs  minulla 
olisi  sellainen.  Ehkä  teitä  kiinnostaa  tämän  katsele- 
minen?» 

Hän  lähestyi  seinää,  jossa  suuresta  naulasta  riip- 
pui kasallinen  sanomalehtiä.  Hän  selaili  niitä  hetkisen 
ja  palattuaan  Jackin  luo  ojensi  hänelle  erään  winni- 
pegiläisen  lehden.    Jack  otti  sen  ihmetellen  vastaan. 

»Lukekaa  tuo»,  sanoi  vanhempi  mies  riemuitse- 
vasti,  »ja  ilmoittakaa  sitten  minulle,  pysyttekö  vielä- 
kin päätöksessänne.  Me  säilytämme  tällaisia  poliisi- 
raportteja;  ne  ovat  meistä  hyvin  kiinnostavia». 

Helmin  kasvot  tuijottivat  häneen  lehden  sivulta. 

»Vangittu  kiinalaisluolassa  vuosi  sitten  —  paennut 
eilen  Kodittomien  Tyttöjen  Kodista».  Jack  luki  nämä 
sanat  ääneen,  ennenkuin  hän  käsitti  niiden  merki- 
tyksen. Hän  luki  jokaisen  sanan,  vaikka  ne  tuntui- 
vatkin polttavin  tulikirj  äimin  painetuilta.  Tuomari- 
kin oli  pahoillaan  hänen  vuokseen. 

»Tämä  on  kirottu  valhe!»  pääsi  hänen  huuliltaan. 
»Tämä  on  kauhistuttava  erehdys!  Tässä  ei  ole  muuta 
yhtäläisyyttä  kuin  nimi,  siinä  kaikki.  Jos  tässä  olisi 
kysymys  minun  Helmistäni,  olisi  hän  varmasti  muut- 
tanut nimensä  tullessaan  tänne?  Hän  ei  olisi  ollut 
niin  tyhmä,  että  hän  olisi  käyttänyt  entistä  nimeään». 

Jack  tiesi  Helmin  karttavan  puhumista  Winnipe- 
gissä  oleskelustaan,  vaikka  hän  kerran  olikin  saanut 
selville,  että  Helmi  oli  asunut  siellä  vuoden.  Ja  tässä 
mainittu  pakenemispäivä  vastasi  juuri  sitä  aikaa, 
jolloin  Helmi  oli  saapunut  Eagle  Minesiin. 

Jackin  kurkkua  kuivasi  ja  hänen  mieltään  ahdisti. 
Uskoisiko  hän  nyt  tällaista  Helmistä?  Hän  ei  voinut 

eikä  tahtonutkaan.  Hänen  omassa  elämässään  ei 
ollut  minkäänlaisia  likaisia  tahrcja.  Hän  oli  elänyt 
rehellisen  huvituksia  rakastavan  nuorukaisen  puh- 
dasta toimeliasta  elämää.  Hän  tunsi  kyllä  maailman 
pahuuden,  koska  hän  oli  työskennellyt  sellaisten  mies- 
ten joukossa,  jotka  kertoivat  elostelustaan  häpeä- 
mättä, mutta  häntä  oli  aina  inhoittanut  kaikki  raa- 
kuus ja  rivous.  Helmi  oli  niin  suloinen  ja  puhdas  kuin 
aavikon  kukka.  Jos  hänet  oli  vangittu,  oli  siinä  ta- 
pahtunut kauhea  erehdys.  Ei,  hän  ei  tahdo  hylätä 
Helmiä! 

»Eikö  siinä  ole  hänen  kuvansakin,  vai  mitä  luulette?» 
kysyi  tuomari  kylmästi. 

»En  ole  siitä  niinkään  varma»,  sanoi  Jack.  »Tämä 
kuva  esittää  pohjoismaalaista  tyttöä,  joka  on  pukeu- 
tunut heikäläisten  tapaan.  En  ole  milloinkaan  näh- 
nyt tyttöni  käyttävän  tällaista  pukua». 

Jack  luki  selostuksen  vielä  kerran  ojentaen  sitten 
lehden  takaisin.  Hän  oli  tehnyt  päätöksensä.  »Nyt, 
kun  olette  täyttänyt  velvollisuutenne»,  sanoi  hän  koet- 
taen puhua  tyynesti,  »aion  mennä  naimisiin  Helmi 
Milanderin  kanssa,  ja  jos  te  jolloinkin  näytätte  tuota 
lehteä  muille  vahingcittaaksenne  vaimoani,  palaan 
takaisin  ja  panen  teidät  vastaamaan  teostanne,  niin 
vanha  mies  kuin  te  olettekin.  Ottakaa  nyt  kirjanne 
tahi  ne  välineet,  joita  tarvitsette,  ja  tulkaa  ulos,  koska 
tämän  huoneen  ilma  tuskin  sopii  tällaisille  juhlame- 
noille». 

Hän  ei  ollut  milloinkaan  elämässään  tuntenut  sel- 
laista raittiin  ilman  tarvetta  « —  vielä  minuutinkin 
oleskeleminen  tässä  turmeltuneessa  ilmassa  olisi  tu- 
kehduttanut hänet. 

Ja  ulkona  iltapäivän  auringon  paistaessa  ja  solasta 
puhaltavan  tuulen  liehutellessa  niitä  papereita,  joita 
tuomari  piti  käsissään,  he  vannoivat  valansa  siviili- 
avioliiton yksinkertaisten  menojen  mukaisesti.  Jack 
ei  voinut  jälkeenpäin  muistaa,  mitä  hän  oli  sanonut. 
Hän  tiesi  vain  tunteneensa  kiihkeää  halua  saada  pu- 
ristaa Helmin  syliinsä  ja  suojella  häntä  kaikelta  maail- 
man pahuudelta. 

Kun  he  lähtivät  ajamaan  kotiin,  oli  aurinko  jo  pai- 
nunut vuorten  taa.  Illan  varhainen  kylmyys  las- 
keutui maahan.  Helmi  oli  vaitelias  ja  toivoton.  Hän 
tiesi  tapahtuneen  jotakin  väärää.  Tämä  tuomari  oli 
ollut  yhtälailla  hänen  vihollisensa  kuin  se  toinenkin. 
Miksi  he  kaikki  olivat  niin  suutuksissaan  hänelle? 
Hän  päätti  kysyä  Jackilta. 

»Miksi  hän  tahtoi  estää  sinua  menemästä  naimisiin 
kanssani?»  kysyi  hän  heidän  päästyään  kukkulan 
laelle  ja  pysähtyessään  katsomaan  tuota  pientä  kau- 
punkia, jonka  purppuroituva  hämärä  pian  kietoisi 
vaippaansa. 

Jack  suuteli  häntä  jälleen.  »Unhota  hänet,  Helmi», 
sanoi  hän.  »Hän  on  vain  likainen  surkuteltava  vanha 
juopporatti,  jolla  ei  ole  mitään  tekemistä  meidän 
elämässämme». 

Helmi,  joka  tiesi  vihkimisen  juhlalliseksi  ja  arvok- 
kaaksi toimitukseksi,  oli  hyvin  onneton.  »Jack,  en 
tunne  lainkaan  olevani  naimisissa  noiden  mitättömien 
sanojen  perusteella.  Siellä  ei  rukoiltu,  ei  toivotettu  on- 
nea eikä  sanottu  mitään  juhlallista.  Tapa  on  niin 
kehno,  etten  pidä  siitä  lainkaan». 

»En  minäkään  pidä  siitä»,  vastasi  Jack,  »mutta  se 
on  silti  laillinen». 

»Minäpä  sanon  sinulle  jotakin,  Jack?»  Helmi  alkoi 
jo  saada  takaisin  hyvän  tuulensa.  »Minäpä  tiedän, 
mitä  teemme,  saadaksemme  kaiken  jälleen  kuntoon. 
Kun  saavumme  tuon  pienen  puron  rannalle,  asetumme 
kumpikin  sen  äyräälle,  toinen  toiselle  ja  toinen  toi- 
selle rannalle,  ja  sanomme  toisillemme  hyviä  sanoja 
virtaavan  veden  yli.  Silloin  joudumme  varmasti  nai- 
misiin. Minusta  tuntuisi  paremmalta  silloin». 

»Hyvä  on,  tyttöseni  —  suostun  kaikkiin  ehdotuk- 
siisi». 

He  pysähdyttivät  hevosensa  pienen  puron  rannalle, 
joka  kiemurteli  jokea  kohti,  ja  siellä,  hevosten  kat- 
sellessa heitä  ihmetellen,  he  ojensivat  toisilleen  kä- 
tensä virtaavan  veden  yli  ja  vaihtoivat  valansa: 

»Minä  otan  sinut  vaimokseni,  Helmi»,  sanoi  Jack, 
»ja  tahdon  rakastaa  sinua  aina».  Ja  Helmi  sanoi: 
»Minä  otan  sinut,  rakas  Jack  Doran,  aviomiehekseni 
ikuisiksi  ajoiksi». 

Ja  pitäen  vieläkin  toisiaan  käsistä  kiinni  he  tois- 
tivat sitten  sanat,  jotka  Helmi  oli  oppinut  Tyt- 
töjen Kerhossa  eräänä  iltana  kauan  kauan  aikaa 
sitten. 

»Ne  ovat  hyviä  sanoja,  Jack,  sillä  opin  ne  Jumalan 
huoneessa.  Ne  ovat  sellaisia  uskonnollisia  sanoja, 
jotka  Jumala  ymmärtää.  Minä  sanon  ne  ensin  ja  si- 
nun pitää  toistaa  ne  sitten: 

'Nauti  terveydestäsi,  etsi  totuutta,  kunnioita  Juma- 
laa ja  palvele  muita'». 

Jack  toisti  sanat  hänen  jälkeensä  ja  sitten  he  suute- 
livat toisiaan  ja  seisoivat  hetkisen  vaieten  paikoillaan. 
Ja  heidän  todistajinaan,  paitsi  taivaan  enkeleitä, 
jotka  nyt  varmasti  katselivat  heidän  puoleensa,  oli 

pari  rehellistä  raudikkoa,  joiden  olkapäissä  oli 
kärsivällisen  työn  jättämät  kunniakkaat  arvet. 

Ja  läheisessä  metsässä  muuan  punarinta  satakieli, 
joka  jo  oli  vetäytynyt  piiloon  yöksi,  avasi  toisen  uni- 
sen silmänsä  ja  visersi  pienen  laulun.  Nyt  oli  kevät, 
ja  sekin  oli  nähnyt  ihanaa  unta. 

XVII 

Vuorten  huippuja  kultasi  vielä  auringonlaskun  hehku, 
vaikka  niiden  varjot  jo  pimittivätkin  laakson.  Pien- 
ten talojen  uutimettomista  ikkunoista  tuikkivat  va- 
lot kirkkaasti  yöhön.  Helmi  kohotti  katseensa  vuor- 
ten huippuihin  odottaen  rohkaisevaa  merkkiä  — 
vuoret  eivät  olleet  milloinkaan  pettäneet  häntä  —  ja 
vaikka  ne  olivatkin  kivisydämisiä,  ankaroita  ja  kal- 
lionlujia,  hymyilivät  ne  kuten  hymyillään  nuorille 
rakastavaisille.  Taivas  heidän  yläpuolellaan  oli  kirkas 
ja  sininen;  jokainen  pilvi  oli  lakaistu  pois  yöksi. 

Kun  Jack  ja  Helmi  ajoivat  Eagle  Minesin  ainoalle 
kapealle  kadulle,  tunsivat  he  paistetun  liikkiön  her- 
kullista hajua. 

»Terveydeksesi,  Helmi»,  sanoi  Jack.  »Eikö  paiste- 
tun liikkiön  haju  olekin  silloin  terveydeksi,  kun  ih- 
minen on  nälissään?»  Hän  nauroi  mielellään  Helmin 
suomalaiselle  taikauskolle. 

Helmi  hengitti  syvään.  Hänestä  tuntui  aivan  siltä 
kuin  nämä  rakkauden  taikavoimaiset  hetket  kestäisi- 
vät ikuisesti  ja  kuin  jokainen  hänen  elämänsä  ilta 
tulisi  kohtaamaan  hänet  tämän  illan  tapaan  liidellen 
kultasiivillä. 

He  veivät  yhdessä  valjakon  talliin  ja  Jackin  mak- 
saessa laskua  Helmi  taputteli  hevosia  puhuen  niille 
äidinkieltään. 

»No,  tulehan  nyt,  Helmi»,  sanoi  Jack  lähtien  käve- 
lemään heidän  taloaan  kohti. 

»Odota  hetkinen»,  vastasi  Helmi  juosten  hänen  jäl- 
keensä. »Enkö  olisi  saanut  kiitellä  ja  lausua  hyvää 
yötä  molemmille  morsius piioilleni?» 

Kun  Helmi  astui  sisälle  tuohon  pieneen  rakennuk- 
seen, haihtuivat  hänen  epäilyksensä  heti.  Täällä  oli 
hänen  kotinsa,  jota  eivät  helvetinkään  voimat  voisi 
hävittää.  Tuli  paloi  lampussa  pöydällä  ja  hänen  uusi 
kiiltelevä  kattilansa  kiehui  hellalla.  Vanha  Sim,  yö- 
vahti,  oli  vaivautunut  näihin  pieniin  huomaavaisuu- 
denosoituksiin.  Vanhan  Simin  avioliitto  oli  ollut  hy- 
vin vaiherikas,  mutta  jokin  vanha  muisto,  jota  hän  ei 
onnettomuudekseen  voinut  kokonaan  karkoittaa,  he- 
räsi hänen  mielessään,  kun  hän  näki  Jackin  ja  Hel- 
min ajavan  pois,  ja  äkillisessä  tunteittensa  puuskassa 
hän  oli  heittänyt  heidän  jälkeensä  toisen  säärysti- 
mensä onnen  enteeksi.  Hän  oli  ajatellut  heitä  koko 
iltapäivän,  ja  juuri  ennen  työhönlähtöään  hän  oli 
mennyt  tupaan  ja  sytyttänyt  heidän  lamppunsa  ja 
tulensa  näyttääkseen  heille,  että  ainakin  joku  toi- 
votti heille  onnea. 

Helmi  sitoi  sitsikangasesiliinan  juhlapukunsa  suo- 
jaksi ja  alkoi  valmistaa  illallista.  Jack  oli  mennyt 
postikonttoriin  katsomaan,  oliko  siellä  mitään  pos- 
tia hänelle  —  sanomalehti  nyt  ainakin.  Helmi  te- 
pasteli kevyesti  ja  onnellisena  uudessa  kodissaan.  Voi, 
millaisen  kirjeen  hän  kirjoittaisikaan  kotiinsa  Suo- 
meen!  Anna  tulisi  niin  iloiseksi  ja  varmaan  äitikin. 

Nyt  hän  tiesi,  mitä  joki  lauloi.  Se  oli  oikeassa  ylis- 
täessään  kotia. 

Jack  palasi  ja  ripusti  takkinsa  oven  taakse  nau- 
laan katsoen  hymyillen  Helmiin.  Liikkiö  paistui  ja 
kattila  kiehua  porisi.  Helmi  veti  uutimet  kolmen  pie- 
nen ikkunan  eteen. 

Sinä  iltana,  Helmin  nukuttua,  Jack  lepäsi  kauan 
aikaa  valveilla  katsellen  pimeään.  Kamiinissa  pa- 
lava tuli  oli  riutunut  hiillokseksi,  jonka  hehku  näkyi 
enää  vain  heikosti  kiilleluukun  läpi.  Kuinka  paljon 
olikaan  tapahtunut  sitten  aamun!  Hän  koetti  unhot- 
taa nuo  kauhistuttavat  tuomarin  huoneessa  viettä- 
mänsä  kymmenen  minuuttia.  Ehkä  Helmi  kertoisi 
hänelle  kaikki  heidän  opittuaan  paremmin  tunte- 
maan toisensa.  Hän  oli  kaikissa  tapauksissa  iloinen 
saadessaan  pitää  hänet  näin  vieressään,  ja  vaikka  hän 
ei  ikinä  saisikaan  tietää  totuutta,  luottaisi  hän  Helmiin 
silti.  Sitten  hän  kohdisti  ajatuksensa  siihen  suu- 
reen salaisuuteen,  jonka  hän  aikoi  kertoa  Helmille. 

Helmi  luuli  häntä  tavalliseksi  kaivostyöläiseksi  ja  oli 
siinä  luulossa  mennyt  naimisiin  hänen  kanssaan.  Hän 
tiesi  Helmin  onnellisena  suostuvan  viettämään  koko 
elämänsä  hänen  kanssaan  tässä  pienessä  tupasessa, 
mutta  paremmat  olosuhteet  odottivat  häntä.  Jack 
koetti  kuvitella  hänen  hämmästystään,  tietäen  sen- 
tään hänen  tulevan  levottomaksikin  kuullessaan,  että 
Jackin  on  pakko  piakkoin  poistua  hänen  luotaan  jok- 
sikin ajaksi.  Sepä  se  tässä  juuri  pahinta  olikin... 
Hitto  vieköön  tuon  vanhan  tuomarin! 

Vieno  tuuli  alkoi  puhaltaa  vuorisolassa,  kaukaa  me- 
reltä tuleva  kevättuuli,  joka  oli  lähetetty  vainuamaan 

esiin  jokiuomissa  ja  puitten  juurella  piileskeleviä  lumi- 
kinoksia —  huokaileva,  laulava  tuuli,  joka  kiisi  pie- 
nen mökin  ohi  hiljaa  kuiskaillen.  Mutta  tänä  yönä 
Jack  säpsähti  sen  ääntä.  Siinä  oli  jotakin  pahansuo- 
paa ja  ilkeää,  jotakin  salattua,  niin  lauhaa  ja  sa- 
metinpehmoista  kuin  se  olikin.  Hän  oli  kuulevinaan 
siinä  ilkeiden  kielten  pärpätystä,  jotka  raatelevat  ja 
pistelevät  ovien  takana  ja  nurkissa. 

Tietämättä  mitään  tästä  ja  tuntematta  minkään- 
laista epäilyä  ja  syyllisyyttä  Helmi  nukkui  rauhalli- 
sesti. 

He  menivät  naimisiin  perjantaina  ja  sunnuntaina 
Jack  kertoi  hänelle  suuren  salaisuutensa. 

Hän  oli  viime  vuonna  tehnyt  tutkimusmatkan  Liard- 
joen  varsille,  oli  nähnyt  kultahiekkaa  murassa  ja 
tiesi  rikkaita  suonia  olevan  jossakin  kauempana  joen 
yläjuoksun  varsilla.  Hän  oli  nähnyt  öljyä  valuvan 
jokeen  ja  virtaavan  pois,  ja  kerran  hän  oli  koonnut 
sitä  säily kerasiaan,  kaatanut  kallionkoloon  ja  keittä- 
nyt sillä  illallisensa.  Mutta  kulta,  niin,  sitä  hän  pää- 
asiallisesti aikoi  lähteä  etsimään.  Oleskellessaan  jou- 
lun aikaan  kaupungissa  hän  oli  tavannut  erään  mie- 
hen, josta  hän  oli  kuullut  usein  puhuttavan  pohjoi- 
sessa, erään  kullanetsijän,  joka  oli  neljätoista  vuotta 
hakenut  jaloa  metallia  ja  nyt  löytänyt  sitä  kaukaa 
Nehanni-joen  yläjuoksun  varsilta.  Hän  oli  löytänyt 
pääsuonen  ja  näyttänyt  Jackille  malmin  kappaleita, 
joissa  oli  ollut  kimaltelevaa  kultaa.  Jack  oli  omin 
silmin  nähnyt  ne,  ja  hänen  kertoessaan  siitä  Hel- 
mille hänen  silmänsä  loistivat  kullanhimosta. 

»Sellainen  on  meidän  salaisuutemme,  tyttöseni», 
sanoi  hän.   »Etkö  ole  iloinen?  Ah,  Helmi,  se  merkit- 

see  sinulle  silkkipukuja  ja  jalokivisormuksia!  Tah- 
don, että  tyttöni  saa  nauttia  kaikista  elämän  suo- 
mista iloista:  englannin  kielestä,  sivistyksestä,  runou- 
desta, soitosta,  kauniista  tauluista  ja  kaikista  muista 
viehättävistä  asioista,  joita  hänen  sydämensä  vain 
kaipaa.  Hän  saa  käväistä  Suomessakin  ja  ostaa  mitä 
mieli  tekee». 

Helmin  silmät  olivat  kuin  kaksi  syvää  ihmettelyn 
ja  onnen  lähdettä.  Sitten  niitä  lakaisi  pelko  kuin  kolea 
itätuuli. 

»Mutta,  Jack,  pitääkö  sinun  todella  lähteä?  Täy- 
tyykö sinun  poistua  luotani  ja  matkustaa  pohjoiseen? 
En  halua  kultaa,  rakas  Jack,  haluan  vain  sinut.  Suu- 
ret rikkaudet  aiheuttavat  vain  huolia». 

Jack  suuteli  häntä  ja  nauroi.  »Ah,  Helmi,  ethän 
toki  tahdo  estää  lähtöäni!  Tuo  mies,  jonka  kanssa 
aion  lähteä,  tuntee  pohjolan.  Hän  on  oleskellut  siellä 
neljätoista  vuotta  ja  hänellä  on  kartat  ja  kaikki  muu- 
kin, ja  saan  kiittää  onneani,  että  hän  tahtoo  ottaa 
minut  mukaansa.  On  satoja  miehiä,  jotka  toivoi- 
sivat pääsevänsä  minun  sijaani,  jos  tietäisivät  asiasta. 
Mutta  me  lähdemmekin  sinne  vain  kahden  puoliveri- 
sen oppaan  johdolla.  Meidän  pitää  salata  yrityk- 
semme tarkoin,  koska  öljysyndikaatti  pitää  häntä 
silmällä.  Se  aavistaa  hänen  tietävän,  missä  öljyläh- 
teet sijaitsevat.  Helmi,  hän  kertoi  minulle  eräästä 
kuumalähdelaaksosta,  missä  kalliot  ovat  aina  läm- 
pimät, missä  kasvaa  troopillisia  kasveja  ja  missä  pu- 
rot pulppuavat  kiehuen  esille  kallioiden  välistä.  Hän 
on  oikea  ihme,  tämä  mies,  ja  ajattelehan  nyt,  että 
hän  suostuu  ottamaan  minut  mukaansa,  sallii  mi- 
nun paaluttaa  palstani  hänen  palstansa  viereen  ja 

antaa  minulle  muutenkin  osani  kaikesta  muusta- 
kin». 

Helmi  katsoi  häneen  hyvin  huolestuneena.  »Toivon, 
ettet  olisi  milloinkaan  nähnyt  kultaa  hiekassa  etkä 
ikinä  tavannut  tuota  miestä»,  sanoi  hän.  »Nyt  sinun 
lähtösi  ajatteleminen  turmelee  kaikki  iloiset  het- 
kemme. Jack,  minä  vihaan  rahaa,  joka  ei  lainkaan 
kelpaa  onnen  perustaksi.  Halusin  ennen  rahaa,  sul- 
kia hattuuni,  kauniita  sormuksia  ja  matkaa  Suo- 
meen, mutta  nyt  tahdon  vain  sinut  ja  pienen  kotini, 
jonka  kaunistamiseksi  saan  työskennellä.  Älä  lähde 
sinne,  Jack,  vaan  jää  tänne  luokseni!» 

»Pieni  tyttö  raukka»,  sanoi  Jack,  »tiedän  kyllä, 
miltä  sinusta  tuntuu.  Senvuoksi  en  palatessani  jou- 
lun aikaan  matkoiltani  puhunutkaan  mitään  naimi- 
siinmenostamme. Ajattelin,  että  odottaisimme,  kunnes 
palaan  takasin  pohjoisesta,  mutta,  rakkaani,  on  sit- 
tenkin parempi,  että  menimme  naimisiin.  Iloitsen 
siitä,  vaikka  sinä  oletkin  kai  vihoissasi  minulle 
matkustaessani  luotasi  niin  pian». 

»En  vihoissani,  Jack,  suruissani  vain.  Sydämeni 
on  kylmä  ja  raskas  kuin  kivi». 

»Rohkaise  nyt  mielesi,  Helmi,  ja  kuuntele.  Kerron 
millaisen  puvun  ostamme  sinulle  heti  saatuamme  ra- 
hat. Sinulle  sopiva  väri,  kun  kiinnitetään  huomio 
hiuksiisi,  on  viheriä.  Ostamme  siis  viheriän  ruumiin- 
mukaisen satiinipuvun,  korvarenkaat  ja  kaulanauhan, 
ja  sitten  merenvaahdon  värisen  viheriän  päällystakin 
jossa  on  liekin  värinen  päärme,  joka  vilahtelee  hie- 
man näkyviin  kävellessäsi.  No,  mikä  sinulle  nyt  tuli?» 

Helmi  katsoi  häneen  kauhistuneena.  Hän  oli  näke- 
vinään itsensä  rouva  St.  Johnin  huoneessa  kuvasti- 

men  edessä.  »Voi,  älä,  älä»,  huusi  hän  järkytettynä, 
»sellainen  puku  tuo  onnettomuutta!» 

»Herranen  aika!»  huudahti  Jack,  »minkä  vanhan 
inhoittavan  suomalaisen  taikauskoisuuden  puuskan 
olenkaan  nyt  loihtinut  esille?» 

»Ei,  ei,  et  mitään  suomalaista;  en  vain  milloinkaan 
pue  ylleni  viheriää  pukua,  Jack,  en  mielly ttääkseni 
sinuakaan». 

Jack  huomasi  herättäneensä  jonkin  hyvin  tuskalli- 
sen muiston  ja  jälleen  hän  ihmetteli  toivoen,  ettei  tuo- 
mari olisi  puhunut  hänelle  mitään.  Tulisivatko  nämä 
menneisyyden  pahat  henget  aina  ahdistamaan  häntä? 

Ellei  Jackille  olisi  kerrottu  mitään,  olisi  hän  epäile- 
mättä tiedustellut  Helmiltä  enemmän  hänen  mennei- 
syyttään, mutta  asian  näin  ollen  hän  karttoi  sitä  ai- 
hetta. Hän  toivoi  Helmin  omasta  aloitteestaan  puhu- 
van kaiken  ja  kertoi  siinä  tarkoituksessa  hänelle  kai- 
ken itsestään.  Hänen  isänsä  ja  äitinsä  olivat  kuolleet 
hänen  ollessaan  viisivuotias,  ja  heidän  Torontossa 
asuva  tätinsä  oli  sitten  kasvattanut  hänet  ja  hänen 
sisarensa,  joka  oli  häntä  kymmentä  vuotta  vanhempi. 
Hänen  sisarensa  oli  ollut  hyvin  ystävällinen  hänelle 
ja  hän  ihaili  häntä.  Kun  sisar  oli  tullut  tarpeeksi 
vanhaksi,  oli  hän  harjoitellut  yksityissihteeriksi  ja 
saanut  paikan  erään  hyvin  rikkaan  naisen  luona  ja 
matkustellut  sitten  Euroopassa  monta  vuotta. 

»Ja  silloin  näytän  menettäneen  hänet»,  jatkoi  Jack, 
»sillä  palattuaan  takaisin  hän  oli  vaatimuksissaan  niin 
kohtuuton,  että  tätini  oli  vaikea  tulla  toimeen  hänen 
kanssaan.  Hän  vihasi  meidän  elintapojamme  ja  pientä 
talouttamme.  Hän  ei  salannut  sitä  seikkaa,  että  hän 
aikoi  mennä  naimisiin  rikkaan  miehen  kanssa,  ja  niin 

hän  tekikin  saaden  miehekseen  hyvin  säädyllisen 
vanhahkon  herrasmiehen,  joka  jumaloi  häntä.  Ym- 
märrän sen,  sillä  sisareni  voi  olla  hyvin  hurmaava,  jos 
hän  vain  tahtoo.  Häntä  on  hauska  katsella  ja  hän  on 
niin  rehellisen  itsekäs.  Hän  rakastaa  kauneutta  enem- 
män kuin  mitään  muuta  maailmassa  ja  uhraa  mie- 
lellään periaatteitaankin  senvuoksi.  Hän  ehkä  ra- 
kastaa miestään  —  toivon  ainakin  niin  —  mutta  tie- 
dän sen,  että  jos  mies  olisi  ollut  köyhä,  ei  sisareni 
olisi  katsonutkaan  häneen. 

Aion  kertoa  hänelle  sinusta,  Helmi,  ja  lähettää 
hänelle  muutamia  pikavalokuvia  sinusta.  Hän  tu- 
lee rakastamaan  sinua  kauneutesi  vuoksi,  ja  luulen 
sinunkin,  tavattuanne  toisenne,  rakastuvan  häneen, 
kuten  niin  monet  muut  ovat  rakastuneet.  Mutta 
minä  muistelen  häntä  mieluummin  tuona  hyvänä  si- 
sarena, jollainen  hän  oli  minulle  ennen  poismatkusta- 
mistaan.  Aion  kirjoittaa  hänelle  nyt  heti». 

Oli  erään  synkän  ja  harmaan  sunnuntain  iltapäivä. 
Puhalsi  kova  tuuli  ja  pilvet  kiitivät  matalalla.  Koska 
ulkosalla  oleskeleminen  ei  ollut  lainkaan  hauskaa,  jäi- 
vät he  oman  iloisen  takkavalkeansa  ääreen  koko  päi- 
väksi. Vuorten  huiput  olivat  piiloutuneet  pilviin, 
jotka  näyttivät  liukuvan  yhä  alemmas  niiden  rosoisia 
rinteitä  pitkin. 

Jack  kirjoitti  kirjettä  pöydän  ääressä.  »Luen  sen 
sinulle  saatuani  sen  valmiiksi»,  sanoi  hän,  »ja  sinunkin 
pitää  kirjoittaa  hänelle.  Tuntuu  oikein  mukavalta, 
kun  on  sellaisia  sukulaisia,  joille  voi  kirjoittaa  avio- 
liitostaan», lisäsi  hän  hymyillen.  »Haluan  niin  mie- 
lelläni näyttää  jollekulle  kuvia  suloisesta  suomalais- 
tytöstäni». 

Helmi  hymyili  hänelle.  Hänen  mieltään  ahdisti 
ainoa  musertava  ajatus,  että  Jack  aikoo  poistua  hä- 
nen luotaan  jonakin  päivänä.  Hän  ei  saanut  rauhaa 
senvuoksi.  Hänen  miehensä  matkustaisi  kauas  poh- 
joiseen, missä  on  kuohuvia  koskia,  syviä  rotkoja  vuor- 
ten välissä  ja  kauhistuttavia  jymiseviä  rotkouomia, 
karhuja  ja  susia,  nälänhädän  mahdollisuuksia,  sokai- 
sevia myrskyjä  ja  eksyneitä  miehiä,  jotka  ovat  tul- 
leet mielipuoliksi  yksinäisyydestä.  Helmi  kirosi  tuon 
miehen,  kullanetsijän,  joka  oli  tehnyt  tuon  hurjan 
ehdotuksen  Jackille.  Hän  toivoi,  että  salama  olisi 
iskenyt  miehen  kuoliaaksi,  ja  keskeytti  Jackin  kir- 
joitustyön kysymällä:  »Mikä  tuon  miehen  nimi  on, 
jonka  kanssa  aiot  lähteä  matkalle?» 

»Hänen  nimensä  on  Keith,  Tom  Keith.  Hänen  ko- 
tinsa on  Winnipegissä,  mutta  hän  oleskelee  siellä  hy- 
vin harvoin.  Hänen  vaimonsa  ja  omaisensa  asuvat 
kaukana  Crescentissä». 

Helmin  silmät  leimahtivat  äkillisestä  suomalaisesta 
vihasta.  Keith  —  kullanetsijä  —  kultaa  Nehannin 
varsilla!  Hän  oli  jälleen  kuulevinaan  Minnien,  pienen 
Minnie  raukan,  murtuneena  ja  häveten  kertovan  sää- 
littävää tarinaansa.  »Hän  lupasi  paaluttaa  palstan 
minullekin,  ellen  kertoisi  kellekään». 

»Hän  on  paholainen,  petturi  ja  valehtelija!»  huusi 
Helmi.  »Tiedän  kaiken  herra  Tom  Keithistä!»  ja  hän 
rupesi  sättimään  miestä  suomen  kielellä  niin,  että 
Jackia  vapisutti,  vaikka  hän  ei  sanoja  ymmärtänytkään. 

»Helmi,  Helmi,  mikä  sinun  nyt  tuli?  Mistä  tunnet 
tämän  miehen  —  missä  olet  tutustunut  häneen?» 

»Tunsin  Minnien»,  vastasi  Helmi  osaamatta  olla 
lainkaan  varuillaan,  »hänen  pettämänsä  kunnon  ty- 

tön.  Hän  on  oikea  paholainen,  etkä  sinä  saa  lähteä 
hänen  mukaansa». 

»Tulehan  nyt  tänne,  pieni  villikissa»,  sanoi  Jack 
nauraen.  »Tyynny  ja  kerro  minulle  kaikki  tietosi. 
Älä  huuda  niin  kovasti.  Rouva  McMann  voi  muuten 
luulla  minun  ehkä  kurittavan  sinua.  Huomaan,  että 
minun  pitänee  kai  joskus  turvautua  siihen». 

Helmi  seisoi  paikoillaan  katsellen  häneen  —  hän 
kertoisi  nyt  Jackille  kaiken  • —  hänen  oli  pakko  ker- 
toa. Hän  oli  kyllä  vannonut,  ettei  hän  milloinkaan 
kertoisi,  mutta  avioliitossa  on  varmaankin  kaikki  eri- 
laista. Jack  pitäisi  myös  antamansa  lupauksen  — 
sitä  ei  tultaisi  rikkomaan.  Voi,  millaisen  huojen- 
nuksen kertominen  rakkaalle  Jackille  hänelle  söisi- 
kään! Jack  tulisi  pahoilleen  kuullessaan,  kuinka  pal- 
jon hän  oli  saanut  kärsiä.  Niin,  hän  kertoisi  Jackille 
kaikki.  Hänen  vihansa  oli  jo  kokonaan  haihtunut  ja 
silmänsä  saaneet  takaisin  onnellisen  ilmeensä.  Kuinka 
hyvää  kertominen  tulisi  hänelle  tekemäänkään! 

Hän  meni  miehensä  luo  ja  pani  käsivartensa  hänen 
vyötäisilleen.  »Suo  minulle  anteeksi,  Jack.  Olen  sel- 
lainen villikissa,  mutta  vain  rakkaudesta  sinuun. 
Oletko  jo  lopettanut  kirjeesi?  Etkö?  No,  minä  odo- 
tan sitten». 

Jack  kirjoitti  juuri  osoitetta: 

Rouva  St.  John, 

Chestnut-katu, 
Winnipeg. 

»Olen  unhottanut  numeron»,  sanoi  hän,  »mutta 
kaikki   tuntevat,  tohtorin.     Kerrohan   nyt,  Helmi, 

kuka  Minnie  on  ja  missä  tutustuit  häneen.  Haluan 
todellakin  tietää  kaikki  yksityiskohdat». 

Helmi  seisoi  tuijottaen  osoitteeseen  kalpeana 
mielenliikutuksesta.  Hän  tukahdutti  liikutuksensa 
puremalla  huultaan,  kunnes  siitä  alkoi  vuotaa 
verta. 

»Oi,  siinä  ei  ole  paljonkaan  kertomista»,  sanoi  hän 
niin  huolettomasti  kuin  suinkin,  vaikka  hänen 
sydämensä  sykki  hurjasti.  »Minnie  oli  vain  muuan 
tyttö,  joka  asui  Winnipegissä  samassa  talossa  kuin 
minäkin.  Hän  kertoi  tuon  miehen  luvanneen  tehdä 
suuria  hänen  hyväkseen,  mutta  mies  olikin  valehdel- 
lut. Hän  särki  Minnien  sydämen  —  hän  on  huono 
mies,  Jack  —  siinä  kaikki».  Hän  ei  katsonut  mie- 
heensä puhuessaan,  peläten  miehensä  näkevän  hänen 
kasvoistaan  kaiken  sen,  mitä  hän  ei  halunnut, 
kertoa. 

Jack  huomasi  Helmin  tietävän  enemmän  kuin 
mitä  hän  oli  kertonut,  ja  synkkä  epäluulo  alkoi  ver- 
soa hänen  sydämessään  hänen  kaikista  ponnistuksis- 
taan huolimatta.  Ajateltuaan  tarkemmin  asiaa  hän 
päätti  olla  kertomatta  avioliitostaan  Winnipegissä  asu- 
valle sisarelleen,  sillä  voisihan  olla  mahdollista,  että 
sisar  muistaisi  tuon  tytön  nimen,  joka  oli  vangittu 
kiinalaiskorttelissa,  eikä  asian  penkomisesta  ollut  enää 
mitään  hyötyä.  Hän  koetti  vakuuttaa  itselleen  siinä 
tapahtuneen  jonkin  erehdyksen  eikä  aikonut  antautua 
tämän  asian  vaivattavaksi.  Mutta  ei  kukaan  meistä 
voi  oikein  hallita  liitäviä  ajatuksiaan.  Eräänä  aamuna 
Helmin  ollessa  ulkosalla  Jack  heitti  kirjeensä  tu- 
leen. 

XVIII 

Jack  oli  kertonut  Helmille  yhtiötoverinsa  jääneen 
Edmontoniin  keräämään  rahoja  varusteihin,  jotka  he 
aikoivat  viedä  mukanaan  laivassa  Peace-Riveriin. 
Ihmiset  sijoittivat  mielellään  varojaan  3'ritykseen  mak- 
saen viisisataa  dollaria  palstasta.  Helmi  koetti  alis- 
tua Jackin  matkaan,  vaikka  hän  ei  odottanut  mitään 
hyvää  suunnit elmast a.  Hänen  vaatimattoman  siveys- 
oppinsa  mukaan  voi  sellainen  mies,  joka  oli  pettänyt 
Minnien,  käyttäen  hyväkseen  hänen  viattomuuttaan 
ja  köyhyyttään,  pettää  Jackin  ja  kaikki  nuo  muutkin 
ihmiset,  jotka  olivat  luovuttaneet  rahansa  hänelle. 
Hän  on  kehno  mies,  tämä  Keith,  eikä  hänessä  ole 
rahtuakaan  rehellisyyttä.  Voiko  nyt  olla  mahdollista, 
että  hän  löytäisi  kultaa  —  miksi  sallisi  Jumala  sellaisen 
huonon  miehen  löytää  kultaa?  Mutta  hän  tiesi,  ettei 
hän  voisi  vieroittaa  Jackia  tuosta  suunnitelmasta; 
Jack  lähtisi  kaikissa  tapauksissa.  Helmi  pelkäsi  Jackin 
pettyvän  ja  oli  senvuoksi  suruissaan  hänen  vuokseen, 
mutta  sittenhän  Jack  palaisi  takaisin  ja  asettuisi  asu- 
maan kaivosalueelle  ja  heistä  tulisi  vieläkin  onnellisia. 

Koko  tämän  ajan  Helmi  arvaili,  mitä  rouva  St. 
John  tekisi  saatuaan  Jackin  kirjeen,  sillä  hän  luuli 
Jackin  tietysti  lähettäneen  sen.  Hän  ymmärsi  rouva 
St.  Johnin  luonnetta  tarpeeksi  hyvin  tietääkseen, 
ettei  tämä  ryhtyisi  korjaamaan  asiaa  täydellisellä  tun- 
nustuksella. Hän  antaisi  sen  »mennä  menojaan»,  ku- 
ten kaiken,  mikä  oli  hänestä  vastenmielistä.  Helmi 
toivoi  aina,  että  aika  työskentelisi  hänen  hyväkseen 
ja  ratkaisisi  hänen  vaikeutensa.  Rouva  St.  John  ei 
tulisi  milloinkaan  suhtautumaan  rehellisesti  vasten- 

mieliseen  tilanteeseen.  Tullessaan  vanhemmaksi  Helmi 
tunsi  vihaavansa  yhä  enemmän  rouva  St.  Johnia  ja 
sitä  helppoa  tapaa,  millä  tämä  oli  pujahtanut  vas- 
tuusta, sälyttäen  kaiken  häpeän  hänen  niskoilleen. 
Hän  oli  kuitenkin  Jackin  sisar  ja  hänen  ainoa  suku- 
laisensa, ja  sitäpaitsi  Helmi  oli  vannonut  niiden  hy- 
vien sanojen  nimessä,  jotka  hän  oli  oppinut  Jumalan- 
huoneessa,  olevansa  kertomatta  —  samojen  sanojen, 
joiden  nimessä  hän  oli  mennyt  naimisiinkin  — ja  jotka 
senvuoksi  tuntuivat  hänestä  nyt  vieläkin  pyhem- 
miltä. 

Helmi  edistyi  nopeasti  opinnoissaan,  koska  hä- 
nellä ei  nykyään  ollut  muuta  tehtävää  kuin  kevyet 
talousaskareensa,  jotka  olivat  vain  hauskuudeksi,  sem- 
minkin kun  Jack  auttoi  häntä  työstä  päästyään.  Hän 
osasi  jo  lukea  Sinisen  Kirjan  kaikki  sanat. 

Eräänä  päivänä,  kun  hän  pääsi  oppikirjassaan  sel- 
laiseen kohtaan,  missä  oli  tytön  nimiä,  hän  kysyi  mie- 
heltään, mistä  nimestä  tämä  enimmän  piti.  Jack  vas- 
tasi, ettei  hän  oikeastaan  pitänyt  niistä  ainoastakaan, 
koska  ei  parasta,  »Helmiä»,  ollut  niiden  joukossa. 

Helmi  sanoi  pitävänsä  Lelasta  enimmän,  mutta  jos 
se  lausuttaisiin  suomalaiseen  tapaan,  tulisi  siitä  »Lili». 
»Entä  mistä  pojan  nimestä,  Jack?»  kysyi  hän. 

Jack  luki  nimet  ja  mieltyi  enimmän  Charlesiin. 
Helmi  kirjoitti  suurella  kauniilla  käsialallaan: 

»Charles  Doran, 
Lili  Doran». 

Jack  katsoi  häneen  ja  nauroi.  »Kuulehan  nyt, 
tyttöseni»,  sanoi  hän,  »emme  halua  vielä  vähään  ai- 

kaan  kumpaakaan,  emme  Charlesia  emmekä  Liliä. 
Odota,  kunnes  saamme  kullan  haltuumme.  Silloin 
muutamme  Edmontoniin,  ostamme  suuren  talon,  palk- 
kaamme kiinalaisen  apulaiseksemme  ja  pari  palve- 
lijatarta ja  ostamme  auton,  ja  silloin  voimme  hankkia 
itsellemme  kokonaisen  parven  sellaisia  punatukkaisia 
kuin  sinäkin  olet  —  Lilin,  Kaarlon,  Eemelin  ja  Annan 
—  ja  rakennutamme  korkean  lauta- aidan  pihan  ym- 
pärille, niin  etteivät  lapset  voi  juosta  pois  eivätkä  pu- 
dota jokeen.  Muistatko,  mitä  sillein  sanoit,  kun  pa- 
nimme ikkunoita  paikoilleen?» 

Helmi  katsoi  häneen  nauraen.  Hänen  kasvoillaan 
oli  ilme,  joka  sai  Jackin  suutelemaan  häntä  hyvin 
hellästi.  Painaessaan  Helmin  kasvoja  olkapäätään 
vasten  hän  ei  huomannut  vaimonsa  silmissä  ilmene- 
vää pelkoa,  kylmää  jäytävää  pelkoa  —  sillä  Helmi 
oli  näkevinään  Lili-tädin  kasvot,  joille  oli  jo  levinnyt 
kuoleman  kalpeus,  vaikka  silmät  vielä  loistivatkin, 
ja  oli  kuulevinaan  Lili-tädin  sanovan:  »Miehet  eivät 
halua  lapsia  eivätkä  tahdo  asettua  asumaan  yhteen 
paikkaan,  kuten  me.  He  voivat  ehkä  sanoa  päin- 
vastaista, mutta  he  valehtelevat,  koska  lapset  ovat 
vain  vaivaksi  ja  miehet  tahtovat  olla  rauhassa». 

Pari  päivää  tämän  jälkeen  Jack  sai  lähtökutsun. 
Nyt,  kun  hetki  oli  koittanut,  oli  Helmi  iloinen  ja  ur- 
hoollinen. Hän  auttoi  Jackia  valmistuksissa  pakot- 
taen takaisin  ne  kyyneleet,  jotka  uhkasivat  kohota 
silmiin.  Jackin  oli  määrä  lähteä  huomaamatta  saat- 
taakseen ihmiset  siihen  luuloon,  että  hän  pistäytyy 
vain  käymäseltään  risteyksessä.  He  aikoivat  suunni- 
telmansa mukaan  matkustaa  laivassa  Peace-jokea  niin 

pitkälle  kuin  suinkin.  Jackin  toveri  tunsi  jokaisen 
tuuman  tiestä,  ja  Jack  oli  yhtä  iloinen  ja  innoissaan 
kuin  Helmikin  muisti  olleensa  saadessaan  matkarahat 
Amerikasta. 

»Kirjoitan  heti  kun  saan  sopivan  tilaisuuden  kirjeen 
lähettämiseen.  Voi  olla  hyvinkin  mahdollista,  etten 
saa  siihen  tilaisuutta  Fort  Saint  Johnista  lähtömme 
jälkeen,  mutta  kirjoitan  risteyksestä  kuitenkin.  Toista 
joka  päivä,  Helmi,  itseksesi  nuo  hyvät  sanasi  ja  ole 
rohkea  tyttö.  Minulla  on  vielä  saamista  kaivoksista 
kaksisataa  dollaria.  Sinä  saat  nostaa  ne,  jos  tarvitset 
niitä;  jätin  ne  sinne  välttääkseni  epäluuloja,  että  läh- 
den myötyriksi,  sillä  he  ovat  pitäneet  minua  silmällä. 
Jokainen  seuraa  Keithin  toimia  —  hän  on  Kanadan 
kuuluisin  tutkimusmatkailija,  Helmi». 

Puhuessaan  Jack  kääri  kokoon  makuuhuopiaan. 
Helmillä  oli  hänen  väliat eriänsä  valmiina  ja  hän  kat- 
seli nyt  sydän  kurkussa  Jackin  touhuamista.  Hän 
olisi  niin  mielellään  kertonut  miehelleen  jotakin,  mutta 
miksi  hän  tekisikään  häntä  nyt  levottomaksi.  Jackin 
oli  mentävä  —  hän  oli  luvannut  —  ja  Helmi  muisti 
sitäpaitsi  Lili-tädin  sanat:  »Mike  kohteli  minua  hy- 
vin, kunnes  — ».  Ei,  ei,  hän  ei  antaudu  sellaiseen  vaa- 
raan ja  ehkäpä  hän  onkin  erehtynyt.  Jack  oli  niin 
riemuitsevan  onnellinen,  niin  luottavainen  —  häntä 
ei  saanut  huolestuttaa.  Miehet  eivät  voi  salata  huo- 
liaan niin  hyvin  kuin  naiset. 

»Minä  tulen  kyllä  toimeen  mainiosti,  Jack!»  sanoi 
hän.  »Rouva  McMann  on  iloinen  saadessaan  minut 
jälleen  takaisin.  Hänen  kiinalainen  kokkinsa  oli  val- 
mistanut vanukkaan  pesusoikossa  eivätkä  miehet  ol- 
leet pitäneet  siitä». 

»Mielestäni  sinun  ei  pitäisi  ryhtyä  työskentelemään 
hänelle  eikä  kenellekään  toisellekaan,  Helmi.  Laita 
kasvitarhasi  valmiiksi  ja  tee  sitten,  mitä  haluat.  Si- 
nulla on  tarpeeksi  varoja  elääksesi  ilman  noita  kaivos- 
rahojakin». 

»Kyllä  niin»,  myönsi  Helmi.  »Mutta  saan  siellä  olla 
toisten  seurassa,  siinä  kaikki.  Teen  mielelläni  työtä, 
mutta  joka  ilta  tulen  tänne  kotiimme  ja  toistan  sa- 
nani ja  rukoilen:  'Jumala,  varjele  Jackia  ja  anna  hä- 
nen olla  turvassa!'  Rukoukset  auttavat  niin  pal- 
jon». 

»Sinä  olet  hyvä  tyttö,  Helmi»,  sanoi  Jack  syleillen 
häntä  ohimennen.  Matkan  aiheuttama  kiihko  oli  val- 
lannut hänet. 

Helmi  meni  sinä  iltana  hänen  kanssaan  kukkulan  yli 
ja  vielä  mailin  verran  eteenpäin  siitä.  Sitten  Jack 
vaati  häntä  palaamaan.  »Tässä  on  yhtä  hyvä  sanoa 
jäähyväiset  kuin  missä  tahansa  muuallakin»,  sanoi 
hän. 

Oli  suloinen  ilta  huhtikuun  lopulla.  Läheisessä  lam- 
mikossa kurnuttivat  sammakot  ja  ilma  oli  täynnä  ke- 
vään tuntua.  Heidän  ympäriltään  kuului  omituista 
hiipimistä,  risahtelua  ja  kuiskailua.  Oli  suloisten 
tuoksujen  ja  lintujen  vienon  visertelyn  ilta. 

»Kesä  voi  ehkä  muodostua  hyvinkin  pitkäksi,  kul- 
taseni, mutta  kerranhan  sekin  loppuu,  ja  voin  luul- 
lakseni varmasti  luvata  palaavani  takaisin  jouluksi. 
Mutta  älä  odota  minua  kuitenkaan,  ennenkuin  näet 
minut.  Kotiin  jouluksi  ja  kultakaivos  lahjaksi  sinulle! 
Miltä  se  sinusta  kuuluu?» 

»Tahdon  vain  sinut,  Jack»,  sanoi  Helmi  syleillen 
häntä  kiihkeästi. 

Rouva  McMann  otti  Helmin  kernaasti  takaisin  täysi- 
hoitolaan.  Kiinalaisen  tapa  mumista  itsekseen  oli 
häiritsevää  hänen  mielenrauhalleen.  Hän  luuli  mie- 
hen lausuvan  kiinalaisia  kirouksia.  Helmi  leipoi  lei- 
vän ja  pisketit,  avasi  ikkunat,  hankasi  lattioita  ja 
kiillotti  laseja.  Hän  teki  työtä  niin  tarmokkaasti  ja 
hurjasti,  että  epäjärjestykseen  joutunut  täysihoitola 
alkoi  pian  näyttää  siistimmältä. 

Rouva  McMann  tarkasteli  häntä  uteliaana.  »Helmi 
on  huolissaan  jostakin»,  ajatteli  hän.  »Ehkä  he  eivät 
olleetkaan  sopineet  yhteen  niin  hyvin  kuin  hän 
oli  ajatellut.  Onhan  tunnettua,  että  hyvännäköisten 
miesten  kanssa  on  vaikea  tulla  toimeen.  Näyttelijät, 
soittajat  ja  saarnaajat  ovat  kuin  karvasta  pippuria, 
kun  ihminen  joutuu  asumaan  heidän  kanssaan.  No 
niin,  hän  ei  ainakaan  saata  sanoa,  etten  minä  varoit- 
tanut häntä.  Olen  nyt  kiitollinen  siitä». 

Rouva  McMann  ylpeili  taidostaan  hankkia  itsel- 
leen vaivattomasti  tietoja  ja  turvautui  nytkin  ta- 
pansa mukaan  erääseen  vanhaan  mielilauseeseen  tees- 
kennellen tietävänsä  kaiken  tuosta  kultalöydöstä. 

»Eikö  olekin  ihmeellistä,  että  tämän  maan  rikkaudet 
on  kätketty  kaikilta  vaanivilta  silmiltä,  ja  kuitenkin 
ne  paljastuvat,  kun  ihmiset  vain  osaavat  mennä  oi- 
keaan paikkaan.  Hyvänen  aika,  te  saatte  ylpeillä 
Jackista;  hän  on  oikea  onnenpoika». 

He  olivat  keittiössä.  Rouva  McMann  kuori  peru- 
noita illalliseksi  ja  Helmi  kostutti  vaatteita  seuraa- 
vana päivänä  tapahtuvaa  silitystä  varten.  Viimeksi- 
mainittu kohotti  haaveillen  katseensa.  »Eivätkö  puh- 
taat vaatteet  olekin  kauniita?»  sanoi  hän.  »Ne  tuok- 
suvat niin  suloisesti  raittiilta  ilmalta  ja  auringolta. 


214 


Pidän  puhtaista  vaatteista  yhtä  paljon  kuin  ku- 
kista». 

Rouva  McMann  katseli  häntä  hämmästyneenä.  »Jos- 
kus oikein  ihmettelen  teitä,  rakas  Helmi»,  sanoi  hän 
ystävällisesti,  »olette  niin  omituinen  ja  melkein  aina 
omissa  ajatuksissanne.  Ette  näytä  lainkaan  kuulevan 
ihmisten  puheita  haaveillessanne  ja  puhuessanne  tuol- 
laisia kummallisuuksia». 

»Minulleko  puhuitte,  rouva  McMann?»  kysyi  Helmi 
kohteliaasti.  »Olen  pahoillani,  ellen  vastannut  oi- 
kein. Mitä  halusitte  minun  kertovan  teille?» 

Vaikka  rouva  McMann  olikin  ulkonaisesti  tyyty- 
väinen saatuaan  Helmin  takaisin,  oli  hän  kuitenkin 
vihoissaan  tytölle  miesten  lämpimien  ilonilmausten 
vuoksi,  joita  nämä  eivät  salanneet.  He  osoittivat 
sydämellistä  kiitollisuutta  ensi  päivänä  hänen  tarjoil- 
lessaan  pöydässä. 

»Helmikö  haarniskassa  jälleen?»  huudahti  muuan 
pieni  juutalainen.  »Älkää  poistuko  enää  milloinkaan 
luotamme,  Helmi  —  me  kaipasimme  teitä  niin  suu- 
resti. Älkää  lähtekö,  vaikka  olettekin  naimisissa; 
voimme  antaa  teille  anteeksi  kaiken  muun,  paitsi 
poislähtemistänne».  »Hyvänen  aika,  kuinka  paluunne, 
ilahduttaakaan  minua!»  sanoi  tuntikirjuri,  mies,  joka 
lausui  ajatuksensa  hyvin  harvoin. 

»Kuulkaahan  nyt»,  huomautti  rouva  McMann,  »mikä 
teitä  kaikkia  oikeastaan  vaivaa?  Enkö  ole  antanut 
teille  ruokaa,  te  ryökäleet?  Enkö  ole  tarjoillut  teille 
syötävää  joka  päivä  ja  enkö  palkannut  kiinalaista 
kokiksi?» 

»Me  olemme  vain  iloisia  saadessamme  katsella  Hel- 
miä jälleen.  Hän  on  kaunis  nuori  ihminen  ja  me  seu- 

raamme  hänen  liikkeitään  mielellämme»,  sanoi  työn- 
johtaja, jonka  erikoistehtäviin  kuului  rauhan  palaut- 
taminen. Hänen  vaimonsa  oli  matkustanut  Itään  ja 
hän  nautti  nyt  ateriansa  täysihoitclassa.  »Poikien 
tarkoitus  ei  ollut  suututtaa  teitä». 

Rouva  McMann  siristi  silmiään.  Helmin  reippaat 
liikkeet,  hänen  poikamainen  solakka  vartalonsa,  kau- 
niisti pyöristyneet  kasvonsa  ja  raikas  ihonvärinsä 
herättivät  hänessä  samanlaista  katkeruutta,  jota 
vanha  näyttelijätär  tuntee  teatterin  kajahdellessa 
uudelle  tähdelle  omistetuista  kättentaputuksista.  Rouva 
McMann  cli  nuoruudessaan  loistanut  monessa  sel- 
laisessa kämpässä,  joihin  pohjoisen  seudun  nuoret 
naiset  usein  rupeavat  emännöitsij öiksi.  Mutta  jou- 
duttuaan nyt  Helmin  rinnalle  hän  oli  miesten 
silmissä  vain  ajan  hampaan  kuluttama  harmaatuk- 
kainen lihava  vanha  nainen.  Ja  tieto  siitä  synnytti 
hänessä  salaista  vihamielisyyttä. 

Helmin  tullessa  eräänä  päivänä  työhönsä  rouva 
McMann  huomasi,  että  hänen  poskiensa  helakka  puna 
oli  vaalennut  ja  silmänsä  surulliset  ja  punaiset. 

»Olette  pahoillanne  jostakin,  Helmi»,  sanoi  hän. 
»Surette  jo,  vaikka  olette  ollut  naimisissa  vasta  kolme 
kuukautta.  Se  ei  kelpaa.  Ketään  miestä  ei  kannata 
surra.  Herranen  aika,  uskallanpa  lyödä  vaikka  ve- 
toakin siitä,  ettei  Jack  ole  lainkaan  ikävissään.  Jos 
siellä  päin  vain  on  lähellä  joku  kaunis  tyttö,  rupeaa 
Jack  hakkailemaan  häntä  ja  saattaa  tytön  luulemaan, 
ettei  hän  ole  milloinkaan  muista  tytöistä  välittänyt- 
kään. Miehet  ovat  kaikki  samanlaisia  —  enkö  minä 
tuntisi  heitä!  Kyllä  vain,  koska  olen  ollut  jo  kol- 
mesti naimisissa.   Mutta  nyt  olen  saanut  heistä  niin 

tarpeekseni,  etten  menisi  naimisiin  maailman  rik- 
kaimmankaan  miehen  kanssa,  en,  vaikka  hän  polvis- 
tuisi eteeni». 

Rouva  McMann,  tukka  kiedottuna  lukuisiin  pa- 
peri kähertimiin,  yllään  haalistunut  rypistynyt  kam- 
pauspusero,  joka  oli  menettänyt  muutamia  nappe- 
jakin olemassaolonsa  aikana,  ja  jaloissa  nyörittämät- 
tömät  kengät,  joiden  laput  riippuivat  sivulla,  ei  ollut 
juuri  lainkaan  sellaisen  naisen  näköinen,  jolla  on  va- 
raa hyljeksiä  moisia  kunnianosoituksia. 

Helmin  kasvojenilmeestä  oli  varmaankin  luetta- 
vissa jotakin  tällaista,  koska  rouva  McMann  jatkoi: 
»Olin  tarpeeksi  hyvännäköinen  ollessani  teidän  ikäi- 
senne, ja  useat  miehet  olivat  aivan  hullaantuneet  mi- 
nuun. Erehdyin  ensi  kerran  mennessäni  naimisiin  ja 
ruvet essani  haalimaan  itselleni  perhettä.  Silloin  me- 
netin kauneuteni  ja  solakkuuteni.  Hyvä  Jumala, 
kuinka  maailma  onkaan  kova  meille  naisille!  Olemme 
aivan  maahan  kaivettujen  perunoiden  kaltaisia  — 
vanhan  pitää  maatua,  että  uusi  taimi  pääsisi  kasva- 
maan.   Vanha  mätänee  uuden  tunkeutuessa  esille». 

Helmiä  värisytti. 

»Tuo  on  ilkeää  puhetta»,  sanoi  hän  epäröiden  ja 
toivoen,  että  hän  olisi  voinut  lausua  ajatuksensa 
omalla  äidinkielellään.  »Jumala  on  luonut  maailman. 
Se  ei  voi  olla  niin  paha  kuin  te  sanotte.  Maailmassa 
on  paljon  hyviä  miehiä  ja  onnellisia  naisia,  ja  perheen- 
äitinä oleminen  onkin  naisten  oikea  kutsumus». 

»Typerää  puhetta!»  tiuskaisi  rouva  McMann.  »Otak- 
sun, kun  ensi  kerran  kuulemme  — » 

Vanhan  Simin  saapuminen  keskeytti  keskustelun. 
Nukuttuaan   koko   päivän  Sim  oli  nyt  tullut  syö- 

mään  illallistaan  ja  räpytteli  silmiään  valossa  kuin 
karhu  keväällä. 

Simeon  Maskerville  oli  pitkä  hontelo  mies,  jonka 
ikää  oli  vaikea  määritellä.  Hänen  harmaa  partansa  oli 
takkuinen  ja  sotkeutunut,  mutta  hänen  silmänsä  oli- 
vat vieläkin  nuoret,  ja  vaikka  ne  tavallisesti  olivat- 
kin puoliummessa,  kuin  valo  olisi  koskenut  kipeästi 
niihin,  näkivät  ne  kuitenkin  kaiken.  Simeon  oli  ai- 
van kuin  varjossa  kasvanut,  auringon  valon  puut- 
teesta kuituiseksi  ja  värittömäksi  jäänyt  kukka, 
tahi  kuin  peruna,  joka  on  unhottunut  kellarin  nurk- 
kaan. Hän  rupesi  heti  puhumaan,  ettei  kadottaisi 
ainoatakaan  kallista  keskustelutilaisuutta.  Hän  ajatteli 
tulevaa  pitkää  yötä,  jonka  kuluessa  hän  ei  voisi  ju- 
tella kenenkään  ihmisen  kanssa. 

»Mitä  tekohampaihin  tulee»,  aloitti  hän,  vaikka  ei 
kukaan  ollut  puhunutkaan  niistä,  »menetin  niiden 
vuoksi  paikkani  eräässä  kaivoksessa.  Toimin  veturin- 
kuljettajana siihen  aikaan.  Satuin  aivastamaan  ja 
silloin  hampaani  lensivät  ruohikkoon.  Pysähdytin 
tietysti  veturin  heti,  koira  vieköön.  Olisin  tehnyt  sa- 
man palveluksen  kelle  tahansa,  koska  sellaisessa  ta- 
pauksessa ihminen  ei  voi  toisin  menetellä.  No  niin, 
hyppäsin  maahan,  koska  olin  merkinnyt  paikan,  me- 
nin hakemaan  ne,  pyyhin  niistä  pois  tomun  kyynär- 
päälläni  ja  työnsin  ne  jälleen  suuhuni.  Siihen  ei  ku- 
lunut pitkältikään  aikaa,  mutta  yhtiö  vihastui.  Pääl- 
likkö sai  kuulla  asiasta  ja  kutsui  minut  konttoriin. 
Siellä  lausuttiin  sanoja,  jotka  olisi  ollut  parasta  jät- 
tää sanomatta.  Kiivastuin  ehkä  liiaksi  päällikölle  — 
mutta  kaikissa  tapauksissa  erosin  paikastani.  Olen  sen 
jälkeen  usein  toivonut,  etten  olisi  niin  kiivastunut. 

No  niin,  poistuin  kaikissa  tapauksissa.  Sanoin  pääl- 
likölle: 'En  salli  kenenkään  puhua  minulle  tuolla 
tapaa'.  Sanein  sanani  tyynesti  ja  sävyisästi  tavalli- 
seen tapaani,  mutta  ne  näyttivät  koskevan  häneen 
kovasti.  Hän  ei  voinut  sietää  sellaista  minulta.  Kun 
poistuin,  olin  kuulevinani  hänen  kutsuvan  minua  ta- 
kaisin, mutta  en  kääntänyt  päätänikään.  En  ole  vie- 
läkään oikein  selvillä,  olisiko  minun  sittenkin  pitänyt 
palata». 

»Tuo  kaivos  näyttää  sentään  menestyneen  lähtön- 
nekin  jälkeen,  Sim»,  sanoi  rouva  McMann  töykeästi. 

»Aivan  niinkuin  minäkin,  rouva  McMann»,  vastasi 
Sim  hiljaa.  »Mainiosti  —  en  ole  milloinkaan  ollut  työ- 
tönnä  —  vanhalle  Simille  on  aina  ollut  tarjona  paik- 
koja. Elämäni  on  kyllä  ollut  joskus  melko  työlästäkin. 
Olen  saanut  nauttia  ateriani  hyvin  kummallisissa  pai- 
koissa ja  seurustella  vanhojen  raukkojen  kanssa, 
mutta  siitäkin  olen  suoriutunut,  vaikka  se  on  ollut- 
kin pahinta.  Minä  en  nureksi,  kuten  muutamat  ihmi- 
set. Suloisten  menneiden  päivien  muistot,  vaikka  nuo 
päivät  eivät  enää  milloinkaan  palaakaan,  voivat  olla 
hyvin  viehättäviä,  rouva  McMann,  ja  minä  katselen 
mielelläni  toisten  ihmisten  onnea.  Ajatellaan  nyt  esi- 
merkiksi Helmiä  ja  Jackia.  Olen  niin  onnellinen  hei- 
dän vuokseen,  että  minusta  tuntuu,  kuin  heidän  on- 
nensa palauttaisi  minullekin  kaiken  takaisin.  Ke- 
väällä minä  ja  Marthakin  liityimme  yhteen  ja  hämmäs- 
tytimme jokaisen.  Kevät  vanhassa  Ontariossa,  kun 
sievät  pienet  karitsat  juoksentelivat  sinne  tänne  so- 
milla pikku  säärillään,  ilma  oli  täynnä  sinistä 
utua,  joka  kietoutui  puihin  kuin  vaate,  ja  lam- 
mikossa sukeltelevat  sammakot  kurnuttivat:  'Onko 

jo  huomen? '  Tehän  tunnette  tarinan,  rouva  McMann, 
kuinka  sammakot  houkuteltiin  sukeltamaan  lammik- 
koon yhdeksi  päiväksi  saatuaan  lupauksen,  että  ne 
pääsevät  sieltä  pois  aamulla?» 

»Olkaa  nyt  jo  vaiti,  Sim,  ja  syökää  illallisenne! 
Voin  vallan  ikävystyä  kuunnellessani  jaaritteluanne». 

Helmi  kohotti  äkkiä  katseensa.  »Minä  pidän  Simin  jaa- 
rittelusta», sanoi  hän.  »Hän  puhuu  niin  sydämellisesti». 

»Hän  on  vanha  lörpöttelija,  joka  mieluummin  pu- 
huisi kuin  söisi,  jos  hän  vain  saisi  itselleen  kuunte- 
lijan. Häntä  voi  verrata  kotipuoleni  vanhaan  kanava- 
laivaan.  Sen  kone  pysähtyi  aina,  kun  se  vihelsi,  ja 
Sim  on  juuri  sellainen». 

»Mutta  minä  pidän  hänestä»,  sanoi  Helmi  jälleen. 
»Hän  juttelee  niin  ystävällisesti.  Kertokaa  minulle 
noista  sammakoista,  Sim». 

»Tulen  jonakin  päivänä  tervehtimään  teitä,  Helmi, 
ja  kerron  silloin».  Sim  puhui  nyt  hyvin  arvokkaasti. 
Hänen  kimppuunsa  oli  julkeasti  hyökätty,  eikä  hän 
voinut  tointua  siitä  niin  äkkiä. 

»Hän  aikoo  kerjätä  teiltä  aterian,  Helmi»,  sanoi 
rouva  McMann  raa'asti.  »Minä  tunnen  hänet». 

»Tulkaa  sunnuntaina  päivälliselle  luokseni,  Sim,  sil- 
loin voitte  rauhassa  kertoa  minulle  tarinan». 

Sim  nyökäytti  kiitollisena  päätään. 

»Se  johtuu  pitkistä  pimeistä  öistä,  Helmi,  noista  syn- 
kistä ja  tähdet  tömistä,  autioista  ja  äänettömistä  öistä, 
jolloin  ei  kuulu  edes  koiran  haukuntaakaan.  Olen  nyt 
toiminut  yövahtina  kymmenen  vuotta,  niin  ettei 
voida  lainkaan  ihmetellä,  että  kaipaan  ääniä  ja  ystä- 
viä. Kyllä  tulen,  Helmi,  ja  kiitoksia  ystävällisyj^des- 
tänne». 

Helmin  sydän  heltyi  hänen  ajatellessaan,  miten 
tämä  yksinäinen  vanhus  vietti  yksikseen  kokonaisen 
pitkän  ja  pimeän,  painostavan  hiljaisen  yön.  Vaikka 
hän  vasta  olikin  ollut  pari  viikkoa  yksikseen,  tiesi  hän, 
kuinka  synkältä  ja  peloittavalta  yksikin  yö  voi  tun- 
tua, kun  ihminen  lepää  silmät  auki  tuijottaen  ihme- 
tellen ja  arvaillen  pimeään.  Silloin  ihminen  voi  kuvi- 
tella kaikenlaisia  kauhistuttavia  asioita  kuten  esi- 
merkiksi tiettömään  erämaahan  eksyneitä  ihmisiä.  Ja 
jouluun  tuntui  olevan  vielä  niin  pitkälti  aikaa. 

XIX 

Eräänä  päivänä  elokuussa  junan  saapuessa  ase- 
malle konduktööri  riensi  asemarakennukseen  ja  huusi 
virkailijalle:  »Kuulkaahan,  Ted,  Euroopassa  on  syt- 
tynyt sota!  Mitä  siitä  sanotte?» 

Ted  otti  piipun  suustaan  ja  sylkäisi  punaiselle  ka- 
miinille.  »Lopettakaa  jo  tyhmä  pilanne»,  sanoi  hän 
lyhyesti. 

Konduktööri  ojensi  hänelle  sanomalehden.  »Mitä 
tästä  arvelette?»  kysyi  hän  viitaten  suuriin  ot säkkei- 
hin. »Ehkä  uskotte  minua  nyt». 

Virkailija  myönsi  muristen  toisen  puheessa  olevan 
enemmän  perää  kuin  mitä  hän  ensin  oli  luullut.  »No 
niin,  mistä  tämä  kaikki  sitten  johtuu?»  kysyi  hän 
konduktööriltä.    »Ketkä  ovat  nyt  joutuneet  riitaan?» 

Konduktööri  koetti  selittää. 

»Mitä  se  meihin  kuuluu,  jos  joku  ampuukin  jonkun 
arkkiherttuan»,  sanoi  virkailija.  »Lieneekö  noista  arkki- 
herttuoista mihinkään!   Ja  lieneekö  heitä  niin  vähän- 

kään,  että  yhden  kuolemasta  kannattaa  nostaa  moi- 
nen meteli?» 

Puhuessaan  hän  pyyhki  pölyä  pöydältä  suurella 
punaisella  nenäliinallaan. 

»Pahalta  se  ainakin  näyttää,  Ted»,  sanoi  konduk- 
tööri vakavasti.  »Kaupungissa  ollaan  hyvin  kiihty- 
neitä —  miehet  kokoontuvat  yhteen,  soittokunnat 
soittavat  ja  kaikki  on  mullin  mallin.  Tunnen  muuta- 
mia poikia,  jotka  haluavat  lähteä  mukaan,  mutta 
voin  vannoa  teille,  etten  minä  ainakaan  kuulu  heidän 
joukkoonsa.  No  niin,  näkemiin,  Ted». 

Vanha  Sim,  yövahti,  suhtautui  asiaan  vakavam- 
min kuin  kukaan  muu.  »Sodat»,  sanoi  hän  Helmille 
ja  rouva  McMannille  tullessaan  syömään  sinä  iltana, 
»ovat  välttämättömiä.  Sana  on  sisällysrikas,  Helmi, 
ja  tarkoittaa,  ettei  sille  voida  mitään.  Niitä  syttyy 
tämän  tästä,  ne  tappavat  paljon  ihmisiä  ja  raatelevat 
ja  silpovat  toisen  mokoman  lisää,  aiheuttavat  paljon 
velkoja  ja  vaikeuksia.  Sodassa  menettää  jokainen 
eikä  kukaan  voita,  ja  jokainen  syyttää  toinen  tois- 
taan. Kukaan  ei  tiedä  oikein  varmasti,  mistä  tapel- 
laan, mutta  niin  kauan  kuin  nujakkaa  kestää,  ei  siitä 
seikasta  välitetä.  Sotaisille  henkilöille  on  laihakin  sota 
parempi  kuin  rauhantila,  ja  sota  loppuu  vasta  sitten, 
kuin  kaikki  ovat  joko  kuolleet  tahi  tulleet  raajari- 
koiksi, sokeiksi  tahi  väsyneet  niin,  että  voivat  ruveta 
puhumaan  järkeä.  Silloin  maailma  koettaa  ruveta 
maksamaan  velkojaan,  rakentamaan  poltettuja  kau- 
punkejaan,  parantamaan  sairaita  sotilaitaan,  osta- 
maan kainalosauvoja  raajarikoille,  silmälaseja  sokeille 
ja  määräämään  palkkioita  leskille  ja  orvoille.  Ja  sit- 
ten pidetään  suuria  neuvotteluja  ja  kokouksia  sen  sei- 

ville  saamiseksi,  kuka  oli  pannut  alkuun  tuon  kiro- 
tun kamppailun,  ja  lopulta  ehkä  tullaan  siihen  tu- 
lokseen, että  se  oli  ollut  joku  muukalainen,  josta  ei 
kukaan  sodan  syttyessä  ollut  tiennyt  tämän  taivaal- 
lista. 

Sota,  johon  minä  otin  osaa»,  jatkoi  Sim,  »aiheutui 
erään  suuren  Maine-nimisen  höyrylaivan  uppoami- 
sesta, ja  meidän  käskettiin  sanoa:  'Muistakaa  Mai- 
nea',  jos  joskus  tunsimme  pelkoa  tahi  osoitimme  lem- 
peyttä vihollista  kohtaan  tahi  jos  olimme  väsyneitä, 
ikävissämme  tahi  lerpalla  huulin.  Se  oli,  kuten  he 
sanoivat,  meidän  sotahuutomme,  ja  sen  kannustamina 
me  teimmekin  tehtävämme  melko  hyvin.  Mieltäni 
järkytti  melkoisesti  sinä  päivänä,  jolloin  menetin 
sääreni  —  paremman  sääreni  tietysti  —  mutta  mi- 
täpä kohtalolleen  voi.  En  tehnyt  juuri  mitään  sinä 
päivänä  muistaakseni  Mainea.  Mutta  hitto  vieköön, 
jälkeenpäin  kävikin  selville,  etteivät  espanjalaiset  ol- 
leetkaan upottaneet  laivaa?  Sitten  seurasi  perinpoh- 
jaisia selityksiä,  anteeksipyyntöjä  ja  verukkeita,  mutta 
menetettyä  säärtäni  en  saanut  takaisin.  Sota  on  sel- 
laista, Helmi». 

»Onko  jokaisen  miehen  pakko  lähteä  mukaan?»  ky- 
syi Helmi  kalveten  äkkiä.  »Tarkoitan  Jackin  kal- 
taisten miesten,  sellaisten  hy vienkin  miesten,  jotka 
eivät  halua  tappaa  ketään?» 

Helmi  kattoi  pöytiä  valmiiksi  aamuksi.  Vanha  Sim 
oli  aina  ruokasalin  viimeinen  vieras. 

»On  ja  ei  ole»,  vastasi  vanhus  varovasti.  »Laki  ei 
pakota  siihen,  mutta  vaikeata  on  jäädä  poiskin,  kun 
jokainen  katselee  sinua  kuin  sinun  pitäisi  jo  olla  siellä. 
Minä  en  ollut  lainkaan  kärkäs  lähtemään  mukaan  — 

sotaan  sisältyy  liian  paljon  tappamista  minun  mieles- 
täni. Jos  sitä  voitaisiin  käydä  väittelemällä,  pitäisin 
siitä  kovasti,  mutta  teisen  vastustaminen  siten,  että 
häneen  isketään  keihäs,  tuntuu  minusta  raa'alta  ja 
kömpelöltä.  Teidän  miehenne  ei  pitäisi  tappami- 
sesta sen  enempää  kuin  minäkään.  Kyllä  tiedän, 
miltä  se  hänestä  tuntuisi.  Mutta  kun  miehet  olivat 
koossa,  ja  soittokunta  soitti  komeaa  marssia,  en  vä- 
littänyt vähääkään  hengestäni,  ja  espanjalaiset  oli- 
vat mielestäni  yhtä  mitättömiä  kuin  lehtitäit. 
Soittokunnan  soittaessa  olin  aina  sellaisessa  mielen- 
tilassa, vaikka  tavallisesti  saavuinkin  paikalle  soiton 
loppuessa». 

»Tuo  kaikki  tuntuu  minusta  äärettömän  ikävältä  ja 
pahalta»,  sanoi  Helmi  pitäen  rikkakihveliä  toisessa 
kädessään  ja  laasten  toisella.  »Toivon,  että  Jack  pa- 
laisi kotiin.  Olen  niin  peloissani,  Sim». 

»Sota  on  todellinen  helvetti  naisille»,  sanoi  vanhus, 
»mutta  huolehtimisesta  ei  ole  mitään  hyötyä,  Helmi». 

»Mutta  sehän  on  niin  kaukana,  Sim.  Välillä  on  peni- 
kulmittani vettä,  kaikki  harmaata  ja  kaukaista.  Oi, 
kuinka  pitkä  matka  sinne  onkaan!  Miksi  lähettäi- 
simme miehemme  sotimaan  sinne?  Me  emme  tahdo  — 
se  on  Vanhan  Maan  sotaa  eikä  Kanadan». 

Nämä  lauseet  olivat  pitkiä  Helmin  lausumiksi  ja 
suoriutuakseen  niistä  hänen  oli  pakko  keskeyttää  la- 
kaisunsa. 

»Jack  on  kaikissa  tapauksissa  turvassa  Nehannin 
varsilla  eikä  kuule  puhuttavankaan  sodasta,  ennenkuin 
se  ehkä  jo  on  ohi»,  sanoi  Sim. 

Helmi  katsoi  häneen  kiitollisena.  »Tahdotteko  yöksi 
teetä  vai  kahvia  pulloon?»  kysyi  hän. 

Eagle  Minesiä,  missä  asui  enimmäkseen  amerik- 
kalaisia, ei  sota  suurestikaan  järkyttänyt.  Työn- 
johtaja, vaikka  hän  olikin  kanadalainen,  ilmaisi 
yleisen  mielipiteen  sanoessaan:  »Annetaan  niiden 
ihmisten,  jotka  aloittivat  sodan,  lopettaakin  se.  Se 
ei  sovi  meidän  hautajaisiksemme.  Me  pidämme 
päämme  kumarassa  ja  louhimme  hiiliä  —  se  on  mei- 
dän tehtävämme». 

Miehet  yhtyivät  sydämestään  tähän,  ja  kun  hiilten 
hinta  kohosi  ja  heidän  paikkansakin  sen  mukaisesti, 
eivät  he  enää  paheksuneet  sotaa. 

»Hyvä  vanha  sota!»  sanoi  Peter  Hamilton,  tunti- 
kirjuri, maksaessaan  miehille  palkkoja  lokakuun 
lopussa,  »jatkukoon  sitä  vielä  kauan». 

Ensimmäisen  häiritsevän  häivähdyksen,  joka  jär- 
kytti Eagle  Minesin  asukkaita,  aiheutti  erään  kauem- 
pana joen  varrella  asuvan  englantilaisen  uudisasuk- 
kaan saapuminen  kylään.  Asukkaat  olivat  vain  ohi- 
mennen tutustuneet  häneen,  koska  hän  kävi  ostok- 
sillaan kylässä  vain  pari  kertaa  vuodessa,  jäämättä 
sinne  milloinkaan  ystävällisesti  juttelemaan,  kuten 
muut  ihmiset.  Senvuoksi  eivät  ne  harvat  henkilöt, 
jotka  hänet  tunsivat,  hänestä  pitäneetkään.  Heidän 
määrittelynsä  mukaan  hän  oli  hieman  omituinen. 
Sellaisella  miehellä,  joka  asuu  yksinään,  kasvattaa  koi- 
ria ja  ottaa  valokuvia  ja  joka  ei  saa  milloinkaan  pos- 
tia eikä  juttele  kenenkään  kanssa  paitsi  silloin,  kun 
hän  ei  voi  karttaa  sitä,  ei  ole  minkäänlaista  oikeutta 
odottaa,  että  ihmiset  pitäisivät  häntä  viisaana  henki- 
lönä. Kun  Eagle  Minesin  asukkaat  sattuivat  joskus 
muistamaan  häntä,  nimittivät  he  häntä  »hulluksi  eng- 
lantilaiseksi». 

Hän  saapui  kylään  eräänä  synkkänä  harmaana  päi- 
vänä marraskuun  alussa  ja  pysähdytti  hevosensa 
Simpsonin  kaupan  edustalle.  Hän  hyppäsi  maahan 
kärryistä  ja  riensi  kiihtyneenä  kauppaan,  »Englanti 
on  julistanut  sodan!»  huusi  hän.  »Tiedättekö  jo 
sen?  Muuan  mies  sivuutti  asuntoni  ja  näytti  mi- 
nulle lehden.  Tiesittekö  sen?  Miksi  ette  lähettänyt 
minulle  sanaa?» 

Jim  Simpson  nyrpisti  nenäänsä.  »Kuinka  olisin 
tiennyt  teidän  välittävän  siitä?»  tokaisi  hän  nostaen 
lattialle  pudonneen  luumun  takaisin  laatikkoon. 

Toinen  kovensi  äänensä  melkein  huudoksi.  »Väli- 
tätte! Välitätte!  Ettekö  tiedä,  mitä  se  tarkoittaa?  Se- 
hän uhkaa  minun  ja  teidänkin  isänmaatanne  ja  sen- 
vuoksi  täytyy  jokaisen  välittää  siitä!» 

»En  minä  ainakaan»,  sanoi  kauppias  varmasti. 
»Valtakunta  on  aloittanut  sodan  kysymättä  minulta 
lupaa  ja  saa  lopettaakin  sen  omin  neuvoin». 

Englantilainen  meni  sanattomaksi.  Voiko  olla  mah- 
dollista että  suuren  ja  mahtavan  valtakunnan 
asukas,  voi  lausua  tuollaisia  sanoja  ja  elää?  Ei,  sehän 
oli  mahdotonta!  Englanti  kestäisi  kyllä  niin  kauan 
kuin  aurinkokin  pysyy  taivaalla. 

Englantilainen  oli  jo  asunut  naapuristossa  yli  viiden- 
toista vuoden.  Jo  kauan  aikaa  ennen  kaivosten  avaa- 
mista hän  oli  tullut  ja  asettunut  luvattomasti  uudis- 
asukkaaksi erääseen  toiseen,  noin  kahdeksan  mailin 
päässä  kauempana  jcen  varrella  sijaitsevaan  hedelmäl- 
liseen laaksoon,  mennen  sinne  jalkaisin  kaikkine  ka- 
pineineen  pyssy  olallaan  ja  koira  kintereillään.  Kie- 
murtelevan pienen  joen  rannalle  (sitä  nimitettiin  Eng- 
lannin joeksi  hänen  kunniakseen)  hän  rakensi  majan 

risuista  ja  alkoi  omatekoisella  puukuokalla  muokata 
maatilkkusta  kasvitarhakseen.  Hän  oli  sanonut  Ban- 
nermanin,  lähimmän  kylän  asukkaille,  että  jokainen 
ihminen  voi  hankkia  elantonsa  maasta,  jos  hänellä 
vain  on  koira  toverinaan,  ja  sitäpaitsi  kirves,  pyssy  ja 
muutamia  jyviä. 

Risumajan  sijalle  ilmestyi  piakkoin  pieni  hirsi- 
mökki, jonka  uuni  oli  muurattu  virran  kivistä,  ja  sii- 
hen hän  muutti  asumaan  talveksi.  Keväällä  hän  palasi 
takaisin  sivistyneeseen  maailmaan  talvella  kokoa- 
mansa turkikset  mukanaan.  Hänen  menestyksensä  oli 
tämän  jälkeen  varma,  ja  jos  hän  vain  olisi  ollut  enem- 
män seuranhaluinen  ja  ystävällinen,  olisivat  kaikki 
Banner manin  asukkaat  ruvenneet  ihailemaan  häntä. 
Mutta  hän  teki  kauppansa  melkein  vaieten,  rupeamatta 
lainkaan  selittämään  kummallisia  päähänpisto  jaan,  eikä 
kukaan  ihminen  voi  saada  osakseen  toisten  luottamusta, 
ellei  hän  itse  suostu  selittämään  harrastuksiaan. 

Vuotta  ennen  sotaa  englantilainen  oli  rakentanut 
liuskakivikattoisen  huvilan,  jossa  oli  lasikuisti  ja  puu- 
lattiat. Siinä  oli  useita  huoneita,  jotka  oli  kalustettu 
niin  somasti  ja  käytännöllisesti,  että  moni  asutuksessa 
elävä  aviomies  joutui  rakkaan  vaimonsa  kovistelujen 
alaiseksi,  koska  vaimot  tekivät  teräviä  vertailuja  hei- 
dän asumiensa  rakennusten,  ja  tämän  huvilan  välillä. 
Kuinka  voi  olla  mahdollista,  että  tuo  hullu  englanti- 
lainen, joka  asui  yksinään  koiriensa  kanssa,  voi  hank- 
kia itselleen  tuollaisia  ylellisyyksiä,  kun  kokonaisten 
perheiden  vielä  täytyi  asua  ahtaissa  oloissa?  Asiat 
muuttuivat  vielä  pahemmiksi,  kun  huhuttiin,  että 
hän  aikoo  putkilaitteilla  johtaa  eräästä  vuoristo]  är- 
vestä  vedenkin  taloonsa. 

Ainoa  selitys,  jonka  ahdistetut  aviomiehet  voivat 
keksiä,  voimatta  oikein  tyytyä  siihen,  oli  se,  että 
miehen  täytyi  saada  rahoja  kotoaan.  Ei  kukaan 
voi  saada  aikaan  tuollaista  pelkällä  turkisten  pyyn- 
nillä. 

Ruotsalaisen  Bill  Larsenin  päähän  pälkähti  ker- 
ran, että  heidän  pitäisi  käydä  vieraisilla  tuossa  uudessa 
talossa.  Siinä  tarkoituksessa  hän  järjesti  kalastus - 
retkikunnan  eräänä  sunnuntai-aamuna  saman  vuoden 
keväänä.  Englannin  joessa  oli  runsaasti  purolohia  ja 
sinne  lähtevä  seurue  voitiin  senvuoksi  helposti  haalia 
kokoon.  He  voisivat  pyytää  mieheltä  keittoluvan  ja 
siten  päästä  katselemaan  taloa. 

Seurue  palasi  takaisin  myöhään  samana  iltana  suu- 
renmoisen menestyksen  jälkeen.  Mies  ei  ollut  ainoas- 
taan pyytänyt  heitä  sisälle  huoneihinsa,  vaan  vie- 
läpä valmistanut  heille  herkullisen  ateriankin  —  pais- 
tettuja kananpoikia,  säilykeviikuncita  jälkiruoaksi,  val- 
koisen liinan  pöydälle  ja  kaikkea  muutakin. 

»Pyysikö  hän  teitä  muistamaan  jälkiänne,  koska 
ette  voineet  viipyä  siellä  tämän  kauempaa,  vai  eh- 
dottiko hän  jotakin  muuta?»  kysyi  Jim  Simpson  epäil- 
len. Hän  oli  vastustanut  retkeä. 

»Hänen  ei  tarvinnut  pyytää  meitä  tulemaan  takai- 
sin, koska  hän  ruokki  meitä  niin  hyvin.  Me  teemme 
sinne  toisenkin  retken,  vai  mitä,  pojat?»  vastasi  Bill. 
»Tuollaiset  herkut  puhuvat  jo  omasta  puolestaan  ja 
me  lähdemme  sinne  jälleen  ensi  sunnuntaina.  Koira 
vieköön,  Jim,  sinunkin  on  parasta  lähteä  mukaan  — 
luullakseni  hän  ottaa  meidät  hyvin  mielellään  vas- 
taan. Jokainen  voi  kyllä  huomata,  ettei  hän  ole  oikein 
täysijärkinen,  mutta  hän  on  hyvin  kohtelias  ja  nais- 


228 


mainen,  ja  me  voimme  vallan  mainiosti  verottaa  häntä 
yhdellä  aterialla». 

Ja  niinpä  matkusti  sinne  useina  viikkoina  seu- 
rueita, joiden  jäsenten  lukumäärä  vain  lisääntyi, 
eikä  miehen  vieraanvaraisuutta  vastaan  ollut  mil- 
loinkaan mitään  muistuttamista.  Siellä  syötiin  pais- 
tettuja purolohia,  kotona  leivottua  leipää  ja  voita, 
munia  ja  runsaasti  makeita  hedelmiä,  jotka  hupenivat 
kuin  kuumille  kiville. 

»Hei,  kuinka  tuota  miestä  onkaan  helppo  käsitellä!» 
kuultiin  Bill  Larsenin  usein  sanovan.  »Hän  on  tavat- 
toman palvelevainen  eikä  näytä  olevan  millänsäkään, 
vaikka  ei  kukaan  meistä  milloinkaan  tarjoudukaan 
auttamaan  häntä  astioiden  puhdistamisessa  eikä  mis- 
sään muussakaan.  No  niin,  muutamat  ihmiset  pitä- 
vät työstä  enkä  minä  halua  riistää  heiltä  sitä 
iloa.  Hän  ei  edes  huomaa,  milloin  nauramme  hä- 
nelle». 

Seuraavana  sunnuntaina  oli  heidän  isäntänsä  yhtä 
vieraanvarainen  kuin  ennenkin,  mutta  kun  ateria  oli 
puolivälissä,  pyysi  hän  anteeksi,  että  hänen  täytyi 
ryhtyä  puhdistamaan  astioita.  Tavallisesti  hän  odotti, 
kunnes  hänen  vieraansa  olivat  poistuneet,  mutta  tä- 
nään hän  aikoi  itsekin  lähteä  jonnekin  ja  jos  he  vain 
tahtoivat  olla  niin  ystävällisiä  ja  antaa  hänelle  an- 
teeksi, alkaisi  hän  pestä  astioita  heidän  syödessään 
jälkiruokaa,  jona  tänään  oli  metsämansikkapiirakkaa. 
Vieraat  iskivät  toisilleen  silmää  hänen  selkänsä  ta- 
kana. Voitiinko  nyt  ajatella  mitään  sen  kummempaa, 
kuin  että  maailmassa  on  sellaisiakin  ihmisiä,  jotka  pyy- 
tävät lupaa  omien  astioittensa  pesemiseen?  He 
lupasivat  antaa  hänelle  anteeksi,  ellei  hän  kolistele 

astioita  niin  kovasti,  että  se  häiritsee  keskustelua. 
Tämän  lausui  parturi,  joka  oli  seurueen  leikin- 
laskija. 

Siihenkin  vastasi  heidän  isäntänsä  hyvin  kohte- 
liaasti, luvaten  olla  varovainen.  Hän  kokosi  sen  jäl- 
keen lautaset  ja  latoi  ne  riviin  uiko  kuistin  lattialle, 
vieraiden  katsellessa  häntä  kiinnostuneina.  He  olivat 
kaikki  loistavalla  tuulella.  Tuo  mies  käyttäytyi  yhä 
hullunkurisemmin.  Mikähän  hullu  ajatus  lienee  nyt- 
kin juolahtanut  hänen  mieleensä? 

Englantilainen  aukaisi  kuistin  oven  ja  vihelsi,  jol- 
loin neljä  paimenkoiraa  hyökkäsi  sisään.  Viitaten 
hän  käski  niiden  ruveta  puhdistamaan  lautasia,  minkä 
ne  tekivätkin  hyvin  innostuneesti.  Kun  ne  olivat  nuol- 
leet ne  tarkoin,  kokosi  hän  lautaset  harkitusti  ja  si- 
joitti ne  astiakaappiin. 

»Ne  auttavat  minua  aika  tavalla»,  sanoi  hän  pikem- 
min itsekseen  kuin  vierailleen,  jotka  olivat  vaienneet. 
»Ne  puhdistavat  lautaset  todellakin  melko  hyvin  ja 
padat  ja  pannut  myös». 

Kotimatkalla  vieraat  pääsivät  yhteisymmärrykseen 
siitä,  ettei  näitä  vierailuja  olisi  enää  jatkettava. 

»Kuulkaahan  nyt,  pojat»,  sanoi  parturi,  »tuo  oli 
ehkä  jotakin,  mitä  voidaan  sanoa  hienotunteisuudeksi. 
Hän  ei  kehdannut  sanoa  meille  kyllästyneensä  vierai- 
luihimme,  viittasi  vain  siihen.  Toivon,  että  hän  olisi 
odottanut,  kunnes  olisimme  syöneet  piirakan  lop- 
puun, tuon  metsämansikkapiirakan.  En  olisi  voinut 
milloinkaan  uskoa,  että  mikään  voisi  saada  minut 
inhoamaan  metsämansikkapiirakkaa.  Tuo  mies  ei 
ole  sittenkään  sellainen  hölmö  kuin  me  olemme  luul- 
leet». 

»No  niin,  minä  aion  lähteä»,  sanoi  englantilainen 
Jim  Simpsonille,  »aion  lähteä  jo  tänään.  Olen  vain 
pahoillani,  etten  tiennyt  siitä  aikaisemmin.  Tahdot- 
teko ostaa  hevoseni  —  kärryineen  päivineen  niin  kuin 
tuossa  näette?» 

»Kuinka  olette  menetellyt  hienon  talonne  ja  kai- 
ken sen  kaluston  kanssa?»  kysyi  herra  Simpson  va- 
rovasti. 

»Poistunut  sieltä  —  poistunut  sieltä  —  lukinnut 
oven  ja  lähtenyt.  Lahjoitin  yhden  koiran  pois  ja  am- 
muin toiset.  Mutta  vanhaa  Cleoa  en  voinut  ampua; 
koetin  kyllä,  mutta  en  voinut». 

»Hyvä  Jumala,  mies,  tehän  olette  mieletön!  Nuo 
kauniit  koirat!  Miksi  maailmassa  tahdoitte  ampua  ne 
—  luulin  teitä  oikeaksi  koirankasvattajaksi?» 

»Kukaan  ei  saa  milloinkaan  lyödä  koiriani.  Tahdoin 
saada  varmuuden  siitä  ja  menettelin  sentähden  niin. 
Lahjoitin  Ransomille  hevosen  ja  hän  lupasi  pitää 
Cleosta  huolta  niin  kauan  kuin  se  elää.  Paljonko  tar- 
joatte minulle  hevosista?  Vastatkaa  pian  nyt!»  Hä- 
nellä ei  ollut  aikaa  tinkimiseen,  koska  hän  aikoi  nousta 
junaan  jo  samana  päivänä. 

»Sata  dollaria  kaikesta»,  sanoi  muuan  mies. 

»Hyvä  on»,  sanoi  englantilainen,  »suostun  tarjouk- 
seenne. Kohdelkaa  niitä  hyvin». 

Hän  meni  päivälliselle  täysihoitolaan,  missä  hän  jou- 
tui uteliaitten  katseitten  kohteeksi,  koska  hänen  hurja 
aikomuksensa  oli  tullut  kaikkien  tietoon.  Syötyään 
nopeasti  ateriansa  hän  nousi  äkkiä  seisoalleen  ja  puh- 
kesi puhumaan. 

»Pojat,  te  olette  väärässä»,  aloitti  hän,  »jatkaes- 
sanne  hiilen  louhintaa  ja  ajatellessanne,  ettei  teidän 

tarvitse  kuunnella  maanne  teille  lähettämää  kutsua. 
Englannin  valtakuntaa  uhataan,  vihollinen  on  sen 
porttien  edustalla.  Belgiaa,  tuota  pientä  maata,  on 
hävitetty.  Teidän  istuessanne  täällä  kylät  palavat, 
naiset  huutavat  ja  saksalaiset  marssivat  riemuiten 
eteenpäin.  Eikö  teillä  ole  rahtuakaan  ylpeyttä  ja  mie- 
huutta? Tunnen  saksalaiset.  He  ovat  valmistautuneet 
tähän  jo  vuosikausia.  Lordi  Roberts  pyysi  Eng- 
lantiakin valmistautumaan,  koska  hän  tiesi  sodan 
olevan  tulossa,  mutta  siellä  jatkettiin  elämää  teidän 
tapaanne  välittämättä  muista  kuin  päivittäisistä  as- 
kareista». 

Hän  keskeytti  mielenliikutuksen  valtaamana.  Pari 
miestä  naurahti  ja  muut  katsoivat  häneen  tylsästi. 
Hullu  englantilainen!  Hullumpi  kuin  milloinkaan  en- 
nen! 

»No  niin,  kuulkaahan  nyt»,  aloitti  Bill  Larsen,  »tah- 
toisin mielelläni  tietää,  miksi  kiihdytte  noin?»  Vaikka 
Bill  olikin  pienen  ravintolan  omistaja,  jossa  oli  lupa 
myydä  olutta  ja  muitakin  väkijuomia,  ei  hän  ha- 
lunnut ollenkaan  itse  aterioida  siellä,  vaan  otti 
kuukausittain  osuutensa  rouva  McMannilta.  »Mikä 
teitä  oikeastaan  kiukuttaa?  Lähtekää  sinne,  jos 
teitä  haluttaa  —  kukapa  täällä  teitä  estäisi  —  mutta 
miksi  moititte  meitä  siitä,  ettemme  me  tahdo  lähteä 
sinne  ottamaan  luoteja  nahkaamme?  Vanha  isoisäni 
otti  osaa  amerikkalaiseen  sotaan,  menettäen  toisen 
silmänsä  ja  jalkansa,  ja  saaden  sitten  neljän  dollarin 
suuruisen  kuukautisen  eläkkeen  kiitolliselta  isänmaal- 
taan. Sellainen  ehto  ei  näytä  lainkaan  edulliselta. 
Mistä  te  tiedätte,  kuka  siinä  on  oikeassa?  Eng- 
lannin  valtakunta    ei   ollut   niinkään  oikeassa  jou- 

tuessaan  tuohon  pieneen  kahnaukseen  Yhdysval- 
tojen kanssa.  Mistä  tiedätte,  onko  se  oikeassa  tällä- 
kään kertaa?» 

Englantilainen  ojensi  dramaattisesti  käsivartensa. 
Hänen  äänensä  värähteli  kuin  viulunkieli.  »Eng- 
lannin valtakunta  on  isänmaani»,  sanoi  hän.  »Olen 
syntynyt  Englannin  lipun  suojassa  ja  samoin 
kaikki  omaiseni  monta  sukupolvea  taaksepäin.  Rakas- 
tan sitä.  Englannin  valtakunta  on  joutunut  vai- 
keuksiin ja  kutsuu.  Minä  en  järkeile,  vaan  lähden. 
Se  on  samaa  kuin  jos  äiti  kutsuisi  —  pysähtyisittekö 
te  kyselemään,  jos  äitinne  kutsuisi?  Jos  te  tietäisitte 
jonkun  öykkärin  hyökänneen  äitinne  kimppuun,  tah- 
toisitteko silloin  odottaa  nähdäksenne  ensin,  voitai- 
siinko häntäkin  syyttää  jostakin?  Äitini  ei  voi  olla 
väärässä,  ei  ainakaan  minun  mielestäni.  Tarkoitan 
juuri  sitä». 

Helmi  oli  tulossa  keittiöstä  kantaen  jälkiruokaa  suu- 
rella tarjottimella.  Hän  pysähtyi  tuon  omituisen  äänen 
vangitsemana,  joka  puhui  niin  hirvittävän  vakavasti. 

Bill  Larsen  ei  ollut  keskeyttänyt  syöntiään.  Valta- 
kunnat saivat  syntyä  ja  hajota,  mutta  Bill  tahtoi  naut- 
tia ruokansa  kuumana.  »Ei  suinkaan»,  sanoi  hän,  »en 
voi  sanoa  omaavani  sellaisia  tunteita  mitään  maata 
kohtaan.  Se  on  minulle  ensin  näytettävä  —  minä  olen 
kotoisin  Missourista». 

Helmi  katseli  englantilaisen  kasvoja.  Mies  tuijotti 
avuttomasti  tuohon  tyytyväisenä  istuvaan  jättiläi- 
seen, joka  puhuessaan  levitti  tyynesti  voita  leveälle 
kämmenelle  asettamalleen  leipäviipaleelle. 

»En  ryhdy  missään  tapauksessa  kovinkaan  suureen 
touhuun  vanhan  englantilaisen  valtakuntanne  vuoksi», 

lisäsi  Bill.  »En  oikein  tiedä,  mutta  aivan  yhtä  mie- 
lelläni soisin  saksalaistenkin  voittavan?» 

Arthur  Warner  meni  sinne,  missä  Bill  istui.  Hänen 
kasvonsa  olivat  hyvin  kalpeat  ja  silmänsä  hyvin  tum- 
mat. Helmi  tiesi  ihan  tarkasti,  mitä  nyt  tuli  tapahtu- 
maan. 

»Te  ette  saa  loukata  isänmaatani  minun  läsnäolles- 
sani»,  sanoi  Warner  tyynesti  sivaltaen  kädellään  ruot- 
salaista kasvoihin. 

Kiroten  käheästi  Bill  ponnahti  pystyyn  pöydän 
äärestä. 

Helmi  huudahti  ja  sj/öksyi  eteenpäin,  mutta  ruot- 
salaisen nyrkki  oli  jo  sattunut  läjähtävällä  voimalla 
englantilaisen  kasvoihin  ja  paiskannut  hänet  pitkäk- 
seen lattialle. 

Helmi  ehti  ensimmäiseksi  hänen  viereensä.  »Voi, 
millainen  suuri  raakimus  te  olettekaan,  Bill  Larsen!» 
huusi  hän  vihaisesti.  »Hän  antoi  teille  vain  kevyen 
sivalluksen,  mutta  te  iskitte  häntä  kuin  potkiva  he- 
vonen. Te  olette  suuri  öykkäri,  Bill  Larsen,  ettekä  mi- 
tään muuta.  Olette  nyt  ehkä  tappanut  tämän  miehen, 
joka  on  hyvä  mies,  koska  hän  on  valmis  taistelemaan 
naisten  ja  lasten  puolesta». 

Miehet  kokoontuivat  piiriin  loukkaantuneen  miehen 
ympärille,  joka  lepäsi  lattialla  kalpeana  ja  liikkumat- 
tomana nojaten  päätään  Helmin  polveen. 

»Tuokaa  minulle  vettä!»  huusi  Helmi,  »ja  pysykää 
syrjässä». 

Bill  Larsen  asteli  huolettomana  ulos  puraisten 
palasen  purutupakkaa  suuhunsa.  »Ei  kukaan  ihminen 
voi  sivaltaa  minua  naamaan  tuntematta  sen  jälkeen 
oloaan  hieman  toisenlaiseksi  kuin  ennen»,  sanoi  hän.  »Vie- 

köön  hitto  hänet  ja  hänen  englantilaisen  keisarikun- 
tansa!» 

Rouva  McMann  oli  valtio  viisas.  Bill  Larsen  oli  sään- 
nöllinen ja  varma  täysihoitolainen,  joka  maksoi  kai- 
ken etukäteen.  Hän  oli  sitäpaitsi  kotoisin  Yhdysval- 
loista, Nebraskasta.  »Bill  on  ehkä  liian  puhelias», 
sanoi  hän.  »Englantilainen  sivalsi  kuitenkin  ensim- 
mäisen lyönnin,  minkävuoksi  hänen  on  tyydyttävä 
osaansa». 

Arthur  Warner  ei  todellakaan  näyttänyt  haluavan 
lainkaan  vastustella  maatessaan  lattialla  hervotonna 
ja  verissään  silmät  ummessa  ja  toinen  käsivarsi  puu- 
tuneena. 

»Hänestä  ei  tule  milloinkaan  sotilasta,  jos  hän  kä- 
pertyy kokoon  yhdestä  lyönnistä»,  sanoi  rouva  McMann 
ivallisesti. 

»Suuri  Bill  lyö  liian  kovasti»,  sanoi  Helmi  valellen 
kalpeita  kasvoja.  »Englantilainen  sivalsi  vain  heikosti». 

Miehet  olivat  palanneet  pöydän  ääreen  kaadellen 
itselleen  kahvia  keittiön  sinisestä  pannusta.  He  olivat 
tyytyväisiä,  ettei  englantilainen  ollut  sen  pahemmin 
loukkautunut  Tappelut  olivat  aivan  liian  tavallisia 
herättääkseen  miesten  huomiota,  semminkin  ruokailu- 
aikana. 

»No  niin,  tämä  on  nyt  todellakin  kaunis  juttu,  sa- 
non minä»,  puhisi  rouva  McMann  alkaessaan  kantaa 
pois  astioita.  »Jos  poliisi  saa  kuulla  puhuttavan  tästä, 
joutuu  hoitolani  huonoon  maineeseen.  Ja  kuka  ru- 
peaa hoitamaan  miestä  nyt,  jos  otaksutaan  Billin 
iskeneen  hänet  raajarikoksi?  Hänen  kotiinsa  ei  ole 
luullakseni  pitkältikään  matkaa,  mutta  se  ei  tee  asiaa 
sen  helpommaksi  Billille». 

Bill  oli  palannut  takaisin  voittotanterelleen  ja  no- 
jautui nyt  keittiön  oveen  poltellen  tyynesti  piippuaan. 
»Minulleko?»  kysyi  hän.  »Älkää  olko  lainkaan  huo- 
lissanne minun  vuokseni,  minä  hautaan  aina  kuol- 
leeni!» Hän  naurahti  hieman  hermostuneesti,  voi- 
matta olla  niin  välinpitämätön  kuin  miltä  hän  näytti. 
Englantilaisen  kasvot  olivat  niin  ruumiin  kasvojen 
kaltaiset. 

»No  niin,  hän  ei  voi  missään  tapauksessa  jäädä  tänne», 
sanoi  rouva  McMann  päättävästi.  »Minä  hankin  ruo- 
kaa ja  vuoteita,  mutta  vain  terveille  henkilöille.  Tämä 
ei  ole  mikään  sairaala». 

»Hän  saa  tulla  minun  luokseni»,  sanoi  Helmi.  »Hän 
on  urhoollinen  mies,  joka  on  valmis  taistelemaan  Ka- 
nadan puolesta.  Mmä  tahdon  hoitaa  häntä  ja  teen- 
kin sen  ilomielin.  Hän  ei  ole  sellainen  raukka  kuin 
suuri  Bill  Larsen,  joka  ei  ole  potkivaa  muulia  parempi». 

»Lopettakaa  jo  sättimisenne,  Helmi»,  sanoi  rouva 
McMann  vakavasti.  »Teidän  tehtäviinne  ei  missään  ta- 
pauksessa kuulu  sekaantuminen  herrasmiesten  riitoihin». 

Suuri  Bill  katseli  vihaisesti  Helmiä.  »Nyt  olette 
kääntynyt  omaa  isänmaatanne  vastaan,  Helmi»,  sa- 
noi hän  suomen  kielellä.  »Te  hylkäsitte  minut  Jack 
Doranin  vuoksi,  joka  kyllästyi  teihin  melko  pian  ja 
livisti  tiehensä,  ja  nyt  huomaan  teidän  kääntyneen 
omaa  isänmaatanne  vastaan». 

»Minun  nykyinen  isänmaani  on  Kanada»,  vastasi 
Helmi  leimahtavin  silmin»,  ja  minä  lähtisin  mielel- 
läni taistelemaan  sen  puolesta,  jos  vain  voisin.  Minä 
en  pysyttelisi  poissa,  kuten  raukat  tekevät». 

Arthur  Warner  ei  kyennyt  lähtemään  junassa  sinä 
päivänä  eikä  vielä  kokonaiseen  viikkoonkaan,  minä 

aikana  Helmi  ja  vanha  Sim,  yövahti,  hoitivat  häntä 
huolellisesti. 

Rouva  McMann  pohti  täysihoitolaistensa  kanssa 
asiaa  yhteiskunnalliselta  näkökannalta.  »Helmi  on 
omituinen  tyttö,  mutta  tällä  kertaa  ruvetaan  hä- 
nestä juoruamaan,  koska  hän  on  ottanut  vieraan  mie- 
hen kotiinsa  oman  miehensä  poissaollessa.  Olen  sa- 
nonut sen  hänelle  ja  varoittanut  häntä,  mutta  luu- 
letteko hänen  ottavan  sitä  kuuleviin  korviinsakaan? 
Hän  ja  vanha  Sim  sopivat  yhteen  kuin  vakka  ja  kansi 
eikä  kukaan  voi  heille  mitään.  Hän  sanoo,  että  hä- 
nen velvollisuutensa  on  hoitaa  sellaista  sotilasta,  joka 
lähtee  kuolemaan  meidän  kaikkien  puolesta.  No  niin, 
minun  puolestani  hänen  ei  ainakaan  tarvitse  kuolla  — 
minä  olen  Amerikan  kansalainen  ja  tähtilippu  suoje- 
lee minua  luullakseni  aina.  Ihmettelenpä,  mitä  Jack 
Doran  sanoisi,  jos  hän  juuri  nyt  sattuisi  tulemaan  ko- 
tiinsa. Mikäli  minä  tunnen  miehet  ja  pitäisihän  minun 
todellakin  tuntea  heidät,  kaipaa  tällainen  juttu  melko 
perinpohjaisia  selityksiä.  Herra  McMann  raukka  olisi 
ampunut  jokaisen  miehen,  jonka  hän  olisi  nähnyt 
tuolla  tapaa  asustavan  talossaan.  Hän  oli  niin  kiih- 
keä, milloin  vain  minusta  oli  kysymys.  Hän  ei  edes 
sallinut  minun  olla  kahden  kesken  jään  jakajankaan 
kanssa.  Sanoin  sitä  järjettömyydeksi,  mutta  ei  mi- 
kään voinut  muuttaa  häntä». 

Mutta  Helmi  ja  hänen  vieraansa  eivät  välittäneet 
yleisestä  mielipiteestä.  Ja  siinä  oli  omituisinta  se, 
ettei  kumpainenkaan  heistä  ollut  tullut  ajatelleeksi- 
kaan sitä.  Bannermanin  lääkäri  oli  lastoittanut  kat- 
kenneen käsivarren  ja  käskenyt  Warnerin  lepäillä 
vuoteessa,  kunnes  hänen  päätään  ei  enää  huimaisi. 

Helmin  aika  kului  hauskasti.  Hän  oli  iloinen  saa- 
dessaan olla  hoitajattarena  ja  »herra  englantilainen», 
kuten  hän  nimitti  Warneria,  oli  niin  kiitollinen.  Kun 
hän  tarjosi  maksua,  kieltäytyi  Helmi  lujasti  vastaan- 
ottamasta mitään.  »Te  olette  hyvä  mies»,  sanoi  hän, 
»koska  luovutte  kaikesta  lähteäksenne  sotimaan  puo- 
lestamme. Olen  niin  iloinen  saadessani  auttaa  teitä. 
Toivoisin  voivani  tehdä  enemmänkin». 

Vihdoin  koitti  viimeinen  päivä  ja  Arthur  Warner 
istui  keinutuolissa  katsellen,  kuinka  Helmi  täytti  hä- 
nen matkalaukkuaan.  Helmi  oli  ottanut  sieltä  esille 
hänen  vaatteensa,  pessyt  hänen  paitansa  ja  sukkansa, 
korjannut  ne  ja  silittänyt  hänen  pukunsa.  »Jupiter 
vieköön,  Helmi»,  sanoi  hän  ihaillen,  »te  olette  kuin 
syntynyt  hoitajattareksi,  sillä  te  olette  niin  tyyni  ja 
kätevä.  Rintamalla  tarvitaan  hoitajattariakin  — 
ettekö  voi  lähteä  minun  mukaani?  Minulla  on  siellä 
paljon  ystäviä,  jotka  eivät  varmastikaan  ole  vielä  un- 
hottaneet minua,  ja  he  hankkisivat  teille  kyllä  paikan. 
Olette  liian  kätevä  tyttö  pelkäksi  tarjoilijattareksi». 

Helmi  näytti  hänelle  pientä  vaatekappaletta,  jonka 
hän  oli  neulonut,  ja  kertoi  hänelle  suoraan,  miksi  hä- 
nen oli  mahdotonta  lähteä. 

Englantilainen  pyysi  nöyrästi  anteeksi. 

»Oi  ei»,  sanoi  Helmi,  »oikeinhan  se  vain  on  ja  mie- 
lellänihän  minä  kerronkin  teille  tämän.  Täällä  ei  ku- 
kaan vielä  tiedä  siitä  mitään,  mutta  se  ei  minua  lain- 
kaan sureta.  Olen  surullinen  vain  senvuoksi,  että  Jack 
on  poissa». 

»Pidän  siitä,  mitä  sanoitte  äidistänne»,  sanoi  Helmi 
hetken  kestäneen  vaikenemisen  jälkeen.  »Te  taiste- 
lisitte hänen  puolestaan,   vaikka  hän  olisikin  vää- 

rässä.  Ei,  hän  ei  voi  olla  väärässä  teidän  mielestänne. 
Kuinka  suloista  se  onkaan!  Tuntevatko  kaikki  mie- 
het niin?  Tahtoisin  mielelläni  pojan,  jonka  tunteet 
minua  kohtaan  olisivat  sellaiset». 

»Luulen  kaikkien  siveiden  miesten  tuntevan  niin», 
sanoi  Warner  vaatimattomasti. 

Arthur  Warnerista  tuntui  omituiselta  kaikkien  näi- 
den yksinäisten  vuosien  jälkeen  istua  tässä  ja  puhella 
niin  tuttavallisesti  naiselle,  joka  oli  hänelle  verraten 
vieras,  ja  saada  hänenkin  puoleltaan  osakseen  sel- 
laista luottamusta,  jota  hän  ei  ollut  osoittanut  kelle- 
kään toiselle.  Hän  muisteli  omaa  yksinäistä  kotiaan  — 
hänelle  niin  kallista,  jota  hän  oli  niin  kiihkeästi  kai- 
vannut ja  jonka  hyväksi  hän  oli  niin  kärsivällisesti 
työskennellyt  —  ajatellen  kuinka  tuollainen  nainen 
olisi  valaissut  ja  sulostuttanut  sitä.  Helmi  oli  niin 
tyyni,  urhoollinen  ja  hiljainen. 

Kun  heidän  katseensa  kohtasivat  toisensa,  hymyili 
Helmi  hänelle  rohkaisevasti,  vaikka  samalla  niin  su- 
ru! iisesti  kuin  kyyneleet  eivät  olisi  olleet  kaukana. 
Aiheutuikohan  se  siitä,  että  toisen  oli  pakko  lähteä? 

»Helmi»,  sanoi  hän,  »meitä  molempia  vastassa  ovat 
elämän  alkeisvoimat,  ja  se  vetää  meitä  yhteen.  Me 
saamme  piakkoin  kokea  kovinta,  mitä  mies  ja  nai- 
nen milloinkaan  ovat  kokeneet.  Teidän  osaksenne  tu- 
lee luoda  elämää  ehkä  oman  elämänne  kustannuksella 
ja  minun  taasen  —  Jumala  antakoon  sen  minulle  an- 
teeksi —  tuhota  elämää.  Pelkäättekö?» 

Helmi  pudisti  päätään.  »En»,  sanoi  hän  vaati- 
mattomasti. »Luotan  Jumalaan  ja  uskon  hänen  ra- 
kastavan minua.  Minäkin,  rakastan  häntä.  Joka 
päivä  toistan  hyvät  sanani,  jotka  opin  hänen  huo- 

neessaan.  Ne  kuuluvat:  'Iloitse  terveydestäsi,  etsi  to- 
tuutta, kunnioita  Jumalaa  ja  palvele  muita!'  Sitten 
sanon:  'Rakas  Jumala,  ole  niin  hyvä  ja  tuo  Jack  ko- 
tiin!' Rukoileminen  on  niin  lohduttavaa,  herra  eng- 
lantilainen, silloin  kun  ihminen  on  peloissaan». 

Junan  ensimmäinen  katkonainen  vihellys  kuului 
kimeästi  laaksosta.  »Ilmoittakaa  minulle  nimenne, 
Helmi»,  sanoi  Warner,  »niin  tahdon  sanoa  hyviä  sa- 
noja teidän  ja  Jackinne  puolesta». 

Helmi  tarttui  hänen  käteensä  suudellen  sitä  hetken 
mielijohteesta.  »Helmi  Doran»,  sanoi  hän.  »Olen  niin 
iloinen,  kun  tahdotte  sanoa  hyviä  sanoja  Jackini  puo- 
lesta. Ehkä  tapaattekin  hänet  siellä,  koska  tiedän 
hänenkin  haluavan  lähteä  sinne». 

»Toivon  teidän  vuoksenne,  että  kaikki  on  jo  silloin 
ohi,  kun  Jack  palaa  kotiin  jouluksi». 

Hän  oli  nyt  noussut  seisoalleen  pitäen  lakkia  kädes- 
sään. Juna  vihelsi  jälleen  vyöryessään  hitaasti  ala- 
mäkeä. Helmi  katsoi  häneen  kunnioittavasti.  Hänen 
edessään  ei  nyt  seisonut  enää  yksinäinen  päivettynyt 
uudisasukas,  vaan  urhoollinen  mies,  joka  oli  valmis 
uhraamaan  kaiken  omaisuutensa,  vieläpä  oman  hen- 
kensäkin  vapauden  puolesta.  Ja  hänen  kasvoissaan 
hän  näki  tuon  omituisen,  juhlallisen  vakavan  ilmeen, 
joka  on  kuolemaan  määrätyillä. 

Arthur  Warner  kumartui  ja  suuteli  hänen  kiiltä- 
vää tukkaansa.    »Hyvästi,  hyvä  Helmi»,  sanoi  hän. 

»Hyvästi,  Jumala  varjelkoon  teitä,  hyvä  herra  eng- 
lantilainen!» 

Kun  Arthur  poistui,  kohtasi  hän  ovella  rouva  McMan- 
nin,  joka  oli  vartavasten  tullut  kysymään  Helmiltä, 
mihin  hän  oli  pannut  mittanauhan. 

Helmi  päätti  vasta  joulukuussa,  ettei  hän  viivyt- 
telisi  enempää,  vaan  muuttaisi  kaupunkiin.  Jack  oli 
käskenyt  hänen  kääntyä  työnjohtajan  puoleen  saa- 
dakseen nuo  kaksisataa  dollaria,  jotka  Jack  oli  vielä 
saapa  palkastaan.  Helmi  ei  ollut  tarvinnut  niitä,  en- 
nenkuin nyt.  Hänen  mielestään  oli  ollut  parempi 
antaa  niiden  olla  siellä,  missä  ne  olivat.  Hän  oli  toi- 
vonut, että  hänen  Jackinsa  palaisi  kotiin  ennen  tätä 
ja  sitten  Jack  olisi  itse  voinut  mennä  nostamaan  ra- 
hat. Helmi  oli  ansainnut  seitsemänkymmentäviisi 
dollaria  rouva  McManniltakin  ja  hän  oli  usein  haa- 
veillut siitä  ylpeästä  katseesta,  joka  ilmestyisi  Jackin 
silmiin,  kun  hän  näyttäisi  Jackille  nuo  viisitoista  vii- 
den dollarin  seteliä,  jotka  hän  oli  piilottanut  mustan 
laukkunsa  sisätaskuun.  Helmi  tiesi,  mitä  hän  tulisi 
niillä  ostamaankin.  Hän  oli  tehnyt  merkkejä  hinta- 
luetteloon eri  kapineiden  kohdalle.  Mutta  päivät 
olivat  olleet  väsyttävän  pitkiä  eikä  hän  ollut  saanut 
riviäkään  Jackilta.  Hänen  oli  joskus  hyvin  vaikea  olla 
itkemättä,  mutta  kaiken  täytyi  toki  sentään  olla  hy- 
vin —  Jumala  ei  salli  rakkaan  Jackin  joutua  hukkaan. 

Sininen  Kirjakin  soi  lohdutusta.  Se  lupasi  onnea  ja 
antoi  hänelle  varmuuden  siitä,  että  kaikki  lopulta 
kääntyisi  hyväksi.  Hän  arvaili,  olivatko  niiden  nais- 
ten miehet,  jotka  olivat  kirjoittaneet  Sinisen  Kirjan, 
milloinkaan  matkustaneet  niin  kauaksi  ja  olleet  poissa 
niin  kauan  aikaa.  Hän  oli  huomannut  Sinisen  Kirjan 
olevan  oikeassa  kaikessa  siinä,  mitä  se  kertoi  kasvi- 
tarhoista. Se  sanoi  niiden  liittävän  ihmisen  Juma- 
laan.  Helmi  oli  ollut  onnellisin  pienessä  kasvit arhas- 

saan,  jonka  jokaisen  turpeen  hän  itse  oli  kääntänyt. 
Kesäiltoina  hän  oli  työskennellyt  siellä,  kunnes  oli 
tullut  niin  pimeä,  ettei  hän  enää  nähnyt  mitään. 
Tämä  työskentely  esti  häntä  vaipumasta  surullisiin 
ajatuksiin. 

Helmi  piti  varmana  merkkinä,  että  Jumala  oli  tyy- 
tyväinen häneen,  kun  hänen  taimensa  kasvoivat  niin 
kauniisti  eikä  raekuurokaan,  joka  särki  muutamien 
talojen  ikkunoita,  vikuuttanut  hänen  kasvitarhaansa 
vähääkään.  Helmi  oli  oikein  ylpeäkin  siitä,  koska  se 
oli  Eagle  Minesin  ensimmäinen  kasvitarha,  vaikka 
kaikki  olivat  väittäneet,  ettei  siellä  mikään  kasva. 
Siihen  nähden  hänen  salaattinsa,  retiisinsä,  sipulinsa, 
kaalinsa,  porkkanansa  ja  punajuurikkaansa  olivat  jo- 
takin ennenkuulumatonta.  Mutta  kaikkein  paras  oli 
keskustassa  sijaitseva  neliö,  missä  kasvoi  runkoruu- 
suja, astereita  ja  krassia.  Täysihoitolan  pöytiä  ko- 
ristivat joka  päivä  hänen  kasvitarhastaan  kootut 
kukkakimput,  ja  vaikka  ne  eivät  tietysti  olleet  mitään 
niihin  kukkiin  verrattuina,  joita  rouva"  McMann  itse 
oli  kasvattanut  Lincolnissa,  Nebraskassa,  eivät  vä- 
riltään, kooltaan  eivätkä  tuoksultaan,  oli  rouva  McMan- 
ninkin  sentään  pakko  myöntää,  että  ne  olivat  hyvin 
kauniita  kukkia  ollakseen  vain  kanadalaisia.  Mutta 
Helmi  ei  välittänyt  rouva  McMannin  puheista.  Hän  ja 
vuoret  tiesivät,  että  ne  olivat  ihmeellisiä  kukkia. 
Vuoret  olivat  katselleet  häntä  koko  kesän  niin  ystä- 
vällisesti, että  hän  tiesi  niiden  olevan  tyytyväisiä. 

Iloisina  saadessaan  tuoreita  kasviksia  kaikkia  miehet 
ylistivät  häntä  suuresti,  ja  ne  neljäkolmatta  dollaria, 
jotka  Helmi  oli  koonnut  mustan  matkalaukkunsa  sisä- 
taskuun, todistivat  selvästi,  että  hänen  kasvitarhansa 

oli  menestynyt  mainiosti.  Ja  vielä  sen  jälkeen,  kun 
kasvikset  olivat  jo  loppuneet,  kukkivat  ja  välkähteli- 
vät  asterit  ja  runkoruusut,  ja  Helmi  toivoi  Jackinkin 
sattumalta  saapuvan  niin  ajoissa,  että  hän  näkisi  ne. 
Ne  näyttivät  kasvavan  sitä  komeammiksi  ja  kauniim- 
miksi, kuta  lähemmäksi  yöhallat  saapuivat.  Mutta 
eräänä  yönä  hänen  nukkuessaan  halla  hiipi  äänettö- 
mästi alas  vuorten  rinteiltä  painaen  maahan  hänen 
kasvitarhansa  jokaisen  varren  ja  kukan,  ja  tehtyään 
tehtävänsä  palasi  takaisin  samaa  tietä,  jota  se  oli  tul- 
lutkin. Aamutaivas  oli  sininen  ja  kirkas,  aurinko 
paistoi  lämpimästi  ja  leikillinen  vieno  tuuli  käänteli 
kuihtuneita  kukkia  ollakseen  varma  siitä,  ettei  yhtään 
ainoata  ollut  jäänyt  jäljelle.  Kun  Helmi  tuli  pihalle  ja 
huomasi  hallan  työn,  väänteli  hän  käsiään,  mutta 
vain  minuutin  ajan.  Sinä  päivänä  hän  haravoi  kuih- 
tuneet varret  läjiin,  sytytti  ne  palamaan  sitten  kuin 
ne  olivat  kuivuneet  ja  käänsi  tarhan  nurin  seuraavan 
vuoden  kylvöä  varten. 

Helmi  ei  ollut  vieläkään  käynyt  kysymässä  niitä 
kahtasataa  dollaria,  jotka  Jack  oli  jättänyt  hänelle. 
Hän  toivoi  tuntikirjurin  luovuttavan  ne  hänelle  hä- 
nen pyyt ämätt äänkin,  mutta  päivät  kuluivat  ja  hän 
käsitti,  että  hänen  oli  piakkoin  mentävä  nostamaan  ne. 
Hän  ei  aikonut  antaa  rouva  McMannille  eikä  kenelle- 
kään muulle  aihetta  ajatella,  että  hän  suri  ja  oli  ikä- 
vissään. Jack  oli  sanonut  hänelle,  että  onnellisen  avio- 
liiton pääehdot  ovat  luottamus  toisiinsa  ja  pelotto- 
muus, ja  senvuoksi  hän  teeskenteli  iloisuutta,  jota  hän 
ei  tuntenut,  mutta  joka  silti  petti  kokeneen  rouvan. 

»Noilla  ulkomaalaisilla  ei  ole  minkäänlaisia  hienoja 
tunteita»,   sanoi  rouva   McMann  ystävälleen  rouva 

Turner ille.  »Jokainen  kai  ajattelee,  että  Helmin  pi- 
täisi tuntea  itsensä  hieman  araksi,  mutta  vaikka  hä- 
nen kotinsa  ohi  kuljettaisiin  milloin  tahansa,  kuullaan 
hänen  laulavan,  ja  niin  kauan  kuin  päivät  olivat  kau- 
niit, hän  työskenteli  joko  kasvitarhassaan  tahi  istui 
pihalla  ompelemassa.  Ja  ajattelehan  nyt,  rouva  Dawson 
kertoi  minulle  hänen  menneen  kauppaan  ja  pyytäneen 
valkoista  flanellia  Jim  Dawsonilta.  No  niin,  noilta 
ulkomaalaisilta  ei  tietenkään  voi  odottaa  paljoa,  koska 
heidän  elämänohjeensa  ovat  aina  olleet  toisenlaiset 
kuin  meidän.  Herra  McMann  sanoi  minua  usein 
liian  araksi,  mutta  se  oli  vain  ylpeiden  Weekesien  ta- 
vanomaista puhetta». 

Helmi  odotti  kuun  keskivaiheille  saakka.  Mutta 
Hän  ei  saanut  mitään  kirjettä,  ei  sanaakaan.  Posti- 
konttorissa käynnit  eivät  hyödyttäneet  mitään.  Siellä 
hän  kuuli  aina  saman  vastauksen:  »Ei  mitään  tänään». 
Hän  oli  tuntevinaan  tämän  vastauksen  koko  ajan  hak- 
kaavan hänen  sydämensä  kipeätä  kohtaa.  Mutta  hä- 
nen oli  aina  onnistunut  hymyillä  ja  sanoa  muutamia 
sanoja,  jotka  hän  oli  ajatellut  valmiiksi  matkallaan 
sinne. 

Eräänä  päivänä  hän  meni  pieneen  ummehtuneeseen 
kaivoskonttoriin  ja  puhui  tuntikirjurille  Jackin  nos- 
tamatta jääneestä  palkasta.  Tuntikirjuri  istui  paita- 
hihasillaan tarkastellen  tilejään.  Huone  tuoksui  van- 
halta tupakalta  ja  tomua  oli  paksulti  ikkunanlaudalla. 
Helmi  kertoi  hänelle  aivan  suoraan,  miksi  hänen  piti 
matkustaa  kaupunkiin. 

Tuntikirjuri  näytti  hämmentyneeltä  ja  hämmästy- 
neeltä. »Olen  äärettömästi  pahoillani,  Helmi»,  sanoi 
hän,  »mutta  tässä  näyttää  tapahtuneen  jokin  erehdys. 

Poistuessaan  oli  Jackilla  saatavaa  vielä  kaksisataa  dol- 
laria, mutta  muuan  mies  tuli  tänne  eräänä  päivänä 
Jackin  antama  valtakirja  mukanaan  ja  niin  luovutin 
rahat  hänelle.  Hän  sanoi  Jackin  saavuttuaan  Peace- 
Riveriin  huomanneen  tarvitsevansa  muutamia  tava- 
roita. Jos  muistan  oikein,  tapahtui  tämä  noin  viikon 
kuluttua  Jackin  lähdöstä  - —  minulla  on  valtakirja 
täällä,  jos  haluatte  nähdä  sen.  Katsokaa,  jos  vain  oli- 
sin tiennyt  teidän  haluavan  ne  tahi  osankaan  niistä, 
olisin  kieltäytynyt  maksamasta  niitä  tuolle  miehelle, 
mutta  koska  hänellä  oli  valtakirja,  en  voinut  tehdä 
muuta  kuin  maksaa  hänelle  rahat». 

Helmi  tuli  niin  pahoinvoivaksi,  että  hän  horjui, 
mutta  tarttui  sentään  tuolin  selustaan  ja  onnistui 
sanomaan:  »Ah,  se  oli  aivan  oikein!  Jack  jätti  minulle 
niin  paljon  rahaa,  etten  oikeastaan  tarvitsekaan  niitä. 
Ajattelin  vain  varmuuden  vuoksi  ottaa  ne  mu- 
kaani». Hän  puristi  huuliaan  niin  kovasti,  etteivät 
ne  värähdelleet.  Hän  hymyilikin  räpyt ellen  silmiään 
hyvin  nopeasti  pysyttääkseen  kyyneleet  poissa.  »Toi- 
von tapaavani  Jackin  kaupungissa»,  jatkoi  hän.  »Hän 
on  vain  unhottanut  ilmoittaa  minulle  lähettäneensä 
hakemaan  rahat.  Kaikki  on  siis  aivan  oikein.  Minulla 
on  rahaa  tarpeeksi.  Hyvästi,  herra  Hamilton.  Näyt- 
tää aivan  siltä  kuin  rupeaisi  satamaan  lunta». 

Helmi  aikoi  poistua,  mutta  tuntikirjuri  kutsui  hänet 
takaisin.  »Kuulkaahan  nyt,  Helmi»,  aloitti  hän  köm- 
pelösti, »älkää  luulko  minun  tahtovan  sekaantua  asioi- 
hinne mutta  haluaisin  vain  ilmoittaa  teille  jotakin. 
Tuo  Bannermanin  vanha  rauhantuomari  on  lörpötel- 
lyt  teistä  jotakin.  Hän  näyttää  vetoavan  siihen,  että 
hän  tietää  teistä  melko  paljon.  Hän  sanoo  —  ah,  no 

niin,  minun  ei  tarvitse  toistaa  hänen  sanojaan  —  hän 
on  melkein  aina  juovuksissa  eikä  kenenkään  pitäisi 
kiinnittää  huomiotaan  ainoaankaan  hänen  sanaansa, 
mutta  hän  väittää,  ettette  te  ja  Jack  olekaan  lailli- 
sesti naimisissa,  ja  vihjailee  Jackin  jollakin  tavoin 
pettäneen  teitä.  En  tiedä  kaiken  tuon  soppia  enkä 
nurkkia,  tahdoin  vain  varoittaa  teitä  ja  kehoittaa 
turvautumaan  kirjalliseen  todistukseenne.  Nolaatte 
sillä  heidät  kaikki,  jos  nyt  asia  joskus  joutuu  kriitil- 
liseen vaiheeseen.  Kai  teillä  on  tuo  todistus  tal- 
lella?» 

Helmi  nyökäytti  päätään,  hänen  sydämensä  jys- 
kyttäessä niin  tuskallisesti,  että  hän  pelkäsi  tunti- 
kirjurin huomaavan  sen. 

»No  niin,  siinä  tapauksessa  teillä  ei  ole  mitään  pe- 
lättävää. Ajattelin  vain  ilmoittaa  teille,  mitä  täällä 
ympäristössä  huhutaan.  Me  olemme  kaikki  teidän 
puolellanne,  Helmi,  tiedättehän  sen». 

Helmi  kiitteli  häntä  tietämättä,  mitä  sanoi,  ja  pääsi 
jollakin  tavalla  ulos  konttorista.  Pieni  katu  taloi- 
neen näytti  paljailta  silmiltä,  punaluomisilta  silmiltä, 
jotka  kaikki  tuijottivat  häneen  tarkoittavasti,  sa- 
malla kun  niiden  omistajat  kuiskuttelivat  ivallisesti. 
Vuoret  näyttivät  sulkeutuvan  hänen  ympärilleen  kuin 
ne  olisivat  tahtoneet  jauhaa  hänet  jauhoiksi,  ja 
joki  —  joki  oli  kaikkein  pahin  virratessaan  halkaisten 
ohi  niin  viheriänä,  syvänä  ja  kylmänä.  Erään  toisen 
kaivoksen  mies  oli  hukuttautunut  viime  viikolla, 
koska  hänen  vaimonsa  oli  anastanut  hänen  rahansa  ja 
paennut,  mutta  nyt  Helmi  tiesi,  ettei  syy  voinut  olla 
lainkaan  se,  vaan  joki  oli  pilkannut,  ivaillut  ja  uh- 
mannut uhriaan  pakottaen  hänet  lopulta  veteen. 

Saavuttuaan  kotiinsa  Helmi  meni  sisälle  ja  lukitsi 
oven.  Hänen  täytyi  ajatella.  Laatikolla  oli  kulholli- 
nen vettä.  Hän  upotti  polttavat  kasvonsa  siihen  koet- 
taen siten  pidättää  silmiä  kirvelevät  kyyneleensä. 
Kurkkua  tärisyttävä  sydämensykintä  tuntui  tukeh- 
duttavan häntä. 

»Voi,  Lili-täti,  Lili-täti!» 

Mutta  asia  ei  voinut  olla  niin.  Hänen  Jack  Dora- 
ninsa  oli  hyvä  mies.  Jumalakin  oli  hyvä.  Hän  haki 
levottomana  käsiinsä  Sinisen  Kirjansa: 

»Ah,  olla  tyttö  ja  nähdä  kauneutta  kukissa, 
linnuissa  ja  puissa;  läpäistä  voimakkaana,  puh- 
taana ja  hyvänä  tuo  portti,  joka  johtaa  naisel- 
lisuuteen». 

Hän  luki  sen  läpi  ja  hänen  sydämessään  tuntui 
yhä  raskaammalta.  Se  ei  sopinut  häneen  lainkaan. 
Hän  ei  ollut  enää  tyttö,  vaan  nainen  sydäntuskineen, 
jotka  ovat  niin  vanhat  kuin  maailma,  mustat  kuin  yö 
ja  syvät  kuin  syvin  meri. 

Ei  kaikissa  taivaan  sotajoukoissa  eikä  valtaistuimen 
ympärille  kokoontuneitten  enkelien  joukossa  ollut 
ainoatakaan  säälivää  silmää  eikä  auttavaa  käsivartta, 
ei  ainoatakaan. 

Oli  toki  sittenkin  muuan.  Joku  koira  vinkui  oven 
takana  ja  Helmi  nousi  vaistomaisesti  päästämään 
sen  sisään.  Hyvin  siro  ja  älykkään  näköinen  pai- 
menkoira, jonka  pannasta  riippui  poikkipurtu  nuo- 
ranpätkä,  livahti  arasti  huoneeseen.  Koira  oli 
sama,  jonka  Arthur  Warner  oli  lahjoittanut  pois, 
ja  sen  uusi  omistaja   oli  pitänyt   sitä  nyt  kiinni 

yhden  kuukauden  toivoen  sen  unhottavan  entisen 
isäntänsä. 

Mutta  tänään  se  oli  paennut  ja  hakenut  tiensä  Hel- 
min ovelle,  vaatien  nyt  kiihkeän  näköisenä  tietoja 
isännästään.  Helmi  koetti  puhua  sille  sekä  englanniksi 
että  suomeksi,  mutta  turhaan.  Sitten  hän  tarjosi 
sille  ruokaa,  mutta  se  ei  huolinut  siitä  koettaen  yhä 
taivuttaa  Helmiä  sanomaan  totuuden. 

Koira  ei  vastannut  ollenkaan  Helmin  lohdutusyri- 
tyksiin ja  saatuaan  varmuuden  siitä,  ettei  sen  isäntä 
ollut  siinä  talossa,  pyysi  se  nyt  vain  päästä  ulos.  Se 
aikoi  jälleen  lähteä  laukkailemaan  pitkin  teitä.  Tie- 
täen, mitä  koiran  mielessä  liikkui,  ja  sen  tehtävän  toi- 
vottomuuden Helmi  koetti  pidättää  sitä,  mutta  huo- 
masi koiran  käyvän  siitä  vihaiseksi,  siltä  kun  näin 
tahdottiin  riistää  sen  ainoa  mahdollisuus.  Yhtä  su- 
ruissaan koiran  vaikeuksista  kuin  omistaankin  Helmi 
lopulta  sitoi  suuren  liikkiöpalasen  sen  kaulapantaan 
niin,  että  se  saattoi  saada  sen  irti  käpälillään,  avasi 
oven  ja  päästi  sen  menemään.  Se  laukkasi  suoraan 
asemalle  vinkuen  kiihkeästi.  Sitten  se  lähti  laukkaa- 
maan pitkin  rataa  kuono  kiskoissa  kiinni. 

Helmi  katseli  eläinraukkaa,  kunnes  se  katosi  nä- 
kyvistä tien  mutkassa.  Sitten  hän  palasi  nyyhkyttäen 
takaisin  pimenevään  huoneeseensa.  »Koira  raukka, 
koira  raukka,  se  on  hylätty,  kuten  minäkin!  Poistu- 
vien miesten  pitäisi  aina  ampua  kaikki  ne,  jotka  ra- 
kastavat heitä». 

Helmi  vuokrasi  seuraavana  päivänä  hevosen 
ja  kärryt  ja  ajoi  laaksoa  pitkin  Bannermaniin. 
Hän  tahtoi  saada  selville  kaiken.    Hän  tahtoi  tie- 

tää,  mitä  rauhantuomari  oikeastaan^  tarkoitti  pu- 
heillaan. 

Oli  ihana  päivä.  Taivas  oli  sininen  ja  vinha  tuuli 
puhalsi  humisten  vuorisolasta,  pannen  joen  leveim- 
mät  kohdat  väreilemään.  Helmi  antoi  mielellään  sen 
kylmän  henkäyksen  sivellä  kasvoja.  Hän  ei  voinut 
olla  alakuloinen  tällaisena  päivänä.  Hänen  Jackinsa 
ei  ollut  pettänyt  häntä,  ajatelkoot  muut  mitä  ta- 
hansa. Helmi  toisti  itselleen  toistamistaan,  että  hänen 
pelkonsa  johtui  vain  siitä,  että  hän  luuli  Jackille  jo- 
takin tapahtuneen,  hänen  rakkaalle  Jackilleen,  joka 
oli  niin  sorea,  puhdas  ja  hiljainen. 

Hän  olisi  kaikissa  tapauksissa  urhoollinen.  Huo- 
menna oli  junapäiväkin  ja  Jack  voisi  saapua.  Juna 
saapui  kahdesti  viikossa  pääradalta  Eagle  Minesiin. 
Helmi  oli  niin  usein  sydän  kurkussa  katsellut  sen 
tuloa,  että  hän  oli  alkanut  pelätä  noita  päiviä,  sillä 
viimeisinä  kuukausina  hän  oli  aina  tullut  pahoin- 
voivaksi kuullessaan  ensimmäisen  katkonaisen  vihel- 
lyksen kajahtavan  laaksosta.  Kun  hän  nyt  lähestyi 
päämääräänsä,  valtasi  pelko  hänet  jälleen.  Hän  muis- 
teli Wymutheja  ja  heidän  hirveää  oppiansa.  Kuu- 
luiko tämäkin  hänen  rangaistukseensa?  Oliko  kaikki 
väärää?  Oliko  hän  menetellyt  väärin?  Ja  kuitenkin 
kaikki  maailman  asukkaat  olivat  tulleet  maailmaan 
samalla  tavalla.  Jumala  tahtoi  varmasti  ihmisten  li- 
sääntyvän, mutta  miksi  hän  rankaisee  naisia  niin  an- 
karasti? Hän  istui  hiljaa  hetkisen  antaen  hevosen 
syödä  ruohoa  tien  reunalta. 

Rauhantuomari  oli  kotona.  Ei,  hän  ei  muista- 
nut Helmiä.  Helmi  Milander,  muuan  suomalais- 
tyttö, jonka  hän    viime   maaliskuussa  oli  vihkinyt 


249 


avioliittoon  Jack  Doranin  kanssa.  Ei,  hän  ei 
voinut  muistaa.  Hän  ja  hänen  ystävänsä,  majuri 
Dowsett,  katsoivat  toisiinsa.  Tuomari  iski  viek- 
kaasti silmää.  »Luulen  teidän  erehtyneen,  tyttö», 
sanoi  hän  ankarasti. 

Helmi  ojensi  hänelle  todistuksen.  »Te  annoitte  sil- 
loin minulle  tämän  paperin»,  sanoi  hän. 

Rauhantuomari  sanoi  ystävälleen:  »Tämä  asia  voi- 
daan ratkaista  vain  siten,  että  minä  tarkastan  luette- 
lon. Jos  olen  vihkinyt  hänet  ja  tuon  nuorenmiehen, 
nähdään  se  luettelosta.  Tällainen  todistus  ei  kelpaa 
mihinkään,  koska  jokainen  voi  ostaa  tällaisen  kaa- 
vakkeen ja  täyttää  sen». 

Hän  meni  tomuiselle  kaapille,  jonka  avoimesta 
ovesta  näkyi  vain  rivittäin  ruskeita  kullatuilla  nimi- 
kilvillä  varustettuja  pulloja,  kiiltäen  ilkeästi  hämä- 
rässä huoneessa.  Vasta  monien  vaikeuksien  jälkeen 
hänen  onnistui  löytää  luettelo,  jonka  hän  levitti  eteensä 
täyteen  ahdetulle  pöydälle. 

»Sanoitteko  maaliskuussa  tänä  vuonna?» 

»Maaliskuun  yhdentenäkolmatta  päivänä»,  sanoi 
Helmi  hengittäen  kiivaasti. 

Lehtiä  käänneltiin  hitaasti. 

»Minä  en  ole  vihkinyt  ketään  maaliskuun  yhden- 
tenäkolmatta päivänä»,  sanoi  tuomari  katsoen  Hel- 
miin silmälasiensa  yli. 

»Tarkastakaa  siinä  tapauksessa  muita  päiviä»,  sa- 
noi Helmi  vapisten.  »Erehdyin  ehkä  ...» 

Molemmat  miehet  katselivat  häntä  tarkasti.  »Te 
olette  erehtynyt  useammalla  kuin  yhdellä  tavalla», 
sanoi  tuomari  hitaasti.  »Katsokaa  itse,  täällä  ei  ole 
mitään  merkintää  mistään  avioliitosta». 


250 


Helmi  raivostui  äkkiä.  »Te  olitte  sinä  päivänä  juo- 
vuksissa», huusi  hän.  »Teidän  silmänne  verestivät  ja 
te  horjuitte.  Te  unhotitte  kirjoittaa  sitä  luetteloon. 
Te  lähetitte  minut  pois  ja  keskustelitte  sitten  Jackin 
kanssa,  sillä  aikaa  kuin  minä  istuin  kuistilla.  Te  kai 
muistatte  sanani:  'Tulkaa  pihalle  vihkimään  meidät'. 
Te  olitte  vihainen  ja  kiroilitte». 

Majuri  Dowsett  rupesi  nyt  välittäjäksi.  »Hiljaa, 
tyttö!»  sanoi  hän.  »Teidän  pitää  muistaa,  että  eversti 
Blackwood  on  tuomari.  Teidän  tilanne  tekee  teidät 
hysteeriseksi.  Me  olemme  pahoillamme  teidän  vuok- 
senne, mutta  ette  saa  puhua  noin». 

Eversti  Blackwood  ei  puhunut  sanaakaan.  Hän 
meni  jälleen  kaapille  ja  selailtuaan  siellä  olevia  pape- 
reita palasi  takaisin  pöydän  luo  hieman  kellastunut 
sanomalehti  kädessään.  »Minäpä  näytän  teille  jotakin, 
te  helvetinkissa»,  sanoi  hän  hitaasti  ottaen  piipun 
suustaan  ja  laskien  sen  varovasti  ikkunanlaudalle. 

»Luuletteko  te,  että  minä  olisin  suostunut  vihkimi- 
mään  teidät  siveän  pojan  kanssa  —  hyvään  perhee- 
seen kuuluvan  pojan  kanssa  —  joka  oli  tarpeeksi  tyhmä 
tahtoakseen  mennä  naimisiin  sellaisen  ulkomaalaisen 
kanssa,  jonka  entisyydestä  hän  ei  tiennyt  mitään, 
mutta  josta  poliisilla  oli  melkoiset  tiedot!  Katso- 
kaa!» 

Helmi  kumartui  tarkastamaan  paperia.  Hänen  oma 
kuvansa  tuijotti  sieltä  häneen.  Hän  unhotti  hetkiseksi 
kaiken  muun,  paitsi  noita  hauskoja  muistoja,  joita  se 
palautti  hänen  mieleensä  neiti  Ahbien  kodista  ja  sen 
ystävällisestä  suojasta.  Kuva  oli  otettu  talon  edus- 
talla; hänellä  oli  ollut  yllään  valkoinen  merimiespuse- 
ronsa  ja  poimuhameensa.  Hän  muisti  nyt  rouva  Wy- 

muthin  pyytäneen  häneltä  valokuvaa  —  kodin  ohje- 
sääntöjen mukaan. 

»Helmi  Milander,  muuan  nuori  suomalaistyttö,  joka 
pakeni  Kodittomien  Tyttöjen  Kodista.  Vangittiin 
täällä  vuosi  takaperin  eräästä  kaupungin  kiinalais- 
korttelin  pahimmasta  luolasta».  Helmi  horjui  ja  olisi 
kaatunut,  ellei  majuri  Dowsett  olisi  rientänyt  hänen 
avukseen  ja  taluttanut  hänet  istumaan  tuolille. 

»Kiellättekö  tämän?»  kysyi  tuomari  otaksuttuaan 
hänen  tarpeeksi  tointuneen  puhuakseen. 

»En»,  vastasi  Helmi,  »kuva  on  kyllä  minun,  mutta 
kaikki  muu  on  valhetta».. 

»Kaikki  väittävät  tietysti  niin». 

»No  niin,  nyt  voitte  ainakin  ymmärtää,  miksi  en 
halunnut  vihkiä  teitä  nuoreen  Doraniin  enkä  kehen- 
kään toiseenkaan  säädylliseen  mieheen.  Te  olette 
huonomaineinen.  Jokaisella  Kanadan  viranomaisella 
on  ote  tästä». 

»Näkikö  Jack  tämän?»  kysyi  Helmi  hetkisen  ku- 
luttua. 

»Kyllä.  Näytin  sen  hänelle  sillä  aikaa  kuin  te  is- 
tuitte kuistilla»,  sanoi  tuomari,  »mutta  hän  käski  mi- 
nun vain  jatkaa.  Hän  halusi  pitää  oman  päänsä,  ku- 
ten kaikki  muutkin  nuoret  miehet.  Mutta  nyt  neu- 
von teitä,  ettette  koettaisi  aiheuttaa  vaikeuksia.  Teillä 
ei  ole  minkäänlaista  oikeutta  häneen,  muistakaa  se, 
ja  minä  olen  kuullutkin  hänen  matkustaneen  pois  ai- 
niaaksi. Teidän  olisi  parasta  palata  suoraan  takaisin 
tuohon  kotiin,  josta  pakenitte.  He  auttavat  kyllä 
teitä  kestämään  kaiken.  Ymmärrän,  että  useimmat 
noista  tytöistä  palaavat  takaisin  pari  kolme  kertaa. 
Todellisuudessa»,  sanoi  hän  kääntyen  ystävänsä  puo- 


252 


leen,  »voitaisiin  noita  koteja  muistuttaa  hyvin  vaka- 
vasti siitä,  että  ne  tekevät  asiat  liian  helpoiksi  tämän 
luokan  tytöille». 

Helmi  katsoi  hajamielisesti  heidän  ohitseen.  Hänen 
kasvonsa  kalpenivat  kalpenemistaan. 

»Kuulkaahan  nyt»,  sanoi  tuomari  tiukasti,  »minä  en 
kärsi  minkäänlaisia  temppuja  enkä  pyörtymisiä.  Te 
olette  jo  kokenut  tyttö,  vaikka  olettekin  vielä  nuori. 
Ette  voi  taivuttaa  minua  pitämään  teitä  viattomana 
nuorena  neitona,  jolle  on  tehty  suurta  vääryyttä. 
Voitte  kai  pitää  huolta  itsestänne?» 

Helmi  nousi  horjuen  seisoalleen  ojentaen  kätensä 
saadakseen  takaisin  tuomarille  antamansa  todistuksen. 

»Tämä  ei  kelpaa  mihinkään»,  sanoi  tuomari,  »joten 
voitte  vallan  hyvin  jättää  sen  tännekin». 

»Antakaa  se  minulle!»  huusi  Helmi  siepaten  paperin  hä- 
nen kädestään,  ja  joutuen  lievästi  vanhan  raivon- 
puuskansa valtaan. 

»Ottakaa  se  sitten»,  sanoi  tuomari  vihaisesti.  »Mutta 
teillä  ei  ole  siitä  mitään  hyötyä.  Ottakaa  se  ja  men- 
kää tiehenne.  Minulla  ei  ole  täällä  mitään  Koditto- 
mien Tyttöjen  Kotia». 

Helmi  aukaisi  laukkunsa  pannakseen  paperin  sinne 
takaisin,  ja  silloin  putosi  sieltä  muuan  kortti.  Hän  ku- 
martui ja  otti  sen  käteensä.  Kortti  oli  valkoinen  ja 
vaahteran  lehdillä  reunustettu  ja  siihen  oli  painettu 
seuraavat  sanat:  »Tervetuloa  Kanadaan!» 

Kortin  näkeminen  palautti  Helmin  mieleen  tuon 
illan,  jolloin  hän  oli  saanut  sen.  Se  oli  ollut  hänen 
paikkakorttinaan  tuona  iltana,  jolloin  tytöt  olivat 
panneet  toimeen  pidot  hänen  kunniakseen.  He  olivat 
olleet  hyviä  hänelle  ja  olisivat  nyt  varmasti  pahoil- 

laan  kaikkien  näiden  hänen  osakseen  sattuneiden  vai- 
keuksien vuoksi.  Tämä  mies,  joka  oli  tuottanut  hä- 
nelle niin  paljon  huolta,  oli  syypää  kaikkiin  hänen 
kärsimyksiinsä.  Kanadassa  ei  ollut  mitään  vikaa  eikä 
Jumalassakaan.  Mutta  rauhantuomari  oli  oikea  pa- 
holainen. Hänen  heikkoutensa  haihtui  silmänräpäyk- 
sessä polttavan  raivon  tieltä. 

Molemmat  miehet  katselivat  häntä  levottomina. 
Hänen  vihassaan  oli  jotakin  hirmuista.  Hän  lähestyi 
pöytää  pysähtyen  eversti  Blackwoodin  eteen.  »Te 
olette  paha  mies»,  sanoi  hän.  »Oikea  paholainen  — 
vanha  ja  likainen  juoppo  paholainen.  Vihaan  teitä! 
Ellei  mieheni  palaa  takaisin  luokseni,  tapan  teidät». 
Hänen  äänensä  oli  matala,  mutta  se  täytti  koko  huo- 
neen. »Voin  syyttää  siitä  vain  teitä  ja  silloin  palaan 
takaisin  ja  tapan  teidät». 

Ennenkuin  kumpikaan  mies  ehti  tointua  järkytyk- 
sestä, oli  hän  mennyt. 

Kun  Helmi  ajoi  täysihoitolan  pihalle,  tuli  vanha 
Sim,  joka  oli  odottanut  häntä,  ottamaan  haltuunsa 
hänen  hevosensa.  Rouva  McMannkin  tuli  pihalle  ja 
tuntikirjuri  ja  työnjohtajakin.  He  olivat  keskustelleet 
asiasta. 

Helmi  laskeutui  rattailta  ja  nojautui  pyörään.  Hä- 
nen kasvonsa  olivat  kalpeat  ja  uurteiset,  ja  suuret 
silmänsä  kuumeiset. 

»No,  Helmi,  mitä  kuuluu?»  kysyi  rouva  McMann, 
joka  ei  voinut  sietää  tätä  epävarmuutta  pitempää 
aikaa.  »Kuinka  kävi?» 

»Sitä  ei  ole  merkitty  kirjoihin»,  vastasi  Helmi  vä- 
syneesti.   »Hän  sanoi,  ettemme  ole  lainkaan  naimi- 

sissa,  ja  väittää  Jackin  pettäneen  minut.  Hän  on 
oikea  vanha  paholainen,  tuo  tuomari». 

»Huono  onni,  Helmi»,  sanoi  työnjohtaja.  »Mutta 
me  tiedämme  kaikki,  ettei  se  ollut  teidän  syytänne. 
Hän  petti  teidät,  siinä  kaikki». 

Nyt  pääsi  rouva  McMannkin  puheen  alkuun,  mikä 
ei  ollutkaan  milloinkaan  vaikeata  hänelle.  »No  niin, 
yksi  on  ainakin  varmaa,  Helmi;  ette  voi  sanoa,  etten 
minä  varoittanut  teitä.  Tiesin  olevan  pahaksi  jokai- 
selle tytölle,  kun  tuollainen  kaupungin  keikari  alkaa 
kosiskella  häntä.  Semmoiset  eivät  tarkoita  mitään 
hyvää  kellekään  tytölle.  Tyttöjen  pitää  aina  vahtia 
jokaista  askeltaan.  Minä  en  voi  pitää  teitä  täällä. 
Tekisin  sen,  jos  voisin,  mutta  tästä  jutellaan  jo  niin 
paljon  kaikella  mahdollisella  tavalla  ja  minä  olen  aina 
koettanut  säilyttää  hoitolani  hyvän  maineen  sen  mo- 
nista vieraista  huolimatta,  ja  nyt  kun  herra  McMann 
on  poistunut,  pitää  minun  olla  vielä  tarkempi.  Teidän 
on  luullakseni  parasta  matkustaa  kaupunkiin.  Siellä 
on  niin  paljon  ihmisiä,  ettei  kukaan  kysele  turhia  .  .  .» 

Ja  rouva  McMann  jatkoi  puhettaan. 

Helmi  suoristautui  kääntäen  kasvonsa  auringon- 
laskua kohden.  Hänen  silmänsä  katsoivat  kauaksi. 
Hän  ei  kuullut  rouva  McMannin  sanoja,  muisteli  vain 
erästä  auringonlaskua  kauan  aikaa  sitten  —  tuon  illan 
auringonlaskua,  jolloin  hän  oli  matkustanut  Kanadan 
rajan  poikki  —  kuinka  se  oli  hehkunut,  kimallellut  ja 
houkutellut.  Hän  oli  varmasti  luullut  sitä  tervetuliais- 
tuleksi,  jonka  tarkoituksena  oli  lämmittää  ja  lohdut- 
taa häntä.  Hän  oli  saapunut  perille  toivorikkaana  ja 
luottavaisena,  koska  hän  oli  ollut  niin  varma  siitä, 
että  hän  menestyisi  ja  saisi  ystäviä  itselleen.  Mutta 

nuo  tulet,  nuo  ystävälliset  tulet,  missä  ne  nyt  oli- 
vatkaan? 

Hänen  ystävänsä,  jota  hän  oli  rakastanut,  oli  ka- 
valtanut hänet  vihollisille.  Ja  nyt  hänen  Jackissakin! 
Oliko  Lili-täti  sittenkin  oikeassa?  Oliko  Jackin  pe- 
tollinen virvatuli  ja  oliko  Jumalakin,  hänen  Juma- 
lansa, joka  oli  tuntunut  olevan  niin  läheinen  ja  rakas 
ja  hellä  hänelle,  oliko  hänkin  vain  samanlainen  virva- 
tuli kuin  nuo  toisetkin,  kylmä,  kuollut  ja  ivallinen, 
silloin  kun  Helmi  tuli  hänen  luokseen  itkien  ja  vapis- 
ten, yksinäisenä  ja  peloissaan? 

Viimeinen  punahehku  vaaleni  taivaalla  ja  kylmä 
ja  pistävä  yötuuli  puhalsi  viheltäen  vuorisolasta  laak- 
soon. 

Helmi  heräsi  todellisuuteen  paimenkoiran  nuollessa 
hänen  kättään. 

XXI 

Jäljellä  oli  vain  autioita  kasvitarhoja,  joista  elämä 
oli  paennut.  Kaikki  kirkkaan  väriset  kukat  olivat 
kuihtuneet.  Hiljainen  suru  huokui  noista  paikoista, 
joissa  elämä  oli  sykähdellyt,  mutta  joissa  nyt  oli  mul- 
lattuja peruna-  ja  turnipsi  vako  ja;  raivattuja  kellas- 
tuneita ketoja,  puhtaaksi  laastuja  ja  siistittyjä  kuin 
surutalo,  mihin  naapurit  kokoontuivat  tekemään  vii- 
meisen palveluksen  poismenneelle  vainajalle;  synkän 
näköisiä  sänkipeltoja,  joiden  kullanväri  on  haalistunut 
uhkaavan  taivaan  näköiseksi;  lehdettömiä  puita,  jotka 
vaikeroiden  ja  valittaen  kallistuvat  toisiaan  kohti  kuin 
hampaattomat  vanhat  naiset,  jotka  heidän  lapsensa 
ovat  unhottaneet;  ei  mitään  lintuja,  paitsi  noita  pie- 

niä  varpusia,  jotka  eivät  visertele  ja  joiden  höyhen- 
peite on  maanvärinen;  orapihlajia,  joiden  punaiset 
marjat  joulukuun  puhdistavat  tuulet  ovat  pudotta- 
neet, tuimat  tuulet,  jotka  kohdistavat  kiehuvan  kiuk- 
kunsa jokaiseen  kirkkaan  väriseen  kohtaan;  ne  rai- 
voavat päivät  pitkät  ja  vaikeroivat  öisin  ikäänkuin 
katuen  pahoja  töitään,  mutta  niiden  suru  johtuu  vain 
siitä,  etteivät  ne  ole  kyenneet  kylliksi  hävittämään. 
Sadonkorjuu  on  ohi,  kesä  on  mennyt  ja  kaikessa  on 
voimakasta  surumielisyyden  tuntua.  Sitten  seuraa 
tuo  kylmä  ja  ikävä  yksinäinen  ajanjakso,  jota  me  ni- 
mitämme »vuoden  vaihteeksi». 

Surullisella  vanhalla  maailmalla,  tuolla  harmaalla, 
inhoittavalla  ja  elottomalla,  oli  enää  jäljellä  vain 
yksi  ainoa  toivo  —  toivo,  että  puhdas  lumi  tulisi  peit- 
tämään pehmoisella  aaltoilevalla  lakanallaan  sen  kuih- 
tuneen pinnan  rumuuden.  Jouluksi  saadaan  varmasti 
lunta.  »Viheriä  joulu  täyttää  kirkkomaat»,  sanovat 
vanhat  ihmiset,  mutta  ei  kukaan  voinut  tosissaan 
nimittää  tätä  joulua  viheriäksi,  sillä  se  oli  vain  har- 
maa ja  synkkä. 

Kaupungin  kaikkien  katujen  äänet  olivat  tänä 
jouluaattona  käheitä,  kylmiä  ja  kumeita.  Raitio- 
vaunut kilisivät,  huusivat  ja  kolisivat  maanalaisissa 
tunneleissaan,  hevosten  kaviot  iskivät  kivitykseen 
kuin  lyönnit  alasimeen  ja  autojen  jarrut  tuntuivat 
huutavan  pelosta  ja  tuskasta.  Moni  henkilö  kääntyi 
äkkiä  luullen  saavansa  nähdä  jonkin  onnettomuuden, 
mutta  huomasikin  vain  jonkin  auton  pysähtyneen. 
Koko  kaupunki  oli  kylmän,  harmaan  ja  kovan  nä- 
köinen tänä  päivänä,  jonka  oikeastaan  olisi  pitänyt 
olla  vuoden  kaunein. 

Ja  päivän  synkimpänä  hetkenä,  jolloin  auringon- 
valo alkoi  haihtua  eikä  lamppuja  vielä  sytytetty, 
lumi  alkoi  kutoa  kirjavia  kuvioitaan  odottavaan  ilmaan. 
Maalaisväestö  oli  kiitollinen  siitä,  että  se  oli  pysy- 
tellyt näinkin  kauan  poissa  ja  toivoi  karjan  vuoksi, 
ettei  sitä  sataisi  niin  paksulti,  että  se  peittäisi  kaiken 
ruohon.  Lumi  oli  heille  vanha  tuttu  pannen  heidät 
ajattelemaan  tukkeutuneita  teitä  ja  tallirakennuksiin 
johtavia  lapioituja  polkuja  ja  ennen  kaikkea  nälkäistä, 
ruokaa  hamuilevaa  karjaa.  Mutta  kaupungissa  lumi 
sai  kuninkaallisen  vastaanoton. 

»Nyt  tämä  alkaa  jo  näyttää  hieman  joululta!»  huu- 
sivat ihmiset  toisilleen  kadulla  märkien  kaulapuuh- 
kiensa  suojasta,  kiiruhtaessaan  kotiinsa  tavarakas- 
seineen,  jotka  olivat  aivan  täynnä  viime  minuu- 
tissa ostettuja  joululahjoja.  Kauppojen  ikkunoiden 
punaiset  tiut  muuttuivat  äkkiä  kirkkaammiksi,  aivan 
kuin  niiden  sisään  olisi  pistetty  sytytettyjä  kyntti- 
löitä, ja  jouluseppeleet  säteilivät  huurrekuvioiden  vä- 
litse, joita  alkoi  ilmestyä  ikkunoihin,  kun  pakkanen 
myöhempään  illalla  alkoi  kiihtyä.  Kiitävät  leipurien- 
kärryt  ja  hiili  vankkurit  loihtivat  esille  narisevaa  soit- 
toa lumesta,  joka  puolessa  tunnissa  oli  peittänyt  jää- 
tyneen maan.  Nurkassa  seisova  pelastusarmeijan  kap- 
teeni löi  punaisiin  vanttuihin  pistettyjä  käsiään  yh- 
teen pitääkseen  niitä  lämpiminä  ja  siunasi  putoilevaa 
lunta,  koska  hän  tiesi  sen  auttavan  ihmisiä  muista- 
maan, kenen  syntymäpäivä  huomenna  oli.  Kun  hän 
sivalsi  kepillään  pataa  pannen  sen  kumajamaan  ho- 
peanheleän  kutsunsa,  kehoitti  hän  entistä  sydämelli- 
semmin  kaikkia  hyviä  kristittyjä  jatkamaan  padan 
sisällön  kiehuttamista. 

Suomalaistyttö  Amerikassa  —  17 


258 


»Auttakaa  meitä  jouluilon  hankkimisessa  kaikille 
kaupunkimme  yksinäisille  ja  kodittomille  jäsenille!» 
huusi  hän.  »On  liian  kovaa,  jos  joku  huomenna  saa 
olla  nälissään  ja  suruissaan.  Kiitoksia,  sir,  Jumala 
teitä  siunatkoon,  ja  teitäkin,  hyvä  rouva!  Älkää  an- 
tako padan  sisällön  jäähtyä  —  muistelkaa  armollista 
Herraamme!  Antakaa  padan  sisällön  kiehua!  Joulu 
on  vain  kerran  vuodessa!» 

Muuan  pesukarhun  nahasta  valmistettuihin  turkkeihin 
pukeutunut  mies  käveli  kiireesti  ohi  antamatta  pen- 
niäkään. Kapteeni  koetti  turhaan  kiinnittää  hänen 
huomiotaan  puoleensa. 

»Ette  saa  mitään  minulta»,  ajatteli  mies,  »sellaisten 
laiskojen  vetelysten  ruokkimiseksi,  jotka  eivät  tahdo 
tehdä  työtä,  silloin  kun  sitä  heille  tarjotaan.  Koira  vie- 
köön, kyllä  minä  tunnen  heidät!  Tässä  on  sellainen 
syötti,  johon  minä  ainakaan  en  tartu  —  minulla  on 
täysi  työ  oman  patani  sisällön  kiehuttamisessa». 

Hän  poikkesi  sitten  erääseen  sikarikauppaan  muis- 
taessaan tupakkavarastonsa  olevan  lopussa. 

Muuan  kainalosauvoihin  nojaava  raajarikkoinen  sota- 
ajoilta  pysähtyi  heittääkseen  pataan  rahan,  jonka  hän 
vaivalloisesti  kaivoi  esille  taskustaan. 

»Jumala  siunatkoon  teitä,  hyvä  veli!»  huudahti  kap- 
teeni. »Te  olette  menettänyt  jalkanne,  mutta  sydämes- 
sänne ei  ole  mitään  vikaa  —  Jumala  siunatkoon  teitä!» 

»Hän  on  siunannut  minua  ja  siunaa  vieläkin  joka 
päivä»,  vastasi  raajarikkoinen  hymyillen.  »Olen  on- 
nellinen saadessani  elää». 

»Varmasti.  Tulkaa  tänne,  hyvät  ihmiset;  lahjoitta- 
minen on  teille  vain  eduksi,  koska  se  maustaa  huomi- 
sen päivällisenne  sitä  maukkaammaksi». 

Muuan  nuori  punatukkainen  tyttö,  jonka  hattu  oli 
vinossa,  kasvot  punaiset  ja  silmät  väsyneet,  seisoi 
erään  sisäänkäytävän  edustalla  kadun  toisella  puolen. 
Hän  oli  laskenut  kadulle  raskaan  matkalaukkunsa  het- 
kisen lepuuttaakseen  pakottavia  hartioitaan.  Ostajien 
joukko  kuhisi  hänen  ohitseen.  Siinä  oli  muutamia  hä- 
nen ikäisi  äänkin  nuoria  tyttöjä,  jotka  nauraa  kikatti- 
vat, tyrkkivät  toisiaan  ja  käyttäytyivät  iloissaan  hy- 
vin epäjohdonmukaisesti.  Häntä  värisytti,  kun  hän 
katsoi  heihin.  Siinä  oli  nuoria  äitejäkin,  paimentaen 
kiihtyneitä  lapsia,  jotka  olivat  käyneet  katsomassa 
Pyhää  Klausia  erään  suuren  kaupan  leikkikaluosas- 
tossa.  Jokainen  riiputti  mukanaan  iloisesti  pomppivaa 
palloa,  joko  punaista,  viheriää  tahi  sinistä. 

Helmi  Doran,  joka  itsekin  oli  vielä  melkein  lapsi, 
halusi  äkkiä  omakseen  tuollaista  palloa,  jollaista  hän 
ei  ollut  milloinkaan  ennen  nähnyt,  mutta  sitten  hän 
muisti  äkkiä  tilansa. 

Hän  aikoi  kysyä  vastaantulijoilta,  minne  hänen  pi- 
täisi mennä,  mutta  ei  kukaan  vilkaissutkaan  häneen. 
Kadun  vilkas  liike  hämmensi  häntä.  Häntä  alkoi  hui- 
mata. Sitten  hän  tunsi  hirvittävää  levottomuutta  ja 
tarttui  matkalaukkuunsa  jatkaakseen  matkaansa. 

Pelastusarmeijan  kapteeni,  joka  juuri  silloin  ajut an- 
tin tullessa  paikalle  vapautui  toimestaan,  kiinnitti 
huomiotansa  hänen  väsyneeseen  käyntiinsä  ja  kiiruhti 
hänen  jälkeensä.  »Saanko  auttaa  teitä?»  kysyi  hän  ys- 
tävällisen osanottavasti. 

Helmin  huulet  olivat  kuivat  ja  jäykät.  Hän  ei  vas- 
tannut. 

»Onko  teillä  ystäviä  täällä?» 

Helmi  pudisti  päätään. 

»Voitte  saada  itsellenne  huoneen  Pohjantähden  täysi- 
hoitolasta,  jos  olette  asunnon  tarpeessa»,  sanoi  kap- 
teeni. »Se  on  aivan  tuolla  edessämme.  Saanko  kan- 
taa matkalaukkuanne?» 

Helmi  kiiruhti  eteenpäin  vastaamatta.  Kapteeni 
huomasi  hänen  toisen  päällyskenkänsä  olevan  auki  ja 
näki  soljen  irtonaisen  neulan  repivän  hameen  helmaa. 

Hirveässä  kiireessään  Helmi  ei  huomannut  sitä. 
Päästyään  Pohjantähteen  hän  nousi  portaita  julki- 
puolen ovelle  ja  meni  koputtamatta  sisälle.  Rouva 
Maggie  Corbett,  ovenvartian  vaimo,  joka  sattui  tule- 
maan ulos  samalla  hetkellä,  huudahti  hämmästy- 
neenä: »Jumala  varjelkoon  teitä,  tyttö  raukka!  Mihin 
olette  menossa?» 

Helmin  tuskalliset,  vääristyneet  kasvot  kertoivat 
oman  tarinansa. 

Rouva  Corbett  laski  äkkiä  maahan  pajukorinsa,  joka 
hänellä  ostoksia  varten  oli  mukanaan. 

»Huomasin  selvästi»,  kertoi  rouva  Corbett  jälkeen- 
päin, »että  tuo  nuori  tyttöraukka  oli  viimeisillään. 
Suljin  oitis  oven,  sillä  siinä  ei  todellakaan  ollut  aikaa 
tuumiskeluun,  ja  vein  hänet  huoneeseen  numero  kah- 
deksantoista, joka,  Jumalan  kiitos,  sattui  olemaan 
tyhjänä.  Sitten  huusin  rouva  Kalinskille,  joka  asuu 
yhdeksässätoista,  että  hän  tulisi  auttamaan  minua,  ja 
niin  saimme  hänet  vuoteeseen.  Sitten  rouva  Kalinski, 
joka  odotti  omien  vaivojensa  alkavan  käden  kään- 
teessä, riensi  takaisin  omaan  huoneeseensa  ja  hyvän 
kristityn  tapaan,  vaikka  hän  onkin  juutalainen,  toi 
sieltä  oman  pienen  vaatekorinsa  ja  kaikki  muut  ka- 
pineet, joita  tarvitsimme.  Puolessa  tunnissa  oli  kaikki 
ohi. 

Helmi  lepäsi  koko  iltapäivän  vuoteessaan  miet- 
tien ja  punniten  tilannetta.  Lähtisikö  hän  pois  vai 
jäisikö  tänne?  Tämä  näytti  hyvältä  paikalta,  ja  hän 
tunsi  tarvitsevansa  lepoa.  Vaikka  hänen  silmänsä  oli- 
vatkin kiinni,  oli  hän  näkevinään  lunta  satavan  ja 
kinoksia  kasaantuvan  hänen  ympärilleen.  Lumihiuta- 
leita putoili  hänen  kasvoilleen,  jotka  olivat  niin  kuu- 
mat, kuivat  ja  polttavat,  ja  sydämelleen,  joka  oli  niin 
hellä;  ja  hän  toivoi  lumen  tuloa  jatkuvan  niin  kauan, 
kunnes  hän  kokonaan  hautautuisi  siihen. 

Kaikki  saman  kerroksen  naiset  olivat  käyneet  kat- 
somassa tuota  kaunista  nuorta  naista,  jonka  kullan- 
värinen tukka  oli  hajallaan  pieluksella,  ja  hänen  sie- 
vää lastaan,  joka  punertavana,  lihavana  ja  hienona 
nukkui  pienet  nauharuusukkeita  muistuttavat  kätö- 
sensä nyrkkiin  puristettuina. 

»Jumala  häntä  siunatkoon»,  sanoi  rouva  Corbett 
laskiessaan  takaisin  hunnun  lapsen  kasvoille.  »Pieni 
avuton  raukka,  kukapa  ei  tahtoisi  olla  sinulle  hyvä?» 

Myöhään  samana  iltana  tunkeutui  ikkunoiden  läpi 
huoneeseen  muuan  ääni,  jonka  merkityksen  Helmi 
ymmärsi.  Se  oli  veturinkellon  kilinä  myöhästyneen 
pikajunan  vyöryessä  varovasti  pois  ratapihalta.  Poh- 
jantähden täysihoitola  oli  lähellä  rataa  ja  kellon  ki- 
linä tunkeutui  selvästi  Helmin  korviin.  Hän  kohosi 
kyynärpäänsä  varaan  ja  kuunteli  kiihtynein  ja  jän- 
nittynein silmin. 

Kun  juna  oli  vyörynyt  erään  suuren  tehtaan  taakse 
ja  kellon  kilinä  käynyt  yhä  hiljaisemmaksi,  kunnes  se 
hukkui  kaupungin  muihin  miljooniin  ääniin,  painui 
Helmi  nyyhkyttäen  takaisin  pielusten  varaan.  »Ko- 
tiin jouluksi!   Kotiin  jouluksi!»  mumisi  hän.  »Terve- 

tuloa  Kanadaan  —  ei!  ei!  lumi  on  parasta  —  en  tahdo 
nousta  junaan  enää  milloinkaan,  vaan  hautautua 
syvälle  lumeen». 

Ja  syvällä  lumen  alla  toisessa  maailmassa  Helmin 
sielu  harhaili  pohtien  kysymystä,  poistuako  vai  jäädä. 
Elämä  oli  liian  kovaa  —  se  oli  ollut  Lili-tädillekin  niin 
kova,  että  kuolema  oli  tullut  pelastajana.  Miksi  Ju- 
mala ei  voi  tehdä  naisten  elämää  hieman  helpom- 
maksi? Jumalahan  on  kaikkivoipa  ja  voi  siis  muo- 
dostaa jokaisen  elämänkin  mielensä  mukaan.  Ju- 
mala ei  ole  oikeudenmukainen.  Miksi  Jumala  oli  sal- 
linut hänen  asiansa  mennä  näin  vinoon?  Miksi  oli 
Jackin  mieli  kääntynyt  häntä  vastaan?  Miksi  hän  oli 
saanut  lapsen,  vaikka  hänellä  ei  enää  ollut  kotia? 
Lapsen  omaaminen  olisi  kyllä  niin  äärettömän  iha- 
naa, jos  äidillä  vain  olisi  oma  koti,  missä  hän  hoitaisi 
sitä.  Tytöt  tuolla  kodissa .  .  .  hän  oli  ihmetellyt, 
kuinka  he  olivat  voineet  olla  niin  tyhmiä .  .  .  eivätkö 
he  milloinkaan  olleet  ajatelleet .  .  .  Nyt  hän  tiesi  sen  .  .  . 
Jumala  on  ilkeä  naisille  ja  lapsillekin.  Rose  Lamb 
oli  ollut  oikeassa  sanoessaan,  että  Jumala  on  aina 
miesten  puolella.  Jumala  on  samanlainen  kuin  tuo 
tuomari,  punakka,  mieletön  ja  hirvittävä.  .  .  Hän  vi- 
hasi Jumalaa. 

Kuinka  hän  voisi  hoitaa  lastansa  ja  tehdä  samalla 
työtä?  Kukaan  ei  huoli  palvelukseensa  sellaista  tyt- 
töä, jolla  on  lapsi.  Rose  Lamb  oli  kertonut  hänelle 
jättäneensä  lapsensa  hoidettavaksi  lasten  seimeen,  ja 
se  oli  kuollut  siellä  viikon  kuluttua .  .  .  Rose  oli  ollut 
iloinen .  .  .  Rosen  sanat  olivat  tuntuneet  Helmistä 
kauheilta,  mutta  ehkä  nyt  tuollainen  seimi  on  paras 
paikka  hänenkin  lapselleen.  Eihän  kukaan  halua  pai- 


velukseensa  sellaista  tyttöä,  jolla  on  lapsi.  Hänen 
on  pakko  viedä  se  seimeen. 

Helmin  ajatukset  pyörivät  pyörimistään  tässä  sa- 
massa asiassa  ja  hänen  olonsa  kävi  yhä  tuskallisem- 
maksi. 

Äkkiä  lapsi  vuoteen  jalkopäässä  alkoi  huutaa  pääs- 
tellen pelästyneitä  heikkoja  ääniä,  joita  ei  voida  ver- 
rata mihinkään  muihin  ääniin  maailmassa,  mutta 
jotka  heikkoudestaan  huolimatta  ovat  mitä  mahta- 
vimpia  inhimillisiä  huutoja. 

Ääni  herätti  Helmin,  joka  uhmaavana  ja  voimak- 
kaana, monien  sukupolvien  suoma  tarmo  jokaisessa 
liikkeessään,  oli  ollut  valmis  käymään  päin  maail- 
maa. Seimi  unhottui  kokonaan  ja  hän  kurottautui 
vaistomaisesti  vuoteen  jalkopäätä  kohti  saneen:  »Lili, 
pieni  Lili,  älä  itke.  Kaikki  on  hyvin,  kukaan  ei  saa 
tehdä  pahaa  pienelle  Lililleni.  Tule  tänne  äitisi  syliin». 

Lili  näytti  ymmärtäneen  nämä  sanat.  Leväten  äitinsä 
povella  lapsi  nukkui  pian  rauhallisesti.  Ja  tämän 
pienen  lämpimän  ruumiin  lohduttamana  Helmi  liukui 
hiljaa  unhotuksen  ystävälliseen  harmaaseen  sumuun, 
jossa  kiduttavia  toiveita  ja  järkyttävää  pelkoa  piti 
etäällä  ystävällinen  harmaa  valli,  jonka  varjossa  hänen 
väsjmyt  nuori  sielunsa  sai  rauhan. 

»Hän  läpäisee  sen  kyllä»,  sanoi  Maggie  Corbett 
rouva  Kalinskille.  »Hän  on  voimakas  ja  terve,  ja 
pitkä  uni  tekee  hänelle  vain  hyvää.  Eikö  olekin  suuri 
Jumalan  armo,  että  hän  saattaa  nukkua  ja  unhottaa 
kaikki  huolensa,  tyttö  raukka.  Lääkärin  kutsumisesta 
tänne  ei  ole  luullakseni  mitään  hyötyä.  Eikä  meidän 
pidä  kutsua  tänne  komisariustakaan,  koska  hän  tekisi 
sellaisia  kysymyksiä,  jotka  huolestuttaisivat  häntä». 


»Hänen  sormessaan  ei  ole  sormusta»,  sanoi  rouva  Ka- 
linski  surullisesti.  »Pelkään  tässä  olevan  jotakin  vinossa». 

»Hän  on  saapunut  tänne  pohjoisesta»,  sanoi  rouva 
Corbett.  »Siellä  ei  ole  kultaseppiä,  ja  siitä  ehkä  joh- 
tuu, ettei  hänellä  ole  sormusta.  Me  ainakin  selitämme 
kaikille  niin». 

Sitten  kuin  rouva  Kalinski  oli  mennyt  omiin  huo- 
neihinsa,  seisoi  rouva  Corbett  vuoteen  jalkopäässä 
katsellen  potilastaan.  Äkkiä  jotakin  juolahti  hänen 
mieleensä.  Hän  meni  lämpiön  poikki  huoneeseensa  ja 
rupesi  penkomaan  lipastonsa  keskilaatikkca.  Tul- 
tuaan takaisin  hän  kohotti  Helmin  vasenta  kättä  ja 
painoi  sormuksen  hänen  sormeensa.  »Jos  vain  tällai- 
nen pieni  sormus  voi  pelastaa  hänen  maineensa,  en 
kiellä  häneltä  omaani,  joka  on  jo  kauan  ollut  liian  ah- 
das minulle,  ja  siinä  tapauksessa,  että  hän  kuolee,  pe- 
lastaa se  tämän  pienokaisen  hyvän  nimen.  Kerron 
tästä  rouva  Kalinskille,  mutta  muiden  ei  tarvitse  tie- 
tää mitään.  Siten  säästymme  monilta  kyselyiltä  ja 
ihmettelyiltä.  No  niin,  tytössä  ei  ole  mitään  vikaa 
olipa  hänellä  sormusta  tahi  ei». 

Rouva  Corbett  vei  nukkuvan  lapsen  omalle  puo- 
lelleen yöksi  kahdentoista  vuotiaan  tyttärensä,  Rosen, 
vaatimuksesta.';  Se  laskettiin  sohvalle  korkean  pie- 
lusvallin  taakse. 

Kun  John  Corbett  tuli  kotiinsa  ja  huomasi  per- 
heensä lisääntyneen,  ei  hän  lainkaan  hämmästynyt 
eikä  tehnyt  minkäänlaisia  huomautuksia  kuultuaan 
iltapäivän  tapahtumat.  Hän  vain  lähestyi  sohvaa 
nähdäkseen  lapsen. 

»Kaunis  lapsihan  tuo  on»,  sanoi  hän  palaten  illalli- 
sensa ääreen. 

»En  tiedä  lainkaan,  onko  hän  kunniallinen  nainen 
vai  ei»,  lopetti  rouva  Corbett  selostuksensa,  »tiedän 
vain  sen,  että  häntä  on  kohdeltu  huonosti.  Eikö  mies- 
ten pahuudella  ole  minkäänlaisia  rajoja?  Kurja  mies 
matkustaa  pois  ja  jättää  tyttöraukan  tuollaiseen  ti- 
laan ajattelematta  ja  huolehtimatta  hänestä  sen 
enempää  kuin  kissasta». 

John  Corbett  jatkoi  voin  levittämistä  leivälleen 
koettamattakaan  puolustaa  sukupuoltaan. 

»Tietysti  kaikki  miehet  ovat  pahoja»,  sanoi  hän  tyy- 
tyväisesti, »ja  ihmettelenkin  usein  itsekseni,  miksi 
Jumala  on  luonut  heidät.  On  oikein  siunattu  asia, 
että  sotia  syttyy  tuon  tuostakin  vähentämään  pahojen 
miesten  lukua». 

»Ole  jo  vaiti,  John,  sinä  viekas  vanha  kettu»,  sanoi 
hänen  vaimonsa  nauraen.  »Aina  sinä  vain  ku- 
jeilet». 

Kun  kymmenvuotias  Danny  Corbett  palasi  lumi- 
sena kotiin  jakelemasta  sanomalehtiä,  ei  hän  saanut 
lähestyä  lasta,  ennenkuin  hän  oli  riisunut  yltään  pääl- 
lysvaatteensa  ja  lämmittänyt  itseänsä  takan  edessä, 
valppaan  Rosen  sallimatta  hänen  sittenkään  tulla 
liian  lähelle. 

Kun  Danny  oli  syönyt  illallisensa,  teki  Rose  hä- 
nelle erään  ehdotuksen.  »Kuulehan,  Danny,  me  voi- 
simme kasvattaa  hänet,  vaikka  hänen  äitinsä  kuolisi- 
kin.  Hän  lepää  nyt  niin  hiljaa  tuolla  sohvalla  kuin 
hän  olisi  kuollut.  Minä  voisin  hoitaa  häntä  ja  sinä 
voisit  hankkia  hänelle  maidon  myymällä  sanoma- 
lehtiä. Pullollinen  kestäisi  kauan  aikaa.  Hän  olisi 
paljon  mukavampi  kuin  kissanpoikanen  eikä  hänestä 
olisi  niin  paljon  vaivaakaan.  Sinähän  lupaat  hankkia 

hänelle  maidon,  Danny,  ja  sitten  voimme  hoitaa 
häntä  yhdessä?» 

Jouduttuaan  tällaisen  vetoomuksen  uhriksi  Danny 
Corbett  lähestyi  sohvaa  ja  tarkasteli  huolellisesti 
tuota  pienokaista,  joka  tulisi  ehkä  anastamaan  osan 
hänen  raskaan  työnsä  tuloksista.  Hän  laski  sieretty- 
neen likaisen  pienen  kätensä  kevyesti  lapsen  kiiltä- 
välle sileälle  päälaelle.  Sitten  hän  kosketti  hiljaa  sa- 
mettimaista poskea,  tuntien  sen  sormiinsa  yhtä  peh- 
moiseksi kuin  ruusun  lehden.  Työnnettyään  kätensä 
taskuunsa  hän  veti  sieltä  esille  kolmekymmentä  sent- 
tiä tuijottaen  niihin  tiukasti.  Hän  ajatteli  ehkä  kyl- 
miä tuulia  ja  pakottavia  sääriä,  mutta  hänen  vastauk- 
sensa kuului:  »Tietysti,  Mike,  suostun.  Oletkohan  vain 
aivan  varma  siitä,  että  hänen  äitinsä  kuolee?» 

»Me  emme  toivo,  että  tapahtuisi  mitään  pahaa, 
äiti»,  huomautti  Rose  äkkiä  peläten  liiketoverinsa  saa- 
van nuhteita  liiallisesta  innostaan.  »Emme  toivo 
kellekään  mitään  pahaa».  Mutta  tämmöiseenhän  liittyy 
aina  jotakin  vaarallistakin  —  sinähän  tiedät  sen  itse- 
kin, äiti,  ettei  kukaan  meistä  ole  varma  huomisesta 
päivästä  —  me  olemme  täällä  tänään,  mutta  huo- 
menna jo  poissa,  kuten  niin  usein  olen  kuullut  sinun- 
kin sanovan  —  ja  Danny  ja  minä  keskustelimme  juuri 
siltä  varalta,  jos  jotakin  sattuisi  tapahtumaan  —  siinä 
kaikki». 

Maggie  Corbettin  sydän  lämpeni.  Hän  tunsi  sillä  het- 
kellä hellyyttä  lapsiaan  kohtaan.  »Katsohan heitä,  John. 
He  ovat  sittenkin  hyviä  pieniä  ihmistaimia,  vaikka  he 
vielä  tänä  aamuna  tappelivatkin  keskenään.  Olen 
usein  ajatellut,  että  jos  talossamme  olisi  pieni  lapsi, 
hellyttäisi  se  heidän  sydämensä.  No  niin,  älkää  kiin- 

tykö  liiaksi  tähän  pienokaiseen,  koska  hänen  äitinsä 
ei  tule  kuolemaan». 

Ulkona  satoi  vieläkin  lunta.  Ikiviheriät  puut  tai- 
puivat oksille  kertyneen  lumen  painosta.  Aattoilta 
kului  kulumistaan.  Liike  kaduilla  vilkastui  sitä  mu- 
kaa kuin  myöhästyneitten  ostajien  lukumäärä  kasvoi. 
Ikkunoiden  sähköviuhkat  saivat  työskennellä  kovasti 
pitääkseen  sulina  huurrekukat,  jotka  uhkasivat  peit  - 
tää tavarat  näkyvistä.  Kauniita  rekiä,  joiden  istui- 
mien selustoille  oli  levitetty  koreita  raanuja,  pysähtyi 
myymälöiden  edustalle;  asiapojat,  kulkien  joko  jal- 
kaisin, pyörillä  tahi  työntäen  kärryjä,  jotka  olivat 
täynnä  kääröjä,  kiiruhtivat  kaupungin  maanalaisille 
rautateille  pysähtyen  siiloin  tällöin  jostakin  uutimetto- 
masta  ikkunasta  katsomaan  runsaasti  varustetun  pöy- 
dän ympärille  kokoontunutta  onnellista  perhettä,  joka 
iloissaan  oli  unhottanut  vetää  uutimet  ikkunoiden 
eteen,  antaen  siten  jotakin  onnellisuudestaan  virrata 
kadullekin.  Punaisilla  varjostimilla  varustetut  lam- 
put heijastivat  loistavia  täpliä  kimaltelevaan  lumeen. 
Satiininauhoilla  sidotut  jculuseppeleet  hehkuivat  tum- 
manpunaisina. Kaupungin  valtakadut  olivat  täynnä 
riemua  ja  aisakellojen  kilinää. 

Pelastusarmeijan  päämaja  kimalteli  valoista  ja  sy- 
kähteli toiminnasta.  Siellä  tarjoiltiin  parhaillaan  run- 
sasta illallista,  johon  osaaottamaan  kaikki  olivat  terve- 
tulleita, ja  paistettujen  kalkkunoiden  ja  sipulien  haju 
houkutteli  vastahakoisimmatkin  sisälle. 

Keskiyöllä,  kun  kellot  soivat,  lumisade  lakkasi  äkkiä. 
Lukemattomat  kaupungin  valot  näyttivät  niin  kirk- 
kailta tummansinistä  taivasta  vasten,  että  ne  himmen- 
sivät tähtien  valon.  Mutta  korkealla  taivaalla  eroitti 

sentään  selvästi  pohjantähden,  jota  kaikki  eksyneet 
matkailijat  rakastavat.  Nyt  se  loisti  ja  kimalteli  ai- 
van kuin  mielihyvästä  katsellessaan  kaikkia  noita  hy- 
vää toveruutta  ja  iloista  elämää  ilmaisevia  kohtauksia. 
Etenkin  Corbettien  suuren  arkihuoneen  uutimetto- 
masta  ikkunasta  se  tirkisti  erittäin  ystävällisesti  ja  hy- 
väksyvästi, koska  se  näki,  että  suuri  sohva  oli 
siirretty  ulommaksi  seinästä,  jotta  sille  oli  voitu 
laittaa  oikea  vuode,  jossa  nuori  rauhallinen  Lili  nuk- 
kui Rose  Corbett  toisella  ja  Daniel  Corbett  toisella 
puolellaan  • —  nuo  hänen  molemmat  uudet  ystävänsä, 
jotka  olivat  tehneet  hänen  läsnäollessaan  liiton  kes- 
kenään hankkiakseen  hänelle  suojaa,  hoitoa  ja  ruo- 
kaa siinä  tapauksessa,  että  hänen  äitinsä  sattuisi  kuo- 
lemaan. 

XXII 

Helmi  heräsi  vasta  joulupäivän  iltapuclella,  tuona 
merkillisenä  päivänä,  jolloin  lapset  leikkivät  junilla 
arkihuoneen  lattialla  silmät  loistaen  saaduista  lah- 
joista ja  iloisista  yllätyksistä.  Joulupyhän  iltapäivä!' 
Se  on  vuoden  kaikista  hauskoista,  tuoksuvista  ja  sä- 
kenöivän ihanista  iltapäivistä  häikäisevin  ja  ihanin, 
ei  sellainen,  joka  voidaan  merkitä  almanakkaan  tahi 
jakaa  tunteihin,  kuten  muut  iltapäivät,  ei  lainkaan. 
Se  on  iltapäivä,  joka  on  täynnä  tuoksua,  vaikutelmaa, 
tunnetta  ja  ajatuksia. 

Niin,  Helmi  heräsi  vasta  joulupäivän  iltapuclella. 
Pohjantähden  täysihoitolan  huone  numero  kahdeksan- 
toista ei  viitannut  mitenkään  juhlailoon.  Sen  seinät 
olivat  alastomat,  synkänharmaat,  pukupöytä  oli  ja- 

lavasta  tehty,  vuode  rautainen,  ja  paljaan  lattian  kes- 
kustaa   peitti    kulunut  japanilainen  matto.  Mutta 
Helmi  ei  jäänyt  tyyten  osattomaksi  jouluilosta,  sillä 
Rose  ja  Danny,  joiden  sinä  iltana  piti  mennäpelastus 
armeijan  juhlaan,  lauloivat  lämpiössä: 

»Ei  kätkyeeseen  äidin,  vaan  seimeen  tuoksuvaan 
pien'  Herra  Jeesus  pantiin  heinille  nukkumaan». 

Se  palautti  Helmin  mieleen  joulukertomuksen.  Hä- 
nen oma  sydämensä  oli  hellempi  kuin  milloinkaan 
ennen,  tuon  pienen  valkoisen  hunnun  johdosta,  joka 
peitti  Lilin  kasvoja,  ja  hän  rakasti  pientä  Kristus- 
lastakin  enemmän  kuin  milloinkaan  ennen,  ajatellen 
häntä  ja  hänen  kalpeata  äitiään,  jotka  lepäsivät  sei 
messä,  karjan  ynistessä  heidän  ympärillään. 

»Ja  tähti  taivaan  katsoi  silmillä  lempeillä, 
kun  pieni  Herra  Jeesus  lepäsi  heinillä». 

Rose  lauloi  oven  edustalla  pyyhkien  korkkimattoa 
pesurievulla.  Danny  työskenteli  kauempana  lämpiössä. 

Helmin  herätti  unelmista  erään  pienen  miehen  tulo, 
jolla  oli  ohut  musta  laukku  kädessään.  Hän  tuli  huo  - 
neeseen koputtamatta  ja  pysähtyi  vuoteen  jalkopään 
kohdalle  katsellen  häntä  arvostelevasti.  Ja  ennenkuin 
Helmi  ehti  kysyä  mitään,  tuli  rouva  Corbettkin  huo- 
neeseen nähtyään  lääkärin  auton  julkipuolen  oven 
edustalla. 

Rouva  Russell,  joka  asui  numerossa  kuusitoista 
ja  toimi  kaupungintalon  siivoojattarena,  ja  joka  sen- 
vuoksi  tiesi,  mitä  oli  tehtävä,  oli  ilmoittanut  viran- 

omaisille  numerossa  kahdeksantoista  sattuneesta  ta- 
pahtumasta. Tohtori  Symond  cli  heti  lähtenyt  mat- 
kaan. Kukaan  ei  halua  tulla  häirityksi  joulupäivän 
iltana,  jolloin  kalkkunan  herkullinen  tuoksu  väreilee 
ilmassa  ja  ruokasalin  pöytää  on  suurennettu  yhdellä 
levyllä.  Sentähden  oli  tohtori  Symond  päättänyt  olla 
hyvin  ankara.  Ja  voisiko  hän  kaupungin  viranomais- 
ten edustajana  ollakaan  muuta  kuin  ankara  näitä  ke- 
vytmielisiä nuoria  naisia  kohtaan,  jotka  jättävät  lap- 
sensa suorastaan  kaupungintalon  portaille?  Se  alkoi 
jo  käydä  liian  yleiseksi,  ja  talonomistajain  yhdistys 
oli  viime  kokouksessaan  lausunut  valittelunsa  siitä, 
tehden  siinä  aivan  oikein,  sillä  juuri  sen  jäsenethän 
saivat  maksaa  kulut.  Jokainen  tarvitsevainen  rien- 
tää tänne  kaupunkiin  —  apua  anovat  lesket  ja  palkat- 
tomat, kodittomat  ja  onnettomat  tytöt  - —  kaikki 
kiiruhtavat  tänne  kaupunkiin. 

Seisoessaan  siinä  tohtori  Symond  katseli  Helmiä 
hyvin  ankarasti.  »Missä  teidän  miehenne  on?»  kysyi 
hän.  Hänen  äänensä  ilmaisi  hänen  epäilevän  Helmin 
rehellisyyttä.  Tohtori  Symondin  käytös  peloitti  Hel- 
miä. Havahtuen  unelmistaan  hän  tuijotti  tohtoriin 
pelästynein  silmin. 

»Teidän  pitää  vastata  minulle»,  sanoi  tohtori  anka- 
rasti. Hän  käyttäytyi  maltillisesti,  mutta  tiukasti. 

Helmi  ei  tiennyt,  mistä  aloittaa.  Kuinka  hän  voisi 
kertoa  tälle  miehelle  totuuden? 

Maggie  Corbett  tuli  nyt  hänen  avukseen. 

»Hänen  englanninkielen  taitonsa  on  melko  puut- 
teellinen, herra  tohtori,  mutta  sen  verran  olen  saanut 
selville,  että  hänen  miehensä  liittyi  armeijaan  varhain, 
ja  vaikeassa  tilassaan  hän  ei  uskaltanut  jäädä  yksinään, 

vaan  matkusti  tänne.  Kaikki  on  kunnossa,  herra 
tohtori.  Hän  on  naimisissa,  turvassa  ja  terve,  hänellä 
on  sormus  sormessaan  ja  matkalaukku  täynnä  sieviä 
vaatteita  pienokaiselleen  eikä  hänen  tarvitse  turvau- 
tua muiden  armeliaisuuteen,  herra  tohtori.  Hänellä 
on  rahaa  menoihinsa». 

Tohtori  muuttui  nyt  suopeammaksi.  »Se  on  niin- 
kuin sen  ollakin  pitää,  rouva  Corbett»,  sanoi  hän. 
»Katsokaa,  tietooni  tulee  niin  monia  tapauksia,  jol- 
loin nämä  ulkomaalaiset  tytöt  luulevat  olevansa  nai- 
misissa. Joku  mies  näyttää  heille  jotakin  paperia 
väittäen  sitä  lupakirjaksi  ja  silloin  he  lähtevät  hänen 
mukaansa.  He  kunnioittavat  suuresti  tuollaisia  asia- 
kirjoja, semminkin  milloin  niissä  on  punainen  sinetti. 
Mutta  siihen  tarkoitukseen  kelpaa  melkein  mikä  ta- 
hansa —  verokuitti  tahi  vesilasku,  vieläpä  maksama- 
tonkin». Tohtori  Symond  oli  jo  iloisella  tuulella,  mutta 
muuttui  sitten  jälleen  vakavaksi.  »Sanon  teille  suo- 
raan, rouva  Corbett,  että  näiden  tällaisten  tyttöjen 
hyvinvointi  on  oikein  inhoittavaa». 

»Siinä  olette  varmasti  oikeassa»,  sanoi  rcuva  Corbett. 
»Mutta  eikö  luento  olekin  ihmeellinen,  herra  toh- 
tori? Se  antaa  niin  raskaan  kuorman  naisten  kannetta- 
vaksi». 

»Kuulkaahan  nyt,  rouva  Corbett»,  sanoi  tohtori 
tahtomatta  ryhtyä  keskusteluun  asian  tästä  puolesta, 
»jos  vain  tämänkin  kaupungin  naiset,  jotka  kokoontu- 
vat paikallisiin  neuvostoihinsa,  naisopistoihinsa  ja 
moniin  muihin  järjestöihinsä,  joissa  he  tuhlaavat  niin 
paljon  ajastaan  hukkaan,  ottaisivat  asiakseen  päästä 
kosketuksiin  jokaisen  ulkomaalaisen  tytön  kanssa  ja 
varoittaa  heitä  näistä  asioista,  ei  minulla  eikä  laimin- 

lyötyjen  lasten  huoltajalla  olisi  niin  paljon  työtä  eikä 
lastenkodissa  vallitsisi  niin  suurta  tungosta». 

»Siinäkin  olette  oikeassa,  herra  tohtori»,  sanoi  rouva 
Corbett  rakastettavasti,  »mutta  onko  teidän  mieleenne 
milloinkaan  juolahtanut,  että  kaikki  nuo  kerhot  ja 
järjestöt  tekisivät  yhteiskunnalle  äärettömän  suuren 
palveluksen,  jos  ne  sanoisivat  muutamia  sanoja  mie- 
hillekin? Ne  tekevät  siunauksellista  työtä  rakennut- 
taessaan  koteja  turvattomille  pienokaisille,  mutta  jos 
ne  kohdistaisivat  hieman  enemmän  tarmoaan  miehiin, 
ei  ehkä  tuollaisia  koteja  niin  paljon  tarvittaisikaan. 
Mutta  ymmärrän  tarkoituksenne,  herra  tohtori.  Kaikki 
syy  on  tietysti  meissä  naisissa.  Katsokaa,  Jumala  an- 
taa meidän  kärsiä  kaikki  tuskat  ja  saada  osaksemme 
kaiken  häpeänkin». 

»Nyt  ymmärsitte  minua  väärin,  rouva  Corbett», 
sanoi  tohtori.  »Olen  päinvastoin  myötätuntoinen 
näitä  onnettomia  tyttöjä  kohtaan  ja  senvuoksi  ha- 
luaisin naisten  tekevän  jotakin  heidän  hyväkseen. 
Puhuin  kerran  siitä  paikalliselle  neuvostolle,  kun  se 
pyysi  minua  lausumaan  mielipiteeni». 

»Siinä  menettelitte  kauniisti  ja  hyvästi,  herra  toh- 
tori», myönsi  rouva  Corbett.  »Minäkin  olen  pätevä 
antamaan  neuvoja.  Eikö  kohotakin  suuresti  jonkun 
henkilön  itsetuntoa,  kun  hän  saa  antaa  suun  täydeltä 
hyviä  neuvoja?  Mutta  jos  kuuntelija  sitten  joutuukin 
hunningolle,  voi  hän  sanoa:  'Minä  ainakin  varoitin 
häntä'.  Mutta  noudattakaa  nyt  vihjaustani,  herra  toh- 
tori, ja  ryhtykää  pehmittämään  miesten  omiatuntoja. 
Jättäkää  naiset  naisille,  sillä  vain  naiset  osaavat  pitää 
huolta  toisista  naisista». 

»Kuulkaahan  nyt,  rouva  Corbett»,  vastasi  tohtori, 

»minä  en  voi  olla  samaa  mieltä  tästä  asiasta.  Tekin 
olette  varmasti  huomannut,  että  naiset  ovat  hyvin 
säälimättömiä  toisiaan  kohtaan».  Hän  veti  huolelli- 
sesti sormikkaita  käsiinsä. 

»En  ole  huomannut  sitä,  mutta  olen  kuullut  mies- 
ten puhuvan  siitä». 

»Rouva  Corbett,  te  olette  tavattoman  kyynillinen, 
enpä  olisi  voinut  uskoa  sitä  teistä»,  sanoi  tohtori  Sy- 
mond  nauraen  puristaessaan  hänen  kättään. 

»Älkää  antako  minun  viivyttää  teitä,  herra  toh- 
tori», vastasi  rouva  Corbett,  »nythän  on  joulu». 

Kun  tohtori  oli  poistunut,  avasi  Helmi  silmänsä. 
»Minä  osaan  puhua  englannin  kieltä»,  sanoi  hän  ko- 
hottaen päätään  pielukselta,  »ja  kuulin  hänen  sanansa. 
Tekö  annoitte  minulle  tämän  sormuksen?» 

»Minä»,  vastasi  rouva  Corbett,  »ja  on  oikein  hyvä,  että 
osaatte  kieltämme  niin  hyvin.  Oletteko  ruotsalainen?» 

»En,  vaan  suomalainen»,  sanoi  Helmi.  »Olen  oles- 
kellut vasta  pari  vuotta  Kanadassa.  Tiedättekö  mi- 
nusta mitään?  Kerroitte  mieheni  liittyneen  joukkoi- 
hin —  oletteko  kuullut  mitään  hänestä?» 

»En  sanaakaan,  mutta  veitte  kertoa  minulle  hänestä 
sitten  kuin  haluatte»,  sanoi  rouva  Corbett  rohkaise- 
vasti. 

Helmi  katseli  kiitollisesti  lempeää  ystäväänsä.  »Te 
olitte  minulle  hyvä  äsken  juuri  puhumalla  tohtorille 
puolestani  ja  pistämällä  sormuksen  sormeeni.  En  saat- 
tanut puhua  hänelle  mitään  hänen  käskystään,  toi- 
voin vain  kuolevani». 

»Tiedän,  että  Mike  on  hyvä  mies  omalla  tavallaan. 
Teidän  ei  ole  pakko  kertoa  tarinaanne  hänelle  eikä 
kellekään  muullekaan,  Jumalalle  itselleen  vain». 

Suomalaistyttö  Amerikassa  —  18 

»Jumala  ei  välitä  mistään»,  sanoi  Helmi  katkerasti. 
»Minä  rukoilen  ja  rukoilen,  mutta  Jumala  ei  kuuntele 
minua  milloinkaan». 

»Herra  varjelkoon!»  huudahti  rouva  Ccrbett.  »Tuol- 
lainen on  hirvittävää  puhetta  Jumalasta,  joka  haluaa 
menetellä  kanssamme  oikeudenmukaisemmin  kuin  mitä 
itse  tahdommekaan». 

»Oletteko  uskovainen?»  kysyi  Helmi. 

»Hyvänen  aika,  kuinka  luulette  minun  muuten  voi- 
van hoitaa  tällaista  hoitolaa?  Ellei  Jumalan  rakkautta 
olisi  vuodatettu  sydämeeni,  kuinka  luulette  minun 
tahtovan  toimia  puolestanne  ja  vieläpä  valehdellakin». 

»Valehteleminen  on  aina  väärin,  hyvässäkin  tarkoi- 
tuksessa. Vihastuukohan  Jumala  nyt  teihin,  kun 
olette  valehdellut  minun  hyväkseni?»  Helmi  pelkäsi 
hyvän  ystävänsä  joutuvan  vakaviin  vaikeuksiin  hä- 
nen tähtensä. 

Rouva  Corbett  levitti  kätensä  ja  nauroi.  »Siitä  ei 
ole  pelkoa.  Jumala  ei  ole  niin  turhantarkka  kuin 
monet  ihmiset  koettavat  uskotella.  Minä  en  ole  va- 
lehdellut ilkeydestä  enkä  vahingoittaakseni  muita. 
Jumala  tuntee  varmasti  mielihyvää  kuullessaan  va- 
lehdeltavan jonkun  naisen  hyväksi,  sen  sijaan  että  va- 
lehdeltaisiin jostakin  tuolle  naiselle  tahi  naisesta  itses- 
tään. Käsitätte  kai  tarkoitukseni?» 

Helmi  nyökäytti  päätään. 

»Älkää  puhuko  nyt  enää,,  sillä  huomenna  koittaa 
kolmas  päivä,  jolloin  kuume  tulee,  jos  se  on  tullak- 
seen. Rose  tuo  teille  kuumaa  maitoa  ja  rouva  Ka- 
linski  valmistaa  juuri  teille  illallista  ja  minun  itseni 
pitää  rientää  nyt  katsomaan,  kuinka  pieni  karitsamme 
jaksaa.   Hän  on  tähän  asti  vain  nukkunut  eikä  hän 

sen  parempaa  voi  tehdäkään,  koska  hänellä  on  niin 
pitkä  elämän  taipale  edessään». 


XXIII 

Helmi  jäi  asumaan,  täysihcit olaan  syöden  ateriansa 
Corbettien  pöydässä  ja  koettaen  korvata  heidän  ystä- 
vällisyyttänsä puhdistamalla  heidän  tungokseen  asti 
täynnä  olevaa  huoneistoansa  ja  ompelemalla  vaatteita 
Roselle  ja  Dannylle,  joista  oli  tullut  pienokaisen  har- 
taita palvelijoita.  Kuultuaan  Helmin  koko  tarinan 
rouva  Corbett  puhui  rohkaisevia  sanoja. 

»Teidän  miestänne  on  viivytetty,  siinä  kaikki.  Hän 
palaa  varmasti  takaisin  —  älkää  puhuko  mitään  kuo- 
lemasta, hyvä  Helmi  —  ja  ajatelkaahan,  kuinka  hy- 
villeen  hän  tulee  nähdessään  kauniin  pienen  tyttö- 
sensä. Lapsi  ei  ole  lainkaan  teidän  näköisenne,  joten 
hänen  täytyy  tulla  isäänsä.  Mutta  ulkomuodon  ei  ole 
lainkaan  väliä.  Te  olette  terve,  enkä  herttaisempaa 
lasta  ole  milloinkaan  nähnyt». 

Rouva  Corbettin  rohkaisemana  Helmi  alkoi,  niin 
pian  kuin  hän  kykeni,  käydä  asemalla  niinä  parina 
iltana  viikossa,  jolloin  Peace-Riversin  juna  saapui, 
istuen  kokoon  kyyristyneenä  penkillä,  jolta  voitiin 
katsella  suurta  asemakelloa.  Vaikka  junan  olisikin  pi- 
tänyt saapua  neljän  aikaan  iltapäivällä,  oli  kelle  usein 
sivu  puolenyön,  ennenkuin  se  vyöryi  asemalle. 

Asemapäällikkökin  alkoi  kiinnittää  huomiotaan  tuo- 
hon kalpeaan  suurisilmäiseen  tyttöön,  joka  tuli  joka 
junalle  ja  näytti  niin  levottomalta. 

Eräänä  iltana  oli  muuatta  vakavaa  vanhaa  miestä 
vastassa  hänen  vanha  vaimonsa,  joka  oli  niin  hänen 
näköisensä  kuin  hän  olisi  ollut  hänen  sisarensa.  Helmi 
näki  miten  he  vaihtoivat  lämpimän  suukkcsen  ja  on- 
nellisina poistuivat  käsi  toisen  käsivarrella.  Helmiä 
lohdutti  jossain  määrin  huomio,  että  muutamat  aina- 
kin olivat  tulleet  onnellisiksi  elämässään,  vaikka  onni 
nähtävästi  olikin  sivuuttanut  hänet  itsensä. 

Toisena  iltana  hän  näki  erään  siistin  nuoren  naisen, 
jolla  oli  monta  matkalaukkua,  lumikenkäpari,  rem- 
mistä olalla  riippuva  valokuvauskone,  kudottu  laukku 
ja  tuuhea  valkoisen  ketun  nahasta  valmistettu  kaula- 
puuhka,  tulevan  laiturille.  Hänet  otti  vastaan  eräs 
vaatimaton  kovan  työn  uuvuttama  vanha  nainen. 

Helmi  katseli  kohtausta.  Tyttö  oli  viimeinen  ju- 
nasta poistuva  matkustaja,  ja  äiti  oli  jo  melkein  la- 
kannut odottamasta  ja  mennyt  portille,  mutta  sil- 
loin tyttö  syöksyikin  asemalle.  »Äiti!»  huusi  hän, 
»täällä  olen;  autoin  välillä  erästä  naista  lapsen  hoi- 
tamisessa». 

Äiti  ja  tytär  syleilivät  toisiaan  lämpimästi,  ja  kun 
he  olivat  poistumassa  asemalta,  kuuli  Helmi  ty- 
tön sanovan:  »Holhoojani  maksoi  puolestani  koko 
ajan  ja  nyt  sinä,  äiti  kulta,  saat  turkisviittasi.  Os- 
tamme sen  huomenna». 

Helmi  näki  äidin  puristavan  kovemmin  tyttärensä 
käsivartta  ja  tytön  silmissä  uhmaavan  ja  ylpeän  il- 
meen. Hänen  äitinsä  päällystakki  ei  saanut  olla  vanha 
ja  kulunut. 

Helmi  ihmetteli. 

Kun  viimeinen  henkilö  cli  poistunut  asemalta, 
ja  asemahuoneen  ovet  cli  suljettu,  käveli  Helmi  hitaasti 

kotiinsa,  yksinäisenä,  väsyneenä  ja  surullisena.  Hän 
päätti  jättää  asemalla  käynnit  sikseen,  mutta  seuraa- 
vana junantulo-iltana  hän  istui  jälleen  kellon  kohdalla 
katsellen,  sen  osoittimien  hidasta  kulkua.  Helmi  oli 
kirjoittanut  vanhalle  Simille  ja  ilmoittanut  hänelle 
osoitteensa  siltä  varalta,  että  Jack  palaisi  kotiin. 

Kahden  viikon  kuluttua  Helmi  ryhtyi  hakemaan 
itselleen  tointa.  Hänen  käsilaukussaan  oleva  pieni 
summa  oli  kutistunut  kutistumistaan.  Onneksi 
hänen  pukunsa,  kun  ne  huolellisesti  harjattiin  ja 
silitettiin,  olivat  mukiinmeneviä.  Corbettin  per- 
heen ystävyys  ja  se  ääretön  ilo,  jota  hän  tunsi  hoi- 
dellessaan  pientä  Liliä,  estivät  hänen  sydäntään  sär- 
kymästä ikävästä.  Yöt  olivat  pahimmat,  silloin  ei 
tuon  hänen  vieressään  lepäävän  lämpimän  pienen  aar- 
teen säännöllinen  hengityskään  eikä  sametinpehmeiden 
pikku  sormien  puristuskaan  voineet  kokonaan  tukah- 
duttaa hänen  suruaan.  Miksi  oli  Jumala  hylännyt 
hänet?  Vai  koetteliko  Jumala  vain  hänen  uskoaan, 
kuten  hän  oli  koetellut  Jobin  uskoa?  Hän  ajatteli 
Abrahamia,  jonka  Jumala  oli  käskenyt  uhrata  poi- 
kansa. Tuo  tarina  oli  hirveä,  ja  hän  toivoi,  ettei  hän 
olisi  milloinkaan  kuullutkaan  sitä,  vaikka  Jumala 
olikin  katunut  ja  peruuttanut  käskynsä.  Onnellisim- 
pina aikoina  Helmi  oli  päätellyt,  että  tarina  oli  pelk- 
kää valetta.  Jumala  ei  ole  sellainen,  joku  on  sepittä- 
nyt tuon  kertomuksen.  Mutta  nyt  hän  ei  ollut  siitä 
niinkään  varma. 

Usein  Helmi  näinä  pitkinä  pimeinä  öinä  muisteli 
Lili-tätiään.  Kaikki  oli  näyttänyt  niin  helpolta  Lili- 
tädin  saapuessa  vierailulle  Suomeen.  Mutta  miten 
toista  oli  nyt?  Lili-täti  oli  kuollut  ja  hänen  pieni  tyt- 

tärensä  myös.  Helmi  oli  saapunut  Kanadaan  var- 
mana siitä,  että  hän  voittaisi  kaikki  vaikeudet,  mutta 
joutunutkin  hyvin  tukaliin  eloihin.  Mutta  pienelle  Li- 
lille  avautuisi  varmasti  mahdollisuuksia.  Yksi  voi 
ehkä  onnistua  neljästä.  .  .  varmasti  Jumala  sallii  yh- 
den neljästä  suomalaistytöstä  menestyä  Kanadassa. 
Ehkä  hän  pyysikin  liikaa  toivoessaan  onnistuvansa  ja 
tulevansa  onnelliseksi,  mutta  hänhän  voisi  olla  por- 
taina, joita  pieni  Lili  voisi  kiivetä  ylemmäs,  kuten  tuo 
vanha  ja  kumarainen,  nukkavieru  ja  väsynyt  nainen 
asemalla  ja  hänen  kaunis,  hyvä  tyttärensä,  joka  ra- 
kasti äitiään  uskollisesti,  huolimatta  hänen  vanhan- 
aikaisesta puvustaan  ja  kuhmuisista  käsistään. 

Ja  vain  silloin,  kun  Helmi  voi  irroittaa  ajatuksensa 
noista  yksinäisistä  synkistä  teistä,  joilla  pettymykset 
ja  yksinäisyys  väijyivät,  ja  siirtää  ne  tulevaisuuden  vi- 
heriöille niityille,  hän  sai  rauhan  ja  silmiinsä  unen  siu- 
natun levon. 

Sinä  päivänä,  jolloin  Lili  täytti  kolme  viikkoa,  Helmi 
meni  paikanvälitystoimistccn  tiedustelemaan  itselleen 
tointa.  Hänellä  oli  yllään  sininen  päällystakkinsa  ja 
päässä  musta  samettihattunsa,  johon  hän  oli  kiin- 
nittänyt kesähattunsa  kaikki  kukat,  jaloissa  parhaat 
kenkänsä  ja  kädessä  sormikkaat.  Hän  oli  vieläkin  kal- 
pea ja  hänen  poskensa  olivat  laihtuneet. 

»Ei  ole  niinkään  samantekevää»,  sanoi  rouva  Corbett 
katsellen  häntä  arvcstelevasti,  »kuinka  henkilö  pu- 
keutuu lähtiessään  hakemaan  työtä.  Ellei  hän  ole  hy- 
vin puettu,  luullaan  hänen  olevan  suuresti  työn  tar- 
peessa ja  häntä  ehkä  arvellaan  epäkäytännölliseksi  ja 
kelvottomaksi.  Jos  hän  taas  on  liian  hyvin  puettu, 
ihmetellään,  miksi  hänen  täytyy  hakea  palveluspaik- 

kaa.  Naiset  voivat  varmasti  mennä  äärimmäisyyksiin 
halveksiessaan  omaa  työtään  ja  pakottaessaan  mui- 
takin halveksimaan  sitä.  Nainen  voi  antaa  anteeksi 
sille  naiselle,  joka  neuloo  hänen  pukunsa,  voipa  vielä 
antaa  anteeksi  hänellekin,  joka  valmistaa  hänen 
hattunsa  kiskoen  häneltä  kolminkertaisesti  niiden 
arvon,  mutta  Jumala  armahtakoon  sitä  tyttörauk- 
kaa, joka  keittää  hänen  ruokansa.  Ei  kukaan  nainen 
ajattele  hyvää  siitä  naisesta,  joka  tekee  sen  työn, 
jonka  hän  voisi  toimittaa  itsekin,  jos  hän  vain  tah- 
toisi. Senvuoksi,  Helmi  hyvä,  älkää  loukkautuko, 
vaikka  teille  puhuttaisiinkin  pisteliäästi.  Tiedän,  miltä 
teistä  tuntuu  —  suomalaiset  ja  irlantilaiset  ovat  su- 
kulaisia kiivaaseen  luonteeseensa  nähden  —  mutta 
hillitkää  mieltänne.  Kotiin  palattuanne  voitte  moit- 
tia heitä  minulle  niin  paljon  kuin  haluatte.  Minä  tun- 
nen heidät,  sillä  minähän  olen  pessyt  heidän  vaattei- 
taan vuosikausia». 

Helmi  meni  toimistoon  hyvissä  ajoin,  mutta  ti- 
lava huone,  jossa  oli  kattoon  asti  ulottuvat  ikkunat, 
oli  jo  puolillaan  väkeä.  Hänen  ensi  ajatuksensa  olivat 
masentavia.  Millaisia  mahdollisuuksia  hänellä  olikaan 
näin  monen  joukossa?  Mutta  kuunneltuaan  heidän 
keskusteluaan  hän  käsitti,  että  useimmat  naisista  olivat 
työnantajia,  sillä  keskustelunaiheena  olivat  nuo  van- 
hat vaikeudet  saada  kunnollisia  talousapulaisia. 

»Minä  olen  niin  paljon  kaupungilla»,  sanoi  eräskin 
nainen  kaikuvalla  äänellä,  »että  minun  yksinkertai- 
sesti täytyy  saada  luotettava  apulainen.  Viimeinen 
apulaiseni  jätti  virran  sähkörautaan,  niin  että  se  poltti 
reiän  pöytään».  Puhuja  oli  huolestunut  nainen  ja  niin 
hengästynyt    kuin   hän   olisi   juuri   kiivennyt  por- 

taita  ylös.  Helmi  halusi  puhutella  häntä,  mutta  häntä 
ympäröivät  toiset  naiset,  joiden  kaikkien  huomio  oli 
kiintynyt  omiin  huoliinsa. 

»Se  ei  ole  kuitenkaan  ollenkaan  samantekevää,  jos 
vain  poikia  on  talossa.  Minulla  on  pari  omaa  ja  kol- 
mantena sisarenpoikani  Fred». 

»No  niin,  minulla  on  vain  yksi  ainoa  ohje  —  minun 
täytyy  saada  itselleni  englantilainen  apulainen.  Kun 
eräänä  päivänä  palasin  kotiin  Punaisesta  Rististä, 
vallitsi  kotona  hirmuinen  sekamelska.  Saksalainen  pyy- 
kinpesijättäreni  cli  peloittanut  keittäjän  ja  palveli- 
jattaren melkein  kuoliaiksi.  Hän  oli  kertonut  heille 
pesevänsä  minulle  vaatteita  nyt  ja  ennustanut,  että 
minä  vuorostani  saisin  pestä  niitä  hänelle  tulevana 
vuonna.  Keisari  tulee  muka  asumaan  maaherran  ta- 
loon ja  me  saamme  kerjätä  työtä  saksalaiselta  yli- 
mystöltä, joka  kuulemma  muuttaa  tänne  asumaan. 
Hän  pakeni  minun  tullessani  huoneeseen  eikä  hän  ole 
vieläkään  tullut  hakemaan  palkkaansa.  Ja  saatte 
uskoa  kun  sanon,  ettei  hän  milloinkaan  ilmaissut  mi- 
nulle olevansa  saksalainen.  Hän  oli  muka  venäläinen 
—  he  ovat  kaikki  venäläisiä  nyt». 

Vihdoin  sai  Helmikin  vuorostaan  lähestyä  pöytää. 
Eräs  ystävällisen  näköinen  skotlantilainen  nainen, 
joka  puhutteli  häntä  »rakkaaksi  ystäväkseen»,  kysyi 
häneltä,  millaista  työtä  hän  halusi  ja  oliko  hänen  ni- 
meään luettelossa.  Helmi  sanoi  haluavansa  talous- 
askareita  päiviksi,  jos  hän  vain  vei  saada  sellaisen 
toimen.  Hän  osasi  kyllä  valmistaa  ruokaa,  pestä  vaat- 
teita ja  puhdistaa  kaikkea. 

Skotlantilainen  huusi  tuolle  hengästyneelle  naiselle, 
johon  Helminkin  huomio  oli  ensiksi  kiintynyt. 

»Täällä  on  muuan  reipas  tyttö  teille,  rouva  Angus», 
sanoi  hän.  »Epäilen,  voitteko  mistään  saada  parem- 
paa —  hän  näyttää  sekä  puhtaalta  että  reippaalta». 

Rouva  Angus  tarkasteli.  Helmiä  arvostelevasta  »Olet- 
teko rehellinen?»  kysyi  hän  vihdoin.  »Pienet  varkaat 
ovat  kynineet  minua  melkoisesti». 

»Kyllä»,  vastasi  Helmi  kiivaasti.  »Olen  rehellinen, 
uskallan  sanoa  totuuden  ja  olen  vilpitön». 

Rouva  Angus  kääntyi  vihaisena  skotlantilaisen  nai- 
sen puoleen.  »Tälläkö  tavalla  te,  neiti.  Ritchie,  sallitte 
paikanhakijoiden  puhutella  meitä  työnantajia?»  ky- 
syi hän. 

»En  luule  hänen  tarkoittaneen  mitään  pahaa»,  sanoi 
neiti  Ritchie  sovittavasti.  »Hänet  vain  yllätettiin, 
siinä  kaikki». 

»Oletteko  palvellut  ennen?» 

»Kyllä  Winnipegissä,  Yalen  hotellissa  ja  eräässä 
täysihoitolassa  Eagle  Minesissä». 

»Sitä  ajattelinkin»,  sanoi  rouva  Angus.  »Te  olette 
varmasti  tuollainen  tyypillinen  hotelli-ihminen,  pis- 
teliäs  ja  nenäkäs.   No  niin,  onko  teillä  suosituksia?» 

»Ei»,  vastasi  Helmi  kuunneltuaan  neiti  Ritchien 
selitystä. 

Rouva  Angus  katsoi  ankarasti  neiti  Ritchieen.  Mitä 
hän  ajattelikaan  asettaessaan  työnantajat  alttiiksi  sel- 
laiselle mahdollisuudelle,  että  he  voivat  saada  palve- 
li jattarekseen  tytön,  jolla  ei  oman  tunnustuksensa 
mukaan  ollut  minkäänlaisia  suosituksia? 

Neiti  Ritchie  kysyi  Helmiltä,  voisiko  hän  pyytää 
suosituksia  postitse. 

Helmi  pudisti  päätään.  »En  tahtoisi  tehdä  sitä», 
vastasi  hän. 

»No  niin,  minä  olen  ennenkin  hankkinut  paikan  mo- 
nelle hyvälle  tytölle  suosituksittakin,  rouva  Angus. 
En  ole  enää  niin  turhantarkka  suosituksiin  nähden 
kuin  ennen»,  sanoi  neiti  Ritchie.  »Ne  kirjoitetaan 
useimmiten  vain  siksi,  että  päästäisiin  vapaaksi  jos- 
takusta tytöstä.  Tehän  tiedätte  sen?» 

»En  ole  tiennyt  siitä  mitään»,  sanoi  rouva  Angus. 
»Haluan  kernaasti  katsella  suosituksia». 

»No  siinä  tapauksessa  toteutan  toivomuksenne»,  sanoi 
neiti  Ritchie.  »Täällä  on  muuan  maalaistyttö,  jota 
kirkkoherrat,  pastorit  ja  paikalliset  virkamiehet  suo- 
sittelevat. Hän  sopii  teille  mainiosti». 

Helmi  joutui  sinä  aamuna  vielä  neljän  muun  nai- 
sen haastateltavaksi.  Häntä  tarkasteli  hyväksy- 
västi ensimmäinen,  joka  korosti  hänen  hyviä  puo- 
liaan, ajattelematta,  että  se  hämmensi  häntä.  »Te 
näytätte  puhtaalta  ja  reippaalta»,  sanoi  hän.  »Osaatte 
pukeutua  ja  silmistänne  päättäen  olette  rehellinen 
ihminen.  Näen,  että  olette  ulkomaalainen.  Mistä 
maasta  olette  kotoisin?» 

»Suomesta»,  vastasi  Helmi. 

»Hyvänen  aika!»  huudahti  nainen  käheästi  naurah- 
taen. »Siinä  tapauksessa  ei  siitä  tule  mitään.  Mie- 
heni pelitoverien  joukossa  oli  muuan  suomalai- 
nen, joka  oli  heille  vain  kiusaksi,  koska  hän  oli  sosia- 
listi ja  yllyttäjä.  Mieheni  suuttuisi  kovasti,  jos  toisin 
kotiini  suomalaisen.  Tahdon  englantilaisen  palveli- 
jattaren, neiti  Ritchie.  Me  olemme  niin  paljon  vel- 
kaa omillemme,  että  annamme  heille  valinnan  varan, 
vaikka  minulla  muutamista  englantilaisista  tytöistä 
onkin  ollut  suurta  harmia». 

Seuraavalla  naisella,  joka  puhutteli  Helmiä,  oli  täysi- 

hoitola,  ja  hän  mieltyi  Helmiin  hänen  pituutensa 
vuoksi.  »Pidän  pitkistä  tytöistä,  koska  he  voivat  kan- 
taa tarjottimia  paremmin  kuin  muut.  On  oikein  hyvä, 
että  olette  tehnyt  sitä  työtä  ennenkin.  Niin,  minun 
täytyy  todellakin  myöntää,  että  olette  miellyttävän 
näköinen,  ja  vaikka  olettekin  ulkomaalainen,  puhutte 
melko  hyvin  englannin  kieltä.  Minä  en  ole  suomalai- 
sista millänikään  —  he  ovat  kyllä  kiivaita,  mutta 
puhtaita  ja  käteviä.  No,  mitä  nyt?  Haluatteko  mennä 
kotiinne  yöksi?  Miksi?  Onko  teillä  lapsi?  Sitten  ei 
käy  päinsä,  te  ette  sovi  minulle.  Minulla  oli  kerran 
palvelijatar,  jolla  oli  lapsi,  ja  se  oli  aina  sairastumaisil- 
laan  tahi  kuolemaisillaan,  juuri  kun  kaipasin  ki- 
peimmin hänen  apuaan.  En  ota  milloinkaan  enää  sel- 
laisia. En  voi  ottaa  palvelukseeni  tarjoilijatarta,  jolla 
on  lapsi.  Kuinka  maailmassa  teidänlaisenne  reipas 
tyttö  on  voinut  hankkia  itselleen  lapsen?» 

Helmi  katsoi  häneen  ylpeästi.  »Se  ei  kuulu  lain- 
kaan teihin»,  sanoi  hän.  »Minä  voin  hankkia  itsel- 
leni lapsen,  jos  niin  haluan,  kysymättä  siihen  lupaa 
teiltä». 

»Kernaasti  minun  puolestani.  Onko  teillä  muita, 
neiti  Ritchie?» 

Neljäs  Helmiä  puhutteleva  nainen  teki  hänelle 
paljon  hänen  menneisyyttään  koskevia  kysymyksiä. 
»Missä  teidän  miehenne  on?»  kysyi  hän. 

Helmi  vastasi,  ettei  hän  tiennyt  sitä. 

»Oletteko  aivan  varma  siitä,  että  olette  naimisissa?» 

Helmi  näytti  hänelle  todistusta. 

»Ettekö  ole  milloinkaan  epäillyt  hänen  hylänneen 
teitä?»  kysyi  nainen  tutkivasti. 

Helmi  tiesi,  ettei  toisella  ollut  mitään  oikeutta  ky- 

sellä  häneltä,  mutta  hän  vastaili  niin  rohkeasti  kuin 
suinkin  rukoillen  koko  ajan:  »Hyvä  Jumala,  taivuta 
hänet  ottamaan  minut!» 

»No  niin,  hyvä  ystävä,  minä  en  olisi  siitä  niinkään 
varma.  Tiedän,  että  miehet  ovat  epävakaisia.  En- 
simmäinen mieheni  jätti  minut». 

»Mieheni  on  hyvä  ihminen»,  sanoi  Helmi  tiukasti. 

»Onko  teillä  perhettä?» 

»On  kuukauden  vanha  pieni  tyttö». 

»Siitä  aiheutuisi  tietysti  vaikeuksia». 

»Minä  voin  jättää  hänet  ystävieni  luo»,  sanoi  Helmi 
nopeasti.  Hän  alkoi  pelätä.  Eikö  hänelle  mistään  an- 
nettaisi työtä? 

»Minulla  on  kotona  kolme  poikaa,  nuoriamiehiä, 
eikä  olisi  oikein  sopivaa,  että  toisin  kotiini  sellaisen 
nuoren  tytön,  jolla  on  lapsi.  Tehän  tiedätte,  millai- 
sia pojat  ovat;  he  kiusoittelevat  muita  niin  mie- 
lellään». 

»Minä  ainakin  pidän  pojista»,  sanoi  Helmi  kiih- 
keästi. »Koettakaa  minua,  olen  reipas  työntekijä. 
Minun  täytyy  saada  työtä,  koska  rahani  ovat  jo  mel- 
kein lopussa.  Minun  täytyy  maksaa  lapseni  hoidosta, 
eivätkä  ystäväni  ole  rikkaita  ihmisiä». 

»En  voisi  otaksuakaan  muuta»,  sanoi  nainen  ko- 
rostavasta »He  ovat  luultavasti  suomalaisia,  kuten  te 
itsekin  —  vain  vaatimattomia  työläisiä». 

»Ei,  rouva»,  sanoi  Helmi.  »Perhe  on  kanadalainen  ja 
on  ollut  hyvin  hyvä  minulle». 

»Todellako?»  sanoi  rouva  Swallwell.  »Sehän  on  kil- 
tisti heidän  puoleltaan.  Toivoakseni  olette  kiitollinen?» 

»Kyllä»,  sanoi  Helmi.  »Haluan  maksaa  heille.  Tah- 
dotteko ottaa  minut?» 

»Lupaan  ajatella  asiaa.  En  halua  tehdä  äkillisiä 
päätöksiä.  Suunnittelen  kaiken  hyvin  huolellisesti. 
Ihmiset  sanovat  minua  haikailevaksi,  mutta  luon- 
teeni on  sellainen.  Ilmoittakaa  minulle  puhelin- 
numeronne. Eikö  teillä  ole  puhelintakaan?  Hyvänen 
aika,  kuinka  ikävää!  Mutta  tehän  voitte  soittaa  mi- 
nulle numeroon  8333.  Se  on  helppo  muistaa,  mutta 
en  voi  varmasti  sanoa,  milloin  olen  kotona.  Joka 
päivä  ilmestyy  aina  jotakin  uutta.  Työni  näyttävät 
todellakin  lisääntyvän  joka  hetki.  Perjantai-iltana 
päivällisaikaan  —  me  syömme  kello  seitsemän  —  ei 
minulla  muistaakseni  ole  päivälliskutsua». 

Surullisesti  pettyneenä  Helmi  kääntyi  syrjään. 
Kuinka  hän  voisi  odottaa  perjantaihin  saakka  —  hä- 
nen täytyy  saada  työtä  sitä  ennen.  Kello  oli  jo  mel- 
kein kaksitoista  —  eikö  kukaan  tosiaankaan  huoli  hä- 
nestä palveli jattarekseen?  Hän  katsoi  taakseen  tar- 
kastellen naisten  kasvoja.  Neiti  Ritchie  nyökäytti  hä- 
nelle rohkaisevasti. 

»Soittelen  muutamiin  paikkoihin  teistä,  jahka  eh- 
din», sanoi  hän.  »Täällä  on  sellainen  tungos  tänä 
aamuna». 

Ovi  aukeni  juuri  sillä  hetkellä  ja  muuan  sievä  pieni 
nainen  tuli  huoneeseen.  Hän  lähestyi  pöytää  nopein 
lyhyin  askelin  kuin  koneellinen  leikkikalu.  »Ah,  neiti 
Ritchie,  olen  joutunut  suureen  pulaan»,  aloitti  hän, 
»Mary  on  poistunut  luotamme.  Hän  riiteli  Robinin 
kanssa  vaatien  häntä  pyytämään  anteeksi,  mutta 
tuollaisen  suuren  seitsenvuotiaan  pojan  on  hyvin  vai- 
keata taipua  sellaiseen.  Hän  ei  yksinkertaisesti  tah- 
tonut. Hän  oli  heittänyt  Maryä  tomaatilla,  mikä  tie- 
tysti oli  hyvin  rumasti  hänen  puoleltaan  —  poikamai- 

sia  kujeita  vain,  mutta  Mary  suuttui  siitä.  Voitteko 
suositella  ketään?» 

Neiti  Ritchie  kutsui  Helmin  luokseen.  »Tässä  on 
teille  tarvitsemanne  tyttö,  rouva  Brand»,  sanoi  hän. 
»Hänellä  on  itselläänkin  lapsi,  joten  hän  tulee  kohte- 
lemaan kaksoisianne  hyvin». 

»Ah,  en  voi  ottaa  palvelukseeni  sellaista  tyttöä, 
jolla  on  lapsi!  Siitä  tulisi .  .  .»  Hän  epäröi. 

»Minä  voin  työskennellä  päivisin  ja  jättää  lapseni 
ystävieni  luo»,  sanoi  Helmi.  Hän  oli  kalpea  ja  väsy- 
nyt ja  näytti  liian  heikolta  voidakseen  esiintyä  eduk- 
seen paikan  hakijana. 

»Ah,  pelkään,  ettette  kelpaa»,  sanoi  pieni  nainen  no- 
peasti.   »Tarvitsen  apulaisekseni  voimakkaan  tytön?» 

»Kyllä  minä  olen  voimakas»,  sanoi  Helmi.  »Ottakaa 
minut  koeteltavaksi  edes  yhdeksi  päiväksi». 

»No  niin,  minun  täytyy  kysyä  sitä  mieheltäni, 
koska  tietysti  aina  neuvottelen  ensin  hänen  kanssaan. 
Ilmoitan  sitten  päätökseni  neiti  Ritchielle.  Niin  on 
parasta.  En  voisi  oikein  mielelläni  sallia  teidän  ottaa 
lasta  mukaanne  ja  juuri  öisin  olisin  kaikkein  enimmän 
apunne  tarpeessa». 

Helmi  kääntyi  neiti  Ritchien  puoleen.  »Minun  täy- 
tyy mennä  nyt»,  sanoi  hän.  »Muuan  pieni  tyttö  hoitaa 
lastani.  Hän  on  jäänyt  pois  koulusta  minun  vuokseni». 

Neiti  Ritchie  nyökäytti  päätään.  »Parempaa  onnea 
seuraavalla  kerralla»,  sanoi  hän.  »Pidän  teidät  mie- 
lessäni». 

Helmi  tuli  iltapäivällä  takaisin.  Rouva  Corbett  oli 
jäänyt  kotiin  suostuen  hoitamaan  lasta.  Mutta  ku- 
kaan ei  huolinut  Helmistä,  koska  hän  oli  ulkomaalai- 
nen ja  hänellä  oli  lapsi. 

Lämminsydäminen  neiti  Ritchie  oli  toivoton  ja 
kiukustui  kuullessaan  erään  naisen  sanovan  Helmille: 
»Teidän  olisi  pitänyt  vuosi  sitten  ajatella  tätä». 

»Lapsen  omaaminen  ei  ole  mikään  rikos,  rouva 
Coatswcrth.  Tyttö  raukka  on  rehellinen  ja  halukas 
työhön.  Takaan,  että  hän  tulee  hyvin  ansaitsemaan 
jokaisen  dollarinsa.  Hän  ei  ole  armeliaisuuden  eikä 
myötämielisyydenkään  tarpeessa». 

Helmi  odotti  toimistossa  koko  iltapäivän.  Hienosti 
puettuja  naisia  tuli  ja  meni.  Paikanhakijat  istuivat 
syrjässä  yhdessä  koossa.  He  käyttäytjavät  nöyrästi 
ja  taivuttavasti.  Sota  cli  riistänyt  toimen  monelta 
heistä  ja  useimpien  kasvojenilme  cli  senjchdosta  huo- 
lekas ja  pelokas. 

Istuessaan  paikanhakijoiden  joukcssa  Helmi  kuuli 
osia  rouvien  keskustelusta. 

Pari  nahkaisiin  päällystakkeihin  pukeutunutta  naista 
keskusteli  tilanteesta. 

»Hyvä  ystävä»,  sanoi  toinen,  »meidän  isänmaallinen 
velvollisuutemme  on  säästää  niin  monta  senttiä  kuin 
suinkin.  Alensin  heti  keittäjättäreni  palkkaa  kym- 
menellä dollarilla  ja  vaihdoin  ompelijatarta».  Hän 
hiljensi  ääntään.  »Hyvä  ystävä,  kaupungin  etelälai- 
dassa asuu  eräs  saksalainen  nainen  —  annan  sinulle 
hänen  osoitteensa  —  hän  valmisti  minulle  sievän  kir- 
jaillun iltapäiväpuvun  kymmenellä  dollarilla.  Rouva 
Frouchette  olisi  ottanut  sellaisesta  viisinelj  ättä  dol- 
laria. Hän  on  oikea  aarre.  Hän  pelkää  kovin  kadotta- 
vansa  kaikki  asiakkaansa  ja  on  sentähden  niin  huo- 
mattavasti alentanut  hintojaan.  Mutta  pidämme  tä- 
män omana  salaisuutenamme,  hyvä  ystävä.  Sinä- 
hän tiedät,  että  muutamat  kerhomme  jäsenet  teki- 

sivät  heti  hyökkäyksen  hänen  kimppuunsa,  jos  tie- 
täisivät tästä.  Meitä  kehoitetaan  auttamaan  ennen 
kaikkea  omiamme,  mutta,  hyvä  ystävä,  pitäähän 
noiden  saksalaistenkin  naisten  elää». 

Kun  Helmi  väsyneenä  käveli  takaisin  Pohjantäh- 
teen, mietiskeli  hän,  oliko  lapsen  synnyttäminen 
maailmaan  sellainen  suuri  synti,  jota  ei  anneta  lain- 
kaan anteeksi.  Vain  huoneensa  siunatun  turvan  ja 
tuon  lämminsydämisen  irlantilaisen  perheen  muistele- 
minen, esti  häntä  vaipumasta  epätoivoon.  Rouva 
Corbetthan  ei  pitänyt  asiaa  niin  tavattomana.  Hän 
oli  ylistänyt  pientä  Liliä,  ja  Rose  ja  Danny  kokosi- 
vat nyt  marmorikuulia  korttelin  toisilta  lapsilta  näi- 
den tullessa  katsomaan  Liliä. 

Eräässä  kadun  kulmauksessa  oli  liike  Helmin  pai- 
kalle saapuessa  seisauksissa.  Muuan  sinisen  linjan 
vaunu  odotti  kotiinsa  kiiruhtavia  ihmisiä.  Eräät  hi- 
taasti vyöryvät  hiilivankkurit  ehtivät  töintuskin  syr- 
jään muutaman  umpinaisen  auton  tieltä,  joka  kiisi 
ohi  välittämättä  liikenneohjesäännöistä.  Muuan  liian 
pitkään  päällystakkiin  pukeutunut  sanomalehtipoika 
tarjosi  huutaen  iltalehteä,  jossa  oli  selostus  eräästä  äs- 
kettäin tapahtuneesta  itsemurhasta. 

Pari  miestä  keskusteli  siitä  odottaessaan  pääsyä 
kadun  yli.  »Hän  vuokrasi  huoneen  matkustajakodista 
ja  jätti  lapsensa  sinne». 

Helmiä  värisytti.  Hän  kiiruhti  pois.  Hän  halusi 
painaa  pienen  lämpimän  posken  omaa  poskeaan  vas- 
ten, kuunnella  lapsensa  tasaista  hengitystä  ja  saada 
takaisin  luottamuksensa.  Tässä  kaupungissa  täytyi 
toki  olla  joku  sellainenkin  henkilö,  joka  antaisi  hä- 
nelle työtä. 

Seuraavana  päivänä  neiti  Ritchie  antoi  hänelle 
erään  osoitteen.  Kysymyksessä  oleva  rouva  halusi 
avukseen  henkilöä,  joka  tulisi  työhön  päivisin  ja  me- 
nisi kotiinsa  öiksi.  Helmi  lähti  osoitettuun  paikkaan 
heti  nousten  raitiovaunuun  säästääkseen  aikaa.  Mutta 
kun  hän  saapui  perille,  kuuli  hän  rouvan  jo  saaneen 
itselleen  apulaisen  siksi  päiväksi. 

Helmin  mentyä  rouva  huomautti  ystävättärelleen, 
että  tyttö,  jonka  neiti  Ritchie  oli  lähettänyt,  näytti 
melko  kalpealta,  ja  että  hänen  olisi  pitänyt  lahjoit- 
taa tytölle  raitiotielippu.  Mutta  ystävätär  pyysi 
häntä  olemaan  huolehtimatta.  —  »Ripeä  kävely  te- 
kee tytölle  vain  hyvää». 

Helmi  käveli  hitaasti  pitkän  sillan  päähän,  jonka 
suuret  rautaiset  pilarit  tuijottivat  häneen  vihaisesti. 
Alempana  joella  miehet  vetivät  reellä  jäitä,  jotka  hoh- 
tivat sinisinä  valkoista  lunta  vasten.  He  näyttivät 
niin  tyytyväisiltä  ja  onnellisilta  turkeissaan.  Helmi 
pysähtyi  hetkiseksi  katsomaan  heitä,  mutta  kiiruhti 
sitten  eteenpäin,  koska  sillalta  alas  katsominen  alkoi 
huimata  hänen  päätään.  Syvyys  veti  häntä  puo- 
leensa kauhistuttavalla  voimalla  pannen  hänen  sy- 
dämensä kovasti  läpättämään.  Hän  koetti  kohdis- 
taa ajatuksensa  pienen  Lilin  punertaviin  sormiin, 
somiin  pikku  kynsiin  ja  pienten  poskien  satiinimai- 
seen  pehmeyteen. 

Helmi  tiesi  kaupungissa  asuvan  ystävällisiäkin  nai- 
sia. Siellä  oli  varmasti  neiti  Abbien  ja  neiti  Rodgersin 
kaltaisia  naisia,  ja  herra  Terry  n  ja  tohtorin  kaltaisia 
miehiä.  Hän  ei  aikonut  luopua  yrityksestään,  sillä 
eihän  pari  päivää  kestänyttä  hakemista  voida  vielä 
sanoa  pitkäaikaiseksi. 

Suomalaistyttö  Amerikassa  —  19 

Kun  Helmi  palasi  toimistoon,  oli  siellä  neiti  Ritchien 
apulainen,  nuori  neiti,  jolla  oli  metallinheleä  ääni  ja 
kaulassa  niin  kova  ja  ahdas  valkoinen  kaulus,  että 
se  näytti  vaikeuttavan  hänen  hengitystään.  Hän  viit- 
tasi Helmiä  istuutumaan. 

Helmi  laski  laukkunsa  syliinsä  ja  nojautui  seinään. 
Hän  joutui  sellaisen  väsymyksen  valtaan,  ettei  edes 
kova  istuinkaan  voinut  estää  häntä  torkahtamasta. 
Jonkin  ajan  kuluttua  apulaisen  metallinheleä  ääni 
herätti  hänet.  Hän  nousi  hämmentyneenä  seisoal- 
leen.  Sulkemisaika  oli  jo  käsillä  ja  huoneessa  ei  ollut 
enää  muita  paikanhakijoita  kuin  hän.  Sitten  hän  äk- 
kiä huomasi  laukkunsa  kadonneen.  Veri  nousi  hä- 
nen päähänsä  ja  hänestä  tuntui  aivan  siltä,  kuin  hän 
olisi  kadottanut  ajatuskykynsä.  Hän  haki  laukkuaan 
kiihkeästi  puhuen  hädissään  äidinkieltään. 

Metallinheleä  ääni  sanoi:  »Me  emme  voi  vastata 
kenenkään  omaisuudesta.  Teidän  olisi  pitänyt  pi- 
tää parempaa  huolta  laukustanne.  Oliko  siinä  pal- 
jonkin rahaa?» 

»Kaikki,  mitä  minulla  on  tässä  maailmassa»,  sanoi 
Helmi  murtuneena. 

»Olipa  se  iso  vahinko»,  sanoi  apulainen,  »mutta  ette 
voi  syyttää  meitä». 

Helmi  käveli  katua  pitkin  kädet  riipuksissa  ja  haja- 
mielisenä. Hän  halusi  repiä  tukkaansa,  huutaa,  sär- 
keä jotakin  tahi  tappaa  jonkun.  Se  ei  voinut  olla 
mahdollista  —  koko  hänen  omaisuutensa  —  hänen 
seitsemäntoista  dollariaan  ja  avioliittotodistuksensa  — 
Jumala  ei  voinut  olla  niin  julma. 

Muuan  mies  puhui  kadunkulmassa  työstä  palaa- 
ville ihmisille.    Kadun  hälinästä  huolimatta  Helmin 

korviin  kantautuivat  seuraavat  sanat:  »Kanada  kut- 
suu teitä,  kuten  se  on  kutsunut  minuakin.  Kanada  on 
niin  hyvä  maa,  että  sen  puolesta  kannattaa  taistella  — 
älkää  nyt  pettäkö  sitä  sen  jouduttua  hätään.  Ajatel- 
kaa elämäämme  täällä  Kanadassa,  jossa  olemme  niin 
vapaita  kuin  ilma,  jota  hengitämme;  ajatelkaa  vehnä- 
peltojamme, öljylähteitämme,  kaivoksiamme  ja  met- 
siämme, joita  on  riittävästi  kaikille  ikuisiksi  ajoiksi, 
niin  teille  kuin  minullekin.  Kanada,  tämä  rikas  maa, 
on  isänmaamme.  Taistelkaamme  sen  puolesta,  tä- 
män vaahteran  lehvien  maan  puolesta,  jossa  on  ti- 
laa ja  työtä  tarpeeksi  meille  kaikille». 

Joukon  hajaantuessa  puhujan  kasvot  tulivat  nä- 
kyviin. Helmi  tunsi  hänet.  Mies  oli  majuri  Dowsett, 
sama  henkilö,  joka  oli  ollut  eversti  Blackwoodin  seu- 
rassa. Hurja  raivo  täytti  Helmin  sydämen.  »Voi, 
tuota  valehtelijaa!  Kuinka  hän  voi  väittää  Kana- 
dassa olevan  työtä  kaikille?  Kanadassa  ei  ole  muuta 
kuin  sydäntuskia».  Väännellen  käsiään  toivottoman 
raivon  vallassa  hän  huusi:  »Hän  valehtelee,  älkää 
kuunnelko  häntä!» 

Joku  kosketti  häntä  käsivarteen.  »Hiljaa,  hiljaa, 
tyttö»,  sanoi  syvä  ääni. 

Helmi  näki  edessään  kookkaan  poliisin,  joka  pu- 
disti hänelle  varoittavasti  päätään.  Hän  kääntyi  ja 
lähti  juoksemaan.  Pelko  antoi  hänen  jaloilleen  sii- 
vet. Hän  ei  uskaltanut  katsoa  taakseen,  koska  hä- 
nestä tuntui  kuin  koko  poliisivoima  olisi  ollut  hänen 
kintereillään.  Seuraavassa  kadun  kulmassa  hänen 
huomionsa  kohdistui  erään  ravintolan  ikkunaan  kiin- 
nitettyyn ilmoitukseen. 


»Tyttö  saa  paikan». 

Helmi  luki  sen  kiihkoissaan  ääneen  ja  hyökkäsi  sit- 
ten ovelle. 

Hän  lähestyi  tiskiä  kalpeana  ja  vapisten. 

»Haluatteko  te  palvelijatarta  itsellenne?  Tahdotteko 
ottaa  minut?»  kysyi  hän,  malttamatta  edes  tarkem- 
min katsahtaa  tiskin  takana  istuvaan  henkilöön. 

Muuan  pitkä  vanha  kiinalainen  nousi  seiso  alleen 
korkealta  tuoliltaan.  »Osaatteko  pestä  astioita,  keit- 
tää ja  tarjoilla  vieraille?»  kysyi  hän. 

»Teen  mitä  hyvänsä»,  sanoi  Helmi.  »Antakaa  mi- 
nun vain  yrittää». 

»Olkoon  menneeksi,  kaunis  tyttönen;  vanha  Sam 
ottaa  teidät  koetteeksi.  Tarvitsen  apua  iltaisin 
—  seitsemästä  kahteentoista  joka  ilta.  Täällä  käy 
pieniä  seurueita  ja  vanhan  Samin  luona  aterioi  sitä- 
paitsi paljon  kilttejä  miehiäkin.  Pieni  sievä  tyttö  saa 
tarjoilla  ruokia  valkoinen  esiliina  edessään  ja  pieni 
hilkka  päässään». 

»Lupaan  työskennellä  uutterasti»,  vakuutti  Helmi. 

Ja  niin  sitten  kävi,  että  kun  majuri  Dowsett;  joka 
pestaili  miehiä  kanadalaiseen  armeijaan,  tuli  seuraa- 
vana iltana  myöhäisen  kokouksen  jälkeen  kiinalais- 
ravintclaan  juomaan  kupillisen  kahvia  ja  syömään 
muutamia  voileipiä,  näki  hän  Helmin  kantavan  lau- 
tasia keittiöstä.  Helmillä  oli  yllään  siisti  musta  puku, 
valkoinen  esiliina  ja  hilkka,  ja  hän  kantoi  tarjottimia 
entiseen  siroon  tapaansa. 

Koska  majuri  Dowsett  oli  hyvin  pahoillaan  bel- 
gialaisia naisia  koskevista  jutuista  - —  hän  puhui 
heistä  hyvin  tunteellisesti  joka  ilta  pestauskokouk- 
sissaan  —  ei  hän  epäröinyt  kertoa  Helmin  tarinaa 
nuorelle  upseeriystävälleen. 

»Tällä  ylpeän  näköisellä  tarjoilijattarellamme  on 
menneisyys  ja  vieläpä  sangen  kirjava»,  sanoi  hän  hil- 
jaisella äänellä.  »Voisin  vannoa  tuntevani  milloin  hy- 
vänsä tuon  ylvästelevästi  käyttäytyvän  tytön,  vaikka 
hän  ei,  kun  hänet  viimeksi  näin,  näyttänytkään  noin 
itsetietoiselta  eikä  aivan  noin  kalpealta.  Hän  on 
nähtävästi  päässyt  vaikeuksistaan  ja  ryhtynyt  en- 
tiseen ammattiinsa.  Ei  kukaan  siveä  tyttö  työsken- 
tele kiinalaisessa  ravintolassa  iltaisin.  Vanha  Black- 
wood,  Bannermanin  rauhantuomari,  oli  pannut  tal- 
teen häntä  koskevat  sanomalehtikirjoitukset  ja  näytti 
ne  hänelle  itselleen». 

Nuorempi  mies  katsoi  Helmiin,  kun  tämä  käveli  äänet- 
tömästi heidän  ohitseen  kantaen  astioita  tarjottimella. 
»Hän  on  hyvännäköinen  tyttö»,  sanoi  hän,  »eikä  hänen 
kasvoissaan  ole   mitään   turmeluksen  merkkejä». 

»Ole  varuillasi,  Jim»,  sanoi  majuri  nauraen.  »Ka- 
vahda tuota  tyttöä,  sillä  hän  on  oikea  villikissa». 

»Sellainen  hänen  pitää  ollakin»,  sanoi  nuori  upseeri, 
»kunhan  hän  vain  elää  nuhteettomasti.  Tyttö  ansaitsee 
nyt  kaikissa  tapauksissa  rehellisesti  toimeentulonsa 
täällä,  minkävuoksi  hänen  menneisyyttään  ei  pi- 
täisi kenenkään  muistella». 

Mutta  huolimatta  tästä  moitteesta,  johon  hän  vas- 
tasi kohauttamalla  lihavia  hartioitaan,  majuri  Dowsett 
laiminlöi  kuitenkin  seuraavana  päivänä  sen  verran 
vaikeata  työtään  pestatessaan  miehiä  kuudenteen- 
kymmenenteenseitsemänteen  pataljoonaan,  että  hän 
kirjoitti  kirjeen  ystävälleen  Blavckwoodille  Banner- 
maniin.  »Tapasin  tuon  suomalaistytön  jälleen.  Hän 
palvelee  täällä  eräässä  kiinalaisravintolassa  iltaisin», 
ja  hän  veti  viivan  viimeisen  sanan  alle. 


XXIV 

Vasta  marraskuussa  Fort  Simpsoniin  saavuttuaan 
Jack  Doran  kuuli  puhuttavan  sodasta.  He  olivat  las- 
keneet Nehanni -  jokea  hirvennahkaisella  veneellään  Liar- 
diin  saakka  ja  sitten  Liardia  alas  suurella  puisella  lot- 
jalla saapuen  Fort  Simpsoniin  eräänä  koleana  marras- 
kuun päivänä,  pohjoisesta  puhaltavan  jäisen  tuulen 
ennustaessa  jo  pakkasia.  He  olivat  tuoneet  muka- 
naan muutamia  turkiksia,  jotka  George,  heidän  seka- 
rotuinen oppaansa,  oli  pyydystänyt  pauloillaan.  Niistä 
saaduilla  rahoilla  he  aikoivat  ostaa  elintarpeita  koti- 
matkalle. 

Heidän  kesänsä  oli  ollut  täynnä  seikkailuja.  He  oli- 
vat nähneet  lehtien  puhkeamisen  puihin,  nuppujen 
ilmestymisen,  kukkimisen  ja  lakastumisen,  lehtien 
putoilemisen  ja  nyt  nämä  kylmien  tuulten  ajelemat 
synkät  marraskuun  pilvet,  mutta  koska  heidän  matka- 
laukkunsa olivat  täynnä  näytteeksi  kerättyä  kulta- 
malmia,  ja  koska  heidän  säämiskäpusseissaan  ja  lasi- 
pulloissaan oli  pieniä  kultahiekkamääriäkin,  olivat  he 
ylpeitä  ja  luottavaisia. 

Jack  oli  käynyt  tehtäväänsä  käsiksi  kiihkeästi  kuin 
amatööri  aloittelija  ainakin  ja  hyvin  innostuneesti. 
Kullan  huuhteleminen  hiekasta  oli  tuottanut  hänelle 
loppumatonta  iloa.  Keltaiset  kultamuruset  vadin  poh- 
jalle kasaantuneessa  tummassa  hiekassa  kiihoittivat 
hänen  mielikuvitustaan.  Keith  oli  kiitellyt  häntä  hä- 
nen  uutteran  ja  onnistuneen  huuhtelunsa  johdosta. 

»Aina  vain  paranee»,  oli  Keith  sanonut,  »nähtä- 
västi lähestymme  yhä  enemmän  pääsuonta».  Hänellä 
oli  kartta,  johon  hän  oli  tarkasti  merkinnyt  juuri  sen 

paikan,  mihin  palstat  oli  paalutettava.  »Voitte  sit- 
ten viedä  kotiinne  muutamia  kultapalasia  nuorelle  vai- 
mollenne tuli  jäisiksi»,  kehaisi  hän. 

He  saapuivat  paikalle  syyskuussa,  paaluttivat  pals- 
tansa ja  hakivat  käsiinsä  muutamia  hyvin  kulta- 
pitoisia malmikappaleita  viedäkseen  ne  mukanaan. 
Keith  riemuitsi  ja  Georgekin,  tuo  sekarotuinen,  muut- 
tui kieleväksi  rikkauksien  toivossa.  Hän  aikoi  hank- 
kia itselleen  kolme  autoa  ja  harmaaseen  vormuun 
puetun  värillisen  ohjaajan. 

Keithillä  oli  kaivossuunnitelma  jo  täysin  valmiina. 
Hän  näytti  heille  paikan,  mihin  padot  rakennettai- 
siin, selitti  ,  kuinka  ne  tultaisiin  sijoittamaan  ja  kuinka 
kuurnat  asetettaisiin  niiden  pohjalle.  Hän  aikoi  joh- 
taa veden  torvitse  ylempää  joesta  ja  suunnata  sen  voi- 
makkaina suihkuina  soraäyräitä  vasten.  Hän  panisi 
joen  putoukset  kehittämään  sähköä,  joka  sitten  saisi 
käyttää  murskaamist ehdasta.  Siellä  murskattu  kivi 
hienonnettaisiin  jauheeksi,  joka  sitten  seulottaisiin,  ja 
kulta  koottaisiin  kuparilaatoille.  »Saattepa  nähdä 
että  näille  kentille  rientää  enemmän  väkeä  kuin  vuonna 
yhdeksänkymmentäkahdeksan»,  sanoi  hän  innostu- 
neille kuulijoilleen. 

Paluumatka,  vailla  sitä  uutuuden  viehätystä,  joka 
oli  pitänyt  heitä  virkeinä  menomatkalla,  oli  vaivalloi- 
nen ja  masentava.  Heidän  piti  kulkea  autioiden,  he- 
delmättömien seutujen  läpi  ja  kärsiä  kylmää  ja  kos- 
teutta. Lyhenevät  päivät  ja  pitenevät  yöt  viivyttivät 
osaltaan  matkaa.  Mutta  vihdoin,  juuri  ennen  jokien 
jäätymistä, he  saapuivat  Fort  Simpsoniin  risaisina,  su- 
kimattomina,  partaisina  ja  likaisina. 

Kaupan  hyväntahtoinen  omistaja  osti  heidän  tur- 

kiksensa  ja  varusti  heidät  matkalle  kertoen  heille 
myöskin  tuon  suuren  uutisen  sodan  syttymisestä. 
»Jos  olisin  nuorempi,  niin  lähtisin  varmasti  mukaan», 
sanoi  hän.  »Tahtoisin  mielelläni  tapella  hieman,  en- 
nenkuin vanhuus  voittaa». 

»Mistä  syystä  se  on  syttynyt?»  kysyi  Jack  koetel- 
lessaan  jalkoihinsa  pitkävartisia  saappaita. 

»En  ole  oikein  selvillä  siitä,  mutta  tietj^sti  tämäkin 
sota  on  yhtä  iljettävä  kuin  kaikki  muutkin,  ja  sotiahan 
pitää  aina  jonkin  ajan  kuluttua  syttyä  poistamaan 
ylimääräistä  väestöä.  Me  lisäännymme  liian  no- 
peasti —  eikö  se  olekin  totta  —  minkävuoksi  harven- 
taminen tapahtuu  joko  ruton,  sodan  tahi  nälänhädän 
avulla,  mutta  sota  on  sentään  miellyttävin  keino 
näistä  kolmesta». 

Jack  katsoi  häneen  vihaisesti.  »Kuinka  monta  lasta 
teillä  on?»  kysyi  hän.  Hän  oli  huomannut  useita  pie- 
niä sekarotuisia  kaupan  läheisyydessä;  indiaaniken- 
käisiä,  hiljaisia  ja  kirkassilmäisiä  lapsia,  jotka  olivat 
katsoneet  kysyvästi  vieraisiin. 

Kaupanomistaja  ei  suuttunut  lainkaan  kysymyk- 
sestä. »Minulla  on  kuusi  suurta  poikaa»,  sanoi  hän. 
»Kolme  heistä  on  pyyntiretkellä  eikä  heistä  ole  kuu- 
lunut pitkiin  aikoihin  mitään,  ja  toiset  kolme  valmis- 
tautuvat juuri  rintamalle  lähtöön.  Heidän  äitinsä  on 
hieman  järkyttynyt,  mutta  hän  on  ymmärtäväinen 
nainen  ja  tyyntyy  kyllä  pian.  Tältä  paikkakunnalta 
lähtee  kahdeksan  muutakin  miestä.  Pojat  saavat  si- 
ten mainion  tilaisuuden  katsella  hieman  maailmaa». 

Sota  ei  vedonnut  Jack  Doraniin  millään  tavalla, 
ennenkuin  hän  saapui  Peace-Ri  veriin.  Hänen  miel- 
tään jäyti  nyt  vain  yksi  ainoa  ajatus,  nimittäin  päästä 

Eagle  Minesiin  Helmin  luo  niin  pian  kuin  suinkin.  Hän 
poikkesi  heti  sähkösanomakcnttoriin  ja  lähetti  Hel- 
mille seuraavan  sanoman:  »Rouva  Jack  Doran,  Eagle 
Mines  —  Palannut  terveenä,  saavun  kotiin  viikon 
kuluttua.  Terveisiä,  Jack». 

Peace  River  oikein  sykähteli  kiihkcsta.  Uudis- 
asukkaat kävelivät  kaduilla  odottaen  junaa,  joka 
veisi  heidät  Edmontoniin.  Se  oli  hieman  myöhästynyt 
matkalla  sattuneiden  vaikeuksien  vuoksi. 

Jack,  Keith  ja  George  vuokrasivat  huoneen  hotel- 
lista ja  pesty  ään  pois  matkan  tomut  menivät  heti 
ruokasaliin  illalliselle.  Pöydän  janpäriliä  istui  vcrmu- 
pukuisia  miehiä,  jotka  söivät  ja  joivat  keskustellen 
äänekkäästi.  Huone  oikein  kajahteli  heidän  kiih- 
keistä  sanoistaan. 

Kauppojen  ikkunoihin  kiinnitetyistä  suurista  pu- 
naisista ilmoituksista  luettiin  kaikille  osoitettu  kutsu 
kokoontua  siksi  illaksi  raatihuoneelle.  Majuri  Dowsett 
ja  vapaaehtoinen  George  Crowe  tulisivat  siellä  puhu- 
maan yleisölle.  Vapaaehtoinen  Crowe  oli  haavoittu- 
nut sodassa  ja  palannut  raajarikkoisena  Kanadaan. 
Ruokasali  oli  koristettu  lipuilla,  ja  niitä  liehui  talojen 
ja  kauppojen  katoillakin. 

He  menivät  raatihuoneelle  kello  kahdeksan  aikaan 
ja  sen  ovella  oli  heitä  vastassa  naisia,  jotka  myivät 
ruusuja  Punaisen  Ristin  hyväksi.  Muuan  soitto- 
kunta soitti  salissa:  »On  niin  pitkän  pitkä  matka 
Tipperaryyn».  Jackista  tuntui  aivan  siltä  kuin  hän 
olisi  tullut  takaisin  uuteen  maailmaan,  hermos- 
tuneeseen, pelästyneeseen  ja  jännittyneeseen  maail- 
maan, joka  oli  täynnä  uusia  ilmaisukeinoja  ja  uusia 
pyrkimyksiä.    Saavuttuaan  juuri  pohjolan  yksinäi- 

syydestä  hän  ei  voinut  heti  käsittää  kaiken  tarkoi- 
tusta. 

Vapaaehtoinen  Crowe,  kainalosauvaan  nojautuva 
kalpea  nuorukainen,  puhui  ensin  ja  puhui  hyvin.  Hä- 
nen päällikkönsä  oli  moittinut  häntä  siitä  tyynestä 
asiallisuudesta,  jota  hän  oli  noudattanut  puhuessaan 
eräässä  toisessa  paikassa  edellisenä  iltana.  »Sinun  pitää 
panna  sanoihisi  enemmän  ukkosta»,  oli  hän  sanonut. 
»Nämä  ihmiset  vaativat  värittämistä  ja  toimintaa. 
Kerro  heille  näkemistäsi  lapsista,  joiden  käsivarret 
oli  hakattu  poikki». 

»Mutta  enhän  minä  ole  nähnyt  ainoatakaan  sel- 
laista», vastusti  nuorukainen. 

»Kuulit  kumminkin  puhuttavan  niistä,  joten  aivan 
yhtä  hyvin  olisit  voinut  nähdäkin  ne.  Jollet  maalaile 
ja  liioittele  hieman,  et  saa  milloinkaan  tarjokkaita». 

Mutta  nuorukainen  kertoi  jälleen  vain  siitä,  mitähän 
itse  oli  nähnyt  ja  kokenut  —  liejusta,  puutteista,  kau- 
heista verisistä  otteluista,  toveruudesta  ja  toveriensa 
urhoollisuudesta  juoksuhaudoissa.  Hänen  sydämessään 
ei  ollut  vihaa,  koston  ajatuksia  eikä  katkeruutta,  suurta 
hämmennystä  vain.  Hän  vetosi  kuulijoihin  toveriensa 
nimessä,  jotka  olivat  niin  urhoollisia,  niin  iloisia,  niin 
oivallisia  ja  niin  valmiita  kuolemaan. 

Jackin  sydän  oli  haljeta  säälistä.  Surkeinta  olivat 
pojan  nyrkkiin  puristautuvat  kädet,  jotka  eivät  pysy- 
neet yhdessä  kohti  hetkistäkään.  Millaisia  kauhuja 
tuo  poika  oli  mahtanutkaan  kokea!  Hänen  puhuessaan 
hänen  huulensa  olivat  vapisseet  kuin  itkuun  purskah- 
tamaisillaan  olevan  lapsen  huulet.  »Älkää  jättäkö  noita 
poikia  oman  onnensa  nojaan;  lähettäkää  heille  apujouk- 
koja.  Kuta  enemmän  voimme  niitä  lähettää,  sitä  pi- 

kemmin  sota  loppuu».  Näin  kuului  noiden  vapisevien 
huulten  tuoma  viesti,  joka  tuli  puhtaasta  ja  urhoolli- 
sesta sydämestä.  Hän  saattoi  puhua  omasta  takaa, 
tämä  vapaaehtoinen  Crowe;  hän  voi  vaatia  jokaista 
henkilöä  uhraamaan  jotakin,  pyytämättä  heitä  teke- 
mään sen  enempää  kuin  mitä  hän  itse  oli  tehnyt. 

Majuri  Dowsett,  joka  oli  suunnitellut  ohjelman,  oli 
jättänyt  oman  puheensa  viimeiseksi.  Elämän  tavalli- 
sissa oloissa  majuri  Dowsett  oli  mielellään  ensimmäi- 
nen, mutta  ymmärtäen  sen,  mitä  hän  olisi  tahtonut 
nimittää  »joukkojen  sielutieteeksi»,  hän  luuli  viimei- 
sellä puhujalla  olevan  parhaimmat  mahdollisuudet. 
Hän  aloitti  arvostelemalla  saksalaisia  hyvin  ankarasti, 
selostaen  heidän  historiaansa,  sotaisia  pyrkimyksiään 
ja  kotielämäänsä.  Hän  osoitti  heidän  uhkaavan  koko 
maailmaa.  Majuri  Dowsett  ei  ollut  käynyt  kauempana 
kuin  Boulognessa  tämän  sodan  aikana,  mutta  kuulijat 
eivät  olisi  saaneet  sitä  mitenkään  selville  hänen  pu- 
heestaan. Siitä  höyrysi  taistelujen  löyhkä  ja  se  oli 
aivan  täynnä  persoonallisia  kokemuksia.  Hän  vei  kuu- 
lijansa pommien  kaivamiin  kuoppiin,  juoksuhautoihin 
ja  »Ei-Kenenkään-Maan»  poikki,  kuvaili  saksalaisten 
petollisuutta,  heidän  naistensa  vihamielisyyttä  ja  sitä 
katkeraa  vihaa,  jota  he  olivat  vuodattaneet  lastensa 
mieleen.  Hän  kertoi  asuneensa  heidän  luonaan  ja  tie- 
tävänsä kaiken. 

Sitten  hän  ylisti  sotaa  ja  sotilaselämää.  Hän  vannoi 
sen  kehittävän  ihmisen  parhaimpia  ominaisuuksia. 
Sanottuaan  sen  majuri  löi  rintaansa  kiinnittääkseen 
kuulijoiden  huomion  tähän  koottujen  hyveiden  varas- 
toon. Sitten  hän  vetosi  nuoriinmiehiin,  kehoittaen 
heitä  yhtymään  leikkiin.  Hän  viittasi  sen  suomaan  kun- 

niaan  ja  vapauteen;  armeija  on  ainoa  sellainen  paikka, 
missä  mies  voi  olla  täysin  mies.  Sotilaat  ovat  kansa- 
kuntien sankareita  —  velttiöillä  ei  ole  mitään  sijaa  maa- 
ilmassa, ei  ainakaan  naisten  sydämessä. 

Sitten  majuri  vihjaisi  sivumennen  ranskalaisten  tyt- 
töjen suloihin  ja  kuinka  he  ihailivat  kanadalaisia.  Hänen 
käytöksestään  voitiin  huomata,. että  vain  naisten  läsnä- 
olo esti  häntä  kertomasta  esimerkkejä  tästä. 

Majurin  puhuessa  vapaaehtoisen  Crowen  kädet  liik- 
kuivat herkeämättä  ja  hänen  huulensa  vapisivat. 

Sitten  majuri  kutsui  tarjokkaita.  »Yksikin  vapaa- 
ehtoinen on  parempi  kuin  kymmenen  rekryyttiä»,  sanoi 
hän.  »Sotaväenottoa  valmistellaan  jo»,  hän  mulkoili 
kuulijoihin  sanoessaan  tämän,  »koska  me  emme  voi 
jättää  armeijaamme  pulaan.  Elleivät  miehet  halua  tais- 
tella omasta  tahdostaan,  on  olemassa  muitakin  keinoja». 
Ja  majuri  taputti  tietämättään  miekkaansa. 

Äkkiä  selveni  kaikille,  majurillekin,  että  kokouksen 
tunnelma  oli  haihtunut.  Hänen  kuulijansa  istuivat  tun- 
teettomina ja  jäykkinä  —  tuli  oli  sammunut  ja  innostus 
laskeutunut.   Hänen  kutsuunsa  ei  vastannut  kukaan. 

Vetoaminen  ei  ollut  vaikuttanut  mitään  näihin  poh- 
jolan miehiin,  jotka  pitävät  yksinäisistä  teistä,  leiri- 
tulista ja  rauhallisuudesta,  näihin  urhoollisiin  miehiin, 
jotka  täyttävät  velvollisuutensa  sisäisestä  pakosta  ja 
joissa  väkivalta  ei  herätä  pelkoa,  vaan  kapinallisuutta. 

Puheenjohtaja  koetti  pelastaa  tilannetta  ehdotta- 
malla laulua,  mutta  jotakin  oli  haihtunut  kokouksen 
hengestä.   Ihmiset  alkoivat  poistua  salista. 

Jack  palasi  huolestuneena  hotelliin.  Yö  oli  tähti- 
kirkas, vaikka  ei  ollutkaan  kuutamoa.  Katsoessaan 
taivaalle  hän  näki  Pohjantähden.   Se  oli  kuin  vanha 

ystävä.  Se  näytti  niin  etäiseltä,  tyyneltä  ja  pelotto- 
malta, vaikka  kansakuntia  järkyttivätkin  sota  ja  viha. 
Majuri  tulisine  sanoineen  voitiin  helposti  syrjäyttää, 
mutta  vapaaehtoinen  Crcwe,  tuo  niin  kalpea  ja  järkyt- 
tynyt nuorukainen,  jota  vieläkin  sodan  kauhut  vapi- 
suttivat, käveli  hengessä  hänen  vieressään. 

Sinä  yönä  kajahteli  hotelli  kinastelevista  kimeistä 
äänistä,  laulunpätkistä  ja  käheistä  naurunpuuskista. 
Majuri  oli  mainio  juttujen  kertoja.  »Kuulkaahan  nyt, 
pojat,  oletteko  kuulleet  tätä?  Muuan  pojista,  joka  oli 
ollut  lomalla  .  .  .»  Seurasi  jyrisevää  naurua  ja  sitten 
tilattiin  lisää  olutta.  »Liiallinen  viinanjuominen  on 
pahaksi»,  sanoi  majuri  nauraen,  »mutta  liiallinen  oluen- 
juominen  on  vain  hyväksi.  Meluamjsen  vuoksi  ei  ke- 
tään viedä  putkaan,  koska  poliisimestari  ja  hotellin 
omistaja  ovat  seurassamme.  Antakaahan  kun  minä 
kerron.    Muuan  ranskalainen  tyttö  .  .  .» 

Seurue  hajaantui  kello  yhden  aikaan.  Majuri  oli 
saanut  listaansa  kuusi  nimeä.  Hän  päätti  seuraavana 
aamuna  lähettää  vapaaehtoisen  Crowen  takaisin  kau- 
punkiin. Pojassa  ei  kylläkään  ollut  muuta  vikaa  kuin 
se,  ettei  hän  ollut  tarpeeksi  ponnekas,  mutta  tähän 
työhön  tarvittiin  juuri  sellaista  miestä.  Paras  apulai- 
nen oli  kaikissa  tapauksissa  tuo  ambran  värinen  pullo. 
Se  antoi  tarvittavan  lämmön  ja  hehkun. 

Jack  matkusti  Edmontonin  kautta  Eagle  Minesiin 
saapuen  perille  helmikuun  ensimmäisenä  päivänä. 
Hän  ei  ollut  saanut  minkäänlaista  vastausta  sähkö- 
sanomaansa. Hän  laskeutui  junasta  kiihkeän  odotuksen 
vallassa.  Helmi  olisi  varmasti  vastassa.  Mutta  laituri 
olikin  melkein  tyhjä.  Hän  ei  nähnyt  ketään  tuttua 
henkilöä  rientäessään  asunnolleen. 

Ovi  ei  ollut  lukossa.  Hän  meni  sisään.  Omituinen 
näky  kohtasi  hänen  silmäänsä  —  pöydällä  oli  likaisia 
astioita  ja  huolimattomasti  nautitun  aterian  tähteitä, 
lautasilla  oli  sikarintuhkaa,  vuode  oli  sen  näköinen 
kuin  siinä  olisi  maattu,  ja  kahvipannu  oli  hellalla. 
Lattialla  oli  likaisten  kenkien  jälkiä  ja  sille  oli  ruiskau- 
tettu tupakkasylkiä  ja  joku  oli  unhottanut  piippunsa 
ikkunanlaudalle.  Ilma  oli  ummehtunutta  tupakan 
savusta. 

Jackin  sydän  oli  raskas  pelosta.  Hän  kiipesi  tika- 
puita ullakolle.  Sielläkin  olevaa  vuodetta  oli  käytetty 
ja  miehen  takki  oli  heitetty  poikittain  sille.  Niin  se  oli, 
hänen  rakentamansa  talo  oli  liattu  ja  saastutettu.  Mitä 
se  merkitsi?  Hän  tahtoi  tietää  sen  ja  lähti  täysihoito- 
laan. 

Rouva  McMann  kertoi  muutamia  minuutteja  myö- 
hemmin hänen  ja  Jackin  välisen  keskustelun  ystävät- 
tärelleen rouva  Turnerille.  »Hän  hyökkäsi  kimppuuni», 
sanoi  hän,  »juuri  kun  panin  perunoita  pataan.  'Missä 
Helmi  on?'  hän  melkein  huusi,  sanomatta  minulle  edes 
hyvää  päivää.  Kuinka  minä  olisin  voinut  kertoa  hä- 
nelle, missä  Helmi  on?  'Hän  ei  ole  täällä',  sanoin  minä, 
'enkä  tiedä,  missä  hän  on  —  hän  on  ollut  poissa  jo 
kuukauden  verran'.  'Minne  hän  matkusti?'  kysyi  hän. 
'Edmontoniin',  vastasin  minä. 

'Miksi  hän  matkusti?'  tiedusti  hän.  'Eikö  hän  tien- 
nyt minun  palaavan  takaisin?  Minne  hän  sanoi  mene- 
vänsä?' 'Tehän  tiedätte,  ettei  Helmi  milloinkaan  uskou- 
tunut minulle',  sanoin  minä. 

Hyvänen  aika,  enhän  voinut  mitenkään  kertoa  hä- 
nelle Helmin  matkan  syytä.  Minulla  ei  ole  milloinkaan 
ollut  luontoa  puhua  moisista  asioista.  Enkä  usko,  että 

muutkaan  omaiseni  olisivat  voineet  tehdä  sitä.  Weekesit 
ovat  niin  hienotunteisia  ja  kainoja  tämmöisissä  asioissa. 

'Missä  Sim  on?'  kysyi  hän  vihdoin  tuijottaen  sivuit- 
seni  kuin  olisin  ollut  pelkkää  ilmaa.  'Sim  joutui  kai- 
voksessa tapaturman  uhriksi  ja  vietiin  viime  junassa 
sairaalaan/  'No  niin,  kuulkaahan  nyt,  rouva  McMann, 
keitä  on  oleskellut  minun  talossani?'  sanoi  hän.  'Voit- 
teko sanoa  minulle  sen?» 

Tiesin  vallan  hyvin,  että  eräs  metsästysseurue  oli 
viettänyt  yönsä  siellä  —  antilooppeja  ampumaan  tul- 
leita kaupungin  herroja,  juovuksissa  kuin  hölmöt,  enkä 
minä  olisi  päästänyt  heitä  pihallenikaan.  —  'En  lain- 
kaan tiedä,  mitä  teidän  talossanne  on  tapahtunut  läh- 
tönne jälkeen',  sanoin  melko  jäykästi.  'Tunnetteko 
ketään,  joka  on  oleskellut  siellä?'  kysyi  hän.  'Kyllä', 
sanoin  minä,  'se  hullu  englantilainen  oleskeli  siellä 
jonkin  aikaa  noin  kuusi  viikkoa  sitten'. 

Hyvä  Jumala,  minä  luulin  hänen  lyövän  minua, 
mutta  Weekesien  joukossa  ei  ole  milloinkaan  ollut  ainut- 
takaan pelkuria,  minkävuoksi  minäkin  puolestani  tui- 
jotin vain  häneen  jäykästi.  Annoin  hänelle  silmäyksen 
silmäyksestä  niin  totta  kuin  elän.  Hän  odotti  ehkä 
kirjettä  Helmiltä,  mutta  minulle  ei  Helmi  ainakaan  ole 
kirjoittanut.  Hän  on  ollut  nyt  poissa  kuukauden  päi- 
vät minun  saamatta  sanaakaan  häneltä.  Ja  minä  olin 
niin  hyvä  tuolle  tytölle,  sanon  sen  haluamatta  silti 
kerskailla  hyvillätöilläni.  Jos  Jack  Doran  olisi  tullut 
luokseni  suopeampana,  olisi  hän  ehkä  saanut  kuulla 
minulta  enemmän.  Mutta  pakkokeinot  eivät  tehoa 
minuun  lainkaan». 

Jack  Doran  meni  postikonttoriin.  Hän  toimi  nyt 
aivan  koneellisesti.    Hänen  äänensä  kuulosti  hänestä 

itsestäänkin  omituiselta,  kun  hän  kysyi,  oliko  hänelle 
mitään  kirjeitä,  toivoen,  ettei  hänen  äänensä  vapissut 
niin  kovasti  kuin  hänen  sydämensä. 

»Tänne  saapui  juuri  pari  rouva  Doranille»,  sanoi 
postimestari  ojentaen  kirjeet  hänelle.  »Olen  iloinen 
nähdessäni  teidät  jälleen  luonamme,  Jack.  Ihmiset 
tulevat  ja  menevät  täällä  Eagle  Minesissä  —  tulevat 
ja  menevät  —  ja  se  vaikeuttaa  minun  työtäni». 

Jack  palasi  mökilleen.  Hänen  täytyi  päästä  piiloon 
jonnekin,  koska  ihmisten  katseet  kiusasivat  häntä. 
Ne  porautuivat  häneen  vääntäen,  kääntäen,  kiertäen 
ja  kaivaen,  tulikuumina  j a  terävinä  kuin  jää. 

Ja  niin  Jack  istui  omassa  tuvassaan  kirjeet  kädessä. 
Helmi  oli  matkustanut  pois  odottamatta  häntä.  Hän 
oli  kyllä  myöhästynyt  kuukauden,  mutta  Helmin  olisi 
silti  pitänyt  odottaa.  Minne  hän  oli  mennyt? 

Kirjeet  voisivat  ehkä  ilmaista  sen  hänelle  - —  oli  pa- 
rasta lukea  ne.  Avattuaan  ensimmäisen  hän  näki  sen 
sisältävän  hallituksen  maksumääräyksen  viidelletoista 
dollarille,  jotka  oli  maksettava  Helmi  Doranille  luut- 
nantti Arthur  Warnerin  määräyksestä.  Jack  tuijotti 
paperiin  ymmärtämättä  mitään. 

Toinen  kirje  oli  Montrealista.  »Hyvä  Helmi»,  sanot- 
tiin siinä,  »olen  määrännyt  teille  eläkkeen  ja  coivon  tei- 
dän ottavan  sen  vastaan.  Te  olette  Kanadassa  ainoa 
sellainen  henkilö,  jolla  on  jonkinlaisia  oikeuksia  minuun. 
Olen  korvannut  kaikille  muille  kanadalaisille  kaiken  sen, 
mitä  he  joskus  ovat  hyväkseni  tehneet.  Mutta  teille, 
hyvä  Helmi,  en  voi  milloinkaan  maksaa  rahalla,  sillä 
te  lahjoititte  minulle  kalleinta,  mitä  sotaan  lähtevä 
mies  voi  saada,  hellän  ja  suloisen  muiston.  Olen  tehnyt 
testamenttini,  jossa  luovutan  teille  kaiken  omaisuuteni. 

En  milloinkaan  unohda  lausumianne  sanoja.  Ei  ku- 
kaan ihminen  ole  ennen  puhunut  minulle  niin.  Tahdot- 
teko kirjoittaa  minulle,  Helmi? 

Aina  Teidän 
Arthur  Warner». 

Jack  istui  kirje  kädessään  katsellen  saastutettua 
asuntoaan  —  omaa  autiota  ja  häväistyä  kotiaan,  tätä 
hänen  oman  elämänsä  tunnuskuvaa.  Hän  oli  raken- 
tanut tämän  talon  omin  käsin  nauttien  jokaisen  naulan 
lyömisestä  ja  jokaisen  laudan  sijoittamisesta.  Miltä 
se  näyttikään  nyt? 

Oli  miten  oli,  Jack  ei  voinut  uskoa,  että  Helmi  oli 
unhottanut  hänet  ja  ollut  uskoton  avioliittolupauk- 
selleen.  Jos  toisin  olisi  laita,  johtui  se  vain  Helmin 
rotuominaisuuksista  — ■  Helmi  yksilönä  ei  ollut  teh- 
nyt syntiä.  Tiesikö  Jack  mitään  hänen  sukuperinnös- 
tään? Oikeastaan  hän  tunsi  Helmiä  hyvin  vähän,  vaikka 
Helmi  olikin  hänen  vaimonsa.  Niin,  mikään  ei  voinut 
muuttaa  sitä  —  Helmi  oli  hänen  vaimonsa. 

Muuan  koira  vinkui  oven  takana.  Kun  Jack  avasi 
sen,  näki  hän  laihan  surkean  ja  vanhan  Simin  poistu- 
misen j  älkeen  tyyten  unhotetun  tumman  paimenkoiran, 
joka  katsoi  häneen  arasti.  Jack  tunsi  eläimen  —  sehän 
oli  tuon  kummallisen  englantilaisen  koira.  Rouva 
McMann  oli  kertonut  englantilaisen  oleskelleen  Jackin 
kotona  kuusi  viikkoa  sitten.  Tässä  oli  nyt  todistus, 
joka  selitti  kirjeetkin...  »Arthur  Warner»...  Jack 
ei  ollut  milloinkaan  ennen  kuullut  hänen  nimeään. 
Hän  oli  kuitenkin  nähnyt  hänet,  tuon  omituisen,  suki- 
mattoman,  partaisen  miehen. 

Suomalaistyttö  Amerikassa  —  20 

Jack  aikoi  ensin  ajaa  koiran  pois,  mutta  houkutteli 
sen  sitten  sisälle.  Eläin  vapisi,  sen  käpälät  olivat  ki- 
peät ja  kuono  kuuma.  Jack  meni  teurastajan  kaup- 
paan ja  osti  sille  hieman  lihaa,  jonka  nälkäinen  eläin 
kiitollisena  söi.  Vaikka  muita  voitaisiinkin  syyttää, 
niin  ei  koiraa  ainakaan. 

Teurastaja  kertoi  hänelle  koirasta.  »Hullu  englan- 
tilainen ampui  kaikki  muut  koiransa,  paitsi  tuota. 
Sen  nimi  on  Cleo.  Näyttää  siltä  kuin  mies  ei  olisi  voinut 
ampua  sitä.  Vanha  Sim  piti  siitä  huolta  lcukkautumi- 
seensa  saakka.  Kyllä  minä  annan  sille  luita.  Huoleh- 
tiessanne  siitä  teette  oikein  hyvän  työn». 

Jack  sai  sentään  tehdyksi  yhden  päätöksen  —  hänen 
täytyi  lähteä  kotoaan  jonnekin.  Hän  ei  voinut  olla 
yötä  omassa  pienessä  rappeutuneessa  mökissään,  jonka 
jokainen  kohta  oli  niin  rakas  hänelle  —  tässä  pienessä 
talossa,  joka  oli  kadottanut  sielunsa. 

Kun  Jack  poistui,  ei  hänen  mieleensä  juolahtanutkaan 
panna  ovea  lukkoon,  vaikka  sinne  jäikin  tavaroita, 
kuten  hella,  tuolit,  pöytä  ja  vuoteet,  joihin  hän  oli 
uhrannut  työläästi  ansaittuja  rahojaan.  Hän  ei  vä- 
littänyt nyt  mistään.  Hänen  pieni  talonsa,  jonka  hän 
oli  niin  hellien  rakentanut,  oli  häväisty. 

Jack  sulki  kirjeet  palauttaen  ne  postikonttoriin, 
vuokrasi  sitten  valjakon  vuokrat  allista  ja  läksi  ajamaan 
Bannermaniin,  noustakseen  siellä  Edmontoniin  mene- 
vään junaan.  Matkallaan  hän  kohtasi  tuntikirjurin, 
joka  ei  nähtävästi  halunnut  ryhtyä  keskusteluun,  sillä 
vaikka  Jack  pysähdyttikin  hevosensa,  jatkoi  toinen 
vain  matkaansa.  Tunnettuaan  Jackin  tuntikirjuri 
näet  pelkäsi  Jackin  tekevän  hämmentäviä  kysymyksiä 
niistä  rahoista,  jotka  hän  oli  saapa.  Tuntikirjuri  koetti 

aina  kiertämällä  päästä  vaikeuksista,  milloin  sellaisia 
ilmaantui.  Jotakin  voi  tapahtua,  ennenkuin  ne  jäl- 
leen sattuvat  tielle  —  joku  voi  kuolla  —  maailman- 
loppu saattoi  olla  käsissä  • —  nyt  sodan  puhjettua  oli 
kaikki  mahdollista.  Niinpä  hän,  sen  sijaan  että  olisi 
pysähtynyt  nähdessään  Jackin  pysähdyttävän  hevo- 
sensa, paransikin  vain  vauhtiaan. 

Jack  otaksui  tuntikirjurin  vastahakoisuuden  keskus- 
teluun johtuvan  menneistä  tapahtumista,  jahänen mie- 
lensä kävi  yhä  raskaammaksi.  Kalpeassa  kuutamossa  ja 
tähtienvalossa  voivat  hevoset  seurata  tietä,  jättäen 
hänet  omien  synkkien  ajatustensa  valtaan.  Hän  muis- 
teli katkerana  noita  sanoja,  jotka  hän  ja  Helmi  olivat 
lausuneet  toisilleen  virtaavan  veden  poikki.  Puro  oli 
nyt  hiljainen  jäisissä  kahleissaan  ja  heidän  jalkojensa 
pehmeään  hiekkaäyrääseen  painamat  jäljet  olivat  jo 
aikoja  sitten  peittyneet.  Olikohan  Helmi  voinut  un- 
hottaa sen,  voisiko  hän  itse  unhottaa  sitä  milloin- 
kaan? 

Kukkulan  laella,  pienen  kaupungin  vilkkuvien  valo- 
jen tullessa  näkyviin,  Jack  muisti  Helmin  pelon,  kun 
he  olivat  saapuneet  sinne  yhdessä.  »Tämä  ei  ole  mikään 
ystävällinen  paikka!»  oli  hän  huudahtanut.  »Se  tuo 
mukanaan  vain  huonoa  onnea.  Katsohan  nyt,  nuo 
talothan  ovat  aivan  hyppyyn  kyyristyvien  vihaisten 
kissojen  näköisiä!»  Jack  oli  nauranut  Helmin  turhille 
kuvitteluille.  Mutta  nyt  hän  ihmetteli  Helmin  herkkää 
aavistus  kykyä.  Ja  vaikka  hän  olisi  koettanut  kuinka 
kovasti  tahansa,  hän  ei  voinut  tukahduttaa  rakkaut- 
taan Helmiin.  Hän  ikävöi  Helmiä,  jonka  silmät  olivat 
niin  hellät,  omaa  reipasta  suomalaistyttöään,  jonka 
hiukset  olivat  niin  ihanan  loistavat  ja  joka  oli  niin 

kiihkeän  tiedonhaluinen.  Jos  hän  oli  menettänyt  Hel- 
min, oli  hän  menettänyt  kaiken.  Elämä  ei  voisi  koh- 
della häntä  sen  kovemmin;  jos  Helmi  oli  pettänyt 
hänet,  oli  hänen  onnettomuuksiensa  mitta  täysi.  Hän 
voisi  siinä  tapauksessa  lähteä  yhtä  hyvin  sotaankin, 
sillä  mitäpä  hän  täälläkään  teki,  kun  Helmi  oli  poissa. 
Ja  jos  hän  lähtisi,  saattaisi  hän  ehkä  tavata  Arthur 
Warnerinkin  ja  maksaa  hänelle  velkansa. 

Koska  junan  tuloon  oli  vielä  tunnin  verran  aikaa, 
läksi  Jack  kävelylle.  Hänellä  ei  ollut  halua  antautua 
puheisiin  kenenkään  kanssa.  Ilta  oli  tyyni  ja  kirkas. 
Revontulet  karkeloivat  taivaalla.  Punaisina,  puna- 
sinertävinä  ja  kellertävinä  ne  kiertelivät  kiitäen,  syök- 
syen, työntyen  kokoon,  taajeten,  kimallellen  ja  tanssien. 
Hän  ja  Helmi  olivat  vuosi  sitten  hurmaantuneina  kat- 
selleet niitä  oman  pienen  talonsa  pohjoisikkunasta. 
Hänen  mieleensä  juolahti  äkkiä  pistäytyä  puhuttele- 
maan tuomaria,  joka  saattoi  ehkä  tietää  jotakin  Hel- 
mistä. Huonotkin  tiedot  olivat  parempia  kuin  tämä 
kiduttava  epävarmuus. 

Tuomari  oli  kotona  ja  tervehti  häntä  ystävällisesti, 
liiankin  ystävällisesti.  Jack  päätteli  hänen  käytök- 
sestään, että  hänellä  oli  tiedossaan  jokin  Helmiä  vahin- 
goittava todistus,  ja  aavisti  hänen  iloisuutensa  johtu- 
van siitä. 

»Palasin  kotiini  tänään»,  aloitti  Jack  käyden  suoraan 
asiaan.  »Odotin  tapaavani  vaimoni  siellä,  mutta  minulle 
kerrottiin  hänen  matkustaneen  kaupunkiin.  Toivoin 
pääseväni  kotiin  kuukautta  aikaisemmin,  mutta  satuin 
viipymään  matkalla.  En  ole  löytänyt  jälkeäkään  hä- 
nestä enkä  saanut  selville  hänen  matkansa  syytä.  Tie- 
dättekö te  ehkä  mitään  hänestä?» 

»En  ole  tiennyt  hänen  matkustamisestaan  mitään, 
ennenkuin  vasta  tänään»,  sanoi  tuomari.  »Sain  näet 
kaupungista  kirjeen  eräältä  ystävältäni,  joka  oli  näh- 
nyt hänet  siellä». 

Jack  säpsähti  kiihkosta.  »Missä  kaupungin  osassa? 
Matkustan  sinne  tänä  iltana». 

Tuomari  hieroi  poskipartaansa  tavattoman  likaisella 
etusormellaan  painaen  ihoa  peukalollaan,  kunnes  se 
teki  kipeätä.  Hän  teki  usein  niin.  Kun  hän  ei  voinut 
tehdä  pahaa  toisille,  teki  hän  pahaa  itselleen.  »Teidän 
sijassanne  en  koettaisi  hakea  häntä  käsiini,  herra  Doran. 
Hän  on  sellaisessa  paikassa,  mistä  te  ette  mielellänne 
hakisi  häntä». 

»En  välitä  vähääkään  siitä,  missä  hän  on.  Hän  on 
vaimoni  enkä  vei  milloinkaan  uskoa  hänen  tehneen 
mitään  väärää,  ellei  hän  itse  sano  sitä  minulle.  Tunnen 
hänet  paremmin  kuin  te». 

»Olen  pahoillani  puolestanne,  herra  Doran,  ja  sen- 
vuoksi  olenkin  niin  kärsivällinen  kanssanne.  Tuo  Milan- 
der-niminen  tyttö  on  palannut  takaisin  entisten  hengen- 
heimolaistensa,  kiinalaisten  luo.  Hän  palvelee  eräässä 
yöravintolassa.  Otaksun  teidän  tietävän,  mitä  merkitsee, 
kun  valkoinen  tyttö  rupeaa  palvelijattareksi  tuollai- 
seen paikkaan». 

Jack  istui  tuijottaen  häneen.  »Kuka  tuo  ystävänne 
on,  joka  näki  hänet  siellä?» 

»En  ilmaisisi  sitä  mielelläni.  Sehän  ei  ole  sitäpaitsi 
tarpeellistakaan  —  kirje  oli  tarke itettu  vain  minulle. 
Hän  näet  tiesi  minun  kiinnostuneen  asiaan.  Vaimonne 
nähtävästi  väsyi  täällä  viettämäänsä  rauhalliseen  elä- 
mään —  tuollaiset  tytöt  kaipaavat  vaihtelua.  Täällä 
oli  liikkeellä  joitakin  huhuja  hänestä  ja  tuosta  englan- 

tilaisesta,  joka  omistaa  Englannin  joen  varrella  sijait- 
sevan huvilan.  Mies  oleskeli  hänen  luonaan  viikon 
ennen  värväytymistään  sotilaaksi.  Siitä  puhuttiin  kaik- 
kialla täällä  kaivcsseudulla.  Miesten,  jotka  lähtevät 
sotaan,  on  niin  helppo  vetäytyä  äkkiä  pois  pelistä». 

Hänen  ei  tarvinnut  enää  nipistellä  omaa  ihoaan, 
koska  Jack  Doranin  kasvot  jo  tuottivat  hänelle  tar- 
peeksi tyydytystä.  Ne  näyttivät  muuttuneen  äkkiä 
vanhoiksi  ja  uurteisiksi,  ja  niiden  ilme  oli  äärettömän 
vihainen.  Hänen  sieraimensa  värähtelivät  kuin  rotu- 
hevosella. 

Hän  oli  jo  lähtemäisillään,  kun  tuomari  viittasi  häntä 
istuutumaan.  »Herra  Doran,  te  olitte  hyvin  vihainen 
minulle  noin  vuosi  sitten,  kun  uskalsin  neuvoa  teitä. 
Te  olitte  silloin  hyvin  kiihdy  ksissänne,  ja  minä  olen  tie- 
tysti valmis  myöntämään,  että  tunteenne  olivat  h  vin 
kunnioitettavat,  hyvin  kunnioitettavat  ■ —  harhaan 
vievät,  mutta  kunnioitettavat.  Sen  jälkeen  olette 
saanut  opetella  hyvin  katkeran  läksyn,  tavattoman 
katkeran.  Minulla  ei  ollut  minkäänlaisia  pahansuopia 
ajatuksia,  vaan  olin  edelleenkin  valmis  olemaan  ystä- 
vänne. Ja  käyttäydyinkin  sen  mukaisesti,  vaikka  te 
inhoten  torjuittekin  ystävyyteni».  Eversti  Blackwood 
nojautui  eteenpäin  alentaen  ääntään.  »Minun  asemas- 
sani olevat  henkilöt  eivät  odota  kiitoksia,  emmekä  me 
sellaisia  saakaan,  mikä  onkin  aivan  oikein.  Me  emme 
odota  kiitoksia,  mutta  toivon  teidän  ymmärtävän,  että 
tarkoitukseni  oli  vain  auttaa  teitä». 

»En  jaksa  ajatella  mitään»,  sanoi  Jack  surkeasti, 
»tiedän  vain  sen,  että  vaimoni  on  matkustanut.  Tila- 
päiset todistukset  näyttävät  tuomitsevan  hänet,  mutta 
siitäkin  huolimatta  aion  tehdä  kaikkeni  löytääkseni 

hänet.  Uskon  hänen  selostustaan  enemmän  kuin  mi- 
tään muuta». 

Tuomari  nauroi  hiljaa,  mutta  äänessä  ei  ollut  min- 
käänlaista hilpeyttä.  »Ottakaa  ryyppy,  hyvä  nuori 
ystäväni»,  sanoi  hän,  »ja  unhottakaa  hänet». 

»Kiitos  ei»,  vastasi  Jack.  »En  juo  enkä  voi  myöskään 
milloinkaan  unhottaa  häntä». 

Nuorenmiehen  äänessä  ja  kasvoissa  oli  jotakin,  mikä 
pani  eversti  Blackwoodin  epäilemään,  oliko  hän  seu- 
rannut oikeaa  suuntaa.  Ehkä  hänen  olisi  pitänyt  ker- 
toa herra  Doranille  tytön  käynnistä  ja  kyselyistä.  Ehkä 
hänen  pitäisi .  .  .  mutta  ei,  se  helvetinkissa  oli  ollut 
hävytön  hänelle  ja  uhannut  häntä! 

Kun  Jack  oli  mennyt,  istui  tuomari  kauan  aikaa  ih- 
metellen paikoillaan.  Sitten  hän  meni  kaapilleen  ja 
kaatoi  itselleen  ryypyn.  Näin  oli  sittenkin  parempi! 
Nyt  hän  tiesi  olleensa  oikeassa,  ja  kulautettuaan  toisen 
ryypyn  hän  oli  aivan  varma  siitä,  että  hän  oli  menetellyt 
sekä  viisaasti  että  jalosti  jättäessään  avioliiton  merkit- 
semättä luetteloon.  Kolmannen  ryypyn  jälkeen  hän 
istui  kuin  pehmoisen  udun  keskellä  ajatellen  sitä  miel- 
lyttävää hetkeä,  jolloin  Jack  Doran  tulisi  hänen  luok- 
seen kyyneleet  silmissä  kiittämään  häntä  hänen  teostaan. 
»Te  pelastitte  minut,  sir;  te  pelastitte  minut  itseltäni- 
kin, ja  vaikka  eläisin  tuhat  vuotta,  en  sittenkään  voi 
tarpeeksi  kiittää  teitä».  Ja  hän  vastaisi  siihen:  »Minkä 
olen  tehnyt,  sen  olen  tehnyt,  hyvä  mies.  Urhoollisten 
miesten  täytyy  auttaa  toisiaan». 

Ja  niin  jatkui  ilta  hauskasti. 

XXV 

Mutta  ilta  ei  ollut  yhtä  hauska  Jack  Doranille,  joka 
istui  asemalla  odottaen  junaa  ja  kuunnellen,  kuinka  säh- 
kölangat  kertoivat  loppumatonta  tarinaansa.  Ne  säes- 
tivät kummallisen  aavemaisesti  ja  julmasti  hänen  omia 
katkeria  ajatuksiaan.  Istuimeltaan  hän  saattoi  nähdä 
sähkökoneen  ja  seurata  sen  salaperäistä  raksutusta. 
Jack  ajatteli  kaikkia  niitä  mielenliikutuksia,  kaikkea 
sitä  sydänsurua,  levottomuutta  ja  epävarmuutta,  mitä 
nuo  langat  äänettömästi  välittivät  ja  mikä  purkaantui 
koneesta  kummallisena  naputuksena,  tukahduttavan 
elävänä  ja  selvänä. 

»Elämä  on  juuri  sellaista»,  mumisi  hän.  »Me  kaikki 
kannamme  salassa  tunnetaakkaamme,  mutta  me  emme 
voi  purkaa  sitä  pisteinä  ja  viivoina,  kuten  nuo  langat». 

Saavuttuaan  kaupunkiin  Jack  meni  Macdonald  Ho- 
telliin, jossa  hän  tapasi  toverinsa  Keithin,  jota  hän  ei 
ollut  nähnyt  Peace  Riverin  värväyskokcuksen  jälkeen. 
He  keskustelivat  tulevaisuussuunnitelmistaan. 

»Minä  annan  tutkia  malminäyt teemme  täällä  yli- 
opistossa ja  matkustan  sitten  Victoriaan  rekisteröi- 
mään palstamme»,  sanoi  Keith. 

Jack  kertoi  hänelle  lyhyesti  kotoisista  vaikeuksis- 
taan. »Uskon  hänen  oleskelevan  täällä  kaupungissa», 
sanoi  hän  lopuksi,  »ja  tahdon  löytää  hänet.  En  usko 
sanaakaan,  ellen  kuule  sitä  häneltä  itseltään». 

Keith  vihelsi  hiljaa.  »Ikävä  juttu,  hyvä  mies»,  sanoi 
hän,  »olen  todellakin  pahoillani.  Naiset  ovat  maail- 
man joko  parhaimpia  tahi  pahimpia  olentoja  —  ellei- 
vät toista,   niin  ainakin  toista.   Sitten  kun  sinä  alat 

leikata  omistamiesi  kultakaivoscsakkeiden  kuponkeja, 
saat  heitä  laumoittain  kintereillesi». 

Jack  katseli  juuri  laajaa  talvista  maisemaa,  jonka 
keskitse  lumen  peittämä  joki  kiemurteli  kauas  siner- 
tävään etäisyyteen.  »En  huoli  muista»,  sanoi  hän, 
»tahdon  vain  Helmin.  Jos  tuntisit  hänet,  Keith,  tie- 
täisit, ettei  hän  voi  olla  rikollinen.  Hänen  silmänsä 
ovat  kuin  pienen  tytön,  täynnä  ihmettelyä  ja  viatto- 
muutta». 

»En  usko  viattomia  tytlröjä  enää  löytyvänkään», 
vastasi  Keith  sytyttäen  piippunsa  ties  kuinka  monen- 
nen kerran.  Hän  ei  saanut  milloinkaan  piippuaan  kun- 
nollisesti palamaan,  ja  kun  hän  istui  puoli  tuntia  sa- 
massa paikassa,  oli  lattia  hänen  ympärillään  täynnä 
poltettuja  tikkuja.  Keith  oli  lyhyt  tumma  mies,  jonka 
iho  oli  päivettynyt  mahongin  väriseksi. 

»Minun  mielestäni  sinä  olet  selviytynyt  asiasta  mai- 
niosti, Jack»,  jatkoi  hän,  »mutta  myönnän  mielelläni, 
etten  kykene  arvostelemaan  naisia.  Jok'ainoa  heistä 
voi  pettää  minut». 

»Ajattelen  joskus  sotaan  lähtöä»,  sanoi  Jack.  »Kun 
kuuntelin  tuon  kainalosauvaan  nojautuvan  pojan  pu- 
hetta, sain  halun  lähteä  rintamalle.  Mutta  se  toinen 
puhuja,  tuo  vanha  juopporatti,  pilasi  kaiken». 

Minä  puolestani  pidin  hänestä»,  sanoi  Keith  nau- 
raen. »Hän  kertoi  meille  muutamia  niin  hauskoja  jut- 
tuja, etten  ole  konsanaan  kuullut  sellaisia». 

»Minä  taasen  en  voinut  sietää  häntä  enkä  hänen 
juttujaan»,  sanoi  Jack  kiivaasti.  »Hän  kuuluu  niihin, 
jotka  yllyttävät  sotaan;  sen  voi  jokainen  huomata; 
mutta  jokainen  näkee  pian  senkin,  ettei  hän  suinkaan 
halua  panna  omaa  nahkaansa  vaaraan. 

Keith  katseli  Jackia  tarkasti,  vaikka  näyttikin  hoi- 
televan vain  piippuaan.  Valvon  kyllä  etujasi,  Jack, 
jos  haluat  lähteä.  Rekisteröin  nimiisi  kaiken  sen,  mitä 
voin  hankkia  poissaollessasi,  ja  saatuani  kullan  tut- 
kituksi lähden  heti  hakemaan  potaskakerroksia  ja  öljy- 
suonia». 

»Tiesin  sinun  tekevän  sen»,  sanoi  Jack  kiitollisena, 
»mutta  en  nyt  ajatellut  sitä». 

»Kyllä  koetan  etsiä  käsiini  Helminkin  ja  turvata 
hänen  toimeentulonsa». 

Jack  muisteli  Helmin  raivonpuuskaa,  kun  Keithin 
nimi  oli  mainittu,  ja  kiiruhti  sanomaan:  »Toivon  löy- 
täväni hänet  ennen  lähtöäni». 

Niin  juurtui  värväytymisajatus  yhä  lujemmin  Jackin 
mieleen.  Se  askarrutti  hänen  aivojaan,  kun  hän  istuu- 
tui valkoiseen  kylpyammeeseen  ja  nautti  sen  suo- 
masta ylellisyydestä,  sen  kiiltävistä  varusteista,  lumi- 
valkoisista pyyheliinoista  ja  vaahtoavasta  saippuasta. 
Mutta  hän  ei  voinut  unhottaa,  mitä  vapaaehtoinen 
Crowe  oli  kertonut  liasta,  liejusta,  syöpäläisistä  ja  kar- 
keista alusvaatteista.  Hän  ajatteli  iloiten  kultakaivok- 
sista kertyvää  rikkautta,  koska  hän  kaipasi  kaikkia 
elämän  mukavuuksia  ja  halusi  päästä  sellaisiin  olosuh- 
teihin,  että  hän  voisi  antaa  niitä  muillekin.  Hän  piti 
valkoisista,  sileistä  lakanoista  ja  kauniista  kirjavan 
värisistä  matoista,  soitosta  ja  kuvista,  mutta  erittäinkin 
hän  halusi  lahjoittaa  kaiken  tämän  Helmille,  joka  niin 
rakasti  kaikkea  kaunista. 

Samantekevää  mistä  Jackin  ajatukset  alkoivat,  ne 
palasivat  kuitenkin  aina  takaisin  Helmiin.  Hän  arvaili, 
oliko  Helmi  saanut  vaivattomasti  haltuunsa  nuo  kaksi- 
sataa dollaria.  Alussa  hän  oli  luullut,  että  hänen  oli 

pakko  tilata  ne  itselleen,  kun  he  varustautuivat  Peace 
Kiverissä,  mutta  Keith  oli  myynyt  lisää  osakkeita,  jol- 
loin he  olivat  päässeet  pulasta.  Jack  oli  kirjoittanut 
maksumääräyksenkin  eräälle  Keithin  ystävälle,  joka 
oli  luvannut  antaa  rahat  ennakolta  ja  periä  ne  myö- 
hemmin konttorista.  Mitä  oli  mies  tehnyt  määräyk- 
sellä? Niin,  nyt  hän  muisti:  Keith  oli  saanut  sen  ta- 
kaisin ystävältään  ja  repinyt  sen. 

Ensimmäisenä  päivänä  Jack  tarkasti  perinpohjin 
kaikki  kiinalaisravintolat,  mutta  tuloksettomasti.  Kun 
hän  tuli  Samin  ravintolaan,  kohtasi  hän  vain  sen  viek- 
kaan omistajan,  joka  oli  oppinut  elämän  kovassa  kou- 
lussa, että  tietojen  ja  ilmoitusten  antaminen  on  tyh- 
mää.  »En  tiedä»,  oli  hänen  tavallinen  vastauksensa. 

Sam  oli  ollut  läsnä  oikeudenistunnoissa.  Hän  cli  kuun- 
nellut asianajajien  väittelyitä  ja  oppinut  varovaiseksi 
puheissaan.  Hän  noudatti  aina  seuraavaa  ohjetta: 
»Älä  myönnä  mitään,  kiellä  kaikki  ja  muista,  ettet  sinä 
ollut  läsnä  sen  tapahtuessa».  Senvuoksi,  kun  muuan 
hyvin  pukeutunut  nuorimies  tuli  kysymään  erästä  puna- 
tukkaista suomalaistyttöä,  ei  Sam  tiennyt  hänestä 
mitään.  Samin  rajoitetun  ymmärryksen  mukaan  oli 
miehen  ja  naisen  välinen  suhde  alkeellinen  ja  yksinker- 
tainen. Ehkä  poliisi  etsi  hänen  punatukkaista  tyttöään 
—  se  voi  olla  hyvinkin  mahdollista.  No  niin,  Sam  ei 
halunnut  menettää  häntä,  koska  hän  oli  niin  hyvä  ja 
rehellinen  tyttö.  Sam  ei  tavallisesti  uskonut  rahojen 
käsittelyä  kellekään  valkoiselle  tytölle,  mutta  hän  oli 
iloinen  saatuaan  nyt  palvelukseensa  sellaisen,  jota  hän 
ei  vielä  ollut  saanut  näpistelystä  kiinni,  ja  voihan  olla 
mahdollista,  että  tyttö  oli  aina  rehellinen. 

Ei,  Sam  ei  tiennyt  —  Sam  ei  tiennyt  mitään.  Eikä 


316 


hän  kertonut  vieraan  käynnistä  Helmillekään  mitään. 
»Helmi  on  kiltti  tyttö.  Jos  hän  haluaa  miehiä,  saa  hän 
niitä  tusinakaupalla». 

Helmi  meni  eräänä  päivänä  palveluspaikkaansa  kysy- 
mään saisiko  hän  työskennellä  siellä  useamman  tunnin 
päivässä.  Jokaiselta  illalta  saatu  dollari  ei  näyt- 
tänyt riittävänkään  hänen  tarpeihinsa.  Hänen  huo- 
neensa vuokra  oli  viisitoista  dollaria  kuukaudelta  ja 
sittenkin  hän  epäili  Corbettien  itse  maksavan  huoneesta 
enemmän.  Hän  tulisi  mielellään  työhön  jo  kello  kahden 
aikaan  iltapäivällä,  jos  Sam  voisi  järjestää  niin.  Sam 
oli  ollut  matkoilla  muutamia  päiviä,  erään  toisen  kiina- 
laisen hoitaessa  hänen  tointaan. 

Helmin  tullessa  vanha  Sam  oli  tavallisella  paikallaan 
tarjoilupöydän  takana  hyvin  komeana  uudessa  mus- 
tassa puvussaan  ja  valkoisessa  kaulaliinassaan.  Hänellä 
oli  valkoinen  kukka  napinlävessä  ja  hän  muistutti  äitien 
päivän  juhlamenojen  ohjaajasta.  Helmi  oli  kerran 
nähnyt  sellaisen  neiti  Abbien  kirkossa.  Sam  oli  hyvin 
ystävällinen  hänelle  ja  tervehti  häntä  kohteliaasti 
kumartaen.  Helmi  oli  oppinut  epäilemään  kaikkia  koh- 
teliaita miehiä  juopuneiksi,  mutta  vanha  Sam  oli  vesi- 
selvä kuten  hän  oli  aina.  Kahvilakin  oli  hyvin  juhlallisen 
näköinen.  Pöydille  oli  asetettu  kukkivia  kasveja.  Riip- 
puva fuksia  ikkunassa  valutti  purppuranpunaisia  kuk- 
kiaan  lattiaa  kohti  kuin  suihkukaivo  ja  seinille  oli  kiin- 
nitetty kirjavia  matteja.  Helmi  ihmetteli  muutosta  ja 
otaksui  päivää  joksikin  kiinalaisten  juhlapäiväksi. 

Sam  tuli  tervehtimään  häntä,  jolloin  Helmi  huomasi 
toisenkin  parannuksen  —  Samilla  oli  tekohampaat, 
joiden  joukossa  oli  muutamia  kultaisiakin.  Hänen  ky  n- 

tensä  olivat  kauniisti  kiillotetut  ja  kätensä  tuoksuivat 
voimakkaasti  hajuvedeltä.  »Kiltti  punatukkainen  tyttö», 
sanoi  hän  puristaen  Helmin  kättä.  »Samkin  on  nyt  saa- 
nut kokonaan  omakseen  erään  kauniin  pienen  valkoisen 
tytön.  Hän  saapuu  tänne  piakkoin,  tuo  minun  kaunis 
tyttöni,  rouva  Sam  Lee,  ohjaten  suurta  autoa». 

Hänen  puhuessaan  suuri  harmaa  auto  pysähtyi  käy- 
tävän viereen  ja  eräs  punaiseen  pukuun  pukeutunut 
nainen  laskeutui  siitä  kadulle.  Hän  tuli  kahvilaan 
täyttäen  oviaukon  värikkäänä  kuin  outo  troopillinen 
lintu.  Ilmiö  häikäisi  Helmin  silmät,  niin  ettei  hän  ihail  - 
lessaan ehtinyt  vielä  tarkastaa  tulijan  kasvoja. 

Äkkiä  kajahti  huuto  tulijan  suusta  ja  loistava  nai- 
nen riensi  Helmin  luo.  »Helmi,  kultaseni!  Tiesinhän 
tapaavani  sinut  vielä!» 

»Rose  Lamb!»  huudahti  Helmi  huohottaen  kiihkosta. 
»Rose,  milloin  pääsit  pois  sieltä?» 

»Hssh!»  varoitti  Rose  hymyillen  ja  kohauttaen  har- 
tioitaan, »minä  en  ole  milloinkaan  ollutkaan  siellä. 
Muista,  että  tutustuimme  toisiimme  Nuorten  Naisten 
Seminaarissa.  Eipä  sillä,  että  vanha  Sam  välittäisi 
siitä.  Hän  on  itsekin  ollut  vankilassa.  Mutta  sen  salaa- 
minen on  nyt  välttämätöntä  yhteiskunnallisen  asemani 
vuoksi.  Sam,  teetä  kahdelle,  ole  niin  hyvä.  Istuudu, 
Helmi,  ja  salli  minun  katsella  sinua». 

»Onko  sinua  käännytetty  nykyään?  Hyvänen  aika, 
muistatko,  kuinka  kiihkeästi  meidän  puolestamme  ru- 
koiltiin? Minusta  piti  tulla  heidän  pieni  karitsansa  — 
puhdas  kuin  vasta  satanut  lumi  —  mutta  minä  ajau- 
duinkin  pois.  Missä  sinä  olet  oleskellut?» 

Helmi  kertoi. 

»Naimisissako?   Kuinka  ikävää!   Mutta  arvasin  sen. 

Näin  sen  sinusta.  Ja  miehesikö  on  kadonnut?  Koska 
hän  on  vain  kaivostyöläinen,  niin  anna  hänen  mennä 
—  hehän  kuuluvat  saavan  niin  huonoa  palkkaakin». 

»Mutta  minä  tahdon  hänet  takaisin»,  sanoi  Helmi. 
»Minä  rakastan  häntä,  Rose». 

»Kuinka  se  onkaan  sinun  tapaistasi,  Helmi!  Tietysti 
rakastat  häntä  ja  sinulla  on  kaiketi  lapsikin,  josta  et 
voi  luopua». 

»En  mistään  hinnasta»,  sanoi  Helmi. 

Kun  Sam  Lee  oli  mennyt  keittiöön,  nojautui  Helmi 
Roseen  päin  ja  kysyi:  »Oletko  sinä  mennyt  naimisiin 
vanhan  Samin  kanssa?» 

»Pienokainen,  sinäpä  sen  sanoit»,  vastasi  Rose.  »Olen 
todellakin  mennyt  naimisiin.  Se  kävi  helposti  —  lupa- 
kirja, sormus  ja  kaikki  muukin,  Sam  Lee,  leski,  Rose 
Annabel  Lamb,  ikäneito  —  englantilainen  pappi  vihki 
meidät». 

»Rose,  kuinka  saatoit?  Hän  ei  ole  ainoastaan  kiina- 
lainen, vaan  lisäksi  vielä  vanha,  hyvin  vanha,  ainakin 
kuusikymmenvuotias». 

»Kuusikymmentäkö?»  Rose  melkein  huusi.  »Älä  nyt 
ole  lapsellinen,  hän  on  jo  täyttänyt  kahdeksankym- 
mentä. En  katsahtaisikaan  kehenkään  kuusikymmen- 
vuotiaaseen, koska  sen  ikäinen  mies  voisi  elää  kauem- 
min kuin  minä.  Mutta  Samista  olen  varma  —  hän 
väistyy  tieltä  kuin  herrasmies  ainakin.  Sitten  jää  pieni 
Rose  aivan  yksikseen  - —  ajattelehan  vain  sitä  —  ja  perii 
noin  nelj  änky mmenentuhannen  dollarin  suuruisen  omai- 
suuden. Miltä  se  kuulostaa?» 

»Huonolta»,  sanoi  Helmi  pudistaen  päätään.  »Hyvin 
huonolta». 

»Pienokainen,  minä  en  voi  tehdä  ty  ötä.  Vihaan  astioi- 

den  pesua  enkä  voi  siistiä  lattioitakaan,  koska  saan  siitä 
aina  nuhan.  Vihaan  työtä!  Mitä  olisin  siis  voinut  tehdä? 
Jos  minulla  olisi  tarpeeksi  rahaa,  eläisin  kunnollisesti. 
Vanha  Sam  ei  ole  niinkään  paha,  ja  hänen  harmaa  au- 
tonsa oikein  hivelee  silmää». 

»Tule  katsomaan  kotiamme,  Helmi.  Se  on  komea; 
siellä  on  sinisiä  ja  punaisia  mattoja,  nurkassa  pieni 
teekomero,  kultakukkaisia  kudottuja  seinäverhoja,  ku- 
parista taottuja  lamppuja  ■ —  ah,  tulehan  katsomaan 
mitä  kaikkea  meillä  on?  Sam,  hieman  enemmän  sokeri- 
juomaa.  Kiitoksia,  ukkoseni!  Siellä  on  tarpeeksi  tilaa 
sinullekin,  Helmi.  Annan  sinulle  punaharmaan  huo- 
neen ja  saat  sinne  tuoreita  kukkia  joka  aamu.  Lähde 
nyt  mukaani,  Helmi,  ajellaan  hieman  autollani.  Minua 
on  kerran  sakotettu  liian  kovasta  vauhdista,  mutta 
nykyjään  olen  hyvin  varovainen.  Kerron  sinulle  mat- 
kalla mitä  kaikkea  »seminaarissa»  tapahtui  sinun  läh- 
dettyäsi». 

Helmi  seurasi  Rosea  auton  luo  ja  nousi  siihen  hänen 
viereensä.  Kova  ajotuuli  korvissa,  miellyttävä  keinu- 
minen ja  vapaudentunne  karkoittivat  Helmistäpelon. 
Hän  tarttui  kiihkeästi  ystävänsä  käsivarteen.  »Ah, 
Rose,  kuinka  tapaamisemme  minua  ilahduttaakaan!» 
sanoi  hän. 

Pari  jalkakäytävälle  pysähtynyttä  miestä  katseli 
heitä  tarkasti.  Toinen  ilkein  silmin,  kyynillisesti  ja 
ankarasti,  kasvoillaan  ilon  häive  siitä,  että  hänen  epä- 
luulonsa olivat  toteutuneet.  Mutta  toisen  miehen  sil- 
miä synkensi  suuri  suru  ja  katkera  pettymys. 

»Nyt  näette  sanani  tosiksi»,  huomautti  ensimmäinen. 
»Tuo  nainen,  joka  ohjaa  autoa,  on  hyvin  tunnettu  alem- 
man luokan  keskuudessa.    Hän  on  vasta  äskettäin 

muuttanut  tänne  erään  vanhan  rikkaan  kiinalaisen 
vaimona.  Suomalaistyttö  kuuluu  samaan  joukkoon, 
kuten  nyt  näette.  Saatte  todellakin  kiittää  onneanne, 
herra  Doran». 

Jack  nojautui  järkyttyneenä  portinpieleen. 

»Kerron  nyt  teille  jotakin»,  sanoi  majuri  Dowsett, 
sillä  Jackin  seuralainen  oli  juuri  hän.  »Tuolla  tytöllä  ei 
ole  minkäänlaista  laillista  oikeutta  teihin.  Eversti 
Blackwood  ei  merkinnytkään  avioliittoanne  luetteloon. 
Hän  tunsi  tytön  menneisyyden.  Hänellä  ei  ole  sen- 
vuoksi  mitään  oikeutta  teihin,  niin  että  älkää  olko 
millännekään  koko  asiasta». 

Jack  kääntyi  pois  puhumatta  mitään. 

Elämän  kangaspuut  jatkoivat  kudontaansa,  mutta 
Helmin  elämästä  oli  kultainen  lanka  hävinnyt. 

XXVI. 

Rouva  Kalinski  ja  rouva  Corbett  aikoivat  juoda  ku- 
pillisen teetä  rouva  Corbettin  suuressa  huoneessa  eräänä 
iltapäivänä,  kun  rouva  Corbett  oli  lopettanut  hänelle 
portinvartijan  vaimona  kuuluvat  tehtävänsä. 

Rouva  Corbett  toi  teen  keittiöstä  ja  täytti  kupit. 
»Te  ja  minä  olemme  onnellisia  naisia»,  sanoi  hän,  »koska 
meillä  kummallakin  on  niin  hyvä  mies.  Mutta  miten 
huikentelevaisia  muutamat  miehet  ovatkaan!  En  oikein 
tiedä  mitä  minun  pitäisi  ajatella  Helmin  miehestä, 
vaikka  Helmi  puolustaakin  häntä  ja  pelkää  hänen 
eksyneen  myrskyssä  tahi  hukkuneen  jokeen.  Tyttö 
raukka,  on  oikein  häpeällistä,  että  hänen  täytyy  tehdä 
työtä  kiinalaiselle,  mutta  mitäpä  hän  voi  muutakaan. 

Ei  ainoakaan  noista  hienoista  rouvista  halunnut  häntä 
palvelukseensa». 

»Jos  hän  olisi  juutalainen  tyttö»,  sanoi  rouva  Kalinski, 
»voisi  hän  kääntyä  juutalaisen  naisjärjestön  puoleen, 
joka  hankkisi  hänelle  paikan  heti.  Me  emme  salli 
kenenkään  kauniin  tyttömme  työskennellä  kiinalais- 
kahvilassa  emmekä  anna  hänen  kuunnella  jokaisen 
Harryn,  Tomin,  Dickin  tai  muun  nenäkkäitä  puheita 
tahi  jotakin  vielä  pahempaa». 

Rouva  Corbett  keskeytti  juomisensa  pitäen  teeva- 
tiaan  koholla.  »Ajatelkaa  nyt  sitä.  Eivätkö  juutalaiset 
olekin  ihmeen  taitavia  järjestämään  asioitaan?  Meillä- 
kin on  suurenmoisia  järjestöjä,  mutta  minä  en  ole  mil- 
loinkaan tullut  kääntyneeksi  niiden  puoleen.  Tätä 
nykyä  ne  ovat  kohdistaneet  kaiken  harrastuksensa 
vain  sairaalatakkeihin,  haavasiteihin  ja  sotilasten  suk- 
kiin. Minäpä  menen  puhuttelemaan  vanhaa  rouva 
Belliä.  Ehkä  meidän  lopultakin  onnistuu  toimittaa 
kunnollinen  paikka  Helmille.  Mutta  jos  hän  vie  lap- 
sensa mennessään,  niin  miten  hyvitän  silloin  Rcsen  ja 
Dannyn. 

Rouva  Corbett  toteutti  aikomuksensa  samana  iltana 
Helmin  mentyä  työhönsä,  jättäen  lapsen  Rosen  huo- 
lelliseen hoitoon. 

Rouva  Bell  oli  kotona  ja  lupasi  ottaa  Helmin  asian 
puheeksi  kerhonsa  kokouksessa  seuraavana  päivänä. 

Ja  viikkoa  myöhemmin  Helmille  oli  tiedossa  uusi 
paikka.  Rouva  Bell  sanoi  sitä  ihanteelliseksi,  ja  vaikka 
kymmenen  dollaria  kuukaudelta  olikin  melko  vähän, 
ei  Helmi  kuitenkaan  joka  paikassa  saisi  oikeutta  pitää 
lastansa  luonaan,  ja  rouva  Herriott  tulisi  kohtelemaan 
häntä  hyvin  ystävällisesti.   Rouva  Herriott  oli  vielä 

nuori  ja  kokematon  ja  piti  omasta  lapsestaan  hyvin 
hyvää  huolta.  Helmi  saisi  hoitaa  molempia  lapsia, 
rouva  Herriottin  tehdessä  muut  työt. 

Vanha  Sam  oli  pahoillaan  Helmin  lähdöstä  ja  lah- 
joitti hänelle  sulkaviuhkan.  »Jos  tulette  takaisin  jona- 
kin päivänä,  tulee  vanha  Sam  iloiseksi.  Te  olette  hyvä 
tyttö  ja  oppivainen.  Tulkaa  vain  takaisin.  Tulkaa 
tervehtimään  vaimoani  ja  nauttimaan  virvokkeita». 

Kun  Helmi  maksoi  vuokransa  Pohjantähteen,  jäi 
hänelle  kolme  dollaria. 

Herriottien  koti  sijaitsi  eräässä  kuusi  huonetta  sisäl- 
tävässä huvilassa  syrjäkadun  varrella  kolmen  korttelin 
päässä  raitiotielinjasta.  Talo  oli  pieni  matalakattoinen 
huvila.  Rose  ja  Danny  saattoivat  häntä  uuteen  paik- 
kaan, Rose  kantaen  lasta  ja  Danny  auttaen  Helmiä 
raskaan  matkalaukun  kantamisessa. 

»Jospa  ette  voikaan  pitää  hänestä»,  sanoi  Rose. 
»Sillein  tulette  takaisin.  Uskallan  lyödä  vaikka  vetoa- 
kin siitä,  että  hänen  lapsensa  huutaa  enemmän  kuin 
meidän,  ja  juuri  kun  saatte  pienen  Lilin  nukkumaan, 
herättää  tuo  vieras  lapsi  sen  kirkunallaan.  Tulettehan 
sillein  takaisin  meille,  Helmi?  Me  suoriudumme  kyllä 
hyvin  kaikesta». 

Helmi  suuteli  takaovella  molempia  nuoria  ystäviään, 
mutta  Rose  kieltäytyi  lähtemästä,  sanoen  haluavansa 
ensin  nähdä,  oliko  rouva  tosiaan  kotona. 

»Ehkä  hän  on  muuttanut  mieltään»,  arveli  hän,  »tahi 
on  jo  saanut  apua  tahi  jotakin  on  tapahtunut.  West 
Endin  rouvat  ovat  semmoisia.  Eikö  totta,  Dan?  He 
eivät  maksa  velkojaankaan  kunnollisesti.  He  sanovat 
aina:  'Tulkaa  toiste.'  Dan  karhuaa  räätälin  laskuja  ja 
tietää  sen  kyllä.   He  eivät  muista  milloinkaan  viittä 

dollaria  pienempiä  eriä,  ja  elleivät  he  vei  keksiä  uutta 
veruketta,  tirkistävät  he  ikkunasta  tulematta  avaa- 
maan ovea». 

Mutta  rouva  Herriott  olikin  kotona  eikä  ollut  pes- 
tannut ketään  toista,  minkävuoksi  saattueen  oli  pakko 
palata  kotiinsa. 

Talo  oli  Helmin  sinne  tullessa  aivan  kuin  piiritys- 
tilassa. Kaikki  oli  sekaisin.  Valloittaja  nukkui  lasten- 
vaunuissa, jotka  täyttivät  melkein  koko  arkihuoneen,  ja 
hänen  nukkuessaan  piti  kaikkien  olla  hiljaa.  Isoäiti, 
joka  oli  kutsuttu  sotapalvelukseen,  tepasteli  huoneesta 
toiseen  tohveleissaan.  Puhelimen  kello  oli  vaiennettu 
paperilla.   Ketään  ei  laskettu  taloon,  ei  leipuriakaan. 

Keittiön  vieressä  oli  pieni  huone,  jossa  Helmi  sai 
nukkua  Lilin  kanssa.  Siinä  oli  juuri  tarpeeksi  tilaa 
kumipyöräisille  lastenvaunuille. 

»Ah,  kuinka  iloinen  olenkaan  saadessani  luovuttaa 
kiusallisen  lapsen  hoidon  toiselle!»  sanoi  rouva  Herriott 
suoraan.  »Se  pilasi  minulta  viime  kesän,  mutta  tätä 
kesää  en  aio  antaa  sen  turmella.  Eikö  tuollainen  lapsi 
olekin  oikea  kiusankappale?  Toivon,  että  teidän  lap- 
senne on  kiltti.  Minä  voin  kaikissa  tapauksissa  nyt 
lähteä  kaupungille,  kun  te  tulitte». 

Päästyään  täten  perhehuolista  rouva  Herriott  otti 
takaisin  paikkansa  pienessä  maailmassaan.  Hän  kähersi 
tukkansa  ja  pelasi  korttia,  meni  illatsuihin  ystäviensä 
kanssa  ja  palasi  kotiin  vasta  yömyöhällä.  Hän  oli 
kaunis  pulleaposkinen  kolmikolmattavuolias  nainen, 
joka  onnettomuudekseen  oli  häntä  jumaloivien  vanhem- 
pien ainoa  lapsi.  »Maudie  ei  pidä  työstä»,  sanoi  hänen 
äitinsä  usein,  »mutta  hän  mukautuu  kyllä  siihen  saa- 
tuaan oman  kodin».  Nuori  Rotert  Herriott,  joka  oli 

komein  juhlamenoin  mennyt  hänen  kanssaan  naimisiin, 
arveli  samaa. 

Maudie  oli  raivostunut  hirveästi  huomattuaan  ole- 
vansa raskaana,  mutta  hänen  äitinsä  uskoi  hänen  ru- 
peavan pitämään  pienokaisestaan.  »Lapset  valloitta- 
vat aina  itselleen  oman  paikkansa»,  sanoi  hän.  »Maudie 
rupeaa  aikaa  myöten  pitämään  lapsestaan  niin  kovasti, 
ettei  hän  luopuisi  siitä  miljoonastakaan  dollarista». 
Mutta  Maudien  ystävät  eivät  kylläkään  olisi  tarjonneet 
hänelle  tuota  summaa. 

Lapsi  oli  nyt  parin  kuukauden  ikäinen,  mutta  suuri 
äidinrakkauden  lähde,  josta  lapsen  isoäiti  oli  niin  luot- 
tavaisesti puhunut,  ei  ollut  vieläruvennut  pulppuamaan. 
»Hän  kiintyy  kyllä  siihen,  jahka  se  tulee  hieman  van- 
hemmaksi», sanoi  hän.  »Saattepa  nähdä,  että  Maudie 
rupeaa  vielä  pitämään  siitä». 

Helmi  tiesi  kissojen  joskus  hylkäävän  pienokaisensa, 
mutta  hän  ei  voinut  kuvitellakaan,  että  ihmisetkin 
saattaisivat  tehdä  samoin. 

Järjestys  näytti  vähitellen  palaavan  taloon.  Pitkistä 
kuivaus  nuorista  oli  liehunut  korillisittain  pestyjä  vaat- 
teita, komerot  oli  siistitty,  lattiat  kiillotettu  ja  kiusal- 
lisen lapsen  elämä  järjestetty  säännölliseksi.  Rouva 
Herriott  oli  voittanut  naisten  palkinnon  urheiluken- 
tällä ja  hänen  ystävänsä  sanoivat  hänen  näyttävän 
vuosia  nuoremmalta. 

Eräänä  iltana,  kun  Heriottit  aikoivat  lähteä  ajele- 
maan, halusi  herra  Herriott  ottaa  Helmin  ja  hänen 
lapsensa  mukaan.  »Tyttö  ei  ole  käynyt  vielä  missään 
tänne  tulonsa  jälkeen»,  sanoi  hän.  »Pyydä  sinä  häntä, 
Maudie». 

Maudie   kohotti   kiiltokyntisen   sormensa  sievästi 

punatuille  huulilleen.  »Hssh,  Bob!;>  sanoi  hän.  »Älä 
hemmottele  häntä,  vaan  anna  hänen  olla  alallaan.  No, 
tulehan  nyt.  Otamme  mukaan  Bunningit,  joilla 
ei  ole  lapsia  vastuksina.  Kiiruhda  nyt,  Bob?» 

Kun  he  pääsivät  autoon,  jatkoi  Mau  die  keskustelua. 
»Helmi  on  oivallinen,  mutta  me  emme  saa  pilata  häntä 
pyytämällä  häntä  mukaamme.  Palvelijattaret  oppivat 
vain  siten  tietämään  liian  paljon.  Kun  rouva  Bell  pu- 
hui minulle  hänestä,  kehoitti  hän  minua  hankkimaan 
pesijättären  erikseen,  koska  Helmi  ei  voisi  huolehtia 
pesusta,  kun  hänen  pitää  hoitaa  lapsia  —  hän  voisi 
siinä  työssä  vilustuakin.  Mutta,  Bob,  hän  tekee  sen 
kuitenkin  ja  peseekin  hyvin,  enkä  minä  ole  tietääkse- 
nikään  siitä.  Säästämme  siten  pari  dollaria  viikossa. 
Miltä  se  kuulostaa?  Olenko  minä  hyvä  vaimo  köyhälle 
miehelle?  Vastaisin  omasta  puolestani  myöntävästi. 
Nuo  ulkomaalaiset  tytöt  ovat  voimakkaita  kuin  hevo- 
set. No  niin,  Helmi  tekee  kaikki  tehtävänsä  hyvin, 
mutta  älä  sinä  vain  pilaa  häntä!  Kuta  suurempia  va- 
pauksia heille  myönnetään,  sitä  enemmän  he  vaativat. 
Usko  minua». 

Herra  Herriott  vastasi  tähän:  »Uskallan  lyödä  vaikka 
vetoakin,  että  hän  lähtisi  mielellään  ajelemaan,  koska 
hän  oikeastaan  on  vielä  lapsi.  Hän  on  sinua  nuorempi 
ja  mielestäni  hän  on  usein  hyvin  kalpea  ja  väsyneen 
näköinen». 

»Kuulehan  nyt»,  sanoi  hänen  pyylevä  pieni  vaimonsa 
arvokkaasti,  »kuka  tässä  oikeastaan  on  kotimme  emäntä». 

Näin  sanoessaanhän  näytti  niin  suloiselta,  niin  hem- 
moitellun,  mutta  hyvin  kauniin  lapsen  näköiseltä,  että 
hänen  miehensä  suuteli  häntä  ja  unhotti  Helmiä  kos- 
kevat seikat. 

Leivänj akajasta  oli  tullut  Helmin  ystävä,  joka  ker- 
toi hänelle  pikku  uutisia  muusta  maailmasta.  Näyttely- 
alueelle leiriytyneiden  sotilaiden  oli  määrä  lähteä  piak- 
koin. He  matkustaisivat  suoraan  Englantiin  Salisburyn 
kentille.  Hänenkin  poikansa  oli  heidän  joukossaan, 
»eikä  parempaa  poikaa  ole  kenelläkään  ollut».  Mutta 
poika  halusi  lähteä  —  lennähtää  pois  kuin  lastu  van- 
hasta pölkystä.  Hän  itsekin  oli  ollut  eteläafrikkalaisessa 
sodassa  — •  hänen  nimensä  oli  mainittu  viesteissäkin, 
mutta  kukaan  ei  muista  siitä  enää  mitään.  Maailma 
unhottaa  niin  pian.  Nämäkin  sotilaat  unhotetaan  kai- 
kista heille  nyt  soittavista  soittokunnista  huolimatta. 

Helmi  ei  ollut  onneton.  Työ  miellytti  häntä  yhtä 
paljon  kuin  pienen  Lilin  hoitaminenkin,  tyttönen  kun 
päivä  päivältä  tuli  yhä  suloisemmaksi.  Herriottien 
lapsi  oli  jykeväleukainen  pienokainen,  joka  itki  usein. 
»Onko  Maudie  jo  alkanut  kiintyä  siihen?»  kysj/i  isoäiti 
joka  kerta  tullessaan  lastenkamariin. 

Huoneestaan  Helmi  voi  katsella  pohjoiseen  rauta- 
tielle ja  nähdä  Pfeace  Kiverin  junan  vyöryvän  asemalle 
hitaasti  mutkitellen  kuin  nelikulmainen,  musta,  nive- 
likäs  käärme.  Hän  huomasi  sen  saapuvan  joka  tiistai 
ja  lauantai.  Hänestä  tuntui  kummalliselta,  ettei  Sim 
ollut  vastannut  hänen  kirjeisiinsä. 

Eräänä  huhtikuun  iltana,  kun  herra  ja  rouva  Herriott 
olivat  menneet  joihinkin  tanssiaisiin,  tuli  Roland,  hei- 
dän lapsensa,  äkkiä  sairaaksi.  Pienet  kädet  olivat  kuu- 
mat, hengitys  kävi  nopeasti  ja  lapsi  käänteli  päätään 
levottomana  puolelta  toiselle.  Kun  vanhemmat  tulivat 
kotiin  kello  kahden  aikaan  aamulla,  Helmi  käveli  lat- 
tialla pitäen  lasta  sylissään. 

»Laskekaa  se  vuoteelle  ja  antakaa  sen  vain  huutaa», 

sanoi  hänen  äitinsä  heittäen  viittansa  ruokasalin  pöy- 
dälle. »Se  johtuu  vain  hänen  hampaistaan.  Kaikki 
lapset  saavat  kärsiä  niistä.  Te  hemmoittelette  hänet 
vain  pilalle». 

»On  parasta  kutsua  lääkäri»,  sanoi  Helmi.  »Katsokaa, 
kuinka  punainen  hän  on  —  pelkään  hänen  sairastuneen 
tulirokkoon». 

»Joutavia!»  Maudie  Herriott  oli  saapunut  kotiin  ker- 
hosta. Hän  oli  tanssinut  jokaisen  tanssin  eikä  niiden 
elähdyttävä  vaikutus  ollut  vielä  haihtunut  hänestä. 
Kuinka  naurettava  tuon  suomalaistytön  päähänpisto 
olikaan.  Vai  lääkäri  pitäisi  kutsua! 

Helmi  oli  peloissaan.  Lapsen  silmät  verestivät  ja 
olivat  kuumeisen  kiiltävät.  »Kutsukaa  toki  lääkäri, 
rouva  Herriott»,  pyysi  hän.  »Tällainen  äkillinen  sairaus 
on  vaarallinen,  se  aiheuttaa  joskus  suonenvetokohtauk- 
sia,  joihin  lapset  voivat  kuolla». 

Rouva  Herriott  tarkasti  uudelleen  lasta  tunnustel- 
len sen  päätä  ja  käsiä.  »Pyh,  häntä  ei  vaivaa  mikään! 
Hänen  päänsä  on  kyllä  hieman  kuuma,  mutta  hänen 
kätensä  ovat  kylmät.  Koetelkaa  itse». 

Pienokaisen  sormenpäät  olivat  todellakin  kylmät. 

»No  niin,  minä  menen  nyt  levolle;  minulla  on  ollut 
rasittava  päivä  ja  huomenna  on  toinen  samanlainen. 
Ei  kannata  turhan  vuoksi  ruveta  suurentamaan  lääkä- 
rin laskua.  Kaikki  lapset  sairastavat  joskus,  ja  kuta  vä- 
hemmän niihin  silloin  kiinnitetään  huomiota,  sitä  pa- 
rempi heille  itselleen». 

Seuraavana  päivänä  tuli  Lilikin  kuumeiseksi  ja  le- 
vottomaksi, jolloin  Helmi  lähetti  sanan  lääkärille. 
Kolmen  päivän  kuluttua  lääkäri  totesi  taudin  tuli- 

rokoksi.  Herriottit  päättivät  nyt  lähettää  molem- 
mat lapset  kuumesairaalaan. 

»Antakaa  lasten  jäädä  tänne  minun  hoitooni»,  pyysi 
Helmi.  »Minä  en  voi  jättää  lastani  vieraisiin  käsiin. 
Se  ikävöisi  itsensä  kuoliaaksi.  Rouva  Herriott,  anta- 
kaa minun  hoitaa  lapsia!  Suostun  tekemään  teille 
työtä  vuoden  —  viisi  vuotta  —  palkatta,  jos  vain  an- 
natte lapsen  jäädä  tänne.  Ja  minä  hoidan  samalla 
Rolandinkin».   Helmi  huojutti  ruumistaan  tuskissaan. 

Rouva  Herriott  ei  epäröinyt  hetkistäkään.  »Ei, 
Helmi,  emme  voi  suostua  siihen.  Niitä  tullaan  hoi- 
tamaan hyvin  sairaalassa,  joka  on  juuri  sopivin  paikka 
siihen  tarkoitukseen». 

»Mutta  pieni  Lilini  kuolee  siellä.  Minä  tahdon  hoi- 
taa häntä». 

»Onhan  oikeastaan  samantekevää,  kuka  häntä  hoi- 
taa, kunhan  häntä  vain  hoidetaan  hyvin». 

Helmi  ponnahti  seisoalleen  ja  astui  kiivaasti  emän- 
tänsä eteen. 

»Mutta  minulle  se  ei  ole  samantekevää.  Minä  en 
vihaa  lastani,  kuten  te.  Te  voitte  lähettää  sinne  omanne. 
Jos  lapsenne  kuolee,  tulette  te  vain  iloiseksi,  mutta  jos 
minun  Lilini  kuolee,  kuolen  minäkin.  Antakaa  mi- 
nun pitää  molemmat,  olkaa  niin  armollinen!» 

»Bob,  kuuntelehan  tuota  —  eikö  se  koske  sinunkin 
korviisi?  Te  olette  voimakas  ja  itsepäinen,  Helmi, 
mutta  molemmat  lapset  viedään  kaikissa  tapauk- 
sissa kotoa  pois.  Jos  kuumesairaala  kerran  kelpaa  Ro- 
land Herriottille,  kelpaa  se  varmasti  Lilillekin,  minkä- 
vuoksi  teidän  on  parasta  hillitä  mielenne  ja  laittaa 
heidät  valmiiksi». 

Vaikka  Maudie  Herriott,  tämä  hemmoiteltu  lapsi  ja 

vaimo,  olikin  pyylevä  ja  punakka  ja  herttaisen  nä- 
köinen, oli  hän  kuitenkin  kovasydäminen. 

Molemmat  äidit  ajoivat  s  air  as  vaunuissa  sairaalaan, 
ja  omituista  oli,  että  vain  rouva  Herriott  sai  hystee- 
risen kohtauksen,  kun  hoitajatar  otti  hänen  lapsensa 
häneltä. 

Muuan  ruskeasilmäinen  hoitajatar,  joka  otti  vas- 
taan Lilin,  huomasi  Helmin  hädän  hänen  kasvois- 
taan ja  taputti  häntä  ystävällisesti  olalle.  »Teidän 
lapsenne  ei  luullakseni  sairastukaan  varsin  kovasti. 
Hän  on  suloinen  pienokainen  ja  näyttää  melko  voi- 
makkaalta. Älkää  olko  lainkaan  huolissanne  hänestä. 
Me  olemme  onnistuneet  lastemme  hoidossa  suuren- 
moisesta Lupaan  teille,  että  häntä  hoidetaan  niin 
huolellisesti  kuin  suinkin.  Hän  ei  tule  ikävöimään 
teitä  paljoakaan». 

Helmi  suuteli  hänen  kättään  kiitollinen  ilme  sil- 
missään, voimatta  sentään  sanoa  mitään.  Hänen  sy- 
dämensä olisi  murtunut,  kun  hän  näki  Liliä  kannetta- 
van sairassaliin  pois  hänen  luotaan  ja  oven  sitten  sul- 
keutuvan, ellei  hoitajatar  olisi  laskenut  kättään  niin 
ystävällisesti  hänen  olalleen.  Tämän  käden  lämmin, 
rohkaiseva  kosketus  tuntui  vielä  hänen  olkapäässään, 
kun  hän  laskeutui  pimeitä  portaita  ja  nousi  sairas- 
vaunuihin,  jotka  odottivat  oven  edustalla. 

Rouva  Herriott  itki  kovasti.  Helmi  istui  paikoil- 
laan jäykin  huulin  ja  kalpeana,  mutta  itkemättä. 
Sairas  vaunujen  himmeän  ikkunan  punainen  risti  van- 
gitsi hänen  katseensa  kaameasti  lumoten.  Hänen  kiih- 
tyneessä mielikuvituksessaan  se  näytti  verellä  maala- 
tulta. 

Paluumatkalla  heidän  täytyi  pysähtyä  aseman 
kohdalla  suuren  tungoksen  takia.  Iltapäivän  juna  oli 
näet  juuri  lähdössä  —  ylimääräinen  juna,  jonka  oli 
määrä  kuljettaa  sotilaita.  Aseman  laituri  oli  tupaten 
täynnä  ihmisiä  ja  soittokunta  kaiutteli  säveliään. 
Helmi  vihasi  sen  aiheuttamaa  melua.  Kuinka  tuo 
soittokuntakin  saattoi  soittaa,  vaikka  maailmassa  oli 
niin  paljon  levottomuutta  ja  hänen  Lilinsä  oli  sairas? 
Kerran  lapsena  hän  oli  kotonaan  sipaissut  kädellään 
kalkittua  seinää,  jolloin  muurilaastihiukkasia  oli  men- 
nyt hänen  kynsiensä  alle  aiheuttaen  hänelle  kovia 
tuskia.  Nyt  tuon  soiton  kuuleminen  sai  hänet  tunte- 
maan aivan  samanlaista  kipua. 

Juna  oli  koristettu  lipuilla,  jotka  riippuivat  vaunu- 
jen ikkunoista,  liehuen  kuin  pienet  haavoittuneet  lin- 
nut ja  nuollen  vaunujen  seiniä  kuin  punaiset  kielet. 
Helmiä  värisytti,  kun  hän  katseli  niitä. 

Kun  juna  vyöryi  hitaasti  ohi,  näki  Helmi  sotilasten 
kasvoja  liukuvan  ohitseen.  Useimmat  sotilaat  olivat 
vaunujen  laiturin  puoleisissa  ikkunoissa  heiluttamassa 
jäähyväisiä  3/stävilleen.  Juuri  kun  viimeinen  vaunu 
vyöryi  kiihtyvää  vauhtia  ohi,  seisoi  muuan  mies  ala- 
kuloisena eräässä  sen  ikkunassa  ja  katseli  maisemaa 
silmin,  jotka  eivät  nähneet  mitään.  Istuen  sairas- 
vaunuissa  Helmi  ei  ollut  kauempana  kuin  kuuden 
jalan  p  aass  a  hänestä.  Kun  hänen  kasvonsa  tulivat 
näkyviin,  takoi  Helmi  ikkunaan  kuin  mieletön  huu- 
taen: »Jack,  Jack,  katso  minuun!»  Mutta  vaikka 
Helmi  näkikin  hänet  niin  selvästi,  ei  hän  nähnyt  Hel- 
miä, ja  juna  meni  menojaan.  Helmin  ääni  hukkui 
soittokunnan  marssin  säveliin,  kuten  monen  muunkin 
nyyhkytykset. 

Seuraavana  päivänä  Helmi  meni  Pohjantähteen 
kiiveten  väsyneesti  portaita  ylös. 

Rouva  Corbett  avasi  hänelle  oven,  aivan  niin  kuin 
hän  oli  avannut  neljä  kuukautta  sitten,  ja  tytön  kas- 
voissa ilmenevä  tuska  kertoi  jälleen  oman  tarinansa. 

»Hyvä  Jumala,  Helmi,  onko  Lili  kuollut?»  kysyi 
rouva  Corbett. 

Helmi  istuutui  ennen  vastaamistaan. 

»Siinäkö  kaikki?  Se  ei  varmastikaan  voi  olla  mi- 
tään vaarallista.  Melkein  kaikki  lapsethan  saavat  po- 
tea sen  taudin.  Kuumesairaalassa  on  mainioita  hoi- 
tajattaria. Siellä  on  eräs  kookas  neiti  nimeltä  Shaw, 
jota  jalompaa  tyttöä  ei  ole  olemassa.  Rohkaiskaa  mie- 
lenne, Helmi;  pienellä  lemmikillänne  ei  ole  mitään  hä- 
tää, Jumalan  kiitos.  Nähdessäni  kasvonne  luulin 
peikkojen  varastaneen  hänet.  Olen  nyt  iloinen,  että 
tässä  onkin  vain  kysymys  tulirokosta,  ei  sen  pahem- 
masta». 

»Mieheni  on  lähtenyt  sotaan»,  sanoi  Helmi  murtu- 
neena. »Näin  hänet  junassa.  Hän  ei  huomannut  mi- 
nua eikä  näytä  enää  välittävänkään  minusta». 

Rouva  Corbett  mietti.  Tämä  oli  vaikeampi  asia 
kuin  pienen  Lilin  sairaus,  ja  hetkiseksi  tämäkin  päät- 
täväinen hyvänuskoja  menetti  toivonsa,  mutta  vain 
hetkiseksi. 

»No  niin,  kun  hän  kerta  on  siellä,  niin  nyt  tiedätte 
ainakin,  missä  hän  on.  Hän  teki  jalosti  lähtiessään 
mukaan,  muistakaa  se,  Helmi.  Juokaa  nyt,  hyvä  ys- 
tävä, kupillinen  teetä.  Se  virkistää  ja  saa  elämän  näyt- 
tämään hieman  valoisammalta.  Juokaa  kuppi  pohjaan, 
hyvä  ystävä,  ja  kaatakaa  sitten  itsellenne  uutta. 
Olette  jo  virkeämmän  näköinen.    Älkää  ruvetko  su- 

remaan.  Ei  mitään  sellaista  ole  vielä  tapahtunut, 
mikä  ei  voisi  muuttua  hyväksi,  muistakaa  se.  Tei- 
dän suloinen  siunattu  lapsenne  voittaa  vielä  Juma- 
lan avulla  kuumeen,  ja  miehenne  palaa  vielä  takaisin». 

»Mutta  hän  ei  halua  minua  luokseen  enää.  Tiedän 
sen  nyt.  Tuomari  on  kääntänyt  hänen  mielensä  mi- 
nua vastaan.  Sanoin  tappavani  tuon  miehen  ja  minä 
tapankin  hänet!» 

»Ei,  hyvä  ystävä,  ei  ollenkaan!  Teidän  ei  pidä  pu- 
hua kenenkään  tappamisesta.  Jumala  rankaisee  kyllä 
kaikkia  ilkeitä  ihmisiä  sopivalla  hetkellä.  Te  tulette 
mukanani  Armeijaan.  Jumalan  rakkaus  saa  siellä  loh: 
duttaa  teitä.  Ei  puhettakaan  tappamisesta,  Helmi, 
koska  ei  mikään  ole  sen  hirveämpää.  Ja  kuulkaahan 
nyt,  hyvä  ystävä,  olin  vallan  unhottaa,  että  täällä  on 
teille  pari  kirjettäkin,  jotka  saapuivat  eilen». 

Helmi  tarttui  niihin  kiihkeästi  ja  avasi  toisen. 
»Tässä  on  tapahtunut  jokin  erehdys»,  sanoi  hän  no- 
lona, »koska  täällä  on  rahaa.  Kukapa  minulle  rahaa 
lähettäisi?  Se  on  jo  kerran  matkalla  avattu  ja  sul- 
jettu jälleen». 

Rouva  Corbett  otti  kirjeen  hänen  kädestään.  »Kyllä 
tämä  on  epäilemättä  tarkoitettu  juuri  teille»,  sanoi 
hän,  »koska  siinä  on  teidän  nimennekin.  Tämä  on 
jonkun  Arthur  Warnerin  kirjoittama  viidentoista 
dollarin  suuruinen  maksumääräys». 

»Minä  en  tunne  ketään  sennimistä  henkilöä»,  sanoi 
Helmi. 

»Hän  tuntee  ainakin  teidät,  ja  se  onkin  parempi. 
Hän  haluaa  kaikissa  tapauksissa  lahjoittaa  teille  ra- 
hat, ja  olette  tyhmä,  ellette  ota  niitä  vastaan.  Luke- 
kaa tuo  toinen  kirje  —  ehkä  se  selittää  kaiken». 

Helmi  aukaisi  sen  ja  luki.  Kirje  oli  sama,  jonka 
Jack  oli  avannut  Eagle  Minesissä.  Helmi  luki  sen 
ääneen  rouva  Corbettille.  »Tiedän  nyt»,  sanoi  hän. 
»Hän  on  hyvä  mies,  tuo  herra  englantilainen.  Otan 
vastaan  rahat,  koska  hän  tarkoittaa  minulle  vain 
hyvää». 

»Sitä  ei  voida  epäilläkään»,  myönsi  rouva  Corbett. 
»Hän  näyttää  rehelliseltä  mieheltä,  eikä  maailmassa  ole 
mitään  sen  parempaa.  Nyt,  hyvä  Helmi,  pitää  tei- 
dän paneutua  levolle  Rosen  vuoteeseen  ja  nukkua 
oikein  tarpeeksenne,  lapsi  raukka». 

Mutta  Helmi  ei  ajatellut  unta.  Hänen  piti  täyttää 
muuan  velvollisuus.  Eräs  suuri  aie  hallitsi  hänen  sy- 
däntään. Nyt  saapuneet  rahat  tekivät  sen  toteuttami- 
sen mahdolliseksi.  Kun  rouva  Corbett  palasi  takaisin, 
oli  Helmi  poistunut. 

XXVII 

Kevyeen  kotitakkiinsa  pukeutuneena  tohtori  St. 
John  lepäili  huoneessaan  iloisesti  rätisevän  takka- 
valkean ääressä.  Viereisessä  huoneessa  pelasi  Eeva 
vieraittensa  kanssa  korttia.  Kimeät,  hermostuneet 
naurunpuuskat  keskeyttivät  silloin  tällöin  hiljaisen 
keskustelun. 

Tohtori  oli  kuunnellut  tällaista  keskustelua  usein. 
Siellä  lausuiltiin  tuon  tuosta  sukkeluuksia,  joiden  hie- 
not terävät  kärjet  tunkeutuivat  esiin  kuin  neulat 
neulatyynystä,  ohuina,  terävinä  ja  odottamatta,  koska 
vieraiden  mieliala  oli  hyvin  vaihtelevainen.  Heillä  ei 
ollut  mitään  yhteistä  harrastusta  eikä  päämäärää,  he 

olivat  vain  ajan  viettäjiä  ja  vaikutelmien  metsästäjiä. 
Hän  tunsi  tuon  huoneen  tuoksun,  hajupussien,  sa- 
vukkeiden, naisten  ihon,  väkevien  ja  outojen  haju- 
vesien omituisen  tuoksun.  Se  oli  makeaa,  mutta  ei 
lainkaan  terveellistä. 

Tohtori  saattoi  nähdä  kaiken  kuin  kuvassa.  Hän 
kuvitteli  tummanruskeaa  taustaa,  jonka  siellä  täällä 
puhkaisivat  pienet  vaaleat  valokimput,  jotka  eivät 
alkaneet  mistään,  eivät  loppuneet  eivätkä  johtaneet 
mihinkään.  Eevan  ystävät  tapasivat  toisensa,  jut- 
telivat keskenään,  erosivat  ja  kohtasivat  jälleen  toi- 
sensa. Mutta,  ei  ainoakaan  viisaampana  eikä  parem- 
pana, ei  halukkaana  jalompaan  elämään.  He  ei- 
vät tehneet  mitään  väärää  —  mutta  hänen  mieles- 
tään jotakin  vieläkin  pahempaa,  koska  he  eivät  teh- 
neet mitään. 

Tohtori  muisti  nyt,  että  oli  keskiviikkoilta.  Hänen 
äitinsä  oli  aina  mennyt  rukoushuoneelle  keskiviikko- 
iltoina. Kuinka  Eeva  nauraisikaan,  jos  hänelle  mai- 
nittaisiin siitä.  Ihmisluonne  on  pohjaltaan  aina  sama. 
Mutta  Eevan  luonne  oli  nyt  jollakin  tavoin  suistu- 
massa pcis  radaltaan.  Hänen  äitinsä  oli  viettänyt 
vuosikausia  uutterasti  ja  säännöllisesti  työskennel- 
len. Työ  tuijotti  häneen  aamusta  iltaan  ja  hän  teki- 
kin sitä.  Mutta  hän  osasi  kuitenkin  pitää  päänsä  kai- 
ken arkiaherruksen  yläpuolella.  Hän  oli  aina  lem- 
peä, tarkkaavainen  ja  myötämielinen.  Mutta  kun 
Eevalla  ei  ollut  mitään  tehtävää,  niin  ei  hän  tehnyt- 
kään mitään,  ja  kun  hän  ei  tehnyt  mitään,  turmel- 
tui hän  ja  muuttui  pintapuoliseksi,  itsekkääksi,  äreäksi 
ja  kovaksi. 

Opiskeluaikoinaan  tohtori  St.  John  oli  haaveillut 

tällaisesta  kodista  ja  sellaisesta  vaimosta,  joka  voisi 
auttaa  häntä  myötätuntcisuudellaan  ja  ymmärtämyk- 
sellään. Mutta  jokin  oli  turmellut  hänen  unelmansa. 
Hänellä  oli  nyt  komea  talo  ja  paljon  potilaita,  ja  vie- 
läpä joku,  joka  tuhlasi  hänen  rahojaankin,  mutta.  .  . 

Hänessä  itsessään  oli  kyllä  syytä  hänessäkin  —  hän 
oli  ollut  liian  myöntyväinen,  suopea  ja  veltto.  Hän 
tiesi  Eevan  ystävineen  nauravan  hänelle.  Se  help- 
pous, millä  Eeva  kykeni  pettämään  häntä,  soi  monta 
hyvää  juttua  tuolle  iloiselle  seurueelle,  joka  istui  peli- 
pöytien ääressä. 

Vasta  silloin,  kun  hänen  äitinsä  oli  tullut  vieraile- 
maan hänen  luokseen  vuosi  sitten,  oli  tohtori  alkanut 
nähdä,  millainen  Eeva  oikeastaan  oli.  Hän  oli  koet- 
tanut kuvitella,  millainen  Eeva  olisi  äidin  ikäisenä, 
joka  nyt  viidenseitsemättä  vanhana  oli  yhtä  vilkas 
ja  teräväj ärkinen  kuin  aina  ennenkin,  ja  yhtä  työ- 
teliäs. Eevalle  hänen  miehensä  äiti  oli  arvoitus.  Kuinka 
voi  kukaan  olla  niin  iloinen  päästessään  sunnuntai- 
koululasten  uudenvuodenjuhlaan?  Miksi  viitsii  ku- 
kaan nousta  niin  varhain  sunnuntai  aamuisin  läh- 
teäkseen kävelemään?  Eevan  väkinäinen  kohteliaisuus 
ärsytti  tohtoria,  ja  hän  tunsi  suorastaan  huojennusta, 
kun  hänen  äitinsä  muutti  neiti  Ahtien  luo  vierailunsa 
loppuajaksi. 

Muuan  toinenkin  asia  painoi  raskaasti  tohtorin 
mieltä.  Rintamalle  tarvittiin  enemmän  kirurgeja. 
Miksi  hän  jäisi  tänne  mukavaan  elämään?  Tohtori 
Brown,  hänen  nuori  apulaisensa,  ajatteli  jo  vaka- 
vasti asiaa.  Tohtori  Brownilla  oli  vaimo  ja  lapsia  — 
vaimo,  joka  rakasti  miestään.  Tohtori  Brown  oli  il- 
moittanut aikovansa  lähteä,  koska  hän  cli  nuori  mies. 

Mutta  eihän  ikä  tässä  ollut  ratkaiseva  seikka.  Toh- 
tori Brownilla  oli  enemmän  syytä  jäädä  kotiin  kuin 
hänellä,  jota  ei  kukaan  tulisi  kaipaamaan.  Eeva  olisi 
vain  onnellisempi  ilman  häntä  niin  kauan  kuin  rahat 
riittäisivät. 

Tällaiset  ajatukset  askarruttivat  tohtorin  mieltä 
hänen  lepäillessään  ja  kuunnellessaan  lämpiön  ta- 
kaa kuuluvaa  puheensorinaa.  Ensimmäisenä  vuonna 
heidän  naimisiinmenonsa  jälkeen,  kun  hän  alkoi  huo- 
mata, ettei  Eeva  aikonutkaan  liittyä  vakavasti  hä- 
nen elämäänsä,  hän  loukkautui  katkerasti.  Hän  oli 
haaveillut  kotoisesta  onnesta  kuusitoistavuotiaasta 
saakka,  ja  tällaisten  unelmien  haihtuminen  koskee  aina 
kipeästi.  Se  katkeroitti  vielä  nytkin  hänen  mieltään, 
saattaen  hänet  samalla  arvostelevaiseksi.  Ja  kun  ar- 
vostelu astuu  hellyyden  tilalle,  haihtuu  rakkaus. 

Tohtori  St.  John  ei  olisi  arvostellut  vaimoaan,  jos 
tämä  vain  olisi  osoittanut  harrastusta  johonkin.  Hän 
olisi  pitänyt  siitä.  Hän  ei  vaatinut,  että  jokaisen  nai- 
sen piti  olla  taitava  kotiaskareissa  ja  osata  keittää  kah- 
via ja  silittää  paitoja,  koska  kaikki  voivat  kyetä  sii- 
hen. Mutta  seuraa  —  vaimonsa  |hyvää  toveruutta  — 
sitä  hän  kaipasi.  Ja  nyt  tämä  kaipaus  alkoi  hitaasti 
muuttua  katkeruudeksi.  Toisilla  miehillä  oli  kunnon 
vaimo,  hänellä  vain  lörpöttelevä  koreilija,  kortinpe- 
laaja ja  teenjuoja. 

Puhelin  soi. 

»Kyllä,  täällä  on  tohtori  St.  John.  Kuka  puhuu?» 
»Jack  —  Jack  Doran». 

»Eevan  velikö?  Läpimatkallako?  Tule  vain  tänne, 
me  olemme  kyllä  kotona.   Minä  tulen  noutamaan  si- 

nua  —  siihen  ei  mene  kuin  puolituntinen.  Asemallako? 
Minä  tulen  sinne  ja  Eeva  myös». 

Tohtori  kiiruhti  arkihuoneeseen  ja  kertoi  uutisen 
Eevalle.  »Jack  on  asemalla.  Pue  päällystakki  yl- 
lesi, autoni  odottaa  jo  oven  edustalla.  Jätä  vieraasi 
tänne». 

»Me  lähdemme  kaikki  sinne»,  huudahti  muuan 
tyttö,  jolla  oli  hyvin  paljaat  hartiat.  »Minä  haluan  kat- 
sella Eevan  hyvännäköistä  veljeä.  Lausutaan  hä- 
nelle oikein  joukolla  jäähyväiset». 

Naiset  nousivat  hätiköiden  ja  hälisten.  Heidän 
velttoudessaan,  iloisuudessaan  ja  vakavuuden  puut- 
teessaan oli  tohtorin  mielestä  jotakin  sanomattoman 
ärsyttävää.  »Jääkää  te  vain  tänne»,  sanoi  hän  ly- 
hyesti. »Jack  Doran  ei  halua  tavata  outoja  ihmisiä. 
Hän  haluaa  puhutella  sisartaan». 

Eeva  kääntyi  vihaisesti  hänen  puoleensa.  »Muista, 
että  asema  on  yleinen  paikka,  jonne  jokainen  saa  tulla. 
Lähtekää  vain  mukaan,  lapset,  jokainen  teistä». 

Tohtori  tarttui  vaimonsa  käsivarteen  niin  kiivaasti, 
että  se  hämmästytti  Eevaa,  ja  sanoi:  »Mutta,  Eeva  — 
ole  toki  järkevä!» 

»Sinulla  ei  ole  mitään  oikeutta  käyttäytyä  raa'asti 
ystäviäni  kohtaan»,  sanoi  Eeva  kiukkuisesti  heidän 
ajaessaan  asemalle.  »Sinä  käyttäydyit  inhoittavasti 
äsken  juuri». 

»Ah,  unhota  se!»  sanoi  tohtori,  »ja  koeta  nyt  kerran- 
kin ajatella  vakavasti.  Sinun  ainoa  veljesi  on  mat- 
kalla sotaan.  Voi  olla  mahdollista,  ettet  tapaa  häntä 
enää  milloinkaan.  Eikö  sinulla  ole  mitään  sanottavaa 
hänelle?  Unhota  tuo  kaakattava  joukko  puoleksi  tun- 
niksi. Sen  tunteita  ei  ole  lainkaan  loukattu». 


Suomalaistyttö  Amerikassa  —  22 

Eeva  katsoi  häneen  sanatcnna  hämmästyksestä. 

Jack  oli  toivonut  saavansa  puhutella  sisartaan  ja  toh- 
toria muiden  kuulematta.  Hän  halusi  kertoa  sisarel- 
leen Helmistä.  Hänen  sydämensä  kaipasi  toveruutta 
—  hän  tunsi  tarvetta  kertoa  asiasta  jollekulle.  Mutta 
kun  tuo  vieras  joukko  parveili  hänen  ympärillään  lör- 
pötellen  kaikenlaista  joutavaa,  kuluivat  nuo  muuta- 
mat minuutit  hyödyttömästi.  Tohtori  oli  raivoissaan 
ja  hänen  raivonsa  suuntautui  Eevaan.  Tässä  oli  ainoa 
veli  matkalla  sotaan  eikä  sisarella  ollut  ainoatakaan 
vakavaa  ajatusta,  ei  minkäänlaisia  helliä  sanoja  vel- 
jelleen. 

Vihdeinkin  tohtori  sai  tartutuksi  Jackin  käteen  hei- 
dän seisoessaan  vaunun  portailla.  »Minäkin  aion  läh- 
teä sinne,  Jack»,  sanoi  hän.  »Siitä  tulee  pitkä  sota, 
jossa  tarvitaan  meitä  kaikkia.  En  voi  jäädä  tänne 
katselemaan  muiden  lähtöä.  Olen  oikein  ylpeä  si- 
nusta, Jack.  Voinko  tehdä  jotakin  hyväksesi?» 

Jack  tunsi  kiihkeää  halua  kertoa  tohtorille  kaiken, 
mutta  konduktööri  huusi  jo  ja  veturin  kello  kilisi. 

»Toivon,  että  olisin  saanut  keskustella  pitemmän  ai- 
kaa kanssasi»,  sanoi  Jack  junan  lähtiessä  liikkeelle. 

Sinä  iltana,  kun  vieraat  olivat  poistuneet,  Eeva  tuli 
tohtorin  huoneeseen.  Työlampussa  oli  vielä  tuli  ja 
Eeva  tiesi  siitä  hänen  valvovan.  Viekkaana  ja  miel- 
lyttävänä, keveään  kerman  väriseen  satiinikauhta- 
naan  pukeutuneena  Eeva  oli  päättänyt  tukahduttaa 
nämä  miehensä  ensimmäiset  tottelemattomuuden  oi- 
reet. Hänen  naimisissa  olevat  ystävättärensäolivat  va- 
kuuttaneet hänelle,  ettei  ollut  hyvä  antaa  miehen 
jäädä  hautomaan  vihanpuuskaansa  tahi  suuttumus- 

taan,  koska  se  vain  paaduttaisi  häntä.  Eeva  oli  sen- 
vuoksi  päättänyt  käyttäytyä  ylimielisesti  ja  kylmän 
ylpeästi.  Hän  antaisi  kyllä  anteeksi,  mutta  vasta 
miehensä  täydellisen  peräytymisen  jälkeen. 

»No  niin,  mitä  sinulla  on  sanottavaa?»  kysyi  hän 
mieheltään  tuohon  kuningatarmaiseen  tapaansa,  joka 
oli  aina  tähän  asti  tehnyt  vaikutuksensa. 

»Ei  mitään»,  vastasi  tohtori.  »Vain  sen  verran,  että 
sinunkin  olisi  jo  aika  mennä  vuoteeseen». 

»Niinkö  sinä  sanot  loukattuasi  vieraitani?» 

Tohtori  laski  kirjansa  syrjään.  »Jos  sinun  vierail- 
lasi olisi  ollut  hiemankaan  järkeä,  olisivat  he  jääneet 
tänne  ja  antaneet  meidän  lähteä  sinne  kahden.  He 
eivät  tunne  Jackia  eivätkä  välitä  hänestä  vähääkään. 
He  hyökkäsivät  asemalle  vain  saadakseen  jotakin  teh- 
tävää, saadakseen  jonkinlaisen  vaikutelman,  joka  vil- 
kastuttaisi heidän  hidasta  ajatuskykyään.  Minähän 
käskin  sinun  kiiruhtaa,  jos  tahdoit  puhutella  veljeäsi. 
Minun  puolestani  saat  olla  siitä  niin  loukkautunut  kuin 
vain  haluat.  Minä  olen  väsynyt  yrityksiin  koettaa  ym- 
märtää sinua  ja  tehnyt  sen  johtopäätöksen,  ettei  si- 
nussa olekaan  mitään  ymmärrettävää,  koska  sinä  to- 
dellisuudessa olet  lakannut   kiinnostamasta  minua». 

Eeva  ei  ollut  odottanut  tällaista  puhetta.  »Mitä  sinä 
oikeastaan  tarkoitat?»  kysyi  hän  vihdoin. 

»Juuri  sitä,  mitä  sanoin.  Itsekkäät  ihmiset  saavat 
lopulta  maksaa  itsekkyydestään.  Maailma  käy  so- 
taa, Eeva,  mutta  sinä  et  näytä  tietävän  sitä.  Kun 
sinä  ja  sinun  hemmoitellut  ystäväsi  söitte  ja  joitte  ala- 
kerrassa, kuoli  poikia  liejussa  ja  kylmässä  pelastaak- 
seen maailman,  Jackin  kaltaisia  urhoollisia  poikia. 
Hoitajattaret  sitoivat  haavoja  pommien  putoillessa  hei- 

dän  ympärillään  ja  pakolaisia  tulvi  Englantiin  jou- 
tuakseen englantilaisten  naisten  hoitoon.  Ei,  Eeva, 
sinunlaisesi  henkilöt  voivat  ehkä  jatkaa  elämäänsä 
kauankin  aikaa  rauhan  vallitessa,  mutta  sota-aikana 
sellaiset  henkilöt  herättävät  ikävää  huomiota». 

Eeva  katseli  häntä  puoleksi  suljettujen  luomiensa 
välistä.   Katkera  viha  poltti  hänen  silmiään. 

»Sinä  et  ole  enää  mikään  lapsi,  Eeva,  vaikka  tus- 
kin voin  sanoa  sinua  naiseksikaan.  Sinulla  on  ihana 
vartalo,  olet  viehkeä  tanssijatar  ja  hyvin  tuhlaavainen, 
milloin  oma  minäsi  on  kysymyksessä.  Sinusta  ei  tule 
milloinkaan  vanhaa  naista,  Eeva;  älä  ollenkaan  pel- 
kää sitä.  Vanhat  naiset  ovat  ystävällisiä,  kärsivälli- 
siä ja  äidillisiä  ihmisiä,  jotka  ovat  valmiit  auttamaan 
ja  varoittamaan,  ja  huolehtivia  —  ehkäpä  liiaksikin. 
Sinähän  tunnet  tyypin,  koska  voit  halveksia  heitä  niin 
äärettömästi.  Sinä  oikein  häpesit  rakasta  vanhaa  äi- 
tiäni, kun  hän  tuli  vierailemaan  luoksemme,  koska 
hän  oli  niin  vanhanaikainen  ja  omituinen  sinun  ja  ys- 
täviesi mielestä.  Ei,  sinusta  ei  tule  milloinkaan  van- 
haa naista,  Eeva;  viidentoista  vuoden  kuluttua  sinä 
olet  vain  vanhentunut  uutuus». 

Eeva  kääntyi  ja  poistui  huoneesta  puhumatta  sa- 
naakaan. Päästyään  omaan  huoneeseensa  hän  heit- 
täytyi vuoteelleen  ja  itki  pelkästä  harmista. 

Tohtori  ilmoitti  seuraavana  päivänä  vaimolleen  pes- 
tautuneensa rintamapalvelukseen.  Eeva  toivoi  ja  odotti 
viimeiseen  hetkeen  saakka,  että  hän  pyytäisi  anteeksi, 
mutta  pettyi  toiveissaan.  Ja  kovinta  oli  se,  ettei  toh- 
tori näyttänyt  välittävän  hänestä  vähääkään. 

XXVIII 

Bannermanin  asukkaat  eivät  ole  vielä  unhottaneet 
huhtikuun  viidettäkolmatta  päivää  vuonna  1915. 
Päivä  valkeni  hyvin  rauhallisena  ja  aivan  muiden  päi- 
vien kaltaisena,  lukuunottamatta  sen  sokaisevaa  kuu- 
muutta, joka  tuntui  tukahduttavammalta  kuin  heinä- 
kuun helle.  Kevät  oli  saapunut  varhain,  ja  taimet 
alkoivat  versoa  kovalla  kiireellä.  Poppelien  punaiset 
tupsut  vaalenivat  höyhenmäisen  harmaiksi  ja  muuta- 
mat olivat  jo  pudonneet  maahan.  Ne  olivat  jo  toi- 
mittaneet tehtävänsä  ja  voivat  nyt  levähtää. 

Kevätlintujen  joukossa,  jotka  olivat  tulleet  ilahdut- 
tamaan maata,  oli  enimmän  variksia.  Niitä  oli  saa- 
punut tuhansittain  etelästä  täyttäen  ilman  raakunal- 
laan.  Jokaisessa  saapuvassa  parvessa  näytti  äänekäs 
vähemmistö  hallitsevan,  ja  se  erosi  joskus  joukosta  len- 
tääkseen omille  teilleen,  mutta  huomattuaan  vähä- 
lukuisuutensa  se  palasi  kahta  äänekkäämpänä .takai- 
sin. Varis  on  hyvin  huvittava  lintu  ja  täynnä  oik- 
kuja. Mutta  pohjolan  asukkaat  eivät  lausukaan  sitä 
tervetulleeksi  sen  itsensä  ja  tapojensa  tähden,  jotka 
ovat  moitittavia,  vaan  senvuoksi,  että  se  ennustaa 
kevättä. 

Joen  rannoilla  kasvavat  pajut  punertuivat  kuin  nuo- 
ret ruusut,  ja  tiet  alkoivat  käydä  valkeiksi  haapojen 
pumpulista. 

Mutta  tänä  huhtikuun  viidentenäkolmatta  päivänä 
kohosi  lännestä  siniselle  taivaalle  uhkaava  musta  pilvi- 
röykkiö,  jota  hiljaiset  salamat  viiltelivät.  Ja  sitä  mu- 
kaa kuin  päivä  jatkui,  se  kohosi  yhä  korkeammalle  tai- 

vaalle,  kunnes  se  kello  kolmen  aikaan  valmistui  peit- 
tämään auringon. 

Kuumuus  ei  lieventynyt  koko  tänä  aikana.  Ilma 
muuttui  raskaaksi  j  a  painostavaksi.  Oli  sellainen  päivä, 
jolloin  hevoset  vaahtoavat  ja  ihmiset  käyvät  äreiksi, 
hikisiksi  ja  vihaisiksi  ja  tuntevat  kaikenlaisia  kipuja  ja 
tuskia,  joista  he  syyttävät  ukkosilmaa. 

Vuorten  seinämät  näyttivät  hyvin  vaalean  väri- 
siltä kello  neljän  aikaan,  kun  aurinko  oli  mennyt  pil- 
veen, ja  puut  odottivat  kuin  rohkaisten  itseään  kestä- 
mään jotakin  sellaista,  jolle  ne  eivät  voineet  mitään. 

Lisääntyvässä  hämärässä  Bannermanin  kaikki  ta- 
lot, jotka  olivat  yhdessä  ryhmässä  aseman  ympärillä, 
olivat  enemmän  kuin  milloinkaan  ennen  hyppyyn  val- 
mistautuvien kissojen  näköisiä.  Pilvet  vyöryivät  nyt 
kuin  vaahtopäiset  aallot  ja  kaukaa  kuului  etäistä 
ukkosenj  yrinää. 

Sadepilvet  ovat  uhkaavan  näköisiä  koko  päivän  ja 
ukkonen  jyrähtelee,  mutta  muutos  tapahtuu  vasta 
illan  pimettyä.  Varikset,  jotka  ovat  istuneet  kuin  pa- 
hanilmanlinnut kokoonkyyristyneinä,  siirtyvät  sisem- 
mäksi pensaikkoon. 

Bannermaniin  tulevassa  junassa  istuu  Helmi  hy- 
vin kalpeana  ja  päättäväisenä  niin  hirmuinen  aie  mie- 
lessään, ettei  hän  uskalla  katsoa  matkatovereihinsa  pe- 
losta, että  he  ehkä  voivat  huomata  hänen  aikeensa  ja 
estää  hänet  toimeenpanemasta  sitä.  Hän  oli  vannonut 
kostavansa  ja  aikoi  pitää  valansa.  Miksi  hän  sääs- 
täisi tuota  miestä,  joka  oli  tuonut  niin  paljon  kur- 
juutta hänen  elämäänsä?  Hänen  sydäntään  jäyti  niin 
polttava  ja  kiduttava  tuska,  että  sen  voi  vain  kosto 
lieventää.    Istuessaan  ikkunassa  katsellen  kiihtyvää 

myrskyä  hän  cikein  ahmi  silmillään  näytelmää.  Hän 
aikoi  yllättää  tuon  miehen,  täysinäisen  pöytänsä 
ääressä  —  tuon  likaisen  ja  saastaisen  vanhan  miehen, 
joka  talletti  niin  huolellisesti  tuota  valehtelevaa  sanoma- 
lehteä, tehdäkseen  hänelle  kiusaa.  Muita  esineitä  jou- 
tui kyllä  kadoksiin  hänen  sekasortoisessa  ja  siistimät- 
tömässä  huoneessaan,  mutta  tuon  lehden  hän  oli  tal- 
lettanut hyvin  ja  näyttänyt  sen  hänen  Jackilleen,  myr- 
kyttäen Jackin  mielen  häntä  vastaan.  Ja  nyt  Jack 
oli  vihaisena  ja  katkerana  matkustanut  meren  tuolle 
puolen  kuolemaa  etsimään,  eikä  pienellä  Lililläkään, 
kun  hän  sairastui  kuumeeseen,  ollut  enää  kotia,  missä 
hänet  olisi  voitu  hoitaa  terveeksi  — ■  ei  mitään  kotia 
pienellä  kalliilla  Lili  raukalla,  jolla  oli  niin  silkinhieno 
ruskea  tukka  ja  pienet  pehmoiset  hellivät  kätöset. 

Kun  hän  ajatteli  Liliä,  poltti  kuume  hänen  rin- 
taansa kuin  tuhansin  tulikuumin  neuloin,  kunnes 
hiki  alkoi  helmeillä  hänen  kasvoillaan.  Hän  halusi 
katsella,  kuinka  puna  haihtuisi  hänen  vihollisensa  kas- 
voista, pelon  kouristaessa  hänen  ilkeää  vanhaa  sydän- 
tään. Helmi  oli  usein  kuvitellut  sitä,  sen  jälkeen  kuin 
Jack  oli  liukunut  yhä  kauemmas  hänestä  .  .  .  hän  nä- 
kisi punan  haihtuvan  läikittäin  miehen  kasvoista,  ja 
nähdessään  revolverin  kimaltelevan  piipun  mies  tu- 
lisi rukoilemaan  armoa  * —  rukoilemaan,  vaikeroimaan 
ja  kutsumaan  jumalaansa  avukseen.  | 

Helmin  sydämen  hurjasti  kohisevat  verivirrat  huu- 
sivat, käskien  häntä  lyömään  ja  kostamaan,  lyömään 
eikä  lainkaan  säälimään.  Hänen  sydämensä  kauhis- 
tuttavat tuskat  kiihtyivät  yhä. 

Kerran  Helmin  ajatukset  kohdistuivat  Jumalaan, 
kirkkaan  salaman  valaistessa  koko  seudun  aavemai- 

sella  valollaan  ja  myrskyn  taivuttaessa  puita,  ju- 
malako? Mitäpä  hänestä?  Jumala  on  tuomarin  puo- 
lella ja  sallii  hänen  elää  turvassa,  sillä  aikaa  kuin  hä- 
nen Jackinsa  matkustaa  katkerin  sydämin  kuolemaan 
ja  pieni  Lili  heittelehtii  kuumeessaan,  äidin  voimatta 
lohduttaa  häntä. 

Helmi  oli  lakannut  ajattelemasta  ja  taistelemasta  — 
hän  vain  tunsi.  Hänessä  olivat  päässeet  valleilleen  alku- 
peräiset vaistot.  Häneltä  oli  ryöstetty  puoliso  ja 
lapsi,  ja  hänen  silmänsä  kiiluivat  pelkästä  murhan- 
himosta. 

Kun  juna  pysähtyi  Banner manissa,  oli  myrskyn 
raivo  kovimmillaan.  Tuulessa  oli  jännitettyjen  teräs- 
lankojen  helinää  ja  se  vihelsi  aution  asemalaiturin  yli 
rynkäistessään.  Pimeässä  yössä  salamat  välähtelivät, 
ja  jyrisi  niin  kovasti  kuin  sata  veturia  olisi  syök- 
synyt ohi  tukahduttaen  kaikki  muut  äänet.  Helmi 
löysi  vaistomaisesti  tiensä.  Salamoiden  häikäisevässä 
valossa  hän  näki  hakemansa  talon.  Hän  hengitti  nyt 
kuin  keuhkokuumeeseen  sairastunut  henkilö,  sierain- 
ten värähdellessä  kuin  susikoiralla,  jolla  on  riista  edes- 
sään. Revolveri  oli  hänen  kädessään.  Se  oli  täyteen 
ladattu,  sillä  Helmi  aikoi  tehdä  työnsä  kunnollisesti. 

Hän  saapui  kuistin  portaille  muistaen  katkenneen 
askelman  ja  karttaen  huolellisesti  kolinaa,  pysähtyi 
vihdoin  uutimettoman  ikkunan  luo  ja  katsoi  huonee- 
seen. Hänen  hakemansa  mies  istui  pöytänsä  ääressä 
lasi  ja  pullo  vieressään.  Ukkosenjyrähdys  pani  pullon 
tärisemään  tinat arjottimella.  Mies  säpsähti  ja  kat- 
soi ikkunaan,  vaikka  Helmi  ei  ollut  aiheuttanutkaan 
mitään  kolinaa. 

Helmi  meni  askeleen  lähemmäksi  ja  koputti  ikkunaan. 

Hän  tahtoi,  että  mies  tietäisi  ja  näkisi.  Hän  halusi 
nähdä  miehen  kyyristyvän  pelosta  ja  tahtoi  kuulla  hä- 
nen rukouksensa  ja  pyyntönsä.  Mies  lähestyi  ikkunaa 
ja  näki  varmaankin  hänen  valkoiset  ja  hirvittävät  kas- 
vonsa pimeässä,  koska  hän  horjui  taaksepäin  ja  huu- 
dahti kauhusta. 

Sitten  seurasi  jysähdys  —  vapisuttava  kuvottava  jy- 
sähdys  ja  sokaiseva  sininen  valo.  Kuului  musertuvien 
hirsien  katkeilemista.  Helmi  lysähti  polvilleen.  Kun 
hän  avasi  silmänsä  ja  katsoi  ikkunasta  huoneeseen, 
näki  hän  vihollisensa  makaavan  kuolleena  lattialla  kal- 
mankalpein kasvoin  ja  avoimin  silmin,  jotka  olivat 
täynnä  kauhua . . . 

Kun  Helmi  palasi  tajuihinsa,  huomasi  hän  juokse- 
vansa myrskyn  läpi  pelon  siivittämin  jaloin  —  juok- 
sevansa kuin  yön  henget  olisivat  ajaneet  häntä  ta- 
kaa, taivaan  vuoroin  avautuessa  häikäisevän  valoi- 
saksi, vuoroin  sulkeutuessa  sokaisevan  pimeäksi. 

Helmi  kaatui  nousten  jälleen  jaloilleen,  tunsi  äkilli- 
sen lyönnin  kuin  katkennut  puu  olisi  kaatuessaan 
iskenyt  häneen,  mutta  hänen  pelkonsa  kiidätti  häntä 
yhä  eteenpäin. 

Hän  ei  tuntenut  juostessaan  mitään  väsymystä  eikä 
hänellä  ollut  minkäänlaista  pakosuunnitelmaakaan, 
mutta  omituinen  kotivaisto  suuntasi  hänen  kulkunsa 
Eagle  Minesiin  päin.  Hänen  jalkansa  veivät  häntä 
tuota  pientä  rakennusta  kohti,  missä  hän  oli  saanut 
elää  turvassa  miehensä  rakastamana. 

Sitten  alkoi  sataa  niin  rankasti  ja  suomivasti  kuin 
vesi  olisi  putoillut  taivaalta  kohisevina  ryöppyinä. 

Helmi  huomasi  äkkiä  jonkun  eläimen  laukkaavan 
vieressään  ja  salaman  valossa  hän  näki  paimenkoiran, 

jonka  rinta  näytti  aavemaisen  valkoiselta  pimeässä 
yössä. 

Elävän  olennon  läheisyys  rohkaisi  Helmin  mieltä 
ja  polvistuen  koiran  viereen  hän  kiersi  käsivartensa 
sen  ympärille  purskahtaen  äkkiä  kiihkeään  itkuun. 
Eläin  nuoli  tuon  tuosta  hänen  kasvojaan  vinkuen  hil- 
jaa ja  niin  kummallisen  lohduttavasti.  Koira  lähti 
sitten  juoksemaan  edellä  rohkaisevasti  haukkuen,  ja 
Helmi  seurasi  sitä. 

Hän  alkoi  nyt  tuntea  suurta  väsymystä  ja  kiihty- 
vää pelkoa  senvuoksi,  että  hänen  voimansa  ehkä  uupui- 
sivat, mutta  koira  palasi  tuontuostakin  takaisin  hänen 
luokseen  kehoittaen  häntä  kaikin  tavoin  jatkamaan 
matkaa. 

Koira  pysähtyi  äkkiä  erään  mustan  luolan  suulle 
vetäen  häntä  hameen  helmasta.  Helmi  seurasi  sitä 
sokeasti  pimeyteen,  jonne  salamatkaan  eivät  voineet 
tunkeutua.  Hän  tunsi  jotakin  pehmoista  jalkainsa 
alla  ja  kumarruttuaan  tunnustelemaan  huomasi  vie- 
ressään kuivan  ja  mukavan  heinävuoteen.  Hän  is- 
tuutui sille  kiitollisena  siitä,  että  oli  pelastunut  myrs- 
kyn pieksävältä  raivolta. 

Myrsky  jyrisi  vieläkin  hänen  korvissaan  ja  sade  ko- 
hisi kuin  koski. 

Helmi  nukkui  loppuun  väsyneen  ihmisen  unta. 
Kun  hän  heräsi,  kajasti  jo  luolan  suulta  aamun  har- 
maa sarastus.  Hän  etsi  katseillaan  koiraa,  mutta  se 
oli  mennyt.  Hänen  rintaansa  viilsi  aivan  kuin  tuhan- 
net veitset  olisivat  pistelleet  ja  kiduttaneet  häntä. 

Sitten  hän  muisti  viime  yön  kauhut  ja  hirmuisen 
tekonsa.  Hän  oli  jälleen  näkevinään  nuo  pelästyneet 
kasvot  ja  kuulevinaan  huudon. 

Hän  meni  luolan  suulle  ja  näki  alempana  joen,  joka 
virtasi  kirkkaana,  rauhallisena  ja  tyynenä.  Varhainen 
harmaa  aamu  valaistus  kirkasti  sen  pintaa,  josta  ko- 
hosi pehmoisia  pieniä  sumuhattaroita.  Helmi  pe- 
räytyi säikähtäen  kauemmaksi  muistaen  miehen,  joka 
oli  haudannut  huolensa  sen  petollisiin  syvyyksiin.  Hän 
tarrautui  luolan  seinään  kiinni,  koettaen  kaikin  voi- 
min vastustaa  virran  houkutusta.  Katsellessaan  vir- 
taavaa vettä  hän  oli  näkevinään  Jackin  kasvojen  liu- 
kuvan ohitseen.  Sitten  ilmestyivät  näkyviin  pienen 
Lilin  kasvot,  niin  tyyninä,  rauhallisina  ja  hymyilevinä, 
ettei  niissä  näyttänyt  olevan  enää  lainkaan  kuumetta 
eikä  tuskia.  Vastustamaton  halu  viilentää  polttavaa 
rintaa  joen  tyynessä  viheriässä  vedessä  ajoi  Helmiä 
eteenpäin. 

Hän  horjui  jokea  kohti.  Silloin  joku  hyppäsi  häntä 
vastaan  kaataen  hänet  kumoon  ruohikkoon  ja  edel- 
lisen yön  ystävä  oli  jälleen  hänen  vieressään  osoit- 
taen hänelle  liikuttavasti  iloaan  ja  hellyyttään.  Hän 
ryömi  takaisin  luolaan  nyt  täydellisesti  hereillä,  mutta 
vääntelehtien  surkeudessaan.  Sitten  tuli  Cleo  hänen 
luokseen  kantaen  jotakin  suussaan  ja  laski  Helmin  sy- 
liin pienen  karvaisen  kokoonkyyristyneen  penikan. 

Yön  kauhujen  haihduttua  hänen  aivoistaan  ja  tus- 
kien lakattua  kiduttamasta  hänen  ruumistaan  Helmi 
huomasi  maassa  revolverin,  jota  hän  hurjan  pakonsa 
aikana  oli  pitänyt  kädessään.  Se  palautti  jälleen  hä- 
nen mieleensä  kauhistuttavan  yön  ja  hänen  suo- 
rittamansa hirveän  teon.  Ja  kuitenkin  —  ja  kuiten- 
kin —  nyt,  kun  hänen  järkensä  oli  selvempi,  hän  ei 
voinut  muistaa  laukaisseensa  asetta,  vaikka  hänen  sor- 
mensa oli  kyllä  ollut  liipasimella  salaman  välähtäessä. 

Hän  riensi  tutkimaan  asetta,  kcska  se  voi  kertoa 
hänelle  sen,  mitä  hän  halusi  tietää.  Avattuaan  vapi- 
sevin käsin  revolverin,  hän  näki  jokaisen  luodin  ole- 
van paikoillaan. 

Silloin  Helmin  sielussa  syntyi  rajaton  kiitollisuus 
Jumalaa  kohtaan  ja  järkähtämätön  usko  hänen  hy- 
vyyteensä, sillä  Jumala  oli  varjellut  häntä  synnistä. 
Jumala  oli  tullut  väliin  pelastaen  hänet,  silloin  kun 
hänen  sydämensä  oli  ollut  kaikkein  kauimpana  hä- 
nestä. Jumala  oli  hänen  ystävänsä.  Jumala  rakasti 
häntä  eikä  antanut  hänen  tehdä  syntiä.  Hän  oli  suo- 
jellut Helmiä  omalla  käsivarrellaan. 

Helmi  meni  luolan  suulle  ahmien  aamun  kauneutta. 
Aurinko  oli  juuri  kohonnut  taivaanrannan  takaa  värit- 
täen sumun,  joka  täytti  alempana  sijaitsevan  laakson, 
kullan  hohteiseksi. 

Laulu  puhkesi  esille  Helmin  riemastuneesta  sydä- 
mestä —  ilon,  rakkauden  ja  uskon  laulu,  jonka  Sini- 
nen Kirja  cli  opettanut  hänelle: 

»Jo  haihtunut  on  sumu  vuoriston, 
veet  välkkyvi  valossa  auringon  .  .  .» 

Hänen  vierestään  kuului  vinkumista.  Cleo  oli  tul- 
lut luolasta.  Helmi  polvistui  sen  viereen  ja  suuteli 
sen  otsaa.  »Cleo,  Cleo»,  huudahti  hän.  »Sinä  olet  Ju- 
malan lähettämä  koira!» 

XXIX 

Helmi  saapui  omaan  kotiinsa  sinä  aamuna  ennen 
Eagle  Minesin  asukkaiden  heräämistä.  Aamu  oli  su- 
loinen.   Viimeöisestä  myrskystä  kertoi  vain  puhdis- 

tunut  ilma,  joka  maistui  suussa  kylmältä  kuin  lähde- 
vesi. Helmi  käveli  entiseen  joustavaan  tapaansa,  näyt- 
tämättä minkäänlaisia  väsymyksen  merkkejä. 

Cleo  seurasi  häntä  kantaen  yhtä  penikkaa  suus- 
saan, Helmin  kantaessa  molempia  toisia.  Rakennuk- 
sen ovi  ei  ollut  lukossa  ja  Helmi  sai  pian  tulen  tak- 
kaan, ryhtyen  keittämään  puuroa  itselleen  ja  koiralle. 

Huoneessa  oli  oleskellut  metsästysseurueita  jotka 
olivat  käyttäneet  sitä  asuntonaan,  ja  siitä,  että 
ne  olivat  jättäneet  huoneen  likaiseksi  ja  roskaiseksi, 
Helmi  tiesi,  etteivät  vieraat  olleet  oikeita  met- 
sästäjiä, vaan  ainoastaan  riistaa  etsiviä  kaupunki- 
laisia. Oikea  metsästäjä  jättää  kaiken  sellaiseen  kun- 
toon, missä  se  oli  hänen  tullessaankin,  koska 
erämaan  laki  on  sellainen.  Mutta  Helmin  sydämessä 
ei  ollut  tänä  aamuna  mitään  vihaa,  kun  hän  lakaisi  ja 
puhdisti  huonetta.  Hän  oli  saanut  osakseen  niin  paljon 
hyvyyttä  Jumalalta,  että  hän  voi  antaa  anteeksi  kai- 
kille hänen  lapsilleen,  ja  työskennellessään  hän 
lauloi. 

Kun  puuro  oli  keitetty  ja  tiivistetty  maito  kaadettu 
vatiin,  kutsui  hän  Cleoa,  joka  oli  jäänyt  pihalle  odot- 
tamaan. »Tule  vain  sisään,  Cleo»,  sanoi  hän,  »koska 
minun  kotini  on  sinunkin  kotisi.  Me  emme  eroa  enää 
milloinkaan,  ja  sinun  penikkasikin  ovat  tervetulleita 
taloon.  No,  tulehan  nyt!»  Cleo  tuli  huoneeseen  kantaen 
penikkaa  suussaan. 

Koiran  nälkä  oli  liikuttava  erittäinkin  senvuoksi, 
että  se  koetti  olla  ahmimatta  ruokaa.  Tämä  oli  näh- 
tävästi sen  ensimmäinen  hyvä  ateria  moneen  päivään. 
Penikat  nukkuivat  pian  sikeästi  muutamassa  laati- 
kossa, johon  Helmi  oli  levittänyt  Jackin  vanhan  takin. 


350 


Sinne  ne  kiertyivät  kokoon  valko  villaiseksi  kääryksi, 
josta  näkyi  vain  kolme  pientä  päätä. 

Kun  Cleo  oli  syönyt  aamiaisensa,  seisoi  se  tarkkaa- 
vaisena katsellen  Helmin  kasvoja  ikäänkuin  koettaen 
lukea  hänen  ajatuksiansa. 

Helmi  silitteli  koiran  päätä.  »Paneudu  nukkumaan, 
Cleo»,  sanoi  hän  ystävällisesti.  »Kun  saan  kotini  siis- 
tityksi ja  vaatteeni  kuiviksi,  kerron  sinulle  suunnitel- 
mistani. En  oikein  tiedä,  mihin  asetumme  asumaan, 
sinä  ja  minä  ja  perheemme,  tiedän  vain  sen,  että 
tulemme  elämään  yhdessä.  Kuulin  monta  kertaa  kau- 
pungissa, ettei  kukaan  halua  palvelukseensa  sellaista 
tyttöä,  jolla  on  lapsi,  minkävuoksi  otaksun,  ettei  sel- 
laisestakaan tytöstä,  jolla  on  lapsi  ja  koira  ja  kolme 
penikkaa,  huolita.  Mutta  luotan  silti  Jumalaan,  Cleo, 
koska  hän  auttaa  aina.  Paneudu  nyt  nukkumaan  ja 
ole  onnellinen,  meillä  on  täällä  tarpeeksi  ruokaa  muu- 
tamiksi päiviksi». 

Hänen  suhteensa  elämään  oli  muuttunut.  Koston 
pahanhengen,  joka  oli  katkeroittanut  hänen  sydämensä, 
oli  Jumalan  käsi  karkoittanut.  Hänen  yksinkertaisen 
uskonsa  mukaan  Jumala  oli  todellakin  ojentanut  kä- 
tensä myrskyn  pimeyden  läpi  ja  iskenyt  tuomarin 
kuoliaaksi,  koska  tämä  oli  tehnyt  Helmille  niin  pai 
jon  pahaa,  ja  siten  estänyt  hänet  tekemästä  murhaa. 
Jumala  tulisi  nyt  olemaan  aina  hänen  ystävänsä. 
Tästä  lähtien  Helmi  tulisi  luottamaan  häneen  kai- 
kissa vaiheissaan.  Hän  ei  pelännyt  enää  lainkaan  lap- 
sensa puolesta.  Lili  oli  nyt  Jumalan  suojeluksessa, 
Jumalan  ja  sen  ruskeasilmäisen  hoitajattaren,  joka  oli 
puhunut  hänelle  niin  ystävällisesti. 

Työskenneltyään  kovasti  pari  tuntia  Helmi  sai  ko- 

tinsa  jälleen  siistiksi.  Sitten  hän  meni  levolle.  Su- 
loinen väsymys  oli  saanut  hänet  valtoihinsa  ja  sen 
mukana  seurasi  niin  suuri  turvallisuuden  ja  rauhan 
tunne,  ettei  hän  ollut  tuntenut  sellaista  milloinkaan 
ennen  elämässään.  »Koti  ja  Jumala»,  mumisi  hän  it- 
sekseen unisesti.  »Nyt  vein  nukkua». 

Hän  heräsi  vasta  iltapäivän  puolivälissä.  Cleo  istui 
hänen  vieressään  katsellen  häntä.  Penikat  nukkuivat 
vielä.  Helmi  nousi  istualleen.  Tuli  oli  sammunut, 
mutta  huone  oli  miellyttävän  lämmin. 

Aurinko  paistoi  kirkkaasti,  ja  Helmi  meni  pihalle 
hengittämään  kevään  miellyttävää  tuoksua.  Kuinka 
hän  oli  kaivannutkaan  tätä  kaikkea  kaupungissa! 
Mutta  täällä  se  oli  yhtä  raikkaan  suloista  kuin  aina 
ennenkin.  Joelta  puhaltava  tuuli  toi  palsamihaapojen 
parantavaa  kirpeää  tuoksua  ja  Helmin  sydän  vas- 
tasi siihen  rakastavalla  sykähdyksellä.  Hän  muisti 
äitinsä  niiden  silmuista  valmistaman  voiteen.  Äiti 
oli  keittänyt  sen  pannen  sekaan  valkoista  puhdasta 
ihraa,  siivilöinyt  sen  puhtaan  valkoisen  vaatteen  läpi 
ja  pannut  sen  säilyyn  pieniin  lasit ölkkeihin  käytettä- 
väksi vuoden  varrella.  Hengittäessään  tätä  ihanaa 
tuoksua  hän  kuuli  aseman  takaa  leivosen  sointuvan 
viserryksen. 

Helmi  oli  täydellisesti  tyytyväinen  saadessaan  istua 
näin,  hengittää  palsamintuoksuista  ilmaa  ja  kat- 
sella puhtaita  valkoisia  pilvenhattaroita,  jotka  pur- 
jehtivat ylhäällä  rajattomassa  sinisessä  avaruu- 
dessa. 

Hän  halusi  laulaa  laulun  kuluneesta  talvesta,  sen 
kovista  pakkasista  ja  suurista  kinoksista,  sen  jääty- 
neistä virroista  ja  lehdettömistä  puista,  koska  jokainen 

silmuja  tekevä  puu  ja  kasvava  kukkanen,  ja  viser- 
tävä lintu  lauloi  niistä. 

Helmi  toi  tuolin  pihalle  ja  istuutui  nauttimaan  aamun 
ihanuudesta,  hyräillen  onnellisena.  Hänellä  oli  neljä 
dollaria  taskussaan,  sairas  lapsi  kuumesairaalassa, 
koira  ja  kolme  penikkaa,  joille  hän  oli  luvannut  ruo- 
kaa ja  hoitoa,  mies,  joka  nähtävästi  oli  hylännyt  hä- 
net, ei  ainoatakaan  sukulaista  lähempänä  kuin  Suo- 
messa, mutta  katsellen  siniselle  taivaalle  hän  lauloi 
toivosta,  rakkaudesta  ja  keväästä,  koska  hänen  sy- 
dämessään oli  suuri  rauha. 

Matkallaan  kauppaan  rouva  McMann  näki  Helmin 
istuvan  rakennuksen  päässä  ja  kuullessaan  hänen  lau- 
lavan hän  unhotti  heti  leivät,  jotka  hän  oli  jättänyt 
uuniin  paistumaan. 

»Helmi»,  huusi  hän  lähestyen  hengästyneenä,'  »mikä 
teitä  vaivaa?  Oletteko  palannut  takaisin?» 

Helmi  nousi  tervehtimään  häntä.  »Minua  ei  vai- 
vaa mikään,  rouva  McMann.  Voin  vallan  mainiosti  ja 
olen  niin  onnellinen». 

»Mutta,  Helmi,  missä  teidän  lapsenne  on?»  Rouva 
McMann  oli  valmistautunut  osoittamaan  harrasta, 
vaikkakin  hieman  myöhästynyttä  mielenkiintoa  Hel- 
min lasta  kehtaan. 

»Ei  hänelläkään  ole  mitään  hätää»,  sanci  Helmi. 
»Hän  on  kuumesairaalassa  tulirokon  vuoksi,  mutta 
paranee  varmasti  ja  pääsee  sieltä  pois  muutamien 
viikkojen  kuluttua». 

Rouva  McMann  kuunteli  uutista  huolestuneen  näköi- 
senä. 

»Ah,  Helmi,  älkää  olko  liian  toive  rikas;  jcs  hänellä 

kerta  on  tulirokko.  Se  jättää  aina  jotakin  jälkeensä, 
joko  kuuroutta  tahi  sokeutta  tahi  jotakin  muuta». 

Helmi  tukahdutti  naurunhalunsa.  »Ah,  minä  en 
ajattele  lainkaan  niin»,  sanoi  hän.  »Hän  paranee  kyllä. 
Olen  aivan  varma  siitä.   En  ole  ollenkaan  huolissani». 

Helmin  iloisuus  tuntui  sopimattomalta,  eikä  hän 
voinut  selittää  sen  syytä  rouva  McMannille  —  heidän 
välillään  oli  nyt  korkeampi  muuri  kuin  vieraan  kielen 
muodostama. 

»No  niin,  suurenmoistahan  se  on,  että  asioihin  voi- 
daan suhtautua  niin  kevyesti  kuin  te  suhtaudutte, 
Helmi.  Minun  täytyy  tunnustaa  se.  Kun  minun  lap- 
seni olivat  pieniä,  sairastuivat  hekin  kaikki  tuohon 
kuumeeseen,  lievästi  kylläkin,  mutta  minä  elin  silti 
kovasti  huolissani  heistä.  Mieheni  torui  minua  alitui- 
sesta itkemisestä,  mutta  minä  en  voinut  sille  mitään. 
Hyvänen  aika,  kuinka  minä  itkinkään!  Hän  ei  tie- 
tystikään voinut  ymmärtää  äidin  sydäntä.  Mutta 
tytöt  ovat  epäilemättä  toisenlaisia  nykyään  —  minä 
olin  liian  tunnollinen.  Otaksun  että  olette  iloinenkin 
päästyänne  joksikin  aikaa  eroon  lapsestanne.  Mi- 
nun laitani  oli  kokonaan  toisin,  minä  palvelin  heitä 
kuin  orja.  Mutta  sellainen  ei  kannata.  Aiotteko  jäädä 
tänne?  Ettekö?  Aiotteko  matkustaa  takaisin?  Ny- 
kyään kaupunkielämä  lumoaa  tytöt  tyyten.  Elä- 
vät kuvat  viekoittelevat  heitä.  No  niin,  elämämme  kuk- 
keimmillaankin  ollessa  me  voimme  kuolla,  muistakaa 
se,  Helmi,  älkääkä  liiaksi  luottako  maallisiin  huvituk- 
siin. Oletteko  kuullut,  mitä  tapahtui  Bannermanin 
rauhantuo märille  viime  yönä?» 

Onnellisuudessaan  Helmi  ei  ollut  muistanutkaan 
tuomaria.    Säikähtyen   rouva    McMannin  kysymyk- 

sestä  hän  saattoi  vain  sanoa:  »Tarkoitatteko 
eversti  Blackwoodia?» 

»Juuri  häntä,  tuota  miestä,  joka  unhotti  merkitä 
avioliittonne  kirjoihinsa.  Hän  ei  voi  unhottaa  enää 
mitään,  koska  salama  tappoi  hänet». 

»Mistä  sen  tiedätte?» 

»Hän  oli  maannut  selällään  kuolleena,  silmät  auki, 
ja  huoneen  uuni  oli  kokonaan  murskautunut». 

Helmiä  värisytti.  Hän  muisti,  miltä  nuo  silmät 
olivat  näyttäneet. 

»Kun  kuulin  sen,  järkytti  se  minua  hirveästi,  enkä 
minä  ole  muutenkaan  ollut  oikein  terve  viime  aikoina. 
Vatsani  vaivaa  minua  j älleen,  Helmi,  ja  minun  pitää 
kai  matkustaa  kotiseudulleni  puhuttelemaan  lääkäriä. 
Minä  en  voi  luottaa  täkäläisiin  lääkäreihin,  joilla  ei  ole 
sellaisia  papereita  kuin  Yhdysvaltojen  lääkäreillä.  Vai- 
vani on  sisällinen,  Helmi,  enkä  luule  näiden  lääkärien, 
edes  ymmärtävän  sen  laatua». 

»Olen  pahoillani»,  sanoi  Helmi;  »toivoisin  voivani 
auttaa  teitä». 

Vasta  saavutetussa  onnessaan  Helmi  saattoi  ym- 
märtää rouva  McMannia  ja  hänen  säälittäviä  ponnis- 
tuksiansa  saada  osakseen  kiitosta  ja  ylistystä.  Hänen 
arkipäiväinen  elämänsä,  ilkeytensä  ja  synkkä  maail- 
mankatsomuksensa herättivät  Helmin  sydämessä  nyt 
vain  sääliä. 

»Te  olette  hyvä  tyttö,  Helmi,  huolimatta  siitä,  mitä 
olette  tehnyt  tahi  tekemättä  jättänyt,  ja  mieleni  te- 
kee ottaa  teidät  takaisin». 

Helmi  nauroi  taputellen  vieraansa  käsivartta.  »Missä 
hyvä  vanha  Sim  on?»  kysyi  hän  äkkiä.  »Onko  hän 
vielä  täällä?  Hän  ei  vastannut  kirjeihini». 

»Mitä,  ettekö  ele  kuullutkaan  sitä?  Hän  joutui  kai- 
voksessa tapaturman  uhriksi  loukaten  jalkansa.  Hän 
on  vieläkin  sairaalassa.  Kaikki  sanovat,  ettei  hän  mil- 
loinkaan enää  voi  toimia  yövahtina.  Minäkin  kai- 
paan häntä  ja  toivon  nyt,  etten  olisi  ollut  niin  tiukka 
häntä  kohtaan.  No  niin,  aiotteko  jäädä  tänne,  Helmi?» 

»En.  Matkustan  kaupunkiin»,  sanoi  Helmi,  »mutta 
pyytäisin  teitä  hoitamaan  Cleoa  ja  penikoita  minun 
puolestani.  Ruokalassanne  on  aina  viljalti  jäännök- 
siä ja  koirat  saavat  nukkua  täällä.  Pyydän  Bill  Larsenia 
sulkemaan  oven  iltaisin  ja  avaamaan  sen  aamuisin, 
ja  kun  Lili  on  parempi,  palaan  minäkin  takaisin.  Te 
tulette  pitämään  Lilistäni,  rouva  McMann.  Hän  osaa 
jo  hymyillä  ja  leikkiä  käsillään». 

Rouva  McMann  huokaisi.  »Olen  aina  pahoillani  näh- 
dessäni tyttölapsen.  Elämä  on  niin  kovaa  meille  nai- 
sille». 

Helmi  sai  postikonttorista  Arthur  Warnerilta  tul- 
leen toisen  kirjeen,  jossa  oli  jälleen  viidentoista  dolla- 
rin suuruinen  maksumääräys.  Hän  oli  nyt  Rans- 
kassa rintamapalveluksessa,  ja  kirje  oli  kirjoitettu  hä- 
nen odottaessaan  merkkiä  hyökkäykseen,  jonka  tar- 
koituksena oli  vallata  eräs  saksalainen  asema. 

»Tuntuu  niin  hyvältä,  Helmi,  kun  minullakin  on 
joku  sellainen  tuttava,  jolle  voin  kirjoittaa  ja  joka  vä- 
littää minusta.  Nyt  pyytäisin  teitä  tekemään  jotakin 
hyväkseni.  Olen  niin  huolissani  ajatellessani,  että  ta- 
loni ja  puutarhani  ovat  autioina  ja  rappeutuvat.  Ha- 
luaisitteko te  muuttaa  sinne  asumaan?  Puutarhassa  on 
vadelmapensaita  ja  punaisia  viinimarjoja  ja  mansi- 
koitakin,  ja  varastossa  on  elintarpeita  kokonaiseksi 

vuodeksi.  Jos  haluatte  muuttaa  sinne,  pyydän,  että 
ottaisitte  mukaan  Cleonkin  ja  antaisitte  sille  kodin.  Se 
on  ihmeellinen  koira.  En  voi  kertoa  teille,  miten  kiin- 
tynyt olen  ollut  siihen.  Ja  hevoseni  Saiior,  jonka  jä- 
tin Ransomeille,  sopisi  teille  mainiosti  ajohevoseksi. 
Tuntisin  oloni  paremmaksi,  jos  tietäisin  teidän  oles- 
kelevan talossani,  hyvä  Helmi.  Toivon  teidän  suos- 
tuvan ehdotukseeni.  Luultavaa  on,  etten  milloinkaan 
palaa  takaisin,  mutta  jos  toisin  käy,  on  paikka  pa- 
remmassa kunnossa,  kun  te  olette  asunut  siellä.  Te- 
kisitte siten  minulle  hyvän  palveluksen.  Kirjoittakaa 
pian  ja  usein,  Helmi,  olkaa  niin  hyvä». 

Kirjeessä  oli  vielä  jälkikirjoituskin:  »Hiilenetsij at 
eivät  tule  milloinkaan  häiritsemään  teitä,  sillä  olen 
ostanut  alueeni  kaikki  kaivosoikeudet.  Jos  joen  ma- 
talikko on  lujaa  hiiltä,  niinkuin  luulen,  eivät  he  voi 
milloinkaan  koskea  siihen  teidän  suostumuksettanne. 
Jos  haluatte  kylvää  puutarhan  tänä  keväänä,  ovat 
kaikki  siemenet  puutarhamajassa  nimilipuilla  varus- 
tetuissa tölkeissä.  Ehkäpä  suunnittelin  väärin  elä- 
mäni, Helmi,  tahtoessani  rakentaa  muurin  ympäril- 
leni. Minulla  on  ollut  täällä  aikaa  ajatella  sitä  ja  huo- 
maan nyt  erehtyneeni.  Ihminen  ei  voi  elää  sillä  ta- 
valla. Käyttäkää  vapaasti  kaikkea,  mitä  talossa  on. 
Olen  tehnyt  testamenttini  ja  määrännyt  kaiken  omai- 
suuteni teille.  Asianajajani  täällä  järjestää  kyllä  asiat, 
jos  jotakin  sattuisi  tapahtumaan.  Liitän  tähän  hä- 
nen osoitteensa.    Nyt  pitää  meidän  lähteä.    A.  W.» 

Helmi  luki  kirjeen  omassa  pienessä  mökissään, 
Cleon  vinkuessa  hänen  jalkainsa  juuressa,  aivan  kuin 
se  olisi  tiennyt  isännän  kirjoittaneen.  »Hän  on  ter- 
veenä, Cleo,  ja  kehoittaa  meitä  liittymään  yhteen 

minkä  me  teemmekin.  "Mehän  olimme  sen  jo  päättä- 
neetkin. Nyt  on  Jumala  lahjoittanut  minulle  kodin 
ja  koiran  toverikseni.  En  oikein  tiedä,  kuinka  jär- 
jestämme elämämme  siellä  kahdeksan  mailin  päässä 
lähimmästä  uudistalosta,  mutta  emme  viitsi  huoleh- 
tia niin  pienistä  seikoista.  Jumala  pitää  meistä  kyllä 
huolen,  Geo». 

Palattuaan  kaupunkiin  Helmi  meni  heti  sairaalaan 
saadakseen  tietoja  Lilistä.  Hän  oli  varma  Lilin  para- 
nemisesta ja  kun  hän  istui  pienessä  hämärässä  odotus- 
huoneessa, ei  hänen  mieleensä  juolahtanutkaan,  että 
hän  oli  yksinäinen  suureen  kaupunkiin  eksynyt  tyttö, 
jolla  oli  sairas  lapsi  eikä  lainkaan  rahaa.  Helmi  suun- 
nitteli jo  kesäänsä  ja  laski  päivät,  kunnes  pieni  Lili 
voisi  lähteä  hänen  mukaansa. 

Sama  hoitajatar,  joka  oli  niin  ystävällisesti  ot- 
tanut lapsen  vastaan,  tuli  puhuttelemaan  häntä.  »Ah, 
kyllä  muistan  teidät!»  sanoi  hän  hymyillen.  »Te  näy- 
tätte nyt  paljon  onnellisemmalta.  Minähän  sanoin 
teille  hänen  paranevan  ja  hän  onkin  jo  terveempi. 
Hän  oli  kyllä  hyvin  sairas  toissa  yönä,  mutta  muutos 
tapahtui  hieman  ennen  päivänkoittoa.  Kuume  haih- 
tui silloin  ja  hän  nukkui  ja  on  parantunut  parantu- 
mistaan sen  jälkeen.  Jos  menette  pihalle  sairaalan  poh- 
joispuolelle, näytän  häntä  ikkunasta  teille». 

Helmin  kasvot  oikein  säteilivät  tästä  ehdotuksesta. 
»Kuinka  paljon  olen  velkaa  tänne?»  kysyi  hän  hoita- 
jattarelta. 

»Ette  mitään,  hyvä  ystävä,  ette  mitään.  Kaupunki 
maksaa  tämän  sairaalan  kaikki  menot.  Nyt  lähden 
näyttämään  teille  pienokaistanne». 

»Tämä  on  kuin  unta»,  sanoi  Helmi,  »kaikki  ovat  mi-  * 
nulle  niin  hyviä». 

Kun  hoitajatar  ilmestyi  ikkunaan  pieni  Lili  sylis- 
sään ja  kun  Helmi  näki  tuon  soman  ruskeatukkaisen 
pienen  pään  ja  nuo  sirot  kasvot,  jotka  muistuttivat 
kaunista  kukkaa,  oli  hänen  sydämensä  täynnä  rak- 
kautta ja  kiitollisuutta,  ja  kun  hoitajatar  kohotti 
pientä  kättä  heiluttaen  sitä  hänelle,  ei  Helmi  voinut 
nähdä  enää  mitään  onnen  kyyneliltä.  Hän  palasi  jäl- 
leen konttoriin  tiedustelemaan  Rolandin  tilaa. 

»Olin  aivan  unhottaa  tuon  toisen  lapsen»,  sanoi  hän. 
»Paraneeko  sekin?» 

»Te  olette  hänestä  enemmän  huolissanne  kuin  hä- 
nen äitinsä»,  sanoi  hoitajatar,  »mutta  lapsen  isoäiti  on 
käynyt  täällä  monta  kertaa.  Hän  paranee,  luullak- 
semme. Hän  on  voimakas  lapsi,  mutta  hän  kaipaa 
rakkautta.  Hoito  ei  riitä,  siihen  täytyy  liittyä  jotakin 
muutakin». 

»Kyllä  tiedän»,  sanoi  Helmi. 

Helmi  meni  sitten  Pohjantähteen  selittämään  hy- 
ville ystävilleen  Corbetteille  poissaolonsa  syitä.  Rouva 
Corbett  oli  yksinään,  ja  juodessaan  kupillisen  teetä 
Helmi  kertoi  tarinansa.  Kaiken  kertominen  rouva 
Corbettille  oli  niin  helppoa,  koska  rouva  tunsi  Juma- 
lan. 

»Jumalalle  kiitos,  että  olette  vielä  hengissä,  Helmi! 
Te  pelästytitte  minut  hirveästi  syöksyessänne  pois 
niin  hurja  ja  outo  ilme  silmissänne.  En  tiennyt  lain- 
kaan tarkoitustanne,  voin  vain  rukoilla  Jumalaa  pitä- 
mään teistä  huolta,  sillä  mieheni  ja  minun  avustani  ei 
olisi  ollut  mitään  hyötyä,  koska  emme  tienneet,  mistä 

meidän  olisi  pitänyt  etsiä  teitä.  Mutta  hyvänen  aika, 
hyvä  lapsi,  niitä  olette  tehnyt  kengillenne?» 

Helmi  kertoi  hänelle  paostaan  metsän  läpi,  koiran 
ilmestymisestä  ja  kaikesta  muustakin. 

»Ajatelkaa  nyt  sitä!  Eikö  Jumala  olekin  ihmeelli- 
nen? No  niin,  olen  niin  iloinen,  Helmi,  että  olette  saa- 
vuttanut rauhan,  koska  Jumala  ei  voi  antaa  meille 
suurempaa  lahjaa.  Ja  saitteko  rahaakin?  Ostakaa  nyt 
uudet  kengät,  hyvä  lapsi,  oikein  vahvat.  Kun  ihmi- 
sellä on  hyvät  kengät  ja  hyvä  vuode,  ei  hänellä  ole 
valittamista.  Aiotteko  muuttaa  asumaan  tuon  eng- 
lantilaisen taloon,  Helmi?  Mutta  kuinka  voitte  asua 
yksinänne  niin  kaukana  kaivoksista?  Jos  asuisitte  lä- 
hempänä, voisitte  perustaa  täysihoitolan». 

»Lähden  sinne»,  sanoi  Helmi,  »heti  kun  Lili  pa- 
ranee. En  pelkää  ollenkaan  enää.  Sallittehan  Rosen  ja 
Dannyn  matkustaa  luokseni  lupa-ajoiksi,  rouva  Cor- 
bett.  Me  ostamme  lehmän,  ja  talossa  on  suuria  jauho- 
ja muita  varastoja,  joten  tulemme  olemaan  kuin  huvi- 
retkellä koko  kesän.  Lupaattehan  heidän  tulla,  rouva 
Corbett?» 

»On  paljon  helpompaa  antaa  heidän  matkustaa 
kuin  koettaa  pidättää  heitä,  kun  fie  saavat  kuulla 
puhuttavan  siitä.  He  ovat  oikein  hurmaantuneet  tei- 
hin ja  lapseenne.  Niin,  hyvä  Helmi,  eikö  olekin  ih- 
meellistä, kuinka  asiat  kääntyvät?» 

Kun  John  Corbettille  kerrottiin  koko  tarina  sinä 
iltana,  istui  hän  kauan  aikaa  paikoillaan  poltellen 
miettiväisesti  piippuaan.  Helmin  oli  parasta  jäädä 
heidän  luokseen,  kunnes  Lili  pääsisi  pois  sairaa- 
lasta. Koska  numerossa  kahdeksantoista  nyt  oli 
asukas,  täytyi  Helmin  jakaa  Rosen  kapea  vuode, 

jonka  ahtaan  tilan  korvaisi  täydellisesti  Rosen  läm- 
min kiintymys  häneen. 

Helmi  istui  sohvalla,  josta  myöhemmin  muodostet- 
taisiin vuode  Dannylle,  nauttien  tunteesta,  jonka  Cor- 
bettien  lämmin  vastaanotto  oli  aiheuttanut. 

»Ajattelen»,  sanoi  John  Corbett  pitkän  vaikenemi- 
sen jälkeen,  »että  ehkä  tuo  englantilainen  sittenkin  on 
parempi  mies  noista  kahdesta». 

»Ah  ei  mitenkään,  herra  Corbett!»  huudahti  Hel- 
mi huolestuneena.  »Herra  englantilainen  on  vain 
ystäväni  ja  minä  pidän  hänestä,  koska  hän  on  niin 
hyvä,  mutta  minä  rakastan  omaa  Jackiani.  Hän  on 
minun  mieheni». 

XXX 

Vehemoorin  saksalainen  vankileiri,  oli  rakennettu 
eräälle  turvesuolle,  josta  turve  oli  kiskottu  pois,  niin 
että  jäljelle  oli  jäänyt  vain  raaka  muta,  mihin  ei  ai- 
noatakaan lankkua  eikä  hirttä  oltu  heitetty  jalan 
kannattimeksi.  Kun  vangit  astuivat  ulos  ovesta,  va- 
josivat he  polviaan  myöten  tähän  likaan.  Parakkien 
sisällä  vallitseva!  sekamelskaa  voidaan  ehkä  kuvitella. 
Huoneet  olivat  täynnä  surkuteltavia  miehiä,  siellä  oli 
muutamia  savuavia  kamiinoita,  joissa  paloi  kytevää  polt- 
toturvetta, päällekkäin  sijaitsevia  vuoteita,  joiden  pal- 
jaita lautoja  peittivät  likaiset  makuuhuovat,  ja  toi- 
vottoman näköisiä  nuoria  kasvoja,  joiden  ilme  oli  ala- 
kuloinen ja  katkera. 

Siellä  istui  Jack  Dorankin  tänä  tammikuun  mär- 
känä iltana  vuonna  1917,  kuunnellen,  kuinka  räntä- 
sade pieksi  pieniä  ikkunoita.    Hän  oli  jo  ollut  koi- 

messa  vankileirissä  ennen  tätä  ja  koettanut  paeta,  jou- 
tunut kiinni  ja  saanut  kärsiä  rangaistuksensa.  Hän  oli 
puettu  Punaisen  Ristin  vangeille  hankkimiin  vaattei- 
hin  ja  hänen  olennossaan  oli  vielä  jäljellä  jotakin  hä- 
nen vanhasta  ryhdistään.  Valkoinen  V:n  muotoinen 
arpi  näkyi  hänen  ruskean  tukkansa  keskeltä  ja  hänen 
suupielissään  oli  syviä  ryppyjä.  Nämä  kaksi  sota- 
vuotta olivat  piirtäneet  merkkinsä  häneen,  mutta  hä- 
nessä oli  kuitenkin  vielä  jäljellä  jotakin,  joka  vih- 
jaisi toivoon. 

Nyt  suunnitteli  laiha,  kalpea  ja  päättäväinen  Jack 
Doran  toista  pakoa.  Hän  oli  usein  itsekin  ihmetellyt 
omaa  sitkeyttään.  Elämä  ei  ollut  hänelle  niin  su- 
loista, että  hänen  olisi  tarvinnut  sitä  erityisemmin  kai- 
vata. Vapaana  ollessaan  hän  ei  ollut  löytänyt  onnea, 
mutta  nuoruuden  tuli,  joka  vieläkin  poltti  hänen  sy- 
däntään, kiihoitti  häntä  jatkamaan.  Hänet  oli  van- 
gittu eräässä  yöllisessä  hyökkäyksessä  toukokuun  kol- 
mantena päivänä  vuonna  1916.  Osa  hänen  joukkuees- 
taan oli  eksynyt  pimeässä  ja  huomannut  vihollisia 
yhtä  paljon  takana  kuin  edessäkin  ja  kärsinyt  kovaa 
mieshukkaa  tykkitulesta.  Jack  oli  rientänet  takaisin 
pelastaakseen  kapteeninsa,  joka  oli  kaatunut  haavoit- 
tuneena, ja  heidät  otettiin  molemmat  vangeiksi.  Kap- 
teeni joutui  toiseen  vankileiriin. 

Jack  oli  tehnyt  molemmat  edelliset  kokeensa  erään 
kanadalaisen  kanssa,  joka  oli  joutunut  vangiksi  sa- 
mana päivänä,  mutta  toisen  karkausyrityksen  jäl- 
keen hänen  ystävänsä  lähetettiin  toiseen  leiriin,  koska 
saksalaiset  olivat  otaksuneet  erottamisen  olevan  par- 
haan keinon  näiden  molenjpien  seikkailijoiden  hil- 
litsemiseksi. 


362 


Melkein  heti  Vehemooriin  tulonsa  jälkeen  Jackia  oli 
onnistanut  sikäli,  että  hän  oli  löytänyt  kompassin 
muutaman  turvekasan  alta  suolta,  jonne  vangit  oli  lä- 
hetetty töihin.  Sen  oli  luultavasti  piilottanut  sinne 
joku  vanki,  joka  ei  ollut  uskaltanut  pitää  sitä  hallus- 
saan, vaan  luopunut  siitä  ja  samoin  pakotoiveis- 
taankin.  Kompassin  omistaminen  oli  saksalaisessa 
vankileirissä  anteeksiantamaton  rikcs.  Mutta  Jack  oli 
löytänyt  irtonaisen  laudan  seinästä  vuoteensa  vie- 
restä, ja  sen  takana  hän  nyt  säilytti  sitä. 

Leirissä  oli  pari  muutakin  miestä,  jotka  olivat  yrit- 
täneet paeta,  ja  heidän  ja  Jackin  kesken  vallitsi  jon- 
kinlainen hengenheimolaisuus.  He  tapasivat  toisiansa 
usein  keskustellen  suunnitelmistaan,  tarjoutuen  kyl- 
mimpinäkin  päivinä  työskentelemään  suolle,  voidakseen 
vaihtaa  edes  muutamia  kiireellisiä  sanoja.  He  tiesi- 
vät, että  jcs  he  osoittaisivat  toisilleen  silminnähtävää 
ystävyyttä,  ruvettaisiin  heitä  heti  epäilemään. 

Vain  toivottomat  miehet  voivat  joskus  haaveilla 
sellaisista  suunnitelmista  kuin  heidän  olivat.  Leiri  oli 
ympäröity  kahdeksankertaisella  piikkilanka-aidalla  ja 
joka  kuudennessa  aidanpylväässä  oli  sähkölamppu. 
Mutta  viilalla,  jonka  yksi  heistä  oli  saanut  käsiinsä,  he 
voisivat  katkaista  alimmat  langat  hämärässä  juuri 
ennen  lamppujen  sytyttämistä,  ja  ryömiä  läpi.  Mutta 
viime  hetkellä  joutuivat  nuo  molemmat  toiset  mie- 
het pelon  valtaan. 

»Se  on  varmasti  kuolemaksi»,  sanoi  toinen.  »He  saa- 
vat meidät  heti  kiinni.  Huomaan,  kuinka  he  jo  pi- 
tävät meitä  silmällä.  Lähtisin  mielelläni  ja  antautui- 
sin vaaralle  alttiiksi,  ellei  minulla  olisi  vaimoa  ja  lasta, 
joiden  parasta  minun  on  pakko  ajatella».  Toinen  mies 

taas  piti  suunnitelmaa  sopimattomana  ilmojen 
vuoksi. 

Mutta  leiriin  oli  juuri  sinä  päivänä  tuotu  uusia 
vankeja,  ja  muuan  heistä,  joka  seisoi  tarpeeksi  lähellä 
kuullakseen  heidän  sanansa,  tuli  kysymään  Jackilta, 
saisiko  hän  lähteä  mukaan.  Hän  oli  harmaatukkainen 
noin  viisineljättävuotias  mies. 

»Kukaan  ei  joudu  pulaan  minun  vuokseni»,  sanoi 
hän,  »ja  olen  jo  aikaisemmin  yrittänyt  pari  kertaa». 

»Lähtekää  vain  mukaan»,  sanoi  Jack.  »Kolmas 
kerta  toden  sanoo?» 

»Kiitoksia  paljon»,  sanoi  mies  sydämellisesti. 

Hänen  kohteliaisuutensa  hämmästytti  Jackia.  Vanki- 
leirit eivät  tavallisesti  tee  miesten  käytöstä  miellyttä- 
väksi. 

»Teidän  nimennehän  on  Doran,  vai  mitä?»  kysyi 
hänen  uusi  ystävänsä. 

»Minua  taasen  sanotaan  »englantilaiseksi».  Puhut- 
telunimeni  on  ainakin  se.  Olemme  molemmat  kotoisin 
Kanadasta  ja  voimme  yhtä  hyvin  yrittää  pakoa  kuin 
kuolla  täällä». 

Kun  vangit  olivat  jaloittelemassa  juuri  ennen  pi- 
meän tuloa  kävellen  edestakaisin  aitauksessa  halutto- 
masti ja  päämäärättömästi,  makasi  Jack  aidan  vie- 
ressä ja  viilasi  poikki  pari  alimmaista  piikkilankaa. 
Tehtyään  sen  hän  ryömi  englantilaisen  kanssa  läpi. 
Ne  vangit,  jotka  tiesivät  salaisuuden,  kokoontuivat 
riittävän  suureen  joukkoon  juuri  sille  kohdalle,  pii- 
lottaakseen  heidät  vahdeilta. 

Nuo  molemmat  uhkarohkeat  miehet  ryömivät  suolle, 
taistellen  vapauden  puolesta,  johon  me  suhtaudumme 


364 


niin  välinpitämättömästi,  koska  sitä  ei  ole  meiltä  mil- 
loinkaan riistetty.  Heidän  vihollisiaan  olivat  kylmä  ja 
nälkä  ja  säälimättömät  sateet,  joita  näytti  riittävän 
jokaiseksi  päiväksi.  He  olivat  liikkeellä  vain  öisin. 
Jack  huomasi  uuden  ystävänsä  tuntevan  seudun 
tavattoman  hyvin.  Hän  näytti  tuntevan  jokaisen 
kylän  ja  puhui  saksan  kieltä  yhtä  hyvin  kuin  synty- 
peräinen saksalainen.  Senvuoksi  he  voivat  pimeän 
tullen  jatkaa  matkaansa  teitä  pitkin,  ja  kerran  he  pää- 
sivät erään  helläsydämisen  ajurin  rattaillekin.  Mies 
pyysi  heitä  kotiinsa  illalliselle,  mutta  he  pelkäsivät 
suostua  kutsuun,  koska  heidän  Punaisen  Ristin  vaat- 
teensa olisivat  ilmaisseet  heidät.  Erotessa  tuo  hellä- 
sydäminen mies  antoi  heille  muutamia  lakritsat anko ja 
pussista,  jonka  hän  aikoi  viedä  lapsilleen. 

Vuodenaika  oli  pakolaisille  epäedullinen.  Leh- 
det olivat  pudonneet  puista  vaikeuttaen  piiloutumista, 
puutarhoissa  ei  ollut  enää  minkäänlaisia  kasviksia, 
kedoilla  ei  ollut  lehmiä,  jotka  olisivat  voineet  antaa 
nälkäisille  matkamiehille  tervetulleen  aterian,  eivätkä 
he  olleet  aina  varmoja  siitäkään,  voisivatko  he  löy- 
tää tiheän  kuusikon  tahi  männikön  juuri  ennen  päi- 
vänkoittoa. Tällaisella  talvimatkalla  oli  vain  se  etu 
puolellaan,  että  yöt  olivat  pitemmät. 

Jack  kiitti  lukemattomia  kertoja  onnellista  sattu- 
maa, joka  oli  tuonut  englantilaisen  leiriin  sinä  päi- 
vänä. Hänen  kokemuksensa  metsäelämästä  olivat  ih- 
meelliset ja  hänen  päässään  näyttivät  olevan  kaikki 
tarvittavat  tiedot.  Hän  sytytti  nuotion  joka  aamu  hä- 
märissä kuivatakseen  heidän  vaatteensa,  selittäen  Jac- 
kille, että  tuli  oli  siilien  vuorokauden  aikaan  melkein 
näkymätön.  Päivällä  näkyi  savu  ja  yöllä  tuli,  mutta 

terässinisen  sarastuksen  aikana  voitiin  tulen  ääressä 
lämmitellä  verraten  turvallisesti. 

Parin  viikon  kuluttua  he  pääsivät  sen  joen  ran- 
nalle, joka  ratkaisisi  heidän  kohtalonsa.  Sen  toisella 
puolella  oli  Hollanti  ja  pelastus.  Ensimmäisen  yön  he 
viettivät  metsässä  joen  rannalla  koettaen  laatia 
jotakin  suunnitelmaa.  Koska  joki  tulvi  parhaillaan,  ei 
uiminen  voinut  tulla  kysymykseenkään.  Virrassa  uis- 
kenteli maasta  juurineen  kiskaistuja  puita.  He  odot- 
tivat turhaan  jotakin  ajelehtivaa  venettä.  He  eivät 
saaneet  käsiinsä  venettä,  lauttaa  eivätkä  edes  nuoran- 
pätkääkään. 

Kuusikkoon  piiloutuneina  Jack  ja  hänen  toverinsa 
kuuntelivat  ääniä  joen  toiselta  rannalta:  kellojen  kili- 
nää ja  vaunujen  siirtämistä  sivuraiteille.  Heillä  ei 
näyttänyt  olevan  muuta  keinoa  kuin  yrittää  yli  sil- 
taa pitkin.  Sitä  vartioitiin  ehkä  hyvinkin  tarkasti, 
mutta  englantilaisen  saksan  kielen  taito  voisi  ehkä  aut- 
taa heitä.  Muita  mahdollisuuksia  ei  näyttänyt  ole- 
van olemassa. 

He  odottivat  yön  tuloa.  Heillä  oli  pari  hyvää  vaate- 
nuorilta  varastettua  saksalaista  työp^seroa  ja  Jackilla 
oli  jalassaan  lämpimät  sukatkin.  Saadakseen  ne  eng- 
lantilainen oli  mennyt  rohkeasti  muutamaan  puutar- 
haan heidän  kulkiessaan  erään  kylän  läpi.  Hän  osasi 
rauhoittaa  koirat  omituisella  vihellyksellään  ja  pu- 
heillaan. Koirat,  jotka  hyökkäsivät  esille  haukkuen 
hurjasti,  muuttuivat  heti  ystävällisiksi  hänen  puhelles- 
saan niille,  näyttivätpä  vielä  haluavan  seuratakin 
häntä. 

»Jos  vain  nuo  koirat  voisivat  tuoda  meille  ruokaa, 
olisi  sitä  meillä  tarpeeksi»,  sanoi  hän  tuona  päivänä  hei- 

däh  istuessaan  kuusitiheikössä.  »Mahdollisuudet  ovat 
meitä  vastaan,  Jack,  mutta  toinen  meistä  voi  ehkä 
pelastua». 

»Toinenko  vain?»  huudahti  Jack.  »Meidän  molem- 
pien pitää  pelastua  tahi  ei  kumpaisenkaan!» 

»Ei»,  sanoi  toinen,  »se  ei  ole  niinkään  välttämätöntä 
minuun  nähden.  Minusta  ei  välitä  juuri  kukaan,  ja 
nyt  on  asian  laita  niin,  että  henkilö,  joka  hieman  pi- 
tää minustakin,  pitää  sitä  enemmän  teistä». 

Jack  katsoi  toveriaan,  tuota  rääsyistä,  likaista, 
pitkätukkaista  ja  -partaista  miestä,  jonka  silmät  ve- 
restivät, ja  arvaili,  aikoiko  toverin  järki  jo  pettää. 
»Ja  kuka  hän  sitten  on?»  kysyi  hän  hiljaa  kuin  tah- 
toen rohkaista  ystävä-raukkansa  mieltä. 

»Teidän  vaimonne  Helmi». 

»Helmikö?»  toisti  Jack.  »Minun  Helminikö?» 

»Niin,  juuri  teidän  Helminne!  Hän  on  ainoa  nai- 
nen, paitsi  äitiäni,  jolle  ei  ole  samantekevää,  jäänkö 
henkiin  vai  kuolenko». 

Sitten  hän  kertoi  Jackille  riidastaan  Larsenin  kanssa 
Eagle  Minesissä,  Helmin  ystävyydestä  ja  siitä  viikosta, 
jonka  hän  oli  viettänyt  Helmin  kodissa. 

»Hän  pyysi  minua  rukoilemaan  puolestanne,  Jack», 
lopetti  hän,  »ja  minä  suutelin  hänen  kullanväristä  tuk- 
kaansa. Hän  sanoi  olevansa  varma  siitä,  että  tekin 
tahdotte  lähteä  sotaan,  ja  pyysi  minua  olemaan  ys- 
tävänne, jos  sattuisin  kohtaamaan  teidät.  Senvuoksi 
lähdinkin  mukaanne  —  minusta  tuntui  aivan  siltä 
kuin  se  olisi  ollut  velvollisuuteni  —  tavatessani  tei- 
dät Vehemoorissa». 

Jackin  ääni  värähteli  hänen  puhuessaan:  »Siinä  ta- 
pauksessa te  olette  Arthur  Warner  ja  minä  olen  teh- 


nyt  teille  ajatuksissani  vääryyttä.  Kukaan  ei  kerto- 
nut minulle  loukkautumisestanne  —  he  selostivat 
minulle  tapahtuman  vain  osittain.  Kun  palasin  ta- 
kaisin, oli  Helmi  matkustanut  —  matkustanut  jättä- 
mättä mitään  tietoa  itsestään.  Hän  oli  ollut  jo  poissa 
viikon  —  minä  olin  kyllä  myöhästynyt  kuukauden, 
mutta  hänen  olisi  pitänyt  silti  odottaa». 

Puut  loivat  jo  pitkiä  kylmiä  varjoja  vinhasti  vir- 
taavan joen  pintaan. 

»Ettekö  tiennyt,  että  hänen  matkansa  aiheutui  tär- 
keistä syistä?»  kysyi  Arthur  hetkisen  kuluttua. 

»En  tiennyt  mitään»,  vastasi  Jack.  »Millaisista  syistä 
sitten?» 

»Hän  matkusti  kaupunkiin  sairaalaan  synnyttääk- 
seen  siellä  lapsenne». 

Jackin  kasvot  kalpenivat.  »Kuinka  te  sen  tiedätte?» 
kysyi  hän  kuiskaten. 

»Hän  itse  kertoi  sen  minulle.  Minä  pyysin  häntä 
tulemaan  mukanani  Englantiin  harjoittelemaan 
siellä  sairaanhoitajattareksi,  ja  silloin  hän  näytti  mi- 
nulle pientä  vaatekappaletta,  jonka  hän  oli  ommel- 
lut, ja  kertoi  minulle  kaikki  sanoen  olevansa  iloinen. 
Hän  suri  vain  sitä,  että  te  olitte  poissa,  ja  arveli  tuota 
seikkailua,  johon  te  olitte  antautunut,  vaaralliseksi». 

»Minä  en  tiennyt  siitä  mitään»,  vaikeroi  Jack. 

Seurasi  hiljaisuus. 

»Tässä  ovat  Helmin  kirjeet»,  sanoi  Warner  vihdoin. 
»Ne  kuuluvat  nyt  teille.  Te  saatte  tietää  niistä  kai- 
ken. Jos  me  molemmat  pääsemme  yli,  otan  ne  takai- 
sin, sitten  kuin  te  olette  lukenut  ne.  Luulen,  että  jos 
minulla  olisi  ollut  Helmin  kaltainen  vaimo,  en  olisi 
koskaan  epäillyt  häntä.    En  olisi  luullakseni  voinut 


368 


tehdä  sitä.  En  sano  tätä  loukatakseni  teitä,  koska  ei 
kukaan  tiedä  ennakolta,  mitä  hän  sellaisessa  tapauk- 
sessa tekisi.  Olen  kuitenkin  iloinen  saatuani  tutustua 
teihin,  Jack.  Ja  vaimonne  voi  hyvin  ja  samoin  pieni 
tyttärennekin. 

Tästä  huomaatte,  että  teidän  on  päästävä  läpi.  Mi- 
näkin voin  ehkä  pelastua,  mutta  teidän  on  pakko,  ja 
jos  se  onnistuu,  kerrotte  sitten  kaiken  Helmille.  Läh- 
detään nyt». 

Jack  tarttui  hänen  käteensä  puristaen  sitä.  »Arthur, 
minä  en  voi  sanoa  teille,  mitä  tahtoisin  —  te  olette 
ollut  Helmille  parempi  ystävä  kuin  minä». 

Heidän  edessään  oli  suuri  rautasilta.  Sen  valoja  ei 
sammutettu  sekunniksikaan.  Sille  vievällä  tiellä  ei  ol- 
lut liikettä  ja  kun  he  kiipesivät  pitkää  pengertä, 
kumisivat  heidän  askeleensa  kummallisesti.  He  olivat 
jättäneet  siniset  päällystakkinsa  auki,  niin  että  har- 
maa saksalainen  pusero  näkyi.  Jack  tiesi,  mitä  hä- 
nen piti  sanoa  saksan  kielellä,  jos  häntä  puhuteltai- 
siin, mutta  he  toivoivat  sillan  olevan  tyhjän  ihmi- 
sistä. Jokainen  askel  vei  heitä  lähemmäksi,  ja  kauem- 
paa Hollannin  puolelta  näkyvät  valot  tuikkivat  kuin 
kodin  kynttilät. 

Jackin  mieli  oli  kummallisesti  levoton  kuulemas- 
taan.  .  .  Eteenpäin  ja  yhä  vain  eteenpäin  —  he  oli- 
vat jo  sillan  puolivälissä.  .  .  askeleet  kajahtelivat .  .  . 
hiljaisia  ääniä.  .  .  koirien  haukuntaa  .  .  ..lehmänkello- 
jen kilinää .  .  .  eteenpäin  vain .  .  .  nyt  oli  enää  vain 
kymmenen  askelta  sillan  päähän! 

Mutta  viimeisen  pilarin  takaa  astuikin  äkkiä  esille 
saksalainen  vahti,  joka  suuntasi  valonheittäjän  hei- 

dän  kasvoihinsa,  sokaisten  heidät.  Hänen  kiväärinsä 
päähän  kiinnitetty  pistin  kimalteli  valossa. 
»Pysähtykää!»  huudahti  hän. 

»Miksi  pysähdytätte  meidät?  Olemme  kunniallisia 
miehiä»,  sanoi  Arthur  Warner  tyynesti. 

»Ojentakaa  minulle  passinne»,  sanoi  vahti  pannen  pois 
lyhtynsä,  mutta  pitäen  vielä  kivääriänsä  tanassa. 

Teeske  inellen  hakevansa  sitä  taskuistaan  Arthur  lii- 
kahti hieman  hyökäten  sitten  kuin  tiikeri  vahdin  kimp- 
puun. 

»Minä  kyllä  hoidan  hänet,  Jack!»  huusi  hän.  »Rien- 
täkää va  1  eteenpäin,  niin  pääsette  turvaan.  Joutuin 
nyt!» 

Jack  pääsi  puiden  suojaan  toiselle  rannalle.  Hänen 
korvissaan  humisi  kummallisesti,  aivan  kuin  hänen  pää- 
hänsä olin*  tunkeutunut  mehiläisparvi.  Sitten  hän 
tunsi  äkillistä  kipua  olkapäässään  kuin  veitsenpistcn 
ja  silmätesoään  kättään  hän  näki  veren  vuotavan  sor- 
mien välitse. 

Mutta  hän-  n  :äytyi  saada  selville,  mitä  oli  tapahtu- 
nut. Hän  r^ömi  metsikön  reunaan  katsoen  sillalle. 
Siellä  oli  kolme  vahtia,  jotka  puhuivat  kiihkeästi  kes- 
kenään. Hän  ei  huomannut  merkkiäkään  Arthurista, 
mutta  laukausten  savu  ei  ollut  vielä  haihtunut  pila- 
rien välistä.  Hän  ryömi  takaisin  puiden  väliin  ja  heit- 
täydyttyään  pitkäkseen  märille  lehdille  itki  kuin  lapsi. 
Hän  oli  nyt  vapaa  ja  turvassa,  mutta  ystävän  kuo- 
lema järkytti  kovasti  hänen  sydäntään. 


Suomalaistyttö  Amerikassa  —  24 

XXXI 

Oli  kuuma  ilta  Lontoossa  varhain  keväällä.  Valot 
loistivat  aavemaisen  sinisinä  himmennetyistä  lampuista 
ja  valonheittäjät  ojensivat  aavemaiset  sormensa  täh- 
det tömään  yöhön  risteillen,  liikkuen,  yhtyen  ja  ris- 
teillen  jälleen.  Huolimatta  synkästä  valaistuksesta  ja 
yön  kauhuista  parveili  kaduilla  loppumaton  ihmis- 
joukko. Teatterit  olivat  tungokseen  asti  täynnä  ylei- 
söä, tanssisalit  kaikuivat  tanssin  tahdista  ja  helisivät 
naurusta,  ja  vaikka  jokainen  Lontoon  asukas  tunsi- 
kin  surua  ja  pelkoa,  hukkui  kaikki  huoli  ja  levotto- 
muus nauruun  ja  lauluun  urhoollisten  englantilaisten 
perinnäistapojen  mukaisesti. 

Victoria-asemalla  odottivat  sanitäärit  paareineen, 
sillä  haavoittuneita  tuova  juna  oli  tulossa.  Kaikkialta 
kuului  suuren  aseman  tavallisia  ääniä  — -  sireenien  vi- 
hellystä, torvien  kajahtelua  ja  rautatievirkamiesten 
huutoja  —  aseman  holvikaton  monistaessa  niitä. 
Siellä  tungeksi  kirjava  yleismaailmallinen  joukko, 
vaikka  tanakat  ja  tyynikasvoiset  khakipukuihin  pu- 
keutuneet englantilaiset  olivatkin  enemmistönä.  Siellä 
oli  solakoita,  valppaita  kanadalaisia,  jotka  näyttivät 
levottomina  odottavan  jotakin,  ja  siellä  oli  myös 
noita  sinisiin  vormuihin  pukeutuneita  ranskalaisia  up- 
seereita, jotka  halkoivat  joukkoa  kuin  koreat  siniset 
linnut. 

Miehiä  kannetaan  jo  paareille.  Sanitäärit  ovat  toi- 
messa. He  osaavat  sijoittaa  hyvin  taitavasti  pahim- 
min haavoittuneet  paareille  ja  kantaa  heidät  odotta- 
viin sairasvaunuihin.  Kaikki  haavoittuneet  ovat  hy- 
vin kalpeita,  muutamat  ovat  siteissä,  mutta  useim- 

mat  hymyilevät  sentään  hyvin  urhoollisesti,  iloiten 
siitä,  että  ovat  päässeet  kotiin. 

Muuan  sairaanhoitajatar,  joka  näyttää  hyvin  sola- 
kalta sinisessä  puvussaan,  työskentelee  kovasti.  Hän 
palaa  juuri  takaisin  haavoittuneita  hakemaan,  kun  hän 
kohtaa  vaunuistaan  poistuvat  raajarikot,  joista  muu- 
tamat nojautuvat  kainalosauvoihinsa  ja  muutamat  to- 
vereihinsa, kenellä  kasvot,  kenellä  käsivarsi  tai  jalka 
siteessä.  He  ovat  kuitenkin  kaikki  jaloillaan. 

Hän  pysähtyy  huudahtaen  ilosta.  »Jack,  ah,  Jack!» 
huutaa  hän,  kun  muuan  nuorimies,  jonka  käsivarsi 
on  sidottu,  aikoo  mennä  hänen  ohitseen.  »Jack,  mi- 
nähän olen  Eeva.  Etkö  tunnekaan  minua  enää?» 

Hän  kietoi  käsivartensa  veljensä  ympärille.  »Hän 
on  minun  ainoa  veljeni  —  minun  ainoa  veljeni»,  sa- 
noi hän  tovereilleen,  jotka  odottivat  häntä.  »Jack, 
pitääkö  sinun  mennä  sairaalaan  vai  voitko  tulia  mu- 
kaani? Minulla  on  huoneisto,  jonne  voin  sijoittaa  si- 
nut. Hyvä,  on,  odota  minua  odotussalin  ensimmäisellä 
penkillä.  Tulen  luoksesi  puolen  tunnin  kuluttua». 

Jack  istuutui  odotussalin  ensimmäiselle  penkille  kat- 
sellen tuota  loppumatonta  hänen  ohitseen  tunkeile- 
vaa joukkoa.  Hän  oli  hämmästynyt  tavatessaan  sisa- 
rensa, jonka  hän  oli  luullut  olevan  hyvässä  turvassa 
Winnipegissä.  Hän  ihmetteli,  mikä  oli  tuonut  Eevan 
Lontooseen,  hänen  ylellisyyttä  rakastavan  velton 
sisarensa.  Tuntui  oikein  kummalliselta  katsella  hänen 
vaatimatonta  pukuaan.  Mutta  hänen  kasvoissaan  oli 
niin  ylevä  ilme,  että  se  oli  muuttanut  hänet  tyyten 
toisennäköiseksi.  Hän  oli  nyt  enemmän  sen  Eevan  nä- 
köinen, jonka  Jack  oli  tuntenut  kauan  aikaa  sitten. 

Eeva  tuli  vihdoinkin  hänen  luokseen  ja  vei  hänet 

suuren  aseman  taakse,  missä  oli  lukemattomia  autoja, 
opastaen  hänet  erääseen,  joka  oli  hyvin  pieni  ja  matala. 

»Me  maksamme  veroa  ajoneuvojen  suuruuden  mu- 
kaan», selitti  hän  nauraen»,  ja  auto  on  kaikissa  ta- 
pauksissa auto,  olipa  se  sitten  kuinka  pieni  tahansa.  Ah, 
Jack,  kuinka  ihanalta  tapaamisemme  tuntiinkaan!  Minul- 
la on  sinulle  vuodekin  valmiina!  Olen  hoitanut  jo  monta 
poikaa,  sillä  olen  oleskellut  täällä  jo  kuusi  kuukautta». 

Eeva  vei  hänet  Made  Valen  varrella  sijaitsevaan 
huoneistoonsa  ja  väännettyään  valon  palamaan  näytti 
hänelle  kauniisti  sisustettua  huonettaan,  missä  kaikki 
oli  mustaa  ja  hopealta  hohtavaa. 

»Pidätkö  tästä,  Jack?»  kysyi  hän  ilmeisen  ylpeänä. 
»Teen  päivät  pitkät  työtä  kaikkinaisen  surkeuden  ja 
kauhun  keskellä,  minkävuoksi  minulla  öisin  täytyy 
olla  kauneutta  ympärilläni». 

Muuan  suuri  mustalla  sametilla  päällystetty  sohva 
mustine  pieluksineen  täytti  huoneen  koko  toisen  lai- 
dan, hopeareunuksinen  mattokin  oli  musta,  uuni  oli 
muurattu  valkoisista  ja  mustista  tiilistä  ja  uuninreu- 
nustalla  oli  hopeisia  kynttilänjalkoja  ja  hopeinen  ma- 
donnankuva.  Mustalla  kiillotetulla  pöydällä  oli  ho- 
peakori,  joka  oli  täynnä  amerikkalaisia  ruusuja. 

Solakka  palvelijatar  tuli  huoneeseen  tuoden  kahvia 
ja  voileipiä. 

»Me  syömme  varsinaisen  aterian  myöhemmin,  Jack», 
sanoi  hänen  sisarensa.  »Kerrohan  nyt  minulle,  missä 
olet  ollut». 

»Sinun  pitää  ensin  kertoa  minulle»,  sanoi  Jack, 
»kuinka  sinä  tulit  lähteneeksi  meren  tälle  puolen?» 

Eeva  nauroi.  »Ihmettelet  varmaan  sitä,  mutta  kat- 
sos, en  voinut  jäädä  kotiin  vanhan  seurapiirini  hajot- 

tua,  ja  kaipasin  luullakseni  Humphreytäkin,  vaikka  en 
myöntänytkään  sitä,  koska  me  riitelimme  ennen  hä- 
nen lähtöään  ja  hän  sanoi  minulle  sellaisia  asioita, 
joita  en  voi  milloinkaan  unhottaa.  Mutta  kaikki  kau- 
punkilaiset kutoivat  ja  valmistivat  vain  siteitä  enkä 
minä  voinut  liittyä  heihin.  Niinpä  vuokrasin  kotini 
pois  ja  tulen  nyt  täällä  hyvin  toimeen  siitä  saamillani  ra- 
hoilla. Pidän  todellakin  työstäni  ja  rakastan  poikia, 
jotka  ovat  niin  urhoollisia.  Tuon  muutamia  tänne  ko- 
tiinikin  joskus,  kirjoitan  heidän  kirjeitään  ja  kuunte- 
len heidän  kertomuksiaan  sodasta.  En  milloinkaan  elä- 
mässäni ole  ollut  näin  onnellinen.  Kerro  minulle  nyt 
tarinasi». 

Jack  kertoi  hänelle  vangiksi  joutumisestaan,  van- 
keudestaan, paostaan,  ystävästään  Arthur  Warnerista 
ja  hänen  uhrautumisestaan. 

Eevan  silmät  kyyneltyivät.  »Ah,  Jack,  kuinka  ur- 
hoollinen hän  olikaan!  Mutta  miksi  hän  teki  sen, 
miksi  hän  rakasti  sinua  niin  suuresti?» 

»Hän  ei  tehnyt  sitä  minun  tähteni,  vaan  rakkau- 
desta vaimooni». 

»Hyvänen-  aika,  Jack,  minä  en  ole  tiennytkään  si- 
nun olevan  naimisissa!  Aloita  nyt  alusta.  Mutta  odo- 
tahan sentään;  tahdotko  mennä  vuoteeseen  ensin. 
Olet  niin  kovin  kalpea.  Minä  en  saa  väsyttää  sinua. 
Kuten  näet  olen  melko  hyvä  hoitajatar;  tiedän, 
kuinka  haavoittuneita  on  hoidettava». 

»En,  voin  vallan  mainiosti»,  sanoi  Jack,  »ja  olka- 
pääni on  jo  melkein  terve.  Olen  maannut  jo  pari 
kuukautta  sairaalassa  ja  nyt  aion  kertoa  sinulle  kaikki 
alusta  saakka». 

Jack  aloitti  kertoen  tutustumisestaan  Helmiin  Eagle 

Minesissä,  tuomarin  suorittamasta  vihkimisestä,  tuo- 
marin vastustuksesta  ja  uutisesta,  jonka  tuomari  oli 
näyttänyt  hänelle  lehdestä. 

Jack  lepäsi  sohvalla  Eevan  istuessa  hänen  vieres- 
sään. Lamppu  oli  niin  varjostettu,  ettei  Jack  saat- 
tanut nähdä  hänen  kasvojaan.  Eeva  istui  liikkuma- 
tonna  kertomuksen  loppuun  saakka.  Jack  kertoi  hä- 
nelle palaamisestaan  pohjoisesta  ja  Helmin  poistumi- 
sen aiheuttamasta  pettymyksestä,  epäluuloistaan,  joita 
hän,  nähtyään  Helmin  Edmontonissa,  oli  luullut  to- 
siksi, äkillisestä  värväytysmispäätöksestään  ja  lopuksi 
tutustumisestaan  Arthur  Warneriin.  »En  tiedä»,  lo- 
petti hän,  »tuon  Winnipegin  jutun  selitystä,  tiedän 
vain,  että  Helmi  on  viaton.  Hänet  lähetti  kiinalais- 
ravintoiaan  joku  henkilö,  jonka  nimeä  hän  ei  halua 
ilmaista.  Lue  hänen  kirjeensä,  Eeva,  ja  ihmettele 
sitten,  kuinka  saatoin  epäillä  häntä  ja  jättää  hänet 
yksikseen  hetkellä,  jolloin  hän  oli  apuni  tarpeessa». 

Eeva  otti  kirjeet  käsiinsä  voimatta  kuitenkaan 
lukea  sanaakaan. 

»Kuulin  lapseni  syntymästä  toveriltani»,  sanoi 
Jack  murtuneena,  »ja  sen  sijaan,  että  Helmin  olisi 
pitänyt  saada  rahallista  avustusta  minulta,  saikin  hän 
sitä  häneltä.  Helmin  oli  pakko  kerjätä  työtä  ja  sie- 
tää loukkauksia.  Hän  kertoo  noissa  kirjeissään,  ettei 
kukaan  halunnut  palvelukseensa  sellaista  tyttöä,  jolla 
oli  lapsi.  Eikö  se  ollutkin  kirottua,  Eeva?  Minä  val- 
lan raivostun  ajatellessani  sitä.  Syytän  itseäni,  sillä 
minunhan  ei  olisi  pitänyt  uskoa  noita  puheita.  Mi- 
nähän tiesin,  kuinka  suloinen,  hyvä  ja  uskollinen  hän 
on.  Mutta  tuon  henkilön,  joka  lähetti  hänet  hake- 
maan myrkkyä  ja  sitten  petti  hänet,  pitäisi  joutua 

ammuttavaksi,  ja  minä  aionkin  palattuani  kotiin  ot- 
taa asiasta  selvän.  Helmi  raukan  on  täytynyt  sie- 
tää tuota  kaikkea  senvuoksi,  että  hän  on  ollut  liian 
jalo  kertoakseen». 

Kiihtyneessä  mielentilassaan  Jack  ei  huomannut, 
että  hänen  sisarensa  istui  paikoillaan  pää  painuksissa 
kuin  katkennut  lilja  puhumatta  mitään. 

Oli  leuto  yö,  ihana  kevätyö,  jolloin  luonto  on  täynnä 
kevään  suloista  tuntua.  Vaikka  kansakunnat  käy- 
vätkin sotia  ja  suunnittelevat  toistensa  hävittämistä, 
puhkeavat  puut  lehteen  ja  kukat  avautuvat.  Ka- 
dut olivat  Jackin  mielestä  rauhallisia  eikä  omnibussien 
kovasta  kolinasta  päättäen  mitään, erikoisempaa  ollut 
odotettavissa. 

Äkkiä  rikkoi  hiljaisuuden  kummallinen  häly,  aivan 
kuin  jättimäisten  rakettien  suhina,  ääni,  joka  oli  pe- 
loittavan  kaamea,  koska  se  ennusti  vihollisen  lento- 
laivaston  tuloa. 

»Mitä  se  on?»  kysyi  Jack  ponnahtaen  seisoalleen. 
Kadulta  kuului  nyt  suojaan  kiiruhtavien  ihmisten 
juoksuaskelia. 

»Ilmahyökkäys  vain»,  vastasi  Eeva  liikahtamatta. 
»Ihmiset  kiiruhtavat  maanalaisten  rautateiden  ase- 
mille suojaan,  mutta  minä  en  mene  milloinkaan  sinne, 
koska  tunnen  olevani  paremmassa  turvassa  täällä. 
Olen  nähnyt  jo  kolme  ilmahyökkäystä  ja  senvuoksi 
en  pelkääkään  niitä». 

Eeva  puhui  tyynesti  ja  täysin  teeskentelemättö- 
mästi.  Mikä  tahansa  oli  parempaa  kuin  se  järkyttävä 
katumus,  minkä  valtaan  hän  oli  joutunut  kuunnel- 
lessaan Jackin  kertomusta. 

Jack  meni  avatun  ikkunan  ääreen  ja  katseli  ka- 

dulle.  Pimeältä  taivaalta  kuului  vihollisen  ilmalaivojen 
koneiden  säksytystä,  pahanenteistä,  hirvittävää  pä- 
rinää, joka  oli  kuin  suuren  myrkyllisen  kärpäsen  su- 
rinaa. Sitten  alkoi  kuulua  yhtämittaista  ilmatykistön 
jyrinää  kuin  hurjimman  taistelun  kestäessä.  Valon- 
heittäjät haroivat  taivasta  aavemaisilla  sormillaan  ja 
ihmiset  kiiruhtivat  pois  kotoaan  hyökäten  pimeille 
kaduille. 

Jack  oli  usein  arvaillut,  kuinka  ihmiset  käyttäytyi- 
sivät ilmahyökkäyksen  aikana.  Hän  ei  pelännyt  lain- 
kaan itsensä  vuoksi  —  hänen  mieleensä  ei  juolahtanut- 
kaan, että  hän  voisi  joutua  vaaraan  täällä  Lontoossa  — 
vaan  Eevan.  »Eiköhän  meidänkin  olisi  parasta  läh- 
teä, Eeva?»  kysyi  hän  levottomana.  »Ne  tuntuvat  ole- 
van aivan  tässä  yläpuolellamme.  Onko  tuo  maan- 
alainen asema  kaukana?» 

»Ei  varsin  kaukana,  mutta  en  lähde  sinne  sitten- 
kään. Tule  pois  ikkunan  luota.  Kas  niin,  nyt  rä- 
jähti pommi  jossakin  aivan  lähellä .  .  .  me  olemme  jou- 
tuneet suureen  vaaraan,  Jack,  ne  tulevat  yhä  lä- 
hemmäksi .  .  .  Tule  tänne,  Jack.  Päätäni  huimaa  — 
tule  luokseni  —  tahdon  kertoa  sinulle  jotakin.  Tun- 
sin Helmisi  Winnipegissä.  Hän  on  viaton.  Minä  lä- 
hetin hänet  sinne,  Jack.  Suo  minulle  anteeksi,  että 
lähetin  hänet  tuon  kiinalaisen  luo.  Pyydä  Helmiäkin 
suomaan  minulle  anteeksi.  Olen  ollut  niin  pahoil- 
lani siitä  saakka  ...» 

Pommi  räjähti  aukiolla.  Kuului  särkyvän  lasin  kili- 
nää ja  kaatuvien  muurien  jysähtelyä,  hirvittävää  me- 
lua, repeytymistä,  huutoja,  tärähdyksiä  ja  kolinaa. 

Kummallisesta  sattumasta  säästyi  juuri  se  raken- 
nus, jossa  Eevan  huoneisto  sijaitsi,  vaikka  naapuris- 

tossa  luhistuikin  useita  rakennuksia.  Kaikki  ikkunat 
särkyivät,  ja  sen  huoneen  ikkunanlaudalle,  missä  Jack 
ja  Eeva  olivat,  lennähti  pienen  kuolleen  koiran  ruumis. 

Lattialla  makasi  Eeva.  Pommin  sirpale  oli  osunut 
hänen  kasvoihinsa. 

Jack  jäi  Lontooseen,  kunnes  Eeva  oli  pelastunut 
vaarasta.  »Hän  paranee  kyllä»,  sanoi  valkoiseen  tak- 
kiin pukeutunut  sairaalan  lääkäri  Jackille,  »mutta 
kasvoihin  jää  tietysti  rumat  arvet». 

Eeva  hymyili  heikosti  siteittensä  takaa.  »Kaikki 
on  hyvin,  Jack»,  sanoi  hän  väsyneesti  puristaen  vel- 
jensä kättä.  »Paremmat  naiset  kuin  minä  ovat  men- 
neet aivan  palasiksi.  Ehkä  Jumala  suo  minulle  vielä 
muutamia  vuosia,  jotta  voin  sovittaa  rikokseni.  Olen 
ollut  kehno  ihminen,  Jack,  ja  tarvitsin  tällaisen  sy- 
säyksen. Elämä  on  kummallista,  Jack,  eikö  olekin? 
Halusin  näyttää  Humphreylle,  etten  ole  niin  itse- 
käs enkä  pintapuolinen,  kuin  hän  luulee.  Hän  sanoi 
minulle  viime  kerran  riidellessämme,  mikä  ei  tule 
enää  koskaan  uudistumaan,  ettei  minusta  tule  mil- 
loinkaan vanhaa  naista,  vaan  ainoastaan  vanhentunut 
uutuus.  Silloin  päätin  näyttää  hänelle,  että  minäkin 
olin  ajatellut  tehdä  jotakin  muiden  ihmisten  hyväksi, 
matkustin  tänne  ja  rupesin  sanit ääriksi.  Halusin  oi- 
keastaan ruveta  sairas  vaunujen  ohjaajaksi  Ranskassa, 
mutta  pelkäsin,  en  kuolemaa,  vaan  rumentumista.  Vi- 
haan rumuutta  paljon  enemmän  kuin  syntiä. 

Ja  juuri  rumuuden  eikä  synnin  pelko»,  jatkoi  Eeva, 
»vieroitti  minut  heroinin  käytöstä.  Olin  tottunut  ot- 
tamaan silloin  tällöin  pistoksen  sen  tekemän  miel- 
lyttävän vaikutuksen  vuoksi,  mutta  sitten  satuin  näke- 

mään erään  Humphreyn potilaan,  muutaman  naisen,  joka 
muistutti  hieman  minua,  mutta  oli  hirvittävän  näköi- 
nen velttoine  kasvoineen  ja  ilmeettömille  silmineen. 
Silloin  ymmärsin,  että  minäkin  ehkä  joskus  voisin 
tulla  hänen  näköisekseen,  Sen  jälkeen  en  ole  koskenut 
siihen  aineeseen,  Jack». 

Eeva  vaikeni.  Sitten  hän  sanoi:  »Nyt,  kun  kasvo- 
jeni kauneus  on  mennyttä,  en  enää  pelkää  rumuutta. 
Matkustan  Ranskaan.  Ehkä  voin  ottaa  jonkun  pa- 
remman ja  onnellisemman  naisen  paikan,  ja  kun  hä- 
nelle tarkoitettu  pommi  tulee,  tapaa  se  hänen  ase- 
mastaan minut.  Ja  Jack»,  jatkoi  hän,  »sinun  pitää 
kertoa  Helmille  kaikki  tämä  ja  pyytää  häntä  muiste- 
lemaan minua  ystävällisesti.  Hän  rakasti  minua  ker- 
ran, ihaillen  minua  niin  suuresti  kuin  nuori  tyttö 
vain  saattaa  ihailla». 

Jack  suuteli  sisartaan  hellästi,  syvän  surun  jäy- 
täessä hänen  sydäntään.  Hän  ei  voinut  moittia  Eevaa, 
eikä  se  ollut  tarpeellistakaan.  Synti  ja  suru  —  nuo 
vuosituhansia  vanhat  toverukset  —  synti  ja  suru! 
Yksi  ainoa  ihminen  toi  synnin  maailmaan  ja  synnin 
palkan  —  kuoleman. 

Jack  oli  sähköttänyt  Keithille,  entiselle  toverilleen, 
Pariisista,  että  tämä  lähettäisi  hänelle  tuhat  dollaria. 
Mutta  saavuttuaan  Lontooseen  hän  sai  tietää,  ettei 
Keithiltä  ollut  tullut  minkäänlaista  vastausta.  Häntä 
ei  näet  voitu  tavata  mistään.  Hän  oli  matkustanut 
kaupungista  noin  vuosi  sitten  eivätkä  hänen  velko- 
jansa olleet  voineet  seurata  hänen  jälkiään. 

Jack  istui  Lontoon  sähkösanomakonttorin  puisella 
lavitsalla  ajatellen  hänelle  ominaiseen  perusteelliseen 
tapaansa,  mitä  tämä  merkitsi  hänelle.   Hän  ihmetteli 

omaa  tyyntä  suhtautumistaan  tähän  musertavaan  is- 
kuun. Nehannin  kultakaivokset  ja  kaikki  ne  muka- 
vuudet ja  ylellisyys,  mitä  ne  olisivat  voineet  suoda  hä- 
nelle, olivat  vankeuden  ilottomina  kuukausina  askar- 
ruttaneet suuresti  hänen  ajatuksiaan.  Hän  oli  suun- 
nitellut monta  anteliasta  yllätystä  tovereilleenkin, 
mutta  nyt  oli  kaikki  mennyttä.  Hän  oli  seurannut  vää- 
rää valoa  ja  lämmitellyt  petollisen  virvatulen  loisteessa. 

No  niin,  hän  oli  saapa  noin  kaksisataa  dollaria  sota- 
konttorista  ja  sitäpaitsi  vapaan  matkan  kotiin.  Ne 
vangit,  jotka  olivat  päässeet  pakoon  puolueettoman 
maan  läpi,  eivät  näet  saaneet  enää  palata  rintamalle. 

Kun  Olympic  lähti  matkalle  Liverpoolin  satamasta 
Merseyn  mutaisille  vesille,  seisoi  Jack  kannella  kat- 
sellen Englannin  etääntyviä  rantoja.  Hän  oli  ajatel- 
lut monta  katkeraa  ajatusta  ja  kokenut  paljon  petty- 
myksiä. Hän  ymmärsi  nyt  sotien  hyödyttömyyden, 
nuorten  ihmishenkien  hirvittävän  tuhlaamisen,  kau- 
histuttavan kärsimisen  ja  teurastamisen,  ja  Eevan, 
ainoan  sukulaisensa,  kovan  kohtalon.  Katkerat  muis- 
tot järkyttivät  häntä.  Sitten  hänen  ajatuksensa  siir- 
tyivät Arthur  Warneriin  ja  hänen  epäitsekkääseen 
rakkauteensa,  Helmiin  ja  hänen  puhtaaseen,  suloiseen 
sieluunsa  ja  jaloon  vaikenemiseensa. 

Jack  käveli  laivan  keulaan  ja  katseli  harmaaseen 
etäisyyteen.  Hänen  takanaan  olivat  menneisj/yden  su- 
rut, erehdykset  ja  katumukset,  mutta  hänen  edes- 
sään Kanada,  hänen  isänmaansa,  Helmi  ja  pieni  Lili. 

Kukat  kukkivat  Arthur  Warnerin  huvilassa.  Kau- 
nis runkoiset  samettihaavat  kohosivat  suorina  ja  pit- 
kinä rakennuksen  ympärillä.  Arthur  oli  istuttanut  ne, 

mutta  ei  ollut  nähnyt  niiden  kukkimista.  Huvilaan 
vievää  käytävää  reunustivat  keltaiset  ja  punaiset 
kääpiökrassit,  joiden  välissä  oli  suloisia  lumivalkoisia 
kellokukkia,  ja  aivan  soratun  käytävän  vieressä  kas- 
voi suorassa  rivissä  lobelioita,  jotka  olivat  niin  sinisiä 
kuin  ylhäältä  siintävä  taivas. 

Käytävän  toisella  puolen  oli  joesta  kootuista  ki- 
vistä ladottu  raunio,  jonka  Helmi  oli  valkaissut  ja 
jossa  nyt  kasvoi  lonkeroisia  krasseja,  kaiken  värisiä, 
kermanpunaisesta  tulipunaiseen  saakka.  Käytävän  toi- 
sella puolen  taasen  oli  puusohva.  Siinä  oli  mukava 
istua,  ajatella  ja  haaveillen  katsella  vuorten  värik- 
käitä rinteitä. 

Ja  siellä  Helmi  istuikin  ajatellen  ja  haaveillen  tänä 
lauantai-iltana  elokuun  lopulla.  Hänen  perheensä 
kaikki  jäsenet  olivat  nyt  menneet  Eagle  Minesiin  — « 
Rose  ja  Danny  Corbett,  jotka  olivat  viettämässä  lo- 
maansa hänen  luonaan,  vanha  Sim  ja  nuori  Lili,  joka 
oli  jo  kasvanut  tiedonhaluiseksi  nuoreksi  kahden  ja 
puolen  vuoden  vanhaksi  neitoseksi.  Opettajatarkin,  jo- 
ka asui  nykyjään  huvilassa,  oli  mennyt  heidän  kanssaan. 

Helmi  lähetti  pari  kertaa  viikossa  kasviksia  kau- 
punkiin ja  joesta  pyydystettyjä  tuoreita  kaloja,  ja  hä- 
nen talletuksensa  pankissa  kasvoivat  kasvamistaan. 
Hänestä  tuntui  jo  kuluneen  pitkälti  aikaa  siitä,  kun 
hän  oli  kiivennyt  vanhoille  rattaille  Lili  sylissään, 
Cleo  vieressään  ja  laatikkoon  sijoitetut  penikat  taka- 
istuimen alla,  ja  tiedustellut  naapureiltaan,  mistä  hän 
saisi  ostaa  lehmän  sellaisilla  maksuehdoilla,  jotka  so- 
pisivat ostajalle.  Hän  oli  onnistunut  yrityksessään  ja 
tuonut  lehmän  mukanaan  kotiinsa  sellaisin  maksu- 
ehdoin, että  hänen  piti  joka  viikko  pestä  kolmen  mai- 

Iin  päässä  asuvan  lukuisan  ja  lisääntyvän  Petersofrin 
perheen  vaatteet. 

Helmi  ajatteli  nyt  naapureistaan  pelkkää  hyvää. 
Heistä  kaikista  oli  tullut  hänen  ystäviään,  ja  hän  oli 
iloinen,  että  Arthur  Warnerkin  oli  tullut  tuntemaan 
heidät  paremmin  kuin  ennen.  Helmi  oli  kertonut 
heille  suoraan  kaikki  tietonsa  hänestä,  ja  kun  hänen 
kirjeensä  saapuivat,  ei  hän  salannut  niiden  sisältöä. 
Kun  hän  ehdotti,  että  viikkokokoukset  pidettäisiin  hä- 
nen talossaan,  jossa  voitaisiin  kutoa  ja  ommella  vaat- 
teita sotilaille,  tulivat  naiset  sinne  mielellään,  ja  uudis- 
asutuksessa alkoi  vallita  uusi  ystävällisempi  mieli- 
ala. Arthur  Warnerille  kirjoitettiin  joka  viikko,  sa- 
malla kun  hänelle  lähetettiin  tavaroita,  ja  siten  Arthur 
Warner  oppi  tuntemaan  naapurinsa  ja  he  hänet, 
vaikka  heidän  välillään  olikin  tuhansia  maileja. 

Mutta  nyt  ei  ollut  saapunut  kirjeitä  Arthurilta  mo- 
niin kuukausiin  ja  Helmi  pelkäsi  sen  enteellisen  var- 
jon, jonka  hän  oli  nähnyt  hänen  kasvoillaan  jäähyväis- 
päivänä,  nyt  laskeutuneen.  Unissaan  hän  oli  nähnyt 
läpikuultavan  valkoisiin  pukeutuneen  olennon,  joka  oli 
kävellyt  Arthurin  luo  ja  taputtanut  häntä  olalle,  ja 
Arthur  oli  nyökäyttänyt  päätään  myöntymisen  mer- 
kiksi ja  lähtenyt  olennon  mukaan.  Samana  yönä 
Cleo  oli  ollut  levoton  ja  vinkunut  valittavasti. 

Mutta  laatikoita  lähetettiin  edelleen  joka  viikko, 
sillä  Helmi  ja  naiset  tiesivät  niiden  tekevän  jonkun 
sotilas-raukan  onnelliseksi. 

Helmi  ei  ollut  saanut  sanaakaan  Jackilta,  ja  kai- 
ken onnen  ja  toimeliaisuuden  keskellä  se  seikka  oli- 
kin ainoa  surun  aihe,  jonka  karkoittamiseen  Helmi 
joskus  tarvitsi  koko  horjumattoman  uskonsa.  Jackin 

kasvot,  jotka  olivat  näyttäneet  niin  surullisilta  ja  riu- 
tuneilta liukuessaan  hänen  ohitseen  hitaasti  vyöryvän 
junan  mukana,  synkensivät  hänen  onnellisimmatkin 
hetkensä.  Mutta  Helmi  ei  ollut  unhottanut  myrsky- 
yönä  saamaansa  ihmeellistä  kokemusta,  jolloin  hänen 
sielunsa  oli  kohonnut  korkealle  maan  sumujen  ylä- 
puolelle. 

Naiset  olivat  kiintyneet  Helmiin,  koska  hän  osasi 
niin  hyvin  lohduttaa  heitä,  heidän  joutuessaan  vai- 
keuksiin. Hänen  kätensä  kosketuksessa  oli  voimaa  ja 
ulkonaisessa  olemuksessaan  terveyttä. 

»Katsokaa  nyt,  mitä  hän  on  tehnyt  minulle»,  saat- 
toi vanha  Sim  usein  sanoa,  »kun  loukkauduin  raaja- 
rikoksi loppuiäkseni  enkä  voinut  toimittaa  enää  teh- 
täviäni kaivoksessa.  Tulkaa  minun  luokseni,  Sim', 
sanoi  hän,  'minä  olen  muuten  aivan  yksinäni,  paitsi 
pientä  Liliä  ja  koiria,  ja  tarvitsen  teidät,  Sim,  toverik- 
seni', ja  hän  esitti  asian  minulle  niinkuin  minä  siihen 
suostumalla  tekisin  hänelle  hyvänkin  palveluksen. 
Katsokaa,  millaisen  kodin  hän  on  minulle  lahjoittanut». 

Ja  Helmi  se  löysi  hiilisuonenkin  kauempaa  joen 
rannalta,  kimaltelevan  ja  kovan  suonen,  jonka  hiili 
paloi  sinisellä  liekillä  ja  antoi  enemmän  kuumuutta  ja 
paloi  kauemmin  kuin  mikään  muu  hänen  ennen  käyttä- 
mänsä hiili.  Ja  oli  niin  hänen  tapaistaan  kertoa  naa- 
pureille siitä,  ja  kehoittaa  heitä  kokoamaan  sitä  niin 
paljon  kuin  he  arvelivat  talveksi  tarvitsevansa. 

Suuri  rauha,  joka  tulee  niiden  osaksi,  jotka  työs- 
kentelevät uutterasti  ja  joilla  on  puhdas  omatunto, 
vallitsi  Helmin  mielessä  tänä  iltapäivänä,  kun  hän  kuun- 
teli rakennuksen  takana  virtaavan  veden  kohinaa. 
Hänen     haaveilunsa     yhtyi    onnellinen  tietoisuus 

siitä,  että  hänen  perheensä  palaisi  piakkoin  nälkäi- 
senä kaupungista,  minkävuoksi  hänen  piti  lähteä  keit- 
tiöön valmistamaan  sille  illallista. 

Hänen  edessään  olevaan  laaksoon  alkoi  jo  levitä 
illan  purppuraisia  varjoja,  auringon  painuessa  hitaasti 
vuorten  taakse.  Muuan  auto  lähestyi  nopeaa  vauh- 
tia, sen  pyörien  aiheuttamatta  mitään  kolinaa  tomui- 
sella tiellä.  Se  pääsi  melko  lähelle,  ennenkuin  Helmi 
huomasi,  kuka  siinä  istui. 

Sinä  iltana  muiden  mentyä  nukkumaan  Jack  ja 
Helmi  istuivat  kauan  aikaa  takan  vieressä.  Valkoi- 
seen kauniiseen  yöpukuunsa  puettu  Lili  nukkui 
sikeästi  isänsä  sylissä. 

»Anna  nyt  minun  viedä  se  nukkumaan,  Jack»,  sanoi 
Helmi,  mutta  Jack  ei  voinut  erota  lapsesta.  »Muista 
että  olen  puoliko lmatta  vuotta  jäljessä»,  sanoi  hän. 
Kietoessaan  suojahuivia  lapsen  ympärille  Helmi  ku- 
martui hänen  puoleensa.  »Et  suinkaan  lähde  enää 
luotamme,  Jack,  et  hakemaan  kultaakaan  Nehannista?» 

»Kultaako  Nehannista»,  toisti  Jack.  »En  missään 
tapauksessa.  Mitä  tekisinkään  nyt  Nehannin  kul- 
lalla?» Vetäen  sitten  Helmin  kasvot  lähemmäksi  hän 
sanoi  hellästi:  »Minä  sain  kultani  Suomesta». 

Kahdeksan  vuotta  on  kulunut.  Warnerin  kaivos  on 
maakunnan  parhaimpia,  koska  sen  hiili  on  parasta  lajia 
antrasiittia.  Mutta  toisin  kuin  useimmat  kaivosten 
omistajat  Doranit  eivät  ole  muuttaneet  kaupunkiin, 
vaan  rakennuttaneet  itselleen  joen  rannalle  suuren 
harmaan  talon,  jossa  on  punainen  katto  ja  lukuisasti 
ikkunoita.    Rakennuksen  takana  on  laaja,  korkean 

aidan  ympäröimä  ruohokenttä,  jossa  iloiset  lapset  ja 
paimenkoirat  leikkivät.  Niiden  joukossa  on  muuan 
vanha  koira,  joka  kävelee  hyvin  jäykästi,  mutta  joka 
sentään  näyttää  olevan  enimmän  rakastettu. 

Putouksen  juurella  on  vihreäksi  ja  valkoiseksi  maalattu 
kylpyhuone,  mihin  vesi  tulee  torvitse  virrasta.  Sitä  sa- 
notaan »suomalaiseksi  saunaksi»,  koska  sen  eräässä 
huoneessa  voidaan  ottaa  höyrykylpyjä  lyömällä  vettä 
kuumalle  kiukaalle. 

Tien  toisella  puolen  on  huvikenttä  ja  kukkulan  rin- 
teellä valkoinen  kirkko.  Kirkon  kellarikerroksessa  on 
tilava  ruokasali,  mihin  tyttö-  ja  poikakerhot  usein  ko- 
koontuvat illallisille. 

Huvila  on  nyt  luovutettu  kaivostyöläisten  ja  heidän 
vaimojensa  kerhoksi,  ja  nurmikosta  kohoaa  yksinkertai- 
nen valkoinen  kivi,  jossa  on  seuraava  muistokirjoitus: 

»Pyhitetty 
ARTHUR  WARNERIN 
muistolle. 

Hän  rakensi  ensimmäisen  uudistalon  tähän  laaksoon, 
jonka  yksinäisyyttä  ja  kauneutta  hän  rakasti. 
Vuonna  1914 
hän  vastasi  maansa  kutsuun, 
ja  tammikuun  25:nä  päivänä  1917, 
paetessaan  saksalaisesta  vankileiristä,  hän  tarkoituk- 
sellisesti uhrasi  oman  henkensä  ostaakseen  vapauden 
toverilleen,  joka  nyt  pystyttää  tämän  patsaan  toivoen, 
että  niin  kauan  kuin  ruohoa  kasvaa  laaksossa  ja  vettä 
virtaa    joessa    ARTHUR    WARNERIN   muisto  ei 
haihtuisi». 


